
Cuvânt-înainte - 


“După analiza succintă a infracţiunilor din Codul penal actual apărută în 
lucrarea Noul Cod penal. Perspectiva clujeană, din motive didactice, ne dorim ca 
prin prezenta lucrare să prezentăm într-o manieră structurată şi detaliată 
infracțiunile din tematica disciplinei Drept penal, partea specială I, studiată în 
cadrul Facultăţii de Drept a Universităţii Babeş-Bolyai din Cluj-Napoca. 

Lucrarea corespunde şi tematicii la disciplina Drept penal. Partea specială 
stabilită de Institutul Naţional al Magistraturii sau de Uniunea Naţională a 
Barourilor din România pentru examenele organizate pentru admiterea ori 
promovarea în magistratură sau de intrare în profesie. | 

Această tematică acoperă şi realitatea practică, în prezenta lucrare 
regăsindu-se analizate infracțiunile care se regăsesc în proporţie covârşitoare şi în 
practica judiciară sau în subiectele de la orice examen care are ca tematică partea 
specială-a dreptului penal (omor, viol, şantaj etc.). 

La trei ani de la intrarea în vigoare a actualului Cod penal, am încercat să 
surprindem principalele tendinţe jurisprudenţiale şi doctrinare. Ca un element de 
noutate, am încercat să oferim cititorului cât mai multe exemple jurisprudenţiale 
de actualitate, care să releve orientarea jurisprudenţei în problemele controversate 
privind aplicarea normelor de incriminare. masua D 

Analiza fiecărei infracțiuni porneşte de la rațiunea incriminării şi valoarea 
socială protejată, rațiunea incriminării fiind, din punctul nostru de vedere, 
esențială pentru o interpretare logică şi rațională a textului de incriminare. 

Prin toate acestea, am încercat să oferim o abordare care să fie utilă citito- 
rului, nu doar pentru că ea răspunde expres la o problemă existentă raportat la 
interpretarea unui text de incriminare anume, ci şi pentru că oferă cititorului 
repere care să-i permită lui î însuşi să găsească soluţia cu privire e o problemă de 
interpretare sau aplicare a unei norme de incriminare. 

Sperăm ca prin această lucrare să venim în sprijinul studentilor şi practi- 
cienilor interesați să parcurgă principalele elemente ale infracțiunilor contra per- 
soanei şi ale celor care împiedică înfăptuirea justiției. 

Prin prezenta lucrarea dorim să continuăm demersurile științifice anterioare 
ca autori de cursuri şi lucrări de specialitate î în domeniul dreptului penal, partea 
specială. Pentru că şi noi suntem uneori critici, în sens pozitiv şi colegial, desigur, 
dar şi fără ca prin aceasta să ne dorim să părem „superiori”, promitem să nu fim 
„deranjați” de eventualele abordări diferite ale altor autorilor mult mai cunoscuți 
decât noi sau de criticile cititorilor noştri. 

Lectură plăcută şi utilă! 


Cluj-Napoca | 
10 ianuarie 2017 | a | Autorii 

CAPITOLUL I 


Noţiuni generale 


Noţiunea de „drept penal, partea specială” 


Dreptul penal — partea specială studiază acea categorie de norme care 
determină faptele ce constituie infracțiune, reglementează conţinutul specific al 
infracţiunilor şi stabilesc pedepsele aplicabile în cazul săvârşirii lor. 

Dreptul penal — partea specială cuprinde: 

- Partea specială a Codului penal (art. 188-445 C. pen.); 

- toate textele de incriminare cuprinse în legislaţia penală specială (de 
exemplu, Legea nr. 143/2000 privind prevenirea şi combaterea traficului şi 
consumului ilicit de droguri) sau în legislaţia extrapenală (de exemplu, Codul 
silvic). 


Corelaţia dintre partea generală şi partea specială a dreptului penal 


Regulile dreptului penal — partea generală se aplică, în principiu, tuturor 
infracţiunilor din Partea specială a Codului penal şi celor din legile penale 
speciale. 

Ca asemănare, se poate afirma că ambele categorii de norme servesc la 
definirea infracţiunii, a condiţiilor răspunderii penale şi a sistemului sancționator 
şi au ca finalitate lupta împotriva fenomenului criminalității. 

Deosebirile sunt: 

a) Din perspectiva obiectului specific, normele de parte Abak definesc 

infracţiunea în calitate de concept, stabilesc condițiile răspunderii penale şi 
limitele generale de sancționare în cazul angajării răspunderii penale. În schimb, 
normele de parte specială reglementează infracțiunile în particular, în tipicitatea 
lor (definiția omorului, violului etc.), precum şi pedeapsa aplicabilă acelor fapte 
(de exemplu, închisoare între 3 şi 10 ani pentru viol în forma de bază). 
b) Din perspectiva structurii normelor, normele de parte generală cuprind 
principii generale de răspundere penală şi analiza elementelor de tipicitate ale 
unei infracţiuni la nivel conceptual (definiția intenţiei, a culpei, a legitimei 
apărări), pe când normele de parte specială sunt norme tipice de incriminare, care 
stabilesc conţinutul specific al fiecărei infracțiuni şi pedeapsa abstractă aplicabilă. 
Din punct de vedere structural, norma de incriminare se caracterizează prin 
dispoziţia de incriminare şi sancţiunea aplicabilă. 


11 


Drept penal. Partea specială 


c) Din punctul de vedere al dinamismului lor, normele de parte generală sunt 
mai stabile şi mai puţin dinamice, pentru că sunt expresia unor concepte abstracte, 
generice. Dimpotrivă, normele de parte specială trebuie să se adapteze imediat 
evoluţiei relaţiilor sociale, fie prin dezincriminarea unor fapte (homosexualitatea, 
ofensa adusă autorităţii, adulterul, seducţia etc.), fie prin incriminarea unor fapte 
(manipularea genotipului uman, infracțiunile informatice etc.) sau modificarea 
sancțiunii aplicabile faptelor (de exemplu, sancţionarea furtului simplu cu pedeapsa 
închisorii cuprinsă între 6 luni şi 3 ani sau amendă). 

d) Din perspectiva vechimii lor istorice, normele de parte specială sunt cele 
mai vechi, fiind primele forme de manifestare a dreptului penal. Normele de 
parte generală au apărut ulterior, când gândirea penală a ajuns să elaboreze 
concepte abstracte ale noțiunilor fundamentale de drept penal (noţiunile de 
răspundere penală, vinovăţie etc.). 


Calificarea sau încadrarea juridică 


Încadrarea juridică constă în aplicarea normei penale care defineşte conți- 
nutul specific al unei infracțiuni la cazul sau faptul concret, fiind o operaţiune de 
concretizare a legii sau de introducere a faptei în tiparul legii. 

Factorii care concură la o calificare juridică exactă sunt: 

- stabilirea exactă a stării de fapt. Acest lucru se realizează în practică prin 
intermediul probaţiunii administrate pe parcursul derulării procesului penal; 

- cunoaşterea riguroasă a textelor de incriminare şi a normelor de drept 
penal, partea generală şi partea specială. Aceasta este o premisă generală şi o 
condiție esențială pentru încadrarea juridică a faptei. În lipsa cunoaşterii legis- 
laţiei specifice, pentru un Jurist, este imposibil a face o încadrare juridică corectă; 

- aptitudinea de a identifica în starea de fapt împrejurările care cores- 
pund conținutului legal al unei infracțiuni. Acesta este scopul studiului 
dreptului penal, partea specială, respectiv dobândirea aptitudinilor teoretice şi 
practice pentru a putea identifica existența sau inexistența unui conținut infrac- 
tional într-o stare de fapt concretă. 

Consecințele unei încadrări juridice greşite sunt: 

- fapta este calificată ca fiind infracțiune, deşi în realitate nu are acest 
caracter; 

- fapta este considerată ca fiind o anumită infracţiune, CRN în realitate este o 
altă infracțiune; 


- fapta nu este considerată infracțiune, deşi în realitate corespunde tipicităţii 
unei infracțiuni. 

„Noţiuni generale 
Clasificarea infracţiunilor 


Clasificarea infracțiunilor este făcută de legiuitorul român în funcţie de 
obiectul juridic al infracţiunii. Partea. specială a Codului penal conţine titluri, 
capitole şi articole. Astfel, în Partea specială a Codului penal există 
douăsprezece titluri, unele având capitole. Elementul esenţial al Părţii speciale 
îl reprezintă însă articolul, căruia, în principiu, îi corespunde o infracţiune. 

CAPITOLUL II 


Infracţiuni contra vieţii persoanei 


Noţiuni generale 


În Codul penal român, în categoria infracţiunilor contra vieții persoanei sunt 
incluse infracțiunile de omor (simplu sau calificat), uciderea la cererea victimei, 
determinarea sau înlesnirea sinuciderii şi uciderea din culpă. Aceasta nu 
înseamnă însă că infracțiunile de mai sus sunt singurele care sancţionează penal 
pe cel care provoacă moartea unei persoane. | 

În acest sens, arătăm că există texte care, deşi sancţionează fapte care au avut 
ca urmare moartea victimei, nu sunt totuşi incluse în categoria infracţiunilor 
contra vieţii persoanei. Un exemplu ar fi cel al infracţiunilor preterintenţionate 
care incriminează faptele intenţionate ce au produs din culpă un rezultat mai 
grav, şi anume moartea unei persoane. Din motive de sistematizare, acestea sunt 
incluse în titlurile sau capitolele din Codul penal în care sunt incriminate formele 
de bază ale. acelor. infracţiuni praeterintenționate. De exemplu, în categoria 
infracţiunilor contra libertății persoanei este inclusă şi lipsirea de libertate care a 
avut ca urmare moartea victimei; la fel, în cazul violului, fapta are un caracter 
agravat dacă a avut ca urmare moartea victimei. De asemenea, unele infracțiuni 
contra siguranței statului sunt infracțiuni care incriminează „uciderea” unei 
persoane, de exemplu, infracțiunea de atentat care pune în pericol securitatea 
naţională (art. 401 C. pen.). Inclusiv în legile speciale sunt incriminate fapte 
praeterintenţionate care au avut ca rezultat moartea unei persoane (spre exemplu, 
în art. 11 din Legea nr. 143/2000, republicată). i 


Aspecte prealabile privind valoarea socială protejată în cazul infracţi- 
unilor contra vieţii persoanei 


Valoarea socială protejată în cazul acestor infracţiuni este viaţa unei 
persoane. Prin intermediul acestor infracțiuni, nu este protejată viaţa unor alte 
fiinţe (animale, plante etc.). Dacă a afirma că valoarea socială protejată de aceste 
infracțiuni este viața unei persoane pare a fi un demers relativ simplu, a deter- 
mina ce înseamnă viaţa unei persoane sau care este momentul de început sau de 
sfârşit al vieții în sens juridic devine un demers mult mai dificil. 

Aşadar, una dintre întrebările esenţiale ale acestui capitol, de la care va porni 


orice discuţie privind tipicitatea acestor fapte, este întrebarea fundamentală: ce 
este viața? | 

Infractiuni contra vieţii persoanei 


Chiar dacă demersul ar fi unul interesant, nu este locul pentru a face o dezba- 
tere a noţiunii de viaţă din perspectivă medicală, filosofică sau religioasă. 

De aceea, alegem să rezumăm analiza noastră la planul dreptului penal, în 
care noţiunea de viață are o semnificaţie proprie, diferită faţă de semnificația 
atribuită acestei noţiuni în plan religios, medical sau filosofic. 

Diferenţele dintre aceste planuri pot fi cel mai bine surprinse printr-un 
exemplu. Astfel, deşi din perspectivă medicală sau religioasă există o formă de 
viaţă chiar după momentul:concepției, în planul dreptului penal acea „formă” de 
viaţă nu va putea fi victima unei acțiuni violente în sensul art. 193 C. pen., ea 
nefiind o persoană în viaţă în sensul legii penale. 

Aşadar, juriştii şi-au stabilit propriile repere în legătură cu momentul din care 
există o persoană în viață şi cel din care o persoană este considerată decedată. 
Chiar dacă, indiscutabil, soluţia juridică este în strânsă legătură cu realitatea 
medicală pe această temă, ea nu este însă total subordonată Ci El dată de 
ordin medical. 

Aspectele generale cu privire la protejarea penală a dreptului la viață sunt 
valabile şi în cazul celorlalte infracțiuni care au avut ca urmare moartea unei 
persoane. 

Aşa cum vom: detalia PT există o protecție penală şi înainte ca victima să 
fie considerată o persoană (amintim în acest caz infracțiunea de întrerupere a 
cursului sarcinii — art. 201 C. pen. — sau infracţiunea de vătămare a fătului — 
art. 202 C. pen.). Totodată, există şi o protecţie penală a persoanelor decedate, prin 
incriminarea infracţiunii de profanare de cadavre sau morminte (art. 383 C. pen.). 

Aşadar, stabilirea exactă a momentului începând cu care victima este 
considerată o persoană prezintă importanţă pentru a decide dacă sunt aplicabile 
textele de incriminare a unei infracțiuni contra vieţii sau, dimpotrivă, textul de 
incriminare a avortului sau a vătămării fătului. La fel, stabilirea momentului 
morţii unei persoane ajută la realizarea unei distincţii între o infracţiune contra 
vieţii şi infracţiunea de profanare de cadavre sau morminte. Mai simplu spus, 
limita inițială şi cea finală ale conceptului de viaţă din punct de vedere juridic 
sunt relevante pentru stabilirea încadrării juridice corecte a unei conduite anume 
a agentului. 

În ceea ce priveşte momentul inițial al vieții, având în vedere că naşterea 
este un proces fiziologic care se întinde pe o anumită perioadă de timp, 
identificarea punctului de la care putem discuta despre dreptul la viață în sensul 
legii penale este unul dintre subiectele controversate ale dreptului penal. 

Principalele poziții doctrinare exprimate cu privire la acest aspect sunt acelea 
de a considera că viața debutează odată cu declanşarea procesului naşterii sau că 
viața debutează odată cu finalizarea acestui proces, prin instalarea vieții 
extrauterine. | 

Din perspectiva. ştiinţei medicale, într-un stadiu iniţial de dezvoltare, finali- 
zarea procesului naşterii era considerată momentul în care viaţa unei persoane 
începe. Opinia a fost preluată şi de doctrina penală clasică. ba 
Însă, odată cu evoluția medicinii, s-a pus din ce în ce mai mult accent pe 
declanşarea procesului naşterii, ca prim moment al vieții unei persoane. 

Această schimbare de optică s-a reflectat şi în doctrina penală, unde în opinia 
cvasimajoritară din doctrina europeană! modernă, se consideră că o persoană este 
în viaţă din momentul începerii procesului biologic al naşterii, adică al începerii 
durerilor naşterii. Unele dintre sistemele penale europene au ținut, aşadar, pasul 
cu medicina şi au ales ca moment de debut al protecţiei penale a dreptului la viață 
momentul declanşării acestui proces (spre exemplu, sistemul german). Soluția 
este aceeaşi indiferent dacă acest proces se declanşează natural sau este declanşat 
medicamentos. În cazul unei cezariene, momentul este acela în care medicul 
începe să taie cu bisturiul corpul mamei în vederea scoaterii copilului. 

În alte sisteme, chiar mai „avansate”, există discuţii doctrinare sau jurispru- 
dențiale legate de o posibilă anticipare a momentului în care o persoană se 
consideră în viață. Ceea ce acest curent propune este să se considere că momentul 
de la care o persoană este în viață este acela al viabilității fătului, respectiv al 
atingerii unei stări biologice ce i-ar permite fătului să trăiască independent de 
corpul mamei. O consecință a adoptării acestei opinii ar fi aceea că, dacă în 
momentul acţiunii făptuitorului fătul era viabil, atunci acesta ar putea fi victima 
unei infracţiunii contra propriei sale vieţi, distinctă de corpul şi viața mamei. 

O astfel de abordare întâlnim într-o speță din jurisprudenţa franceză în care o 
instanță a condamnat un şofer pentru un concurs de infracțiuni (vătămare 
corporală din culpă față de femeia gravidă în luna a 8-a, victimă a unui accident, 
şi ucidere din culpă față de fătul acesteia, încă nenăscut, dar viabil, decedat ca 
urmare a accidentului)”. Motivarea instanţei a fost aceea că fătul nenăscut ar fi 
putut trăi independent de corpul mamei şi, în concret, s-a stabilit chiar o legătură - 
afectivă între femeia însărcinată şi fetița sa nenăscută, care primise inclusiv un 
nume. Dincolo de motivaţia umană care ar justifica o astfel de abordare, trebuie 
precizat că această soluţie a rămas una singulară. | 
“Având în vedere multitudinea de opinii sau curente cu privire la această 
problemă sensibilă, prin actualul Cod penal s-a încercat tranşarea ei, ținând cont 
atât de tradiţia sistemului judiciar român, cât şi de interesele de sancționare 
penală a anumitor conduite concrete (de exemplu, sancţionarea medicului care, în 
cursul procesului naşterii, ucide din culpă „fătul”). 


A se vedea H. Trândle, T. Fischer, Strafgesetzbuch und Nebengeselze, ed. a 53-a, 
Ed. C.H. Beck, München, 2006, p. 1285, sau E. Musco, G. Fiandaca, Diritto penale. Parte 
speciale. 1 delitti contro la persona, vol. II, t. |, ed. a S-a, Ed. Zanichelli, Bologna, 2011, p. 5. 
2 C. Ap. Reims, dec. din 3 februarie 2000, publicată în SUBB nr. 1/2000, p. 106. 

Din păcate, în opinia noastră, soluţia oferită de actualul Cod acestei 
controverse este însă una „intermediară” şi originală. - | 

Astfel, în principiu, în actuala reglementare se păstrează soluţia tradițională a 
dreptului penal român majoritar, conform zene dreptul la viață începe a fi 
protejat de la finalizarea procesului naşterii’. Însă, pentru a suplini lacuna în 
“reglementare din Codul penal anterior, pentru agresiunile comise în perioada 
dintre declanşarea procesului naşterii până la finalizarea lui, legiuitorul a creat 
infracțiunea de vătămare a fătului [art. 202 alin. (1), (2), (4) C. pen.]. În cadrul 
acesteia sunt integrate toate comise conduitele asupra fătului în acest interval, 
indiferent că vorbim despre fapte comise cu intenție sau din culpă. Din punctul 
nostru de vedere, abordarea constituie un exemplu de originalitate a legiuitorului 
român, care a creat o fiinţă cu un statut juridic sui-generis. Altfel spus, legiuitorul 
a creat o „ființă intermediară”, care nu este nici persoană, dar nici fiinţă 
nenăscută, ci este un făt în cursul naşterii. 

Odată creat acest statut intermediar, de făt aflat în cursul naşterii, a trebuit 
adaptată şi legislaţia penală care sancţionează agresiunile intenționate sau din 
culpă asupra fătului în cursul nașterii. Aşa se explică faptul că art. 202 C. pen. 
incriminează şi vătămările corporale ale fătului comise în timpul procesului 
naşterii. Aplicarea textului generează însă dificultăți şi, posibil, soluţii concrete 
criticabile, pe care le vom sublinia cu ocazia analizei articolului în cauză. 

În ceea ce ne priveşte, am fi preferat o soluție mult mai simplă şi mai uşor de 
aplicat în practica judiciară, respectiv interpretarea noțiunii de „persoană în viaţă” 
aşa cum se face în aproape toate sistemele europene (există viaţă de la începerea 
procesului naşterii). Într-o atare optică, infracțiunea de vătămare a fătului în 
timpul naşterii ar fi fost inutilă. Agresiunea comisă asupra fătului era fie avort, 
dacă era comisă înainte de declanşarea procesului naşterii, fie omor, dacă fapta 
era comisă după începerea procesului naşterii. 

Referitor la momentul final al vieţii unei persoane, importanța practică a 
stabilirii momentului morţii este determinată nu doar de necesitatea delimitării 
infracțiunilor contra vieţii unei persoane de infracțiunea de profanare de cadavre 
sau morminte, ci prezintă relevanţă şi în a decide dacă, din punct de vedere legal, 
este posibilă efectuarea unor operaţii de preluare a organelor de la persoana 
decedată. 

În mod tradiţional şi empiric, se consideră că o persoană a decedat în momentul 
în care inima a încetat să-i mai bată sau acea persoană a încetat să respire. 

Totuşi, în definirea „modernă” a momentului final al vieţii, juriştii au fost 
obligaţi să ţină cont şi de stadiul de evoluţie a medicinei sub acest aspect. Se ştie 


! În acest sens, se arată că o persoană este considerată în viață din momentul desprinderii 
sale de cordonul ombilical — Explicații preliminare ale noului Cod penal, p. 33. Noi credem 
că este suficientă finalizarea procesului naşterii, chiar dacă nu discutăm încă despre tăierea 
cordonului ombilical. 

că în domeniul medicinei de terapie intensivă s-au făcut progrese foarte mari, 
astfel încât astăzi este posibil ca o persoană să „trăiască” (să aibă activitate 
cardio-respiratorie) cu ajutorul aparatelor medicale de specialitate. 

Aşadar, plecând de la o bază ştiinţifică modernă, în doctrina europeană 
actuală se consideră că o persoană este decedată atunci când activitatea sa 
cerebrală a încetat!. Astfel, cel care se află în stare de agonie sau moarte clinică 
posibil reversibilă este considerat o persoană în viață. 

Din acest motiv, medicul care, constatând că victima unui accident nu mai are 
activitate cerebrală, decide deconectarea de la aparate, cu scopul de a-i recolta 
rinichii necesari unui alt pacient, deşi inima şi plămânii pacientului mai funcționau 
cu ajutorul aparatelor, nu comite un omor. Ca în cazul oricărei reguli, există şi 
situaţii în care criteriul încetării activităţii cerebrale este dificil de aplicat. În 
asemenea cazuri se poate reveni la soluţia tradițională. Spre exemplu, în lipsa altor 
posibilităţi de apreciere, momentul morții unui nou-născut anencefal (copil fără 
creier mare) se consideră a fi acela în care activitatea cardio-respiratorie a încetat. 
Un alt aspect ce poate fi supus dezbaterii şi care generează consecințe 
importante în planul răspunderii penale este acela de a şti dacă dreptul la viață 
al persoanei este un drept absolut şi indisponibil. 

Este unanim acceptat că viața omului se bucură de protecție penală indiferent 
de capacitatea de a trăi, indiferent de spopnia de viaţă sau de interesul de a trăi, 
de vârsta persoanei sau starea sa de sănătate?, 

Consecința acestei afirmaţii este că dreptul la viaţă este unul absolut, nimeni 
şi nimic neputând justifica încălcarea acestui drept fără a fi sancționat penal. 

Cu toate acestea, se impun unele precizări. În sistemele judiciare penale care 
admit aplicarea pedepsei capitale, caracterul absolut al dreptului la viaţă al persoanei 
poate fi pus în discuţie, deoarece punerea în executare a pedepsei cu moartea ar fi o 
excepţie de la protecția absolută a dreptului la viaţă al condamnatului. 

Deşi în majoritatea sistemelor de drept moderne dreptul la viaţă este calificat 
ca fiind un drept absolut, aceasta nu înseamnă că trebuie să excludem automat 
orice ipoteză în care acesta poate fi încălcat în mod justificat. Dacă acest drept ar 
fi unul absolut, într-un sens extrem de riguros, atunci nu ar putea fi încălcat în 
nicio împrejurare. În realitate, deşi de dorit o astfel de interpretare, ea este uneori 
limitată la afirmaţia de principiu, adică dreptul la viață este unul absolut, dar în 
anumite situaţii speciale se poate deroga de la caracterul său absolut. 


! R. Maurach, F.-C. Schroeder, M. Maiwald, Strafrecht Besonderer Teil, vol. | 
C.F. Müller Verlag, Heidelberg, 2003, p. 15, pct. 12; O.A. Stoica, Drept penal. Partea 
specială, Ed. Didactică şi Pedagogică, Bucureşti, 1976, p. 65. 


2 O.A. Stoica, op. cit., p. 64; R. Maurach, F.-C. Schroeder, M. Maiwald, op. cit., p. 14, 
par. 10.. 

În doctrina germană se oferă trei excepții de la caracterul absolut al dreptului 
la viaţă (sinuciderea, uciderea în legigma apărare şi uciderile conform aa 
războiului). 

Spre exemplu, în cazul sibi: uciderea intenţionată a unui inamic, cu 
respectarea dreptului războiului, nu încalcă în niciun fel principiul protecţiei 
absolute a dreptului la viață al victimei, nici măcar în situaţia în care victima nu 
ar fi atacat soldatul. Noţiunea de victimă se înlocuieşte cu noţiunea de inamic, iar 
viața acestuia nu mai este protejată de legea penală decât în mod excepţional. 
Paradoxul acestei abordări este că uciderea în timpul războiului a unui coleg sau 
aliat, intenţionat sau din culpă, este o faptă sancţionabilă penal, pe când uciderea 
inamicului nu este o conduită antijuridică, care să fi lezat într-o manieră sancţio- 
nabilă dreptul la viață al acelei persoane. Pe de altă parte, dacă inamicul este luat 
prizonier, atunci uciderea acestuia devine o faptă incriminată de legea penală a 
statului ce asigură deținerea prizonierului. Aşadar, dreptul războiului face ca 
protecţia: penală a vieţii unui soldat inamic să aibă o altă semnificaţie şi un alt 
conținut față de protecţia absolută a dreptului la viață al unei persoane „comune”. 

„Relativizarea” caracterului absolut al dreptului la viaţă rezultă şi din justifi- 
carea faptei în ipoteza legitimei apărări, persoana atacată putând să ucidă agre- 
sorul chiar şi în situaţia în care ea se putea proteja şi într-un alt mod. În acest caz 
viaţa atacatorului nu mai este protejată față de acţiunea de ucidere realizată de cel 
atacat. În doctrina franceză, acest aspect a fost analizat chiar şi în cazul legitimei 
apărări din culpă, ajungându-se la concluzia că legitima apărare ar trebui admisă 
chiar şi în aceste ipoteze (concluzie doctrinară în contradicţie cu jurisprudenţa 
franceză care a pronunţat soluţii în sens contrar”). La fel, în doctrina româna s-a 
apreciat că legitima apărare poate fi incidentă chiar şi atunci când fapta comisă de 
către autor cu prilejul apărării este una din culpă”. 

Tot în această categorie de excepţii de la caracterul absolut al dreptului la 
viață poate fi inclusă, cu titlu de exemplu, şi situaţia eutanasiei pasive, când 
medicul decide că nu are niciun sens să mai lupte prin orice mijloace pentru 
salvarea vieţii pacientului, deoarece decesul acestuia este inevitabil. 

O altă chestiune controversată, cu consecințe în planul răspunderii penale, este 
aceea a caracterului disponibil al dreptului la viaţă. Problema este una extrem 
de controversată, astfel că un răspuns tranşant, unanim acceptat, nu poate fi încă 
oferit. Şi cu privire la aceasta, conceptele etice sunt cele care influențează soluţia. 

Analizând problema doar din perspectivă „individuală”, teoretic, ar trebui ca 
o persoană să poată dispune în orice mod de pionna viață. Consecința unei astfel 


1 R. Maurach, F.-C. Schroeder, M. Maiwald, op. cit., p. 12, par. 7. 
2 A se vedea J. Pradel, A. Varinard, Les grands arrêts du droit pénal général, 6° éd., 
Ed. Dalloz, Paris, 2007, pp. 283-297. 


? A se vedea F. Streteanu, Tratat de drept penal. Partea generală, vol. 1, Ed. C.H. Beck, 
Bucureşti, 2007, p. 491. 

de abordări ar fi aceea că orice formă de omor la cerere sau eutanasie activă ar 
trebui să fie tolerată de societate. 

Trebuie însă precizat că dreptul la viață are şi o dimensiune socială. Lăsarea 
libertăţii absolute individului din acest punct de vedere ar pune în pericol 
funcţionarea sau chiar existența societății umane. Din acest motiv, se afirmă că 
dreptul la viață este unul indisponibil, excepţiile fiind de strictă interpretare. - 

Noul text de incriminare a uciderii la cererea victimei nu schimbă cu nimic 
afirmaţiile principiale de mai sus. Incriminarea atenuată a eutanasiei active nu 
echivalează cu afirmarea disponibilităţii dreptului la viață al unei persoane, 
pentru că, în acest caz, consimțământul victimei nu are valoarea unei cauze justi- 
ficative care să excludă răspunderea penală, fiind doar o cauză de atenuare a 
răspunderii penale. Tocmai acest conflict între dimensiunea personală şi cea 
socială a vieţii unei persoane face ca în astfel de situații să se atenueze răspun- 
derea penală, fără însă ca aceasta să fie exclusă. În celelalte situaţii de omor la 
cerere, atenuarea răspunderii penale nu va funcţiona automat, ea fiind posibilă 
doar prin reținerea facultativă a unei circumstanțe atenuante judiciare. 

- Caracterul indisponibil al dreptului la viață este sugerat şi prin incriminarea 
participaţiei unui terț la sinucidere. Astfel, deşi sinuciderea este o formă de a 
dispune „personal? de acest drept, datorită puternicei dimensiuni sociale a 
dreptului la viață, legiuitorul a ales să sancționeze ca o infracțiune distinctă parti- 
ciparea terţilor la sinuciderea unei persoane (sub forma determinării sau înlesnirii 
materiale a sinuciderii). 


OMORUL 


Art. 188 C. pen. prevede că uciderea unei persoane se pedepseşte 

cu închisoarea de la 10 la 20 de ani. 

Sistemul Codului penal român sancţionează uciderea intenţionată a unei 
persoane plecând de la o formă de bază (art. 188 C. pen.) şi o serie de forme 
agravate (cuprinse în art. 189 C. pen.). Formele agravate ale omorului nu au o 
autonomie conceptuală față de forma de bază. 

„Din punet de vedere metodologic, se verifică dacă fapta este un omor în sens 
generic sau o altă infracțiune (ucidere din culpă, loviri sau vătămări cauzatoare de 


moarte etc.) şi doar în etapa următoare se decide dacă acel eventual omor a fost 
“comis în condiţiile formei de bază sau ale formei calificate. 


1. Rațiunea incriminării şi valoarea socială protejată 
În mod evident, infracţiunea de omor protejează dreptul primar al oricărei 
persoane, drept pe care se vor grefa toate celelalte drepturi sau libertăţi ale 


20 


Infracțiuni contra vieţii persoanei 


persoanei, respectiv dreptul la viaţă. Problematica momentului de debut sau de 
final al dreptului la viață a fost analizată în cadrul consideraţiilor prealabile privi- 
toare la acest capitol. ini: | | 


2. Subiectul activ 

Subiect activ al infracțiunii de omor poate fi orice persoană. Participaţia la 
omor se poate realiza în toate formele (coautorat, instigare sau complicitate). 

Faptul că sinuciderea nu este vizată de art. 188 C. pen., iar autorul trebuie să 
fie o altă persoană decât victima rezultă din interpretarea noţiunii generice de 
„persoană” şi din diferenţa care există între subiectul activ şi cel Pastă în cazul 
oricărei infracţiuni. 

Odată cu introducerea în sistemul Codului sell român a răspunderii penale 
a persoanei juridice, se pune întrebarea de principiu dacă o persoană juridică 
poate să comită o infracțiune de omor şi, dacă răspunsul este piter, sub ce 
formă de participaţie ar putea aceasta să comită fapta. 

Pentru un laic, răspunsul nu poate fi decât negativ, deoarece o persoană 
juridică este, în esenţă, o abstracţiune. Cum ar putea o persoană juridică (adică o 
abstracţiune) să mânuiască o armă pentru a ucide? În plan juridic însă, deşi primit 
la început cu reticență, conceptul de „răspundere penală a persoanei juridice” a 
început să fie asimilat de jurisprudenţă, fără a exista însă în jurisprudenţa 
națională cazuri de condamnare a persoanei juridice pentru omor. 

Din punctul nostru de vedere, o persoană juridică poate să comită un omor, 
în condiţiile art. 135 C. pen., respectiv atunci când fapta este comisă în realizarea 
obiectului de activitate, în numele ori în interesul persoanei juridice. 

S-ar putea reţine în sarcina unei persoane juridice comiterea unei infracţiuni 
de omor în cazul în care persoana juridică desemnează un membru al organelor 
de conducere să ucidă un concurent sau în alte situaţii asemănătoare. La fel, se va 
putea reţine infracţiunea. de omor în sarcina unui spital privat care acceptă să 
realizeze transplanturi de organe de la persoane care nu au ajuns în moarte 
cerebrală, cunoscând această ultimă împrejurare. 

Inclusiv în situaţia în care o persoană juridică îşi obligă angajaţii să lucreze 
în condiţii atât de riscante încât probabilitatea de producere a morții unora dintre 
ei devine aproape o certitudine s-ar putea discuta despre reținerea unei fapte de 
omor în sarcina persoanei juridice. Totuşi, în astfel de situaţii, va fi uneori dificil 
a delimita ipotezele în care răspunderea penală a persoanei juridice va fi atrasă 
pentru infracțiuni privind încălcarea legislaţiei specifice privind. securitatea în 
muncă în concurs cu infracțiunea de ucidere din culpă de cele în care fapta 
reținută în sarcina acesteia va fi infracţiunea de omor. Abordarea majoritară în 
astfel de cazuri este aceea că persoana juridică nu trebuie să răspundă pentru 
omor, chiar şi atunci când activitatea persoanei juridice este guvernată de principiul 

„profit cu orice risc”. Argumentele. pentru o atare poziţie sunt acelea că orice 
persoană juridică are ca obiectiv maximizarea profitului, iar urmărirea acestui scop, 
chiar şi „fără scrupule” în ceea ce priveşte siguranța angajaţilor, nu poate sugera 
automat ideea de omor. Din aceste motive, în jurisprudența străină, în astfel de 
ipoteze se preferă acest tip de răspundere penală (ucidere din culpă), faţă de 
atragerea răspunderii penale pentru un eventual omor comis cu intenţie indirectă". 

Persoana juridică poate să comită fapta în calitate de autor sau de participant. 
Dacă persoana juridică are un control asupra actului de executare a omorului, ea 
va răspunde penal în calitate de autor. Dacă însă angajează o altă persoană care să 
ucidă victima, atunci ea va avea calitatea de instigator, deoarece doar autorul 
nemijlocit al omorului (ucigaşul plătit în exemplul nostru) are un control asupra 
actului de executare. Fapta se va reţine în forma complicităţii atunci când 
persoana juridică ajută în orice fel autorul, cu intenție, să comită omorul: de 
exemplu, firma de securitate care trebuia să asigure protecția victimei oferă 
informaţii cu privire la codurile de acces sau cu privire la funcționarea sistemelor 
de securitate pe care le-a instalat, pentru a înlesni pătrunderea autorului 
nemijlocit al omorului în perimetrul în care se află victima. 


3. Latura obiectivă 

Infracţiunea de omor este o infracţiune cu conținut deschis, cât timp legiui- 
torul nu incriminează o anumită modalitate concretă prin care autorul ucide 
victima. În general, sistemele penale europene au optat şi ele pentru o definire 
sintetică a omorului, diferențele apărând doar în ceea ce priveşte delimitarea 
omorului simplu de restul formelor de omor agravat. 

„Cu toate acestea, în anumite sisteme de drept, în mod excepțional, sunt 
sancţionate distinct de infracțiunea de omor modalităţi concrete de ucidere a 
victimei. Un exemplu în acest sens ar fi infracțiunea de otrăvire din Codul penal 
francez, care sancţionează în mod distinct de infracțiunea de omor fapta de . 


! În doctrină (A. Rîşniţă, Persoana juridică — subiect al infracțiunii de omor, în CDP 
nr. 1/2013, pp. 99-100) s-au evidenţiat şi ipoteze deosebite în care persoana juridică trebuie să - 
răspundă pentru infracțiunea de omor: de exemplu, o persoană juridică a organizat un concurs 
de băut apă de gură, deşi a fost informată de medic că orice apă de gură băută în cantități mai 
mari de 5 litri poate fi fatală. In momentul în care 3 concurenți au trecut de acest prag, 
organizatorii nu au oprit concursul, ci au continuat să le dea apă. O femeie care a băut 6,7 litri 
de apă a murit la scurt timp după concurs; o sectă are un ritual de primire ce constă în 
consumarea unui pahar dintr-un total de 10 dintre care unul era otrăvit sau manipularea unui 
şarpe veninos; o societate oferă 100 de milioane de euro curajoşilor care supraviețuiesc unui 
salt de pe un bloc de 4 etaje. În cazul concursului de băut apă de gură, societatea a fost , 
condamnată pentru ucidere din culpă. Autorul susţine însă posibilitatea reţinerii unei intenții 
eventuale şi a unei poziții de garant a persoanei juridice. 

ucidere prin otrăvire, deşi este evident că otrăvirea este şi o modalitate concretă 
de ucidere!. 

Termenul „omor” are o niine generală, cuprinzând oricare dintre 
formele sub care se manifestă uciderea intenționată a unei persoane, delimitându-se- 
astfel de infracțiunea de ucidere din culpă sau de faptele praeterintenționate care au 
avut ca urmare moartea unei persoane. Singurele cerinţe din această perspectivă 
sunt elementul intenţiei în producerea morţii unei persoane (animus necandi) şi 
acțiunea de ucidere. Noţiunea se poate folosi şi cu semnificaţia particulară a 
omorului simplu, atunci când se comite într-o manieră care nu îndeplineşte niciuna 
dintre condiţiile de tipicitate ale formei calificate. 

< În doctrină, sub vechiul Cod penal, s-a propus ca omorul să fie definit ca 
fund „fapta persoanei care cu intenţie ucide o altă persoană”?. Considerăm că o 
astfel de precizare nu era/este necesară, având în vedere că elementul subiectiv se 
deduce automat prin interpretarea art. 16 alin. (6) C. pen., iar condiţia cu privire 
la faptul că autorul trebuie să fie o ai persoană decât victima rezultă din inter- 
pretarea noţiunii generice de „persoană”. 

Aşadar, în cazul infracţiunii de omor, acţiunea constă î in „icidere”, 

Prin „ucidere” se înțelege activitatea comisivă sau omisivă, săvârşită prin 
orice mijloace, prin care s-a realizat sau s-ar putea realiza suprimarea vieţii unei 
persoane. 

De regulă, uciderea unei persoane se realizează prin acte comisive îndreptate, 
direct sau indirect, împotriva victimei, concretizându-se sub forma unor acţiuni 
fizico-mecanice (sugrumare, lovire, tăiere, impuscat, înțepare, electrocutare), 
acțiuni chimice (otrăvire) sau chiar acțiuni psihice”. 

Uciderea se poate realiza nemijlocit sau prin intermediul unor forțe sau 
energii neanimate sau animate. (lovituri cu toporul în cap, folosirea unei arme, 
aruncarea victimei în cuşca unor animale sălbatice etc.). 

În ipoteza uciderii prin acţiuni psihice, există dificultăți practice în a se 
stabili dacă există sau nu un raport de cauzalitate între acţiunea psihică de ucidere 
şi moartea unei persoane. Autorul va putea răspunde penal pentru comiterea unui 


! Conform art. 221-5 C. pen. fr., constituie infracțiunea de otrăvire fapta de a atenta la 
viața unei persoane prin folosirea sau administrarea unor substanțe idonee să producă 
moartea. 

? 1. Pascu, V. Lazăr, Drept penal. Partea specială, Ed. pre Lex, Earm 2004, 
PETE, 

3 Chestiunea este controversată, în doctrina franceză considerându-se că în acest caz 
fapta nu ar avea o latură materială (M.-L. Rassat, Droit penal special. Infractions des et 
contre les particuliers,- 5 éd., Ed. Dalloz, 2006, p. 260). Doctrina germană nu limitează 
modalitățile concrete în care se poate realiza o acţiune de ucidere, fiind suficiente şi acţiunile 
psihice: K. Kühl, Strafgesetzbuch. Kommentar, ed. a 26-a, Ed. C.H. Beck, München, 2007, 
p. 917, par. 2. 

omor doar dacă se dovedeşte existența unui raport de cauzalitate, iar autorul a 
acţionat cu intenţie raportat la rezultatul produs. De exemplu, dacă autorul 
provoacă o spaimă puternică victimei care suferă de inimă, cu intenţia de a o 
ucide, iar, ca urmare a acestor acțiuni, victima decedează, autorul comite fapta 
prin acţiuni psihice. La fel se întâmplă în cazul în care autorul hipnotizează 
victima şi, prin intermediul hipnozei, o „determină” să realizeze o conduită echi- 
valentă din perspectiva rezultatului produs cu o acţiune suicidară (moartea victi- 
mei). În acest ultim caz, agentul preia controlul asupra comportamentului 
victimei, iar, dacă prin acest control se induce victimei un comportament ce are 
ca finalitate producerea morţii acesteia, fapta va fi un omor prin acțiuni psihice. 

Infracţiunea se poate comite şi prin omisiune. De exemplu, s-ar putea reține 
comiterea unui omor prin omisiune în situaţia în care medicul, din dorinţa de a 
ucide o persoană, refuză să administreze un medicament pacientului şi, ca urmare 
a acestui fapt, victima decedează. Condiţiile răspunderii penale pentru comiterea 
unei infracţiuni comisive prin omisiune sunt expres reglementate în art. 17 C. pen., 
actuala reglementare fiind diferită de cea de sub imperiul Codului penal anterior, 
în care infracţiunea comisivă prin omisiune avea doar o existenţă doctrinară! şi 
jurisprudențială. | 

Acţiunea de ucidere poate să constea chiar în fapta victimei?, atunci când, de 
exemplu, victima este constrânsă să se arunce singură de la înălțime, să se 
otrăvească singură etc. În acest caz, deşi autorul nu comite el însuşi, în mod 
nemijlocit, o acţiune de ucidere (amenințările sau înşelarea victimei cu privire la 
folosirea mijlocului letal neputând să producă ele însele moartea acesteia), 
acţiunea de ucidere constă în „determinarea” victimei să realizeze un act ce-i va 
produce decesul. 

Mijloacele întrebuințate trebuie să fie apte să producă rezultatul, fie prin ele 
însele (idonee), fie prin întrebuințarea lor în anumite moduri, împrejurări sau 
condiţii. 

O chestiune controversată este aceea de a şti dacă acţiunea de contaminare cu 
HIV este o acţiune ce poate fi catalogată ca fiind o acţiune de ucidere a victimei, 
până la decesul acesteia autorul putând fi sancționat pentru tentativă de omor. 

În sistemul nostru, fapta de contaminare cu HIV este incriminată în art. 354 
C. pen. Aceasta pentru că autorul nu produce în mod nemijlocit moartea victimei, 
ci creează o stare particulară de vulnerabilitate a victimei. Ea poate să trăiască 
chiar în aceste condiţii dificile, existând cel puţin posibilitatea teoretică de a fi 
descoperit un medicament împotriva acestei maladii. Nu excludem, în principiu, 


! F, Streteanu, op. cit., p. 218 şi urm.; T. Pop, Drept penal comparat. Partea generală, 
vol. II, Institutul de Arte Grafice „Ardealul”, Cluj, 1923, p. 225; O. Loghin, T. Toader, Drept 
penal roinân. Partea specială, ed. a 4-a, Casa de Editură şi Presă „Şansa”, Bucureşti, 2001, 
pp. 72-73; M.-K. Guiu, Infracțiunile omisive improprii, în RDP nr. 1/2002, p. 79 şi urm. 

2 O.A. Stoica, op. cit., p. 66. 

că acest mod poate fi unul apt de a produce moartea victimei, ci doar afirmăm că 
simplul fapt al transmiterii, neînsoțit şi de alte împrejurări particulare (de exemplu, 
victima se afla oricum într-o stare critică), nu reprezintă per se o acţiune de 
ucidere în sensul normei de incriminare. 

Şi situaţia celor care vând droguri unor toxicomani care, ca urmare a 
administrării unor supradoze, decedează ar putea fi analizată din perspectiva 
„idoneităţii şi posibilităţii de a califica acţiunea de vânzare de droguri comisă de 
traficant ca o acţiune de ucidere. În principiu, există acord că o astfel de faptă 
este, ca regulă, praeterintenționată, ea fiind sancţionată autonom prin art. 11 din 
Legea nr. 143/2000 privind prevenirea şi combaterea traficului şi consumului 
ilicit de droguri. 

O altă problemă din perspectiva actului de executare a omorului este înca- 
drarea juridică ce trebuie reţinută în situaţia încercării unei sinucideri conco- 
mitente, atunci când unul dintre sinucigaşi este salvat. În jurisprudenţa germană! 
a existat o celebră speţă în care doi tineri, A şi B, au decis să se sinucidă 
împreună din cauza unor conflicte cu părinţii. Cei doi s-au urcat în autoturismul 
lui A, care era parcat într-un garaj, au introdus în autoturism un furtun legat la 
eşapament şi au închis uşa de la garaj. Apoi A a pornit autoturismul iar cei doi au 
aşteptat să se intoxice cu gazele de la eşapamentul autoturismului. A şi B au 
ajuns în stare de inconştienţă, dar un vecin, care a auzit autoturismul pornit în 
garaj, a deschis uşa garajului şi i-a scos afară pe cei doi. În ciuda saanen 
medical aplicat, B nu a mai putut fi salvată. 

Dacă vom analiza această stare de fapt doar din EN laturii obiective, 
A ar trebui să răspundă pentru un omor atenuat judiciar, ținând cont că, deşi A a 
fost cel care a pornit autoturismul, B a rămas voluntar în autoturism, deşi putea 
oricând să plece, ceea ce echivalează cu un omor la cererea victimei (care însă nu 
respectă condiţiile prevăzute în cazul infracțiunii de ucidere la cererea victimei). 

O altă soluţie ar fi angajarea răspunderii lui A pentru înlesnirea sinuciderii 
lui B, tocmai în considerarea faptului că aceasta a rămas voit în maşină, cu 
intenţia de a-şi lua astfel propria viață. 

Din punctul nostru de vedere, soluția justă ar fi ca A să nu răspundă penal 
pentru nicio infracţiune, deoarece el a dorit să se sinucidă, iar acțiunii lui i s-a 
alăturat şi B, care a decedat doar pentru că a rămas şi ea în mod voit în auto- 
turism, fără a fi fost constrânsă la aceasta de A. : 

Pentru ca soluţia ce ni se pare justă să se poată aplica într-o astfel de speță, 
conceptele clasice de acțiune de „ucidere” sau acţiune de „înlesnire a sinuciderii” 
trebuie să fie analizate mai mult din perspectivă subiectivă, raportat la ceea ce a 
dorit să facă A şi la contribuţia determinantă a lui B în producerea rezultatului. 


! Cazul Gisela, cuprins într-o deojiie a BGH, citată şi comentată de G. Aa U. Weber, 
Strafrecht. Besonderer Teil, Ed. Ernst und Werner pi Bielefeld, 2000, pp. 99-100, 
par. 38. 

În sistemul german, având în vedere că participaţia la sinucidere nu este 
incriminată, instanţei i-a fost mai uşor să dispună achitarea lui A. Totuşi, această 
speţă naşte şi astăzi controverse cu privire la soluţia dată, fiind evident că, 
analizând speța doar din punctul de vedere al laturii obiective, A a realizat o 
acţiune de ucidere a lui B. 

În sistemul nostru, o soluţie radicală ar fi cea a condamnării lui A pentru 
comiterea infracţiunii de omor, iar soluția cea mai „rezonabilă” şi „tolerabilă”, în 
acord cu starea de fapt, ar fi aceea de condamnare a lui A pentru comiterea 
infracțiunii de înlesnire a sinuciderii. Soluţia „futuristă” ar fi aceea de achitare a 
lui A din motivele mai sus expuse. | 

= O altă realitate mai „clasică? ce se impune a fi analizată din perspectiva 
semnificației juridice este cea a duelului. Având în vedere că în sistemul penal 
românesc duelul nu mai este incriminat în mod special, dacă, urmare a unui duel, 
unul dintre participanţi este ucis, celălalt va răspunde pentru comiterea infrac- - 
ţiunii de omor. Dacă niciunul nu a decedat, fiecare va răspunde pentru o tentativă 
de omor. 

Momentul consumării faptei este acela în care s-a produs moartea victimei, 
fiind vorba despre o infracţiune de rezultat. 

Între acţiunea de ucidere şi moartea victimei trebuie să existe un raport de 
cauzalitate, împrejurare care se va examina din perspectiva teoriilor care anali- 
zează existența sau lipsa raportului de cauzalitate. Cea mai cunoscută teorie 
modernă în acest sens este teoria imputării obiective a rezultatului!. 

Trebuie precizat că, în cazul omorului, raportul de cauzalitate va avea ca 
punct de reper acţiunea de ucidere, şi nu cauza medicală a morţii. De exemplu, 
atunci când victima este împuşcată, cauza medico-legală poate fi hemoragia 
internă, insuficienţa respiratorie etc. Însă, din punct de vedere juridic, cauza 
morţii este acţiunea de împuşcare a victimei. Raportat la această acțiune se va 
analiza existenţa sau absenţa raportului de cauzalitate. 

În caz de aberratio ictus şi aberratio delicti se va reţine un concurs de 
infracţiuni între tentativa de omor şi uciderea din culpă, respectiv fapta consu- 
mată din culpă (spre exemplu, distrugerea din culpă), iar în caz de error in 
personam se va reţine o singură infracțiune de omor consumată?. 

În caz de aberratio ictus, se va reţine tentativa de omor simplu sau calificat, 
în funcţie de circumstanţele concrete ale speţei, în concurs cu uciderea din culpă, 
în forma de bază sau agravată (de exemplu, când uciderea din culpă a avut ca 
rezultat moartea a două sau mai multor persoane). 


! F, Streteanu, op. cit., p. 419. 


2 Pentru detalii, a se vedea: S. Bogdan, Eroarea în dreptul penal, Ed. Universul Juridic, 
București, 2008, pp. 96-108; F. Streteanu, op. cit., pp. 574-579. 

4. Forma de vinovăţie (latura subiectivă) h 

Termenul „omor” are o semnificație generală, cuprinzând oricare dintre 
formele sub care se manifestă uciderea intenționată a unei persoane, delimitându-se 
astfel de infracțiunea de ucidere din culpă sau de faptele praeterintenționate care au 
avut ca urmare moartea unei persoane. Singurele cerințe din această perspectivă 
sunt elementul intenţiei în producerea morţii unei persoane şi acțiunea de ucidere. 

Elementul subiectiv al intenției în cazul omorului se deduce automat din 
interpretarea art. 16 alin. (6) C. pen., el constând în intenția directă gÉ gradul I 
sau al II-lea) sau indirectă. 

În mod firesc, nu există o „metodă ştiinţifică” prin intermediul căreia să se 
scoată în evidenţă intenția agentului, fiind aproape imposibil, la nivelul ştiinţei 
actuale, a se dovedi în mod nemijlocit un proces psihologic. 

Aceasta nu înseamnă însă că sistemul judiciar penal nu poate dovedi intenţia 
ca element al laturii subiective. Pragmatic vorbind, elementul subiectiv se deduce 
din cel obiectiv (dolus ex re), prezumându-se că agentul a acţionat în lumea 
materială în conformitate cu propriul element subiectiv. Aşadar, dacă o anumită 
conduită relevă intenția agentului, vom putea deduce că agentul a acţionat 
intenţionat. Ținând cont de practica judiciară pe acest subiect, doctrina a siste- 
matizat şi a scos în evidență câteva criterii concrete prin care se RoPe evalua 
existența elementului subiectiv al omorului. 

Astfel, intenția de a ucide a făptuitorului se poate deduce din următoarele 
împrejurări de fapti: 

- folosirea unui instrument apt de a produce moartea (tinând s seama de felul 
instrumentului, dimensiunile, soliditatea, greutatea acestuia etc.); | 

- locul sau regiunea corporală unde s-au aplicat loviturile, asupra cărora s-a 
acționat sau care au fost vizate de infractor; 

- numărul şi intensitatea loviturilor; | 

_- alte împrejurări preexistente, concomitente sau subsecvente (spre exemplu, 
relaţia de duşmănie dintre autor şi victimă sau aptitudinea făptuitorului după 
comiterea faptei. 

Toate aceste împrejurări nu au un caracter absolut. În acest sens, arătăm că 
este posibil ca folosirea unui cuțit, instrument apt, ca regulă, producă moartea 
unei persoane, să nu determine automat, raportat la intensitatea redusă a loviturii, 
concluzia privind existenţa intenţiei de a ucide, reținându-se în speţă o intenţie de 
vătămare corporală. De aceea, elementul subiectiv trebuie dedus din întreaga 
conduită a agentului, făcându-se o apreciere globală a tuturor circumstanțelor de 
comitere a faptei relevante din acest punct de vedere. 


! O.A. Stoica, op. cit., p. 68; Gh. Mateuţ, Drept penal special. Sinteză de teorie şi 
practică judiciară, vol. |, Ed. Lumina Lex, Bucureşti, 1999, p. 66. 
? În acelaşi sens, a se vedea şi Noul Cod penal. Comentarii pe articole, p. 331. 

Având în vedere că între cele două infracțiuni diferențele se găsesc doar în 
plan subiectiv, în practica judiciară se pune frecvent problema delimitării infrac- 
ţiunii de omor consumate de infracțiunea de loviri sau vătămări cauzatoare de 
moarte!, ambele fiind conduite intenționate şi ambele având drept consecință 
moartea unei persoane. Astfel, cele două se delimitează: T. 

- sub aspectul acțiunii sau inacțiunii infracționale. Astfel, în cazul omo- 
rului, acţiunea trebuie să fie aptă să producă în mod obişnuit decesul victimei (să 
fie idonee să producă un astfel de rezultat), pe când la lovirile cauzatoare de 
moarte acţiunea nu produce în mod obişnuit moartea unei persoane, moartea fiind 


doar un element circumstanţial. Astfel, împuşcarea victimei este aptă să producă 


moartea victimei, pe când împingerea victimei nu produce în mod obişnuit un 
astfel de rezultat; l | 

- sub aspectul raportului de cauzalitate. În cazul omorului, procesul cauzal 
este liniar, în sensul că există o legătură imediată de la cauză la efect, factorul 
cauzal fiind chiar factorul declanşator. La lovirile şi vătămările cauzatoare de: 


1 Chiar dacă mai rar, în practica judiciară s-a pus şi problema delimitării infracțiunii de 
omor de infracţiunea de ucidere din culpă. i 

Spre exemplu, într-o speță s-a reținut că „victima şi alți angajaţi se aflau la sediul unităţii 
în vestiarul de serviciu, iar la un moment dat maistrul I.G. s-a deplasat în biroul său, de unde a 
luat o sticlă cu spirt de 500 ml, cu care s-a îndreptat spre victima D.M. şi martorul G.I., peste 
care a vărsat conţinutul acesteia «în glumă» pentru a-i răcori. Ulterior acestui moment, incul- 
patul B.D.M., prezent în aceeaşi locaţie, a luat o brichetă, cu care s-a îndreptat spre victima 
D.M., aprinzând-o în apropierea acestuia, mai precis, în dreptul pieptului, fapt ce a determinat 
aprinderea tricoului victimei. Ca urmare a acestei acțiuni, victima a decedat. Deşi s-a pus 
problema schimbării încadrării juridice în infracțiunea de ucidere din culpă, atât instanța de 
fond, cât şi instanţa de apel au reţinut în sarcina inculpatului comiterea infracțiunii de omor. 
Pentru aceasta, s-a reţinut că este cert că inculpatul nu a dorit să suprime viața victimei 
(relaţiile foarte bune dintre cei doi fiind probate în cauză), însă acest lucru nu exclude intenția 
indirectă în condiţiile în care producerea incendiului era inevitabilă în raport de modul în care 
s-a acţionat (aprinderea unei surse de foc deschis la aproximativ 10 cm de o persoană peste | 
care fusese turnat spirt medicinal). 

Fără a contesta faptul că între persoanele din acea grupă de muncă se făceau în mod 
frecvent «glume» cel puţin neinspirate, Curtea constată, la fel ca şi prima instanță, că 
niciodată aceste glume nu au presupus amenințarea unei persoane cu incendierea, cu atât mai 
mult cu cât aceasta din urmă se afla într-un evident pericol din cauza faptului că fusese 
stropită cu o substanță ale cărei calități inflamabile sunt îndeobşte cunoscute. Prin urmare, 
este lipsit de relevanță nivelul de instrucție şcolară al inculpatului, întrucât evaluarea conse- 
cințelor unei asemenea fapte nu presupunea cunoştinţe de specialitate, fiind de domeniul 
evidenţei că spirtul medicinal se aprinde foarte uşor. 

Faptul că inculpatul a sperat că un asemenea rezultat nu se va produce nu a avut la bază 
elemente obiective (îndemânarea sa ori circumstanțele concrete în care s-a săvârşit fapta), ci 
şansa sau întâmplarea, elemente aleatorii, care nu puteau fi prevăzute sau anticipate de cel 


care a acționat” — C. Ap. Craiova, dec. pen. nr. 1511 din 18 noiembrie 2015, disponibilă pe 
www.rolii.ro. 

moarte, cauzalitatea nu este liniară, fiind prezenţi şi alți factori cauzali, care pot fi 
preexistenți, concomitenți sau ulteriori factorului traumatic declanşator!. 

La fel de (sau poate chiar mai) problematică poate fi delimitarea tentativei de 
omor de o infracțiune contra integrității sau sănătății (vătămare corporală ori 
loviri sau alte violențe?) Şi în acest caz, delimitarea dintre acestea se va face prin 


! Într-o speță, inculpatul a fost condamnat în primă instanță pentru infracțiunea de omor, 
instanța de apel desființând apoi hotărârea şi din perspectiva încadrării juridice a faptei, 
reţinând în sarcina inculpatului comiterea infracțiunii de loviri sau vătămări cauzatoarea de 
moarte. Astfel, instanţa de apel a reținut că: „în speță, din concluziile raportului de constatare 
medico-legală rezultă că victima a prezentat mai multe leziuni de violenţă, respectiv echimoze 
la ambele pleoape ale ochiului drept cu hemoragie conjunctivală la nivelul globului ocular 
drept, tumefacție şi echimoză regiunea temporo-zigomatico-malară dreaptă, echimoze la ambele 
pleoape ale ochiului stâng, excoriaţii cot stâng şi drept, infiltrate hemoragice epicraniene, 
fractură de boltă şi bază de craniu cu hemoragie leptomeningee, contuzie şi dilacerare 
meningo- -cerebrală şi hematom subdural de emisfer cerebral stâng, care s-au putut produce 
prin lovire cu şi de corpuri dure. În privința legăturii de cauzalitate între acţiunea inculpatului 
şi deces nu există dubii, deoarece, fără acţiunea de lovire a acestuia, victima nu ar fi suferit 
leziunile traumatice cranio-cerebrale constatate prin raportul de autopsie, leziuni care, potrivit 
aceluiaşi raport, au legătură de cauzalitate directă, necondiționată cu decesul. În ceea ce 
priveşte modalitatea de producere a acestor leziuni, aşa cum s-a arătat, în raportul de autopsie 
se menționează «lovire cu şi de corpuri dure». Or, raportând aceste concluzii la situaţia de fapt 
ce rezultă din materialul probatoriu — aplicarea unor lovituri cu pumnii în zonă feţei, iar după 
căderea victimei la sol, aplicarea unei singure lovituri cu piciorul în față, cu consecinţa 
proiectării victimei pe spate —, concluzia care se impune este aceea că leziunile traumatice 
cranio-cerebrale, ce au dus la decesul victimei, nu au fost provocate prin loviturile aplicate de 
inculpat, ci în urma căderii şi lovirii acesteia de carosabil. Procedând în continuare la exami- 
narea poziției procesuale a inculpatului, raportat la criteriile indicate în literatura de specia- 
litate şi practica judiciară penală, concluzia care se impune este aceea că forma de vinovăţie 
cu care a acționat inculpatul în ceea ce priveşte rezultatul mai grav produs — decesul victimei — a 
fost culpa, iar nu intenţia, situație în care suntem în prezenţa intenției depășite (praeterin- 
tenție), specifică infracțiunii de loviri sau vătămări cauzatoare .de moarte, prevăzută de 
„art, 195 C. pen. Astfel, între părţi nu a existat anterior o stare conflictuală, incidentul în urma 
căruia s-a produs decesul victimei a fost unul spontan, produs în contextul în care inițial 
aceasta împreună cu o altă persoană îl agresaseră pe inculpat folosindu-se de un obiect 
contondent, inculpatul nu a folosit instrumente apte să producă decesul victimei, lovind-o pe 
aceasta cu pumnii în zona feței şi aplicându-i în aceeaşi zonă o singură lovitură cu piciorul, 
după care a încetat (...), şi nu a încercat să se sustragă de la stabilirea răspunderii penale, 
rămânând la locul incidentului, până în momentul în care victima a fost preluată de ambulanță 
şi transportată la spital” — C. Ap. Craiova, dec. pen. nr. 1617 a 9 decembrie 2015, dispo- 
nibilă pe www.rolii.ro. 

2 Spre exemplu, într-o speță în care inculpaţii au fost trimişi în aia pentru infrac- 
țiunea de tentativă de omor, instanța de fond, iar apoi cea de apel au dispus, respectiv 
confirmat schimbarea de încadrare juridică î în infracţiunea de lovire sau alte violențe. În 
motivarea acestei încadrări juridice, instanța de apel a reținut următoarele: „instanţa de apel 
consideră că inculpații nu au acţionat cu intenția de a ucide victima, prin loviturile aplicate 
părții vătămate inculpații au urmărit aplicarea unei corecţii acestuia pentru a-l determina să le 
indice locul unde a dus câinii ciobăneşti pe care acesta i-a luat de la stâna inculpaţilor. 

raportare la diferențele la nivelul formei de vinovăţie cu care fiecare dintre aceste 
fapte se comite (intenţia de a ucide în cazul omorului, intenția de a vătăma sau 
praeterintenție în cazul infracțiunilor contra sănătății sau integrității corporale), 
prin evaluarea împrejurărilor de fapt care pot contura existența unei forme de 
vinovăţie anume!. | 

Chiar dacă mobilul şi scopul comiterii omorului nu sunt elemente de 
tipicitate ale conţinutului de bază al omorului, ele pot totuşi releva pericolul 
social al infractorului, reflectându-se, de regulă, în sancţiunea concret aplicată”. 
Judecătorul va evalua sancţiunea concretă ce trebuie aplicată şi raportat la aceste 
elemente subiective. 

Definiţia legală a intenţiei directe sau eventuale poate pune uneori probleme 
de interpretare?. De exemplu, dacă un medic chirurg căruia i se aduce un pacient 
grav bolnav decide să realizeze operaţia cu întârziere, deoarece el apreciază că nu 
se impune o intervenţie de urgență, iar pacientul decedează, medicul ar trebui să 


Curtea de apel reţine că, sub aspectul laturii subiective, în cazul infracțiunii de lovire sau 
alte violenţe, prevăzută în art. 193 alin. (2) C. pen., inculpatul acționează cu intenția generală 
de vătămare, în timp ce în cazul tentativei la infracțiunea de omor acesta acționează cu 
intenţia de ucidere. Prin urmare, în cazul tentativei la infracţiunea de omor, actele de punere în 
executare, întrerupte sau care nu şi-au produs efectul, trebuie să releve — prin natura lor şi 
împrejurările în care au fost comise — că infractorul a avut intenția de a ucide, iar nu intenția 
generală de a vătăma. În cauză, intenţia inculpaţilor a fost de a vătăma victima, intenție care 
rezultă atât din materialitatea faptelor, respectiv a modalității de comitere a infracțiunii — prin 
aplicarea mai multor lovituri de intensitate medie în zona craniană şi toracică, în condiţiile în 
"care aplicarea loviturilor a fost întreruptă din inițiativa inculpaţilor —, cât şi din leziunile 
provocate, respectiv traumatism cranio-cerebral cu fractură cu uşoară deplasare a osului 
temporal drept, precum şi contuzie toraco-abdominală, ce au necesitat 25-30 de zile de 
îngrijiri medicale pentru vindecare, fără să-i pună viaţa în primejdie, din forma şi modalitatea 
intenţiei, element al laturii subiective a infracțiunii, printre altele, din relațiile personale 
anterioare existente între inculpat şi victimă — în cauză partea vătămată fiind în culpă, întrucât 
a sustras de la stâna inculpaţilor 2 câini ciobăneşti —, din obiectul vulnerant folosit, numărul şi 
intensitatea loviturilor, zona anatomică vizată, comportamentul ulterior al inculpatului etc. 
Raportat la aceste aspecte, se constată că lovirea părții civile relevă faptul că inculpații nu au 
urmărit suprimarea vieţii acesteia. 

În cauză, aşa cum în mod corect a reținut şi instanța de fond, între momentul luării 
rezoluţiei infracționale şi cel al punerii în aplicare a acesteia nu a existat un interval temporal, 
ceea ce justifică concluzia actului spontan — care confirmă apărarea inculpaţilor potrivit căreia 
ar fi săvârşit fapta ca o reacţie la fapta părţii vătămate de sustragere a 2 câini ciobăneşti de la 
stâna acestora” — C. Ap. Alba Iulia, dec. pen. nr. 1010 din 27 octombrie 2015, disponibilă pe 
www.rolii.ro. 

LA se vedea şi Noul Cod penal. Comentarii pe articole, p. 332, sau Explicații preli- - 
minare ale noului Cod penal, pp. 36-37. 
? Explicații preliminare ale noului Cod penal, p. 35. 


3 În acelaşi sens, a se vedea şi A. Filipaş, Drept penal. Partea specială, Ed. Universul 
Juridic, Bucureşti, 2008, p. 142. 

răspundă pentru--omor cu intenţie eventuală.. Conform definiţiei intenţiei 
eventuale [art. 16 alin. (3) lit. b) C. pen.], acesta a prevăzut rezultatul, respectiv 
moartea victimei, şi, deşi nu l-a urmărit, a acceptat posibilitatea produceri lui. 
Aparent şi formal, se poate argumenta că în ipoteza de mai sus suntem în 
prezenţa intenţiei eventuale de omor. 

Cu toate acestea, credem că este excesiv a condamna medicul pentru un 
omor, el fiind, în mod evident, vinovat pentru o faptă din culpă!. Elementul care 
ne înlesneşte această încadrare juridică, de faptă comisă din culpă, este, în opinia 
noastră, lipsa unui animus necandi. 

Intenţia directă sau eventuală trebui să releve şi acest animus necandi, adică 
dorința, în sens larg, a autorului de a produce moartea unei persoane?. În lipsa 
acestuia, fapta medicului este una săvârşită din culpă. | 

Exemplul de mai sus este şi: unul care justifică decizia luată în multe sisteme 
penale străine de a evita o definire expresă a intenţiei sau culpei, deoarece un 
cadru „procustian” al definirii elementului subiectiv poate conduce uneori la 
Soluţii injuste. Interesant este că, chiar şi în lipsa unei existenţe bine definite în 
doctrina sau jurisprudența de până acum a animus necandi ca element subiectiv 
specific omorului, practica judiciară română confirmă soluţia condamnării medi- 
cului pentru o faptă de ucidere din culpă, şi nu pentru un omor. 


5. Tentativa 

Tentativa la infracţiunea de omor se sancţionează. 

O problemă controversată în doctrina română este aceea de a sancţiona sau 
nu fapta persoanei care, convinsă că victima este în viață, realizează o acţiune de 
ucidere (împuşcă o persoană deja decedată, pe care o credea doar adormită). 
Opinia majoritară în doctrina română clasică era atoli e nesancționării auto- 
rului, susținându-se că acesta ar comite o faptă putativă?. În doctrina europeană, o 
astfel de faptă este considerată a fi o tentativă de omor sancționabilă penal’. 

„Recent, şi în doctrina română s-a susţinut că această faptă nu este una 
putativă, ci este o tentativă care trebuie să fie sancţionabilă penal“. Această 
soluție apropie doctrina română de cea europeană. 


1 A. Filipaş, op. cit, p. 32. 

? J. Pradel, M. Danti-Juan, Droit penal special, 4° éd., Ed. Cujas, Paris, 2007, p. 34. 

? C. Ap. Cluj, s. pen., dec. nr. 122/R/2005, cu notă de S. Bogdan, Ucidere din culpă 
comisă de un medic chirurg, în CDP nr. 1/2010, p. 103 şi urm. 

* Explicații], p. 158; M. Basarab, Drept penal. Parte generală, vol. |, Ed. Lumina Lex, 
București, 1997, p. 151. 

5 M.-L. Rassat, op. cit., p. 255; V. Malabat, Droit penal special, 3° éd., Ed. Dalloz, Paris, 
2007, p. 50, par. 65; E. Dreyer, Droit pénal spécial, Ed. Ellipses, Paris, 2008, p. 19. 

6 F. Streteanu, op. cit., p. 641. Într-o opinie asemănătoare, s-a susținut că o astfel de situație 
nu poate fi considerată o faptă putativă, iar această tentativă nici nu poate fi sancționată. A se 
vedea G. Antoniu, Tentativa, Ed. Societății „Tempus”, Bucureşti, 1996, p. 202. . 

Autorul trebuie sancţionat pentru o acţiune care, în principiu, putea să 
producă moartea unei persoane, rezultat pe care agentul şi l-a dorit. Agentul nu 
are vreun merit în faptul că victima nu mai. poate fi ucisă. Este clar că, din 
perspectiva conduitei antisociale şi a reproşabilității faptei, nu există nicio 
diferenţă între cel care nu reuşeşte să ucidă victima pentru că îi administrează o 
cantitate prea mică de otravă (exemplu clasic de tentativă sancționabilă) şi cel 
care împușcă victima crezând că ea este în viaţă. 


6. Sancţiunea 


Omorul simplu se sancţionează cu pedeapsa închisorii între 10 şi 20 de ani şi 
interzicerea exercitării unor drepturi. 


7 Relaţia cu alte infracțiuni 

Infracţiunea - de omor ridică numeroase probleme privind raportul dintre 
aceasta şi alte infracţiuni. Pentru a evita însă o „supraaglomerare”, vom trata 
punctual aceste raporturi în cadrul analizei infracțiunii care necesită o delimitare 
față de infracțiunea de omor. 


OMORUL CALIFICAT 


Pentru omorul comis în anumite împrejurări, legiuitorul a dorit să aplice o 
sancţiune mai gravă şi, de aceea, a reglementat omorul calificat. Sub acest aspect, 
actualul Cod penal a adus modificări importante, prin eliminarea omorului 
deosebit de grav (ca un al „doilea tip” de formă agravată a omorului), respectiv 
reducerea numărului de circumstanţe care agravează răspunderea în cazul 
omorului. Această soluţie duală a tipurilor legale de omor (omor simply şi omor 
agravat) este majoritară în sistemele de drept penal. 

În acest nou cadru normativ, se pune întrebarea dacă deċizia de ak T 
penală de a reduce numărul formelor agravate ale omorului poate afecta efectul 
disuasiv pe care o sancțiune penală trebuie să îl aibă pentru un potenţial autor al 
unei astfel de fapte şi, de asemenea, dacă sancţiunea teoretică ce se poate aplica 
în conformitate cu actualul Cod penal este popsiuepali,s sau just aplicată raportat 
la fapta de omor concret comisă. 

În vechiul Cod, diferența din punctul de vedere al sancțiunii dintre omorul 
calificat şi cel deosebit de grav era aceea că, în cazul ultimului, se putea aplica 
pedeapsa maximă ca gravitate din sistemul sancționator penal român, respectiv 
detențiunea pe viață. Dispariția din actualul Cod a omorului deosebit de grav, sub 
această denumire, nu înseamnă însă că, pentru aceeaşi faptă de omor, nu s-ar mai 
putea aplica şi detenţiunea pe viață (sancţiunea fiind prevăzută în cazul omorului 
calificat din noul Cod penal). mul | 

Din punctul nostru de vedere, un sistem cu mai puţine forme agravate este un 
sistem în care încadrarea juridică a faptei este mai simplă, sistemul putând lucra 
cu celeritate. O asemenea simplificare relevă şi faptul că judecătorului i se acordă 
încrederea că va individualiza corect sancţiunea, el putând decide să aplice o 
sancțiune mai uşoară sau mai gravă, fără a fi constrâns de o multitudine de 
împrejurări enumerate expres de legiuitor care să confere faptei î în mod automat | 
un caracter agravat. 


1. Imprejurări de calificare a omorului 


a. Omorul cu premeditare [art. 189 alin. (1) lit. a) C. pen.] 

Având în vedere că în dreptul penal român nu există o definiţie legală a 
noțiunii de premeditare, sarcina definirii acesteia a revenit doctrinei şi jurispru- 
denței. În primul Cod penal al României (cel din 1864) şi în Codul penal Carol 
al II-lea (intrat în vigoare în 1937), omorul cu premeditare era denumit „asasinat”. 

Cu privire la natura Juridică a premeditării, s-au poa două teorii numite 
generic: teoria subiectivă şi cea obiectivă. 

Teoria subiectivă defineşte premeditarea ca fiind o circumstanţă ce ţine de 
elementul subiectiv al infracţiunii şi constă în luarea unei hotărâri de a ucide pe 
baza unei reflecţii sau deliberări lungi şi temeinice, cumpănind motivele pro şi 
contra faptei şi chibzuind la rece asupra lor!. Aşadar, conform acestei teorii, este 
necesar a fi îndeplinite două condiţii: o stare de relativ calm cu privire la modul şi 
mijloacele de comitere şi un interval îndelungat între momentul luării hotărârii şi 
acela al punerii în executare a hotărârii infracționale. Actele preparatorii, atunci 
când ele există, sunt doar elemente ce probează existenţa premeditării, fără a fi 
singurele mijloace de probă şi fără a intra în structura ei. 

Ca urmare a acceptării acestei teorii, coexistența premeditării cu provocarea 
este exclusă: Nu este posibil ca, în momentul luării hotărârii infracționale, agentul 
să se afle în două stări psihice incompatibile. Altfel spus, ori agentul era calm şi, 
eventual, doar a profitat de actul ce părea a fi unul provocator, pentru a beneficia 
de tratamentul atenuat, ori încă nu luase hotărârea, pe care a luat-o ulterior ca 
urmare a provocării victimei. 

Teoria obiectivă, dominantă în dreptul penal român, consideră premeditarea ca 
fiind o traducere obiectivă a rezoluţiei infracționale într-o activitate premergătoare 
şi pregătitoare?. Aşadar, conform acestei teorii, trebuie ca hotărârea infracțională 


1 O.A: Stoica, op. cit., p. 70; M. Basarab, op. cit., p. 182. 

? Aceasta este reținută şi aplicată preponderent şi în practica judiciară. Cu titlu exem- 
plificativ, a se vedea şi C. Ap. Cluj, dec. pen. nr. 551 din 17 aprilie 2015, disponibilă pe 
www.rolii.ro, în care instanța a refuzat să reţină premeditarea având în vedere că: „din 
derularea evenimentelor din seara de 12 ianuarie 2014, victima a fost cea care, odată ajunsă pe 
uliţă în dreptul inculpatului, l-a lovit pe acesta cu o bâtă ce-o avea asupra sa, şi nu inculpatul a 

să se exteriorizeze în acte de pregătire, care devin astfel elemente componente 
indispensabile premeditării. Sintetic, s-a susținut că premeditarea presupune 
trecerea unui interval de timp de la momentul luării hotărârii şi până la comiterea 
faptei, efectuarea unor acte de pregătire materială şi efectuarea unor acte de 
pregătire morală, psihică!. Ă i 

Această abordare a fost promovată şi de prof. V. Dongoroz, care, la rândul 
lui, a preluat această abordare de la celebrul profesor italian de drept penal, 
F. Carrara?. Din punctul nostru de vedere, s-a dorit introducerea unui element 
obiectiv într-o structură eminamente subiectivă, mai degrabă din raţiuni de 
eficiență a sistemului judiciar. Majoritatea faptelor de omor erau în sistemul 
„penal italian de competenţa curților cu juraţi, iar pentru aceştia era extrem de 
complicat să analizeze conceptul de „premeditare”, autorul fiind, din acest motiv, 
rareori condamnat pentru un omor cu premeditare, deşi premeditase acel omor. În 
acest context, Carrara a propus ca actul de pregătire să fie elementul în funcţie de 
care se analizează existenţa premeditării. Această abordare a fost împărtăşită şi de 


E E E 


declanşat conflictul. Faptul că inculpatul, anterior ieșirii pe stradă, fusese sunat în de martorul 
P., care l-a avertizat că partea vătămată se află pe uliţă, nu are semnificația arătată şi nu 
susține premeditarea. Dimpotrivă, aşa cum rezultă din declarația acestui martor, avertizarea 
asupra prezenţei victimei pe ulița satului, în zona apropiată de cea în care şi inculpatul s-a 
aflat, a avut drept scop protejarea inculpatului, ştiut fiind că între cei doi exista o stare conflic- 
tuală notorie. Şi celelalte persoane care erau de față când inculpatul a fost sunat au arătat că 
acesta a mai zăbovit un timp până să iasă în stradă, timp apreciat ca suficient pentru ca partea 
vătămată L. să fi plecat. Împrejurarea că inculpatul avea asupra sa un cuţit fluture nu consti- 
tuie nici aceasta un argument pentru reținerea premeditării. Deşi s-a încercat acreditarea ideii 
că un astfel de cuţit nu este destinat uzului obişnuit şi că susţinerea inculpatului că îl folosea 
regulat când servea masa la muncile agricole este nereală, Curtea reţine că acest tip de cuțit ` 
este cunoscut ca unul de agrement, destinat activităților în aer liber, excursiilor, tocmai pentru 
că se pliază şi poate fi uşor transportat într-un rucsac, fără riscul de a produce răni accidentale. 
Aşadar, cuțitul fluture nu reprezintă vreo armă aptă să producă răni mai grave față de orice alt 
tip de cuţit sau briceag, neavând nimic special în construcția sa. Ca atare, susținerea 
inculpatului că se folosea de el când servea masa nu apare ca neveridică”. La fel, într-o altă 
speţă, s-a refuzat reținerea premeditării având în vedere că „nu există nicio probă din care să 
rezulte că inculpata, după ce a luat hotărârea de a-şi ucide copilul, încă din timpul sarcinii 
(împrejurare dovedită, în afara oricărui dubiu, de ansamblul împrejurărilor anterior prezen- 
tate), a conceput mental însuşi modul concret de aducere la îndeplinire a acelei hotărâri şi a 
chibzuit asupra lui, după cum nu există vreo probă nici în sensul că inculpata ar fi efectuat 
acte de pregătire, în vederea punerii în executare a hotărârii respective, după un anumit plan” — 
C. Ap. Bucureşti, dec. pen. nr. 604 din 27 aprilie 2015, disponibilă pe www.rolii.ro. 

!'T. Toader, Drept penal. Partea specială, Ed. All Beck, Bucureşti, 2002, p. 45; V. Cioclei, 
Drept penal. Partea specială I. Infracţiuni contra persoanei şi infracţiuni contra patrimo- 
niului, Ed. C.H. Beck, Bucureşti, 2016, p. 20; Explicații preliminare ale noului Cod penal, 
p. 40; Codul penal. Comentariu pe articole, p. 387. * 


2 Pentru o expunere a evoluției noțiunii de premeditare de la F. Carrara la abordarea 
actuală, a se vedea A. Filipaş, op. cit., pp. 147-164. 

jurisprudenţă!, (in)existenţa actului de pregătire fiind considerată un instrument 
util în a stabili dacă fapta a fost comisă cu premeditare. În acest sens, omorul nu 
este doar unul premeditat, ci este un omor dinainte pregătit. 

Una dintre consecinţele acestei teorii este că premeditarea poate coexista cu 
provocarea?. Exemplul oferit de practica judiciară este următorul: X şi-a avertizat 
vecinul, pe Y, care îi sustrăgea legume din grădină, să înceteze cu furturile, că 
altfel îl va ucide. După încă o sustragere, comisă în aceleaşi circumstanţe de Y, X 
i-a spus lui Y că, dacă mai sustrage încă o dată, îl va ucide. În acest scop, şi-a 
instalat un gard electric în jurul grădinii de legume, iar, când vecinul a venit din 
nou să sustragă, acesta s-a electrocutat. 

Premeditarea, în speța de mai sus, ar consta în faptul că X a avertizat victima 
şi şi-a conectat gardul la rețeaua electrică, iar provocarea ar consta în faptul că a 
luat această decizie după ce victima a continuat să sustragă legume, în ciuda 
avertismentelor autorului adresate victimei cu o seară înainte. Considerăm că în 
speța prezentată nu avem nici premeditare, deoarece autorul nu a acţionat nici în 
stare de relativ calm şi nici după ce a trecut un interval de timp, dar nici stare de 
provocare, deoarece actul provocator încetase în momentul instalării gardului 
electric, iar autorul nu putea fi provocat de o conduită care se repetase de mai 
multe ori, aceste împrejurări punând în discuţie existența stării de tulburare 
specifice provocării. În realitate, agentul s-a răzbunat pe vecinul său, fapta fiind 
un omor simplu, dacă nu mai există alte elemente de calificare a omorului. 

Folosirea teoriei obiective poate duce uneori la soluţii injuste. Astfel, cei care 
împărtăşesc teoria obiectivă nu pot justifica reținerea acestei forme de omor 
calificat în anumite situaţii în care omorul este comis prin omisiune, tocmai 
pentru că autorul a provocat moartea prin faptul că nu a făcut nimic atunci când 
avea o poziţie de garant, deşi trebuia să facă ceva pentru a împiedica producerea 
acestui rezultat. Or, este absurd să excludem omorul comis prin omisiune din 
categoria faptelor care se pot comite cu premeditare. De multe ori, pentru aceste 
fapte, premeditarea este dovedită tocmai de faptul că, uneori, o lungă perioadă de 
timp, autorul aşteaptă să se producă moartea victimei (spre exemplu, copilul care 
nu se poate hrăni singur este ucis prin nehrănirea acestuia). 

O altă consecinţă nefirească a adoptării teoriei obiective ar fi aceea de a 
considera că omorul comis în stare de beţie preordinată este întotdeauna şi un 
omor comis cu premeditare. Soluţia apare cu atât mai discutabilă cu cât se poate 
imagina un exemplu în care, deşi beţia este preordinată, fapta se comite chiar în 
stare de provocare. De exemplu, agentul, fiind provocat de victima cu care se 
afla într-un local, comandă imediat o cantitate de băutură pentru a-şi face curaj 


L CSJ, dec. nr. 5155/2001, publicată în RDP nr. 2/2003, p. 162; C. Ap. Bucureşti, 
s. a Il-a, dec. nr. 453/2001, citată în Codul penal, ediţie îngrijită de G. Bodoroncea, I. Kuglay, 
L. Lefterache, |. Matei, I. Nedelcu, F. Vasile, Ed. C.H. Beck, București, 2007, p. 613. 

2 Codul penal comentat şi adnotat 1, p. 83. 

şi apoi ucide victima. Beţia este voluntară, parțială şi preordinată, dar omorul 
este comis în stare de provocare, fiind clar că nu se poate pune probisâte unei 
premeditări a faptei. 

Discuţia se poate extinde la toate Sica de actio. libera in causa, când 
autorul omorului îşi provoacă voit o stare de responsabilitate înainte de comi- 
terea omorului. În cazul în care se angajează răspunderea penală pentru comiterea 
omorului în condiţiile unei actio libera in causa, se va verifica dacă în concret a - 
existat şi o premeditare din partea agentului. Existenţa acestei circumstanțe 
trebuie dovedită de acuzare, iar dacă nu se poate face această dovadă, fapta se va 
încadra la omor simplu. 

Chiar dacă teoria obiectivă pare să fie un mijloc util practicii judiciare, ea nu 
rezolvă definitiv dificultatea în care se află uneori judecătorul care trebuie să 
aprecieze dacă, în concret, omorul a fost sau nu comis cu premeditare. 

Având în vedere toate acestea, din punctul nostru de vedere, teoria subiectivă 
a premeditării este mai potrivită, pentru că nu modifică un concept ce are în mod 
natural o structură pur subiectivă, „obiectivizându-l”, şi pentru că lasă magistra- 
tului posibilitatea de a decide dacă în concret fapta a fost sau nu comisă cu 
premeditare. Cel care cunoaşte toate detaliile unei spețe poate aprecia cu mai 
multă acuratețe împrejurarea dacă fapta a fost comisă cu premeditare, fără a i se 
impune o reţetă prestabilită, şi anume să se concentreze doar pe existența unui 
eventul act de pregătire. 

Aşadar, credem că un omor poate fi comis cu premeditare chiar dacă acțiunii 
de ucidere îi lipseşte vreun act de pregătire (deşi în situaţii concrete de comitere a 
unui omor cu premeditare, de cele mai multe ori, el există). Este valabilă şi 
reciproca, şi anume că existența unui act de pregătire poate fi un indiciu de 
premeditare, dar nu orice omor pregătit este şi unul premeditat. Reiterăm că doar 
starea de calm a autorului, precum şi existenţa unui interval de timp între luarea 
hotărârii şi punerea ei în executare sunt condițiile ce trebuie mepi ponga a 
se reține această formă calificată de omor. 

Din punctul de vedere al naturii juridice, premeditarea este o circumstanță 
personală subiectivă, care nu se răsfrânge asupra celorlalți participanți. O' atare 
câlificare poate produce însă efecte inechitabile, în sensul nereţinerii acestei 
circumstanţe în sarcina celui care participă la comiterea unei fapte premeditate de 
către autor şi cunoaşte această împrejurare. Astfel, cât timp la nivelul subiectiv | 
propriu participantului nu sunt îndeplinite circumstanţele premeditării, iar preme- 
ditarea autorului reprezintă o circumstanță personală subiectivă care nu se poate 
răsfrânge asupra altora, această circumstanță nu va putea fi reținută în sarcina 
participantului secundar (spre exemplu, premeditarea nu se va putea reţine în- 
cazul complicelui care, ştiind că autorul a premeditat comiterea unui omor, se 
decide spontan să îl ajute pe acesta prin furnizarea unei alte arme, chiar- în 
momentul comiterii actelor de executare de către autor; în această situație, având 

în vedere că circumstanța premeditării de către autor este una subiectivă şi că 
raportat la fapta complicelui nu sunt îndeplinite condiţiile premeditării, această 
circumstanţă nu va putea fi reţinută în sarcina sa). 

În încercarea de a „remedia” astfel de consecinţe inechitabile şi luând ca 
reper teoria obiectivă a premeditării, raportat la reglementarea anterioară, în 
doctrină s-a susţinut că, dacă participantul a realizat acte de pregătire, atunci 
premeditarea devine o circumstanţă reală!. Opinia a fost preluată şi prin raportare 
la incriminarea din actualul Cod, reţinându-se că, „dacă un participant cunoaşte 
intenţia autorului de a ucide victima şi dacă îl informează pe acesta cu privire la 
locul şi timpul propice pentru a acţiona, atunci premeditarea devine o 
circumstanță reală”?. | 

Din punctul nostru de vedere, având în vedere definiţia circumstanțelor reale, 
precum şi faptul că premeditarea este o circumstanţă ce ţine de subiectivul auto- 
rului, o astfel de calificare poate fi criticată. 


b. Omorul din interes material [art. 189 alin. (1) lit. b) C. pen.] 

Elementul circumstanţial de calificare a acestei fapte rezidă în mobilul 
special al infracțiunii, şi anume interesul material care l-a determinat pe autor 
să comită fapta. i A; 

Noțiunea de interes material poate fi înțeleasă într-un sens restrâns sau 
într-un sens larg. În opinia noastră, în condițiile art. 189 alin. a) lit. b) C. pen., 
noțiunea va trebui interpretată într-un sens restrâns. 

Astfel, în concret, acesta poate consta în dorința obținerii, ca urmare a 
omorului, a unor foloase sau avantaje materiale directe sau indirecte Go ea 
victimei, stingerea unor datorii etc.). 

Ceea ce particularizează acest interes material este faptul că dobândirea 
folosului material trebuie să se realizeze pe o cale aparent legală, ca urmare a 
decesului victimei (prin moartea victimei autorul moşteneşte întreaga ei avere, se 
eliberează o funcţie pe care autorul doreşte să o ocupe etc.). 

Sintetizând, se poate concluziona că autorul încearcă să „grăbească” un 
proces natural firesc (orice persoană va muri la un moment dat) pentru a face 
„actuale” interese materiale pe care le-ar dobândi ca urmare a producerii 
decesului victimei. Modalitatea este aparent legală, deoarece autorul mizează pe 
faptul că acţiunea sa nu va fi descoperită, întrucât în cazul cunoaşterii identității 
autorului omorului acest aspect ar împiedica obținerea efectivă a beneficiului 
patrimonial urmărit (spre exemplu, în cazul unei moşteniri, va interveni nedem- 
nitatea ucigașului). 


IT. Toader, op. cit., p. 45. 
2 V, Cioclei, Drept penal. Partea specială I, precit., p. 21. A se vedea şi Explicații preli- 
minare ale noului Cod penal, p. 41. 

Fapta este tipică indiferent dacă, drept urmare a comiterii faptei, folosul în 
beneficiul autorului s-a şi realizat efectiv. Din acest motiv, omorul se va reţine în 
formă calificată chiar dacă folosul urmărit de către autor nu exista în realitate (de 
exemplu, agentul ucide victima, crezând. că există un testament redactat de 
victimă în favoarea sa, iar acest lucru este neadevărat). 

Legea consideră omorul ca fiind unul calificat din cauza interesului material 
care îl determină pe agent să ucidă o persoană. Este suficient ca autorul să 
acţioneze din acest mobil pentru a se încadra în dispoziţia legală. Raportat la 
reglementarea identică din Codul penal anterior, s-a susținut în doctrină! că, deşi 
legiuitorul a folosit noţiunea de mobil, el s-a referit la scop şi aşa ar fi trebuit 

interpretat textul legal, acesta din urmă fiind important, şi nu mobilul. Credem că, 
deşi argumentele invocate sunt pertinente, trebuie să admitem că relaţia dintre 
mobil şi scop este una controversată (chiar şi în lucrările de psihologie) şi, prin 
urmare, interpretarea noțiunii de mobil ca fiind în realitate un scop poate fi doar 
consecința unei modificări legislative exprese, şi nu rezultatul interpretării, cu 
atât mai mult cu cât, uneori, legiuitorul foloseşte expres și noţiunea de scop. În 
plus, sesizăm că în practica judiciară nu s-a simţit nevoia unei clarificări din 
această perspectivă. | 

Chiar dacă agentul a moştenit victima, fapta nu mai este tipică dacă uciderea 
ei nu s-a realizat din interes material (de exemplu, autorul ucide persoana pe care. 
trebuia să o întreţină pe durata vieții acesteia nu pentru că a urmărit un interes - 
material, ci pentru că s-a certat cu aceasta şi s-a enervat din cauza observaţiilor pe 
care victima i le-a făcut, şi anume că a căzut în patima băuturii). e 

Uneori omorul din interes material este şi unul premeditat”, dar existența 
independentă a celor două forme de calificare a omorului nu este exclusă. 

Se subsumează acestei forme calificate şi cazul ucigașului plătit. În acest caz 
calea aparent legală de obținere a folosului este reprezentată de plata realizării 
unui serviciu. Ucigaşul plătit dobândeşte o sumă de bani în virtutea faptului că 
şi-a îndeplinit obligația asumată, şi anume de a ucide o persoană. Aşadar, în acest 
caz ucigaşul se transformă într-un furnizor de „servici!”, constând în uciderea 
unor persoane în schimbul unor sume de bani. El nu se îmbogățește ca urmare a 
morţii victimei, ci prin faptul că realizează un „serviciu”. Ucigaşul nu ia hotă- 
rârea de a ucide victima ca urmare a unor conflicte sau relaţii dintre el şi victimă, 


aşa cum se întâmplă de regulă, ci doreşte moartea victimei pentru a-şi respecta 
contractul pe care l-a încheiat cu cel care l-a „angajat”. | 


l i V. Cioclei, Drept penal. Partea specială. Infracțiuni contra persoanei, Ed. Universul 
Juridic, Bucureşti, 2007, p. 30. Opinia a fost menţinută şi prin raportare la reglementarea 
actuală — a se vedea V. Cioclei, Drept penal. Partea specială 1, precit., p. 22. 4 


2 A se vedea, spre exemplu, C. Ap. Craiova, dec. pen. nr. 1410 din 30 octombrie 2015, 
disponibilă pe www.rolii.ro. | i i 

Spre exemplu, într-o speţă, instanţa de apel a desființat hotărârea instanței de 
fond care nu reținuse această circumstanță de calificare în sarcina ucigaşului 
plătit. Instanţa de apel a motivat în felul următor soluţia pronunţată: „Codul penal 
nu prevede o definiţie a interesului material şi, ca urmare, nu se poate identifica o 
limitare în interpretarea dispoziţiilor art. 189 alin. (1) lit. b) C. pen., noţiunea de 
interes material având o semnificaţie mai largă atunci când constituie mobilul 
omorului. Interesul material constituie orice avantaj patrimonial pe care făptui- 
torul îl poate obţine în mod direct de pe urma morţii victimei, acesta constând în 
speţă în sumele de bani pe care inculpații B.M.D. şi I.Ş.A. urmau să le primească 
de la inculpatul B.A., după uciderea tatălui acestuia. Astfel, conform înţelegerii 
dintre inculpaţi, inculpatul B.A., pentru a-i determina pe inculpaţii B.M.D. şi . 
L.Ş.A. să comită omorul, le-a promis că le va du pentru această faptă sumele de 
35.000 euro şi, respectiv, 5.000-10.000 euro” 1 

Aşa cum am anticipat, folosul material any de către agent trebuie să fie 
consecința directă şi aparent legală a morţii victimei. Urmarea este doar aparent 
legală, deoarece, spre exemplu, ucigaşul unei persoane nu poate să moştenească 
legal victima din cauza regulilor de drept succesoral. 

Chiar dacă în spatele multor omoruri există şi interese indirecte materiale, 
înțelese în sens larg, aceasta nu înseamnă că în toate aceste situaţii mobilul 
omorului îl constituie interesul material. | “e 

Nu se reţine această circumstanță atunci când agentul a comis omorul pentru 
a înlesni o infracțiune contra patrimoniului victimei (tâlhărie, furt, delapidare etc.). 
In acest caz, mobilul omorului nu îl constituie dobândirea pe o cale aparent legală 
a unui folos patrimonial, ci omorul se comite pentru a înlesni sau ascunde comi- 
„terea unei alte infracţiuni. Într-un astfel de caz, noțiunea de interes material s-ar 
interpreta într-un sens larg, interpretare care nu corespunde voinţei legiuitorului. 
In cazul înlesnirii comiterii unei infracțiuni contra patrimoniului, infractorul 
dobândeşte un folos material direct ca urmare a comiterii infracţiunii-scop (ucide 
victima pentru a o tâlhări), şi nu dobândeşte un folos material pe o cale aparent 
legală ca urmare a morţii victimei. 

Comiterea faptei din interes material este o circumstanță personală subiec- 
tivă, care nu se răsfrânge asupra participanților. 

În caz de error in personam, omorul este calificat chiar dacă victima ucisă a 
fost alta decât cea de pe urma căreia autorul dorea să dobândească un interes 
material. În stabilirea corectă a încadrării juridice ne interesează mobilul acțiunii 
de ucidere, care nu s-a schimbat, chiar dacă autorul a confundat victima, fiind 
indiferentă efectivitatea dobândirii acelui folos material. | 
TWS PCD n pa N 

LA se vedea C. Ap. Craiova, dec. pen. nr. 1410 din 30 octombrie 2015, disponibilă pe 
www.rolii.ro. 

c. Omorul săvârşit pentru a se sustrage ori pentru a sustrage pe altul de 
la tragerea la răspundere penală sau de la executarea unei pedepse (art. 189 
alin. (1) lit. c) C. pen. ] d 

Rațiunea incriminării acestei forme agravate a omorului este FA de faptul 
că autorul este motivat în acţiunea de ucidere de nerespectarea deciziei statului de 
a angaja răspunderea penală a unei persoane (prin sustragerea sa sau a altuia de la 
aplicarea legii penale). 

Atunci când autorul omorului comite fapta pentru a se sustrage E la răspun- 
dere penală, este evident că el îşi încalcă obligația de supunere la acțiunile statului 
împotriva sa. Chiar dacă, din perspectiva autorității statului, acesta este, evident, un 
lucru grav, ne întrebăm totuşi dacă se poate oare reproşa suplimentar cuiva faptul 
că încearcă să îşi apere libertatea în detrimentul statului care doreşte sancţionarea 
sa. Tocmai această situaţie de obligaţii contrare a determinat ca puţine legislații cu 
tradiţie democratică să păstreze o astfel de formă de omor calificat. 

Uciderea unui poliţist sau judecător pentru a sustrage sau a se sustrage de la 
răspundere penală este sancționată mai grav ca ultraj sau ultraj judiciar în forma 
omorului calificat. 

Această agravantă ţine de scopul infractorului, şi anume CET de a se 
sustrage sau a sustrage pe altul, prin comiterea omorului, de la tragerea la răspun- 
dere penală sau de la executarea unei pedepse. Cu toate acestea, nu este necesar 
ca acest scop să se şi îndeplinească, fiind suficient ca, atunci când comite omorul, * 
infractorul să îl comită cu acest scop. S-a arătat că această formă de omor are ca 
situaţie premisă împrejurarea că autorul omorului sau o terță persoană se află în 
situația de a fi tras(ă) la răspundere penală ori de executare a unei pedepse. 

În aceste situaţii autorul urmăreşte suprimarea fizică a persoanei chemate să 
exercite acte de urmărire penală ori să execute mandate emise împotriva sa ori a 
oricăror persoane care îşi aduc o contribuţie directă sau indirectă la tragerea la 
răspundere penală. 

Pentru reținerea agravantei, este necesar să fie declanşată o procedură de 
tragere la răspundere penală şi ca făptuitorul să realizeze uciderea în scopul 
zădărnicirii acestei proceduri judiciare. 

„Raportat la reglementarea anterioară, similară din punctul de vedere al conți- 
nutului cu cea aici analizată, s-a susținut că, dacă orice procedură din cadrul 
tragerii la răspundere penală sau al executării pedepsei se realizează nelegal, iar 
autorul comite fapta de omor în seic condiții, atunci nu sunt îndeplinite 
cerințele art. 189 alin. (1) lit. c) C. pen.?. 

În opinia noastră, actul respectiv trebuie să aibă un caracter vădit ilegal 
pentru a se înlătura reținerea acestei forme calificate de omor. Astfel, ar fi greu de 


1 Explicații preliminare ale noului Cod penal, p. 42. a è 
2 Gh. Mateuţ, op. cit., p. 96; T. Toader, op. cit., p. 51. 

acceptat că cel care ucide un judecător de drepturi şi libertăţi pentru a se sustrage 
în final de la tragerea la răspundere penală nu comite şi un omor calificat dacă, de 
exemplu, agentul comite această faptă atunci când judecătorul a încălcat regula 
procesual penală cu privire la obligativitatea audierii persoanei înainte de a fi 
arestată. Chiar dacă este cert că arestarea este ilegală din punct de vedere 
procesual penal, aceasta nu înseamnă automat că fapta autorului nu a fost comisă 
pentru a se sustrage de la tragerea la răspundere penală şi că ar trebui înlăturată 
reținerea acestei forme calificate de omor. 

În această formă, fapta se comite, de regulă, cu intenţie directă, deoarece 
autorul urmăreşte un anumit scop special. Credem însă că, în mod excepţional, 
acest tip de omor se poate comite şi cu intenţie eventuală. De exemplu, pentru a 
se sustrage de la tragerea la răspundere penală, agentul sparge un baraj al poliţiei, 
lovind violent autovehiculele ce îi baraseră drumul, iar ca urmare a acestui fapt 
unul dintre autovehiculele cu care fusese blocat drumul se răstoarnă peste un 
pieton, participant la trafic aflat în apropiere chiar înainte de momentul impac- 
tului, provocându-i moartea. | 

În acest caz, autorul urmăreşte să scape de tragerea la răspundere penală şi 
acceptă că spargerea barajului în această manieră violentă poate produce şi 
moartea persoanelor aflate în apropierea locului de impact, un astfel de rezultat 
fiindu-i indiferent. Chiar dacă el nu urmăreşte să ucidă acea persoană, acceptă 
totuşi posibilitatea producerii acestui rezultat ca urmare a acţiunii sale de spargere 
a barajului. 


d. Omorul săvârşit pentru a înlesni sau a ascunde săvârşirea altei 
infracţiuni [art. 189 alin. (1) lit. d) C. pen.] 

Această formă de omor calificat este una dintre formele agravate de omor 
care există în majoritatea codurilor penale din Europa şi din lume. 

Rațiunea legiuitorului penal pentru introducerea acestei forme de omor a fost 
aceea că nu poate exista nicio justificare în a ucide o persoană pentru ca infrac- 
torul să înlesnească sau să ascundă comiterea unei alte infracţiuni, care, de 
regulă, are un pericol social mai redus decât omorul. O primă problemă de 
analizat la această formă calificată este aceea de a stabili ce se înţelege prin 
noțiunea de „infracţiune”. 

Din acest punct de vedere, se pune problema dacă este suficient ca fapta ce 
se doreşte a fi înlesnită sau ascunsă să fie doar o faptă prevăzută de legea penală 
sau este necesar ca ea să îndeplinească toate condiţiile de tipicitate, vinovăţie şi 
antijuridicitate. Altfel spus, se va comite un omor calificat atunci când omorul 
este săvârşit de agent pentru a înlesni un viol comis de un minor de 13 ani? 

În opinia noastră, circumstanţa este îndeplinită şi în acest caz, noțiunea de 
infracțiune trebuind interpretată în sens larg. 

Prima modalitate de omor este omorul comis penti a înlesni săvârşirea 
unei infracțiuni. i 

Forma de omor calificat se va reţine atât în situaţia în care victima omorului 
este o altă persoană decât victima infracțiunii-scop, cât şi în situația în care 
aceeaşi persoană este atât victima omorului, cât şi victima infracțiunii- -Sscop. 

În cazul omorului comis pentru a înlesni o altă infracţiune, nu este necesar ca 
a doua infracţiune. să şi fie efectiv comisă, fiind suficient ca autorul să-şi 
reprezinte fapta ca posibilă în mod teoretic şi sancţionabilă!. 

O problemă ce necesită o analiză particulară este aceea a posibilităţii de a se 
reţine în sarcina autorului o infracțiune de omor comisă pentru a înlesni orice altă 
infracţiune contra persoanei, atunci când subiectul pasiv este acelaşi, iar fapta 
secundară este comisă/se doreşte a fi comisă în aceeaşi împrejurare. Aceasta 
deoarece, aparent, un astfel de scenariu ar fi imposibil, întrucât, dacă victima a 
decedat, teoretic, ea nu mai poate fi subsecvent subiect pasiv al unei alte infrac- 
țiuni contra persoanei. 

Astfel, din acest punct de vedere, s-ar putea susține că nu se poate imagina 
comiterea unui omor pentru a înlesni un viol deoarece, dacă victima este ucisă, 
autorul nu va mai putea comite şi un viol asupra victimei omsrului. În acest caz, 
s-ar părea la prima vedere că fapta urmărită de autor va putea fi calificată cel mult 
ca o profanare de cadavre, dacă la momentul realizării actului de penetrare cu 
caracter sexual autorul ştia că victima este decedată şi a urmărit sau acceptat că 
prin această conduită îi va profana memoria. 

În mod just, doctrina germană s-a distanțat de o atare opinie. Astfel, în 
dreptul german s-a susținut că trebuie să se diferenţieze între rezultatul infrac- 
ţiunii de omor şi acțiunea de ucidere. Aceasta înseamnă că omorul este comis 
pentru a înlesni o altă infracțiune ori de câte ori E a crezut că prin acțiunea 
de ucidere îşi facilitează comiterea infracțiunii-scop?. 

Prin comiterea omorului autorul doreşte să înlesnească acțiunea 
infracţiunii-scop, fără ca un astfel. de mobil să fie echivalent cu producerea 
efectivă a rezultatului infracţiunii-scop (actul sexual cu victima). Cu alte cuvinte, 
este suficient ca la momentul realizării acţiunii de ucidere autorul să-şi reprezinte . 
că acţiunea sa de ucidere (din punct de vedere material) îl va ajuta apoi la comi- 
terea infracțiunii-scop, fără să fie necesar ca autorul să îşi dorească producerea 
morții prin acea acțiune (de cele mai multe ori, în astfel de situaţii, acțiunea de 
ucidere va fi comisă cu intenţie eventuală). 

Un alt argument în favoarea reţinerii acestei forme calificate este acela că 
este suficient ca scopul agentului să existe chiar în momentul acţiunii de 
ucidere, fără a fi necesar ca acesta să şi comită infracțiunea pe care doreşte să o 


!R. Maurach, F.-C. Schroeder, M. Maiwald, op. cit., p. 43, par. 34 bb. 
2 H. Trândle, T. Fischer, op. cit., p. 1321, par. 27. 

înlesnească prin comiterea omorului. Ulterioara îndeplinire sau nu a scopului său 
este lipsită de relevanţă, raportat la momentul acţiunii de ucidere, şi ea nu înlătură 
în niciun fel existența scopului în momentul actului de ucidere, împrejurare care 
face ca omorul să fie unul calificat. 

În consecință, nu este necesar ca infracțiunea « ce se doreşte a fi înlesnită să se 
şi comită sau să se poată comite în concret, iar în cazul comiterii este indiferent 
dacă infracțiunea-scop a rămas în formă de tentativă sau .s-a comis în formă 
consumată. 

Prin urmare, credem că această formă dle) omor calificat se poate reţine în 
concurs cu orice infracțiune contra persoanei sau patrimoniului, atunci când 
agentul a comis acţiunea de ucidere cu scopul de a înlesni comiterea unei alte 
infracțiuni, văzând în acţiunea de ucidere şi o modalitate de a-şi uşura comiterea 
unei alte infracţiuni. 

În practica judiciară, cele mai multe omoruri de acest tip sunt săvârşite PE 
a comite o infracțiune contra vieţii sexuale sau o infracţiune contra patrimoniului. 
În acest ultim caz, dacă prin comiterea omorului se doreşte înlesnirea comiterii unei 
tâlhării, care se şi comite ulterior, cele două fapte se vor reţine în concurs. Aceeaşi 
este situaţia în ipoteza în care autorul comite concomitent/subsecvent acţiunii de 
ucidere un viol. | 

O altă întrebare care se pune este aceea dacă omorul comis pentru a înlesni 
un omor se poate reţine în acelaşi timp cu omorul calificat prevăzut de art. 189 
alin. (1) lit. e) C. pen., adică omorul comis de o persoană care a mai comis 
anterior o infracțiune de omor sau o tentativă de omor? 

Într-o opinie, raportat la prevederea similară din vechiul Cod i s-a 
susținut că se va reţine doar omorul calificat prevăzut de art. 189 alin. (1) lit. e) 
C.pen... 

Nu împărtăşim acest punct de vedere, deoarece, ca regulă generală, în cazul 
acestei forme calificate, existența scopului primului omor nu este înlăturată de 
îndeplinirea acestui scop, şi anume comiterea sau nu a celui de al doilea omor. 
Primul omor rămâne un omor calificat, chiar dacă, în momentul comiterii celui 
de al doilea, acesta din urmă devine şi el un omor calificat, fiind incidentă împre- 
jurarea de la art. 189 alin. (1) lit. e) C. pen. Motivele iri it celor două omoruri 
sunt diferite. 

În concluzie, apreciem că primul omor, comis cu scopul de a înlesni un alt 
omor, va fi unul calificat, iar, dacă se va comite şi cel de-al doilea de aceeaşi 
persoană, al doilea va fi un omor calificat comis de către o persoană care a mai 
comis anterior un omor, sub rezerva ca cele două fapte să nu fie comise în 
aceeaşi împrejurare, într-o astfel de ipoteza fiind în prezența omorului calificat 
asupra a două sau mai multor persoane. 
ma ue ati 


! T. Toader, op. cit., p. 51; Gh. Mateuţ, op. cit., p. 97. 

A doua modalitate a acestui omor calificat este omorul comis pentru a 
ascunde săvârşirea unei infracțiuni. . Se: 

Forma de omor calificat se va reține atât în situaţia în care victima omorului 
este o altă persoană decât victima infracţiunii ce se doreşte a fi ascunsă, cât şi în 
situaţia în care aceeaşi pe oana este atât victima omorului, cât şi a infracțiunii ce 
se doreşte a fi ascunsă!. Pentru a realiza tipicitatea acestei forme de omor 
calificat, agentul trebuie să comită omorul cu scopul de a ascunde comiterea 
unei infracțiuni. 

Nu are importanță dacă autorul omorului a participat la comiterea infracțiunii 
pe care vrea să o ascundă. 

Se va putea reţine acest scop şi atunci când fapta ce se doreşte a fi ascunsă a 
fost descoperită de autorităţi, dar agentul consideră că prin comiterea omorului va 
ascunde faptul că el este cel care a comis-o. 

Nu se va reţine însă circumstanța atunci când omorul este comis doar pentru 
a-şi asigura scăparea, şi nu pentru a ascunde comiterea unei infracțiuni, dacă 
autorul fusese descoperit şi el ştia acest lucru. În acest caz, s-ar putea discuta 
despre reținerea omorului calificat în forma prevăzută de art. 189 alin. (1) lit. c) 
C. pen. 

În practica judiciară germană, s-a reținut această formă calificată şi atunci 
când, prin ucidere, s-a urmărit ascunderea nu a unei a comise în forma 
autoratului, ci a participaţiei la comiterea faptei respective?. Soluţia este similară, 
în opinia noastră, şi în sistemul românesc, raportat la art. 174 C. pen., deoarece 
prin comiterea unei infracțiuni se înțelege şi participarea la comiterea unei 
infracţiuni în calitate de coautor, instigator sau complice. 

Circumstanţa comiterii omorului pentru a înlesni sau ascunde comiterea unei 
alte infracţiuni are un caracter subiectiv (circumstanță personală subiectivă) şi se 
va răsfrânge doar asupra participanţilor care au acţionat cu acest scop. 

Această formă calificată se comite, de regulă, cu intenţie directă. Ea se poate 
comite şi cu intenţie eventuală, situație mult mai frecvent întâlnită în practica 
judiciară. 

O atare concluzie este cu atât mai întemeiată cu cât în literatura juridică 


română recentă s-a acceptat că şi în cazul infracţiunilor calificate prin scop fapta 
se poate comite cu intenţie eventuală”. 


l Spre exemplu, se va reține infracțiunea de omor calificat comis pentru a ascunde săvâr- 
şirea unei infracțiuni în sarcina inculpatului care, recunoscut fiind de victima pe care tocmai o 
violase, a luat hotărârea de a-i suprima viața, astfel că a strâns-o de gât, comprimându-i căile 
respiratorii, până când a constatat că aceasta a decedat — Trib. Arad, sent. pen. nr. 740 din 
1 octombrie 2014, disponibilă pe www.rolii.ro. i 

2 BGH în NJW 52, 431, citată de R. Maurach, F.-C. Schroeder, M. Maiwald, op. cit., 
p. 44, par. 34 bb. 

3 F. Streteanu, op. cit., p. 468. 

Şi în doctrina! şi jurisprudenţa germană se susține că omorul comis pentru a 
ascunde săvârşirea unei infracțiuni se poate săvârşi şi cu intenţie eventuală. 

Un exemplu de omor pentru a înlesni o infracțiune comis cu intenţie even- 
tuală poate fi cel în care agentul, şofer al unui autovehicul, încearcă să violeze 
victima şi, deşi aceasta îl avertizează că, dacă va continua agresiunea, se va 
arunca din maşină în timp ce aceasta se deplasează cu viteză, autorul continuă 
agresiunea, victima aruncându-se din maşină imediat după. În acest caz, agentul 
ar putea fi sancționat pentru comiterea unui omor calificat comis cu intenţie 
eventuală pentru a înlesni un viol în concurs cu tentativă de viol. La fel, va 
comite un omor cu intenţie eventuală cel care, pentru a împiedica victima să 
ceară ajutor în timpul actului sexual realizat prin constrângere, îi acoperă faţă 
acesteia cu o pernă, victima decedând ca urmare a asfixiei mecanice. În ambele 
cazuri este clar că, deşi autorul nu a dorit să provoace moartea victimei, la 
momentul comiterii acţiunilor relevante acesta a acceptat că prin conduita sa ar 
putea cauza moartea victimei, fiindu-i indiferent acest lucru. i 


e. Omorul comis. de către o persoană care a mai comis anterior o 
infracțiune de omor sau o tentativă la infracțiunea de omor [art. 189 alin. (1) 
lit. e) C. pen.] 

Această formă de omor calificat s-a impus ca urmare a voinţei legiuitorului 
de a sancţiona mai grav pe cel care persistă în acţiuni de ucidere, fiind, aşa cum 
s-a susținut în doctrină, o formă de recidivă specială”. 

Din cauza ipotezelor rare în care autorul unui omor mai comite un nou omor, 
puține coduri penale au ales să reglementeze o astfel de formă agravată specială, 
considerând drept suficiente sancţionarea recidivei atrase de pluralitatea de 
infracțiuni şi valorificarea faptică a împrejurării comiterii unui al doilea omor de 
către autor. | 

„Pentru a se reţine această formă, trebuie ca autorul să mai fi comis anterior o 
infracţiune de omor, indiferent dacă fapta anterioară a rămas în formă de tentativă 
sau consumată. Având în vedere definiţia noțiunii de săvârşire a unei infracțiuni 
prevăzută de art. 174 C. pen., credem că circumstanţa se va putea reține indi- 
ferent dacă, raportat la omorul anterior comis, autorul a acționat în calitate de 
autor, coautor sau participant secundar (instigator sau complice). 

Conform art. 242 din Legea de punere în aplicare a Codului penal, prin 
infracţiune de omor. comisă anterior se înţelege orice faptă de ucidere a unei 
persoane, săvârşită cu intenţia prevăzută la art. 16 alin. (3) C. pen., cu excepţia 
infracţiunilor prevăzute de art. 190 şi 200 C. pen. 
ei SI aia ATR 

LR. Rengier, Strafrecht Besonderer Teil, vol. II, ed. a 7-a, Ed. C. H. Beck, p. 36, par. 57. 

? Gh. Mateuţ, op. cit., p. 107. 

Astfel, spre deosebire de vechea reglementare, se vor lua în calcul şi alte 
infracţiuni intenționate ce cuprind în conţinutul obiectiv uciderea unei persoane, 
“cum ar fi, spre exemplu, infracțiunea de atentat care pune în pericol securitatea 
naţională, ultrajul, ultrajul judiciar etc. 

Nu se va lua în calcul însă ca antecedenţă pentru reținerea acestei forme 
calificate comiterea anterioară a unei infracţiuni praeterintenţionate care a avut ca 
urmare moartea victimei (tâlhărie care a avut ca urmare moartea victimei, viol 
care a avut ca urmare moartea victimei etc... 

În cazul în care, pentru primul omor, agentul a fost condamnat definitiv şi 
sunt îndeplinite condiţiile legale, se vor putea aplica regulile recidivei între 
primul omor, ca prim termen, şi omorul calificat, ca cel de-al doilea termen al 
recidivei. 

Dacă autorul nu a fost condamnat pentru primul omor, se vor pa regulile 
concursului între primul omor şi cel de-al doilea omor, care va fi unul calificat 
prin incidența circumstanţei aici analizate. 

În această ultimă ipoteză, este necesar ca cele două omoruri să nu fie comise 
în aceeaşi împrejurare, caz în care ar fi îndeplinite condițiile omorului calificat 
prevăzut de art. 189 alin. (1) lit. f) C. pen. 

Aşadar, criteriul de delimitare între cele două tipuri de omor calificat îl repre- 
zintă tocmai unitatea de împrejurare. Dacă nu există unitate de împrejurare, 
vom avea un concurs de infracțiuni între primul omor şi cel de-al doilea omor 
săvârşit de către o persoană care a mai săvârşit un omor. Dacă uciderea a două 
persoane se va realiza în aceeaşi împrejurare, se va reține infracțiunea complexă 
de omor calificat, prevăzută de art. 189 alin. (1) lit. f) C. pen. 

Subiecţii pasivi pot să fie diferiți sau pot fi aceiaşi (tentativă de omor urmată, 
într-o altă împrejurare, de o altă tentativă omor sau de forma consumată împo- 
triva aceluiaşi subiect pasiv). 

Nu se va reține această formă de omor calificat dacă tentativa ct omor se 
comite în formă continuată. În acest caz, există o unitate legală. Agentul nu a 
comis decât o tentativă de omor în formă continuată. 

O altă chestiune de ordin practic este aceea de a şti cum se poate face dovada. 
comiterii unui omor anterior, care să legitimeze reținerea acestei forme agravate 
de omor. E 

În doctrină, raportat la reglementarea corespondentă din Codul penal 
anterior, s-a susținut, în general, că nu interesează dacă pentru primul omor a . 
operat amnistia sau vreo altă cauză. de înlăturare a răspunderii penale?. 

Noi credem însă că o atare afirmaţie trebuie nuanțată. 


! În acelaşi sens, a se vedea V. Cioclei, Drept penal. Partea specială 1, precit., p. 28. 


2 T. Toader, op. cit., p. 45. Opinia a fost preluată şi prin raportare la actuala reglementare — . 
a se vedea Explicații preliminare ale noului Cod penal, p. 44. 

În opinia noastră, nu -se poate trasa o relaţie de echivalență între un omor 
„faptic” şi omorul constatat de o instanță printr-o hotărâre judecătorească 
definitivă (omorul „juridic” la care face referire norma de incriminare). Omorul 
are, în primul rând, o semnificaţie juridică. Omorul faptic nu poate fi luat ca 
temei de antecedenţă, indiferent de cât de notorie ar fi această împrejurare. 

Să ne imaginăm, spre exemplu, că fapta anterioară ar putea avea „şi” 
aparenţa unei fapte praeterintenţionate (de exemplu, aparenţa unei tâlhării care a 
avut ca urmare moartea victimei). Şi din acest motiv, este absolut necesar ca 
încadrarea juridică de omor să fie una certă (constatată juridic) şi nu doar una 
posibilă sau probabilă. Aşadar, este firesc ca această antecedenţă să rezulte 
„juridic”, dintr-o hotărâre de condamnare care continuă să producă efecte (să 
atragă decăderi, incapacităţi sau orice alte consecinţe). 

Tocmai de aceea omorul pentru care, ipotetic, a intervenit reabilitarea este un 
omor „faptic” ce nu poate fi luat în calcul ca antecedență pentru a sall că cel 
de-al doilea omor este unul calificat. 

Aşadar, dacă cel acuzat în prezent de comiterea unui omor calificat săvârşit 
de o persoană care a mai comis un omor va solicita acuzării să facă proba că el a 
mai comis anterior un omor, parchetul nu ar putea susține că, deşi a operat 
reabilitarea sau amnistia pentru primul omor, „se ştie” (ca realitate faptică) că 
acesta ar fi comis anterior un alt omori. gat 

Raportat la incriminarea din Codul penal anterior, a fost exprimată şi o 
opinie contrară, conform căreia se va lua în calcul doar faptul material al comi- 
terii unui omor, această circumstanţă personală fiind imposibil de a fi înlăturată 
din sarcina agentului prin reabilitare, atunci când acesta va mai comite un omor”. 
Considerăm că opinia este extrem de drastică, deoarece aceasta ar însemna că 
persoana nu va putea înlătura niciodată acest stigmat. Or, reabilitarea urmăreşte 
tocmai această înlăturare a stigmatului comiterii faptei. Excepţiile de la regula 
reabilitării trebuie exprimate expres de legiuitor şi nu pot rezulta pe cale de 
interpretare a conceptului de comitere a unui omor, ca faptă materială sau, 
dimpotrivă, ca faptă cu semnificaţie juridică. 

O altă problemă similară este aceea a se stabili dacă se poate reţine un omor 
calificat dacă agentul a comis un omor după ce mai comisese un omor în 
perioada când era minor. Având în vedere că în art. 133 C. pen. se prevede că nu 
- atrag incapacităţi sau decăderi măsurile educative pronunțate ca urmare a 
condamnărilor dispuse pentru fapte comise în timpul minorităţii, în această 
ipoteză cel de-al doilea omor nu va fi putea considerat unul calificat. 


„Gh. Mateuţ, op. cit., p. 111. 
DN Toader, op. cit., p. 56; V. Cioclei, Drept penal. Infracțiuni contra persoanei, precit., 
P. 53. În acelaşi sens, raportat la reglementarea actuală, a se vedea Codul penal. Comentariu 
pe articole, p. 389, sau V. Cioclei, Drept penal. Partea specială I, precit., p. 28. 

Dacă nu am accepta o asemenea soluție, ar însemna să creăm minorului o 
situație mai grea decât majorului. Aceasta deoarece consecințele unui omor 
comis în timpul minorităţii nu vor putea să fie înlăturate ca efect al reabilitării în 
nicio ipoteză, fiindcă o cerere de reabilitare ar fi respinsă ca fiind lipsită de 
obiect. Aşadar, minorul ar răspunde întotdeauna pentru un omor calificat, pe când. 
majorul, a cărui cerere de reabilitare ar fi admisă, ar răspunde doar pentru un 
omor simplu. | 

Totuşi, raportat la Codul pega anterior, s-a susținut! şi opinia contrară, 
reflectată şi în practica judiciară’. Astfel, cu privire la o presupusă faptă de omor 
comisă în timpul minorităţii, s-a arătat că minoritatea autorului la momentul 
comiterii primului omor nu înlătură reținerea acestei forme de omor calificat. 
Motivarea unei atari opinii era aceea că textul nu face nicio precizare legată de 
momentul când se comite primul omor. 


f. Omorul comis asupra a două sau mai multor persoane [art. 189 alin. (1) 
lit. f) C. pen.] 

Această agravantă se reţine din cauza pluralităţii de victime. 

Prin reglementarea acestei forme de omor calificat, legiuitorul a dorit să 
creeze o unitate legală. S-a creat astfel o infracțiune complexă ce cuprinde ca 
elemente constitutive două acţiuni care constituiau prin ele însele infracțiuni de 
sine stătătoare. În lipsa acestei forme agravate s-ar fi aplicat regulile în materie de 
concurs de infracţiuni, fie că acesta era real sau ideal. 

Cu privire la acțiunea .de ucidere (în sensul faptic al termenului, de act 
material), în cazul acestei forme de omor calificat, s-au exprimat două opinii. 

Într-o primă opinie”, s-a susținut că moartea a două sau mai multor persoane 
trebuie să fie rezultatul unui singur act material. 

Într-o altă opinie, pe care o împărtăşim, s-a considerat că se poate reţine 
forma calificată ori de câte ori uciderea a două sau mai multor persoane s-a comis 
în aceeaşi împrejurare, chiar dacă acţiunile autorului sunt diferite (de exemplu, 


agentul aplică mai multe lovituri de cuțit pentru a ucide două persoane diferite în 
aceeaşi împrejurare). 


! I, Pascu, V. Lazăr, op. cit., p. 96. 

2 C. Ap. Bucureşti, s. I, dec. nr. 552/1999, publicată în Culegere de practică judiciară în 
materie penală pe anul 1999, Ed. Rosetti, București, p. 122. 

3 Explicații III, p. 198. Acelaşi autor dă însă ca exemplu uciderea mai multor persoane cu 
mai multe focuri de armă, exemplu în care avem mai multe acte materiale. Credem că apa- 
renta antinomie de opinie a fost generată de diferența care există între acţiune, act de execu- 
tare şi unitate naturală colectivă. Acelaşi exemplu de omor calificat comis asupra a două sau 


mai multor persoane, săvârşit printr-o pluralitate de împuşcături asupra mai multor victime, 
este oferit de autorii care aparent au opinii divergente. 


4 Codul penal comentat şi adnotat I, p. 93. 

Ceea ce conferă unicitate legală faptei este unitatea de împrejurare. Acest 
punct de vedere a fost împărtăşit şi de practica judiciară, fiind exprimat şi în 
Decizia de îndrumare nr. 4/1970 a Plenului Tribunalului Suprem!, ale cărei consi- 
derente şi dispozitiv rămân pe deplin aplicabile şi în contextul actualului 
Cod penal. 

Când actele de executare sunt ideale unele de altele, fără nicio 
legătură între ele, ele fiind comise, aşadar, în împrejurări diferite din punct de 
vedere juridic, nu se va putea reţine această formă de omor, ci, eventual, se va . 
reține omorul comis de o persoană care a mai comis un omor”. 

Organul judiciar va aprecia în concret dacă actele materiale de ucidere au. fost 
comise în aceeaşi împrejurare sau în împrejurări diferite. Evaluarea se va face în 
funcţie de eventuala legătură sau conexiune între actele de ucidere comise de agent, 
împrejurările de timp şi spaţiu în care au fost comise cele două fapte etc. 

Discuţii interesante au fost generate de ipoteza în care, ca urmare a acţiunii 
de ucidere, o persoană decedează şi alta nu. Într-o atare situaţie, nu se poate reţine 
o infracțiune consumată de omor, deoarece rezultatul acestei infracţiuni constă în 
uciderea a cel puţin două persoane. Pe de altă parte, nu se va putea reţine nici o 
tentativă la omor calificat asupra a două sau mai multor persoane, deoarece s-a 
produs doar „jumătate” din rezultatul prevăzut norma de incriminare, şi anume 
moartea unei singure persoane. 

Raportat la incriminarea anterioară, s-a apreciat că singura soluţie acceptabilă 
în această situaţie ar fi ruperea unităţii legale şi încadrarea faptei într-un concurs de 
infracțiuni între o tentativă de omor şi un omor consumat, ignorându-se existenţa 
art. 176 alin. (1) lit. b) C. pen. 1968 în această ipoteză particulară” 

În contextul noului regim sancţionator aplicabil în cazul concursului de 
infracțiuni, poate fi pus sub semnul întrebării în ce măsură o atare soluţie ajunge 
să fie una „favorabilă” inculpatului”, care nu produce de facto o „îngreunare” a 
situaţiei sale juridice, dată de împrejurarea că una dintre victime nu a decedat. 
Credem că, pentru a fi evitate soluţii injuste sau hilare la stabilirea sancţiuni 
într-o. atare ipoteză, judecătorul va trebui să ia în considerare toate aceste 
particularităţi ale scenariului aici analizat. 

Pe de altă parte, în ipoteza în care două persoane au decedat, iar o a treia 
victimă a fost salvată, se va reţine o singură infracțiune de omor calificat, deoa- 
rece fapta complexă este consumată (rezultatul s-a produs față de două persoane), 
Aerea DANIA ui e mea 


! Publicată şi în RRD nr. 7/1970, pp. 130-133. 
? Gh. Mateuţ, op. cit., p. 105. 
3 În acelaşi sens s-a pronunțat şi Înalta Curte de Casaţie şi Justiţie în soluţionarea unui 
Cay în interesul legii, prin Decizia nr. V/2006, publicată î în M. Of. nr. 492 din 7 iunie 2006. 
4 În practica judiciară au fost identificate şi hotărâri recente în sensul menținerii acestei 
soluții. Cu titlu exemplificativ, a se vedea C. Ap. Braşov, dec. pen. nr. 18/A din 20 i ianuarie 
2016, disponibilă pe www.rolii.ro. 

iar restul urmărilor, constând în moartea altor persoane sau doar tentative cu 
privire la alte persoane, sunt absorbite în mod legal în forma consumată de omor 
calificat asupra a două sau mai multor persoane. " 

O altă ipoteză problematică este cea în care, ca urmare a acțiunii agentului, o 
persoană decedează şi cu privire la altele două se produc doar tentative. In acest 
caz două ar fi soluţiile posibile: | 

(a) una ar fi ruperea totală a unităţii legale şi tratarea tuturor tentativelor 
individual, ca fapte distincte!. În sprijinul acestei soluţii pot fi aduse ca argu- 
mente, pe de o parte, consecvența în soluționarea acestor probleme şi, pe de altă 
parte, aplicarea regulilor generale în materia concursului de infracțiuni, căci 
aceasta ar fi fost soluţia în cazul în care legiuitorul nu ar fi încriminat această 
infracţiune complexă; 

(b) o a doua soluţie ar fi reținerea tentativei la omor calificat în concurs cu 
omorul consumat. În sprijinul acestei soluţii s-a arătat că altfel s-ar încălca voința 
legiuitorului, „rupându-se” unitatea legală a infracțiunii complexe?. Un alt argu- 
ment în favoarea acestei soluţii ar fi acela că, date fiind noile reguli de sancțio- 
nare a concursului de infracţiuni, pedeapsa aplicată pentru faptele de omor 
reţinute în concurs ar putea fi excesivă. 

Ca şi contraargumente ce pot fi aduse acestei soluții, apreciem că argumentul 
încălcării voinţei legiuitorului nu este neapărat unul infailibil, având în vedere că 
şi în cazul acestei soluţii se rupe unitatea legală, deoarece oricum nu se reţine o 
singură infracţiune complexă, aşa cum a fost voința legiuitorului, ci se reține un 
concurs de infracţiuni (omor consumat în concurs cu tentativa de omor calificat 
asupra a două sau mai multor persoane). Or, dacă nu se poate respecta pe deplin 
unitatea legală propusă de legiuitor, atunci, în opinia noastră, singura soluţie este 
aceea de a aplica principiul care guvernează ipoteza unei pluralităţi de victime, 
fără a încerca să creăm o ipoteză intermediară care „rupe” unitatea legală cu 
privire la victima decedată, dar păstrează o parte a ei, prin reținerea tentativei la 
omorul calificat, față de celelalte două persoane care nu au decedat. 

Circumstanţa are un caracter real. 


g. Omorul săvârşit asupra unei femei gravide [art. 189 alin. (1) lit. g) 
C. pen.] | | 
Această circumstanţă este una reală şi vizează o anumită calitate a subiec- 
tului pasiv, şi anume femeia gravidă’. 


! În acelaşi sens, a se vedea ICCJ, dec. pen. nr. 3507/2002, în Buletinul Jurisprudenței. 
Culegere de decizii pe anul 2002. Inalta Curte de Casaţie şi Justiţie, Ed. All Beck, Bucureşti, 
2004, p. 458. 

2 V. Cioclei, Drept penal. Partea specială 1, precit., p. 31. Şi această soluţie a fost însu- . 
şită în practica judiciară. În acest sens, a se vedea C. Ap. Iaşi, dec. pen. nr. 849 din 26 noiembrie - 
2015, disponibilă pe www.rolii.ro. | | ude 

3 Aşadar, chiar dacă declarativ legiuitorul diferenţiază între făt şi persoană, se observă că 
în cazul omorului calificat acesta aşază pe acelaşi plan sancţionator comiterea omorului 
asupra unei femei gravide cu săvârşirea unui omor asupra a două sau mai multor persoane. 

Rațiunea acestei forme agravate este determinată de faptul că autorul urmă- 
reşte şi uciderea unei alte ființe decât femeia, şi anume a fătului. Prin această 
formă de omor calificat se recunoaşte o protecţie penală suplimentară pentru 
fiinţa încă nenăscută, similară celei din cazul omorului comis asupra a două sau 
mai multor persoane!. Având în vedere că, din punct de vedere sancţionator, 
omorul asupra unei femei gravide este tratat în mod identic cu omorul asupra a 
două sau mai multor persoane, devine discutabil în ce măsură, în mod efectiv şi 
real, mai prezintă consistență şi logică diferenţierea dintre făt şi persoană, 
prezentă, de altfel, în celelalte texte de incriminare din Cod. 

Din punctul de vedere al semnificației juridice a circumstanţei agravante, se 
poate discuta dacă femeia gravidă este totuna cu femeia însărcinată. Credem că o 
astfel de discuție are un caracter lingvistic exagerat speculativ, iar intenţia 
legiuitorului a fost aceea de a nu face vreo diferență din acest punct de vedere. 

Din formularea textului reiese că legea impune, drept condiție, existența 
reală a stării de graviditate. Dacă autorul a dorit să ucidă o femeie gravidă, dar 
aceasta, între timp, pierduse sarcina sau nici nu fusese în realitate însărcinată, 
omorul calificat nu ar putea fi reţinut. Soluţia este determinată de faptul că, în 
acest caz, fapta nu mai este una tipică, lipsind efectiv calitatea subiectului pasiv 
cerută de norma de incriminare. 

Dacă agentul nu a cunoscut starea de graviditate, eroarea de fapt în care s-a 
aflat înlătură reținerea formei de omor calificat [conform art. 30 alin. (3) C. pen.]. 
Nu are importanţă dacă starea de graviditate era vizibilă sau nu ori dacă agentul a 
cunoscut această stare din alte surse decât forma corpului victimei. 

Fiind o circumstanță reală, aceasta se va răsfrânge asupra participanţilor în 
măsura în care au cunoscut-o sau au prevăzut-o. 


h. Omorul prin cruzimi [art. 189 alin. (1) lit. h) C. pen.] 

Circumstanța constă în modul feroce, sadic, brutal sau crud folosit pentru a 
provoca moartea unei persoane. 

Prin „cruzimi” în sensul legii penale se înțelege modurile, procedeele, 
mijloacele şi actele de violență aplicate victimei de natură sau pentru a-i provoca 
“suferințe deosebit de mari şi prelungite în timp, fie pentru a o ucide, fie pentru a o 
chinui înainte de a o ucide sau înainte de survenirea morţii acesteia, ori actele 
care denotă ferocitate, sadism, un mod inuman, ieşit din comun de săvârşire a 
omorului, care trezeşte în conştiinţa opiniei publice un sentiment de oroare?. 
Comite un omor prin cruzimi cel care cauzează puternice suferințe corporale sau 
intelectuale victimei, în mod special, chinuind victima cu indiferență afectivă şi 
ES PA. APR pa ore 


! OA. Stoica, op. cit;, p. 76; V. Cioclei, Drept penal. Partea specială 1, precit., p. 32. 
? O.A. Stoica, op. cit., p. 74. Pentru explicaţii cu privire la conţinutul acestei circum- 
stanțe agravante speciale, a se vedea şi Codul penal. Comentariu pe articole, pp. 391-392. 

fără milă!. De exemplu, se va reţine un omor prin cruzimi atunci când victima a 
fost supusă unor suferinţe fizice şi psihice timp de o oră, după care a fost ucisă. 

Uneori cruzimea este generată chiar de mijlocul folosit în uciderea persoanei, 
fără a fi nevoie de agresiuni suplimentare acțiunii de ucidere, de ordin fizic sau 
psihic. Astfel, în practica judiciară?, uciderea victimei prin incendiere este consi- 
derată, ca regulă, un mijloc crud şi, de aceea, în principiu, omorul comis astfel se 
încadrează la omor calificat. 

= De regulă, suferințele cauzate victimei sunt fizice, dar pot fi şi de natură 
morală, atunci când, spre exemplu, victima este obligată să asiste la brutalitățile 
comise asupra unei persoane de care era legată afectiv, înainte de a fi şi ea ucisă”. 

Indiscutabil că şi în forma de bază omorul presupune o anumită cruzime. 
Totuşi, pentru a se reţine circumstanța comiterii faptei prin cruzimi, trebuie să se 
comită acte care să depăşească nivelul de suferință pe care îl presupune în mod 
„normal” uciderea unei persoane. Aşadar, este necesară existenţa unor activități 
diferite calitativ de uciderea obişnuită pentru ca ele să se încadreze în definiţia 
cruzimilor ca formă a omorului calificat. 

Un criteriu practic în aprecierea existenţei unor cruzimi îl poate reprezenta, 
în opinia noastră, inutilitatea unor acte de executare pentru producerea decesului 
victimei. În acelaşi sens, se consideră că există cruzime atunci când actul i 
şeşte cruzimea necesară şi specifică actului de executare a omorului*: de 
exemplu, înfometarea şi însetarea victimei înainte de a fi ucisă sau lovirea 
repetată a victimei timp îndelungat fără a i se aplica o lovitură suficient de puter- 
nică pentru a o ucide ori incendierea victimei. Nu constituie un omor calificat 
omorul comis asupra victimei când, pentru că, drept urmare a primei lovituri, ea 
nu a decedat, autorul reia agresiunea, fără a reuşi nici a doua oară, ci doar a treia 
oară reuşind să o ucidă. 

Se reţine agravanta chiar dacă victima era în stare de inconştiență, fiind 
insensibilă din punct de vedere senzorial, pentru că se are în vedere cruzimea 
faptei din perspectiva autorului ei. 

În doctrină şi jurisprudenţă s-a susţinut că ar putea fi folosit ca element de 
apreciere a existenței sau inexistenţei cruzimilor şi sentimentul de oroare pe 


1 R. Maurach, F.-C. Schroeder, M. Maiwald, op. cit., p. 51, par. 47. 

2 Trib. Suprem, s. pen., dec. nr. 26/1987, citată în Codul penal, ediţie îngrijită de 
G. Bodoroncea et alii, precit., 2007, p. 626. 

3 Totuşi, atunci când această tehnică de ucidere nu sugerează existența unei ferocități 
excesive din partea autorului, în practica judiciară nu s-a reținut omorul prin cruzimi — a se ` 
vedea C. Ap. Craiova, dec. pen. nr. 1511 din 18 noiembrie 2015, în care inculpatul a fost 
condamnat pentru omor simplu comis cu intenţie eventuală pentru faptul că, după ce o altă 
persoană a aruncat spirt asupra victimei, în glumă, acesta s-a apropiat cu o brichetă de 
victimă, ea luând foc şi decedând apoi din cauza arsurilor. 

4 În acelaşi sens, a se vedea Explicații preliminare ale noului Cod penal, p. 46 

5 R. Maurach, F.-C. Schroeder, M. Maiwald, op. cit., p. 51, par. 47. 

care îl trezeşte fapta în conştiinţa publicului!. Indiscutabil că sentimentul de 
oroare este din punct de vedere pur teoretic un criteriu de evaluare a cruzimilor, 
însă din punct de vedere practic un asemenea criteriu este extrem de dificil de 
utilizat, el fiind unul de natură subiectivă, care depinde şi de reacţia pe care o 
generează acest fenomen în conştiinţa unui terţ. Judecăţile de valoare sunt fără 
dubiu extrem de dificil de cuantificat. Tocmai de aceea noi pledăm pentru reţi- 
nerea unui criteriu mai pragmatic în evaluarea existenţei sau nu a circumstanței 
cruzimilor (criteriul ferocităţii). 

În doctrină? , raportat la vechea reglementare, s-a susţinut în mod just că 
adăugarea sentirentului de oroare în jurisprudența instanței supreme, ca mijloc 
de apreciere a cruzimilor, face ca aplicarea textului să fie greu de anticipat. 
Aceasta deoarece orice omor naşte un sentiment de oroare şi nu există nicio 
modalitate practică de a delimita oroarea „comună” a publicului unui omor de 
oroarea publicului specifică unui omor calificat. Aceste critici rămân pe deplin 
valabile şi în condiţiile actualului Cod penal. 

Aşadar, în opinia noastră, trebuie revenit la abordarea clasică, conform căreia 
evaluarea ferocității se raportează la modul concret de comitere a faptei, şi nu la 
aprecierea sentimentului de oroare al publicului. 

Dacă se comit acte de violenţă ulterioare uciderii victimei şi agentul cunoaşte 
că victima este decedată, acestea nu mai pot fi încadrate în categoria cruzimilor, 
deoarece aceste acte nu se subsumează unei acţiuni de ucidere”. În acest sens, 
prin Decizia nr. 35/2008, pronunţată într-un recurs în interesul legii, ICCJ a 
stabilit că, în ipoteza în care obiectul material al infracţiunii de profanare de 
morminte prevăzute la “art. 319 din Codul penal anterior este un cadavru, iar 
inculpatul, prin dezmembrarea ori incendierea cadavrului, urmăreşte ascunderea 
faptei de omor comise anterior, se vor reţine în concurs real infracțiunea de omor 
şi infracţiunea de profanare de morminte. 

În cazul acestei forme agravate nu se poate reţine şi circumstanța agravantă 
generală a cruzimilor, deoarece există un concurs de calificări între cele două ŞI 
are prioritate circumstanţa specială. i 

Circumstanţa este una reală şi se răsfrânge asupra participanţilor în măsura în 
care au cunoscut-o sau prevăzut-o. i 
2. Tentativa 
“Tentativa la toate formele de omor calificat se pedepseşte. 


3. Sancţiunea 
Omorul calificat se sancţionează cu detențiunea pe viață sau pedeapsa 
închisorii între 15 şi 25 de ani şi interzicerea exercitării unor drepturi. 


! T. Toader, op. cit.; p. 53; Gh. Mateuţ, op. cit., p. 100. 

? A. Filipaş, op. cit., p. 176. 

3 V. Cioclei, Drept penal. Partea specială 1, precit., p. 35. 
* Publicată în M. Of. nr. 158 din 13 martie 2009. 

4. Relaţia omorului calificat cu omorul simplu | A repete 

Omorul calificat este o formă agravată a omorului simplu. Ca atare, dacă va 
fi comis un omor în prezența unei sau mai multor circumstanțe de la omorul 
calificat, se va reţine o singură faptă de omor calificat prin raportare la forma de 
bază a infracţiunii de omor simplu. i 

La fel, în cazul existenţei mai multor împrejurări care califică omorul, nu se 
va reţine un concurs de infracţiuni între formele calificate, ci autorul va comite un 
singur omor calificat în condiţiile mai multor împrejurări de calificare [de 
exemplu, omorul cu premeditare asupra unei femei gravide se încadrează la 
art. 189 alin. (1) lit. a) şi g) raportat la art. 188 C. pen.]. Pluralitatea de forme de 
calificare se va reflecta în sancţiunea concretă aplicată, situată între limitele de 
pedeapsă ale omorului calificat. 


5. Relaţia dintre omorul calificat şi circumstanţele agravante generale 
cu conţinut identic sau similar | | 

“În cazul în care anumite împrejurări sunt prevăzute, concomitent, atât ca 
circumstanţe agravante generale, cât şi ca împrejurări de calificare a omorului, se 
va reţine doar omorul calificat, fără a se putea agrava răspunderea penală şi prin 
reținerea circumstanţei agravante generale. 

De exemplu, comiterea unei acțiuni de ucidere prin cruzimi se va încadra 
doar la omorul calificat, fără a se mai reţine şi circumstanța agravantă generală 
prevăzută de art. 77 lit. b) C. pen. 

Dacă însă există alte circumstanțe agravante generale care nu au 
corespondent în art. 189 C. pen., acestea pot să cauzeze o agravare suplimentară a 
răspunderii [de exemplu, omorul calificat comis din interes material, prevăzut de 
art. 189 alin. (1) lit. b) C. pen., poate atrage şi reținerea circumstanţei agravante 
generale a comiterii faptei de trei sau mai multe persoane împreună, prevăzută de 
art. 77 lit. a) C. pen.]. | 


UCIDEREA LA CEREREA VICTIMEI 


Art. 190 C. pen. incriminează uciderea săvârșită la cererea expli- 
cită, serioasă, conştientă şi repetată a victimei care suferea de o boală 
incurabilă sau de o infirmitate gravă atestată medical, cauzatoare de 


` suferințe permanente şi greu de suportat, pedepsind fapta cu închi- 
soarea de la unu la 5 ani. 


1. Rațiunea incriminării 4 
_ Incriminarea acestei fapte în actualul Cod penal sugerează că, în planul 
juridic, viaţa propriei persoane nu este o valoare disponibilă. Aşadar, în cazul 

uciderii la cererea victimei, consimțământul nu operează pe deplin, ca o cauză 
justificativă (astfel cum este reglementată prin art. 22 C. pen.), ci în condiţiile 
explicit trasate de către legiuitor, reprezentând doar o cauză legală de atenuare a 
răspunderii penale. 

Prin acest text de incriminare legiuitorul „răspunde” în sfârşit! unei contro- 
verse efervescente privind disponibilitatea dreptului la viață şi semnificaţia juri- 
dică a eutanasiei active ca formă particulară a omorului la cerere. 

Necesitatea de a se racorda explicit la o anumită poziţie era evidentă, având 
în. vedere că toate celelalte sisteme penale europene relevante tratează expres, 
într-un fel sau altul, problema eutanasiei. În unele state s-a adoptat aceeaşi soluție 
a atenuării răspunderii în aceste ipoteze. Alte state au optat pentru o soluţie „mai 
radicală”, de dezincriminare a eutanasiei. Textul reprezintă şi revenirea la abor- 
darea tradiţională a ipotezei în dreptul penal român (art. 468 din Codul Carol 
al II-lea incrimina uciderea la cererea victimei). Chiar dacă, prin denumire, textul 
de incriminare din art. 190 C. pen. sugerează că elementul care justifică atenuarea 

„este exclusiv cererea victimei, de fapt, o analiză mai atentă a tipicității faptei (în 
special a elementelor ce particularizează situaţia victimei) relevă că suntem mai | 
degrabă în pa unei incriminări atenuate a eutanasiei active?, şi nu a 
unui omor la cerere în sens larg. 

Am fi fost în prezenţa unei forme de atenuare a răspunderii în cazul unui 
omor la cerere propriu-zis dacă elementul care justifica tratamentul atenuat era 
exclusiv existența unei „cereri” a victimei în acest sens (a unui consimțământ). 
Aşa cum vom detalia infra, precizările suplimentare ale legiuitorului vizavi de 
situația victimei apropie ipoteza sensibil mai mult de cea a eutanasiei active. 

Legiuitorul a apreciat că atenuarea răspunderii penale în această ipoteză se 
justifică, cât timp autorul se află într-o poziţie de obligaţii contrare (pe de o parte, 
acesta trebuie să respecte voinţa victimei de a-i lua viața, iar, pe de altă parte, el 
trebuie să apere interesul social ce îi impune să protejeze viaţa acelei persoane). 

Aşadar, infracţiunea de omor la cerere nu este, de fapt, decât o formă 
atenuată de omor, justificată prin circumstanțele particulare de comitere. Ultimele 
condiţii impuse de legiuitor reduc semnificativ gradul de reproşabilitate a faptei, 
astfel că ea nu mai poate fi aşezată pe acelaşi palier sancționator cu omorul 
simplu sau calificat. Rațiunea incriminării se regăseşte şi în necesitatea sancțio- 
nării penale a celui care „tolerează” şi „se implică” î în „folosirea abuzivă” a liber- 
tății victimei de a decide să își curme propria viaţă cu ajutorul primului. 


2 fi 


! Unii autori au apreciat că introducerea unui astfel de text nu era strict necesară, având 
în vedere caracterul izolat al speţelor de acest gen şi faptul că ele ar fi putut fi „gestionate” 
prin intermediul reţinerii unor circumstanţe atenuante judiciare — a se vedea Explicații preli- 
minare ale noului Cod penal, p. 14. 

2 Această echivalență este afirmată și de către alţi autori. Cu „ui exemplificativ, a se 
vedea Noul Cod penal. Comentarii pe articole, p. 335. 

Aceasta cu atât mai mult cu cât dreptul penal român sancţionează şi simpla 
participaţie la acţiunea victimei de sinucidere. Or, în cazul uciderii la cererea 
victimei avem mai mult decât o determinare sau înlesnire, respectiv o acțiune 
propriu-zisă de ucidere a victimei de către autor. ` 

În ceea ce priveşte valoarea socială protejată, la fel ca în cazul infracțiunii de 
omor, textul protejează dreptul la viaţă al victimei. 


2. Subiectul activ 

Subiect activ poate fi orice persoană fizică sau juridică. De exemplu, va 
comite această infracţiune o clinică ce are ca obiect de activitate uciderea la 
cererea victimei. 


3. Latura obiectivă 
" Elementul central care diferenţiază prezenta infracțiune de omorul „clasic” 

este consimțământul victimei la ucidere. Pentru că, aşa cum deja am argu- 
mentat supra, viaţa este o valoare socială indisponibilă, consimțământul victimei 
nu va putea produce un efect total, el putând doar atenua răspunderea penală a 
autorului. ră; | 

Referitor la conţinutul obiectiv al faptei, o primă observaţie pe care o putem 
face este preocuparea legiuitorului de a accentua cât se poate de mult faptul că 
acest consimțământ trebuie să fie unul valabil, printr-o înşiruire „tautologică” 
de atribute pe care „cererea victimei” trebuie să le aibă: de a fi explicită, conşti- 
entă, serioasă şi repetată. 

„Deşi înțelegem motivele unei asemenea preocupări, această insistență a legiui- 
torului în calificarea cererii poate fi problematică. În ceea ce priveşte caracterul 
explicit, conştient şi serios al cererii nu există probleme majore de interpretare. 

- Caracterul explicit al cererii impune ca o astfel de solicitare să fie făcută în 
mod expres de către victimă, ea neputând fi dedusă din conduita victimei sau din - 
cuvinte care nu au un astfel de înțeles (spre exemplu, faptul că victima afirmă de 
nenumărate ori că nu mai suportă durerea nu îndeplineşte condiţiile unei cereri 
explicite de a fi ucisă, chiar dacă o astfel de cerere ar rezulta implicit). Cererea 
conştientă este un alt mod de a spune că persoana care formulează o asemenea 
cerere trebuie să aibă discernământ. Caracterul serios al cererii sugerează că 
tratamentul atenuat nu poate fi activat în cazul unei cereri în glumă (deşi, credem 
noi, era evident că nu s-ar fi putut). Claritatea normei se opreşte însă aici, cerința 
caracterului repetat al cererii fiind problematică. 

Prima şi cea mai importantă întrebare care apare în acest cadru este: de câte 
ori ar trebui să ceară victima să moară? În opinia noastră, raportat la semnificaţia 
comună a termenului, o cerere repetată este acea cerere formulată de cel puţin 
două ori de către victimă. TR | 

În al doilea rând, ne întrebăm dacă se va putea considera că există un 
caracter. repetat al cererii în măsura în care victima cere de mai multe ori să 
moară, dar o face în aceeaşi împrejurare. În opinia noastră, prin introducerea 
acestei caracteristici, legiuitorul a vrut să se asigure de „persistența” cererii, iar, 
ca regulă, repetarea cererii în aceeaşi împrejurare nu este decât un indicator clar 
al unei astfel de persistenţe. Oricum, din punctul nostru de vedere, o asemenea 
cerință nu era strict necesară, pe lângă neclaritate, ea aducând şi o discriminare 
între cel care cere o singură dată uciderea sa (ajungând imediat după în incapa- 
citatea de a o repeta) şi cel care reuşeşte să îşi exprime în mod repetat poziția. De 
aceea, considerăm că ar fi fost mai mult decât suficientă prevederea celorlalte trei 
atribute ale cererii, respectiv caracterul explicit, conştient şi serios al acesteia!. 
Totuşi, putem accepta că prin acest atribut, se oferă magistratului un alt element 
de fapt din care poate concluziona (de la caz la caz) dacă această cerere avea un 
caracter serios, căci acest aspect poate rezulta şi din persistența în formularea 
cererii de a fi ucisă. 

O altă problemă de interpretare ce poate fi semnalată? este în ce măsură o 
persoană fără capacitate de exerciţiu în dreptul civil (minor sau pus sub inter- 
dicție) ar putea formula o cerere de a muri în sensul normei de incriminare. 

Formularea unui răspuns la această întrebare nu este deloc o sarcină uşoară. 
Reflexul este acela de a ne raporta la dreptul civil, care, prin instituirea unei 
prezumţii de lipsă a discernământului, nu permite acestor categorii de persoane 
realizarea unor acte de dispoziţie (iar cererea de a muri, cu siguranţă, ar putea fi 
asimilată unui act de dispoziţie în sens larg). Ca atare, dacă am folosi acest reper, 
răspunsul la întrebare ar trebui să fie întotdeauna acela că o asemenea cerere 
poate proveni doar de la o persoană cu capacitate deplina de exercițiu, conform 
normelor de drept civil. 

Un atare răspuns inflexibil face însă abstracție de autonomia conceptuală a 
dreptului penal, care recunoaşte eficacitatea consimțământului chiar şi atunci 
când el nu provine de la o persoană cu capacitate deplină de exercițiu conform 
dreptului civil. Spre exemplu, se admite că un copil de 17 ani poate exprima un 
consimțământ valabil pentru o acțiune de „luare” a unui bun ce îi aparține sau că 
poate exprima un consimțământ. valabil pentru realizarea unui act sexual, cu 
consecința înlăturării tipicităţii faptei penale sau a antijuridicităţii. În plus, 
opțiunea pentru utilizarea reperelor din dreptul civil are din nou ca efect o 
discriminare nejustificată între, spre exemplu, minorul de 17 ani şi 11 luni care 
doreşte să moară, dar nu-și poate exprima un consimțământ valabil în această 


! De altfel, acestea sunt atributele cererii prevăzute şi în normele corcapoalicnţe din alte 
sisteme europene. A se vedea, cu titlu de exemplu, art. 213 C. pen. german. 

? Legiuitorul italian a fost mai metodic în reglementare, precizând în art. 579 alin. (2) 
C. pen. it. că aceste categorii de persoane nu pot exprima o cerere de ar muri care să e dausa 
efectele atenuante specifice. 

abordare, şi o persoană de 18 ani şi o zi, care poate exprima un asemenea 
consimțământ. ; | 

Prin urmare, credem că nu poate fi, de plano, exclus ca cel care „cere” 
uciderea să poată fi şi o persoană fără capacitate deplină de exercițiu din 
perspectiva dreptului civil. În toate cazurile, esenţială pentru a se putea aplica 
acest text trebuie să fie valabilitatea „cererii” din perspectiva existenței discernă- 
mântului, respectiv a capacităţii celui care cere să fie ucis de a înţelege integral 
consecinţele cererii formulate. | | 

O altă circumstanţiere adusă laturii obiective o reprezintă motivele care stau 
la baza cererii persoanei de a fi ucisă. Din acest punci de vedere, forma 
atenuată a omorului va avea incidenţă doar atunci când cererea este motivată de 
starea fizică a victimei — care suferea de o boală incurabilă sau de o infirmitate 
gravă atestată medical, cauzatoare de suferințe permanente şi greu de suportat. 

„Ca atare, cererea victimei de a muri nu este per se suficientă, indiferent de 
motivele care au determinat-o (spre exemplu, o persoană cere să fie ucisă pentru 
că se simte singură), ci ea trebuie să fie cauzată de circumstanțe fizice particulare, 
în sensul cerut de norma de incriminare. Din acest motiv, uciderea la cererea 
victimei este, de fapt, o formă de atenuare a răspunderii în cazul eutanasiei 
active (formă a omorului ce se construieşte pe aceleaşi coordonate ale stării de 
boală incurabilă, generatoare de suferințe greu de suportat), şi nu o formă de 
atenuare a răspunderii în cazul oricărui omor la cerere. | 

Din nou, observăm preocuparea legiuitorului de a reglementa cât mai restrictiv 
aplicabilitatea formei atenuate de omor, prin aceeaşi tehnică de aglomerare a unor 
atribute ce trebuie să califice boala sau infirmitatea victimei. Astfel, în cazul bolii, 
aceasta trebuie să fie incurabilă, atestată medical şi cauzatoare de suferințe perma- 
nente şi greu de suportat, iar infirmitatea trebuie să fie şi ea gravă, atestată medical, 
cauzatoare de suferințe permanente şi greu de suportat. 

Trebuie însă observat că acest „exces de zel” din partea legiuitorului poate fi 

din nou generator de probleme de interpretare a textului. În primul rând, legiui- 
torul nu oferă niciun reper pentru situaţiile în care se poate considera că infirmi- 
tatea este una gravă. La fel, criteriul suferințelor permanente şi greu de suportat 
poate fi unul relativ (de nedorit într-un domeniu de reglementare atât de sensibil), 
acesta putând depinde de sensibilitatea fizică a persoanei. 
„ Aceeaşi critică o putem aduce şi cerinţei permanenței suferințelor fizice, 
neînţelegând de ce, chiar şi atunci când ar exista întreruperi sau oscilații ale 
acestora (de la foarte slabe la foarte intense), o lipsă a permanenţei durerilor ar 
trebui să excludă fără discuţie aplicabilitatea normei. qm 

La fel, nu se înțelege dacă, pentru a opera atenuarea răspunderii, este necesar 
ca suferințele să existe deja sau inclusiv potențialitatea acestora creează cadrul 
necesar exprimării unei cereri în sensul omorului la cerere? Credem că ar fi mai 
mult decât cinic să cerem victimei să sufere înainte de a putea formula o 

asemenea cerere. Ca atare, considerăm că cererea va putea fi formulată chiar şi 
anterior, în condiţiile unei probabilităţi ridicate ca, odată cu evoluţia bolii sau 
infirmităţii, aceasta să genereze suferinţe fizice permanente şi greu de suportat. 

Din punctul nostru de vedere, toate aceste probleme de interpretare ar putea 
fi soluționate dacă norma ar fi completată de o legislaţie secundară în care să se 
regăsească o enumerare a bolilor sau infirmităţilor ce s-ar putea circumscrie 
noțiunilor utilizate în textul de incriminare. 

Ceea ce este greu de înțeles este faptul că legiuitorul pare să oblige 
magistratul să aibă în vedere doar afecțiunile incurabile generatoare de suferințe 
probate cu acte medicale (cerința atestării medicale). Deşi, fără îndoială, aceasta 
ar trebui să fie regula, totuşi existența unor acte medicale constatatoare nu ar 
trebui să fie o condiţie probatorie indispensabilă. De lege lata, printr-o interpre- 
tare extensivă şi în mod excepţional, s-ar putea totuşi accepta că proba existenţei 
împrejurării „atestată medical” se poate face şi prin intermediul altor mijloace de 
probă (spre exemplu, declaraţia medicului curant care declară în faţa instanţei că 
victima suferea de o astfel de afecţiune). 

Raportat la actul de executare propriu-zis, uciderea, se impun câteva 
precizări. În primul rând, ca regulă, uciderea primeşte aceeaşi semnificaţie ca cea 
deja prezentată în cazul infracţiunii de omor. Se impune însă a fi evidențiat faptul 
că, deşi am fi tentaţi să spunem că fapta se poate comite atât prin acţiune, cât şi 
prin inacţiune (omisiunea de a interveni), având în vedere că textul reglemen- 
tează, de fapt, eutanasia, considerăm că, principial, el va putea fi reţinut doar în 
situația unei acţiuni de ucidere la cererea victimei, nu şi în situaţia unei 
inacţiuni! (a omisiunii de a interveni pentru a salva viaţa victimei prin adminis- 
trarea unui tratament, efectuarea unei operaţii, în corespondenţă cu voinţa în acest 
sens a pacientului. În acest ultim caz, am fi în prezenţa unei eutanasii pasive 
(prin inacţiune), formă de eutanasie tolerată în toate sistemele de drept europene. 

În justificarea acestei diferenţe de tratament, s-a susținut că diferența dintre 
cele două forme ale eutanasiei decurge, pe de o parte, din diferența calitativă a 
actului de executare şi, implicit, a reproşabilităţii faptei (în cazul eutanasiei active 
acțiunea produce în mod direct moartea victimei, pe când în cazul eutanasiei 


! În acelaşi sens, a se vedea J. Wessels, M. Hettinger, Strafrecht Besonderer Teil, 
Straftaten gegen Persânlichkeits- und Gemeinschafiswerte, ed. a 37-a, Ed. C.F. Müller, 
Miinchen, 2013, p. 54. Autorii arată că în acest caz am avea, de fapt, de-a face cu o sinucidere 
a victimei (prin refuzul său de a primi îngrijiri), şi nu cu o ucidere la cererea victimei. 

2 Unii autori nu aduc însă o astfel de limitare laturii obiective a faptei, arătând că, sub 
acest aspect, infracțiunea nu se deosebeşte prin nimic de infracțiunea de omor — Noul Cod 
penal. Comentarii pe articole, p. 336; Codul penal. Comentariu pe articole, p. 393. 

| ? Pentru justificarea acestei diferențieri, a se vedea, spre exemplu, F. Mantovani, Diritto 
penale. Parte D Delitti contro la persona, ed. a 4-a, Ed. CEDAM, Milano, 2011, p. 74 
ŞI urm. 

pasive victima este lăsată să moară) şi, pe de altă parte, din faptul că, în cazul 
eutanasiei pasive, intervine un alt drept al pacientului, respectiv acela de a refuza 
tratamentul medical. 


4. Forma de vinovăţie (latura subiectivă) 

Uciderea la cererea victimei poate fi comisă cu intenţie. Dacă în cazul 
intenţiei directe lucrurile sunt destul de clare, ne întrebăm dacă, raportat la 
raţiunea incriminării faptei (existența unei cereri din partea victimei ce reduce 
gradul de reproşabilitate a faptei), ar trebui să acceptăm că uciderea la cererea 
victimei poate fi comisă şi cu intenţie eventuală!. 

Din punctul nostru de vedere, în cazuri excepționale, comiterea faptei cu 
intenţie eventuală poate fi acceptată. Spre exemplu, victima ce suferă de o boală 
incurabilă îi cere unei persoane să-i administreze un anumit calmant, acceptând 
că acesta va putea produce moartea sa. Autorul răspunde acestei solicitări, îi 
administrează victimei calmantul, acceptând şi el că s-ar putea să se producă 
decesul, iar în final decesul se produce. 

Tot la nivelul laturii subiective, este extrem de important de lămurit dacă 
fapta trebuie să fie determinată de un mobil special, respectiv cererea victimei, 
sau este suficientă existența obiectivă a unei asemenea cereri, chiar dacă autorul 
nu O cunoaşte şi nu acţionează în baza ei. | 

Pentru a răspunde la această întrebare, trebuie să identificăm rațiunea princi- 
pală a atenuării răspunderii în acest caz. Atenuarea răspunderii penale se justifică 
mai mult prin gradul redus de reproşabilitate a faptei ce decurge din faptul că 
autorul acţionează în baza unei cereri a victimei sau din faptul că, în acest caz, 
obiectiv, lezarea valorii sociale este mai puţin intensă, dat fiind că victima era 
oricum de acord cu o atare conduită? 

Din punctul nostru de vedere, autorul trebuie să acţioneze cunoscând? şi 
motivat de cererea victimei, şi nu independent şi indiferent de aceasta”. Unei 
asemenea poziţii i s-ar putea reproşa faptul că, având în vedere efectul circum- 
stanțelor atenuante (cererea victimei fiind catalogată ca o circumstanţă atenuantă 


! În acelaşi sens, a se vedea Codul penal. Comentariu pe articole, p. 394. 

2 Aceeaşi poziție a fost exprimată şi de unii autori din literatura autohtonă — a se vedea 
Noul Cod penal. Comentarii pe articole, p. 336, în care se arată că particularitatea laturii 
subiective în acest caz este aceea că autorul trebuie să acționeze având ştiinţa că victima 
doreşte în mod constant şi stăruitor să i se suprime viața. Totuşi, nu s-a analizat mai departe în 
ce măsură o astfel de împrejurare trebuie să fie şi cea care determină acţiunea autorului. 

3 În acelaşi sens este şi doctrina străină, raportat la condițiile de aplicare a normelor 
corespondente din aceste sisteme. A se vedea J. Wessels, M. Hettinger, op. cit, p. 54. 
Înțelegem deci să ne delimităm de interpretarea conform căreia pentru reținerea acestei forme 
atenuate ar fi suficientă existenţa din punct de vedere-obiectiv a unei asemenea cereri. În acest 
sens, a se vedea I. Pascu, V. Dobrinoiu ș.a., Noul Cod penal comentat. Partea specială, 
vol. II, Ed. Universul Juridic, Bucureşti, 2012, p. 27. 

specială), care se răsfrâng asupra autorului chiar şi atunci când acesta nu le-a 
cunoscut [astfel cum rezultă din interpretarea per a contrario a art. 30 alin. (3) 
C. pen.], răspunsul la problemă ar trebui să fie altul, respectiv că uciderea la 
cererea victimei se va putea reţine indiferent de motivaţia autorului şi indiferent 
dacă acesta cunoştea sau nu existenţa cererii, important fiind ca aceasta să existe 
„în mod obiectiv. 

Noi considerăm însă că, dat fiind caracterul esențial al valorii sociale sacri- 
ficate, accentul trebuie să cadă pe gradul de reproşabilitate a faptei din perspec- 
tiva a ceea ce ştia autorul şi a motivaţiei faptei sale. Mai mult, chiar denumirea 
infracțiunii sugerează necesitatea unei asemenea relații de cauzalitate între 
ucidere şi cererea victimei (uciderea la cererea victimei). 

În concluzie, apreciem că nu este suficientă existența cererii victimei în mod 
obiectiv, textul presupunând şi ca autorul să: acţioneze în considerarea acestei 
cereri. Recunoaştem însă că este posibil ca cererea victimei să nu fie singurul 
motiv care determină acţiunea autorului (spre exemplu, autorul acţionează din 
cauza cererii victimei, fiind însă „motivat” şi de faptul că urmează să o moşte- 
nească pe aceasta). 

Din punctul nostru de vedere, existența mai multor motive ale conduitei nu 
împiedică din start posibilitatea reţinerii uciderii la cererea victimei, în măsura în 
care acţiunea a fost motivată şi de solicitarea victimei, iar condiţiile din art. 190 
C. pen., oricum foarte restrictive, sunt îndeplinite în întregime. 


5. Particularităţi ale participației la uciderea la cererea victimei 

În opinia noastră, circumstanţa ce motivează atenuarea răspunderii este o 
circumstanță personală subiectivă, ea referindu-se la motivele care îl determină 
pe autor să acţioneze. Ca atare, aceasta nu se va răsfrânge asupra participanților 
la faptă. Aşadar, dacă participantul a acționat în considerarea cererii victimei, el 
va răspunde pentru infracțiunea de ucidere la cererea victimei. Dacă agentul a 
acționat din motive independente de această solicitare, necunoscând-o, el va 
răspunde ca participant la o infracțiune de omor sau omor calificat, în funcție de 
circumstanţe. 


6. Tentativa 

Tentativa la această faptă nu este sancționată. În principiu, dacă rezultatul nu 
se produce, conduita autorului nu va putea fi sancţionată nici conform art. 193 şi 
art. 194, având în vedere că, în principiu, consimțământul victimei va avea 
efectul deplin al unei cauze justificative. Problematică este doar situaţia în care 
consimțământul nu are efect justificativ pentru vătămările corporale (situația în 
care, de exemplu, victima solicită o vătămare corporală care, prin efecte, depă- 
şeşte sfera limitelor sale de dispoziţie). În opinia noastră însă, având în vedere 
circumstanţele excepţionale în care fapta a fost comisă, precum şi poziția legiui- 

torului cu privire la nesancționarea tentativei, autorul nu ar trebui să răspundă 
penal nici în această ipoteză. Totuşi, o abordare mai formală a problemei ar putea 
conduce la concluzia că într-o astfel de ipoteză s-ar justifica atragerea răspunderii 
penale pentru comiterea infracțiunii de vătămare corporală. 


a Sancţiunea 
Fapta se sancţionează cu EET de la unu la 5 ani. 


8. Relația cu alte infractiuni 

Relația uciderii la cererea victimei cu infracțiunea de omor calificat 

În acest cadru dorim doar să analizăm. consecințele comiterii uciderii la 
cererea victimei în prezența uneia sau mai multor circumstanțe de la omorul 
calificat. Spre exemplu, care va fi încadrarea juridică atunci când fapta de ucidere 
la cererea victimei se comite cu premeditare? | 

În mod evident, coexistența unor circumstanțe de la omorul calificat. cu 
cererea victimei nu va avea ca efect anularea atenuării aduse de poziţia victimei. 
Nomen iuris-ul distinct utilizat de către legiuitor (ucidere în loc de omor) 
sugerează că s-a dorit o delimitare clară între cele două forme de ucidere inten- 
ționată. Astfel, circumstanţele de calificare prevăzute la omorul calificat se vor 
putea aplica doar pentru un omor, nu şi în ipoteza unei ucideri la cererea victimei. 
Pe cale de consecinţă, în exemplul de mai sus, încadrarea juridică corectă a faptei 
va fi cea de ucidere la cererea victimei. 
-~ Aşadar, ori fapta va fi un omor atenuat (ucidere la cererea victimei), ori ea 
constituie un omor simplu sau calificat, după cum sunt prezente sau nu şi alte 
circumstanţe de calificare a omorului. 


DETERMINAREA SAU ÎNLESNIREA SINUCIDERII 


Art. 191 alin. (1) C. pen. incriminează fapta de a determina sau 
înlesni sinuciderea unei persoane, dacă sinuciderea a avut loc. 


1. Rațiunea incriminării şi valoarea socială protejată 

Legiuitorul român incriminează formele de participaţie la sinucidere, fără a 
incrimina şi fapta autorului de a se sinucide. Aceasta deoarece legiuitorul doreşte 
să protejeze şi în acest fel dreptul la viață al persoanei, care trebuie au! în mod 
absolut, inclusiv dincolo de dimensiunea sa strict personală. i | 

Există sisteme penale în care participaţia la sinucidere nu este incriminată, 
deoarece se consideră a fi ilogic să sancţionezi participaţia la o faptă care nu este 
prevăzută de legea penală, dacă nu este împărtăşită teoria participaţiei ca delict 

distinct (de exemplu, cel german)!. Totuşi, soluţia majoritară la nivel european 
este incriminarea acestei fapte (sistemul penal francez, cel italian etc.). 

Experienţa jurisprudenţială română în aplicarea acestui text de incriminare a 
arătat că el nu a fost aplicat prea des, iar controversele au fost legate, eventual, de 
delimitarea acestei fapte de omorul comis prin fapta victimei. 

În ceea ce priveşte valoarea socială, astfel cum s-a anticipat, textul protejează 
viaţa persoanei, din perspectiva componentei sale supraindividuale sau sociale 
(nu doar individul are interesul să trăiască, ci şi colectivitatea din care el face 
parte). Incriminarea faptei subliniază interesul social al proj vieții unei 
persoane chiar împotriva voinței victimei. 


2. Subiectul activ | | 

Subiectul activ este general, iar infracţiunea poate fi comisă şi de o persoană 
juridică. De exemplu, o asociaţie neguvernamentală asigură un spațiu adecvat sau 
mijloace pentru un act de sinucidere. 


3. Latura obiectivă 

Pentru existenţa laturii obiective trebuie îndeplinite mai i multe condiţii. 

În primul rând, fapta trebuie să constea într-o activitate de determinare sau 
de înlesnire. - 

Determinarea la sinucidere constă în acţiunea de a îndemna şi de a 
convinge pe altul să ia hotărârea de a se sinucide, fie prin insuflarea ideii de sinu- 
cidere (când sinucigaşul nu se gândise la o asemenea posibilitate), fie prin 
convingerea victimei (atunci când aceasta încă avea îndoieli cu privire la luarea 
'unei astfel de hotărâri)”. Determinarea se poate realiza expres, dar şi implicit, prin 
acte de supunere la chinuri, abuzuri repetate etc. Aceasta deoarece este suficient 
ca autorul să accepte producerea rezultatului prevăzut, şi anume determinarea 
sinuciderii. 

Dacă victima a fost „constrânsă” la sinucidere, fără a avea nici măcar 
minimal libertatea de a decide dacă se sinucide sau nu, vom fi în prezenţa unui 
omor comis prin fapta victimei”. De exemplu, agentul îi spune victimei, care se 
afla la marginea unei ferestre situate la înălțime, că are posibilitatea fie să se 
arunce singură, fie să o arunce el. Dacă victima „alege” să se arunce singură, 
agentul va răspunde pentru omor comis prin fapta victimei, şi nu pentru 
determinare la sinucidere, deoarece victima nu a avut posibilitatea de a alege. Ea 
nu a fost determinată să se sinucidă, ci a fost ucisă de agresor. 


! H. Trândle, T. Fischer, op. cit., p. 1290, par. 10. 
2 O.A. Stoica, op. cit., p. 85. 
NA Cioclei, Drept DEAA Partea specială 1, precit., p.43. 

Agresiunile repetate asupra victimei pot fi acte de determinare implicită la 
sinucidere doar atunci când victima a putut, în concret, să aleagă între a se 
sinucide şi a trăi. Dacă singura posibilitate oferită victimei de a scăpa de agre- 
siuni este aceea de a se „sinucide”, atunci fapta se va încadra la omor. 

Înlesnirea constă în sprijinul sau ajutorul material oferit. victimei pentru 
executarea sinuciderii (procurarea armei, înlăturarea obstacolelor etc.. 

Raportat la norma de incriminare similară din reglementarea anterioară, în 
doctrină s-a susținut că înlesnirea presupune orice fel de ajutor dat victimei, chiar 
şi acela constând în darea de sfaturi. Noi credem totuşi că sfaturile trebuie să se 
refere exclusiv la modalitatea concretă de a se realiza actul suicidar, neputând fi 
orice fel de sfaturi. | | 

Să ne imaginăm că sinucigaşul îşi anunță un prieten că doreşte să se sinucidă, 
dar îl roagă să nu mai spună nimănui acest lucru. Poate fi conduita prietenului 
considerată o înlesnire a sinuciderii dacă agentul trece la comiterea actului 
suicidar? Noi credem că nu. În opinia noastră, pentru ca fapta să poată fi reţinută, 
trebuie să existe un ajutor material oferit sinucigaşului şi nu este suficientă 
nedenunțarea intenţiei de sinucidere. Dacă, dimpotrivă, agentul blochează accesul 
unor persoane care doresc să-l împiedice pe sinucigaş să realizeze actul suicidar, 
atunci fapta agentului va fi tipică. În opinia noastră, nu este suficientă o 
încurajare sau o omisiune de descurajare a sinucigaşului, ci trebuie săvârşit un 
act material de înlesnire, pentru ca fapta, în această modalitate, să fie tipică. 

O întrebare interesantă este în ce măsură putem discuta despre o faptă de 
înlesnire reținută în sarcina celui care vinde publicului larg o carte despre cum să 
te sinucizi sau a celui care publică pe pagina sa personală de Internet/blog sfaturi 
despre modalități de sinucidere. i 

În opinia noastră, având în vedere că în astfel de situații textele sunt adresate 
publicului larg, ca regulă, nu putem identifica o legătura suficient de bine carac- 
terizată între activitatea de publicare a unor astfel de texte şi încercarea de sinuci- | 
dere a unei persoane anume. De aceea, principial, credem că atragerea răspun- 
derii penale pentru o faptă de înlesnire ar trebui exclusă în astfel de ipoteze. 


! CSJ, dec. nr. 811/2002, în PR nr. 2/2003, pp. 60-63. În speţă s-a reținut că victima a 
fost sechestrată şi privată de libertate mai multe zile, interval în care aceasta a fost supusă la 
repetate violenţe, leziuni ce au pus în primejdie viața victimei. Mai mult, autorul a continuat 
exercitarea violențelor chiar şi după ce victima a ameninţat că se va „sinucide”, aceasta 
aruncându-se în final pe fereastră de la etajul 6. În motivarea acestei soluții, instanța supremă 
a reținută că, „deoarece victima nu a avut posibilitatea de a hotărî liber asupra actului sinu- 
ciderii, ci a fost constrânsă printr-o activitate permanentă de agresiune fizică şi psihică de 
sechestrare desfăşurată de inculpat în intenţia uciderii, în mod legal fapta a fost încadrată la 
infracțiunea de omor calificat”. t 

2 O.A. Stoica, op. cit., p. 85. 

° T. Toader, op. cit., p. 68; Gh. Mateuţ, op. cit., p. 165. 

Sistemele penale confruntate cu o asemenea situaţie au ales incriminarea 
distinctă a unor astfel de fapte (de exemplu, s-a incriminat „publicitatea” făcută 
unor mijloacelor de sinucidere). 

Astfel, spre exemplu, în sistemul francez, în loc să se extindă aplicarea 
textului de incriminare de la determinarea sau înlesnirea sinuciderii, legiuitorul a 
incriminat de o manieră explicită propaganda sau publicitatea, indiferent de 
modalitatea concretă, în favoarea produselor, obiectelor sau metodelor posibil a fi 
utilizate ca mijloace de sinucidere!. 

Activitatea de suprimare a vieții trebuie să fie opera exclusivă a sinuci- 
gaşului. Dacă agentul comite acte de executare la activitatea de „sinucidere”, va 
răspunde pentru infracțiunea de omor, şi nu pentru determinarea sau înlesnirea 
sinuciderii’. De exemplu, agentul „ajută victima” , injectându-i, otrava, la cererea 
acesteia, ea fiind lipsită de curaj să şi-o administreze singură. În această ipoteză 
se va reţine un omor, deoarece agentul nu înlesneşte sinuciderea, ci chiar ucide 
victima, comiţând un act de executare specific omorului. Existenţa consimţă- 
mântului victimei nu înlătură antijuridicitatea infracţiunii de omor, ci se va putea 
reține, eventual, o circumstanță atenuată judiciară sau infracţiunea de ucidere la 
cererea victimei, dacă sunt îndeplinite condiţiile de tipicitate ale acestei fapte. 

Pentru ca fapta să fie tipică, mai trebuie să se producă şi un anume rezultat, 
adică să se realizeze sinuciderea victimei. Aşadar, în forma de bază, fapta se 
consumă în momentul în care se produce sinuciderea. Dacă fapta a avut ca 
urmare doar încercarea de sinucidere, ea se va reține în formă atenuată. 


4. Forma de vinovăţie (latura subiectivă) 

Fapta se poate comite cu intenţie directă sau indirectă, fiind suficient ca 
autorul să dorească sau să accepte că prin fapta sa se va produce actul suicidar ori 
încercarea de sinucidere. 

În cazul intenției eventuale se pune problema dacă acceptarea posibilității 
actului suicidar este o determinare la sinucidere sau o determinare la omor prin 
fapta victimei. 

Soluţia este dependentă de concluzia trasă în urma analizării libertății 
concrete a victimei de a realiza actul suicidar. Astfel, în măsura în care victima, 
ca o consecinţă a corecţiilor fizice aplicate de autor, decide să se sinucidă, autorul 
va răspunde pentru această infracțiune, în măsura în care nu există o constrângere 
exercitată din partea autorului pentru realizarea acţiunii concrete de „sinucidere” 
de către victimă. Aşadar, dacă victima este constrânsă la comiterea actului 
„Suicidar”, atunci vom fi în prezenţa unui omor prin fapta victimei. 


LA se vedea art. 223-14 C. pen. fe. conform căruia propaganda sau i pomii de orice 
fel în favoarea unor produse, obiecte sau metode ce ar putea fi calificate ca mijloace sau 
“metode de suicid este sancționată cu închisoarea până la 3 ani şi cu o amendă î în n valoare de 
45.000 de euro. 


2 Explicații III, p. 202; V. Cioclei, Drept penal. Partea specială 1, precit., p. 44. 

Pe de altă parte, în ipoteza în care am putea discuta despre o determinare a 
sinuciderii, acceptarea rezultatului se referă la acceptarea de către autorul 
corecţiilor fizice sau al umilirii victimei a faptului că victima, liberă fiind, s-ar 
putea hotărî să se sinucidă pentru a se „Sustrage” astfel de la acest tip de com- 
portament agresiv din partea autorului. 

Totuşi, simpla ignorare a amenințărilor victimei cu realizarea unui act suicidar, 
concretizate subsecvent într-un act suicidar al acesteia, nu indică întotdeauna o 
intenție eventuală a autorului de comitere a acestei infracțiuni (de exemplu, nu s-ar 
putea reține o intenție eventuală şi, implicit, o faptă de determinare, în sarcina 
autorului care a ignorat amenințările victimei, crezând că nu sunt reale, având în 
vedere că victima obişnuia şi în trecut să amenințe în mod repetat cu sinuciderea, 
fără însă a duce vreodată la „bun sfârşit” aceste amenințări). 


5. Tentativa 
Tentativa nu se sancţionează. 


6. EEA 
În forma de bază, determinarea sau AA sinuciderii se sancţionează cu 
pedeapsa închisorii între 3 şi 7 de ani. 


7. Forme MS sie 
„Faţă de reglementarea anterioară, legiuitorul a încercat să aducă anumite 
nuanțe, fără a uita însă esența acestor forme agravate, respectiv faptul că agra- 
varea răspunderii se justifică raportat la situația vulnerabilă a sinucigaşului. 

"Din acest punct de vedere, sesizăm că legiuitorul a ales să indice exact 
situaţiile în care victima este prezumată a fi vulnerabilă. Credem că, deşi avem 
de-a face cu un exces de reglementare, actualul conţinut al formelor agravate 
reprezintă un progres faţă de formele agravate ale acestei infracțiuni existente î în 
Codul penal din 1969. | 


a) Comiterea faptei față de un minor cu vârsta cuprinsă între 13 şi 18 ani 
sau față de o persoană cu discernământ diminuat [art. 191 alin. (2) C. pen.] 
Comiterea faptei față de un minor cu vârsta cuprinsă între 13 şi 18 ani 
` Rațiunea acestei forme agravate este corectă, şi anume faptul că minorul va 
putea fi mai uşor influențat cu privire la luarea unei astfel de decizii, deoarece 
personalitatea sa încă este în formare. 


Comiterea faptei față de o persoană cu discernământ diminuat 

Credem că împrejurarea discernământului diminuat este una factuală, care nu 
depinde, de exemplu, de existenţa unor afecţiuni constatate medical anterior etc. 

Fapta se va reţine în formă agravată dacă decizia de a se sinucide a fost luată 
de o persoană al cărei discernământ a fost diminuat în momentul punerii în 

practică a actului suicidar. Este necesar ca autorul faptei că comită actul de deter- 
minare sau înlesnire asupra unei astfel de persoane, adică să cunoască această 
împrejurare. Dacă determinarea sau înlesnirea a fost comisă atunci când persoana 
nu avea un discernământ diminuat, iar ulterior, la momentul comiterii actului 
suicidar, discernământul este diminuat, fapta se va încadra în forma de bază, din 
cauza lipsei unui discernământ diminuat la momentul comiterii actului de 
executare de către autor. 

Sancţiunea în cazul acestei forme agravate este închisoarea de la 5 la 10 ani. 


b) Comiterea faptei faţă de un minor care nu a împlinit vârsta de 13 ani 
sau faţă de o persoană care nu a putut să-şi dea seama de consecinţele 
acțiunilor sau inacțiunilor sale ori nu putea să le controleze [art. 191 alin. (3) 
C. pen.] 

Comiterea faptei faţă de un minor care nu a împlinit 13 ani 

Aşa cum se poate observa, determinarea sau înlesnirea sinuciderii unui 
minor sub 13 ani va fi sancţionată cu o pedeapsă specifică omorului simplu. 

În mod firesc, la fel ca în multe alte sisteme de drept (sistemul penal italian, 
cel francez etc.), dacă vârsta minorului este sub 13 ani, fapta celui care determină 
sau înlesneşte actul suicidar trebuie echivalată, din punct de vedere sancţionator, 
cu un omor simplu. 

Şi în doctrina română”, raportat la reglementarea anterioară, s-a propus înca- 
drarea faptei ca omor în cazul „sinucigaşului” minor cu vârsta mai mică de 14 ani. 
In motivarea acestei soluţii s-a arătat că minorul nu înţelege suficient ceea ce 
presupune a fi viaţa, respectiv moartea, iar o activitate de „determinare” a sinu- 
ciderii constă, practic, într-un act de ucidere a minorului prin fapta sa (Situaţie 
particulară de omor prin fapta victimei), caz în care ar trebui să devină incidente 
dispoziţiile care incriminează omorul. Justeţea soluției reiese şi din similitudinile pe 
care ipoteza le prezintă cu situaţia actelor sexuale comise asupra unui minor de 
vârstă fragedă care nu poate consimţi valabil la relaţii sexuale. Actele sexuale 
comise asupra unui astfel de minor, deşi aparent „consimţite de minor”, având în 
vedere că minorul nu înțelege de fapt semnificaţia actului la Care consitită, sunt 
majoritar calificate de doctrină şi practica judiciară ca acte de executare a unui viol. 

Deşi, în soluţionarea acestei probleme, legiuitorul putea să adopte modelul 
de a trimite la încadrarea juridică a omorului, acesta a preferat doar preluarea 
sancțiunii aplicate pentru omor, păstrând, cel puţin la nivel formal în acest caz, 
calificarea de sinucidere. Mai puţin „prudent”, Codul penal italian, în art. 580, 


! Pe bună dreptate, unii autori au arătat că, în plan conceptual, această faptă prezintă 
„Caracteristicile unui omor comis prin energia fizică a victimei” — Codul penal. Comentariu 
pe a p. 394. 

? O.A. Stoica, op. cit., p. 86, nota 59; V. Cioclei, Drept iat Înfracțiuni contra per- 
soanei, precit., p. 91. 

prevede expres că, în cazul unor minori sub 14 ani sau în cazul unor irespon- 
sabili, ce nu puteau înţelege semnificația unui act suicidar, faptele de determinare 
sau înlesnire sunt acte de executare specifice infracţiunii de omor. 

Această „ocolire” de către legiuitor a tranşării problemei aduce probleme de 
logică a textului: cum am putea discuta despre „sinucidere” în cazul unei 
persoane care nu-şi dă seama de consecințele acţiunilor sale? Pe de altă parte, 
oare nu ar fi inechitabil să considerăm toate ipotezele de acest tip ca fiind ipoteze 
de sinucidere, inclusiv cele în care este evident că victima a fost un simplu 
„instrument” al autorului folosit de acesta pentru a atinge rezultatul dorit (res- 
pectiv moartea victimei)? 

Aşadar, în ciuda acestei decizii, care constituie un progres faţă de regle- 
mentarea anterioară, această abordare va genera controverse (cel puţin doctrinare, 
practica judiciară nefiind una vastă) legate de delimitarea ipotezei determinării 
sinuciderii unui minor sub 13 ani de cea a omorului comis asupra unui minor, 
săvârşit în concret „prin fapta minorului”. O situaţie de acest gen ar putea fi cea 
în care autorul determină un minor să sară de la etajul 8, păcălindu-l, spunându-i 
că astfel va reuşi să zboare. 

În situaţii de acest gen, ca regulă, organul judiciar trebuie să analizeze dacă 
minorul sub 13 ani a înțeles câtuşi de puţin semnificaţia unui act suicidar, 
acționând în consecință, sau, dimpotrivă, minorul nu a înțeles că este implicat 
într-un act suicidar ori că este constrâns la acest act suicidar. În prima situație, 
răspunderea penală va fi atrasă pentru comiterea unei fapte de determinare a. 
sinuciderii, iar în a doua ipoteză vom discuta despre comiterea unui omor prin 
fapta victimei. 


Comiterea faptei față de o persoană care nu a putut să-şi dea seama de 
consecințele acțiunilor sau inacțiunilor sale ori nu putea să le controleze 

In această ipoteză, victima este una iresponsabilă, similar stării prevăzute în 
art. 28 C. pen., sau aflată în stare de beţie completă. 

„Nu are importanță cum a ajuns victima în această stare, voit sau involuntar, 
culpabil sau neculpabil, fiind suficient ca agentul să ştie că victima este în această 
stare şi să comită actul de determinare sau înlesnire a sinuciderii. 

Mutatis mutandis, la fel ca în cazul minorului cu vârstă fragedă se rezolvă şi 
delimitarea dintre determinarea sau înlesnirea sinuciderii şi omor în cazul unei 
persoane iresponsabile. Fapta se va încadra la determinarea sau înlesnirea sinu- 
ciderii dacă victima avea o capacitate minimală de a înţelege semnificaţia actelor 
sale şi la omor dacă nu exista o astfel de capacitate minimală. 

Totuşi, în legătură cu această problematică, există autori care susțin că nu are 
importanță dacă victima era responsabilă sau nu, nefiind necesară o capacitate 


minimă de înţelegere a actului său pentru ca sinuciderea să poată fi considerată 
un act consimțit sau voit!. 


j Codul penal comentat şi adnotat 1, p. 120; Gh. Mateuţ, op. cit., p. 167. 
68 


Infracțiuni contra vieții persoanei 


Sancţiunea în cazul acestei forme agravate este închisoarea de la 10 la 20 de 
ani şi interzicerea exercitării unor drepturi. 


8. Forma atenuată 

Conform art. 191 alin. (4) C. pen., dacă faptele de la art. 191 alin. (1)-(3) au 
fost urmate de o încercare de sinucidere, limitele i Al pedepselor se reduc 
la jumătate. 

Elementul de particularitate al acestei forme atenuate este legat de faptul că 
ea se aplică atât formei de bază, cât şi formelor agravate. 

Ca o aplicare concretă a raționamentului legiuitorului, într-o primă fază se va 
face încadrarea în limitele de pedeapsă de la forma agravată aplicabilă. Apoi, 
limitele astfel crescute se vor reduce ca urmare a reţinerii şi a formei atenuate. De 
exemplu, pedeapsa pentru o determinare a sinuciderii comisă asupra unui minor 
cu vârsta cuprinsă între 15 şi 18 ani, care a încercat să se sinucidă fără a reuşi, va 
fi iniţial între 5 şi 10 ani şi apoi, ca urmare a aplicării art. 191 alin. (4) C. pen., 
limitele de pedeapsă vor fi cuprinse între 2 ani şi jumătate şi 5 ani. 

Decizia legiuitorului de a sancţiona în mod diferit faptele care au produs 
moartea sinucigaşului de cele în care acest rezultat nu s-a produs este una 
firească, deoarece în sistemul românesc pedeapsa pentru o tentativă este mai 
redusă decât pentru o formă consumată. 

Motivul pentru care nu se produce moartea sinucigașului este irelevant 
pentru aplicarea formei atenuate (de exemplu, victima este salvată de terţi sau de 
medicii care intervin cu rapiditate, rezultatul nu s-a produs deoarece cantitatea de 
substanță toxică a fost insuficientă etc.). 


9. Relaţia cu alte infracţiuni 

Relaţia cu infracțiunea de omor 

Aşa cum am arătat mai sus, dacă victima a fost St sii la sinucidere, 
fără a avea deloc libertatea de a decide dacă se sinucide sau nu, vom fi în 
prezența unui omor COMIS prin fapta victimei. De exemplu, agentul îi spune 
victimei, care se află la marginea unei ferestre situate la înălțime, că are posi- 
bilitatea fie să se arunce singură, fie să o arunce el. Dacă victima „alege” singură 
să se arunce, agentul va răspunde pentru omor comis prin fapta victimei, şi nu 
pentru determinarea sinuciderii, deoarece victima nu a avut posibilitatea de a 
alege. Ea nu a fost determinată să se sinucidă, ci a fost ucisă de agresor. 

Dacă victima a fost agresată şi umilită până la nivelul la care decide să se 
sinucidă, atunci fapta va putea fi calificată ca o acțiune de determinare a sinu- 
ciderii. Într-o astfel de ipoteză, victima putea să aleagă şi altă modalitate de a 
evita agresiunile sau umilirile permanente, respectiv a avut libertatea de a pune în 
“Practică actul suicidar, fără a fi constrânsă la realizarea acestuia. Sintetizând, 
diferența dintre cele două fapte (determinare la sinucidere şi omor prin fapta 

victimei) este aceea că în cazul omorului victima este constrânsă la realizarea 
unui act suicidar, pe când în cel al determinării ea este „convinsă” să ia o astfel 
de decizie, fără însă a fi constrânsă să adopte o astfel de conduită. 


UCIDEREA DIN CULPĂ 


Art. 192 C. pen. sancţionează uciderea din culpă a unei persoane. 

Pe lângă forma de bază, Codul penal incriminează şi două forme agravate ale 
acestei infracţiuni, respectiv: 

- uciderea din culpă profesională, comisă ca urmare a nerespectării dispo- 
ziţiilor legale ori a măsurilor de prevedere pentru exerciţiul unei profesii sau 
meserii ori pentru efectuarea unei anumite activități; 

- uciderea din culpă care a cauzat moartea a două sau mai multor persoane. 


1. Rațiunea incriminării şi valoarea socială protejată 

În cazul infracţiunii de ucidere din culpă, legiuitorul urmăreşte sancţionarea 
celor care, prin conduite ce le sunt imputabile cu titlu de culpă, cauzează moartea 
unei persoane. 

Această infracţiune este set întâlnită, având în vedere că, deşi sursele de 
pericol la care suntem expuşi s-au multiplicat extrem, controlul lor a rămas unul 
deficitar, situaţie ce poate genera rezultate letale. Astfel, deşi, de exemplu, mijloa- 
cele de transport ne uşurează viața cotidiană, tot ele generează şi un risc supli- 
mentar asupra propriei noastre vieţi, în lipsa unui control asupra lor. 

În spatele incriminării acestei infracțiuni se mai regăsesc urmele ancestrale 
ale răspunderii civile delictuale şi răspunderii obiective. Atunci când accidental 
se produce moartea unei persoane, aproape organic vom fi tentaţi să căutăm 
vinovaţi, vinovaţi care, de regulă, se pot identifica cu uşurinţă, imputându-li-se 
rezultatul letal produs cu titlu de culpă. 

Şi în acest caz, valoarea socială protejată este viaţa persoanei. 


2. Subiectul activ 

Subiectul activ al uciderii din culpă poate fi orice persoană, alta decât 
victima. În caz de pluralitate de subiecți pasivi, fapta nu va reţinută în formă 
simplă, ci sub forma agravată a infracţiunii complexe de ucidere din culpă asupra 
a două sau mai multor persoane. 

Fapta poate fi comisă şi de o persoană juridică. În cazul multor accidente de 
muncă s-ar putea discuta despre o eventuală culpă a persoanei juridice. | 

Spre exemplu, într-o speță interesantă, s-a dispus trimiterea în judecată a 
societății OMV Petrom pentru comiterea infracțiunii de ucidere din culpă a unui 
minor care a decedat din cauza unei intoxicații, după ce a pătruns într-o zonă în 

care se afla o conductă a societăţii care alimenta cu ţiţei o anumită arie, zonă care 
nu era încercuită, nu era securizată, reținându-se că ar fi fost de datoria grupului 
petrolier să facă acest lucrul. 

"La fel, într-o altă speță, s-a dispus condamnarea definitivă a unei societăți şi 
a Administraţiei Domeniului Public Sector 2, Bucureşti, pentru comiterea 
infracțiunii de ucidere din culpă, conduita culpabilă constând în neluarea tuturor 
măsurilor pentru securizarea unui teren dintr-un parc din Bucureşti față de câinii 
fără stăpân, câini care au muşcat mortal un copil de 4 ani?. 

` Atragerea răspunderii penale pentru infracţiunea de ucidere din culpă faţă de 

persoanele juridice, şi nu doar față de angajatul acesteia, ca persoană fizică, este 
un mecanism ce s-ar putea constitui într-un instrument de „constrângere” a 
persoanelor juridice la mai multă prudență. Este cert că sancţionarea unui singur 
angajat, chiar şi a conducătorului acelei persoane juridice, nu va produce acelaşi 
efect descurajator pentru persoana juridică ca cel produs prin atragerea răspun- 
derii penale proprii. Oricând angajatul condamnat pentru ucidere din culpă poate 
fi înlocuit de o altă persoană, astfel încât activitatea persoanei juridice să nu fie 
afectată în niciun fel, deşi de multe ori culpa agentului are beneficii pentru 
persoana juridică ce l-a angajat (de exemplu, i se cere angajatului vinovat de 
ucidere din culpă să lucreze peste program, el fiind extenuat la data acţiunii 
culpabile, sau i se cere să facă minime investiţii în protecţia muncii etc.). 


3. Latura obiectivă 

Prin incriminarea uciderii din culpă legiuitorul nu a dorit să incrimineze 
conduitele neglijente sau nesăbuite în general, ci doar acele comportamente care 
au produs un rezultat concret, şi anume moartea unei persoane. 

În susţinerea acestui punct de vedere, F. Gramatica? dă următorul exemplu: 
dacă o persoană aruncă din neglijenţă o ţigară aprinsă într-o staţie de benzină, dar 
nu se produce niciun rezultat prevăzut de legea penală, în cazul nostru moartea 
unei persoane, agentul nu va răspunde penal, deoarece tentativa nu este posibilă 
şi sancționată la faptele din culpă. 

Dacă aceeaşi persoană aruncă din neglijență aceeaşi țigară pe şosea, în timp 
ce mergea cu autoturismul între două localităţi, iar vântul deplasează ţigara 
aprinsă spre o căpiţă de fân în care dormea cineva şi, ca urmare a incendiului 
declanşat, victima decedează, cel care a aruncat ţigara va răspunde pentru ucidere 
din culpă. Deşi, comparând doar acţiunile agenţilor în cele două ipoteze de 


! Sursa: http://www.mpublic.ro/presa/2016/c_05_01_2016.htm. 

2 Sursa: htrp://portal,just.ro/300/SitePages/Dosar.aspx?id_dosar=30000000000292489 
&id_inst=300. 

SF Gramatica, Principii de drept penal subiectiv, trad. ‘= ala de Jean Moruzi, 
Tipografia: iul a Universul, Bucureşti, 1934. 

şcoală, ar rezulta că acţiunea primului este mai periculoasă, cu toate acestea, doar 
în a doua ipoteză se va răspunde penal. | 

„Aceasta înseamnă că, în cazul infracțiunii de ucidere din culpă, producerea 
rezultatului, adică moartea unei persoane, este un element de tipicitate indis- 
pensabil, spre deosebire de infracțiunea de omor, unde producerea rezultatului va 
face ca fapta să fie consumată, iar neproducerea acestuia va face ca fapta să 
rămână în formă de tentativă. 

Pentru omor, elementul esențial pentru răspunderea penală este acțiunea de 

ucidere; pentru uciderea din culpă, elementul fundamental este rezultatul, 
imputabil sau reproşabil agentului. ' 
„De regulă, analiza unei infracțiuni de ucidere din culpă se face dinspre . 
rezultat spre acţiunea sancționabilă penal. Se pune întrebarea dacă producerea 
morții violente a unei persoane îi este imputabilă cu titlu de culpă unei 
„ persoane. Dacă răspunsul este afirmativ, atunci autorul va răspunde pentru 
ucidere din culpă. 

Teoria normativă a vinovăţiei explică cel mai bine temeiul şi mecanismul 
răspunderii pentru infracţiunea de ucidere din culpă, deoarece elementul esenţial 
este reproşabilitatea unui rezultat. | 

La nivelul conţinutului obiectiv, fapta de ucidere din culpă constă în orice 
activitate materială neglijentă (comisivă sau omisivă) prin care se provoacă 
moartea unei persoane. Altfel spus, în forma de bază, fapta este comisă atunci 
când agentul nu respectă în sens larg o obligație de prudență. 

Acţiunea sau omisiunea pot să constea în neîndemânare, neatenţie, impru- 
dență, neglijență, întârzierea realizării unui act, nesupravegherea unei surse 
de pericol. De exemplu, se va reţine comiterea faptei prin omisiune când agentul 
uită să schimbe semaforul, în cazul unor lucrări la drumuri, şi astfel se BRES 
un accident de circulație. 

În opinia noastră, în categoria modurilor comisive pot intra şi automatismele 
sau comportamentele impulsive (de exemplu, agentul apasă instinctiv pe frână la 
apariţia unui obstacol, iar ca urmare a acţiunii de frânare bruscă pe un carosabil 
umed, pierde controlul autoturismului şi ucide o persoană). Tot o conduită culpa- 
bilă poate fi şi lipsa de reacţie atunci când agentului i se cere o anumită conduită 
(de exemplu, agentul se sperie de pericol şi nu mai acţionează pedala de frână). 

Conduita culpabilă este una omisivă atunci când, spre exemplu, agentul lasă 
nesupravegheată o armă, iar un copil care ajunge la ea se împuşcă cu aceasta. 

Între activitatea ilicită şi moartea victimei trebuie să existe un raport de 
cauzalitate. Ca mijloc de Tp a existenței raportului de cauzalitate se poate 
folosi teoria imputării obiective’. 


! V, Malabat, op. cit., p. 96. 


„2 Pentru detalii în ceea ce priveşte teoriile în materia raportului de cauzalitate, a se vedea 
F. Streteanu, op. cit., p. 360. 

Din acest punct de vedere, o ipoteză poate genera discuţii interesante cu 
privire la existenţa sau inexistența raportului de cauzalitate. Astfel, se pune între- 
barea: ce se întâmplă când acțiunea ce poate atrage răspunderea agentului pentru 
rezultatul din culpă este incriminată ca o infracțiune-obstacol? De exemplu, X 
încredințează un automobil unei persoane care nu dispune de permis de condu- 
cere şi aceasta cauzează un accident mortal. Poate fi tras la răspundere pentru 
ucidere din culpă cel care a încredințat sursa de pericol unei persoane neexperi- 
mentate, în condiţiile în care oricum X va răspunde pentru infracţiunea din 
art. 335 alin. (3) C. pen., constând în încredințarea conducerii unui automobil pe 
drumurile publice? | 

În practica judiciară, s-a reținut un concurs de infracțiuni între uciderea din 
culpă şi infracţiunea rutieră!. | i 

Şi în opinia noastră, incriminarea unei infracţiuni-obstacol nu duce în mod 
obligatoriu la întreruperea raportului de cauzalitate, aşa cum se întâmplă, de 
exemplu, în cazul incriminării în art. 335 alin. (3) C. pen. a încredințării unui 
autovehicul spre a fi condus pe drumurile publice şi al uciderii din culpă comise 
de cel căruia i-a fost încredințat autovehiculul’. 

Reţinerea doar a infracțiunii-obstacol apare ca fiind injustă. Astfel, ar fi 
ilogic să răspundă penal pentru ucidere din culpă cel care încredinţează un auto- 
vehicul pentru a fi condus de o persoană într-un spaţiu care nu este drum public, 
aceasta din urmă, din cauza neîndemânării, ucigând o persoană din culpă sau 
pierzându-și ea însăşi viaţa, şi să nu răspundă penal cel care încredinţează un 
autovehicul spre a fi condus pe un drum public, deoarece el va răspunde doar 
pentru infracţiunea de încredințare. 

Astfel, în opinia noastră, reținerea concursului de infracțiuni între cele două 
fapte nu trebuie automat exclusă, iar existenţa sau nu a raportului de cauzalitate 
se va analiza în fiecare speţă de acest gen. 


4. Forma de vinovăţie (latura subiectivă) 

Fapta se comite din culpă cu sau fără prevedere. Tipul culpei se va reflecta în 
sancţiunea aplicată de instanţa de judecată, fără a influenţa tipicitatea faptei. 

În legislația română, nu se face o diferenţiere din perspectiva gradului culpei 
în ceea ce priveşte angajarea răspunderii penale (lata, levis sau levissima). Fapta 
de ucidere din culpă este tipică indiferent de gradul acestei culpe, dacă se 
a Sal NUNNE UP SUE 

! Trib. Suprem, s. pen., dec. nr. 2628/1981, citată în Codul penal, ediție îngrijită de 
G. Bodoroncea er alii, precit., 2007, p. 636. 

? V. Cioclei, Drept penal. Partea specială 1, precit., p. 50. 

3 În sistemul francez, dacă: raportul de cauzalitate este indirect, atunci se va angaja 
răspunderea penală pentru ucidere din culpă, doar dacă există o culpă caracterizată sau 
calificată, nefiind suficientă o simplă culpă. A se vedea: V. Malabat, op. cit., p. 105; J. el 
M. Danti-Juan, op. cit., p. 92. 


73 


Drept penal. Partea specială 


stabileşte că a existat un i de cauzalitate între conduita culpabilă a agentului 
ŞI moartea victimei. 

În cazul formei de bază a uciderii din culpă, ea se analizează ca o culpă 
comună, generală a unei persoane, bazată pe obligaţia şi posibilitatea făptui- 
torului de a prevedea că fapta sa (acțiunea sau inacţiunea) ar putea să 
cauzeze moartea unei alte [Săi ane: împrejurare dedusă din cunoştinţele 
generale şi experiența social-comună!. Cu alte cuvinte, culpa se analizează ca o 
obligaţie generală de prudență. 

De exemplu, dacă mama unui nou-născut adoarme şi se aşază peste.copilul 
nou-născut, iar acesta se sufocă, ea va răspunde pentru ucidere din culpă în forma 
de bază. Experiența comună ne conduce la ideea că trebuie avută o grijă 
deosebită în preajma unui copil nou-născut, care nu se poate apăra de o astfel. de 
conduită culpabilă. 

O altă chestiune problematică în practica judiciară este legată de situația 
aşa-numitelor culpe concurente, când conduita culpabilă a victimei şi cea a 
autorului produc, împreună, decesul victimei (de exemplu, există culpă concu- 
rentă în cazul în care victima traversează prin loc nepermis, iar şoferul, deşi 
trebuia să seziseze acest vbstacol, din cauză că nu era atent la drum, nu observă 
victima şi nu frânează la timp, deşi ar fi putut evita accidentul dacă era atent). 

Culpa concurentă a victimei în producerea rezultatului se evidenţiază doar în 
ceea ce priveşte ULEI enera laturii civile, fără a influenţa elementul de tipicitate 
al uciderii din culpă?. Aceasta înseamnă că, în cazul în care, de exemplu, culpa 
victimei în producerea rezultatului se va reţine în proporţie de 80%, agentul va 
răspunde penal pentru fapta de ucidere din culpă, dar pe latura civilă va putea fi 
obligat la repararea prejudiciului doar în procent de 20%. Doar dacă se va reține 
culpa exclusivă a victimei, fapta de ucidere din culpă nu va mai fi tipică. 

În ceea ce priveşte ipoteza frecventă a accidentelor rutiere produse ca urmare 
a trecerii străzii de către un pieton prin loc nemarcat sau a circulării pe drum fără 
a purta elemente reflectorizante, trebuie subliniat că, în principiu, o astfel de 
împrejurare nu echivalează cu o culpă exclusivă a victimei. Astfel, într-o soluție 
de practică judiciară s-a reținut că „nerespectarea de către pieton a propriilor 
obligaţii nu transformă coliziunea într-o împrejurare imprevizibilă pentru 
inculpat, ci va atrage consecinţe exclusiv în planul individualizării pedepsei şi al 
laturii civile, prin constatarea unei culpe comune în producerea accidentului”, 
precum şi că „lipsa răspunderii penale a şoferului poate fi constatată numai dacă 
acesta a respectat prevederile legale privind circulaţia pe acel sector (inclusiv 
conducerea preventivă şi adaptarea vitezei la condiţiile de drum — n.n.) sau obli- 
gaţiile nerespectate nu au nicio legătură cu producerea accidentului”. 


1 O.A. Stoica, op. cit., p. 80. 
2 A se vedea şi Noul Cod penal. Comentarii pe articole; p. 338. 
* C. Ap. laşi, dec. nr. 873 din 9 decembrie 2015, disponibilă pe www.rolii.ro. 

5. Particularităţi ale „participaţiei” la uciderea din culpă 

În doctrină, s-a susținut că ar fi posibil coautoratul la infracţiunea de ucidere 
din culpă, exemplul în acest sens fiind acela a doi lucrători aflaţi pe un şantier 
care decid să arunce un panou de la înălțime, pentru a evita să coboare cu panoul 
până jos, panoul căzând pe o persoană care se afla la baza schelei!. 

„Cu privire la astfel de ipoteze, de cele mai multe ori, în practica judiciară, în 
sarcina fiecăreia dintre persoanele responsabile „cumulativ” de producerea morţii 
victimei se reţine o infracțiune de ucidere din culpă, fără a se specifica vreo 
formă de participaţie. Or, reținerea unei infracțiuni de ucidere din culpă de sine 
stătătoare pentru fiecare dintre aceste persoane este inconsistentă cu numărul de 
victime din speţă, respectiv una singură. 

Unii autori au considerat că problema este mai degrabă teoretică decât 
practică?. Chiar dacă putem înţelege o astfel de afirmaţie, credem totuşi că o 
soluție de practică judiciară trebuie să aibă şi un fundament teoretic solid. 

De aceea, urmează să analizăm îndeaproape această ipoteză. 

Din punctul nostru de vedere, cele două soluţii posibile în speța de mai sus 
sunt: extinderea noţiunii de coautorat astfel încât să includă şi faptele din culpă 
sau admiterea faptului că această ipoteză excedează definiţia conceptuală a 
coautoratului, în speță existând doar o colaborare în sens material în PEOplugerea 
rezultatului, colaborare care trebuie delimitată de coautorat. 

În sensul reţinerii coautoratului, s-ar putea argumenta că, prin contribuţia 
materială a celor doi la aruncarea panoului, ei „s-au înţeles” să „încalce” 
împreună un text de incriminare (prezumtiva legătură subiectivă). 

În opinia noastră, această argumentare, deşi seducătoare, aduce o echivalare 
problematică între conduitele umane în general și cele care au semnificaţie 
penală. Fără îndoială că, la momentul aruncării panoului, înţelegerea celor doi nu 
avea nimic infracţional sau ilegal. Reproşabilitatea acestei fapte a apărut doar 
după ce s-a produs consecința cu semnificaţie penală, respectiv uciderea unei 
persoane care trecea întâmplător prin zonă, rezultat nedorit şi neacceptat de către | 
cei doi muncitori la momentul înţelegerii privind aruncarea panoului. Aşadar, nu 
se poate argumenta că ar exista vreo legătură subiectivă în sens juridic cu privire 
la elementul definitoriu şi de esenţa conduitei infracţionale din culpă, respectiv 
rezultatul morţii victimei. 

Mai mult, dacă am accepta o astfel de argumentare, ar trebui ca nici insti- 
garea şi nici complicitatea să nu fie condiţionate de o legătură subiectivă în sens 
juridic. Astfel, în situaţia în care un pasager îi spune şoferului să facă o manevră 
periculoasă, iar ca urmare a acesteia se produce moartea unui tert, pasagerul ar 


!C. Mitrache, Cr. Mitrache, Drept penal român. Partea BERETA Ed. Universul Juridic, 
Bucureşti, 2003, p. 300. 
? V. Cioclei, Drept penal. Infracţiuni contra persoanei, precit., p. 14. 

trebui să răspundă pentru fapta de „instigare” la ucidere din culpă. Or, într-o 
astfel de speţă, părerea unanimă este aceea că se angajează doar răspunderea 
penală a şoferului. | 

„ Aşadar, în opinia noastră, a accepta opinia coautoratului la faptele din culpă 
ar echivala cu a afirma că aceasta nu mai este o formă de participaţie 
propriu-zisă, participaţia implicând şi legătura subiectivă „juridică” dintre 
participanți pentru comiterea unei infracţiuni (în cazul infracţiunilor din culpă, 
acestea sunt „definite” prin rezultat), şi nu doar pentru a realiza împreună acti- 
vităţi umane (de aceea, două persoane care construiesc o casă împreună nu sunt 
coautori la construcţia casei în sensul dreptului penal, activitatea lor reprezentând 
o simplă colaborare în plan material, fără vreo semnificaţie juridică). 

Având în vedere motivele mai sus expuse, noi credem că tratarea distinctă a 
acestei ipoteze este soluţia corectă. Coautoratul ca formă de participaţie cu 
semnificație penală presupune existența unei legături subiective între participanţi 
(inclusiv cu privire la rezultatul faptei, cel care determină conturarea conduitei 
infracționale comise din culpă), inexistentă în cazul culpei. În cazul culpei, 
persoanele care contribuie la producerea rezultatului nu se pot înţelege să comită 
o infracțiune al cărei rezultat, uneori, nici măcar nu îl prevăd. 

„De aceea, încercând să aducem mai multă claritate în aceste situaţii, 
propunem a se recunoaşte ca o formă distinctă de pluralitate de făptuitori plura- 
litatea material-complementară!, incidentă în situația în care mai mulţi autori 
produc din culpă moartea victimei. 

O astfel de formă particulară de participaţie este cu atât mai necesară cu cât, 
dacă în cazul culpei cu prevedere s-ar putea susține mai argumentat că a existat şi 
o minimă colaborare psihică a „participanţilor”, prin faptul că ei au prevăzut 
împreună rezultatul periculos, în cazul culpei fără prevedere o eventuală legătură 
psihică faţă de rezultatul produs este exclusă. Mai mult decât atât, există situații 
în care discutăm despre o simplă „colaborare” materială la producerea rezul- 
tatului, în sensul că ambii făptuitori au comis acţiuni aflate în legătură de cauza- 
litate cu rezultatul produs, fără însă a exista orice tip de legătură subiectivă, cei 
doi agenți acționând independent unul de celălalt?. 


1 În doctrina germană această formă de pluralitate se numeşte „Nebentaeterschaft” 
(H. Trândle, T. Fischer, op. cit., p. 231, par. 25). 

? Spre exemplu, într-o speță s-a constatat o astfel de culpă comună, reţinându-se că: (39) 
starea de pericol a fost generată de inculpatul L.I. în stare de ebrietate, care a determinat 
trecerea pe contrasens şi impactul cu autoturismul lui V.I., care circula.regulamentar, din sens 
invers, şi este agravată de manevra total contraindicată d evitare a impactului frontal, prin 
viraj brusc la stânga, efectuată de inculpatul V.. 

Ea producerea leziunilor minorei, care a decedat ulterior, ca: fracturi craniene multiple 
ale calotei şi endobazei craniene, au contribuit în mod evident, conform raportului de autopsie 
medico-legală, corpuri dure din interiorul autoturismului aflat în decelerație, respectiv sculele 
pe care inculpatul V.I. le avea în portbagaj” — C. Ap. Târgu-Mureş, dec. pen. nr. 593/A din 24 

În acest fel, s-ar recunoaşte împrejurarea că făptuitorii au produs acelaşi 
rezultat împreună, dar şi faptul că nu există o legătură subiectivă între ei pentru 
producerea urmării. 

O astfel de formă de pluralitate de făptuitori ar exista, spre exemplu, atunci 
când mai multe persoane şi-au încălcat din culpă atribuţiile de serviciu şi au 
determinat astfel împreună producerea rezultatului periculos. | 
„De exemplu, se va reţine pluralitatea material-complementară şi atunci când 
două angajate ale unui salon de frumuseţe, care aveau atribuţia de a folosi şi 
supraveghea aparatul de bronzat artificial, discută în contradictoriu şi uită să 
oprească aparatul de bronzat artificial în care se află o clientă la bronzat, persoană 
care decedează ca urmare a arsurilor provocate. 

O astfel de abordare ar putea să răspundă şi cerințelor de practică judiciară, 
deoarece, pe de o parte, prin reținerea sa este afirmată o colaborare materială la 
producerea unui singur rezultat din culpă (adică agenţii comit o singură infrac- 
țiune) şi, pe de altă parte, se recunoaşte şi faptul că această colaborare materială 
nu constituie un coautorat la comiterea infracţiunii din culpă, deoarece lipseşte 
legătura subiectivă dintre participanți. | 

Pluralitatea complementar-materială s-ar putea aplica şi în cazul celorlalte 
infracțiuni de rezultat comise din culpă (vătămare corporală din culpă, distrugere 
din culpă etc.). 


6. Sancţiunea 

În forma de bază, uciderea din culpă se sancţionează cu pedeapsa închisorii 
de la unu la 5 ani. În practica judiciară, de regulă, uciderea din culpă se sancţio- 
nează cu pedeapsa închisorii, însă suspendată condiţionat. | 

Există şi sisteme penale în care pentru comijetea infracțiunii de IA 465 din 
culpă se poate aplica chiar şi pedeapsa amenzii!. Rațiunea unei astfel de sancțiuni 
este determinată de ipotezele în care culpa agentului este /evissima, oferindu-i-se 
judecătorului posibilitatea de a individualiza mai bine sancţiunea. 

7. Forme agravate ale uciderii din culpă 

a) Uciderea unei persoane ca urmare a nerespectării dispoziţiilor legale ori 
a măsurilor de prevedere pentru exerciţiul unei profesii sau meserii ori pentru 
efectuarea unei anumite activități [art. 192 alin. (2) C. pen.] 


noiembrie 2015, disponibilă pe www.rolii.ro. Raportat la această victimă, cei doi inculpaţi au 
fost condamnaţi fiecare pentru comiterea unei infracţiuni de ucidere din culpă (deşi există o 
singură victimă), coautoratul fiind automat exclus, dat fiind că cei doi au acţionat inde- 
pendent. Credem că reținerea comiterii faptei în forma pluralităţii material-complementare ar 
aduce mai multă claritate la nivelul încadrării juridice. 

! Art. 222 C. pen. german incriminează uciderea din culpă. 

Această formă agravată se mai numeşte şi ucidere din culpă profesională.. 

Ea constă în uciderea unei persoane ca urmare a nerespectării dispoziţiilor 
legale ori a măsurilor de prevedere pentru exerciţiul unei profesii sau meserii ori 
pentru efectuarea unei anumite activități. j > 4i 

În cazul faptei comisive, acțiunea este îndeplinită necorespunzător, fără a se 
respecta măsurile de prevedere, iar în cazul modalității omisive, inacțiunea se 
manifestă prin neîndeplinirea, neefectuarea sau neexecutarea unui act, care era 
impus ca obligație prin măsurile de prevedere. 

Subiect activ al acestei forme agravate poate fi orice persoană care a săvârşit 
fapta aflându-se efectiv în exercițiul profesiei, meseriei ori în efectuarea unor 
anumite activități, indiferent de calitatea, calificarea ori autorizarea profesională 
sau specială corespunzătoare acestor activități. Nu se cere vreo calitate specială 
subiectului activ, ci este suficient ca acesta să desfăşoare în concret o profesie, 
meserie sau orice altă activitate, iar în timpul exercitări acestora, prin încălcarea 
unor măsuri de prevedere, în sens larg, să ucidă o persoană (de exemplu, fapta de 
ucidere din culpă se va reține în formă agravată în sarcina celui care conduce fără a 
avea permis şi accidentează mortal în aceste condiţii o persoană). 

Condiţiile de aplicare a acestei forme agravate sunt următoarele: 

1) conduita culpabilă (comisivă sau omisivă) trebuie să fie săvârşită în timp 
ce agentul desfăşoară în concret o profesie, o meserie sau o anumită activitate 
la momentul conduitei culpabile relevante. Această condiţie este necesară pentru 
a stabili în ce consta obligaţia agentului de a respecta anumite măsuri de 
supraveghere. 

Dacă fapta nu ar fi comisă în timpul exerciţiului profesiei, meseriei sau 
activităţii, atunci evident că nu există o astfel de obligaţie particulară, putându-se, 
eventual, reține o ucidere din culpă în forma de bază. | 

De exemplu, dacă un bucătar accidentează mortal un coleg de serviciu, în 
timpul serviciului, din cauza modului neglijent în care a folosit cuțitul de tranşat, el 
va răspunde pentru ucidere din culpă în formă agravată. Dacă însă aceeaşi persoană 
îşi ucide din culpă o rudă în timp ce tranşa în bucătăria personală un miel, atunci 
uciderea va fi comisă în formă simplă. În acest caz, uciderea nu a fost comisă în 
timpul exerciţiului meseriei de bucătar, ci a fost un accident casnic. 

În concret, activitatea agentului poate fi realizată defectuos (de exemplu, 
circulația cu viteză excesivă) sau prin neîndeplinirea unui act necesar impus ca 
măsură de prevedere (de exemplu, neefectuarea de către agent a verificării 
tehnice a frânelor autoturismului pe care îl conduce). 

„Dacă agentul nu se află în desfăşurarea unei profesii, meserii sau activităţi, se 
va reţine, eventual, forma de bază a uciderii din culpă, dacă se constată existenţa 
unei culpe în producerea rezultatului; 


! O.A. Stoica, op. cit., p. 81. 

2) trebuie să existe dispoziţii legale sau măsuri de prevedere pentru 
exercițiul profesiei; meseriei sau activității. Este evident că, pentru a fi încălcate 
nişte reguli, ele trebuie să existe formal, dincolo de experienţa comună (norme 
rutiere, norme privind securitatea în muncă, calitatea în construcţii etc.). Având 
în vedere că în societatea contemporană există tendința suprareglementării, de 
regulă, uciderea din culpă va avea un caracter agravat. | 

Din punct de vedere formal, sursa acestor măsuri de prevedere poate fi orice 
act, cu caracter normativ sau individual, dacă prin acesta se stabilesc măsuri de 
prevedere în sarcina beneficiarului. ii 

Cele mai multe reglementări se găsesc în domeniul circulaţiei rutiere, 
aeriene, maritime, al protecţiei muncii, al construcţiilor şi în domeniile cu risc 
crescut de accidente (minerit, platforme marine etc.). 

Dacă nerespectarea măsurilor de supraveghere constituie prin ea însăşi o 
infracțiune, se va reţine un concurs de infracţiuni între fapta de ucidere din culpă, 
în formă agravată, şi încălcarea obligaţiei de prudenţă!. 

Soluţia concursului este prevăzută în mod explicit în ultima teză a art. 192 
alin. (2) C. pen., care stabileşte că, atunci când încălcarea dispoziţiilor legale ori 
a măsurilor de prevedere constituie prin ea însăşi o infracțiune, se aplică 
regulile privind concursul de infracțiuni». 


Ipoteze frecvente de ucidere din culpă în formă agravată 


i) Uciderea din culpă ca urmare a unor accidente rutiere 

Din păcate, statistic vorbind, acest tip de ucidere din culpă este cel mai 
frecvent întâlnit în practica judiciară. 

În anumite cazuri, infracţiunea de ucidere din culpă se va reţine în concurs cu 
alte infracţiuni rutiere, cum ar fi: 

- Art. 335 C. pen. („Conducerea unui vehicul fără permis de conducere”) 

(1) Conducerea pe drumurile publice a unui autovehicul ori a unui tramvai 
de către o persoană care nu posedă permis de conducere se pedepseşte cu închi- 
soarea de la unu la 5 ani. 


T Toader, op. cit., p. 65; V. Cioclei, Drept penal. Partea specială I, precit., p. 52. 

? Totuşi, de la această regulă există şi excepții, cum ar fi relaţia dintre ucidere din culpă 
profesională şi infracţiunea de neglijență în serviciu. În acest caz, cele două infracțiuni au un 
conținut obiectiv aproape identic (conduita culpabilă în neconformitate cu dispoziţiile legale 
de natură profesională aplicabile), diferenţa esenţială dintre cele două fapte fiind rezultatul 
produs prin această conduită, vătămarea drepturilor sau intereselor legitime ale unei persoane 
în cazul neglijenței în serviciu, respectiv moartea victimei în cazul infracțiunii de ucidere din 
culpă. În acest sens, a se vedea şi C. Ap. Bucureşti, s. a I-a pen., dec. pen. nr. 1383 din 
19 octombrie 2015, disponibilă pe www.rolii.ro. 

(2) Conducerea pe drumurile publice a unui vehicul pentru care legea 
prevede obligativitatea deţinerii permisului de conducere de către o persoană al 
cărei permis de conducere este necorespunzător categoriei sau subcategoriei din 
care face parte vehiculul respectiv ori al cărei permis i-a fost retras sau anulat ori 
căreia exercitarea dreptului de a conduce i-a fost suspendată sau care nu are 
dreptul de a conduce autovehicule în România se pedepseşte cu închisoare de la 6 
luni la 3 ani sau cu amendă. 

(3) Cu aceeaşi pedeapsă se sancţionează şi persoana care încredinţează un 
vehicul pentru care legea prevede obligativitatea deţinerii permisului de condu- 
cere pentru conducerea pe drumurile publice unei persoane despre care ştie că se 
află în una dintre situaţiile prevăzute în alin. (1) sau alin. (2) sau sub influența 
alcoolului ori a unor substanțe psihoactive. 

- Art. 336 C. pen. („Conducerea unui vehicul sub influenţa alcoolului 
sau a altor substanţe”) 

(1) Conducerea pe drumurile publice a unui vehicul pentru care legea 
prevede obligativitatea deţinerii permisului de conducere de către o persoană 
care,. la momentul prelevării mostrelor biologice, are o îmbibaţie alcoolică de 
peste 0,80 g/l alcool pur în sânge se pedepseşte cu închisoare de la unu la 5 ani 
sau cu amendă. 

(2) Cu aceeaşi pedeapsă se sancţionează şi persoana, aflată sub influența 
unor substanțe psihoactive, care conduce un vehicul pentru care legea prevede 
obligativitatea deținerii permisului de conducere. 


i) Accidentele de. muncă : 

În cazul accidentelor de muncă!, de zii mai multe ori, infracțiunea de 
ucidere din culpă se va reţine în concurs cu infracțiunile specifice acestui 
domeniu, respectiv: 

- Art. 349 alin. (1) C. pen. („„Neluarea măsurilor legale de securitate şi. 
sănătate în muncă”) 

Neluarea vreuneia „dintre măsurile legale de securitate şi sănătate în muncă 
de către persoana care avea îndatorirea de a lua aceste măsuri, dacă se creează un 
pericol iminent de producere a unui accident de muncă sau de îmbolnăvire profe- 
sională, se pedepseşte cu închisoare de la 6 luni la 3 ani sau cu amendă. 


! Spre exemplu, s-a reținut că fapta inculpatului C.C., care la data de 21 aprilie 2010, în 
timp ce se afla în timpul serviciului, a pus în funcțiune un zdrobitor de cărbune aflat în curtea 
societății SC T.I. SRL, la care îşi desfăşura activitatea ca lăcătuş-mecanic, utilaj. pe care îl 
avea în supraveghere, iar din cauza încălcării normelor de protecție a muncii, colegul său 
R.D. a fost. prins între valțurile utilajului, decedând la scurt timp, întruneşte elementele 
constitutive ale infracțiunii de ucidere din culpă, prevăzută de art. 192 alin. (2) C. pen. — 
C. Ap. Constanța, dec. pen. nr. 992/P din 30 octombrie 2015, disponibilă pe www.rolii.ro. 

- Art. 350 alin. (1) C. pen. („Nerespectarea măsurilor legale de securitate 
şi sănătate în muncă”) 

Nerespectarea de către orice persoană a obligaţiilor şi a măsurilor stabilite cu 
privire la securitatea şi sănătatea în muncă, dacă prin aceasta se creează un 
pericol iminent de producere a unui accident de muncă sau de îmbolnăvire profe- 
sională, se pedepseşte cu închisoare de la 6 luni la 3 ani sau cu amendă. 


iii) Uciderea din culpă comisă de un medic (culpa medicală) 

Infracțiunea de ucidere din culpă comisă de medic prezintă anumite parti- 
cularități. 

Aceasta pentru că, prin natura sa, activitatea medicală prezintă un anumit 
grad de risc. Medicul se află în poziția unei persoane cu obligaţii contrare, 
deoarece el va putea fi sancţionat fie pentru că nu a intervenit (deşi ar fi trebuit să 
o facă), fie pentru că intervenţia lui a fost greşită. 

Aceste circumstanţe speciale în care medicul intervine nu trebuie să conducă 
la ideea că medicul este imun la sancţiunea penală. Chiar dacă, în România, cel 
puţin în ultimele decenii, au existat destul de puţine soluţii de condamnare pentru 
ucidere din culpă profesională, în prezent se poate observa un „reviriment” al 
practicii judiciare cu acest obiect. 

Şi în alte țări europene se constată o creştere a plângerilor civile şi penale 
împotriva medicilor pe motiv de malpraxis. Aceasta demonstrează că inclusiv 
mentalitatea bolnavului s-a schimbat radical, ea trecând de la o încredere deplină 
în medic la perceperea mediului ca fiind principalul vinovat pentru eşecul 
medicinei şi al tratamentului într-un caz anume. 

În practica judiciară, lipsa unei delimitări clare dintre culpa civilă şi culpa 
medicală penală conduce uneori la situaţia în care judecătorul din penal, din 
dorinţa de a acorda dospă Sua părților civile din procesul penal, spune sancțio- 
narea penală a medicului!. ! 

Din punctul nostru de vedere, ambele atitudini (cea tolerantă şi cea conform 
căreia orice conduită ngglijentă a medicului trebuie sancționată) sunt extreme şi 
criticabile. . 

Acțiunea penală nu trebuie să se transforme într-un mijloc de despăgubire a 
tuturor iluziilor curative. În acelaşi sens, la sfârşitul secolului al XIX-lea, Henry 
Robert susținea că „ceea ce cerem nu este ca medicul să fie plasat deasupra 
legilor, însă nu voim să fie plasat în afară de lege”. 

În cele ce urmează, vom analiza caracteristicile culpei medicale sancţionabile 
penal, prin raportare la condiţiile de tipicitate a infracţiunii de ucidere din culpă 
„de drept comun”. 


| ! M: Akida, La responsabilité penale des médecins du chef d'homicide et de blessures 
Par imprudence, LGDJ, Paris, 1994, p. 3. 
2 Apud |. Fruma, Responsabilitatea medicului, Ed. H. Welther, Sibiu, 1944, p. 102. 

„Astfel, cele două forme de ucidere din culpă ce pot fi comise de către un 
medic (cea de drept comun şi uciderea din culpă medicală) vor fi comparate din 
perspectiva acţiunii sau omisiunii culpabile, a raportului de cauzalitate, a rezul- 
tatului şi a formei de vinovăţie. | 

„Aşa cum anticipam, din perspectiva laturii obiective, se poate delimita o 
culpă de drept comun a medicului, supusă regulilor generale, şi o culpă legată de 
actul medical, adică ceea ce se înțelege în sens comun prin culpa medicală. 

În prima categorie pot fi incluse, de exemplu, prezența medicului în stare de 
ebrietate la spital şi producerea morţii victimei ca urmare a acestei stări. Credem 
că atenuarea condiţiilor răspunderii penale pentru aceste forme de culpă este 
nejustificată (efect produs în situaţia calificării unei astfel de conduite ca fiind o 
culpă medicală), deoarece ele nu vizează conduita medicală în sens larg, ci 
vizează aspecte ale vieţii private a medicului. În opinia noastră, acesta ar fi un caz 
de actio libera in causa şi, din acest motiv, culpa medicului ar trebui analizată ca 
una de drept comun. 

În a doua pa intră culpa medicală, cea pe care o vom analiza în 
continuare. 

Din perspectiva laturii obiective, conduita medicală culpabilă poate fi, în 

concret, comisivă sau omisivă şi poate fi clasificată în: 
„= culpă medicală propriu-zisă (erori de diagnostic, erori în controlul realizării 
actului medical, uitarea unor obiecte în corpul pacienţilor, prescrierea unui 
tratament eronat, lipsa unor indicaţii terapeutice, nerespectarea unor reguli de 
igienă etc.); 

- încălcarea obligaţiei de informare; 

- erori organizatorice (lipsa de coordonare a echipei medicale, erori de comu- 
nicare între membrii echipei medicale, delegarea unor atribuţii în mod eronat, 
neorganizarea activității de supraveghere specială a pacientului atunci când starea 
acestuia o cere, folosirea de personal necalificat, folosirea de medici extenuați 
sau epuizați, folosirea de jet a defecte sau instrumentar impropriu actului 
medical). | 

De multe ori, este considerată o conduită culpabilă doar culpa medicală 
propriu-zisă. În realitate însă, aşa cum am arătat mai sus, din perspectiva 
dreptului penal, conduita sancționabilă penal poate consta şi în erori organi- 
zatorice. De exemplu, netransferarea de urgență a unui pacient la o clinică de 
specialitate poate fi considerată un management defectuos al cazului, putând fi 
„temei pentru atragerea răspunderii penale față de cel care a gestionat defectuos 
„cazul. Chiar dacă nu avem o culpă medicală „propriu-zisă”, există totuşi o 
conduită culpabilă ce poate fi temei al răspunderii penale. 

În sens general, o conduită medicală este considerată culpabilă atunci când, 
într-un caz concret, medicul nu a avut conduita pe care ştiinţa medicală ar fi 
aşteptat-o de la el.. 

“Din acest motiv, ştiinţa medicală a stabilit anumite standarde medicale pe 
care orice medic trebuie să le respecte în îndeplinirea actului medical. La aceste 
standarde medicale se raportează existenţa sau nu a unei conduite culpabile. Dacă 
aceste standarde au fost respectate, chiar dacă se produce decesul pacientului, 
medicul nu va putea răspunde penal. 

Aceste standarde prezintă o dimensiune Sciintifical respectiv cunoştinţele 
teoretice cu privire la acel tratament, dar şi o dimensiune practică, respectiv expe- 
riența practică a medicului de a aplica acel tratament. Din acest motiv, medicul 
trebuie să cunoască din punct de vedere teoretic o procedură medicală, însă i se 
cere şi experienţa practică în aplicarea ei. j 

Descoperirea unui nou tratament nu obligă medicul să-l aplice imediat dacă nu 
are şi experiența practică în acest sens, tocmai pentru că un standard nu poate fi 
impus medicului care nu are şi experiența practică, pe lângă cunoștințele teoretice. 

Standardele medicale se analizează diferențiat şi în concret. Astfel, dacă o 
eroare de diagnostic nu se constituie ca o conduită culpabilă a unui generalist, ea 
poate genera însă o răspundere penală dacă eroarea o face un medic specialist, 
tocmai pentru că standardele medicale sunt diferenţiate. Standardele medicale se 
raportează şi la situația concretă a medicului. Astfel, este posibil ca o eroare de 
diagnostic pe care o face un medic specialist care lucrează într-un spital în timp 
de război să nu constituie o conduită culpabilă, spre deosebire de cazul î în care 
acelaşi medic lucrează într-o clinică în condiţii normale. i 

Conduitele medicale sancţionabile penal au caracteristici ce le diferențiază 
de conduitele culpabile de drept comun. | | 

În primul rând, evaluarea conduitei culpabile se face ex ante, şi nu post 
Jactum, aşa cum se întâmplă, de regulă, la faptele din culpă. Analiza conduitei 
greşite se face raportat la momentul realizării actului medical, şi nu la momentul 
producerii rezultatului, chiar dacă între timp ştiinţa medicală a evoluat, iar trata- 
mentul recomandat atunci de medic este considerat astăzi unul periculos. 

În al doilea rând, activitatea medicală este guvernată de principiul libertăţii 
în alegerea tratamentului medical. Aceasta înseamnă că, în virtutea acestui 
principiu, medicul poate propune o altă abordare decât standardul medical tradi- 
tional, sub rezerva că nu expune astfel pacientul unui risc vădit mai mare decât 
cel presupus de tratamentul clasic recomandat. În acest caz, nu există o conduită 
culpabilă din partea medicului, ci o concretizare a principiului libertăţii în 
alegerea tratamentului. În lipsa acestui principiu, medicina nu ar putea evolua, iar 
medicul s-ar transforma într-un robot. 

E T a EA er i 
îi ! K. Ulsenheimer, Arzistrafi-echt in der Praxis, ed. a 4-a, Ed. C.F. Müller, Heidelberg, 
8, p. 68. 

În al treilea rând, o influență importantă asupra standardului medical o are şi 
existenţa resurselor materiale. Din acest motiv, nu poate fi considerată o culpă 
medicală conduita unui medic care foloseşte un instrumentar depăşit deoarece 
statul nu oferă un instrumentar mai bun. Chiar dacă această limitare există în 
orice ţară din lume, experiența românească poate fi uneori revelatoare: pentru 
justeţea acestei abordări. Doar o abordare excesivă şi ipocrită a problemei ne-ar 
face să sancționăm medicul pentru faptul că el nu a putut evita producerea unui 
anumit rezultat, date fiind resursele insuficiente puse la dispoziţia sa de către stat. 

În al patrulea rând, conduita medicală se raportează şi la obligaţia de 
pregătire permanentă a medicului. Există o conduită culpabilă dacă un medic 
nu se pregăteşte teoretic şi practic raportat la noile standarde medicale şi, din 
acest motiv, aplică proceduri ce astăzi sunt contraindicate sau chiar periculoase. 
Nivelul de documentare cerut medicului trebuie să fie şi el unul rezonabil. Astfel, 
nu va fi apreciată ca fiind o culpă nedocumentarea dacă, de exemplu, în urmă cu 
câteva săptămâni apăruse un articol de specialitate, într-o revistă americană, ce 
propunea un tratament revoluţionar, iar medicul din România nu a cunoscut acest 
lucru. Dacă însă acel tratament a fost acceptat de comunitatea medicală şi chiar 
aplicat în concret, necunoaşterea acestuia va putea fi imputată medicului. 

- În principiu, eroarea de diagnostic nu este sancționabilă penal, deoarece nu 
ar trebui să-i imputăm medicului limitele la care a ajuns medicina. Dacă el a 
respectat protocoalele de diagnostic şi, în ciuda acestui aspect, s-a înşelat cu 
privire la boala de care suferă pacientul, deşi obiectiv există o eroare de 
diagnostic, aceasta nu poate fi echivalată cu o culpă cu semnificație penală. 

Din perspectiva rezultatului, nu există nicio diferență între uciderea din culpă 
de drept comun şi uciderea din culpă comisă de medic ca o formă de culpă 
medicală, în sensul că ambele presupun decesul victimei. 

„Din perspectiva raportului de cauzalitate, cele două modalități dă ucidere 
din culpă se aseamănă. În doctrina germană, analizându-se jurisprudența pe acest | 
subiect, s-a afirmat că existenţa unei culpe medicale ține de siguranţa unei proba- 
bilități limitate de înlăturare a rezultatului! Ep So AL ca o relaţie între conduita 
medicului ŞI rezultat? | | 


! Pentru o analiză detaliată a raportului de cauzalitate în caz de culpă medicală, a se 
vedea K. Ulsenheimer, op. cit., p. 262 şi urm. | 
2 În anumite spete, problema raportului de cauzalitate a ridicat probleme majore, dubiul 
privind existența sau inexistența sa fiind cel care a împiedicat reținerea infracţiunii de ucidere 
din culpă. Astfel, într-o speță, în sarcina inculpatei, medic la Unitatea Primiri Urgenţe, s-a 
reținut o conduită medicală culpabilă constând în aceea că aceasta a interpretat greşit cele trei 
EKG-uri făcute pacientului şi nu a depistat astfel existența unui infarct miocardic, nedis- 
punând, în consecinţă, transferul pacientului la o unitate medicală de specialitate, conduită ce 
a avut ca urmare moartea pacientului. În speță, cu privire la existența raportului de cauzalitate, 
în prima expertiză medico-legală s-a reținut că „este imposibil de apreciat, mai ales sub formă 
procentuală, în ce măsură aplicarea celei mai eficiente terapii (conduita medicală adecvată — 

Din perspectiva formei de vinovăţie, ambele forme de ucidere din culpă 
presupun comiterea unei fapte din culpă. Diferenţele apar însă în modul de 
evaluare a existenţei sau nu a unei culpe în cazul uciderii din culpă de drept 
comun, spre deosebire de uciderea din culpă în cazul culpei medicale. 

Culpa medicului pentru activitățile cu un risc crescut pentru sănătatea 
„pacientului se apreciază în fiecare caz concret, prin raportare la mijloacele 
folosite de medic, şi nu la rezultatul produs. În schimb, în cazul uciderii din culpă 

comună, raportarea se face la rezultat, respectiv moartea unei persoane. 
Reproşabilitatea, ca temei al răspunderii penale pentru o faptă de ucidere din 
culpă comisă de un medic, se analizează în funcţie de obligaţia de competență 
ştiinţifică şi eficacitatea normală în realizarea actului medical. 
Nu în ultimul rând, existenţa unei culpe se raportează la o obligaţie generală 
de umanism a medicului (obligația de informare a pacientului, de supraveghere 
sau îngrijire a acestuia). | 


n.n.) ar fi modificat şansele de supravieţuire ale pacientului. Aceasta cu atât mai mult cu cât 
modul de instalare a decesului (...) sugerează cu mare probabilitate că mecanismul decesului 
a fost ruptura de perete ventricular (...), complicaţie posibilă a infarctului miocardic acut care 
evoluează rapid fatal în vasta majoritate a cazurilor. Este însă imposibil de precizat în ce 
măsură revascularizația, care, ținându-se seama de timpii de transport şi procedură, ar fi putut 
surveni în cea mai favorabilă situaţie în 2-3 ore de la momentul prezentării, ar fi putut preveni 
această complicaţie”. Instanţa de fond nu a ţinut cont de aceste concluzii, condamnând-o pe 
inculpată pentru infracţiunea de ucidere din culpă. Pentru a motiva soluţia pronunțată, instanța 
arătat că: „în ambele rapoarte de expertiză medico-legală privind stabilirea responsabilități 
medicale, medicii. specialişti au concluzionat că diagnosticul inițial a fost stabilit în mod 
greşit şi a avut ca efect neaplicarea procedurii standard în cazul infarctului miocardic acut, 
Şi anume netransferarea pacientului într-o unitate sanitară care asigură asistența de urgență 
în specialitatea cardiologie. Sub acest aspect, raportul de expertiză întocmit de trei medici 
specialişti a fost şi mai concludent, în cuprinsul său arătându-se că, prin conduita medicală 
hecorespunzătoare, pacientul a fost privat de şansa de supraviețuire” şi că, „chiar dacă în 
acest ultim raport de expertiză s-a concluzionat că nu există legătură de cauzalitate din punct 
de vedere penal între conduita medicală şi rezultatul produs, instanţa conchide că sub acest 
aspect comisia medicală şi-a depăşit atribuţiile, singura în măsură să concluzioneze asupra 
raportului de cauzalitate fiind instanța de judecată”. 

După ce a solicitat avizarea rapoartelor de expertiză efectuate în cauză de către Institutul 
»Mina Minovici” din Bucureşti, instanța de apel a desfiinţat hotărârea atacată în sensul 
înlăturării încadrării juridice din ucidere din culpă în neglijenţă în serviciu dispusă de către 
instanța de fond: „din interpretarea raportului rtr. Ell410212016 efectuat de Comisia Supe- 
rioară Medico-Legală din cadrul Institutului Naţional de Medicină Legală «Mina Minovici» 
rezultă că, cercetându-se exclusiv conduita medicală neadecvată, rezultatul la fel care s-ar fi 
Produs este lipsa unei îngrijiri medicale adecvate, nu însă şi decesul pacientului. Cu alte 
cuvinte, acest raport Susține că rezultatul mai grav s-ar fi produs chiar dacă diagnosticul ar fi 
Jost stabilit corect, ceea ce semnifică, în termeni juridici, că fapta inculpatei nu este condiţie 
sine qua non a urmării imediate analizate (respectiv moartea pacientului — n.n.) — C. Ap. 
Târgu-Mureş, dec. pen. nr. 474/A din 20 iulie 2016, nepublicată. 

Domeniile în care se regăsesc cele mai multe cazuri de culpă medicală care 
are ca urmare moartea victimei sunt chirurgia şi ginecologia. 

Culpa medicului poate să constea în neîndemânare, neatenţie, imprudenţă, 
neglijență, întârzierea actului, nesupravegherea ulterioară a pacientului. 

În jurisprudență, una dintre dificultăţile majore în a sancţiona penal uciderile 
din culpă comise de medici constă în proba existenței unei culpe medicale. 
Expertiza medico-legală este, în procedura română, de foarte multe ori o probă 
absolută, incriminatoare sau, dimpotrivă, exoneratoare. 

Credem că judecătorul dispune de mai multă libertate, putând, teoretic, 
decide condamnarea medicului chiar dacă concluziile expertizei medico-legale 
sunt în sens contrar (spre exemplu, culpa medicului este evidentă, acesta uitând în 
corpul pacientului câteva pansamente, omisiune ce a produs o infecţie fatală). 

Analiza culpei medicului în sens penal nu trebuie să se facă doar prin rapor- 
tare la definiţia legală a acestei forme de vinovăţie. Aceasta pentru că este evident 
că un medic prevede rezultatul conduitei sale culpabile şi, de regulă, nu se 
bazează pe împrejurarea obiectivă că decesul pacientului nu se va produce 
(circumstanţe ce ar putea conduce la concluzia existenţei unei intenţii eventuale 
faţă de rezultatul morţii pacientului). Cu toate acestea, fapta lui se va încadra la 
ucidere din culpă, şi nu la omor. Elementul esenţial în aprecierea existenţei culpei 
ca element al formei de vinovăţie este reproşabilitatea rezultatului, cu precizările 
pe care le-am făcut mai sus. 

Operatiile estetice beneficiază Jé un regim mai restrictiv, considerându-se 
că, pentru că nu au caracterul unui tratament medical propriu-zis, ele nu trebuie 
să beneficieze de clemența firească acordată în cazul unui tratament medical. 
Deşi. aceste proceduri sunt aplicate de un medic, existând proceduri medicale 
recomandate, totuşi această activitate nu este generată de necesități de tratament 
al pacientului. De aceea, cel care oferă aceste servicii îşi asumă riscul pe care 
orice activitate îl generează, fără a beneficia de „restricțiile? din cazul trata- 
mentelor medicale. Prin urmare, în astfel de cazuri, culpa se raportează la rezul- 
tatul produs şi la regulile „comune”, fără nuanțele mai sus prezentate. 

Totuşi, dacă operația estetică este un tratament medical (de exemplu, cazul 
celor arşi), atunci tratamentul estetic beneficiază de regimul derogatoriu al culpei 
penale medicale. 

Sancţiunea. Uciderea din culpă profesională se sancţionează cu pedeapsa 
închisorii de la 2 la 7 ani. 


b) Uciderea din culpă a două sau mai multor ut dc [art. 192 alin. (3) 
C. pen.] 

Această formă agravată reprezintă o unitate legală — infracțiune complexă 
omogenă. Ea se aplică atât în cazul formei de bază, cât şi în cazul primei 
forme agravate (pentru aceasta ar putea fi numită o „agravantă a 
agravantei”). 

Singura condiţie pentru reținerea acestei forme agravate este să fi decedat 
două sau mai multe persoane ca urmare a unei singure acţiuni sau omisiuni 
(acţiune în sens juridic, ea putând, aşadar, cuprinde mai multe acte materiale 
comise în aceeaşi împrejurare). Dacă autorul comite mai multe fapte de ucidere 
din culpă prin acțiuni sau inacţiuni diferite, forma agravată nu va fi incidentă, 
reținându-se un concurs de infracţiuni de ucidere din culpă. 

În cazul în care, ca urmare a unui proces execuţional unic, unele dintre 
victime nu au decedat, încadrarea juridică va fi ucidere din culpă în forma 
agravată asupra a două sau mai multor persoane în concurs cu infracţiunea de 
vătămare corporală din culpă asupra a două sau mai i multor persoane pentru 
persoanele care au supravieţuit. 

Sancţiunea. Uciderea din culpă în această formă agravată se sancţionează 
prin majorarea cu jumătate a limitelor speciale pentru faptele prevăzute la 
alin. (1) sau (2) ale art. 192 C. pen. 

În cazul unor accidente cu numeroase victime, această formă agravată se 
transformă de facto într-o formă atenuată, deoarece prin aplicarea regulilor 
concursului de infracţiuni s-ar putea ajunge, teoretic, la o pedeapsă mult mai 
mare decât cea generată de limitele de pedeapsă specifice acestei forme agravate. 

Astfel, pentru uciderea din culpă profesională a unei persoane, limitele de 
pedeapsă sunt între 2 şi 7 ani. Pentru uciderea din culpă profesională a două 
persoane, autorul acţionând în acelaşi fel, limitele de pedeapsă sunt între 3 ani şi 
10 ani şi jumătate. 

Dacă aplicăm regulile de la concurs, limitele teoretice ale pedepsei de la 
uciderea din culpă a două persoane ar fi fost de 2 ani şi 8 luni şi 9 ani şi 4 luni. 
De la 3 victime decedate în sus, limitele de pedeapsă teoretice sunt întotdeauna 
mai mari decât cele prevăzute de art. 192 alin. (3) C. pen. Ne punem întrebarea 
dacă, date fiind aceste împrejurări, art. 192 alin. (3) C. pen. este într-adevăr o 
formă agravată sau doar numele şi poziționarea sa sugerează această idee. 

Infractiuni contra integrităţii 
corporale sau sănătăţii persoanei 


Aspecte generale 


Infracțiunile contra integrității corporale sau sănătăţii persoanei constituie o 
subgrupă a infracțiunilor contra persoanei şi cuprind acele fapte, săvârşite prin 
orice mijloace, prin care se cauzează unei persoane o suferinţă fizică sau o vătă- 
mare a integrităţii corporale ori a sănătăţii sale. 

La fel ca în reglementarea anterioară, şi în actualul Cod este incriminată 
vătămarea unei alte persoane, şi nu a propriei persoane, cu excepția cazului când 
această vătămare ar contraveni interesului general (autovătămarea pentru sustra- 
gerea de la serviciul militar în timp de război, incriminată prin art. 432 C. pen.). 

Principial, integritatea fizică a unei persoane este intangibilă. Aceasta 
înseamnă că statul protejează cu mijloace penale integritatea fizică şi sănătatea 
unei persoane împotriva oricăror forme de agresiune care îi afectează integritatea 
fizică sau sănătatea. Cu toate acestea, legiuitorul penal stabileşte anumite limite 
de la care se consideră necesară intervenţia textelor de incriminare. 

Astfel, spre exemplu, ca regulă, vătămarea corporală din culpă se sancţio- 
nează penal doar dacă s-au cauzat suferințe ce au necesitat peste 90 de zile de 
îngrijiri medicale. La fel, actele de violență care nu au produs vreo suferință 
fizică ori actele de vătămare pentru care nu a fost nevoie de zile de îngrijiri 
medicale nu sunt sancţionate. 

Intepritatea fizică a persoanei este, în principiu, disponibilă, deoarece 
consimțământul victimei poate exonera de răspundere penală (conform art. 22 
C. pen.). Pentru fapta incriminată de art. 193 alin. (1), consimţământul victimei 
va putea opera drept cauză justificativă fără probleme deosebite“. Totuşi, în cazul 
art. 193 alin. (2) şi al art. 194, având în vedere seriozitatea urmărilor, precum şi 
caracterul ireversibil al unora dintre acestea, eficacitatea consimţământului drept 
cauză justificativă ar putea fi pusă în discuţie în anumite cazuri concrete?. 
LINE dpi (i tie Ir 

l F, Streteanu, op. cit., p. 445. 

? Chiar şi pentru acțiuni care la prima vedere nu ar trebui să fie problematice, incidența 
consimțământului drept cauză justificativă poate fi pusă în discuție. Spre exemplu, în 
Germania au existat serioase controverse cu privire la faptul dacă în cazul circumciziei poate 
opera cauza justificativă a consimțământului, existând chiar decizii de practică judiciară care 
au condamnat o astfel de practică — a se vedea G. Zlati, Curtea de Apel Köln. Circumcizia la 
un copil de patru ani, realizată cu acordul părinților. Probleme în identificarea unei cauze 
justificative, publicat pe www.penalmente. eu. 

Cu toate acestea, pentru a opera ca o cauză justificativă, consimțământul 
victimei (sau, mai corect, fapta consimţită de către victima vătămării) nu trebuie 
să contravină bunelor moravuri. Dat fiind că acest concept de bune moravuri este 
relativ greu de circumscris, el trebuie interpretat destul de riguros. Credem că, din 
acest motiv, se impun anumite precizări cu privire la câteva situaţii particulare: 

a. Nu se pune problema existenței sau inexistenței unui consimțământ în 
cazul în care autorul se autolezează, cum ar fi, de exemplu, cazul în care, prin 
constrângere, acesta are un raport sexual cu victima şi astfel dobândeşte o 
anumită boală venerică!. Deşi autorul suferă o vătămare a sănătăţii sale, în acest 
caz, prin constrângerea victimei la raportul sexual, victima violului devine un 
obiect prin intermediul căruia agentul se autolezează. Fapta nu mai este tipică 
deoarece, în principiu, fapta de autolezare a integrităţii sau sănătății nu este 
incriminată. 

b. În ceea ce priveşte intervențiile medicale asupra corpului unei persoane, 
trebuie precizat că medicul se află în situaţia unor obligații contrare, a căror 
neîndeplinire poate determina sancţionarea sa penală. În cazul în care medicul nu 
intervine, el ar putea răspunde pentru comiterea faptei prin omisiune, iar atunci. - 
când intervine, ar putea răspunde de producerea rezultatului vătămător prin 
comisiune. În plus, intervenţia medicală, în general, are un anumit grad de risc 
acceptat şi tolerat de lumea medicală. Aceasta în condiţiile în care medicul 
respectă procedurile medicale recomandate într-o astfel de situaţie (exercită 
activitatea conform ex artis). Din acest motiv, analiza vinovăţiei, tipicităţii şi 
antijuridicității unei fapte contra integrităţii corporale sau sănătăţii a medicului 
trebuie făcută cu deosebită precauţie, după distincțiile pe care le-am făcut în 
cazul uciderii din culpă medicală. 

Astfel, în primul rând, se va analiza dacă există o omisiune nejustificată de a 

interveni în sprijinul pacientului, cât timp medicul are o poziţie de garant raportat 
la pacientul său. | 
| În al doilea rând, se va analiza dacă procedura medicală este corectă, iar 
rezultatul obținut corespunde voinţei pacientului. Dacă răspunsul la aceste 
întrebări este afirmativ, este evident că medicul nu a comis nicio infracțiune. 
Dacă rezultatul intervenţiei medicale constă şi în urmări neplăcute pentru victimă 
[provocarea unui prejudiciu estetic grav şi permanent sub forma unei cicatrici pe 
faţă — urmare prevăzută la art. 194 alin. (1) lit. c) — sau administrarea unor injecții 
ori a altor tratamente dureroase], se va analiza în ce măsură aceste urmări sunt 
rezultatul unei conduite necorespunzătoare a medicului. Dacă ele sunt urmări 
fireşti ale tratamentului medical, în mod evident, nu se va atit atrage răspun- 
derea penală a medicului. 


IR. Maurach, F.-C. Schroeder, M. Maiwald, op. cit., p. 103, par. 14. 

În ipoteza în care, deși procedura medicală a fost corectă, nu s-a produs 
rezultatul dorit de pacient/s-au produs alte urmări (riscuri) presupuse de actul 
medical, va trebui verificată existența consimțământului pacientului de a fi supus 
la respectiva procedură medicală, inclusiv în ceea ce priveşte posibilele riscuri 
(consimțământul putând opera drept cauză justificativă raportat la rezultatul 
produs, nedorit, dar acceptat de către pacient). Dacă acest consimțământ lipseşte 
sau el nu este valabil, se va putea angaja răspunderea penală a medicului, fapta 
* nemaifiind justificată. 

În ceea ce priveşte condiţiile în care putem discuta despre un consimțământ 
valabil în sensul legii penale, trebuie menţionat că Legea nr. 46/2003 privind 
drepturile pacientului consacră expres obligaţia de informare a pacientului cu 
privire la riscurile şi consecinţele tratamentului la care este supus!. 

În lipsa respectivei informări, în cazul producerii acelui risc medical, 
medicul ar putea răspunde pentru acel rezultat, deoarece, dacă pacientul ar fi 
cunoscut posibilitatea producerii acelei urmări, poate nu şi-ar mai fi dat consim- 
țământul la actul medical. În acest caz, pentru că faptei medicului îi lipseşte 
intenţia în producerea vătămării integrităţii corporale a pacientului, acesta va 
putea răspunde mpi fapta din stop dacă cerinţele de pie a acestei ultime 
fapte sunt întrunite?. 

În cazul în care necesităţile medicale din timpul TE conduc la o extin- 
dere a procedurilor medicale, consimțământul prezumat al agentului față de 
aceste noi proceduri medicale are prioritate față de obținerea consimțământului în 
procedura obişnuită, adică înainte de începerea operaţiei. 

În acest sens, art. 14 din Legea nr. 46/2003 prevede că, în situaţia în care 
pacientul nu îşi poate exprima voința, dar este necesară o intervenţie medicală de 
urgență, personalul medical are dreptul să deducă acordul pacientului pentru acea 
intervenţie dintr-o exprimare anterioară a voinţei acestuia. 

Pentru rigurozitate, observăm că în acest caz temeiul este autorizarea legii, 
nemaifiind necesar consimțământul pacientului. Este imposibil ca o persoană să 
exprime un consimțământ anterior, în eventualitatea că, vreodată, va fi nevoie ca 
personalul medical să „deducă” acest consimţământ din voinţa sa. 

Regulile sunt diferite în cazul activităţilor medicale ce nu urmăresc un scop 
medical (tratamentele chirurgicale cosmetice, transplantul de păr, folosirea de 
substanțe dopante în sport cu consecinţe asupra sănătăţii sportivului, înlăturarea 
chirurgicală a posibilităţii de procreare), care sunt guvernate de regulile standard. 
Astfel, având în vedere că în astfel de cazuri nu discutăm despre tratamente 
medicale propriu-zise, evaluarea reproşabilităţii unei conduite anume se va face 
după regulile comune, şi nu prin raportare, la regulile restrictive po gua în 
cazul conduitelor medicale propriu-zise. 


! Art. 4-12 din Legea nr. 46/2003. 
ZRN Maurach, F.-C. Schroeder, M. Maiwald, op. cit., p. 109, par. 26. 

Prin „integritate corporală” se înţelege integritatea anatomo-morfologică, 
iar prin „sănătate” se înțelege starea de funcţionare psihofiziologică a organelor 
corpului sau starea de normalitate bio-fiziologică a victimei din momentul săvâr- 
şirii infracțiunii!. | 

Ultima precizare este necesară deoarece inclusiv o persoană care era bolnavă 
în momentul comiterii infracțiunii va fi protejată penal împotriva acţiunii prin 
care se încearcă vătămarea integrității sau sănătăţii sale. Comparaţia se face între 
starea de sănătate înaintea agresiunii şi starea victimei după agresiune. Apre- 
cierea tipicității nu se va face, aşadar, prin raportare la o stare teoretică de deplină 
sănătate. Spre exemplu, fapta de vătămare corporală va fi tipică dacă victimei i 
s-a cauzat pierderea unui ochi, chiar dacă victima nu putea să vadă cu acel ochi, 
din cauza unei boli care îi afecta vederea, în speţă putându-se discuta despre o 
stare de infirmitate permanentă. 

Se discută în doctrină dacă pot intra în conținutul infracțiunilor contra inte- 
grității corporale sau sănătății şi acele comportamente ce cauzează doar suferințe 
psihice. Tradițional, răspunsul a fost unul negativ. Cu toate acestea, raportat la 
definiţia pe care Organizaţia Mondială a Sănătăţii a dat-o stării de sănătate, s-a 
apreciat că şi aceste urmări ar trebui luate în calcul. 

Faţă de formularea expresă a art. 193 alin. (1) C. pen., este evident că, de 
lege lata, este exclusă o asemenea interpretare. Totuşi, în cazul art. 193 alin. (2) 
şi al art. 194 C. pen., dacă se produce victimei o suferință psihică, care necesită 
îngrijiri medicale, în funcţie de urmarea concretă, nu poate fi exclusă posibilitatea 
de a se realiza tipicitatea acestor texte de incriminare. Astfel, sesizăm că, începând 
cu art. 193 alin. (2) C. pen., legiuitorul nu mai numeşte actul de executare, ca 
lovirea sau alte violențe (termeni ce sugerează existența unor suferințe fizice 
cauzate prin conduita agentului), ci utilizează termenul mult mai cuprinzător de 
faptă prin care se produc leziuni traumatice sau este afectată sănătatea. 

Prin urmare, se poate susține că, în anumite condiţii, este protejată şi inte- 
gritatea psihică a persoanei. 

Ceea ce poate fi pus în discuţie în ceea ce priveşte protecţia sănătății psihice 
este când vom putea discuta despre zile de îngrijiri medicale. Din punctul nostru 
de vedere, o simplă consiliere psihologică pentru înlăturarea efectelor psihologice 
ale conduitei agentului nu poate fi calificată ca o îngrijire medicală în sensul legii 
penale. Chiar dacă, cu titlu de regulă, o astfel de consiliere psihologică nu are 
caracter medical, în situaţii de excepţie, când consilierea se circumscrie unui 
tratament psihiatric, aceasta va putea fi calificată ca îngrijire medicală. 

Pentru a diferenţia faptele între ele şi pentru structurarea acestora în prezentul 
capitol, legiuitorul utilizează mai multe criterii: 


1 O.A. Stoica, op. cit., p. 87. 

Criteriul curativ sau al duratei îngrijirilor medicale. În această ipoteză, 
criteriul de delimitare constă în zilele de îngrijiri medicale de care victima are 
nevoie pentru a se însănătoşi. Acesta este unul dintre criteriile de diferenţiere între 
infracțiunea de lovire sau alte violențe şi vătămarea corporală: dacă fapta a produs 
o vătămare a integrității corporale ce necesită cel mult 90 de zile de îngrijiri 
medicale, fapta se va încadra în art. 193 alin. (2) C. pen., iar dacă s-au depăşit 90 de 
zile de îngrijiri medicale, atunci fapta se va încadra în art. 194 C. pen. 

Ca regulă, numărul de zile de îngrijiri medicale se stabileşte prin certificatul 
medico-legal sau printr-o expertiză medico-legală. | 

Criteriul fiziopatologic sau al gradului tulburării ori vătămării provo- 
cate integrităţii corporale. Raportat la acest criteriu, delimitarea se face în 
funcţie de vătămarea concretă suferită de victimă, în ceea ce priveşte starea sa de 
sănătate. Dacă, de exemplu, victimei i s-a cauzat pierderea unui organ, fapta se va 
încadra în dispoziţiile art. 194 alin. (1) lit. a) C. pen., chiar dacă numărul de zile 
de îngrijiri medicale, de exemplu, 45 de zile, ar fi determinat încadrarea faptei în 
conţinutul infracţiunii de lovire sau alte violenţe. 

Consumarea infracțiunii are loc la momentul producerii rezultatului re 
mător. Aşadar, în marea lor parte, aceste infracțiuni sunt infracţiuni de rezultat 
[cu excepţia formei de la art. 194 alin. (1) lit. e), în cazul căreia agravarea răspun- 
derii este determinată de producerea unei stări de pericol]. 

În caz de pluralitate de subiecţi pasivi, se va reţine şi o pluralitate de 
infracțiuni, deoarece aceste infracţiuni sunt infracţiuni contra persoanei. | 

Infracțiunile intenţionate contra integrităţii corporale sau sănătăţii sunt 
absorbite în mod natural în conţinutul infracţiunii de omor. Prin excepţie, în cazul 
tentativei de omor pentru care a operat desistarea sau împiedicarea. producerii 
rezultatului, autorul va răspunde pentru o faptă împotriva integrităţii corporale, în 
funcţie de rezultatul produs, deoarece aceste infracțiuni au un caracter natural 
subsidiar faţă de omor. A 

Infracțiunile contra sănătății sau integrităţii persoanei îşi pierd autonomia 
atunci când sunt prevăzute ca element constitutiv sau formă agravată a unei alte 
infracţiuni (ultraj, ultraj judiciar, tâlhărie etc.). 


LOVIREA SAU ALTE VIOLENȚE 


Art. 193 alin. (1) C. pen. sancţionează lovirea sau orice acte de 
violență cauzatoare de suferinţe fizice. 

În alineatul secund este sancţionată fapta prin care se produc leziuni 
traumatice sau este afectată sănătatea unei persoane, a cărei gravitate 
este evaluată prin zile de îngrijiri medicale de cel mult 90 de zile. 

1. Rațiunea incriminării şi valoarea socială protejată 

Este de ordinul evidenţei i faptul că, raportat la infracţiunea de lövh sau alte 
violențe, legiuitorul a dorit) protejarea integrității fizice şi a sănătăţii unei 
persoane împotriva oricăror forme de agresiune. Legiuitorul nu a incriminat şi 
autolezarea, aceasta nefiind relevantă din punct de vedere penal decât atunci când 
prin acţiunea de autolezare se aduce atingere şi unui interes social. 

În principiu, o persoană nu are însă dreptul'de a aduce atingere integrității 
fizice a unei alte persoane, neexistând în acest sens vreo cauză justificativă 
general aplicabilă. 


2. Subiectul activ 
Subiectul activ este unul general. Fapta poate fi comisă şi de O persoană 
juridică, în condiţiile generale de răspundere penală a acesteia. 


3. Latura obiectivă 

În forma de bază, conduita sancționată constă, în general, în actul de ieri 
sau alte acte de violenţă ori „fapta de vătămare” a unei persoane prin orice 
mijloace. 

Lovirea este acel act de agresiune care constă în acţiunea mecanică, a unei 
energii cinetice exterioare, de atingere, compresiune sau izbire bruscă şi violentă 
a suprafeţei de contact a corpului victimei, cu sau de un corp contondent, de 
regulă, prin proiectare, călcare, alunecare, aruncare sau cădere!. 

Prin act de violență se înțelege orice alt mod de exercitare a unei forțe 
brutale, constrângeri sau energii de orice natură care cauzează suferinţe fizice. 

Aşadar, diferenţa dintre „lovire” şi „act de violență” în sensul art. 193 C. pen. 
constă în aceea că actul de violenţă este orice alt act decât lovirea care, în concret, 
cauzează victimei o suferință fizică. În cazul lovirii, suferința fizică este prezu- 
mată, pe când în cazul actului de violență victima trebuie să facă dovada că i s-a 
cauzat o suferinţă fizică, pentru ca fapta să fie tipică?. 

Actul de executare are un caracter material, fizic, dar poate consta chiar şi - 
într-o acţiune psihică. În acest din urmă caz, va trebui însă ca acţiunea psihică să 
producă o suferință fizică pentru a realiza tipicitatea acestei infracțiuni în forma 
de bază. | 

Discutabile sunt situaţiile-limită în care, de exemplu, victima este supusă 
unei agresiuni psihice, de exemplu, prin sperierea ei. În aceste cazuri, fapta este 
una tipică dacă aceste acţiuni au un efect fizic, în sensul că integritatea corporală 
este lezată mijlocit, prin excitarea sistemului nervos vegetativ (sperierea gravă a 
victimei îi produce un atac de panică, puternice dureri de cap etc.). 


1 O.A. Stoica, op. cit., p. 88. 
2 Gh. Mateuţ, op. cit., p. 184. 
DR. Maurach, F.-C. Schroeder, M. Maiwald, op. cit., p. 115. par. 42, 

Simplele efecte psihice, tulburările psihice care nu afectează şi în plan fizic 
victima, nu îndeplinesc tipicitatea acestei infracţiuni în forma de bază (enervarea, 
teama, obosirea victimei sau tulburarea somnului prin telefoane repetate în timpul 
nopții ori prin organizarea unei petreceri în care muzica este dată la maximum). 

Prin suferință fizică se înţelege suportarea unei dureri fizice, indiferent de 
gradul său de intensitate. În categoria suferințelor intră: eritemul traumatic 
(iritația cutanată), excoriația (zgârieturi) şi echimoza (vânătaia), iar existenţa lor 
` se apreciază în fiecare caz concret!. 

Fapta se poate comite printr-o acțiune, prin forța proprie a autorului, prin 
forțe animate sau ncanimate ori chiar prin fapta victimei (când, de exemplu, 
autorul constrânge victima să sară de la înălţime şi, ca urmare, victimei i se 
produc suferinţe fizice). | 

Fapta se poate comite şi printr-o omisiune, atunci când autorul are o obli- 
gație de garant cu privire la împiedicarea producerii suferinței fizice unei 
persoane şi nu îşi îndeplineşte această obligaţie (agentul era însărcinat să averti- 
zeze trecătorii atunci când se aruncă zăpada de pe un imobil, iar acesta intenţionat 
nu avertizează un trecător, care este lovit de zăpada căzută de pe acoperişul 
imobilului). 

Se consideră că lovirile foarte uşoare sau sfiit fizice de foarte mică 
intensitate nu antrenează răspunderea penală?. 

- Chiar dacă în trecut li se recunoştea cutumiar părinţilor dreptul de a-şi lovi 
copilul, atunci când această lovire era circumscrisă exercitării dreptului de 
educaţie şi corecție”, odată cu intrarea în vigoare a Legii nr. 217/2003 pentru 
prevenirea şi. combaterea violenţei în familie, a fost interzisă orice formă de 
violență ca mijloc de educare a copiilor“. Mai mult, în cazul agresării copilului, 
răspunderea penală a părintelui va fi agravată chiar de această împrejurare, 
părintele răspunzând pentru comiterea faptei de violență asupra unui membru de 
familie, sancţionată prin art. 199 C. pen. | 

Totuşi, această poziţie oficială a legiuitorului nu înseamnă că violenţa ca 
formă de educaţie a dispărut în totalitate din viaţa socială, textul evidențiind doar 
poziţia oficială expresă a societăţii faţă de această formă de comportament. 


i a a ni n a ai 


! O.A. Stoica, op. cit., p. 89. 

-2H. Trândle, T. Fischer, op. cit., p. 1390, pet. 4. 

3 C. Rătescu, Codul penal adnotat III, p. 108, pct. 6. 

* Astfel, conform art. 3 alin. (1), în sensul prezentei legi, violenţa în familie reprezintă 
orice acţiune sau inacțiune intenționată, cu excepția acţiunilor de autoapărare ori de apărare, 
manifestată fizic sau verbal, săvârşită de către un membru de familie împotriva altui membru 
al aceleiaşi familii, care provoacă ori poate cauza un prejudiciu sau suferințe fizice, psihice, - 
sexuale, emoţionale ori psihologice, inclusiv amenințarea cu asemenea acte, constrângerea 
sau privarea arbitrară de libertate. 

Cu privire la această problemă, prin Decizia nr. 37 din 22 septembrie 2008, 
pronunţată într-un recurs în interesul legii, raportat la reglementarea anterioară, 
instanța supremă a stabilit că infracțiunile de lovire sau alte violenţe prevăzute de 
art. 180 din Codul penal, vătămare corporală prevăzută de art. 181 din Codul 
penal şi lipsire de libertate în mod ilegal prevăzută de art. 189 din Codul penal, 
după caz, se vor reține în concurs ideal cu infracțiunea de rele tratamente 
aplicate minorului, în cazul faptei părintelui sau persoanei căreia minorul i-a 
fost încredinţat spre creştere şi educare, care abuzează de autoritatea sa şi, 
contrar intereselor minorului, exercită acte de violență sau lipsire de libertate 
împotriva acestuia, cu intenția de a-i produce suferinţe, vătămări fizice sau 
morale, şi care au pus în primejdie gravă dezvoltarea fizică, intelectuală sau 
morală a minorului. Îndrumarea ICCJ îşi menţine actualitatea şi în contextul 
actualului Cod penal, având în vedere faptul că nu există diferenţe de substanță 
între reglementarea anterioară şi cea actuală cu privire la infracțiunile la care se 
face referire în dispozitivul deciziei. | 

Aceeaşi abordare este valabilă şi în cazul violenţei folosite în procesul de 
educaţie de către profesori, inclusiv în acest cadru fiind interzisă folosirea 
violenței fizice sau psihice. În acest caz însă, fapta nu se va mai comite în forma 
agravată anterior menţionată (violență asupra unui membru de familie), ea putând 
fi însă calificată ca o faptă de purtare abuzivă prevăzută de art. 296 C. pen. 

În mod evident, sancţionarea profesorului sau a educatorului se poate realiza 
„doar atunci când acesta nu acţionează în legitimă apărare, pentru înlăturarea unui 
atac la care e supus el sau alţi copii. 

În cazul în care profesorul solicită intervenţia forțelor de ordine (jandarm, 
poliţist etc.), actele de violență exercitate asupra elevilor agresori sunt justificate 
în temeiul autorizării legii. 

Violenţa folosită de organele statului, în limitele legii, este autorizată de lege, 
astfel că în asemenea situații fapta nu va fi una antijuridică. 

Fapta se consumă în momentul producerii suferinţei fizice!, care, ca regulă, 
corespunde momentului producerii lovirii sau actului de violenţă. 


4. Forma de vinovăţie (latura subiectivă) 

În forma de bază, fapta se poate comite cu intenţie directă sau eventuală. În 
această formă, fapta nu se poate comite cu praeterintenţie, deoarece nu există o 
formă intenţionată mai uşoară sancționabilă penal care să fie urmarea dorită de 
către agent, iar urmarea prevăzută de art. 193 alin. (1) C. E să fie o urmare mai 
gravă produsă din culpă. 


! În acelaşi sens, a se vedea Explicații preliminare ale noului Cod penal, p. 67. 

5. Sancţiunea 
In forma de bază, infracţiunea se pedepseşte cu închisoarea de la 3 luni la 2 
ani sau amendă. 


6. Formă asimilată sau formă agravată! a infracțiunii de lovire sau alte 
violenţe: fapta a pricinuit o vătămare ce necesită pentru vindecare cel mult 90 
de zile de îngrijiri medicale. 

În acest caz, elementul care conferă faptei un caracter agravat este împre- 
jurarea că victima are nevoie de îngrijiri medicale. Este suficientă o singură zi de 
îngrijiri medicale pentru a se realiza tipicitatea acestei forme. | 

Prin „îngrijiri medicale” se înţelege, în sens larg, supunerea victimei la un 
regim sau tratament adecvat în vederea vindecării. Este indiferent dacă îngrijirile 
se acordă de medic sau de orice altă persoană, în spital sau ambulatoriu. Nu are 
importanță dacă durata îngrijirilor s-a prelungit din cauză că tratamentul nu a fost 
adecvat, cu excepţia cazului în care se stabileşte că victima s-a comportat aşa 
încât să se prelungească durata îngrijirilor?. 

Echimoza este o leziune traumatică externă care, de regulă, nu necesită un 
timp de îngrijiri medicale, fapta încadrându-se la forma simplă a infracţiunii de 
lovire sau alte violenţe, deoarece ea constă într-un revărsat sanguin mai mult sau 
mai puţin întins, localizat în grosimea tegumentului şi țesutului subcutanat sau 
mai profund, rezultat al unui traumatism”. Prin excepţie, anumite echimoze 
întinse pe zone mari, care pot genera şoc traumatic ori care împiedică funcțio- 
narea unui organ, pot necesita anumite zile de îngrijiri medicale (5-8), determi- 
nând astfel încadrarea la forma prevăzută de art. 193 alin. (2) C. pen. 

Criteriul de delimitare dintre cele două forme de comitere a infracţiunii de 
lovire sau alte violenţe este criteriul curativ sau terapeutic al duratei zilelor de 
îngrijiri medicale. 

În practica judiciară, în probarea acestei împrejurări sunt folosite certificatele 
medico-legale obţinute de către victimă de la Institutul 'de Medicină Legală 
imediat după agresiune sau rapoartele de expertiză medico-legală. . 
—istileap, ata Aino hi 


! Art. 193 alin. (2) are această natură duală pentru că, pe de o parte, el constituie o formă 
agravată în situaţia în care autorul comite cu intenție o faptă prevăzută de art. 193 alin. (1) 
C. pen., care produce apoi un rezultat mai grav (un anume număr de îngrijiri medicale), având, 
totodată, autonomie, pe de altă parte, respectiv în ipoteza în care, chiar dacă prin conduita sa 
autorul nu provoacă victimei suferințe fizice [astfel încât fapta să fie tipică şi pe art. 193 
alin. (1)], el provoacă totuşi victimei o vătămare a sănătății, aceasta din urmă având nevoie 
pentru vindere de maximum 90 de zile de îngrijiri medicale. 

2 C. Rătescu, Codul penal adnotat III, p. 113, pct. 2. 

* Gh. Mateuţ, op. cit., p. 184. 

4 V. Beliş, C. Naneş, Traumatologia mecanică în practica medico-legală şi judiciară, 
Ed. Academiei RSR, Bucureşti, 1985, p. 30. 

Pentru determinarea numărului de îngrijiri medicale consemnate în aceste 
certificate medico-legale sau rapoarte, medicii legişti folosesc anumite tabele ce 
estimează pe anumite intervale numărul de zile de îngrijiri medicale raportat la 
vătămarea victimei ce este constatată în mod nemijlocit!. 

Aceasta nu înseamnă însă că, cel puţin teoretic,-dovada pungi de zile de 
îngrijiri medicale nu s-ar putea face şi cu orice alt mijloc de probă?. Din păcate 
însă, din comoditate, ignoranță sau din dorinţa de a nu-şi asuma nicio respon- 
sabilitate în acest sens, judecătorii tind să devină sclavii acestor certificate 
medico-legale. Nimeni şi nimic nu poate să le combată concluziile, care pot fi 
uneori cel puţin discutabile. Din punctul nostru de vedere, certificatul 
medico-legal ar trebui să fie „retrogradat” la exact ceea ce a devenit de facto, 
respectiv să fie considerat doar un mijloc de probă, care, la fel ca restul mijloa- 
celor de probă, nu trebuie să aibă un caracter absolut. 

În cazul în care pentru vindecare este nevoie de exact 90 de zile de îngrijiri 
medicale, se va reţine art. 193 alin. (2) C. pen., şi nu infracţiunea de vătămare 
corporală. În cazul în care în actul medico-legal se stabileşte un interval de zile de 
îngrijiri medicale (de exemplu, 85-95 de zile) ce, la nivel teoretic, ar permite 
reținerea oricăreia dintre cele două fapte (art. 193 sau art. 194 C. pen.), principiul in 
dubio pro reo va determina ca la încadrarea juridică să se aibă în vedere durata ce 
atrage o încadrare juridică mai favorabilă celui acuzat. Pe de altă parte, dacă 
instanța stabileşte dincolo de orice dubiu că numărul concret de zile de îngrijiri 
medicale este mai mare decât intervalul ce atrage incidenţa regulii in dubio pro reo 
(în ipoteza de mai sus, de exemplu, judecătorul apreciază că numărul exact de zile 
este de 94 de zile), nu este exclusă reținerea acelei fapte ce corespunde cu numărul 
de zile reţinut în concret de instanță. În cazul îngrijirilor medicale succesive, se 
însumează perioadele în care victima a fost supusă la îngrijiri medicale. 

Forma de vinovăţie (latura subiectivă). În această formă, fapta se poate 
comite cu intenţie directă sau eventuală, dar şi cu praeterintenţie, atunci când 
intenţia iniţială a autorului a fost aceea de a lovi astfel încât victima să nu aibă 
nevoie de îngrijiri medicale, dar în concret se produce din culpă şi urmarea 
specifică acestei forme de comitere. TR 

Sancţiunea. Infracţiunea se sancţionează cu pedeapsa închisorii de la 6 luni 
la 5 ani sau cu amendă. 


7. Aspecte procesuale 
În cazul ambelor forme de comitere, acţiunea penală se pune în mişcare la 
plângerea prealabilă a persoanei vătămate şi operează împăcarea părţilor. 


1 A se vedea şi V. Iftenie, D. Dermengiu, Medicina 'asețăe ed. a 2-a, Ed. C.H. Beck, 
Bucureşti, 2014, p. 205. 
2 C. Rătescu, Codul penal adnotat III, p. 113, pct. 2. 

VĂTĂMAREA CORPORALĂ 


În art. 194 C. pen. este sancționată fapta prevăzută în art. 193, care 
` a cauzat vreuna dintre următoarele consecinţe: 

a) o infirmitate; 

b) leziuni traumatice sau afectarea sănătăţii unei persoane, care au 

necesitat, pentru vindecare, mai mult de 90 de zile de îngrijiri medicale; 

c) un prejudiciu estetic grav şi permanent; 

d) avortul; 

e) punerea în primejdie a vieții persoanei. 


Norma de incriminare cuprinde şi o formă agravată, respectiv atunci când 
fapta a fost săvârşită în scopul producerii uneia dintre consecinţele prevăzute în 
alin. (1) lit. a), lit. b) şi lit. c), pedeapsa fiind închisoarea de la 3 la 10 ani. 


1. Rațiunea incriminării şi valoarea socială protejată 

Rațiunea incriminării este similară celei expuse în cazul art. 193 C. pen. 
Diferenţele dintre cele două fapte sunt date exclusiv de gravitatea urmărilor asupra 
integrității corporale sau sănătăţii produse victimei prin conduita agentului. 


2. Subiectul activ 
Subiectul activ este unul general. Fapta poate fi comisă şi de către o persoană 
juridică. 


3. Latura obiectivă | 

La fel ca şi în cazul infracţiunii prevăzute de art. 193 C. pen., fapta este una 
comisivă, care se poate comite însă şi prin omisiune. | 

În reglementarea anterioară, raportat la infracțiunea Q0 mos oalele s-a 
considerat că infracţiunea este una autonomă, cu un conținut juridic propriul. Din 
punctul nostru de vedere, atât în vechea, cât şi în actuala reglementare, în esenţă, 
fapta nu este decât o formă agravată a infracţiunii de lovire sau alte violențe’. 

Aşadar, voinţa legiuitorului de a consacra acestei fapte un articol şi un 
nomen iuris distincte nu face să îi înlăture statutul, la nivel conceptual, de formă 
agravată a infracţiunii de lovire sau alte violenţe. Din acest motiv, infracțiunea 
mai poate fi considerată o infracțiune progresivă raportat la fapta incriminată prin 
art. 193 C. pen. 

La nivelul urmărilor cerute pentru ca fapta să fie tipică, legiuitorul prevede o 
serie de rezultate alternative, oricare dintre ele determinând reținerea infracțiunii. 
i Aia 

OLA. Stoica, op. cit., p. 94. 


2 În pată sens, a se vedea: Codul penal comentat şi adnotat 1, p. 134; Explicații HI, 
p.234. 

Producerea mai multor urmări dintre cele prevăzute în art. 194 alin. (1) C. pen. nu 
va atrage reținerea unei pluralități de infracțiuni, ci doar a unei singure 
infracțiuni. Eventual, pluralitatea urmărilor va putea fi valorificată în procesul de 
individualizare a pedepsei. Spre exemplu, fapta agentului de a agresa o persoană 
în urma unei altercaţii într-un bar, provocându-i astfel acesteia leziuni pentru a 
căror vindecare este nevoie de 100 de zile de îngrijiri medicale şi prin care 
persoanei vătămate i s-a diminuat cu 15% acuitatea vizuală, va fi încadrată la 
art. 194 alin. (1) lit. a) şi b) C. pen. | 

Rezultatele care determină încadrarea faptei la infracţiunea de vătămare 
corporală sunt următoarele: 


„a. O infirmitate [art. 194 alin. (1) lit. a) C. pen.] 

„Prin aceasta se înţelege orice stare anormală a integrităţii corporale sau a 
sănătăţii care aduce som uman într-o stare de inferioritate fizică sau psihică 
permanentă, ireversibilă! raportat la momentul anterior comiterii faptei?. 

Dacă victima a fost perfect sănătoasă anterior, este evident că starea de 
inferioritate se raportează la acea stare. Dacă victima suferea de o boală înainte 
de comiterea faptei, starea de inferioritate se raportează la starea ei înainte de a 
suferi vătămarea. 

Traumatismul suferit de victimă îi slăbeşte, îngreunează, alterează sau reduce 
parţial funcţionalitatea inițială sau anterioară a organismului (scăderea sau alte- 
rarea vederii, auzului, dificultăţi de vorbire, masticaţie, mers, folosire a mâinilor). 

Se pune întrebarea dacă este de actualitate delimitarea între infirmitatea 
permanentă şi infirmitatea temporară, aşa cum această delimitare era făcută 
de către legiuitor şi doctrină” în interpretarea art. 182 alin. (2) C. pen. anterior, în 
care se făcea referire la existența unei stări de infirmitate permanentă. Altfel spus, 
întrebarea care apare în acest cadru este dacă se va reţine această infracțiune atât 
în cazul unei stări de infirmitate temporară, cât şi în cazul unei infirmităţi perma- 
nente sau numai în cazul în care doar ultima se produce. | 

Din punctul nostru de vedere, dacă infirmitatea este temporară, aceasta 
înseamnă că victima va putea reveni la starea anterioară agresiunii suferite, după 
un anumit număr de zile de îngrijiri medicale. Pe cale de consecinţă, în acest caz, 
în funcţie de numărul de zile de îngrijiri medicale, “fapta se va încadra fie în 
art. 193, fie în art. 194 alin. (1) lit. b) C. pen. | 

Aşadar, noțiunea de „infirmitate” folosită în art. 194 alin. (1) lit. a) C. pen. se 
referă doar la infirmitatea permanentă”. 


l O.A. Stoica, op. cit., p. 96.. 

2 A se vedea şi Codul penal. Comentariu pe articole, pp. 400-401. 

3 T. Toader, op. cit., pp. 64-65, V. Cioclei, Drept penah Infracringi contra persoanei, 
precit., pp. 115-116. 

+ În acelaşi sens, a se vedea ngi Explicații preliminare ale noul Cod penal, p. 71. 

Infirmitatea este permanentă dacă ea este în mod natural ireversibilă, chiar 
dacă există posibilitatea ca efectele ei să fie diminuate sau aparent înlăturate prin 
tratamente chirurgicale (cum ar fi un transplant de organe) sau prin folosirea de 
aparate sau mijloace artificiale. 

Răspunderea penală nu trebuie să se raporteze la evohitis medicinei, ci la, 
urmarea efectiv produsă de acțiunea agentului. Existența unui tratament care 
maschează perfect infirmitatea victimei este un lucru pozitiv pentru situația 
victimei, dar de acest lucru nu trebuie să beneficieze şi cel care a produs acea 
infirmitate. La fel, existența unor proteze performante care atenuează semni- 
ficativ efectele stării de infirmitate nu face ca victima să nu mai fie o persoană 
care suferă de o infirmitate. 

Mai sesizăm că, spre deosebire de reglementarea anterioară, infirmitatea nu 
mai este subclasificată în fizică sau psihică, o astfel de diferențiere generând doar 
probleme de interpretare. Aşadar, devine foarte clar că infirmitatea la care se 
referă legiuitorul poate fi atât de natură fizică, cât şi de natură psihică. 


b. Leziuni traumatice sau afectarea sănătăţii unei persoane, care au 
necesitat, pentru vindecare, mai mult de 90 de zile de îngrijiri medicale 
[art. 194 alin. (1) lit. b) C. pen.] 

Singura diferenţă a acestei forme a vătămării corporale față de infracţiunea 
prevăzută de art. 193 alin. (2) C. pen. este dată de numărul de zile de îngrijiri 
medicale de care victima are nevoie pentru recuperare. 

Aşadar, explicaţiile oferite în cadrul analizei art. 193 alin. (2) rămân pe 
deplin valabile şi în acest cadru. 


c. Un prejudiciu estetic grav şi permanent [art. 194 alin. (1) lit. c) 
C. pen.] 

Spre deosebire de Codul penal anterior, în reglementarea ; actuală legiuitorul a 
optat pentru utilizarea sintagmei „prejudiciu estetic grav şi permanent” în locul 
termenului „sluțire”. O atare modificare aduce, în opinia noastră, clarifi icarea acestui 
element circumstanțial, evitându-se astfel multe dintre controversele în legătură cu 
ipotezele care trebuie să intre sub incidenţa art. 194 alin. (1) lit. c) C. pen. 

În doctrină s-a arătat că prin „prejudiciu estetic grav şi permanent” se înţe- 
lege alterarea înfățișării fizice a victimei, deformarea, desfigurarea sau mutilarea 
acesteia, de natură să-i creeze un aspect neplăcut şi să o prejudicieze din punct de 
vedere estetic. 

Aşa cum însuşi legiuitorul indică, prejudiciul estetic trebuie să fie de o 
anumită gravitate şi să aibă caracter permanent, adică să fie ireversibil natural. 
Aşadar, tipicitatea faptei nu va fi înlăturată de posibilitatea restabilirii aspectului 
aproape normal al corpului victimei prin operaţii estetice, o eventuală operaţie 
estetică nefăcând decât să ascundă urmarea faptei. 

Prin urmare, înlăturarea pe cale artificială a urmării nu este decât o moda- 
litate de a repara prejudiciul produs, fără ca ea să aibă influență asupra consu- 
mării faptei şi încadrării juridice. 

De exemplu, tăierea părului sau raderea sprâncenelor victimei de către agent 
nu are un caracter ireversibil şi, de aceea, o astfel de faptă nu va fi tipică prin 
raportare la această formă de comitere. 

În practica judiciară au existat controverse legate de existenţa AS Liz sau, în 
terminologica actuală, a unui prejudiciu estetic grav şi permanent în cazul 
pierderii dinţilor din faţă. 

În reglementarea anterioară, uneori, pierderea unui dinte din faţă a fost 
considerată ca fiind sluţire!. Alte instanţe au decis însă că pierderea a doi dinţi din 
față nu îndeplineşte condiţiile pentru a fi încadrată ca o sluţire ce atrage reținerea 
vătămării corporale grave?. Alteori s-a decis că doar pierderea tuturor dinţilor din 
față constituie sluţire?. | 

Dincolo de aspectul aparent amuzant al acestei chestiuni, credem că nu 
trebuie oferite soluţii apriorice, judecătorul fiind cel care va trebui să aprecieze în 
concret dacă sunt îndeplinite condiţiile de tipicitate a acestei forme de comitere. 

“Prin urmare, se va analiza dacă, în concret, înfăţişarea victimei a fost alterată 
prin pierderea dintelui sau dinților, astfel încât înfăţişarea persoanei a devenit 
inestetică, urâtă sau respingătoare, iar dacă răspunsul este afirmativ, se va face 
încadrarea juridică raportat la existența prejudiciului estetic grav şi permanent. 
Spre exemplu, dacă victima are un singur dinte, nu ar trebui să se considere că 
fapta prin care s-a cauzat pierderea acestuia a provocat un prejudiciu estetic grav 
şi permanent”. 


d. Avortul [art. 194 alin. (1) lit. d) C. pen.] 

Pentru reținerea acestei forme de comitere, este necesar ca fapta comisă de 
agent să fi avut ca urmare întreruperea cursului sarcinii, indiferent dacă fătul s-a 
născut viu şi a supravieţuit naşterii premature sau a decedat. 

În mod evident, această formă de comitere se va putea reţine doar dacă 
victima vătămării este însărcinată în momentul actului de executare. Această 
condiţie este una implicită, deoarece este evident că nu ar fi posibilă întreruperea 
cursului sarcinii atunci când femeia nu ar fi însărcinată. 


! C. Ap. Constanţa, dec. pen. nr. 86/2000, în RDP nr. 4/2000, p. 159. 

2 C. Ap. Braşov, dec. pen. nr. 1080/2004, citată în Codul penal, ediție înggijită de 
G. Bodoroncea et alii, precit., 2007, p. 651. 

3 C. Ap. Piteşti, dec. pen. nr. 436/2005, citată în Codul penal, ediţie îngrijită de 
G. Bodoroncea et alii „ precit., 2007, p. 652. 

4 Trib. Suprem, s. pen., dec. nr. 1313/1980, citată în Codul du die ediție îngrijită de 
G. Bodoroncea et alii, precit., 2007, p. 651. 

Avortul poate să fie urmarea directă a lovirii sau violenţei făptuitorului ori 
poate să fie determinat de intervenţiile medicale necesare înlăturării urmărilor 
faptei săvârşite. 

Raportat la reglementarea anterioară (identică celei actuale) s-a susținut că 
este necesar şi ca făptuitorul să fi cunoscut sau prevăzut că femeia este 
„însărcinată! Această condiţie ar fi fost impusă de necesitatea ca fapta, în această 
formă, să fie comisă cu vinovăţie. 

Alţi autori au considerat, pe bună dreptate, că nu este necesară această 
condiţie, agentul putând răspunde pentru comiterea faptei de vătămare corporală 
gravă (sau vătămare corporală, în reglementarea actuală) chiar dacă nu a 
cunoscut că femeia este însărcinată?. Principalul argument al acestei tabere a fost 
acela că rezultatul avortului este imputabil agentului cu titlu de culpă, fapt ce nu 
implică necesitatea cunoaşterii stării de graviditate a victimei de către autor. 

Mai mult, din punctul nostru de vedere, în cazul în care am admite opinia 
contrară, am ajunge la o situaţie nefirească, în sensul că în cazul lovirii inten- 
ționate nu s-ar putea reține vătămarea corporală dacă agentul nu a ştiut că victima 
este însărcinată, iar dacă lovirea victimei ar fi fost din culpă şi a produs avortul, 
atunci vătămarea corporală din culpă se va putea reține, indiferent dacă agentul a 
cunoscut sau nu că victima este însărcinată. Or, având în vedere că în ambele 
ipoteze rezultatul avortului se produce cu titlu de culpă, o asemenea diferență de 
tratament nu ar fi justificată. 

Din aceste motive, credem că nu este necesar ca autorul să cunoască împre- 
jurarea că victima este însărcinată. Dacă acesta agresează o femeie însărcinată, 
fără a cunoaşte starea sa graviditate, agentului îi va fi imputabilă şi vătămarea 
constând în întreruperea cursului sarcinii victimei. | 

Dacă, drept urmare a acţiunii agentului, femeia îşi pierde capacitatea de a 
mai purta în viitor o sarcină, fapta va constitui o vătămare corporală care a produs 
două urmări specifice, respectiv avortul şi o stare de infirmitate permanentă. 


e. Punerea în primejdie a vieţii victimei [art. 194 alin. (1) lit. e) C. pen.] 

Existenţa acestei forme agravate se justifică prin faptul că uneori, chiar dacă 
rezultatul concret al acţiunii autorului s-ar încadra în art. 193 alin. (2) C. pen., 
situaţia concretă în care este adusă victima ca urmare a agresiunii comise ar fi 


! OA. Stoica, op. cit., p. 97; V. Cioclei, Drept penal. Infracțiuni contra persoanei, 
precit., p. 120. Condiţia a fost preluată de unii autori şi prin raportare la reglementarea 
actuală, cu anumite nuanţe, în sensul că autorul trebuie să fi cunoscut sau să fi putut să 
prevadă că victima este însărcinată — Codul penal. Comentariu pe articole, p. 401, sau 
V. Cioclei, Drept penal. Partea specială I, precit., p. 72. 

? C. Rătescu, Codul penal adnotat III, p. 116, pet. E. 

putut- să producă şi un altfel de rezultat, „şansa” făcând însă ca, în concret, acesta 
să nu se producă. O astfel de ipoteză ar fi cea în care autorul aplică victimei o 
palmă, victima se dezechilibrează, se loveşte la cap şi are nevoie de resuscitare 
pentru a fi salvată. În acest exemplu, chiar dacă viaţa victimei a fost salvată, oare 
ar fi fost echitabil ca fapta autorului să fie calificată ca o simplă lovire sau, din 
cauza consecințelor produse, ar fi fost mai justă încadrarea faptei la vătămare 
corporală, chiar dacă victima nu a avut nevoie de peste 90 de zile de îngrijiri 
medicale? Tocmai pentru a evita dezbateri pe această temă şi eventuale soluţii 
discutabile din perspectiva valorii sociale protejate, legiuitorul a stabilit că, dacă 
fapta a avut ca urmare punerea în primejdie a vieţii victimei, se va reţine infrac- 
țiunea de vătămare corporală. 

Această urmare există atunci când vătămarea pricinuită în concret, prin tulbu- 
rările sau alterările profunde ale vreuneia dintre funcţiile vitale, creează sau 
determină ca rezultat particular probabilitatea concretă a compromiterii vieții 
şi a survenirii iminente a morții victimei". 

Aproape întotdeauna, în practica judiciară, existența acestei urmări este 
constatată printr-un raport de expertiză medico-legală. Şi în acest caz, poate să 
apară tendința din partea organului judiciar de a se încrede necondiţionat în 
concluziile expertului într-un sens sau altul, acestea fiind, aşadar, de cele mai 
multe ori determinante pentru încadrarea sau nu a faptei în art. 194 alin. (1) lit. e) 
C. pen. | 


4. Forma de vinovăţie (latura subiectivă) 

În ceea ce priveşte modalităţile de comitere prevăzute în art. 194 alin. (1) 
lit. a), b) şi c) C. pen., fapta se poate comite în forma de bază cu intenţie 
eventuală sau praeterintenție. 

| În cazul modalităţii de comitere prevăzute de art. 194 alin. (1) lit. d) 
C. pen., în opinia noastră, fapta se poate comite doar cu praeterintenție. Aceasta 
deoarece, dacă agentul a urmărit sau a acceptat producerea acestei urmări, fapta 
se va încadra în dispozițiile art. 201 C. pen., text care incriminează întreruperea 
cursului sarcinii, agresarea victimei fiind doar mijlocul prin care agentul doreşte 
producerea acestui rezultat. Valoarea socială pe care agentul doreşte să o lezeze 
este viaţa în devenire sau viața produsului de concepție ori a fătului, iar această 
lezare o va produce prin intermediul vătămării mamei. Aşadar, orice întrerupere a 
cursului sarcinii presupune şi o afectare a integrității sănătății femeii însărcinate. 
Totuşi, raportat la art. 201 C. pen., obiectul juridic principal este viaţa fiinţei 
nenăscute, doar în subsidiar fiind protejată şi integritatea corporală a mamei. 

Din raţiuni similare, dacă agentul a urmărit sau a acceptat atât vătă- | 
marea corporală (prin producere unei urmări, alta decât cea a avortului), cât şi 


!O.A. Stoica, op. cit., p. 97. 

întreruperea cursului sarcinii, se va reține, în opinia noastră, un concurs între cele 
două infracțiuni’. 

Şi în cazul modalităţii de comitere prevăzute în art. 194 alin. (1) lit. e) 
C. pen., fapta se va putea comite doar cu praeterintenţie, deoarece acceptarea sau 
urmărirea punerii în primejdie a vieţii victimei semnifică intenţia de a ucide acea 
persoană (cu intenţie eventuală, respectiv intenţie directă). 

Astfel, este greu de imaginat o ipoteză în care agentul urmăreşte să pună în 
pericol viaţa unei persoane prin comiterea unei vătămări corporale, dar nu inten- 
ționcază să încalce dreptul la viață al acelei persoane. Aşadar, dacă agentul 
urmăreşte punerea în primejdie a vieţii persoanei, înseamnă că el va răspunde 
penal pentru tentativă de omor, existând un animus necandi?. 

Raportat la reglementarea anterioară, în doctrină s-a susținut totuşi că fapta 
s-ar putea comite şi cu intenţie eventuală”. Aşa cum deja am argumentat, noi 
credem însă că, dacă agentului i-a fost indiferentă punerea în primejdie a vieții 
victimei, suntem, de fapt, în prezenţa unei tentative de omor comise cu intenţie 
eventuală, şi nu a unei vătămări corporale. 


5. Sancţiunea 
În această formă de comitere, fapta de vătămare se sancţionează cu închi- 
soarea de la 2 la 7 ani. | 


6. Forma agravată . 

Conform art. 194 alin. (2) C. pen., fapta se comite în formă agravată atunci 
când ea a fost săvârşită în scopul producerii uneia dintre consecințele prevă- 
zute în art. 194 alin. (1) lit. a)-c). 

Astfel s-a dorit sancţionarea mai gravă a comiterii vătămării corporale cu 
intenţie directă. 

Aşadar, stabilirea cu exactitate a fobii intenţiei în cazul infracțiunii de 
vătămare corporală (misiune ce poate fi extrem de dificilă în anumite situaţii) 
produce efecte directe asupra încadrării juridice corecte a faptei. 

Diferenţa dintre forma de bază şi cea agravată se regăseşte doar la nivelul 
formei de vinovăţie, elementele laturii obiective fiind identice. 


1 În acelaşi sens, a se vedea Codul penal comentat şi adnotat 1, p. 154, sau Noul Cod 
penal. Comentarii pe articole, p. 342. 

RI Dreyer, op. cit., p. 27. Se susține că înţelegerea de către agent a actelor realizate 
presupune şi înțelegerea rezultatului pe care agentul îl realizează sau îl poate realiza prin pole 
respectiv. 

3 O.A. Stoica, op. cit., p. 91; T. Toader, op. cit., p. 81; V. Cioclei, Gen penal. Infrac- 
fiuni contra persoanei, precit., p. 120. 

Din motivele mai sus expuse, legiuitorul a prevăzut în mod explicit faptul că 
reținerea prezentei forme agravate este exclusă în cazul urmărilor prevăzute de 
art. 194 alin. (1) lit. d) si e), respectiv avortul şi punerea în primejdie a vieții 
persoanei. 

Comiterea faptei în această formă se sancţionează cu închisoarea de la 3 la 
10 ani. 


7. Tentativa 

Tentativa este incriminată doar în cazul formei agravate: 

În cazul tentativei, nu este necesar să se şi producă o urmare specifică 
vătămării corporale, ci trebuie ca agentul să fi comis astfel de acte cu scopul de a 
produce urmările prevăzute de art. 194 alin. (1) lit. a)-c) (de exemplu, agentul 
trage cu arma dorind să împuşte victima în mâini şi să-i cauzeze pierderea unui 
deget, dar ratează ținta şi victima nu suferă nicio leziune în concret). 

Ca regulă generală, tentativa la infracțiunile din acest capitol nu este incri- 
minată, deoarece producerea unui rezultat mai puţin grav, diferit de cel urmărit 
sau dorit de autor, face ca fapta să fie infracţiune raportat la rezultatul efectiv 
produs. 

“Totuşi, dacă un astfel de rezultat mai puţin grav nu se arina (rezultat care 
ar fi permis încadrarea faptei în art. 193 C. pen.), ar fi fost nejustificat ca fapta 
agentului să rămână nesancționată, având în vedere că acesta a acţionat pentru 
producerea unui rezultat atât de grav pentru victimă [urmările prevăzute în 
art. 194 alin. (1) lit. a)-c)]. 

Spre exemplu, ar fi fost justificat să rămână nesancţionată fapta celui care 
încearcă să taie cu cuțitul degetul victimei, însă nu reuşeşte să o lezeze în vreun 
fel, având în vedere că, în acest caz, doar din motive independente de voința 
autorului, acțiunea sa nu reuşeşte să producă rezultatul urmărit? Răspunsul oferit 
de legiuitor este negativ, în acest caz autorul răspunzând pentru infracțiunea. de 
tentativă de vătămare corporală. 

Dacă în ceea ce priveşte vătămările corporale prevăzute în art. 194 alin. 0) 
lit. a) şi c) C. pen. enunțarea în textul de incriminare a consecințelor specifice 
permite identificarea facilă a elementului subiectiv (autorul urmăreşte producerea 
unei infirmități permanente sau a unui prejudiciu estetic grav şi permanent), în 
cazul art. 194 alin. (1) lit. b) C. pen. identificarea elementului subiectiv specific 
va fi mai dificilă, deoarece va trebui dovedit că autorul a urmărit să producă o 
vătămare ce necesită pentru vindecare mai mult de 90 de zile de îngrijiri 
medicale. Or, în lipsa unor cunoştinţe medicale ale autorului, o atare împrejurare 
va fi greu de probat, astfel că aplicarea riguroasă a principiului in dubio pro reo 
va face dificilă sarcina acuzării în astfel de ipoteze. 

Conform art. 195 C. pen., dacă vreuna dintre faptele prevăzute. în 
art. 193 şi art. 194 a avut ca urmare moartea victimei, pedeapsă este 
închisoarea de la 6 la 12 ani. 


1. Rațiunea incriminării şi valoarea socială protejată 

Conceptual, această infracțiune este o formă agravată a celorlalte infracțiuni 
contra integrităţii corporale, având la bază un act intenționat de lezare a 
integrității corporale a victimei, peste care se suprapune un rezultat mai grav, 
adică moartea victimei, rezultat imputabil autorului cu titlu de culpă. 

Legiuitorul defineşte această infracţiune prin referire la art. 193-194 C. pen., 
în sensul că faptele prevăzute în articolele respective care au avut ca urmare 
moartea victimei vor intra în conţinutul infracțiunii de loviri sau vătămări cauza- 
toare de moarte. 


2. Subiectul activ 

Subiectul activ. este general. Această infracțiune poate fi comisă şi de o 
persoană juridică. De exemplu, un partid politic angajează persoane pentru a 
agresa militanţii partidului advers. Dacă, drept urmare a violenţelor, se produce 
moartea unei persoane, credem că s-ar putea reţine infracţiunea de loviri cauza- 
toare de moarte şi în sarcina persoanei i juridice. 

Infracţiunea nu are forme agravate. În cazul unei pluralităţi de victime se va 
reține câte o infracţiune de loviri sau vătămări cauzatoare de moarte pentru 
fiecare victimă, în concurs real sau ideal, în funcție de actul concret de executare. 


3. Latura obiectivă 

Infracţiunea este una comisivă, care se poate comite şi prin omisiune. 

Aceasta se diferenţiază de celelalte infracţiuni contra integrităţii corporale şi 
prin faptul că se cere drept condiţie a tipicităţii producerea unui rezultat specific, 
şi anume moartea victimei. 

Din acest motiv, s-a propus introducerea ei în categoria infracțiunilor contra 
vieții persoanei, şi nu a infracţiunilor contra integrităţii sau sănătăţii persoanei’. 

Din perspectiva gravităţii acestei fapte, ea este mai gravă decât uciderea din 
culpă şi mai puţin gravă decât omorul. 

Din perspectiva rezultatului, este, în mod evident, o infracţiune contra vieții, 
dar, din perspectiva acţiunii, ea apare ca un rezultat mai grav al unei infracțiuni 
contra integrităţii corporale sau sănătăţii persoanei. 

PR Aaa DA Cpt AA 


! Gh. Mateuţ, op. cit., p. 169. 

4. Forma de vinovăţie (latura subiectivă) 

Fapta se poate comite doar cu praeterintenţie. Deşi cu privire la acest AP 
există acord, iar legiuitorul, în art. 16 alin. (5) C. pen., a şi definit expres intenţia 
depăşită prin trimitere la culpă în general, dezbaterile doctrinare au existat cu 
privire la natura culpei suprapuse peste intenția inițială de lovire sau vătămare a 
integrității corporale. 

Astfel, raportat la reglementarea anterioară, s-a susținut că această infrac- 
ţiune are ca premisă doar o culpă fără prevedere suprapusă peste intenția inițială!. 
Alţi autori au susținut însă că este indiferent tipul culpei care se suprapune peste 
fapta intenţionată iniţială? | 

Din punctul nostru de vedere, încercarea legiuitorului de a defini culpa, 
intenția sau intenţia depăşită este un exercițiu care limitează libertatea de apre- 
ciere a judecătorului. Definiţia legală restrânge realitatea faptică la un concept 
prea procustian. 

Conceptual şi legal, praeterintenția, ca formă cite vinovăţie, nu exclude ŞI O 
eventuală culpă cu prevedere suprapusă pentru intenţia iniţială. 

De exemplu: X, din dorinţa de a face o glumă pe seama lui Y, se hotărăşte 
să-l arunce pe acesta în apă, deşi Y nu ştia să înoate. X se bazează pe faptul că, în 
locul unde îl aruncă pe Y, apa nu este foarte adâncă şi că oricum va sări imediat 
să îl scoată la suprafață, bazându-se pe calităţile sale de înotător. În ciuda 
încercărilor lui X de a-l salva pe Y, acesta decedează. Este evident că X prevede 
posibilitatea ca Y să moară, dar, bazându-se pe faptul că este un bun înotător, că 
apa nu este foarte adâncă şi că va interveni imediat pentru a-l scoate pe Y la 
suprafaţa apei, el nu acceptă producerea rezultatului. Aşadar, în acest exemplu, 
culpa cu prevedere se suprapune peste intenţia iniţială, fapta fiind comisă cu 
intenție depăşită. X va răspunde pentru loviri sau vătămări cauzatoare de moarte, 
dacă Y nu este salvat de X, acestuia din urmă lipsindu-i un animus necandi 
pentru a răspunde pentru omor. 

Tot în ceea ce priveşte culpa prin raportare la rezultatul mai grav care s-a 
produs, au existat autori care au susținut că această culpă este prezumată, în 
sensul că legea consacră explicit faptul că oricine va comite faptele de la 
art. 193-194 va răspunde şi pentru eventualul rezultat mai grav produs. Raţiona- 
mentul din spatele acestei poziţii ar fi acela că cine comite fapte de loviri, alte 
violenţe sau vătămări corporale este în măsură să prevadă că s-ar putea ca aceste 
fapte să producă moartea unei persoane. Raportat la această abordare, aceasta ar 
fi una dintre puţinele ipoteze de prezumție de culpă admise de legislaţiile penale”. 


1 M. Basarab, op. cit., p. 190. 

2 V. Dongoroz, Drept penal, reeditarea ediţiei din 1939, Ed. Asociaţia Română de Ştiinţe 
Penale, Bucureşti, 2000, p. 204, par. 99; F. Streteanu, op. cit., p. 461, par. 240. 

2 C. Rătescu, Codul penal adnotat III, p. 120. 

Într-o altă opinie, se susține că urmarea mai gravă se atribuie doar în baza 
culpei dovedite. Dacă nu se dovedeşte culpa, atunci agentul va răspunde doar 
pentru comiterea infracţiunii intenţionate!. 

Şi în opinia noastră, această din urmă opinie se circumscrie principiilor 
răspunderii penale subiective. De exemplu, în cazul în care agentul loveşte 
victima cu pumnul, iar aceasta, din cauza tulburării, suferă un atac de cord şi 
decedează, dacă agentul nu a putut să cunoască sau să prevadă faptul că victima 
suferă de o afecţiune cardiacă şi că există, prin urmare, riscul unui infarct, în 
opinia noastră, el va răspunde doar pentru infracţiunea de loviri sau alte violenţe. 

În practica judiciară, această culpă cu privire la rezultatul mai grav se 
analizează dintr-o perspectivă normativă, examinându-se dacă rezultatul îi poate 
fi reproşat agentului. Dacă răspunsul este afirmativ, atunci agentul va răspunde 
pentru loviri cauzatoare de moarte. Expresia „putea şi trebuia să prevadă” (s.n.) 
din definiţia culpei fără prevedere conduce la ideea de reproşabilitate mai mult 
decât la cea de proces psihologic. 

Dacă agentul care conduce un autovehicul agresează un pasager în timp ce 
conduce şi apoi pierde controlul volanului şi produce şi moartea celui pe care îl 
agresase, va răspunde pentru un concurs de infracţiuni între infracţiunea de lovire 
sau alte violenţe şi cea de ucidere din culpă, deoarece culpa sa în producerea 
rezultatului nu este suprapusă peste intenţia de lovire iniţială a victimei, supra- 
punere specifică infracțiunii aici analizate. 


5, Particularităţi ale participaţiei la infracţiunea de loviri sau vătămări 
cauzatoare de moarte | 

Credem că este posibilă participaţia în toate formele la comiterea foii 
(coautorat, instigare sau complicitate). 

Această soluţie se explică prin legătura subiectivă care există între parti- 
cipanți cu privire la actul de executare şi rezultatul intenţionat. Imprejurarea că 
ulterior se produce şi o urmare mai gravă nu face să dispară existenţa legăturii 
subiective între participanţi. Rezultatul mai grav din culpă este imputabil în 
aceeași măsură tuturor participanţilor (coautori, complici sau instigatori). Ni se 
pare injust ca cel care imobilizează victima pentru a înlesni lovirea ei să răspundă 
doar pentru complicitate la lovire sau alte violenţe, iar autorul să răspundă pentru 
loviri cauzatoare de moarte, dacă, drept urmare a loviturilor, din culpă, se 
produce şi moartea victimei. 


6. Tentativa 

Tentativa la infracţiunea de loviri sau vătămări cauzatoare de moarte nu este 
posibilă şi nici sancţionată. Imposibilitatea tentativei este generată atât de forma 
de vinovăţie, cât şi de latura obiectivă a infracțiunii. 
Ante dme ant ara T 


! T. Toader, op. cit., p. 84; Gh. Mateuţ, op. cit., p. 171. 

Dacă se produce un alt rezultat decât moartea victimei, fapta se va încadra în 
dispoziţiile art. 193 sau art. 194 C. pen., în funcţie de gravitatea rezultatului. 

Dacă victima nu este lovită şi nici nu i se cauzează vreo suferință fizică, 
astfel încât ea să fi fost încadrabilă în art. 193 C. pen., fapta nu va avea caracter 
infracțional, deoarece tentativa de lovire sau alte violenţe nu este incriminată. 


7. Sancţiunea 
Această infracţiune se pedepseşte cu închisoarea de la 6 la 12 ani. 


8. Relaţia cu alte infracțiuni 

Relația cu (delimitarea de) infracțiunea de omor 

În practica judiciară, se pune frecvent problema delimitării infracțiunii de 
omor (art. 188 C. pen.) de infracţiunea de loviri sau vătămări cauzatoare de 
moarte (art. 195 C. pen.), ambele fiind conduite intenţionate şi ambele având 
drept consecință moartea unei persoane. 

Delimitarea conceptuală dintre cele două infracţiuni se poate face raportat la 
următoarele aspecte: 

- sub aspectul acțiunii sau inacţiunii infracţionale. Astfel, în cazul omo- 
rului, acţiunea trebuie să fie aptă să producă în mod obişnuit decesul victimei, pe 
când la lovirile sau vătămările cauzatoare de moarte acţiunea nu produce în mod 
obişnuit moartea unei persoane, moartea fiind doar un element circumstantial. 
Astfel, împuşcarea victimei este aptă să producă moartea victimei, pe când 
împingerea victimei nu produce în mod obişnuit un astfel de rezultat; 

- sub aspectul raportului de cauzalitate. În cazul omorului, procesul cauzal 
este, de regulă, liniar, în sensul că există o legătură imediată de la cauză la efect, 
factorul cauzal fiind chiar factorul declanşator. La lovirile cauzatoare de moarte, 
cauzalitatea nu este liniară, fiind prezenţi şi alți factori cauzali, care pot fi 
preexistenţi, concomitenţi sau ulteriori factorului traumatic declanşator; 

„- sub aspectul poziţiei psihice, omorul se comite cu intenţie, iar lovirile sau 
vătămările cauzatoare de moarte se comit cu praeterintenţie. | 

În cazul infracţiunii de omor există așa-numitul animus necandi, respectiv 
dorința (în sens larg) a unei persoane de a ucide o altă persoană. Astfel, raportat 
la problematica aici analizată, trebuie delimitată dorinţa de a ucide o persoană 
de reproşabilitatea privind cauzarea morţii unei persoane. În cazul omorului 
autorul doreşte să ucidă o persoană, pe când în cazul lovirilor sau vătămărilor 
cauzatoare de moarte agentului îi este reproşabil acest rezultat, care se „adaugă” 
la răspunderea pentru agresiunea dorită de acesta. | 

De facto, în practica judiciară, aspectele ce sugerează un element subiectiv 
specific infracţiunii de omor sau, dimpotrivă, infracțiunii de loviri sau vătămări 
cauzatoare de moarte pot fi următoarele: | 

- folosirea unui instrument apt de a produce moartea (tinând: seama de felul 
instrumentului, dimensiunile, soliditatea, greutatea acestuia etc.)!; 

- locul sau regiunea corporală unde s-au aplicat loviturile, asupra cărora s-a 
-acționat sau care au fost vizate de infractor; 

- numărul şi intensitatea loviturilor; 

- raporturile anterioare dintre victimă şi infractor, comportarea faţă de victimă 
după acţiune şi înainte de decesul ei sau orice alte împrejurări preexistente sau 
concomitente. 


VĂTĂMAREA CORPORALĂ DIN CULPĂ 


Conform art. 196 C. pen., constituie infracţiunea de vătămare 
corporală din culpă fapta prevăzută în art. 193 alin. (2) săvârşită din 
culpă de către o persoană aflată sub influența băuturilor alcoolice ori a 
unei substanţe psihoactive sau în desfăşurarea unei activități ce consti- 
tuie prin ea însăşi infracțiune, precum Şi fapta prevăzută în art. 194 
alin. (1) săvârşită din culpă. 

Simetric față de incriminarea infracțiunii de Mary din culpă, fapta cuprinde 
şi alte două forme, respectiv vătămarea corporală din culpă profesională care a 
produs vreuna dintre urmările prevăzute în art. 194 C. pen. şi vătămarea corpos 
rală din Sp (Bă a două sau mai multor persoane. 


1. Rațiunea incriminării şi valoarea socială protejată 

Problematica vătămărilor corporale din culpă poate fi abordată din două 
unghiuri extreme. Prima ar fi aceea că producerea unei vătămări a integrităţii 
corporale, chiar din culpă, justifică prin ea însăşi aplicarea. unei sancțiuni penale. 
In a doua abordare, consecinţă a aplicării principiului minimei intervenții, se 
reține că sancţionarea penală doar pentru producerea unui rezultat, fără a ne 
raporta şi la forma de vinovăţie sau frecvența acestor fapte în viaţa cotidiană, 
echivalează cu o aplicare a răspunderii penale dincolo de limitele impuse de 
ultima ratio. Ca urmare a acestor poziţii divergente, în majoritatea sistemelor de 
drept europene există o reticenţă în a sancţiona penal orice vătămare din culpă a 
unei persoane, ţinându-se seama tocmai de faptul că dreptul penal este „sabia cea 
mai ascuţită” a statului. 
Y ef rit E LITE PP 


l A se vedea, cu titlu exemplificativ, C. Ap. Târgu-Mureş, dec. nr. 15/A din 6 februarie 
2009, disponibilă pe www,jurisprudenta.com. 

2 A se vedea, cu titlu iiu e ICCJ, dec. pen. nr. 292 din 28 ianuarie 2011, dispo- 
nibilă pe www.scj.ro. 

„De aceea, în cazul conduitelor culpabile, în majoritatea sistemelor europene 
sunt incriminate doar acele conduite culpabile prin care se produce o vătămare 
serioasă a integrităţii corporale a victimei sau în cazul cărora vătămarea este 
consecința încălcării grave a unor norme de prudență edictate în cazul unor 
activităţi ce prezintă un grad ridicat de risc, reguli introduse tocmai pentru a evita 
vătămarea din culpă a unei persoane etc. | 

În conţinutul art. 196 C. pen. legiuitorul a incriminat infracțiunile contra 
integrității corporale sau sănătăţii comise din culpă ţinând cont tocmai de aceste 
două aspecte (gravitatea vătămării produse, pe de o parte, şi/sau reproşabilitatea 
în ceea ce priveşte nerespectarea unor norme de prudenţă sau de control al sursei 
de pericol, pe de altă parte). 

Astfel, raportat la conţinutul art. 196 alin. (1) C. pen., sesizăm că infracţiunea 
de lovire sau alte violenţe are corespondent doar dacă victimei i s-a cauzat o 
vătămare pentru care sunt necesare îngrijiri. medicale [forma corespondentă 
art. 193 alin. (2) C. pen.] şi dacă autorul se afla sub influenţa alcoolului ori a unei 
substanţe cu efect psihoactiv sau în derularea unei activităţi care constituie ea 
însăşi infracțiune. | 

Aşadar, dacă, spre exemplu, este produsă din culpă lovirea victimei, pentru a 
cărei vindecare nu este necesară nicio zi de îngrijire medicală, fapta nu este prevă- 
zută de legea penală, fiind în prezenţa unui delict civil (spre exemplu, va fi un 
„simplu” delict civil lovirea uşoară a unui pieton care trecea regulamentar strada). 


2. Subiectul activ 


Subiectul activ este unul general. La fel ca în cazul uciderii din culpă, fapta 
poate fi comisă şi de către o persoană juridică. 


3. Latura obiectivă 

Din punctul de vedere al acţiunii sau omisiunii, nu există nicio diferență față 
de cazul infracțiunilor intenționate. | 

Vătămarea corporală din culpă cuprinde mai multe modalităţi alternative de 
comitere: 

A. Art. 196 alin. (1) C. pen. 

Ajin prima formă, se cere ca agentul să cauzeze victimei o vătămare corporală 
care să necesite cel mult 90 de zile de îngrijiri medicale, iar la momentul comi- 
terii faptei autorul să se fi aflat sub influența băuturilor alcoolice ori a unei 
substanțe psihoactive sau în desfăşurarea unei activități ce constituie prin ea 
însăși o infracțiune. 

Aşa cum am anticipat, condiția suplimentară introdusă de legiuitor în regle- 
mentarea actuală cu privire la starea autorului, respectiv de a se afla sub influența 
băuturilor alcoolice, face ca multe vătămări corporale din culpă să se plaseze în 
prezent doar sub incidenţa răspunderii civile. 

Aşadar, pentru ca o faptă să fie încadrabilă în acest text, este necesară înde- 
plinirea a două condiţii: 

- o vătămare corporală din culpă ce necesită cel puţin o zi de îngrijiri medi- 
cale. Această condiţie nu va ridica probleme de aplicare practică, fiind suficient 
să se constate că victima a avut nevoie de îngrijiri medicale; de regulă, la fel ca în 
cazul infracțiunilor contra integrităţii sau sănătăţii comise cu intenție sau 
preterintenție, numărul de zile de îngrijiri medicale va fi „stabilit” prin certificatul 
medico-legal sau prin expertiza medico-legală; 

- autorul trebuie să se fi aflat sub influenţa băuturilor alcoolice ori a unei 
substanțe psihoactive sau conduita lui să constituie prin ea însăşi o 
infracțiune. 

Raportat la această condiţie, apare următoarea întrebare firească: când se 
poate aprecia că, în concret, o persoană se află sub influenţa alcoolului sau a unei 
substanţe psihoactive? 

În cazul în care autorul faptei era în stare de ebrietate, credem că nu este 
nicio controversă asupra faptului că persoana era sub influența alcoolului. Dacă 
însă acesta nu se afla în stare de ebrietate, o interpretare extensivă a acestei 
condiţii ar presupune o echivalență între a consuma alcool sau substanţe psiho- 
active şi a te afla sub influenţa alcoolului, putându-se afirma că a consuma este 
acelaşi lucru cu a te afla sub influenţa acelei substanțe. 

Dacă se va considera însă că cele două noţiuni sunt diferite, se pune 
întrebarea care este limita de demarcare între ele, respectiv de unde începe starea 
de „aflare sub influență” a unei persoane care a consumat alcool sau substanțe 
psihoactive. 

Din punctul nostru de vedere, o persoană este sub influenţa alcoolului doar 
atunci când acţiunile sale sunt afectate de acest consum, respectiv când îi este 
afectată capacitatea de a acţiona sau de a reacţiona. 

De regulă, persoanele nu consumă alcool dacă nu doresc ca alcoolul să 
producă modificări cel puţin în plan psihologic. De aceea, de regulă, o persoană 
care a consumat alcool este sub influența acelei substanțe. Nu este exclus însă ca, în 
cazul unui consum redus de alcool, persoana în cauză să nu se afle sub influența 
acestuia, aspect ce va face ca vătămarea corporală din culpă să nu fie tipică. 

Împrejurarea că o persoană se află sub influenţa alcoolului sau sub influența 
unor substanţe psihoactive este o chestiune de fapt, determinabilă prin orice 
mijloc de probă. 

Un efect major al restrângerii sferei de cuprindere a vătămării corporale va fi 
acela că accidentele de circulaţie care, de regulă, produc vătămări corporale din 
culpă vor fi apreciate ca fiind infracțiuni doar dacă au produs o vătămare de la 
art. 194 C, pen. sau o urmare-de la art. 193 alin. (2) C. pen., iar autorul era sub 

influenţa alcoolului sau a unei substanţe psihoactive ori acţiunea de conducere a 
autoturismului avea prin ea însăşi un caracter infracțional (de exemplu, şoferul nu 
avea permis, autoturismul condus pe drumurile publice nu era înmatriculat etc.). 


B. A e 196 lil (2) C. pen. 

O a doua modalitate de comitere a vătămării corporale din culpă este cea în 
care conduita culpabilă a agentului a produs din culpă una dintre urmările prevă- 
zute de legiuitor în art. 194 alin. (1) C. pen., respectiv: 

- o infirmitate; | 

„- leziuni traumatice sau afectarea sănătăţii unei persoane, care au necesitat, 
pentru vindecare, mai mult de 90 de zile de îngrijiri medicale; 

- un prejudiciu estetic grav şi permanent; 

- avortul; 

- punerea în primejdie a vieții persoanei. 

Analiza făcută cu ocazia prezentării art. 194 C. pen. rămâne pe deplin vala- 
bilă şi în acest cadru, diferența dintre cele două norme de incriminare existând 
exclusiv la nivelul formei de vinovăţie (laturii subiective) cu care aceste fapte 
sunt comise. 


Forme agravate 


C. Art. 196 alin. (3) C. pen. 

Această modalitate de comitere reprezintă, de fapt, o formă agravată, 
legiuitorul făcând trimitere la fapta prevăzută în art. 196 alin. (2) C. pen. 

Circumstanța de agravare este reprezentată de comiterea faptei ca urmare a 
nerespectării dispoziţiilor legale sau a măsurilor de prevedere pentru exercițiul 
unei profesii sau meserii ori pentru efectuarea unei anumite activități. 

Aşadar, în cazul acestei forme agravate, suntem în prezenţa culpei profe- 
sionale suprapuse peste o vătămare ce a produs: o infirmitate; leziuni traumatice 
sau afectarea sănătăţii unei persoane, care au necesitat, pentru vindecare, mai 
mult de 90 de zile de îngrijiri medicale; un prejudiciu estetic grav şi permanent; 
avortul sau punerea în primejdie a vieţii persoanei. 

În ipoteza în care conduita culpabilă ce a produs acest rezultat are ea însăşi 
caracter infracţional, se vor aplica regulile de la concursul de infracțiuni, la fel ca 
în cazul uciderii din culpă comise în forma agravată a culpei profesionale (spre 
exemplu, vătămarea corporală din culpă în urma unui accident rutier provocat de 
un şofer ce avea o alcoolemie peste limita legală). 


D. Art. 196 alin. (4) C. pen. 
În această ultimă modalitate de comitere este sancționată ca formă agravată 
vătămarea corporală din culpă comisă asupra a două sau mai multor persoane. 

Legiuitorul a creat o normă simetrică celei prevăzute în cazul uciderii din 
culpă. Prin urmare, explicaţiile acolo oferite rămân valabile şi în acest cadru, 
singura diferență dintre cele două infracțiuni fiind rezultatul final produs 
(moartea victimei în cazul uciderii din culpă, respectiv vătămarea victimei în 
cazul vătămării corporale din culpă). . 

În ceea ce ne priveşte, am fi preferat soluţia cel mai des întâlnită în alte sisteme 
penale în cazul pluralităţii de victime, adică reținerea concursului de infracţiuni atât 
în cazul uciderii din culpă, cât şi în cazul vătămării corporale din culpă. 

În susţinerea acestui punct de vedere poate fi adus ca argument faptul că, în 
actualul Cod penal, pe lângă situaţia pluralităţii de victime, care atrage, ca regulă, 
reținerea concursului de infracţiuni în materia infracțiunilor contra persoanei, 
inclusiv pluralitatea patrimoniilor lezate în cazul furtului atrage reținerea unui 
concurs de infracţiuni, cu tratamentul aferent. Aceste diferențe de tratament 
sancționator pot fi privite şi ca o lipsă de coerență a reglementării. 

La fel ca în cazul uciderii din culpă, vătămarea corporală din culpă comisă în 
această formă trebuie să fie consecința unui proces execuţional unic/a unei 
singure acţiuni (în sens juridic, acţiunea putând aşadar cuprinde mai multe acte 
materiale comise în aceeaşi împrejurare). 


4. Forma de vinovăţie (latura subiectivă) 

Fapta se comite din culpă, cu sau fără prevedere. Toate aspectele prezentate 
cu ocazia analizei infracţiunii de ucidere din culpă rămân, mutatis mutandis, 
valabile. 


5. Sancţiunea 

În prima formă de comitere, fapta se sancţionează cu închisoare de la 3 luni 
la un an sau cu amendă. mat 

În a doua formă de comitere, fapta se sancţionează cu închisoare de la 6 luni 
la 2 ani sau cu amendă. 

În cazul comiterii faptei de vătămare corporală din culpă profesională, fapta 
se sancţionează cu închisoare de la 6 luni la 3 ani sau cu amendă. 

Dacă vătămarea corporală din culpă a fost comisă asupra a două sau mai 
multor persoane, limitele speciale ale sancţiunii se majorează cu o treime. 


6. Aspecte procesuale 


Fapta se urmăreşte la plângere prealabilă, iar împăcarea pärților înlätură 
răspunderea penală. 

RELELE TRATAMENTE APLICATE MINORULUI 


Conform art. 197 C. pen., constituie infracţiunea de rele tratamente 
aplicate minorului punerea în primejdie gravă, prin măsuri Sau trata- 
mente de orice fel, a dezvoltării fizice, intelectuale sau morale a mino- 
rului, de către părinţi sau de orice persoană în grija căreia se află 
minorul. 


1. Rațiunea incriminării şi valoarea socială protejată 

Infracțiunea de rele tratamente aplicate minorului doreşte să protejeze inte- 
gritatea fizică şi psihică a minorului, într-o manieră dinamică, în sensul inexis- 
tenței vreunei conduite care ar putea periclita grav dezvoltarea sa fizică, intelec- 
tuală sau morală (rezultat vătămător care s-ar putea produce în viitor). | 

Din punctul nostru de vedere, infracţiunea se diferenţiază de infracțiunile 
contra integrităţii corporale clasice. Dacă ultimele sancţionează rezultate actuale 
sau efective asupra integrității corporale sau sănătății minorului, infracţiunea de 
rele tratamente aplicate minorului sancţionează potenţialitatea lezării acestor 
valori, într-un sens „dinamic”. Aşadar, în acest caz, examenul de tipicitate nu se 
va raporta la rezultatele prezente ale conduitei. abuzive asupra minorului, ci la 
eventuale rezultate viitoare pe care conduita abuzivă le-ar putea genera asupra 
dezvoltării fizice, intelectuale sau morale a minorului. 

Deşi putem accepta că infracţiunea protejează integritatea corporală şi sănă- 
tatea copilului, credem totuşi că o face într-o manieră distinctă față de infracţi- 
unile clasice din acest capitol. Nuanţa adusă este importantă în contextul analizei 
privind relația ce va exista între infracţiunea aici analizată şi infracțiunile 
„clasice” de vătămare a integrității corporale. | 

În subsidiar, având în vedere conținutul normei, putem afirma că infracţiunea 
mai protejează şi buna derulare a relaţiilor de familie Jato sensu sau, mai bine 
spus, doreşte să asigure existența unei relații corespunzătoare între minor şi 
persoana căreia minorul i-a fost dat în îngrijire. | | 

Prin această inversare a ierarhiei valorilor sociale protejate prin textul de 
incriminare se explică şi opțiunea legiuitorului de a muta această infracțiune în 
capitolul destinat infracțiunilor privitoare la integritatea şi sănătatea persoanei în 
Codul penal actual. | | 


2. Subiectul activ | 
Subiectul activ este special, respectiv părinții sau orice persoană în grija 
căreia se află minorul. 


3. Subiectul pasiv 
Subiectul pasiv este special, respectiv minorul. 

„4. Latura obiectivă 

Infracțiunea este una în formă liberă actul de executare fiind punerea în 
primejdie gravă, prin măsuri sau tratamente de orice fel, a dezvoltării fizice, 
intelectuale sau morale a minorului. 

Fapta se poate comite prin acţiune sau omisiune. 

Este criticabilă terminologia ambiguă folosită de legiuitor pentru denumirea 
urmării, respectiv „primejdie gravă”, din perspectiva respectării. principiului 
legalităţii. Este deja notorie reticenţa judecătorului constituțional de a considera 
că este respectat principiul previzibilităţii unui text de incriminare atunci când 
sunt folosite formulări de tipul „consecinţă gravă”. | 

Fapta este una de pericol concret, acţiunile sau inacţiunile comise de către 
autor trebuind să pună în pericol grav dezvoltarea minorului. Aprecierea cu 
privire la existența urmării se va putea face, în principiu, cu ajutorul oricărui 
mijloc de probă. - 


5. Forma de vinovăţie (latura subiectivă) 
Fapta se poate comite cu intenţie directă sau eventuală. 


6. Tentativa R TER 
Tentativa nu se pedepseşte. 

7. Sancțiunea 

Fapta se sancţionează cu închisoare de la 3 la 7 ani şi interzicerea exercitării 
unor drepturi. 


8. Relația cu alte infracțiuni 

În acest context se impune a fi analizat raportul dintre infracțiunile i vătă- 
mare clasice (lovire sau alte violențe ori vătămare corporală) şi infracțiunea de 
rele tratamente. Având în vedere repoziționarea infracțiunii în acest capitol, ne 
întrebăm dacă această schimbare de poziţie justifică şi o schimbare privind 
raportul dintre aceste două categorii de fapte. 

Aşa cum se ştie, în reglementarea anterioară au existat controverse privind 
relația dintre cele două tipuri de infracțiuni, soluţiile propuse fiind diametral 
opuse: o parte a doctrinei şi a practicii propunea reținerea concursului ideal de 
infracțiuni atunci când conduita agentului era tipică raportat la ambele texte; o 
altă parte a doctrinei şi a practicii propunea absorbția eventualei infracțiuni de 
vătămare în infracțiunea de rele tratamente aplicate minorului. 

Dezbaterea asupra subiectului s-a finalizat odată cu promovarea unui recurs 
în interesul legii. În acest cadru, prin Decizia nr. 37/2008, instanţa supremă a 
reținut că infracţiunea de rele tratamente va trebui reținută în concurs cu infrac- 
țiunea de lovire sau alte violenţe, cu cea de vătămare corporală sau cu infracți- 
unea de lipsire de libertate în mod ilegal. 

Studiind considerentele deciziei, sesizăm că argumentul primar pentru o 
asemenea soluție l-a reprezentat eterogenitatea la nivelul valorilor. sociale 
protejate prin cele două tipuri de fapte: „fiind inclusă în cap. I din titlul IX al 
Părţii speciale din Codul penal, intitulat «Infracțiuni contra familiei», obiectul 
juridic special principal al acestei infracţiuni îl constituie relațiile sociale referi- 
toare la familie şi protecţia în cadrul ei a minorului a cărui formare, educare şi 
creştere fizică şi morală sunt strâns legate şi condiționate de grija față de el, de 
responsabilitatea şi afecțiunea persoanelor obligate în acest sens. În aceste 
condiţii, obiectul juridic special secundar al infracțiunii prevăzute în art. 306 din 
Codul penal constă în relaţiile sociale referitoare la integritatea corporală sau 
“sănătatea fizică ori morală a minorului”. 

Ca efect al inversării ierarhiei valorilor sociale la care făceam referire supra, 
argumentul instanței supreme îşi menţine valabilitatea strict în situaţia în care 
relele tratamente aplicate minorului conţin alte fapte tipice prin care se protejează 
alte valori sociale, cum ar fi libertatea fizică a minorului (fapta tipică fiind aici 
lipsirea de libertate) sau libertatea psihică a minorului (fapta tipică putând fi aici 
infracțiunea de amenințare). Prin urmare, nu există motive ca actuala poziţie a 
infracțiunii să provoace modificarea. raportului dintre aceste infracțiuni, soluţia 
concursului ideal menținându-și legitimitatea. 

În schimb, repoziționarea infracțiunii poate pune în discuţie justeţea soluţiei 
concursului în situaţia în care relele tratamente se compun din fapte de lovire sau 
vătămare corporală a minorului. 

Din punctul nostru de vedere, în acest caz regula va trebui să fie aceeaşi, 
respectiv reținerea unui concurs de infracțiuni. Aparenţa suprapunerii valorilor 
sociale protejate prin cele două tipuri de fapte este înlăturată prin specificul 
modului în care infracţiunea de rele tratamente aplicate minorului protejează 
integritatea corporală şi sănătatea minorului. | 

Aşa cum am arătat deja, în acest caz se va sancţiona nu producerea rezultatul 
actual, ci potenţialitatea producerii în timp a unui alt efect, ireversibil, cu privire 
la dezvoltarea fizică, morală sau intelectuală a minorului. De aceea, nu credem că 
prin reținerea celor două infracțiuni s-ar aduce cumva atingere principiului non 
bis in idem, cele două fapte valorificând producerea unor efecte vătămătoare 
asupra minorului în planuri diferite, prezent (pentru infracţiunea de lovire sau 
vătămare corporală) şi viitor (pentru infracţiunea de rele tratamente). 

Inclusiv argumente juridice formale exclud posibilitatea reţinerii unei 
absorbţii între cele două tipuri de infracțiuni, fapta de rele tratamente fiind 
infracțiunea absorbantă. TPE j 

Pe de o parte, observăm că nu este îndeplinit criteriul necesar al absorbției, 
actul de executare în cazul infracțiunii de rele tratamente putând fi realizat prin 
măsuri sau tratamente de orice fel. Pe de altă parte, având în vedere pluriofen- 
sivitatea infracțiunii (aceasta protejând mai multe valori sociale), ar fi greu de 

explicat cum ea, având uneori limite speciale mai mici decât infracţiunea 
absorbită [ne referim aici la infracţiunea de vătămare corporală prevăzută de 
art. 194 alin. (2) C. pen.], ar putea să o absoarbă pe aceasta din urmă. În plus, 
având în vedere că, de cele mai multe ori, infracţiunea de rele tratamente se 
caracterizează prin repetabilitate (pentru a configura cerința de tipicitate de 
punere în primejdie gravă a dezvoltării copilului), ar fi greu de înţeles cum o 
infracțiune continuată sau un concurs de infracțiuni de lovire sau alte violenţe ori 
de vătămare corporală repetate de un număr suficient de ori pentru a crea şi o 
stare de pericol gravă pentru dezvoltarea copilului ar justifica reținerea unui 
tratament sancționator mai atenuat prin transformarea faptei într-una cu un regim 
sancționator, de cele mai multe ori, mai uşor. : | 

Mai mult, raportat la aceeaşi decizie pronunţată de instanţa E credem 
că argumentele secundare invocate de aceasta pot fi reluate şi în acest nou cadru 
de reglementare (diferenţe la nivelul momentului de consumare a faptei, la 
nivelul laturii subiective, diferențe privind condiţiile de tragere la răspundere etc. 
Toate aceste elemente contribuie la delimitarea şi „autonomizarea” faptei de rele 
tratamente aplicate minorului. 

În concluzie, apreciem că repoziționarea faptei nu produce efecte cu privire 
la relaţia dintre infracţiunea de rele tratamente aplicate minorului şi infracțiunile 
de lovire sau alte violenţe ori vătămare corporală, soluţia concursului de infrac- 
iuni rămânând în continuare valabilă. 

Aşa cum am anticipat, soluţia concursului de infracţiuni se menține şi în 
situația în care fapta de rele tratamente aplicate minorului este comisă printr-o 
altă conduită infracţională (cum ar fi, spre exemplu, lipsirea de libertate). 


ÎNCĂIERAREA 


Conform art. 198 C. pen., constituie infracțiunea de încăierare 
Participarea la o încăierare între mai multe persoane. 


1. Rațiunea incriminării şi valoarea socială protejată 

În Codul penal anterior, această infracțiune era considerată o infracţiune 
împotriva regulilor de convieţuire socială, aducând atingere unor relaţii privind 
convieţuirea socială. În mod firesc, o regulă elementară de convieţuire socială 
este aceea de a nu participa la o încăierare. 

Întrebarea care se pune este aceea de a şti ce valori sociale sunt lezate de 
participarea unor persoane la o încăierare. Având în vedere că participanții la o 
încăierare doresc în special agresarea adversarilor lor, este evident că valoarea 
socială protejată este integritatea corporală sau sănătatea celor agresaţi de parti- 
cipanții la încăierare. Acesta este şi motivul pentru care legiuitorul a schimbat 
locul în Codul penal actual al acestei infracţiuni. 

Ducând mai departe raționamentul, se pune atunci întrebarea de ce ar fi 
nevoie de un text particular în condiţiile în care integritatea corporală a unei 
persoane este protejată împotriva agresiunilor intenționate de art. 193-195 C. pen.. 

Tradițional, această infracţiune era incriminată tocmai pentru a descuraja 
simpla participare la încăierare, în condiţiile în care implicarea mai multor 
persoane într-un conflict violent face dificilă stabilirea cu exactitate a fiecărui 
autor al unei anumite vătămări. Astfel, deşi se cunosc atât numărul victimelor, cât 
şi numărul persoanelor implicate, este mult mai dificil a se stabili în fiecare caz 
concret câte lovituri a aplicat o anumită persoană, cărei victime i-a aplicat aceste 
lovituri şi ce urmări au produs loviturile unui participant din tabăra adversă. De 
aceea, prin incriminarea încăierării, legiuitorul a decis sancţionarea distinctă a 
simplei participări la o încăierare, fără alte elemente particulare. 


2. Subiectul activ 
Subiectul activ este general. 


3. Latura obiectivă 

Încăierarea sau rixul este definit în doctrina penală ca fiind lupta violentă 
fizică între cel puţin două grupuri sau tabere adverse, compuse fiecare din cel 
puţin două persoane, luptă ce a avut la bază o ceartăl. Ea se caracterizează 
printr-un complex de acte de violență reciproce, aplicate în învălmăşeală şi la 
întâmplare, indiferent de modul sau mijloacele cu care au fost executate, desfă- 
şurate în aşa fel încât să devină dificil a se stabili şi a se individualiza contribuţia 
fiecărui participant la desfăşurarea încăierării?. 

Încăierarea are ca premisă necunoaşterea identității celui care a produs 
urmările asupra integrității corporale sau sănătăţii victimei, iar acest aspect este 
clar reliefat de noul text de incriminare. În cazul în care autorul este cunoscut, se 
vor urma regulile de drept comun, respectiv reținerea unei infracţiuni clasice 
contra integrității sau sănătăţii. 


4. Forma de vinovăţie (latura subiectivă) zisă 

Fapta se poate comite cu intenţie directă sau eventuală şi, în unele forme, cu 
praeterintenţie. 

Fapta nu va fi infracțiune pentru cel care a fost prins în încăierare împotriva 
voinţei sale. | 


5. Sancţiunea | ; 
In forma de bază, fapta se sancţionează cu închisoare de la 3 luni la un an sau 
cu amendă. 


| C. Rătescu, Codul penal adnotat III, p. 224. 
2 Ibidem. 

6. Tentativa 
Tentativa nu se sancţionează. 


7. Forme agravate 

Art. 198 alin. (2) C. pen. prevede că, dacă în cursul încăierării s-a cauzat o 
vătămare corporală uneia sau mai multor persoane şi nu se cunoaşte care dintre 
participanţi a produs urmările, se aplică tuturor pedeapsa închisorii de la unu la 5 
ani, cu excepţia victimei, care răspunde potrivit alin. (1). 

Împrejurarea dificilei identificări a autorului vătămării l-a determinat pe 
legiuitor să-i pedepsească pe toți participanţii la încăierare şi pentru producerea 
acestui rezultat, cu excepţia victimei, deoarece este cert că actul de autolezare nu 
poate fi sancţionat penal. Victima va git penal doar pentru forma de bază a 
infracţiunii de încăierare. 

Art. 198 alin. (3) C. pen. prevede că, dacă prin încăierarea în care nu se 
cunoaşte care dintre participanţi a produs urmarea, în concret, s-a cauzat moartea 
unei persoane, pedeapsa este închisoarea de la 6 la 12 ani, iar dacă s-a cauzat 
moartea a două sau mai multor persoane, limitele speciale ale ea se 
majorează cu o treime. 

Acest text este firesc raportat la urmarea gravă pe care o poate produce o 
încăierare chiar asupra vieţii unui participant. Pluralitatea de victime va atrage 
reținerea în sarcina celor implicaţi a un tratament sancționator agravat, fiind în 
prezenţa unei unităţi legale. 

CAPITOLUL IV 


Intracţiuni săvârşite asupra unui 
membru de familie 


VIOLENŢA ÎN FAMILIE 


Conform art. 199 alin. (1) C. pen., dacă faptele prevăzute în 
art. 188, art. 189 şi art. 193-195 sunt săvârşite asupra unui membru de 
familie, maximul special al pedepsei prevăzute de lege se majorează cu 
o pătrime. 

În alineatul secund al aceluiaşi articol se prevede că, în cazul 
infracțiunilor prevăzute în art. 193 şi art. 196 săvârşite asupra unui 
membru de familie, acțiunea penală poate fi pusă în mişcare şi din 
oficiu. Împăcarea înlătură răspunderea penală. 


1. Rațiunea incriminării şi valoarea socială protejată 

Legiuitorul a dorit să consacre un capitol distinct infracțiunilor ce sancţionează 
formele de violență fizică, în sens larg, comise între membrii de familie. 
Conceptual, aceste infracţiuni sunt, de fapt, forme agravate ale infracțiunilor de 
omor, omor calificat, lovire sau alte violenţe, vătămare corporală ori loviri sau 
vătămări cauzatoare de moarte!. Aplicarea textelor se va face fără dificultate, având 
în vedere că diferenţa dintre faptele de bază şi această ultimă faptă este dată de 
existența circumstanței suplimentare de membru de familie a subiectului pasiv. 


2. Subiectul activ 

Subiectul activ este special, respectiv un membru de familie al victimei. 

În sensul art. 177 alin. (1) C. pen., prin membru de familie se înţelege: 

a) ascendenţii şi descendenții, fraţii şi surorile, copiii acestora, precum şi 
persoanele devenite prin adopţie, potrivit legii, astfel de rude; 

b) soţul; 

c) persoanele care au stabilit relații asemănătoare acelora dintre soți sau 
dintre părinţi şi copii, în cazul în care convieţuiesc. 

Potrivit alin. (2) al aceluiași articol, dispoziţiile din legea penală privitoare la 
membru de familie, în limitele prevăzute în alin. (1) lit. a), se aplică, în caz de 
adopție, şi persoanei adoptate ori descendenților acesteia în raport cu rudele fireşti. 


! În acelaşi sens, a se vedea Codul penal. Comentariu pe articole, p. 414. 

3. Latura obiectivă p | 

Aşa cum am arătat, la nivelul laturii obiective există o suprapunere aproape 
perfectă a faptei cu infracțiunile la care se face referire în cuprinsul normei de 
incriminare. 

Calificarea faptei ca violență asupra unui membru de familie este dată de 
calitatea specială a subiectului pasiv. 

Calitatea de membru de familie a subiectului pasiv trebuie să existe la 
momentul comiterii faptei de către autor. 

În cazul soților, credem că această faptă se va putea reţine şi în ipoteza 
căsătoriilor lovite de nulitate sau anulabile. Aceasta deoarece, până la 
constatarea/declararea nulității căsătoriei, cei doi soţi se bucură de drepturile şi 
obligaţiile decurgând din această calitate. În sens contrar, raportat la norma de 
incriminare din Codul penal anterior, prin care era sancţionat agravat omorul 
calificat comis asupra soţului, s-a considerat că agravanta nu se aplică atunci 
când căsătoria nu era valabilă la data comiterii faptei!. Noi credem însă că, la fel 
ca în reglementarea corespondentă anterioară, pentru a fi în situaţia unui omor 
simplu, şi nu a unei fapte de violență asupra unui membru de familie, este 
necesar ca acea nulitate să fi fost constatată înaintea actului de executare. Din 
punctul nostru de vedere, pericolul social al faptei soțului care îşi agresează soția 
este acelaşi, indiferent dacă acea căsătorie era valabilă, anulabilă sau lovită de 
nulitate la momentul comiterii faptei. Chiar autorul faptei cunoştea că acționează 
asupra unei persoane care, din punct de vedere formal, îi este soț, împrejurare ce 
reafirmă necesitatea ca în acest caz agentul să răspundă pentru infracţiunea de 
violență asupra unui membru de familie. Rr 

„ Având în vedere definiţia legală, ca regulă, această formă agravată nu se va 
putea reţine în cazul afinilor, indiferent de gradul lor. De exemplu, persoana care 
îşi ucide soacra, adică pe mama soţului ei, nu va răspunde pentru această 
infracțiune. Totuşi, având în vedere prevederile art. 177 alin. (1) lit. c) C. pen., 
dacă cei doi locuiesc împreună şi au dezvoltat o relaţie de tipul mamă-fiu, fapta 
va putea fi încadrată la violență asupra unui membru de familie. 

În doctrină, raportat la reglementarea anterioară corespondentă a omorului 
calificat comis asupra unei rude apropiate, s-a susținut că împrejurarea comiterii 
omorului asupra soțului sau asupra unei rude apropiate nu se răsfrânge asupra 
participanţilor, fiind o circumstanță personală subiectivă, deoarece priveşte 
calitatea specială a autorului?. | 


IV. Cioclei, Drept penal. Infracțiuni contra persoanei, precit., p. 31. 


?T. Toader, op. cit., p. 47; V. Cioclei, Drept penal. Infracțiuni contra persoanei, precit., 
p. 33. 

Discuţia cu privire la calificarea circumstanței comiterii faptei asupra unui 
membru de familie ca o circumstanţă subiectivă, una de individualizare sau reală, 
trebuie purtată şi în acest nou cadru legal. 

Astfel, cu privire la această problemă, din punctul nostru de vedere, se poate 
reţine calificarea acestei împrejurări ca fiind o circumstanță reală. În sprijinul 
acestui punct de vedere se pot aduce următoarele argumente: 

Relaţia dintre victimă şi autor se poate analiza şi din perspectiva victimei. 
Din acest unghi, conform textului de incriminare, victima este cea care trebuie să 
aibă o calitate specială raportat la autor (cea de membru de familie). Or, aşa cum 
se ştie, calitatea specială a subiectului pasiv se constituie ca o circumstanță reală, 
care se răsfrânge asupra participanţilor în măsura în care au cunoscut sau 
prevăzut această circumstanţă. Inclusiv norma de incriminare pune accentul pe 
calitatea subiectului pasiv, atunci când condiţionează tipicitatea faptei de comi- 
terea sa asupra unui membru de familie. 

Aşadar, având în vedere argumentele de mai sus, credem că trebuie 
sancționați mai grav şi cei care participă la comiterea unei astfel de fapte (chiar 
dacă ei nu au nicio relaţie de rudenie sau similară cu victima), dacă au cunoştinţă 
sau au prevăzut că ajută la comiterea de către autor a unei fapte de violență 
asupra unui membru de familie!. 


4. Forma de vinovăţie (latura subiectivă) 
În funcţie de fapta de bază, infracțiunea de violență asupra unui membru de 
familie poate fi comisă cu intenţie sau praeterintenţie. 


5. Sancţiunea 

Dat fiind că, din punct de vedere conceptual, această infracţiune este repre- 
zentată, de fapt, de forme agravate ale faptelor la care se face referire în cuprinsul 
normei, limitele speciale ale sancţiunii se Saoile3e prin raportare la fapta ce 
constituie baza sancționării. 

Astfel, textul prevede că maximul special al faptei de bază se va majora cu o 
pătrime. 
„Spre exemplu, într-un caz concret de aplicare a acestei norme, cum ar fi cel 
al unui omor comis asupra unui membru de familie, dacă există o altă împre- 
jurare de calificare a omorului (de exemplu, premeditarea), majorarea maximului 
pentru fapta de violență se va face prin raportare la maximul prevăzut pentru 
fapta de omor calificat. Ca urmare a operării acestei majorări, pedeapsa pentru 
infracţiunea din art. 199 C. pen. va fi pedeapsa detenţiunii pe viaţă sau închi- 
soarea între 15 şi 30 ani, maximul special din această situaţie fiind egal cu 
maximul general, ce nu poate fi depăşit în nicio situaţie. 
d! Mirita intri papii taie A 


! Explicații III, p. 188. 

6. Aspecte procesuale BUTAT g" | i 

Conform art. 199 alin. (2) C. pen., în cazul infracţiunilor prevăzute în 
art. 193 şi art. 196 săvârşite asupra unui membru de familie, acţiunea penală 
poate fi pusă în mişcare şi din oficiu. Observăm că în acest alineat legiuitorul 
face referire şi la infracţiunea de vătămare corporală din culpă. Astfel, în cazul în 
care vătămarea corporală din culpă este comisă asupra unui membru de familie, 
Chiar dacă nu va opera majorarea maximului special cu o pătrime conform art. 199 
alin. (1) C. pen., fapta de vătămare din culpă va putea fi urmărită din oficiu. 


UCIDEREA ORI VĂTĂMAREA NOU-NĂSCUTULUI SĂVÂRŞITĂ 
DE CĂTRE MAMĂ | 


Conform art. 200 alin. (1) C. pen., uciderea copilului nou-născut 
imediat după naştere, dar nu mai târziu de 24 de ore, săvârşită de către 
mama aflată în stare de tulburare psihică se pedepseşte cu închisoarea 
de la unu la 5 ani. | 

În alineatul secund se prevede că, dacă faptele prevăzute în 
art. 193-195 sunt săvârşite asupra copilului nou-născut imediat după 
naştere, dar nu mai târziu de 24 de ore, de către mama aflată în stare de 
tulburare. psihică, limitele speciale ale pedepsei sunt de o lună şi, 
respectiv, 3 ani. 


A. Uciderea nou-născutului de către mamă [art. 200 alin. (1) C. pen.] 

1. Rațiunea incriminării şi valoarea socială protejată 

Raportat la reglementarea corespondentă din Codul penal din 1968 (infrac- 
țiunea de pruncucidere), au fost generate discuţii aprinse în doctrină cu privire la 
natura juridică a acestei fapte. Astfel, unii autori au susținut că această faptă este 
una autonomă, fără vreo legătură cu infracţiunea de omor, cu toate consecinţele 
pe care le generează această constatare asupra formelor de participaţie!. Dimpo- 
trivă, alţi autori au susținut că ea nu era altceva decât o formă atenuată de omor, 
determinată de calitatea subiectului activ şi de starea psihică a acestuia (mamă 
aflată în puternică stare de tulburare pricinuită de procesul naşterii)”. Aceasta din 
urmă este opinia majoritară şi punctul de vedere pe care şi noi îl împărtăşim. 

Cu privire la raţiunea incriminării acestei fapte există două abordări, 

Prima, întâlnită în țările democratice şi în România interbelică, considera că 
acest omor trebuia să fie unul atenuat, din considerente de ordin moral ŞI social 


1. Dobrinescu, /nfiacțiunea de pruncucidere, în RRD nr. 11/1971, p. 58. 
2 0. Loghin, Sancţionarea participaţiei în cazul pruncuciderii, în RRD nr. 1/1973, p. 94; 
T. Toader, op. cit., p. 49. 

(mama care nu putea să îşi crească copilul, excluderea socială a mamei care avea 
copii din afara căsătoriei, vârsta imatură a mamei etc.). În concret, se aprecia că 
acestea sunt cauzele care determină majoritatea mamelor să îşi ucidă copiii 
nou-născuți, aspect relevat fără dubiu şi în practica judiciară română de la acel 
moment, şi nu numai. | 

O a doua abordare, prezentă şi sub imperiul Codului penal anterior, care 
incrimina pruncuciderea, era cea specifică statelor comuniste. În această 
abordare, se pretindea că femeile nu pot fi excluse social din acest motiv şi că, 
oricum, statul oferă condiţii suficiente creşterii copilului chiar şi doar de către 
mamă. Faptul că aceasta era optica legiuitorului în Codul penal din 1968 se 
reflecta în considerarea pruncuciderii ca un omor atenuat datorită stării psihofi- 
ziologice în care se găseşte mama, stare provocată de procesul naşterii. 

Aşadar, excluzând motivele sociale sau economice ca motivaţie a comiterii 
omorului de către mamă imediat după naştere, atenuarea răspunderii în aceste 
situaţii se baza pe constatarea că pot exista stări psihofiziologice anormale, conse- 
cutive naşterii, care pot provoca femeii o tulburare psihofizică de natură să o 
împingă la uciderea propriului copil. Se considera că aceste stări, deşi nu echiva- 
lează cu o stare de iresponsabilitate, justifică totuşi atenuarea răspunderii penale. 

În prezent însă, majoritatea legislaţiilor penale au renunţat la a mai consacra 
un text de incriminare special uciderii noului-născut de către mamă, 
considerându-se că textul de incriminare a omorului satisface exigenţele de 
politică penală sub acest aspect. 
| La baza acestei decizii de politică penală a stat inclusiv faptul că a avea un 
copil în afara căsătoriei şi-a pierdut foarte mult din efectul de marginalizare din 
partea corpului social. Aceasta şi în considerarea faptului că astăzi sistemele de 
securitate socială pot oferi un ajutor în creşterea unui copil, dacă mama nu 
dispune de posibilităţile materiale pentru a-l creşte. Tocmai de aceea în cele mai 
multe sisteme penale (german, francez, spaniol etc.) s-a renunţat la această formă 
de omor atenuat, considerându-se că motivaţia socio-morală a stării de 
tulburare a mamei nu mai este o chestiune de actualitate în societatea occidentală 
contemporană. 

Având în vedere toate acestea, apreciem că decizia legiuitorului de a preciza 
expres că aceste agresiuni trebuie tratate în mod obligatoriu de o manieră 
atenuată este relativ criticabilă. 

Referitor la valoarea socială protejată, textul protejează dreptul la viaţă al 
copilului. 


2. Subiectul activ . 3 i 
Subiectul activ este unul calificat, şi anume mama care se află în stare de 
puternică tulburare pricinuită de procesul naşterii. 

Această infracțiune nu poate fi comisă de o persoană juridică nici ca autor şi 
nici ca participant. Orice acţiune de participaţie realizată de o persoană juridică ar 
fi încadrată la participaţie la infracţiunea de omor. 

Mama adoptivă nu îndeplineşte condiţiile subiectului activ special, deoarece 
ea nu se poate afla într-o stare de tulburare pricinuită de naştere. 

Fapta este tipică dacă este comisă de mama-surogat, elementul de particu- 
laritate fiind starea de tulburare a mamei provocată de procesul naşterii, şi nu 
relaţiile de rudenie efectivă între mamă şi fiu. 


3. Subiectul pasiv | 
Subiectul pasiv este şi el unul calificat, fiind copilul nou-născut. 


4. Latura obiectivă | 

Actul de executare nu prezintă particularităţi faţă de infracţiunea de omor, 
fapta putându-se comite prin comisiune propriu-zisă sau prin omisiune (spre 
exemplu, când mama îl abandonează pe nou-născut, astfel încât acesta decedează). 

Două sunt condiţiile care trebuie îndeplinite pentru ca această faptă să poată 
fi reținută: 

- fapta să fie comisă de către mama nou-născutului, în 24 de ore de la 
momentul naşterii!. | 

„Dacă acţiunea este comisă după acest interval, va fi aplicabil textul de incri- 
minare din art. 199 C. pen., respectiv cel ce reglementează violenţa în familie’. 
Spre exemplu, fapta inculpatei care, la aproximativ 3 săptămâni după naştere, 
după ce s-a asigurat că nu sunt persoane în zonă, a aruncat-o pe fiica sa 
nou-născută într-un tomberon pentru depozitarea selectivă a deşeurilor de hârtie, 
introducând-o prin fanta îngustă de doar circa 25 cm, fantă aflată la înălțimea de 
1,5 m de sol, constituie infracțiunea de violență asupra unui membru de familie în. 
forma omorului, faptă pentru care în speță, având în vedere circumstanţele 
personale ale autoarei, s-a dispus aplicarea unei pedepse de 3 ani şi suspendarea . 
sub supraveghere a acesteia”. 

O eventuală tulburare a mamei va putea fi reţinută doar ca o circumstanță 
concretă de comitere a faptei, ce va putea determina atenuarea tratamentului 
sancționator [spre exemplu, atunci când, în temeiul art. 75 alin. (2) lit. b) C. pen., 
împrejurarea va fi considerată o circumstanță atenuantă judiciară]; 


! În doctrină s-a arătat că acest termen a fost stabilit de către legiuitor „în acord cu 
observațiile medico-legale, atât cu privire la intervalul în care pot să apară, de regulă, tulburări 
asociate cu naşterea, cât şi cu privire la perioada în care copilul păstrează caracteristicile de 
nou-născut” — Codul penal. Comentariu pe articole, p. 416. 

2 În același sens, a se vedea Noul Cod penal. Comentarii pe articole, p. 350. 

3 C. Ap. Oradea, dec. pen. nr. 765/A din 2 decembrie 201 5, disponibilă pe www.rolii.ro. 

- în momentul comiterii faptei, mama trebuie să se afle într-o stare de 
tulburare pricinuită de procesul naşterii. | 

Prin tulburare se înțelege stări psihofiziologice anormale, de natură psihopa- 
tologică, consecutive nașterii, care pot fi provocate în perioada puerperală de 
diverşi agenţi nocivi (infecţii, intoxicații, psihotraumatisme, anemii, carenţe 
„endocrine periodice, teren neurodistrofic etc.) şi care acţionează prin efectele lor 
asupra conştiinţei femeii lăuze, diminuând controlul asupra conduitei sale. 

„Această tulburare trebuie să depăşească, prin gravitatea şi intensitatea ei, 
tulburarea acceptată sau normală suportată de majoritatea mamelor în timpul şi 
după naştere. De regulă, proba acestei stări de tulburare se face cu ajutorul unei 
expertize psihiatrice medico-legale, deşi, teoretic, ea poate fi dovedită cu orice 
mijloc de probă!. Oricum, este discutabil în ce măsură concluziile expertizei 
psihiatrice pot fi într-adevăr concludente, având în vedere că aceasta are un 
caracter post factum, iar starea de tulburare trebuie să fi existat în cursul sau 
imediat după procesul naşterii. 

In doctrină s-a susținut că noțiunea de „tulburare psihică” trebuie interpretată 
de o manieră extinsă?. Această opinie a fost preluată şi de o parte importantă a 
practicii judiciare, care a reţinut această faptă chiar şi atunci când starea de 
tulburare nu a fost provocată de procesul naşterii”. 


! Spre exemplu, într-o speță, pentru a argumenta existența stării de tulburare a mamei, 
s-a reţinut că „acelaşi serviciu medico-legal a stabilit că inculpata a prezentat la momentul 
comiterii faptei o stare de tulburare psihică determinată de naştere, iar trauma psihofizio- 
logică (naşterea), pe fondul unei personalități cu un echilibru labil, a determinat un derapaj 
psihofiziologic, condiţionat şi de educaţie, nivelul de conştiinţă, experienţa de viaţă şi 
starea socio-morală a acesteia” — C. Ap. laşi, dec. pen. nr. 58 din 29 ianuarie 2015, 
disponibilă pe www.rolii.ro. 

2 V, Cioclei, /nfiacțiunile contra persoanei în noul Cod penal — principalele modificări 
față de reglementarea actuală, în C. Jud. nr. 11/2012, p. 681; I. Pascu, V. Dobrinoiu, op. cit., 
vol. II, p. 75, sau Noul Cod penal. Comentarii pe articole, p. 351 (deşi în acest caz autorii 
doar arată că legiuitorul nu mai prevede condiția ca starea de tulburare să fie provocată de 
procesul naşterii), ori Codul penal. Comentariu pe articole, p. 417. Aceşti autori susţin, 
aşadar, că, spre exemplu, tulburarea psihică poate fi generată inclusiv de mediul şi condiţiile 
de natură socială în care trăieşte femeia însărcinată. 

* Astfel, într-o speţă, s-a argumentat în acest sens că, „din examinarea comparativă a 
celor două texte de lege, s-a observat că de esența noii reglementări este starea psihică a 
mamei — o stare de tulburare psihică de orice natură şi care nu mai are în mod obligatoriu 

„legătură cu starea de tulburare pricinuită de naştere (aşa cum prevedea reglementarea în 
Prezent abrogată), dar şi intervalul fixat la 24 de ore de la naştere, până la care se consideră 
Că a fost comisă imediat după naştere”, şi că astfel „textul prezent este mult mai permisiv, 
înlăturând legătura de cauzalitate dintre tulburare şi naştere, în sensul că respectiva 
tulburare nu trebuie să fie determinată de naştere, ci doar prezentă în intervalul de 24 de ore 
de la naştere” — Trib. Mureş, sent. pen. nr. 195 din 9 iulie 2014, rămasă definitivă prin 
dec. pen. nr. 421/A din 11 decembrie 2014 a C. Ap. Mureş, ambele disponibile pe www.rolii.ro. 
In acelaşi sens, cu titlu exemplificativ, amintim Trib. Dâmbovița, sent. pen. nr. 203 din 7 martie 
2014, definitivă, disponibilă pe www.rolii.ro. 

În opinia noastră, noțiunea de „tulburare psihică” trebuie aşezată în A aatinctri 
biologici, iar textul trebuie interpretat de o manieră restrictivă. 

Astfel, dacă s-ar considera că inclusiv relaţia conflictuală dintre mama care a 
născut şi tatăl copilului poate genera o stare de tulburare sau că excluderea 
socială a mamei care a născut un copil în afara căsătoriei poate, la rândul ei, 
genera o tulburare psihică, textul de incriminare ar deveni un adevărat mecanism 
de atenuare a răspunderii penale, pentru ipoteze care, cu mare greutate, mai pot fi 
regăsite în sistemele penale moderne. Altfel spus, în această viziune, textul actual 
ar oferi un tratament atenuat pentru ipoteze care nu mai sunt reglementate în 
aceeaşi manieră în niciun alt sistem penal. Dacă, aşa cum deja am arătat, în 
dreptul penal modern tendința este de a înlătura cu totul acest tratament atenuat, 
interpretarea normei din noul Cod penal în această manieră ar extinde, în opinia 
noastră, nejustificat de mult aplicabilitatea textului. 

În concluzie, considerăm că noţiunea de „tulburare psihică” trebuie inter- 
pretată în context cu rațiunea incriminării acestei fapte, care, conceptual, are un 
caracter de excepție, cel puţin față de uciderea sau vătămarea „de drept comun” a 
unui nou-născut. | 

Un alt argument pentru această interpretare restrictivă este faptul că textul 
vorbeşte despre o acţiune care trebuie comisă în maximum 24 de ore de la finali- 
zarea naşterii. Or, dacă fapta ar fi atenuată chiar şi atunci când ea este comisă din 
motive socio-economice, ar fi greu de înţeles de ce legiuitorul a impus această 
condiţionare temporală. În opinia noastră, prevederea acestui interval sugerează o 
relație de cauzalitate între procesul naşterii şi starea de tulburare psihică ce 
determină acţiunile mamei. 

În practica judiciară există oricum puţine cazuri în care se reţine această 
infracțiune; de regulă, fapta se califică ca fiind un omor comis de mamă ini 
copilului său (art. 199 C. Pen ). 


5. Forma de vinovătie (latura subiectivă) 

" În această formă, infracţiunea se comite cu intenţie directă sau indirectă. 
Totuşi, datorită stării de tulburare, intenţia este una repentină şi ea trebuie să se fi 
format sub impulsul stării de tulburare psihopatologică consecutivă naşterii, în 
intervalul de timp specificat în mod explicit de către legiuitor (respectiv 24 de ore 
de la momentul naşterii). 


Și Particularităţi ale participaţiei la uciderea nou-născutului 

În opinia noastră, având în vedere că regimul atenuat al acestei fapte este 
justificat de o circumstanță personală subiectivă (starea de tulburare provocată de 
procesul naşterii), specifică femeii care a născut copilul, coautoratul la această 
infracțiune nu este posibil. 

Celelalte forme de participaţie sunt posibile doar pentru mama aflată în stare 
de tulburare psihică. Cel care comite acte de executare alături de mamă este autor 
al infracţiunii de omor. Tot pentru participaţie la infracţiunea de violență asupra 
unui membru de familie raportată la infracțiunea de omor (simplu sau calificat, în 
funcţie de circumstanțe) va răspunde şi instigatorul sau complicele mamei, deşi 
mama va răspunde ca autor al infracţiunii de ucidere sau „vătămare a 
nou-născutului. 

Într-o altă opiniel, raportat la reglementarea anterioară, s-a susţinut că nu este 
posibilă nicio formă de participaţie, deoarece infracțiunea este una cu autor unic 
propriu sau calificat. Noi credem însă că mama care se află în această stare va 
putea comite atât acte de executare, când va răspunde ca autor al faptei, cât şi acte 
de participaţie la această faptă. Circumstanţa personală a stării de tulburare 
provocată de procesul naşterii va face ca ea să răspundă pentru fapta de ucidere a 
nou-născutului în forma instigării, chiar dacă în sarcina celui instigat se va reţine 
comiterea unei infracțiuni de omor. Soluţia noastră se bazează pe constatarea că 
această faptă nu este decât o formă de omor atenuat, iar caracterul atenuat trebuie 
reținut în cazul mamei atât pentru actele de executare, cât şi pentru cele de 
participaţie. 

7. Tentativa 

Pentru a fi sancționată penal, fapta trebuie să fi avut ca rezultat moartea 
copilului, deoarece tentativa la această infracțiune nu este incriminată. Infracți- 
unea este una instantanee şi de rezultat. 

De exemplu, în cazul în care mama încearcă să îşi ucidă copilul nou-născut, 
fapta îndeplinind condiţiile de tipicitate specifice acestei fapte, însă o altă 
persoană intervine şi salvează copilul, deşi fapta ar fi o tentativă la uciderea 
nou-născutului, mama nu va răspunde pentru aceasta. 

Totuşi, în situaţia în care urmările produse prin conduita mamei sunt Tae 
conform art. 200 alin. (2) C. pen., mama va putea răspunde pentru fapta mai puţin 
gravă efectiv comisă, respectiv vătămarea nou-născutului. . 

Soluţia legislativă de nesancţionare a tentativei apare ca fiind discutabilă, 
deoarece. legiuitorul ajunge să nu sancţioneze o tentativă de omor atenuat. Astfel, 
dacă nou-născutul nu a suferit nicio vătămare corporală ca urmare a încercării 
mamei de a-l ucide, de lege lata, fapta mamei care a comis această faptă în stare 
de tulburare provocată de procesul naşterii nu intră sub incidenţa legii penale. 

Răspunderea participantului la „tentativa de ucidere a nou-născutului” 
comisă de mamă se va angaja pentru participaţie la infracțiunea de violență 
asupra unui membru de familie raportată la infracțiunea de omor, deoarece 
circumstanța personală subiectivă a mamei (starea sa de tulburare provocată de 
procesul naşterii) nu se va răsfrânge şi asupra celorlalţi participanţi la ceea ce, în 
plan conceptual, reprezintă o tentativă de omor. 


aioli hippe Hanan Årene at 


! V, Cioclei, Drept penal. Infracțiuni contra persoanei, precit., p. 67. 

8. Sancţiunea 
„ Uciderea nou-născutului de către mamă se sancţionează cu pedeapsa închi- 
sorii de la unu la 5 ani. 


B. Vătămarea nou-născutului de către mamă (art. 200 alin. (2) C. pen.] 

Conform art. 200 alin. (2) C. pen., comiterea faptelor prevăzute în 
art. 193-195 în aceleaşi împrejurări ca cele de la art. 200 alin. (1) C. pen. (de către 
mama aflată în stare de tulburare psihică, în maximum 24 de ore de la momentul 
naşterii) este sancționată de către legiuitor în mod atenuat. 

La fel ca în cazul art. 200 alin. (1) C. pen., faptele incriminate în prezentul 
alineat reprezintă, din punct de vedere conceptual, forme atenuate ale infracți- 
unilor corespondente. Motivul atenuării răspunderii penale este acelaşi, respectiv 
comiterea faptei de către mama aflată în stare de tulburare provocată de procesul 
naşterii. 

„Ca atare, cea mai importantă diferenţă dintre art. 200 alin. (1) şi 200 alin. (2) 
C. pen. constă în fapta care stă la baza lor; omorul în cazul primului alineat, 
lovirea sau alte violenţe, vătămarea şi lovirile sau vătămările cauzatoare de 
moarte în cazul celui de-al doilea. | 

De aceea, cele deja prezentate în cadrul analizei art. 200 alin. (1) C. pen. 
rămân mutatis mutandis valabile şi în cazul acestei modalităţi de comitere. 

La nivelul formei de vinovăţie, deoarece textul de incriminare face referire 
la art. 193-195 C. pen., iar aceste fapte pot fi comise nu doar cu intenţie, ci şi cu 
praeterintenție, rezultă că infracțiunea de vătămare a nou-născutului săvârşită de 
către mamă se poate comite nu doar cu intenţie, ci şi cu praeterintenție. 

La nivelul relaţiei dintre cele două alineate, fapta din alin. (1) al art. 200 
C. pen. va absorbi în mod natural infracțiunea de la alin. (2), ceea ce înseamnă că 
cele două alineate nu pot fi reţinute în concurs, dacă faptele sunt comise în 
aceeași împrejurare. Totuşi, intervalul de 24 de ore stabilit de către legiuitor va 
pretinde o analiză de mare fineţe pentru a decide dacă acţiunile de vătămare şi de 
ucidere comise în 24 de ore asupra aceleiaşi victime, din cauza tulburării psihice, 
sunt săvârşite în aceeaşi împrejurare, caz în care în sarcina mamei se va reține 
doar art. 200 alin. (1) C. pen., sau faptele de agresiune au fost comise în împre- 
jurări diferite, caz în care soluția teoretic corectă ar fi aceea de a reţine un concurs 
între infracțiunile prevăzute de art. 200 alin. (1) şi art. 200 alin. (2) C. pen. 

În această formă de comitere, fapta se sancţionează cu închisoarea de la 
o lună la 3 ani!. 


! Cu privire la modul „global” în care legiuitorul a ales să trateze regimul sancționator 
în această a doua modalitate de comitere, au fost formulate în doctrină critici absolut îndrep- 
tățite — a se vedea Codul penal. Comentariu pe articole, p. 417. 

ÎNTRERUPEREA CURSULUI SARCINII 


Art. 201 C. pen. incriminează întreruperea cursului sarcinii săvâr- 
şită în vreuna dintre următoarele împrejurări: 

a) în afara instituţiilor medicale sau a cabinetelor medicale autori- 
zate în acest scop; 

b) de către o persoană care nu are calitatea de medic de specialitate 
obstetrică-ginecologie şi drept de liberă practică medicală în această 
specialitate; 

c) dacă vârsta sarcinii a depăşit paisprezece săptămâni. 


1. Rațiunea incriminării şi valoarea socială protejată 

Controversele etice, juridice şi sociale privind legitimitatea incriminării 
„avortului sau fundamentul unei atari incriminări imprimă problematicii avortului 
caracterul de „controversă socială primară”. Poziţiile extreme care trebuie să 
ajungă la un compromis sunt curentele pro-choice — curent ce militează pentru 
dezincriminarea totală a avortului — şi cel pro-life — curent ce militează pentru 
incriminarea nediferențiată a avortului!. 

Chiar dacă dezbateri încă există, în plan juridic, majoritatea sistemelor de 
drept s-au distanțat de o absolutizare a afirmației „avortul este interzis”. Soluția 
adoptată este dependentă de conţinutul conferit dreptului la viaţă de către state?, 
precum şi de rezultatul obţinut în urma punerii în balanţă a celor două drepturi 
incidente în această dezbatere: dreptul la viaţă al copilului nenăscut, pe de o 
parte, şi dreptul la viaţă privată, care cuprinde dreptul la autodeterminare şi 
dreptul la integritate fizică şi psihică, al femeii, pe de altă parte. 

La nivelul statelor, varianta aleasă în funcţie de rezultatul acestei cântăriri” 
a determinat un fenomen de „polarizare”: 


1O expunere detaliată a „evoluției” dezbaterii privind dreptul femeii însărcinate de a 
recurge la avort găsim în A.E. Franț, Întreruperea cursului sarcinii. Repere juridice şi etice, 
Ed. Universul Juridic, București, 2016, pp. 45-48. 

2 Unele state admit echivalența valorică a dreptului la viață al nenăscutului şi al celui 
născut (un exemplu este Germania). Alte state vorbesc despre un drept la viață doar în cazul 
persoanelor născute (Austria). CEDO rămâne ezitantă cu privire la această problemă, 
recunoscând un drept cvasidiscreționar propriu statelor de tranşare a problemei: Pentru detalii, 
a se vedea: A. Petruş, Debutul protecţiei dreptului la viață, în CDP nr. 4/2006, p. 9; 
R. e Pa constituțional la viaţă şi dreptul penal, în SUBB nr. 2/2001, p. 130. 

(i) la un pol! se situează acele state în care, pentru un anumit interval de timp — 
măsurat în săptămâni de sarcină —, dreptul la viață privată al femeii prevalează în 
fața dreptului la viață al copilului nenăscut. În acest interval, femeia poate decide 
întreruperea cursului sarcinii fără a fi nevoită să-şi justifice în vreun fel opţiunea. 
Subsecvent acestei perioade este permisă doar întreruperea cursului sarcinii în 
cazuri expres prevăzute de lege. 

În acest prim model de reglementare se înscrie şi reglementarea din actualul 
Cod penal român, avortul fiind, în principiu, permis până la o anumită vârstă a 
sarcinii (interval în care are prioritate dreptul la viaţă privată al femeii 
însărcinate), urmând ca, subsecvent, acesta să fie doar în mod excepţional permis 
(de la acest punct, va avea prioritate dreptul la dezvoltare intrauterină şi viaţă al 
nenăscutului); 

(ii) la polul opus se situează statele care „abdică” de la obligaţia pozitivă de a 
proteja, dreptul la viață al copilului nenăscut doar în situaţii limitativ prevăzute de 
lege?. În acest caz, regula este caracterul ilicit al avortului indiferent de vârsta 
sarcinii, de la această interdicţie derogându-se doar în situaţii stricte. 

Aşadar, maniera de incriminare a avortului reflectă viziunea legiuitorului cu 
privire la care ar trebui să fie limita dintre dreptul la viaţă al nenăscutului şi 
dreptul la autodeterminare al femeii însărcinate. 

Având în vedere toate acestea, putem concluziona că ceea ce se doreşte a fi 
protejat prin infracţiunea de avort este în primul rând dreptul la dezvoltare 
intrauterină şi viaţă viitoare al nenăscutului. Sesizăm însă că, prin condiţiile 
negative de tipicitate pe care textul le stabileşte (efectuarea avortului de către un 
medic de specialitate, într-o unitate medicală de specialitate), se sugerează că, pe 
lângă dreptul la viaţă al nenăscutului, textul doreşte să protejeze şi integritatea 
corporală şi sănătatea femeii însărcinate. 

Dat fiind caracterul pluriofensiv al normei, se impune clarificat care dintre 
aceste două valori sociale reprezintă obiectul juridic principal. Din punctul 
nostru de vedere, valoarea principala protejată este dreptul la dezvoltare 
intrauterină şi viață al nenăscutuluiź, integritatea corporală şi sănătatea mamei 


l Prin compunerea dreptului la viată din două elemente, şi anume interesul detaşat al 
Statului pentru viața copilului şi interesul personal la viață al copilului, s-a încercat să se 
demonstreze legitimitatea unei asemenea soluţii (Curtea Supremă a Statelor Unite ale 
Americii, Decizia Roe c. Wade). A se vedea şi R. Chiriţă, Convenţia europeană a drepturilor 
omului. Comentarii şi explicaţii, ed. a 2-a, Ed. C.H. Beck, Bucureşti, 2008, p. 52. Acelaşi 
autor subliniază însă faptul că această slăbire a forței cu care dreptul la viață al copilului 
nenăscut este protejat este legitimă doar în ipoteza conflictului între două drepturi (dreptul la 
viață privată şi dreptul la viață al copilului nenăscut) — R. Chiriţă, Dreptul... op. cit., p. 133. 

2 Un astfel de sistem găsim în state precum Spania, Polonia etc. 

3 Pentru o dezbatere amplă a acestui subiect, a se vedea A.E. Franţ, op. cit., pp. 115-136. 

"4 Unii autori pun sub semnul întrebării această concluzie, arătând că nu se poate discuta 
despre protecţia fătului având în vedere că avortul este permis până la 14 săptămâni, sub 
rezerva ca el să fie efectuat în condiţiile prevăzute de lege — A.E. Franț, op. cit., p. 132. 

aflându-se în plan secund. Argumentele nu sunt doar de natură conceptuală, ci şi ` 
de natură tehnică, dat fiind că norma este poziționată în capitolul. intitulat 


„Agresiuni asupra fătului”, şi nu în cel privitor la integritatea corporală şi 
sănătatea persoanei!. 


2. Subiectul activ 

Subiectul activ este necircumstanţiat, orice persoană putând comite infrac- 
iunea de avort. În cazul în care fapta este comisă de către un medic, alături de 
sancţiunea principală aplicabilă, acestuia i se va aplica și pedeapsa comple- 
mentară a interzicerii exercitării profesiei de medic. 


3. Latura obiectivă 

Condiţia fundamentală a conținutului obiectiv al infracţiunii de avort este 
reprezentată de existența unei sarcini a femeii. Prin sarcină se înțelege intervalul 
- de timp cuprins între fecundare şi naştere, interval în care embrionul şi apoi 
fetusul se dezvoltă în interiorul organelor genitale ale femeii. 

Prin embrion se înţelege o ființă umană aflată în stare de dezvoltare celulară 
în primele 3 luni ale sarcinii. Prin fetus se înţeiege embrionul după a 3-a lună de 
sarcină. 

Sfârşitul unei sarcini este considerat momentul în care s-a declanşat procesul 
naşterii, mai exact, declanşarea durerilor naşterii. 

- În cazul unei naşteri prin cezariană, momentul de la care este deschis corpul 
mamei este clipa de la care fătul dobândeşte statutul de persoană, aşa că orice act 
de agresiune va intra sub incidenţa regulilor generale în materie de protecţie 
penală a vieții, integrităţii corporale sau sănătăţii unei persoane. 

În accepţiune medicală, se face distincţie între avort şi naştere SR die, În 
limbaj medical, avortul înseamnă expulzia produsului de concepţie, mort sau viu, 
neajuns la vârsta viabilităţii, iar prin naştere prematură se înţelege expulzia 
fătului după luna a şasea, dar înainte de ajungerea sarcinii la termen?. | 

În accepțiune juridică însă, avortul cuprinde întreruperea cursului sarcinii pe 
toată durata acesteia. i 

Pentru reținerea” acestei infracţiuni este indiferentă durata sarcinii sau dacă 
produsul de concepţie ori fătul este viabil sau nu. 

În situaţia în care se instalează moartea cerebrală a gravidei, fiinţa din corpul 
mamei se e bucură î încă de protecţia penală, ceea ce dovedeşte c că valoarea socială 


! În doctrină s-a mai arătat că incriminarea avortului urmăreşte evitarea realizării mano- 
perelor abortive în condiţii improprii care pot conduce la naşterea unor copii cu malformații, 
precum şi asigurarea sporului de natalitate — Explicații preliminare ale noului Cod penal, 
p. 106. 

2 O.A. Stoica, op. cit., p. 102. V. Iftenie, D. Dermengiu, op. cit., p. 491. 

protejată de legea penală, constând în „viaţa în devenire”, poate ajunge să fie 
protejată independent, fără a fi necesară grefarea ei pe o altă valoare socială!. 

În acest caz, se pune problema încadrării juridice a faptei celui care, inten- 
ționat sau din culpă, nu îndeplineşte un act medical necesar pentru a salva viaţa 
copilului nenăscut aflat în corpul femeii aflate în moarte cerebrală. 

O primă soluție ar fi aceea de a considera că fapta ar fi un avort şi ar fi 
sancționată doar fapta intenționată a celui care nu realizează actul necesar salvării 
copilului nenăscut. Credem că o atare soluţie este discutabilă, deoarece într-o 
astfel de ipoteză nu se mai poate vorbi despre existenţa unei sarcini. O persoană 
decedată nu poate să fie însărcinată, aşa că fapta nu ar putea fi o întrerupere a 
cursului sarcinii. În plus, raportat la conduita culpabilă, sesizăm că avortul din 
culpă nu este incriminat ca atare (ci doar ca vătămare corporală din culpă, faptă 
însă ce are ca situație premisă o persoană în viaţă — femeia însărcinată), aşa că o 
eventuală culpă medicală nu ar putea fi reţinută în sarcina medicului care nu 
salvează copilul din motive imputabile cu titlu de culpă. 

Cea de-a doua soluţie este aceea de a considera că, odată cu decesul mamei, 
copilul dobândeşte statutul de persoană, chiar dacă una „captivă” în corpul femeii 
decedate. Dacă în cursul sarcinii fătul este dependent de corpul mamei, odată cu 
decesul acesteia, copilul capătă statutul de persoană. În acest caz, fapta de a nu 
salva copilul ar putea fi sancţionată ca un omor sau o ucidere din culpă, în funcţie 
de forma de vinovăţie a celui care comite fapta. Această soluţie este, din punctul 
nostru de vedere, una raţională, care ține cont şi de realitatea medicală, dar şi de 
exigenţele dreptului penal. Din moment ce pentru astfel de situaţii există protocoale 
medicale, înseamnă că dreptul penal trebuie să se plieze pe această realitate faptică. 

În ceea ce priveşte analiza efectivă a laturii obiective a faptei, pentru claritate, 
apreciem că se impune o fragmentare a discuţiei prin raportare la reperul temporal 
utilizat de către legiuitor, respectiv vârsta de 14 săptămâni a sarcinii. 


1) Vârsta sarcinii este mai mică sau egală cu 14 săptămâni. Înainte de acest 
moment, sarcina va putea fi, în principiu, întreruptă, fără a atrage vreo consecință 
de natură penală, doar dacă sunt respectate condiţiile ce rezultă din interpretarea 

per a contrario a condiţiilor prevăzute de legiuitor. Aşadar, avortul va avea un 
caracter licit dacă: | 

(i) vârsta sarcinii este sub 14 săptămâni. Raportat la această primă condiţie, 
vârsta sarcinii se va determina conform protocoalelor medicale. 

Tradițional, momentul de la care se calcula vârsta sarcinii era acela al 
fecundării ovulului. O astfel de abordare genera însă controverse legate de carac- 
terul licit al aşa-numitelor pilule „de după”, adică anticoncepţionale care se 


! R. Maurach, F.-C. Schroeder, M. Maiwald, op. cit., p. 84, par. 25. 

administrează Supă consumarea relaţiei sexuale tocmai pentru a împiedica 
apariţia unei sarcini’. xl 

Pentru a evita o asemenea incluziune, neconformă percepției 
sociale/medicale/juridice asupra problemei, termenul de 14 săptămâni va avea ca 
moment a quo finalizarea procesului de nidare (9-12 zile de la momentul 
întreținerii raportului sexual). 

Aşa se explică de ce, în prezent, în majoritatea sistemelor de drept, folosirea 
pilulelor „de după” nu atrage răspunderea penală pentru întreruperea cursului 
sarcinii, deşi în acest caz „întreruperea” procesului se realizează în afara institu- 
țiilor medicale, iar operațiunea (administrarea pastilei) nu este realizată de către 
un medic. 

Oricum, indiferent care este momentul de la care vom începe calculul celor 
14 săptămâni, în concret este dificil a se stabili acest moment a quo şi, de obicei, 
acest dubiu se interpretează în favoarea celui acuzat de comiterea unei întreruperi 
ilegale a cursului sarcinii (spre exemplu, în cazul unor contacte sexuale nepro- 
tejate, este dificil de stabilit practic în funcţie de care dintre ele trebuie calculat 
termenul de 14 săptămâni); 

(i) actul de întrerupere a fost realizat într-o instituţie medicală sau într-un 
cabinet medical autorizat în acest scop, de către un medic de specialitate 
obstetrică-ginecologie, cu drept de liberă practică medicală în această 
specialitate. 

Această condiţie se interpretează în sens strict cu privire la instituțiile medi- 

cale sau cabinetele medicale, care trebuie să fie autorizate în scopul realizării 
unui avort. 
_ În ceea ce priveşte locul (din punct de vedere spaţial) î în care se poate realiza 
întreruperea cursului sarcinii, credem că această condiţie se interpretează în sens 
larg. Dacă actul medical se realizează în cadrul normal în care își desfăşoară 
activitatea clinica sau cabinetul medical respectiv, condiţia de tipicitate a 
infracțiunii nu este îndeplinită. 

„Să ne imaginăm că medicii din cabinetul medical autorizat în acest scop cred - 
că este mai bine ca întreruperea cursului sarcinii să fie realizată într-o altă clinică, 
care nu are această specialitate, dar care poate oferi condiții mai bune raportat la 
situația particulară a gravidei (de exemplu, gravida suferă de diabet ŞI se decide 
realizarea actului medical la o clinică de diabet). Evident că o interpretare 
rațională a normei de incriminare conduce la concluzia că într-o astfel de situaţie 
fapta nu ar trebui să fie tipică. 


! În doctrina germană s-a propus, dar legiuitorul german nu a ţinut cont de propunere, ca 
infracțiunea de întrerupere a cursului sarcinii să se pedepsească în mod explicit doar după 
scurgerea unui interval de 13 zile de la fecundare, tocmai pentru a scoate de sub incidența 

penală procedeele contraceptive ulterioare actului sexual. Pentru detalii, a se vedea R. Maurach, 
„F.C. Schroeder, M. Maiwald, op. cit., p. 83, par. 22. 

Pentru ca fapta de întrerupere a cursului sarcinii să nu fie tipică, trebuie ca 
avortul să fie realizat de un medic de specialitate obstetrică-ginecologie. Dacă 
întreruperea este realizată de un medic care nu este de specialitate sau de orice 
altă persoană, fapta este tipică. 

În situația în care un alt medic realizează întreruperea cursului sarcinii, ar 
„putea fi totuşi incidentă cauza justificativă a exercitării unui drept (dreptul la 
viață privată sau autodeterminare al femeii însărcinate), medicul trebuind însă să 
demonstreze că nu exista posibilitatea efectivă a femeii însărcinate de a efectua 
întreruperea cursului sarcinii în condiţiile prescrise de lege; | 

(iii) actul de întrerupere a cursului sarcinii s-a realizat cu consimțământul 
femeii însărcinate. Condiţia consimţământului femeii însărcinate rezultă nu doar 
prin raportare la rațiunea pentru care avortul este permis până la această vârstă a 
sarcinii, dar şi din interpretarea sistematică a textului, care atribuie un caracter 
agravat (fără nicio altă precizare) actului de întrerupere a cursului sarcinii în 
absenţa consimțământului femeii însărcinate [art. 201 alin. (2) C. pen.]. 

În concluzie, în acest interval (9-12 zile de la momentul raportului sexual-14 
săptămâni), fapta de întrerupere a cursului sarcinii va fi tipică doar în cazul în 
care sarcina va fi întreruptă fără respectarea oricăreia dintre condiţiile mai sus 
prezentate. | 


2) Vârsta sarcinii este mai mare de 14 săptămâni. Din acest moment, 
dreptul nenăscutului are prioritate în faţa dreptului la autodeterminare al femeii 
însărcinate. Acesta e motivul pentru care, după acest moment, întreruperea 
cursului sarcinii va fi întotdeauna tipică, fiind indiferent dacă întreruperea 
cursului sarcinii se realizează de către un medic de specialitate, într-o unitate 
medicală sau cu consimţământul femeii însărcinate. 

În ceea ce priveşte actul de executare, întreruperea cursului sarcinii se va 
putea realiza atât prin acţiune, cât şi prin inacțiune. 

Acţiunile de întrerupere a cursului sarcinii pot fi diverse, de la procedee 
medicale clasice până la acţiuni mai „brutale”, cum ar fi lovirea puternică a 
femeii însărcinate în abdomen, administrarea unor substanţe toxice etc. 

Raportat la sfera de cuprindere a laturii obiective, este interesant de analizat 
dacă eventualele activități riscante realizate de către mamă, cunoscând că 
acestea ar putea întrerupe cursul sarcinii, s-ar putea circumscrie unei acțiuni 
tipice. Din punctul nostru de vedere, pentru a nu limita excesiv dreptul la viață 
privată al femeii însărcinate, o asemenea calificare nu va putea fi realizată 
a priori. Doar în situaţia în care activitatea riscantă nu mai reprezintă o formă de 
exercitare a dreptului la viață privată, ci doar o altă formă de întrerupere a 
cursului sarcinii (în sensul că ea este derulată de către femeia însărcinată tocmai 

în scopul de a întrerupe cursul sarcinii), o asemenea calificare ar putea fi permisă. 
In această ultimă situaţie, „abuzul de drept” comis de către viitoarea mamă, prin 

deturnarea scopului pentru care i se acordă dreptul de a desfăşura activități 
riscante, va fundamenta caracterul tipic al faptei. Chiar şi aşa, femeia însărcinată 
nu va răspunde penal, având în vedere incidența cauzei de nepedepsire. Totuşi, 
ceilalți potenţiali participanţi la comiterea faptei în această modalitate vor putea 
răspunde penal. ; 

În ceea ce priveşte întreruperea cursului sarcinii prin inaofiale, aceasta va 
putea fi comisă doar de către cel care are poziţia de garant faţă de femeia 
însărcinată sau față de făt (fiind o infracţiune pluriofensivă, va fi suficient să 
constatăm poziţia de garant raportat la cel puţin una dintre valorile sociale 
protejate prin normă). 

Având în vedere prevederile art. 17 C. pen., care stabilesc ipotezele în care o 
asemenea poziţie este activată (existența unei obligaţii contractuale, legale sau 
care a rezultat din crearea anterioară a unei stări de pericol pentru valorile sociale 
protejate prin normă), credem că vor putea comite prin omisiune această faptă 
medicul, femeia însărcinată (aici tipicitatea nu va produce nicio consecință, dată 
fiind cauza de nepedepsire aplicabilă), soţul sau rudele femeii însărcinate care, cu 
intenție, omit să intervină pentru a salva sarcina etc. 

Este interesant de stabilit în ce măsură soțul femeii însărcinate sau tatăl 
copilului are sau nu poziţie de garant cu privire la întreruperea cursului sarcinii. 
În opinia noastră, obligaţia de garant va exista în ambele ipoteze. Soţul are o 
poziţie de garant de sorginte legală față de soţia sa. La fel, tatăl copilului se află 
în poziţie de garant față de copilul său nenăscut. Aceasta pentru că, dacă după 
momentul naşterii tatăl are o obligaţie de garant faţă de copilul său, nu vedem de 
ce nu ar exista această obligaţie şi față de copilul său nenăscut. Din acest unghi, 
va comite spre exemplu o întrerupere a cursului sarcinii prin omisiune soțul care 
refuză să o ajute pe femeia însărcinată care trebuie transportată de urgență la 
spital pentru a se împiedica avortul, deşi ştie că prin refuzul său se va produce o 
întrerupere a cursului sarcinii. | 

Fapta trebuie să aibă ca rezultat specific întreruperea cursului sarcinii, 
indiferent de momentul în care se realizează, dar nu mai târziu de începerea 
procesului nașterii, deoarece după acest moment viața nou-născutului este 
protejată prin incriminarea omorului, şi nu a avortului. 

« Consumarea faptei are loc în momentul în care s-a întrerupt cursul firesc al 
sarcinii, indiferent dacă fetusul a fost d a sau eliminat viu şi indiferent dacă 
a continuat sau nu să trăiască. 

Se pune problema existenţei unei pluralități de infracțiuni dacă femeia a cărei 
sarcină este întreruptă urma să aibă gemeni sau tripleți. Dacă am accepta că prin 
incriminarea avortului este protejat exclusiv dreptul la viață al copilului nenăscut, 
ar trebui ca, în caz de întrerupere a cursului sarcinii, autorul să răspundă pentru 
un concurs ideal de infracţiuni de avort!. 


! A se vedea şi A.E. Franţ, op. cit., pp. 279-280. 

În realitate, agentul răspunde pentru o singură infracțiune de avort, fiind 
întrerupt cursul unei singure sarcini. 

La fel de interesantă este şi situaţia în care, ca urmare a manoperelor 
abortive, doar unul dintre cei doi gemeni îşi pierde viaţa. Fapta de întrerupere a 
cursului sarcinii este consumată sau rămâne în formă de tentativă? Credem că în 

acest caz cursul sarcinii nu este întrerupt, ci doar afectat, şi, din acest motiv, vom 
_fi în prezenţa unei tentative de avort. În această ipoteză, dacă s-ar accepta că este 
protejat exclusiv dreptul la viaţă al fiinţei nenăscute, atunci ar fi trebuit să se 
rețină un concurs între o tentativă de avort în concurs cu un avort consumat. 
Soluţia ar fi stranie şi pentru că nu este posibil ca aceeaşi sarcină, în acelaşi timp, 
şi să fie întreruptă, şi să-şi continue cursul natural. 


4. Forma de vinovăţie (latura subiectivă) 

În forma de bază, fapta de întrerupere a cursului sarcinii se comite cu intenţie 
directă sau eventuală. În cazul în care autorul urmăreşte producerea unei alte 
urmări (cel mai frecvent, lezarea integrității corporale a femeii), iar avortul se 
produce din culpă, fapta nu va fi tipică, fiind incidente alte norme (de regulă, 
infracţiunea de vătămare corporală). 


5! Forme agravate 

a) Întreruperea cursului sarcinii i fără consimţământul femeii însărcinate 
[art. 201 alin. (2) C. pen.] 

Avortul nu este consimţit atunci când consimțământul a fost smuls prin 
constrângere sau fraudă ori când, deşi femeia a consimţit ca altcineva să-i 
provoace avortul, totuşi avortul a fost realizat cu un mijloc sau procedeu abortiv 
pe care aceasta l-a refuzat expres şi categoric!. 

Fapta nu se pedepseşte dacă întreruperea cursului sarcinii a fost realizată de 
medic fără consimţământul femeii aflate în imposibilitatea de a-şi exprima 
voința, iar întreruperea se impunea din motive terapeutice. Totuşi, pentru a opera 
cauza justificativă, iar fapta să nu constituie infracțiune, este necesar ca la un 
moment anterior intervenţiei medicale femeia însărcinată să nu se fi opus în mod 
explicit întreruperii cursului sarcinii în scop terapeutic. 

Sancţiunea. Această formă agravată se pedepseşte cu închisoarea de la 2 la 7 
ani şi interzicerea exercitării unor drepturi. Dacă fapta a fost comisă de un medic, 
acestuia i se va aplica şi interdicția exercitării profesiei de medic. 


b) Întreruperea cursului sarcinii a cauzat femeii o vătămare corporală sau 
Fapta a avut ca urmare moartea femeii însărcinate [art. 201 alin. (3) C. pen.] 

Fapta are un caracter agravat din cauza producerii şi a unei urmări mai grave 
(pe lângă cea a avortului), imputabilă autorului cu titlu de culpă. 


' O.A. Stoica, op. cit., p. 105. 

În această modalitate agravată, fapta se comite cu praeterintenţie. 

Pentru a clarifica distincţiile dintre vătămarea corporală care a avut ca 
urmare avortul și avortul care a avut ca urmare vătămarea corporală, facem 
următoarele precizări. | 

Dacă agentul a agresat femeia însărcinată (fără a dori sau a accepta că  agre- 
siunea sa i-ar putea produce avortul) sau a dorit să-i cauzeze femeii însărcinate o 
vătămare corporală (spre exemplu, un prejudiciu estetic grav şi permanent), dar, 
din culpă, s-a produs şi avortul, fapta se va încadra în art. 194 alin. (1) sau 
alin. (2) C. pen., cât timp acţiunea intenționată a autorului a vizat integritatea corpo- 
rală sau sănătatea femeii, iar avortul este un rezultat subsidiar, provocat din culpă. 

Dacă însă agentul doreşte să-i cauzeze victimei o vătămare corporală prin 
producerea unei alte urmări decât cea a avortului, dar acceptă şi faptul că s-ar 
putea produce şi întreruperea cursului sarcinii, acest rezultat fiindu-i imputat cu 
titlu de intenţie eventuală, credem că se va reţine un concurs între vătămarea 
corporală şi avort, ambele fapte fiind comise cu intenţie. 

În ultima ipoteză, dacă agentul doreşte să întrerupă cursul sarcinii, dar din 
culpă se produce şi vătămarea corporală a femeii însărcinate (spre exemplu, ca 
urmare a manoperelor abortive, victima a avut nevoie de 91 de zile de îngrijiri 
medicale), fapta se va încadra la art. 201 alin. 6) C. pen. În acest caz, fapta este 
praeterintenționată, dar acțiunea intenționată vizează lezarea fătului, prin întreru- 
perea cursului sarcinii. 

Aceeaşi distincție se poate face şi între lovirile sau vătămările cauzatoare de 
moarte şi avortul care a avut ca urmare moartea victimei. 

Dacă agentul a agresat victima, femeie însărcinată, doar pentru a-i leza 
integritatea corporală sau sănătatea, însă, ca urmare a agresiunii, s-a produs din 
culpă moartea femeii însărcinate, fapta se va încadra la art. 195 C. pen. În acest 
caz, pierderea sarcinii şi lezarea drepturilor fătului vor fi valorificate exclusiv în 
procesul de individualizare a pedepsei. 

Dacă însă agentul a dorit să întrerupă cursul sarcinii şi, din jo ca urmare- 

a manoperelor abortive intenționate, s-a produs şi moartea femeii însărcinate, 
atunci fapta se va încadra la art. 201 alin. (3) C. pen. 
„_. Sancţiunea. Dacă s-a produs o vătămare corporală, pedeapsa este închi- 
soarea de la 3 la 10 ani şi interzicerea exercitării unor drepturi, iar dacă fapta a 
avut ca urmare moartea victimei, se aplică pedeapsa închisorii de la 6 luni la 12 
ani şi interzicerea exercitării unor drepturi. Dacă fapta în această formă agravată a 
fost comisă de un medic, acestuia i se va aplica şi interdicţia exercitării profesiei 
de medic. 


„6. Cauza justificativă specială — avortul terapeutic 
Raportat la fundamentul cauzei justificative, ea se legitimează Puia 
pie apasă a valorilor sociale aflate în conflict. În acest caz, nu mai discutăm 

doar despre un conflict între drepturile fătului şi dreptul la autodeterminare al 
femeii însărcinate, ce se rezolvă după 14 săptămâni în favoarea fătului, ci despre 
un conflict între drepturile fătului şi dreptul la integritate corporală, sănătate sau 
viață al femeii însărcinate. Acest ultim conflict va fi rezolvat în favoarea femeii 
însărcinate, prin înlăturarea caracterului antijuridic al faptei de întrerupere a 
"cursului sarcinii comise în aceste circumstanţe. 

Centrul de greutate al acestei cauze justificative îl reprezintă sintagma scop 
terapeutic. 

Prin întreruperea cursului sarcinii efectuată în scop terapeutic trebuie să 
înțelegem că, pentru incidenţa cauzei justificative, este necesar ca avortul să fie 
efectuat pentru a salva viaţa, integritatea corporală sau sănătatea femeii însăr- 
cinate. (avort terapeutic propriu-zis) sau în interesul fătului, atunci când 
nenăscutul suferă de boli genetice (avortul eugenic). | 

Scopul terapeutic pentru care sarcina a fost întreruptă va trebui atestat prin 
acte medicale care să demonstreze că întreruperea cursului sarcinii era în mod 
real o alternativă terapeutică viabilă pentru înlăturarea unei stări de pericol 
actuale sau potenţiale pentru sănătatea sau viaţa mamei. Aşadar, textul nu cere ca 
întreruperea cursului sarcinii să reprezinte singura modalitate prin care ar fi putut 
avea loc vindecarea sau înlăturarea stării de pericol potenţiale, fiind suficient ca 
aceasta să reprezintă o alegere medicală rezonabilă. 

Ca o critică adusă legiuitorului, menționăm faptul că, la fel ca în edict. 
tarea anterioară, acesta a ales să nu se preocupe în mod explicit de pci 
avortului etic. 5 

Avortul „etic”! reprezintă acea situaţie de întrerupere a cursului unei sarcini 
rezultată dintr-o faptă penală privitoare la viața sexuală a femeii. O tratare 
distinctă a problemei ar fi fost de dorit pentru a evita discuţiile care au existat 
deja în reglementarea anterioară raportat la caracterul licit sau ilicit al unei 
asemenea fapte, precum şi dezbaterile privind posibila includere a avortului etic 
în noțiunea de „avort efectuat în scop terapeutic”. 

Controversa din acest punct de vedere nu era una ce trebuia ignorată, fiind 
dificil, la nivel conceptual, ca avortul etic să fie de plano inclus în noţiunea de 
„avort efectuat în scop terapeutic”, atunci când continuarea sarcinii nu ar produce 
efecte secundare asupra sănătăţii psihice a femeii. Dată fiind însă tăcerea legiui- 
torului, „trăgând” de limitele avortului terapeutic, vom considera că avortul etic 
poate fi calificat ca o subspecie a acestuia. 

De regulă, această cauză justificativă se va putea reţine doar atunci când 
există consimțământul femeii. Excepţional, cauza justificativă va putea produce 
efecte atunci când mama, deşi aflată în imposibilitatea de a-şi da consimțământul, 
nu şi-a exprimat anterior opoziţia cu privire la întreruperea cursului sarcinii 
d-ta si n il sa pi mag n pi cuie Îi 


! Pentru detalii, a se vedea D.A. Şerban, Avortul etic, în CDP nr. 3/2008, pp. 117-141. 

pentru salvarea vieţii sau pentru a evita punerea în pericol a sănătăţii ori inte- 
grității sale. În acest ultim caz, s-ar putea spune că „egoismul” femeii însărcinate 
se prezumă, în sensul că se prezumă că mama doreşte să se salveze în detrimentul 
copilului nenăscut. Rid L. 

Reperul temporal de 24 de săptămâni utilizat de către legiuitor în teza finală 
sugerează voința acestuia de a atrage în sfera dreptului penal un concept cu care 
alte state operează deja de mult timp, respectiv cel al viabilităţii fătului!. Pe baza 
ştiinţei medicale, viabilitatea se exprimă în unele state „matematic” (prin număr de 
săptămâni sau masă corporală)”, alte sisteme preferând o determinare in concreto. 

Vizavi de relevanţa conceptului, în unele state viabilitatea este introdusă ca 
limită temporală absolută pentru efectuarea întreruperii cursului sarcinii chiar şi 
în scop terapeutic (din acel moment fătul putând fi subiect pasiv al infracţiunii de 
omor), pe când alte state aduc, odată cu acest moment, o abordare mult mai rigidă 
a situaţiilor în care avortul ar putea fi justificat. În această ultimă situaţie, spre 
exemplu, odată atinsă limita viabilităţii, avortul va fi permis doar în cazul în care 
viața femeii însărcinate (nu şi sănătatea acesteia) este pusă în pericol, 
apreciindu-se că dreptul la viață al nenăscutului viabil este, indiscutabil, mai 
„Sreu” decât dreptul femeii la integritate fizică şi psihică’. | 

Această limită temporală are relevanţă şi din perspectivă medicală, având în 
vedere că după 6 luni nu mai discutăm din punct de vedere medical despre un 
avort, ci despre o naştere prematură a copilului. 

Din păcate, raportat la formularea actuală a cauzei justificative din art. 201 
C. pen., remarcăm că efectele pe care legiuitorul le atribuie depăşirii acestei 
limite temporale de 24 de săptămâni sunt puţin relevante. Singura diferență dintre 
cele două intervale este aceea că, dacă înainte de 24 de săptămâni ar fi cinic să 
susţinem că întreruperea cursului sarcinii s-ar putea face şi în interesul fătului - 
(având în vedere că întreruperea sarcinii ar determina moartea fătului, acesta 
fiind, ca regulă, neviabil), după 24 de săptămâni ar fi posibil ca întreruperea 
cursului sarcinii să fie realizată şi în interesul fătului, pentru a-i salva viaţa (spre. 
exemplu, sarcina este întreruptă pentru a salva viaţa fătului care are o poziţie 
riscantă în uterul mamei, ce ar fi putut cauza în final moartea sa). 


! Viabilitatea reprezintă capacitatea fătului de a trăi şi supraviețui independent. Uneori, 
viabilitatea este considerată chiar momentul de debut al vieții în sensul legii penale. Cu titlu 
exemplificativ, a se vedea F. Mantovani, op. cit., p. 29. Chiar dacă, în principiu, suntem de acord 
cu o asemenea poziţie, suntem conştienţi de faptul că ea ar fi mult prea „futuristă” raportat la 
poziția actuală, cvasiunitară, cu privire la problema debutului dreptului la viață al persoanei. 

? Spre exemplu, în Finlanda se consideră că viabilitatea este atinsă la 24 de săptămâni. 

3 În acest sens, ultima teză a art. 7 din Legea nr. 194/1978 din dreptul italian prevede că, 
„atunci când există posibilitatea unei vieţi autonome, întreruperea cursului sarcinii poate fi 
efectuată doar în cazul prevăzut de art. 6 lit. a) (atunci când viaţa mamei este în pericol — n.n.), 
iar medicul este obligat să ia orice măsură idonee pentru salvarea vieţii fătului”. 

Dacă prin această fragmentare legiuitorul a dorit de fapt şi să atribuie un 
tratament mai puţin permisiv avortului terapeutic efectuat după vârsta de 24 de 
săptămâni, în sensul sublinierii caracterului său de excepţie, rezultatul „scriptic” 
este unul din care o atare voinţă se poate deduce relativ dificil. 

O soluţie mult mai inspirată din perspectiva creării unei protecţii penale mai 
- puternice a fătului viabil, care ar fi sugerat importanţa dreptului la viață al nenăs- 
cutului viabil, ar fi fost aceea de a prevedea că, odată atinsă limita viabilităţii, 
avortul poate fi realizat doar dacă viața mamei este pusă în pericol sau în 
interesul fătului, atunci când acesta este afectat de boli genetice grave sau viața sa 
ar putea fi salvată prin naşterea prematură. 


7. Tentativa 

Tentativa este sancționată. 

Precizăm însă că, în temeiul art. 36 alin. (3) C. pen., va fi sancţionată cu 
pedeapsa prevăzută de lege pentru forma consumată fapta autorului de a încerca 
să producă avortul, rezultat care nu se produce, producându-se însă rezultatul 
vătămării corporale a femeii însărcinate, rezultat imputabil autorului cu titlu de 
culpă (adică tentativa de avort care a avut ca urmare vătămarea corporală). 

Spre exemplu, va răspunde pentru tentativă de avort (sancționabilă însă în 
limitele prevăzute pentru forma consumată) cel care administrează nişte substanțe 
toxice femeii însărcinate pentru a produce întreruperea cursului sarcinii, rezultat 
care nu se produce, iar ca urmare a administrării acestora victima suferă o 
vătămare corporală, respectiv imposibilitatea de a mai avea copii. | 

Similar se vor stabili încadrarea juridică şi limitele de pedeapsă în cazul 
avortului care a avut ca urmare moartea femeii însărcinate. 


8. Cauză de nepedepsire 

În ultimul alineat al art. 201 C. pen. se regăseşte cea mai importantă modi- 
ficare adusă de actuala incriminare, respectiv cea privind introducerea unei cauze 
de nepedepsire pentru femeia însărcinată care îşi întrerupe cursul sarcinii. În 
expunerea de motive care însoţeşte actualul Cod penal, legiuitorul şi-a justificat 
opțiunea arătând că „s-a precizat în mod explicit nepedepsirea femeii însărcinate 
care comite această faptă, punându-se astfel capăt discuţiilor din doctrină în 
jurul acestei probleme”. 

Din punctul nostru de vedere, introducerea cauzei de nepedepsire nu face 
decât să compromită obiectivul normei, ea putând uşor primi „semnificaţia” unei 
încurajări a femeii însărcinate de a-şi întrerupe singură cursul sarcinii, şi nu în 
cadrul unei instituţii medicale de specialitate, de către un medic de specialitate. În 
opinia noastră, o soluţie de compromis mai potrivită ar fi fost aceea de it iute a 
răspunderii penale în cazul mamei care îşi întrerupe singură cursul sarcinii!. 
LAUNE ri pp rs 


! O asemenea abordare întâlnim în sistemul penal german [art. 218 alin. (3) C. pen. german]. 

Fiind vorba despre o cauză nepedepsire, ea va produce efecte doar în ceca ce 
o priveşte pe mamă, indiferent dacă mama are calitatea de autor al faptei (îşi 
provoacă avortul) sau calitatea de instigator ori complice (determină sau 
încurajează un medic să-i întrerupă cursul sarcinii). 4 v; | 

În cazul celorlalți participanţi. care au contribuit în orice fel la comiterea - 
întreruperii cursului sarcinii, fapta va rămâne sancţionabilă. Astfel, spre exemplu, 
medicul care a întrerupt efectiv cursul sarcinii va fi sancţionat pentru avort în 
forma autoratului, cel care a pus la dispoziţie mijloacele abortive necesare femeii 
pentru întreruperea cursului sarcinii va fi sancţionat pentru complicitate materială 
la avort etc. 


VĂTĂMAREA FĂTULUI 


Art. 202 C. pen. incriminează: 

- vătămarea fătului, în timpul naşterii, care a împiedicat instalarea 
vieții extrauterine [art. 202 alin. (1)]; 

- vătămarea fătului, în timpul naşterii, care a cauzat ulterior copilului 
o vătămare corporală sau care a avut ca urmare moartea copilului 

„ art. 202 alin. (2)]; 

- vătămarea fătului în timpul sarcinii, prin care s-a cauzat ulterior 
copilului o vătămare corporală sau care a avut ca urmare moartea 
copilului [art. 202 alin. (3)]. ` : | 


1. Rațiunea incriminării şi valoarea socială protejată 

Prin această incriminare, legiuitorul a avut ca obiectiv suprimarea unei 
lacune din legislaţia anterioară în ceea ce priveşte protejarea fătului nenăscut. 

Raportat la cadrul temporal în care fapta se poate comite, norma incrimi- 
nează atât acţiunile vătămătoare sau fatale realizate asupra fătului în timpul. 
naşterii, cât şi pe cele din timpul sarcinii, dacă acestea şi-au produs rezultatul 
„după naşterea copilului. 

Reglementarea celor două ipoteze are la bază motive diferite, astfel că 
prezentarea acestora se va face diferențiat. | | 

„În ceea ce priveşte faptele în care actul de executare se comite în timpul 
naşterii, textul urmăreşte acoperirea unui interval „descoperit” în reglementarea 
anterioară din perspectiva protecţiei penale, respectiv a celui dintre începutul şi 
finalizarea procesului naşterii. 

În reglementarea anterioară, excluderea acţiunilor vătămătoare asupra fătului 
din tipicitatea infracțiunii de avort sau de omor decurgea din poziţia predominantă 
în doctrina şi practica judiciară vizavi de momentul în care debutează protecția 
penală a dreptului la viață (stricto sensu) sau, altfel spus, momentul de la care 

putem discuta despre persoană ca subiect pasiv al infracțiunilor contra persoanei 
(omor, ucidere din culpă, lovire sau alte violențe, vătămare corporală etc.). 

Aşa cum am mai arătat, conform acestei opinii tradiţionale, în dreptul penal 
se putea discuta despre viață stricto sensu doar de la finalizarea procesului 
naşterii (sau al instalării vieții extrauterine). Cea mai importantă consecinţă a unei 
` atari abordări era faptul că doar de la acest moment persoana putea fi subiect 

pasiv al unei infracțiuni contra persoanei. | 

Înainte de acest moment, dreptul la viaţă al fătului era protejat doar prin 
incriminarea provocării ilegale a avortului, care avea ca limită temporală finală 
începutul procesului naşterii. 

Ca atare, în viziunea doctrinară şi jurisprudenţială predominantă din vechea 
reglementare, fătul pe cale să devină persoană rămânea complet neprotejat în 
intervalul cuprins între începutul procesului naşterii şi finalizarea acestuia. Infracţi- 
unea de vătămare a fătului remediază acest defect major al legislaţiei anterioare. 

Aşadar, în prezent, protecţia vieţii lato sensu are următoarea structură temporală: 

Finalizarea procesului de concepție <---> Începerea Pios dle: naşterii: 
art. 201 C. pen. 

Începerea procesului naşterii <---> Finalizarea naşterii: art. 202 alii. (1), 
(2), (4), (5) C. pen. 

Finalizarea procesului naşterii <---> Moartea persoanei: infracțiuni contra 
persoanei, C. pen. 

Din punctul nostru de vedere, o soluție mult mai simplă şi în acord cu poziția 
medicală privitoare la problema începutului protecţiei dreptului la viaţă ar fi fost 
aceea de devansare a momentului în care debutează protecţia dreptului la viaţă în 
sens penal, la momentul începerii procesului naşterii. 

Dacă s-ar fi adoptat o asemenea soluţie, orice conduită realizată în cursul 
naşterii ar fi fost calificabilă ca o infracţiune contra persoanei. Aşa cum am arătat 
cu altă ocazie (a se vedea analiza privind debutul dreptului la viață făcută cu 
ocazia analizei infracţiunilor contra vieţii persoanei), soluția a fost deja adoptată 
pe cale doctrinară în alte state europene, cum ar fi Germania sau Italia. 

În plus, imposibilitatea factuală de a separa debutul procesului naşterii de 
finalizarea procesului naşterii a fost afirmată şi în doctrina medico-legală!, 
susținându-se că ambele momente sunt „părți ale aceluiaşi proces unic, ce nu 
poate fi divizat în două momente distincte, momente ce nu au nicio relevanţă din 
punct de vedere medical şi implicit medico-legal”. Prin urmare, s-a apreciat că 
această construcţie juridică (uciderea nou-născutului şi vătămarea fătului) este 
„contrară realităţii medicale, întrucât amplul proces fiziologic al naşterii, odată 
declanșat, decurge în mod natural conform legilor biologice, iar acest moment de 

separare a copilului de corpul mamei, față de care legiuitorul raportează cele 


! V. Iftenie, D. Dermengiu, op. cit., p. 487, respectiv p. 488. 

două infracțiuni, este fără importanță din punctul de vedere medical şi implicit 
medico-legal”. 

În ceea ce priveşte incriminarea unor conduite aa iei sau fatale asupra 
fătului în timpul sarcinii, care însă şi-au produs rezultatul vătămător doar după 
instalarea vieţii extrauterine, reglementarea era şi este necesară, pentru că o astfel 
de faptă nu întrunea/întruneşte tipicitatea niciunei alte infracțiuni. 

Astfel, având în vedere că la momentul acţiunii nu există un subiect pasiv 
specific unei infracțiuni contra persoanei şi că tipicitatea unei fapte presupune 
existenţa tuturor elementelor de tipicitate la momentul conduitei infracţionale, o 
eventuală acțiune de vătămare sau de ucidere a fătului, care să îşi fi produs rezul- 
tatul doar după naştere, nu ar fi intrat sub incidenţa legii penale din perspectiva 
infracţiunilor contra persoanei. 

La fel, fapta nu ar fi putut constitui nici infracţiunea de întrerupere ilegală a 
cursului sarcinii, pentru că, prin ipoteză, sarcina nu a fost întreruptă, fătul 
născându-se, iar acţiunea agentului nici măcar nu viza întreruperea cursului 
sarcinii. Devine astfel clar fundamentul intervenţiei dreptului penal în acest 
cadru, prin incriminarea punctuală a acelor conduite comise în timpul sarcinii 
care îşi produc efectul vătămător sau mortal după instalarea vieţii extrauterine. 


2. Structura infracțiunii 

Deşi plasate într-un singur articol, cele două categorii de texte de incri- 
minare, reunite sub titulatura de vătămarea fătului, sunt eterogene din perspectiva 
condiţiilor de comitere, fiind, de fapt, texte de i incriminare distincte, unite doar de 
un nomen iuris comun. 

Textele pot fi însă grupate în două categorii, în funcţie de numitorul lor 
comun, respectiv momentul în care are loc actul de executare: în timpul naşterii 
sau în timpul sarcinii!. 

Având în vedere această construcţie a legiuitorului, cele două tipuri de fapte 
vor fi analizate distinct. 


3. Vătămarea fătului în timpul naşterii 

Toate aceste forme de vătămare a fătului în timpul naşterii au ca numitor 
comun faptul că actul de executare trebuie comis în timpul procesului naşterii. 
Acest interval are ca limite temporale începutul procesului naşterii (începerea 
durerilor naşterii în cazul naşterii naturale şi momentul efectuării inciziei în cazul 
naşterii prin cezariană), respectiv finalizarea ivit naşterii, prin instalarea 
vieții extrauterine. 


! Cu privire la definirea acestor sintagme, a se vedea şi M. Rotaru, Unele: consideraţii 
asupra infracțiunii de vătămare a fătului, prevăzută în art. 202 din noul Cod penal, cu spe- 
cială referire la înțelesul noțiunii de „făt” şi al sintagmelor „în timpul sarcinii” şi „în timpul 
naşterii”, în Dreptul nr. 7/2012, pp. 89-93. 

Diferenţele dintre conduitele incriminate apar raportat la rezultatul produs de 
acțiunea de vătămare a fătului, la momentul în care acest rezultat se produce sau 
la nivelul laturii subiective. 


A. Vătămarea intenţionată a fătului în timpul naşterii care a împiedicat 
instalarea vieţii extrauterine 

Art. 202 alin. (1) C. pen. sancţionează vărămarea fătului, în timpul naşterii, 
care a împiedicat instalarea vieții extrauterine. 


1. Valoarea socială protejată 

Norma protejează dreptul la viaţă al fătului, prin protejarea acestuia față de 
orice conduite anterioare instalării vieţii extrauterine din timpul naşterii, care ar 
putea determina împiedicarea finalizării procesului naşterii şi moartea copilului 
în timpul acestui proces. 


2. Subiectul activ 

Subiectul activ este general. Teoretic, fapta va putea fi comisă şi de către o 
persoană juridică. Spre exemplu, o companie farmaceutică eliberează pe piaţă un. 
medicament utilizat de personalul medical în timpul naşterii, acceptând că acesta 
ar putea duce la împiedicarea instalării vieții extrauterine. 


3. Latura obiectivă 

Conduita incriminată prin acest prim alineat este orice acţiune de vătămare a 
fătului care determină împiedicarea instalării vieţii extrauterine. In ceea ce 
priveşte actul de executare, chiar dacă legiuitorul foloseşte termenul „vătămare”, 
ce ar putea sugera că pentru determinarea conţinutului actului de executare ar 
trebui să ne raportăm la art. 194 C. pen., credem că în acest context acțiunea de 
vătămare trebuie detaşată de semnificația acolo atribuită. 

Astfel, va constitui act de executare orice acțiune sau inacțiune care a 
„produs împiedicarea instalării vieţii extrauterine (respectiv finalizarea procesului 
naşterii), urmarea caracteristică ce defineşte actul de executare în acest caz. 

Fiind o infracţiune cu conţinut deschis, actul de executare va putea fi comis 
nu doar prin acțiune, ci şi prin inacțiune, cu precizarea necesară că, în această 
ultimă ipoteză, autorul va trebui să aibă o poziţie de garant faţă de fătul nenăscut. 

Actul de executare va fi tipic doar dacă el este comis în timpul procesului 
naşterii. Dacă o acţiune anterioară începutului procesului naşterii a determinat 
avortul, fapta va constitui infracţiunea de întrerupere a cursului sarcinii, şi nu 
infracţiunea de vătămare a fătului. 


4. Forma de vinovăţie (latura subiectivă) 
Din interpretarea gramaticală şi logico-sistematică a textului de incriminare 
reiese că, în această formă, fapta poate fi comisă cu intenţie. Va exista intenție 


151 


Drept penal. Partea specială 


atunci când autorul a dorit sau a acceptat că rezultatul tipic se va produce. Fapta 
nu va putea fi comisă cu praeterintenţie, pentru că nu poate fi identificat un 
rezultat intermediar tipic (rezultatul inițial intenţionat din structura infracțiunii 
praeterintenționate) peste care să se suprapună rezultatul mai grav (împiedicarea 
instalării vieții extrauterine), imputabil autorului cu titlu de culpă. 


B. Vătămarea intenţionată/praeterintenționată a fătului în sita) naşterii 
care a cauzat ulterior copilului o vătămare sau care a avut ca urmare moartea 
copilului 

Următoarea formă de vătămare a fătului în timpul naşterii este cea de la 
art. 202 alin. (2) C. pen., respectiv vătămarea fătului, în timpul naşterii, care a 
cauzat ulterior copilului o vătămare corporală sau care a avut ca urmare 
moartea copilului. 

Diferenţierea dintre aceste două forme [art. 202 alin. (1) şi (2) C. pen.] se 
face exclusiv prin raportare la rezultatul produs prin conduita vătămătoare. Dacă 
în primul alineat rezultatul specific era cel al împiedicării vieţii extrauterine, în al 
doilea alineat rezultatul se produce după instalarea vieţii extrauterine. 

Textul înglobează două forme de vătămare a fătului, delimitarea făcându-se 
prin raportare la rezultatul produs: vătămarea corporală sau moartea copilului. 


]. Latura obiectivă 
“În cazul primei forme de comitere, conduita autorului realizată în timpul 
naşterii îşi produce rezultatul specific, respectiv vătămarea corporală, după 
instalarea vieții extrauterine. Faptul că rezultatul trebuie să se producă după acest 
moment reiese din terminologia utilizată de către legiuitor, respectiv vătămarea 
corporală a copilului. Sintagma vătămare corporală va avea aceeaşi semnificaţie 
ca cea din art. 194 C. pen. 

Astfel, va exista o vătămare corporală în sensul normei dacă în urma 
conduitei din timpul naşterii. s-a produs cel puţin una dintre urmările specifice 
vătămării corporale: o stare de infirmitate, leziuni traumatice sau afectarea sănă- 
tății unei persoane, care au necesitat, pentru vindecare, mai mult de 90 de zile de 
îngrijiri medicale, un prejudiciu estetic grav şi permanent sau punerea în 
primejdie a vieţii persoanei. În ceea ce priveşte urmarea prevăzută de art. 194 
alin. (1) lit. d) C. pen., având în vedere elementele constitutive ale faptei — 
rezultatul trebuie să se producă față de un copil —, este mai mult decât improbabil 
ca o asemenea urmare să se poată produce. 

Se observă că, prin maniera de reglementare, rămân în afara dreptului penal 
acele conduite realizate în timpul naşterii care produc leziuni traumatice sau 
afectarea sănătăţii unei persoane care au necesitat pentru vindecare mai puţin de 90 
de zile de îngrijiri medicale [rezultat specific art. 193 alin. (2) C. pen.]. Din punctul 
nostru de vedere, o asemenea excludere nu este neapărat justificată, textul trebuind 

să acopere toate ipotezele în care fătului i se produce o lezare a sănătăţii sau 
integrității corporale pentru care este nevoie de zile de îngrijiri medicale. 

Infracțiunea este una cu conţinut deschis, astfel că ea va putea fi comisă şi 
prin inacţiune, în măsura în care agentul are poziţia de garant față de valoarea 
socială protejată prin norma de incriminare. 

În ceea ce priveşte maniera de delimitare a acestei infracțiuni faţă de 
infracțiunea de vătămare corporală, ea se va face prin identificarea momentului în 
care a avut loc actul de executare generator al rezultatului specific. Astfel, dacă 
actul de executare a avut loc în timpul naşterii, iar rezultatul s-a produs după 
instalarea vieţii extrauterine, fapta va constitui infracțiunea de vătămare a fătului 
în această formă. În schimb, dacă atât actul de executare, cât şi rezultatul specific 
au avut loc după instalarea vieţii extrauterine, fapta va constitui infracțiunea de 
vătămare corporală. 

În cea de-a doua modalitate de comitere, singurul element de N ALO 
al normei îl reprezintă rezultatul produs de conduita agentului. Astfel, în acest 
caz, acţiunea de vătămare a fătului va produce moartea copilului, şi nu doar 
vătămarea sa corporală. La nivelul structurii „temporale” a normei, nu există 
nicio diferență majoră. Conduita agentului va avea loc în timpul naşterii, iar 
rezultatul se va produce după instalarea vieţii extrauterine. 

Delimitarea față de infracțiunea de omor se va face în aceeaşi manieră. Dacă 
actul de executare a avut loc în timpul naşterii, iar rezultatul s-a produs după acest 
moment, fapta va fi încadrată la infracţiunea de vătămare a fătului. Pe de altă parte, 
dacă atât acţiunea, cât şi rezultatul s-au produs după naşterea copilului, fapta va 
constitui infracțiunea de omor. Aceleaşi vor fi şi criteriile de delimitare între 
prezenta infracțiune şi infracţiunea de loviri sau vătămări cauzatoare de moarte. 


2. Forma de vinovăţie (latura subiectivă) 

ŞI în acest caz, interpretarea sistematică a normei de i incriminare [prin rapor- 
tare la prevederile art. 202 alin. (5) C. pen.] conduce la concluzia că, în prima 
modalitate de comitere, fapta poate fi comisă cu intenţie directă sau eventuală. 

În a doua modalitate de comitere, fapta va putea fi comisă cu intenţie directă 
sau eventuală, dar şi cu praeterintenţie (autorul doreşte vătămarea copilului, dar 
din culpă se produce moartea acestuia). 

Din acest punct de vedere, trebuie însă observat că enunţul normei poate - 
genera confuzie în identificarea laturii subiective. Folosirea sintagmei „a avut ca 
urmare moartea copilului” pentru numirea rezultatului tipic poate induce senzația 
că fapta este una care se comite întotdeauna cu praeterintenție, dat fiind că această 
formulare este frecvent folosită de legiuitor în cazul infracțiunilor praeterin- 
tenționate (cu titlu exemplificativ, menţionăm art. 195, art. 236 C. pen. etc.). 


153 


Drept penal. Partea specială 


Astfel, la o primă vedere, se pare că, de fapt, textul se pliază pe structura unei 
infracțiuni praeterintenționate, actul de vătămare fiind realizat intenționat, iar 
rezultatul producându-se din culpă (culpă sugerată de sintagma „a avut ca 
urmare”). 

„O analiză mai atentă a structurii ai relevă însă că aceasta nu urmează 
întotdeauna structura unei infracţiuni praeterintenţionate. O asemenea structură 
nu va exista atunci când acţiunea de vătămare produce direct şi intenţionat 
moartea copilului. | 

Aşadar, infracțiunea se va putea plia pe structura unei infracțiuni praeterin- 
tenționate doar atunci când, prin conduita sa din timpul naşterii, autorul a dorit 
sau a acceptat că va cauza copilului o vătămare corporală, rezultat intermediar 
intenționat care s-a produs, peste care se va suprapune subsecvent rezultatul mai 
grav, al morţii copilului, rezultat imputabil autorului cu titlu de culpă. 


. 3. Relația cu alte infracţiuni 

Relația cu infracțiunea de vătămare a fătului care a avut ca urmare vătă- 
marea corporală a copilului 

Între cele două infracțiuni poate fi trasată o relație similară cu cea dintre 
infracțiunea de vătămare corporală şi omor sau loviri ori vătămări cauzatoare de 
moarte. Astfel, în cazul în care inițial acțiunea vătămătoare produce o vătămare 
corporală, rezultat care se agravează, conducând la moartea copilului, în sarcina 
autorului se va reţine infracţiunea de vătămare a fătului care a avut ca urmare 
moartea copilului, prima faptă fiind absorbită natural în aceasta din urmă. 


C. Formă atenuată comună art. 202 alin. (1) şi art. 202 alin. (2) — art. 202 
alin. (4) C. pen. 

Conform art. 202 alin. (4) C. pen., vătămarea fătului în timpul naşterii comisă 
de către mama aflată în stare de tulburare psihică se sancţionează cu pedeapsa 
pice Pa în art. 202 alin. (1) sau (2), ale cărei limite se reduc la jumătate. 

Introducerea acestei forme atenuate se justifică în ideea creării unui 
tratament sancționator simetric celui reglementat în cazul infracțiunilor contra 
vieții sau sănătății persoanei, unde comiterea faptei similare de către mama aflată 
în stare de tulburare determină aplicarea unui tratament sancționator atenuat 
[art. 200 alin. (1) şi (2) C. pen.]. În aceste condiţii, ar fi fost inechitabil ca în cazul 
infracțiunilor de vătămare a fătului fapta mamei să nu beneficieze de un 
tratament similar. 

La fel ca în cazul art. 200 C. pen., motivaţia atenuării răspunderii este de 
ordin personal subiectiv [art. 50 alin. (1) C. pen.], astfel că doar mama care 
comite o asemenea faptă va putea beneficia de efectele acestei circumstanțe. 
Eventualii participanţi la fapta comisă de către mamă nu vor beneficia de acest 
tratament sancționator atenuat, ei fiind sancţionaţi pentru comiterea faptei în 
forma de bază. 

Cu privire la elementele obiective specifice acestei circumstanţe atenuante, 
precizăm că ea se va putea reține doar dacă fapta este comisă de către mamă, în 
timpul naşterii, iar conduita acesteia a fost determinată de o stare de tulburare 
psihică. Din cauza lipsei unei precizări explicite a legiuitorului, nu este foarte clar 

„dacă starea de tulburare trebuie să fie cauzată de sarcină sau de procesul naşterii 
ori forma atenuată poate fi reţinută în condiţiile unei stări de tulburare extrinsece 
acestui proces fiziologic. 

În opinia noastră, în considerarea relaţiei de corespondență a acestei forme 
atenuate cu cele prevăzute la art. 200 alin. (1) şi (2) C. pen. şi a faptului că, în 
acest ultim caz, cerința suplimentară, ca actul de executare să se comită la 
maximum 24 de ore de la momentul naşterii, conduce la ideea că starea de 
tulburare la care legiuitorul se referă este cea provocată de naştere, soluţia trebuie 
să fie similară şi în cazul de față. Astfel, starea de tulburare psihică a mamei 
trebuie să fie cauzată de sarcină sau de procesul naşterii şi nu poate avea la bază o 
cauză extrinsecă acestei stări fiziologice (spre exemplu, o stare acută de depresie 
cauzată de părăsirea mamei de către tatăl copilului). 


D. Cauză justificativă specială comună art. 202 alin. (1) şi (2) — art. 202 
alin. (6) C. pen. 

Conform art. 202 alin. (6) C. penia nu constituie infracțiune faptele prevăzute 
în alin. (1)-(3) săvârşite de un medic sau de persoana autorizată să asiste 
naşterea sau să urmărească sarcina, dacă acestea au fost săvârşite în cursul 
actului medical, cu respectarea prevederilor specifice profesiei şi au fost făcute 
în interesul femeii gravide sau al fătului, ca urmare a riscului inerent exercitării 
actului medical. 

Această cauză justificativă se aseamănă semnificativ cu cea reglementată în 
cazul întreruperii cursului sarcinii. În ambele situaţii, acțiunea care produce 
lezarea fătului (prin împiedicarea instalării vieţii extrauterine, vătămarea corpo- 
rală sau moartea sa după finalizarea procesului naşterii) este comisă în scopul 
salvării unei alte valori sociale, al cărei titular este mama sau chiar fătul (acțiunile 
justificate sunt comise în interesul femeii gravide sau al fătului). 

În acest caz, actul medical realizat în interesul mamei sau al fătului, deşi 
prezintă riscul producerii unuia dintre rezultatele prevăzute la alin. (1)-(3) ale 
art. 202 C. pen., risc acceptat de către medic (riscul trebuie acceptat pentru că 
doar aşa, într-o abordare „formalistă”, am putea reține intenţia eventuală raportat 
la medic), nu va fi considerat antijuridic tocmai pentru că respectiva conduită 
avea ca scop salvarea unei alte valori sociale (viaţa, sănătatea sau integritatea 
corporală a mamei ori a fătului). Aşadar, această coliziune dintre cele două valori 
sociale este soluţionată în favoarea interesului mamei sau al fătului. 

Din punctul nostru de vedere, reglementarea cauzei justificative în contextul 
infracţiunilor intenţionate este cel puţin bizară, dat fiind că, de cele mai multe ori, 

rezultatele vătămătoare care sunt consecința unui act medical nu sunt imputabile 
personalului medical cu titlu de intenţie, ci cu titlu de culpă. Chiar şi atunci când 
vorbim despre un risc pentru făt, acceptat de către personalul medical, în situaţia 
producerii sale nu vom putea discuta despre imputarea unei fapte intenţionate, ci 
despre imputarea unei fapte din culpă. Deşi formal, fiind vorba despre un risc 
medical acceptat, am putea discuta despre o intenţie eventuală, scopul în care 
actul este realizat, respectiv în interesul mamei sau al fătului, privează această 
„intenţie” de animus necandi, scăzând astfel semnificativ. gradul de reproşabi- 
litate a conduitei şi transformând astfel fapta într-una culpabilă. 

Introducerea unei atari cauze justificative în contextul vătămării fătului poate 
crea confuzie inclusiv în cadrul infracțiunilor contra persoanei. Aceasta pentru că 
ea induce senzaţia că legiuitorul consideră că un rezultat produs ca urmare a unui 
act medical, materializare a unui risc acceptat de către medic, este un rezultat 
tipic şi imputabil acestuia cu titlu de intenție, fapta fiind pliabilă pe forma tipică a 
unei eventuale infracțiuni intenţionate. Or, o asemenea abordare contrazice practica 
şi doctrina în materie, care admit că, atunci când vorbim despre rezultate — 
concretizări ale unor riscuri presupuse de actul medical —, doar în mod excep- 
tional vom discuta despre o infracțiune din culpă (şi nu despre una intenţionată, 
comisă cu intenţie eventuală). O astfel de conduită culpabilă imputabilă va putea 
fi reţinută în sarcina medicului doar atunci când rezultatul vătămător s-a produs 
sau a fost favorizat de nerespectarea standardelor medicale aplicabile în efec- 
tuarea respectivului act medical. 

Revenind la fondul cauzei justificative speciale, sesizăm strictețea condiţiilor 
sale de aplicare. „Atenţia” legiuitorului se justifică în primul rând prin importanţa - 
valorii sociale protejate prin infracțiunea de vătămare a fătului, respectiv viața 
aflată în punctul final al „creării”. 

Astfel, pentru ca fapta de vătămare a fătului să fie una justificată, este 
necesar ca: 

1. fapta să fie comisă de către un medic sau de către o persoană, auto- 
rizată să asiste la naştere ori să urmărească sarcina; 

2. actul de executare să reprezinte un act medical, realizat cu respec- 
tarea prevederilor specifice profesiei, în interesul femeii gravide sau al 
fătului. În ceea ce priveşte această condiţie, observăm că legiuitorul nu a impus 
cerința unei „necesităţi absolute” a actului medical, în sensul în care acesta ar 
trebui să fie unica soluţie pentru a proteja interesele mamei sau ale fătului. 
Această libertate a medicului în alegerea tratamentului trebuie însă limitată, 
cauza justificativă putând fi incidentă doar în situaţia în care actul medical 
vătămător pentru făt reprezintă o alegere medicală rezonabilă pentru protejarea 
intereselor mamei. În opinia noastră, cauza justificativă nu va putea opera atunci 
când medicul, având la dispoziţie o alternativă medicală la fel de viabilă, optează 
pentru realizarea actului medical vătămător pentru făt; 

3. rezultatul vătămător asupra fătului să fie urmarea riscului inerent 
exercitării actului medical. Această condiţie sugerează că prezenta cauză justifi- 
cativă poate opera doar în condiţiile în care rezultatul vătămător produs asupra 
fătului reprezintă materializarea riscurilor inerente actului medical realizat în inte- 
resul fătului sau al mamei şi nu este consecinţa unui act medical defectuos realizat. 

Dacă în sarcina medicului va putea fi identificată o conduită medicală 
culpabilă (act culpabil) aflată în raport de cauzalitate cu rezultatul de vătămare a 
fătului, fapta nu va mai fi una justificată, în speță putând fi reţinută forma de 
vătămare a fătului prevăzută de art. 202 alin. (5) C. pen.; 

4. actul medical să fie realizat cu consimțământul femeii însărcinate. 
Chiar dacă această condiţie nu este explicit prevăzută de lege, având în vedere 
motivaţia justificării faptei, respectiv caracterul medical al actului vătămător, este - 
cert că acesta va trebui realizat cu acordul femeii însărcinate. În cazul în care 
femeia însărcinată se află în imposibilitatea de a-şi exprima voinţa, vom putea 
discuta despre existenţa unui consimțământ prezumat. Dacă, în schimb, anterior 
survenirii imposibilității de a-şi exprima voinţa, femeia însărcinată şi-a exprimat 
în mod explicit opoziţia vizavi de efectuarea actului medical, vătămarea fătului în 
condiţiile efectuării de către medic a unui act medical neconsimţit nu va mai 
putea fi justificată. | 


4. Vătămarea fătului din culpă în timpul naşterii 

l. Rațiunea incriminării şi valoarea socială protejată 

Conform art. 202 alin. (5) C. pen., dacă faptele prevăzute în alin. (1), (2) şi 
(4) au fost săvârşite din culpă, limitele speciale ale pedepsei se reduc la jumătate. 

Chiar dacă aparent secundare ca importanță, situaţiile cuprinse în acest text 

au fost cele care au constituit impulsul real al creării acestei infracțiuni de 
vătămare a fătului. 
„ Spunem aceasta pentru că, dacă scenariile de vătămare a fătului în timpul 
naşterii cu intenţie sau praeterintenţie erau relativ improbabile, cele în care vătă- 
marea fătului în timpul naşterii se realizează din culpă sunt mult mai „reale”, date 
fiind riscurile pe care le presupune procesul naşterii şi eventualele conduite 
culpabile ale celor care asistă femeia însărcinată în acest proces (personal 
medical, precum şi alte persoane). 

Lacuna creată de viziunea din vechea reglementare era extrem de pregnantă 
tocmai în acest cadru al conduitelor culpabile, doctrina şi practica semnalând 
lipsa unei norme de incriminare care să sancționeze conduita culpabilă a perso- 
nalului medical care asistă la naştere, conduită ce duce fie la împiedicarea vieţii 
extrauterine, fie la vătămarea sau moartea copilului. Din motivele mai sus 
expuse, raportat la reglementarea anterioară, în aceste situaţii nu puteam discuta 
nici despre ucidere din culpă şi nici despre vătămare corporală din culpă. 

2. Latura obiectivă cai iu 

„Incriminarea vătămării din culpă a fătului în timpul naşterii nu aduce 
modificări de esență la nivelul laturii obiective. Ca atare, tot ceea ce a fost expus 
în cazul vătămării intenționate/praeterintenţionate a fătului în timpul naşterii 
art. 202 alin. (1), (2) şi (4) C. pen.] rămâne şi în acest cadru valabil. Având în 
vedere că fapta este una din culpă, ceea ce va constitui elementul obiectiv al 
faptei va fi o conduită culpabilă, comisivă sau omisivă, neconformă cu obligațiile 
de diligență sau prudenţă ale agentului. În cazul în care nu se va putea identifica 
încălcarea unei asemenea obligații, fapta nu va fi tipică. 

Această ultimă condiţie este deosebit de importantă în contextul activităţii 
medicale, unde, în situaţia în care actul medical a fost realizat cu respectarea 
tuturor standardelor medicale, neexistând încălcarea unei obligații de către 
personalul medical, fapta nu va mai fi tipică din punct de vedere obiectiv. 

„Astfel, dacă rezultatul vătămător asupra fătului reprezintă o urmare inerentă 
actului medical în sine, iar în sarcina personalului medical nu poate fi identificată 
vreo conduită culpabilă din punct de vedere medical (eroare de diagnostic sau 
tratament, eroare organizatorică, încălcarea obligaţiei de informare etc.), fapta nu 
va fi tipică. În acest caz, nu există nicio conduită reproşabilă agentului, care ar 
putea fundamenta imputarea rezultatului produs. 

La fel, dacă iniţial conduita culpabilă vătămătoare a produs doar un rezultat 
de vătămare a fătului, iar apoi acest rezultat s-a agravat, producându-se moartea 
copilului, autorul va răspunde pentru infracţiunea de vătămare din culpă a fătului 
în timpul sarcinii care a cauzat moartea copilului, primul rezultat fiind absorbit 
natural în rezultatul mai grav. 


3. Forma de vinovăţie (latura subiectivă) 

Singura diferență faţă de formele de vătămare a fătului analizate supra 
provine din modificarea laturii subiective cu care fapta va putea fi comisă. Astfel, 
în acest caz, este sancționată orice conduită culpabilă, comisivă sau omisivă, care 
produce unul dintre rezultatele tipice. Existenţa culpei se va determina utilizând 
regulile clasice de delimitare între intenție şi culpă. 

În ceea ce priveşte delimitarea acestei forme de vătămare a fătului de 
infracțiunile conexe, se va utiliza un algoritm similar celui prezentat supra. 

„Astfel, dacă actul de executare a avut loc în timpul naşterii şi a produs unul 
dintre rezultatele specifice prevăzute de art. 202 alin. (1) sau (2), se va reţine 
infracțiunea de vătămare a fătului. În cazul. în care actele de executare au fost 
comise după instalarea vieţii extrauterine, se va reține acea infracţiune contra 
persoanei care corespunde rezultatului produs de conduita culpabilă a agentului 
(vătămare corporală din culpă sau ucidere din culpă). 

5. Vătămarea fătului în timpul sarcinii 

O altă ipoteză avută în vedere de legiuitor în această nouă incriminare este 
cea în care actul de executare are loc în timpul sarcinii, însă rezultatul (vătă- 
marea sau moartea copilului) are loc după instalarea vieţii extrauterine. 


A. Vătămarea intenționată a fătului în timpul Sarcinii care a cauzat copi- 
lului o vătămare sau a avut ca urmare moartea sa | 


I. Latura obiectivă 

Din punctul de vedere al laturii obiective, singurele diferenţe față de situa- 
tiile deja analizate sunt legate de momentul în care are loc actul de executare, 
respectiv în timpul sarcinii, şi nu în timpul naşterii. Rezultatul specific normei 
este identic cu cel prevăzut de art. 202 alin. (2) C. pen., respectiv vătămarea sau 
moartea intervenită după finalizarea procesului naşterii (momentul producerii 
rezultatului este şi aici sugerat de termenul „copilului”). În mod just, în doctrină 
s-a criticat faptul că această modalitate de pie nu Eopiioe şi urmarea 
alternativă a împiedicării instalării vieţii extrauterine!. 

Delimitarea faţă de infracţiunea de avort se va face în primul rând raportat la 
momentul producerii rezultatului asupra fătului sau copilului. Astfel, dacă actul 
de executare comis în timpul sarcinii produce întreruperea sarcinii, fapta va 
constitui avort. În schimb, dacă actul de executare este realizat în timpul sarcinii, 
dar îşi produce rezultatul (vătămarea sau moartea copilului) după finalizarea 
naşterii, fapta va constitui vătămare a fătului. 

O ipoteză mai interesantă ce se impune a fi analizată este cea în care ri 
acționează în scopul întreruperii cursului sarcinii (actul de executare fiind comis 
deci în timpul sarcinii), însă rezultatul dorit nu se produce, producându-se însă 
vătămarea sau moartea copilului după naşterea sa. 

Spre exemplu, X, pentru a produce avortul lui Y, îi aplică acesteia două 
lovituri puternice în abdomen. Cursul sarcinii lui Y nu se întrerupe, însă, după 
naştere, copilul este vătămat sau decedează din cauza unor complicaţii generate 
de leziunile craniene produse de actul de executare al lui X din timpul sarcinii. 

Într-o asemenea speţă, par a fi incidente ambele texte ce protejează fătul: pe 
de o parte, fapta poate constitui infracțiunea de tentativă de avort, având în 
vedere că X a acţionat în scopul întreruperii cursului sarcinii, rezultat care însă nu 
s-a produs. Pe de altă parte, fapta poate constitui infracțiunea de vătămare a 
fătului prevăzută de art. 202 alin. (3) C. pen., existând o acţiune de vătămare a 
fătului în timpul sarcinii care produce vătămarea sau moartea copilului, după 
instalarea vieţii extrauterine. Această a doua faptă ar putea fi comisă cu intenție 
eventuală sau directă (atunci când autorul a acceptat sau a dorit, ca rezultat 


! Codul penal. Comentariu pe articole, p. 422 

alternativ avortului, vătămarea sau decesul copilului) « ori cu „praeterintenţie” 
(atunci când rezultatul vătămării sau morţii copilului după naştere i-ar fi 
imputabil autorului cu titlu de culpă). E 

O primă soluție posibilă ar fi cea a reţinerii ambelor infracțiuni în concurs, 
respectiv a tentativei de avort şi a vătămării fătului în timpul sarcinii care a avut 
ca urmare vătămarea sau moartea copilului. Din punctul nostru de vedere, o astfel 
de încadrare poate fi pusă în discuţie, ea valorificând de două ori aceeaşi acţiune. 
O atare valorificare ar fi permisă în măsura în care, prin reținerea celor două 
infracțiuni, s-ar valorifica lezarea a două valori sociale diferite. Însă, raportat la 
valorile sociale protejate prin cele două infracțiuni, observăm că poate fi 
argumentată o suprapunere a acestora, în condiţiile în care ambele vizează, 
într-un mod sau altul, protejarea vieţii sau integrităţii corporale a fătului în 
momente diferite ale evoluţiei sale. Aşadar, reținerea în concurs a celor două 
fapte ar putea pune probleme la nivelul principiului non bis in idem. 

O altă soluţie, respectiv reținerea doar a unei infracțiuni de tentativă de avort, 
prezintă şi ea deficienţe, pentru că lasă „nevalorificat” rezultatul produs după 
naşterea copilului, respectiv vătămarea sau moartea acestuia. 

O a treia soluţie ar putea fi reținerea doar a infracţiunii prevăzute de art. 202 
alin. (3) C. pen. Prin reținerea acestei infracțiuni se valorifică atât faptul că 
autorul a comis o acţiune de vătămare a fătului în timpul sarcinii (încercarea de a 
produce întreruperea cursului sarcinii), dar şi că această acţiune vătămătoare a 
produs un rezultat după instalarea vieţii extrauterine. Şi această soluție are însă 
deficienţele sale. Pe de o parte, prin reținerea doar a infracțiunii de vătămare a 
fătului nu este valorificată încălcarea dreptului la integritate corporală al mamei 
protejat prin infracţiunea de avort. Pe de altă parte, încadrarea mai ridică şi 
probleme legate de sancțiune, generate de o necorelare a limitelor sancţionatorii 
prevăzute pentru avort şi infracțiunea de vătămare a fătului în această formă. 
Astfel, tentativa de avort în acest caz, fiind realizată, prin ipoteză, fără consim- 
țământul femeii însărcinate, ar fi sancţionată cu închisoarea de la unu la 3 ani şi 
jumătate, pe când reținerea infracțiunii de vătămare a fătului prevăzute de art. 202 
alin. (3) C. pen. determină încadrarea faptei în nişte limite speciale semnificativ 
mai reduse, respectiv de la 3 luni la 2 ani în cazul în care s-a produs vătămarea 
copilului sau de la 6 luni la 3 ani dacă s-a produs moartea copilului. Asemenea 
discordanţe ar fi putut fi uşor evitate de legiuitor printr-o sancționare în paralel a 
acestor două tipuri de fapte. 


„2. Forma de vinovăţie (latura subiectivă) 

La nivelul formei de vinovăţie, şi în acest caz, infracţiunea poate fi comisă cu 
intenţie directă sau eventuală ori cu praeterintenţie (autorul rE copiă 
vătămarea, dar se produce moartea copilului). 

Aparent, infracţiunea ar putea fi comisă şi cu praeterintenţie inclusiv în 
situația în care autorul doreşte să producă avortul, nu reuşeşte, dar ulterior 
naşterii copilul suferă o vătămare sau intervine chiar moartea sa, ca urmare a 
manoperelor abortive iniţiale. 

De fapt, în acest caz, fapta nu urmează structura unei infracţiuni praeterin- 
tenţionate clasice. Astfel, spre deosebire de infracțiunile praeterintenţionate 
clasice, ce presupun un rezultat intenţionat intermediar mai puţin grav peste care 
să se suprapună cauzal un rezultat mai grav imputabil cu titlu de culpă, această 
faptă are o structură deosebită. Astfel, autorul acţionează în scopul întreruperii 
cursului sarcinii (rezultat iniţial intenţionat care însă nu se produce — aspectul 
particular față de infracțiunile praeterintenţionate clasice), actul de executare 
producând însă din culpă moartea sau vătămarea copilului după instalarea vieţii 
extrauterine. | 

Având în vedere aceste particularități, putem spune că în acest caz fapta se 
comite, de fapt, cu o latură subiectivă diferită ca structură de praeterintenția 
clasică, fiind un soi de „praeterintenţie” sui-generis. 


B. Vătămarea din culpă a fătului în timpul sarcinii prin care S-a cauzat 
ulterior copilului o vătămare corporală sau moartea 

Motivația incriminării acelor conduite comise în timpul sarcinii care produc 
din culpă vătămarea sau moartea copilului (rezultat produs după finalizarea 
intenționate de vătămare a fătului în aceste conditii [art. 202 alin. (3) C. pen.]. 

Şi în acest caz, la nivelul laturii obiective nu există nicio diferență față de 
fizionomia formei intenţionate a infracțiunii. 

Diferența esențială la nivelul tipicității este dată de forma de vinovăţie, 
textul sancționând acțiunile de vătămare culpabile care produc rezultatul specific. 

Având în vedere forma de vinovăție cerută de norma de incriminare, în acest 
caz nu se mai pune problema unei delimitări față de infracțiunea de întrerupere a 
cursului sarcinii, dat fiind că cele două sunt incompatibile din perspectiva laturii 
subiective (întreruperea cursului sarcinii se comite cu intenție sau praeterintenție, 
iar vătămarea fătului — din culpă). 

Delimitarea infracțiunii de vătămarea corporală din culpă care a avut ca 
urmare avortul se va face prin raportare la momentul în care se produce rezultatul 
morţii. Dacă fătul decedează instantaneu ca urmare a întreruperii din culpă a 
cursului sarcinii, atunci fapta constituie vătămare corporală din culpă. Pe de altă 
parte, dacă există o acţiune de vătămare, care îşi produce rezultatul doar ulterior 
finalizării procesului naşterii (cursul sarcinii este aşadar neîntrerupt prin conduita 
culpabilă a autorului), producând moartea copilului, fapta va constitui infrac- 
țiunea de vătămare a fătului în timpul sarcinii care a cauzat moartea copilului. 

Interesant de analizat este care va fi încadrarea juridică atunci când se produc 
ambele urmări. Spre exemplu, într-o speţă din practica judiciară s-a reţinut că 
fapta inculpatului de a o lovi cu maşina pe G.I.F., însărcinată în luna a opta, 
accident în urma căruia victima a fost transportată de îndată la spital pentru a i se 
acorda îngrijiri medicale, unde, din cauza stării extrem de grave în care se afla 
(comă profundă la internare), i s-a efectuat de urgenţă o operaţie de cezariană de 
necesitate, în acest context născându-se minorul G.R.C., care, în pofida îngriji- 
rilor medicale acordate în perioada ce a urmat naşterii sale, a decedat în data de 
20 mai 2015, din cauza leziunilor grave cauzate fătului înainte de naştere, 
respectiv în momentul accidentului provocat de inculpat, constituie infracțiunea 
de vătămare a fătului din culpă în timpul sarcinii care a avut ca urmare moartea 
copilului după naştere!. Din punctul nostru de vedere, întrucât realizarea operației 
cezariene reprezintă în plan juridic o întrerupere prematură a cursului sarcinii, 
imputabilă conducătorului auto, în speță s-ar fi putut argumenta şi reținerea unei 
infracțiuni de vătămare corporală din culpă în concurs cu infracţiunea de 
vătămare a fătului reținută de către organul judiciar. 


C. Cauza justificativă specială în cazul vătămării intenţionate a fătului 
Săvârşite în cursul actului medical | 

În cazul acestei modalități de vătămare a fătului, regăsim aceeaşi cauză 
justificativă specială deja analizată în contextul vătămării fătului în timpul 
naşterii. Aşadar, condiţiile sale de eficacitate vor fi aceleaşi cu cele deja detaliate 
supra. Oricum, aplicabilitatea cauzei este restrânsă, având în vedere că, dacă 
rezultatul s-a cauzat ca urmare a unei conduite culpabile a medicului, nu mai 
putem discuta despre înlăturarea caracterului antijuridic, cât timp rezultatul 
trebuie să fie consecința inerentă a actului medical, şi nu efectul unui act medical 
defectuos realizat. 


6. Cauza de nepedepsire comună prevăzută de art. 202 alin. (7) C. pen. 

Conform art. 202 alin. (7) C. pen., vătămarea fătului în timpul sarcinii de 
către femeia însărcinată nu se pedepseşte. Prezenta cauză de nepedepsire este o 
consecință firească a opticii legiuitorului cu privire la nesancţionarea femeii care 
îşi provoacă avortul. Ar fi fost parţial ilogic ca femeia însărcinată care îşi 
provoacă avortul să nu fie sancționată, dar să fie sancţionată femeia care 
realizează vătămarea fătului în timpul sarcinii cu scopul de a-i produce acestuia, 
după naştere, o vătămare sau moartea. Având în vedere că acţiunea se produce în 
acelaşi interval (cursul sarcinii), diferenţele vizavi de momentul în care rezultatul 
s-ar fi produs nu ar fi putut justifica o abordare diferită în ceea ce priveşte 
sancţionarea femeii însărcinate. 


! Jud. Braşov, sent. pen. nr. 1562 din 11 septembrie 2015, disponibilă pe www.rolii.ro, 
rămasă definitivă prin dec. nr. 86 din 16 februarie 2016 a C. Ap. Braşov. 


162 


Agresiuni asupra fătului 


BIBLIOGRAFIE SUPLIMENTARĂ 


Tudor Avrigeanu, Provocarea ilegală a avortului, în RDP nr. 2/1997; 

Ortansa Brezeanu, Aura Constantinescu, Violenţa domestică, în RDP 
nr. 2/2007; 

Vasile Dobrinoiu, Întreruperea cursului sarcinii în caracterizarea infracți- 
unii de avort, în RRD nr. 1/1970; 

lon Lefter, Consecințele dezincriminării infracțiunii de provocare ilegală a 
avortului în cazul agravantelor prevăzute de art. 185 alin. 3 şi 4, în Dreptul 
nr. 10-11/1991; 

Doris Şerban, Avortul „etic”, în CDP nr. 3/2008. 


163 


CAPITOLUL VI 


Infracțiuni privind obligaţia 
de asistenţă a celor în primejdie 


LĂSAREA FĂRĂ AJUTOR A UNEI PERSOANE AFLATE ÎN 
DIFICULTATE 


Art. 203 C. pen. incriminează omisiunea de a da ajutorul necesar 
sau de a anunţa de îndată autorităţile de către cel care a găsit o 
persoană a cărei viaţă, integritate corporală sau sănătate este în pericol 
şi nu are putinţa de a se salva. 


1. Rațiunea incriminării şi valoarea socială protejată | 

În opinia noastră, este evident că prin această infracţiune nu se pedepseşte 
încălcarea poziției de garant — aceasta fiind avută în vedere doar de art. 314 
C. pen. anterior —, la care s-a renunțat odată cu intrarea în vigoare a Codului 
penal actual. 

Astfel, infracţiunea este una omisivă, iar instituția poziţiei de garant este 
menită să pedepsească agentul pentru o omisiune atunci când textul de incri- 
minare sancţionează în mod explicit doar comportamentul comisiv, în vederea 
respectării cu stricteţe a principiului legalităţii incriminării. 
© Discutăm, aşadar, mai degrabă despre pedepsirea celui care nu ÎŞI asumă 
rolul de „bun samaritean”, ceea ce implică tragerea la răspundere a persoanelor 
care au un comportament în esență imoral. Or, o asemenea abordare poate fi 
apreciată ca fiind incompatibilă cu principiul ofensivităţii, fiind greu de acceptat 
că un comportament imoral trebuie să se afle sub incidența dreptului penal. Se 
observă însă la nivel european o tendință de a incrimina un astfel de compor- 
tament pasiv. „Indiferența” față de suferința unui seamăn şi indiferența privind 
producerea unui astfel de risc atrag răspunderea penală, devenind astfel o „indi- 
ferență” cu „semnificație criminală”. 

Spre deosebire de vechea reglementare, unde accentul era pus pe ideea de 
protejare a regulilor de conviețuire socială, în reglementarea actuală, pe lângă 
aceasta, se evidențiază mai clar şi protecția penală a valorilor sociale ce țin de 
viața, integritatea fizică şi sănătatea persoanei aflate în dificultate, riscuri ce sunt 
amplificate şi de indiferența celui care poate să ajute la înlăturarea acestor 
consecințe grave. 

2. Subiectul activ 
Subiectul activ este general. 


3. Subiectul pasiv 

Subiect pasiv poate fi orice persoană aflată în dificultate (subiect pasiv 
circumstanţiat). Pluralitatea de subiecți pasivi va atrage o pluralitate de infrac- 
țiuni. Această pluralitate de infracţiuni reiese din faptul că valoarea socială 
protejată este şi viaţa ori integritatea persoanei raportat la riscul ce planează 
asupra acestora. 


4. Latura obiectivă 

Situaţia premisă este aceea ca agentul să găsească o persoană a cărei 
viață, integritate corporală sau sănătate este în pericol. Aceasta implică faptul 
că nu agentul a fost cel care a creat starea iniţială de pericol pentru viaţa, 
integritatea corporală ori sănătatea persoanei. În măsura în care agentul loveşte 
ori violează partea vătămată, după care o lasă în câmp şi revine după o perioadă 
în zona respectivă, observând starea gravă în care se află aceasta, nu se va reține 
această infracţiune. În acest caz, dacă se produce un rezultat efectiv de vătămare 
sau chiar moartea, în funcţie de latura subiectivă, autorul va răspunde pentru O 
infracţiune praeterintenţionată sau pentru o infracțiune intenționată. 

În măsura în care un paznic observă pe camerele de supraveghere o persoană 
aflată în dificultate, textul de incriminare devine aplicabil. În această ipoteză se 
va putea pune însă în discuţie o eroare cu privire la posibilitatea persoanei aflate 
în dificultate de a se salva de una singură. 

Problematică este ipoteza în care agentul discută la telefon cu o persoană ce 
suferă un accident. Va exista o obligaţie de a înştiinţa autorităţile în ceea ce îl 
priveşte pe agent? Răspunsul depinde, evident, de modul în care este interpretată 
sintagma „a găsit”. Rațiunea i incriminării pare să indice î însă faptul că şi în această 
ipoteză agentul este obligat să intervină. Era, probabil, de preferat ca legiuitorul 
să nu utilizeze sintagma „a găsit”, deoarece, în baza unei interpretări strict grama- 
ticale, se poate ajunge la soluţii aflate în contradicție cu rațiunea incriminării. 
Astfel, dacă două persoane sunt împreună, iar una dintre aceste persoane se 
accidentează grav, se pune problema în ce măsură cealaltă persoană are ori nu 
obligaţia de a interveni. Se poate considera că o persoană a găsit-o pe cealaltă din 
moment ce au fost tot timpul împreună? În literatura de specialitate se apreciază 
Că în această ipoteză fapta poate fi tipică. 

Raportat la starea persoanei aflate în dificultate, este necesar ca aceasta să nu 
aibă putinţa de a se salva — cu alte cuvinte, persoana în cauză nu are nicio posi- 
bilitate de a se salva. În măsura în care persoana respectivă poate încunoştința 
singură autorităţile, apreciem că fapta nu va fi tipică. Este excesiv ca agentul să 

răspundă penal din. cauza faptului că nu a înștiințat autorităţile, cât timp acest 
lucru putea fi realizat chiar de către persoană aflată în dificultate. 

Dacă agentul a acordat ajutor, dar acesta nu a fost apt să reducă a să 
elimine pericolul, fapta de a nu înştiința autorităţile va atrage, de asemenea, 
tipicitatea faptei. Pe de altă parte, dacă agentul îngrijeşte rana persoanei aflate în 
dificultate, reducând astfel starea de pericol, dar, cu toate acestea, victima 
decedează, autorul nu va răspunde penal pentru simplul fapt că nu a înștiințat şi 
autorităţile. Chiar dacă nu discutăm despre un drept discreţionar de alegere între 
modalităţile de intervenţie enumerate de legiuitor în textul de incriminare, este 
excesiv să-i pretindem agentului să cunoască întotdeauna când intervenţia sa nu a 
redus pericolul pentru viaţa, integritatea ori sănătatea persoanei aflate în difi- 
cultate. Analiza urmează să fie una factuală, agentul răspunzând penal doar 
atunci când era evident că intervenţia sa nu era suficientă, fiind, aşadar, necesar 
să înştiințeze şi autoritățile. Această înştiinţare devine obligatorie de îndată ce 
agentul realizează că intervenţia sa iniţială nu este eficientă. 
~ Agentul trebuie să acţioneze de îndată. Deşi acest criteriu nu prezintă un grad 
înalt de previzibilitate, este greu de susţinut că se încălcă art. 7 din Convenţia 
“europeană a drepturilor omului, din moment cz nu exista o variantă alternativă de 
identificare a momentului în care agentul trebuie să acționeze, care să nu ridice 
nicio problemă sub aspectul conţinutului. Apreciem totuşi că sintagma „de îndată” 
trebuie interpretată în sensul că agentul trebuie să acţioneze de îndată ce există 
posibilitatea reală de a acţiona. Astfel, agentul care trece pe lângă persoana aflată în 
dificultate nu poate aştepta până ce ajunge acasă pentru a înştiința autorităţile, în 
măsura în care posedă un telefon mobil, iar în zonă există semnal. Dacă nu are 
asupra sa un terminal de comunicaţii ce poate fi utilizat în vederea înştiințării 
autorităților, termenul va curge din momentul în care înştiințarea autorităţilor 
devine posibilă. Din interpretarea gramaticală a textului de incriminare rezultă î însă 
că doar înştiințarea autorităților trebuie realizată de îndată. 

În literatura de specialitate! s-a apreciat că nu se va putea reţine un concurs 
de infracţiuni în ipoteza concretizării pericolului faţă de persoana aflată în 
dificultate. Argumentul a fost acela al lipsei raportului de cauzalitate şi adăugăm 
lipsa poziției de garant a celui care lasă fără ajutor, fiind astfel imposibilă 
reținerea în sarcina acestuia a unei infracțiuni comisive săvârşite prin omisiune. 

Infracțiunea este una de pericol abstract, cu toate consecinţele ce decurg din 
aceasta. În literatura de specialitate? s-a susținut faptul că urmarea imediată 
constă într-o stare de pericol rezultată din punerea în primejdie. Avem rezerve 
în a achiesa la acest punct de vedere. Aceasta întrucât urmarea trebuie să se 
afle într-un raport de cauzalitate cu comportamentul agentului. Or, din textul de 


. | T. Toader, op. cit., p. 365. 
2 ari- preliminare ale Noului Cod peak priis: 

incriminare rezultă faptul că starea de pericol există încă dinaintea naşterii 
obligaţiei de intervenţie în ceea ce îl priveşte pe agent, aceasta fiind, de altfel, 
situația premisă fără de care nu putem discuta REDE tipicitatea A prevăzute 
de art. 203 C. pen. | 

În ceea ce ne priveşte, considerăm că urmarea imediată constă în menţi- 
‘nerea stării de pericol prin pasivitatea agentului în a-şi respecta obligația de a 
ajuta persoana aflată în dificultate. Aşadar, nu este necesar ca agentul să creeze 
starea de pericol şi nici să o agraveze — aşa cum s-a susținut în literatura de 
specialitate. 


5. Forma de vinovăţie (latura subiectivă) 
Fapta se poate comite cu intenţie. 


6. Cauză justificativă specială 

Dacă prin acordarea ajutorului autorul s-ar expune unui pericol grav cu 
privire la viaţa, integritatea corporală sau sănătatea sa, acesta nu este obligat să 
intervină. Soluţia este corectă, deoarece ar fi excesiv să i se ceară agentului să se 
sacrifice pentru o terță persoană. 

Cauza este aplicabilă atât faţă de modalitatea omisiunii de a acorda ajutorul 
necesar (victima se îneacă, dar agentul nu ştie să înoate), cât şi față de neînştiin- 
tarea de îndată a autorităților. În literatura de specialitate s-a apreciat că agentul nu 
trebuie să răspundă nici atunci când prin intervenţia sa s-ar pune în pericol o altă 
persoană. Chiar dacă această ipoteză excedează sfera de aplicabilitate a cauzei, 
apreciem că se va putea invoca starea de necesitate. Se putea soluţiona această 
problemă şi prin introducerea unei condiţii negative în tipicitatea faptei, şi anume a 
celei că obligația agentului subzistă doar atunci când acesta poate să intervină fără 
a se supune ori a supune o altă persoană vreunui risc. 


7. Sancţiunea 
Fapta se pedepseşte cu închisoare de la 3 luni la un an sau cu amendă. 


ÎMPIEDICAREA AJUTORULUI 


Art. 204 C. pen. incriminează împiedicarea intervenţiei ajutoarelor 
pentru salvarea unei persoane de la un pericol iminent şi grav pentru 
viața, integritatea corporală sau sănătatea acesteia. 


1. Rațiunea incriminării şi valoarea socială protejată 

În măsura în care nu agentul a fost cel care a creat pericolul iminent şi grav 
pentru viaţa, integritatea corporală sau sănătatea persoanei aflate în dificultate, în 
lipsa existenţei acestui text de incriminare, împiedicarea intervenției ajutoarelor 

de către acesta nu s-ar fi putut afla sub incidenţa dreptului penal. Discuţia nu se 
putea purta nici pe terenul poziţiei de garant (art. 17 C. pen.), deoarece nu s-ar fi 
putut identifica vreun izvor al poziției de garant prevăzute de art. 17 C. pen. 

În condiţiile date, a fost necesară intervenţia legiuitorului pentru acoperirea 
acestui vid legislativ. Valoarea socială protejată este similară celei avute în - 
vedere de art. 203 C. pen. 


2. Subiectul activ 
Subiectul activ este general. 


3. Latura obiectivă 

Situaţia premisă este ca persoana aflată în dificultate să se afle într-un pericol 
grav şi iminent pentru viața, integritatea corporală ori sănătatea acesteia. 
Sintagma „pericol iminent şi grav” se dovedeşte însă problematică. Nu ne referim 
în acest context doar la o eventuală critică privind conţinutul neclar al acesteia, ci 
mai degrabă la faptul că agentul s-ar putea afla de cele mai multe ori în eroare cu 
privire la acest aspect. 

Esenţial este ca agentul să împiedice în mod efectiv autorităţile ori persoa- 
nele ce doresc să intervină în salvarea persoanei aflate în dificultate. Acţiunea de - 
împiedicare poate consta în: constrângeri fizice (violenţe), morale (ameninţare), 
induceri în eroare (de exemplu, ascunderea persoanei într-un loc inaccesibil) etc. 
Practic, orice modalitate care rezultă în imposibilitatea autorităților ori persoa- 
nelor de a avea acces la persoana aflată în dificultate poate fi subsumată acțiunii 
de împiedicare. Atunci când modalitatea constituie ea însăşi infracțiune, se vor 
aplica regulile concursului de infracțiuni. 

„Apreciem că era oportun ca legiuitorul să se raporteze şi la condiția 
relei-credinţe a agentului. Astfel, în măsura în care agentul găseşte victima înjun- 
ghiată, s-ar putea împotrivi ca o terță persoană necunoscută să se apropie de 
victimă. Se pune însă întrebarea ce efecte ar putea produce eroarea agentului 
asupra intenţiei persoanei împiedicate să se apropie de victimă raportat la textul 
actual de incriminare. 

Apreciem că infracțiunea este una de pericol abstract, cu toate conse- 
_cinţele ce decurg din aceasta. În literatura de specialitate! s-a susținut faptul că 
acțiunea agentului trebuie să fie de natură să împiedice intervenţia ajutoarelor 
salvatoare pentru persoana aflată într-un pericol grav şi iminent. 

Nu putem achiesa la o asemenea soluţie. În primul rând, apreciem că agentul 
trebuie să împiedice în mod efectiv accesul la persoana aflată în dificultate. Dacă 
fapta ar deveni tipică în momentul în care acţiunea agentului ar fi doar de natură 
să împiedice acțiunea de salvare, am ajunge în situaţia în care fapta s-ar consuma 


! Explicații preliminare ale Noului Cod penal, p. 121. 

înainte ca autoritățile (ori alte persoane) să ia contact cu agentul ori cu impedi- 
mentele create de acesta. Această consecinţă s-ar afla dincolo de textul de 
incriminare, deoarece nu înțelegem cum autorităţile (ori alte persoane) pot fi 
împiedicate în contextul în care acestea nu au iniţiat încă o acţiune de salvare. 
Acestea ar putea să nici nu cunoască necesitatea unei astfel de acțiuni, dar 
“acțiunea agentului să rămână în continuare de natură a împiedica intervenția. 

Astfel, suntem de părere că încercarea nereuşită de a împiedica autorităţile 
(ori alte persoane) în acţiunea acestora de salvare reprezintă o tentativă la infrac- 
"țiunea prevăzută de art. 204 C. pen., tentativă ce nu a fost însă incriminată de 
legiuitor. Totuşi, agentul nu va răspunde penal doar în măsura în care persoana 
aflată în dificultate este ulterior salvată, fără a se concretiza însă şi pericolul în 
ceea ce o priveşte. În măsura în care, din cauza acţiunii de împiedicare a 
agentului, se ajunge mai târziu la persoana aflată în dificultate, iar acest lucru 
generează o vătămare corporală ori decesul acesteia, se va reţine doar o infrac- 
țiune de lovire, vătămare corporală ori un omor, după Caz. 


4. Forma de vinovăţie (latura subiectivă) 

Fapta se poate comite doar cu intenţie directă ori indirectă. Dacă agentul 
defectează din culpă sistemul electronic de deschidere a porții de acces a 
imobilului în care se află persoana aflată în dificultate, fapta nu va fi una tipică. 


5. Sancţiunea 
Fapta se sancţionează cu închisoare de la unu la 3 ani sau cu amendă. 


6. Relaţia cu infracțiunea prevăzută de art. 203 C. pen. 


În ceea ce ne priveşte, considerăm că este exclusă reținerea unui concurs de 
infracțiuni, fiind reţinută doar fapta prevăzută de art. 304 C. pen. 

Aspecte generale 


Infracțiunile contra libertăţii unei persoane sunt incluse în Capitolul VI din 
titlul mai larg al infracțiunilor contra persoanei. 

În acest capitol sunt cuprinse comportamente care lezează libertatea fizică, 
libertatea psihică sau uneori ambele forme sub care se manifestă libertatea unei 
persoane. 

În mod evident, aceste infracţiuni presupun o persoană în sensul general, pe 
care l-am prezentat deja. Nu poate fi imaginat un exemplu de încălcare a libertăţii 
unei persoane nenăscute. Fiinţa încă nenăscută nu se poate deplasa, deci nu are 
capacitatea de a decide în concret unde să se afle la un anumit moment, iar cu 
privire la libertate psihică, cercetările ştiinţifice nu oferă date care să justifice 
intervenţia legiuitorului penal în acest domeniu. 

Soluţia este identică în cazul încălcării „libertății? unui DE aa Eventual, 
fapta ar putea intra sub incidența textului care incriminează profanarea de 
cadavre sau morminte. 

Prin incriminarea faptelor din acest capitol, legiuitorul a dorit să ocrotească, pe 
lângă dreptul la viață, integritate corporală sau sănătate al persoanei, şi dreptul 
constituțional constând în libertatea persoanei, aceasta din urmă fiind, de asemenea, 
o dimensiune fundamentală a individului într-o societate democratică. Valoarea 
socială protejată cuprinde libertatea fizică (de mişcare, deplasare etc.), libertatea 
morală sau psihică (persoana este liberă să-şi aleagă conduita pe care o doreşte), 
inviolabilitatea domiciliului, a secretului corespondenţei şi a datelor personale. 

Apreciem că toate aceste infracţiuni ce vizează protejarea libertăţii fizice sau 
psihice a persoanei au o natură strict „umană”, fiind astfel exclusă reținerea lor 
atunci când „subiectul pasiv” al conduitei ar fi o persoană juridică. 

Libertatea unei persoane presupune libertatea ca stare generală de inde- 
pendență, libertatea de mișcare, libertatea de a se comporta comisiv sau, dimpo- 
trivă, omisiv în orice situație particulară’. 

Libertatea persoanei este, în principiu, intangibilă şi disponibilă. 

Este în principiu intangibilă deoarece legea reglementează anumite situaţii 
în care libertatea fizică a persoanei poate fi limitată. Astfel, spre exemplu, o 
persoană poate fi reținută sau arestată. 


!R. Maurach, F.-C. Schroeder, M. Maiwald, op. cit., p. 137, par. 9. 

Lipsirea de libertate este elementul central al pedepsei închisorii sau deten- 
țiunii pe viață. De asemenea, legea autorizează impunerea unor restricții de 
circulaţie, de acces în anumite zone etc. Din aceste motive, caracterul intangibil al 
dreptului la libertate fizică al persoanei trebuie acceptat cu aceste nuanțe, fireşti, 
existente în orice societate democratică. O societate utopică, ai cărei membri sunt 
absolut liberi să se afle în orice loc doresc sau să se deplaseze fără absolut nicio 
restricție, ar fi şi una anarhică. Evident că nu milităm pentru o restrângere neli- 
mitată a libertăţii fizice a unei persoane, ci doar admitem că restrângerea libertăţii 
unei persoane în condiţiile legii reprezintă un factor de normalitate. 

În ceea ce priveşte libertatea psihică a unei persoane, credem că încălcarea 
acesteia trebuie să aibă un caracter de absolută excepţie. Din acest motiv, este 
interzisă, de exemplu, orice formă de presiune psihică exercitată asupra unui 
acuzat pentru a-l „convinge” să dea declaraţii, să consimtă la anumite compor- 
tamente etc. 

Libertatea fizică este în principiu disponibilă. Ca regulă, o persoană poate să 
consimtă la a i se restrânge libertatea fizică, condiția pentru înlăturarea tipicității 
fiind ca respectivul consimțământ să îndeplinească toate condiţiile pentru a înlă- 
tura caracterul tipic al faptei. Aşadar, acest consimțământ nu trebuie să contra- 
vină unor alte valori sociale ce pot fi lezate prin acțiunea autorului realizată chiar 
cu consimțământul celui lipsit de libertate (tocmai din acest motiv consimță- 
mântul la traficul de persoane nu constituie o cauză justificativă). 


LIPSIREA DE LIBERTATE ÎN MOD ILEGAL 


Art. 205 alin. (1) C. pen. incriminează lipsirea de libertate a unei 
persoane în mod ilegal, iar art. 205 alin. (2) C. pen. prevede că se 
consideră lipsire de libertate şi răpirea unei persoane aflate în imposi- 
bilitatea de a-şi exprima voinţa ori de a se apăra. 


1. Rațiunea incriminării şi valoarea socială protejată 

Infracțiunea de lipsire de libertate protejează libertatea fizică a persoanei în 
sens restrâns. Fiind vorba despre protejarea unui drept personal şi disponibil, 
circumscris noțiunii de „autodeterminare a persoanei”, consimțământul „victimei” 
va înlătura natura ilicită a privării de libertate, fapta nefiind tipică în acest caz. 

Trebuie menţionat că protecţia conferită de dreptul penal intervine doar în 
Situaţia unor conduite privative de libertate, nu şi în situația unor conduite 
restrictive de libertate (spre exemplu, împiedicarea victimei să intre într-o 
„anumită încăpere sau să se deplaseze într-un anumit loc, victima având însă 
libertatea de a se deplasa în orice alt loc). Diferenţa dintre privarea de libertate şi 

restrângerea dekik la libertate fizică este una principial cantitativă, însă delimi- 
tarea dintre cele două poate fi realizată şi prin utilizarea unor alte repere. În acest 
sens este şi jurisprudența CEDO, care, în cauze de referință, a arătat care ar trebui 
să fie criteriile utilizate în această evaluare! (libertatea de mişcare, prezența 
familiei, posibilitatea de a munci, accesul la activităţi culturale sau religioase etc.). 


2. Subiectul activ 

Subiect activ poate fi orice persoană, inclusiv o persoană juridică (de 
exemplu, o societate decide să-i închidă pe angajați peste programul de lucru 
pentru a finaliza o lucrare, împotriva voinței acestora, sau un sindicat seches- 
trează conducerea unei firme etc.). 


3. Subiectul pasiv 

Subiect pasiv poate fi orice persoană. 

În doctrina şi practica judiciară română nu se cere ca victima sa se poată 
deplasa singură şi se consideră că orice persoană, indiferent de cât este de 
neputincioasă, are dreptul la libertate fizică’. 

Conform art. 205 alin. (2) C. pen., se va considera lipsire de libertate şi - 
răpirea unei persoane aflate în imposibilitatea de a-şi exprima voința ori de 
a se apăra. 

În viziunea legiuitorului, redată în Expunerea de motive, precizarea cuprinsă 
în art. 205 alin. (2) urmăreşte să complinească o lacună din reglementarea 
anterioară, apreciindu-se că, în cazul acestor persoane, doar printr-o analogie în 
defavoarea inculpatului s-ar fi putut vorbi de lipsire de libertate (spre exemplu, în 
cazul răpirii unui nou-născut dintr-o maternitate). | 

Din punctul nostru de vedere, problema semnalată în Expunerea de motive 
este o falsă problemă, deoarece inclusiv în reglementarea anterioară o asemenea 
persoană putea fi subiect pasiv al infracţiunii de lipsire de libertate, iar la această 
concluzie nu se ajungea printr-o analogie in malam partem, ci printr-o inter- 
pretare a textului raportată la raţiunea incriminării faptei. 

Astfel, în doctrina şi practica judiciară română, nu se cerea o astfel de 
condiţie şi se considera că orice persoană, indiferent de cât este de neputincioasă, 
are dreptul la libertate fizică”. 

O asemenea interpretare era „cu atât mai mult posibilă” cu cât textul mi 
excludea în mod explicit aceste categorii de persoane din sfera subiecților pasivi‘. 


1 A se vedea CEDO, hotărârea din 6 noiembrie 1980, pronunțată în cauza Guzzardi 
c. Italiei, plângerea nr. 7367/76, disponibilă pe www.echr.coe. int. 

2 Codul penal comentat şi adnotat I, p. 164; Explicații III, p. 286. 

3 Codul penal comentat şi adnotat 1, p. 164; Explicații III, p. 286. i 

4 Poziția a fost deja exprimată anterior. A se vedea: Codul penal comentat şi adnotat l, 
p. 164; S. Bogdan, apii ui Partea sau ed. a 3-a, Ed. Universul Juridic, Bucureşti, 
2009, p. 131. 

În actualul cadru normativ, chiar dacă intenţia declarată a legiuitorului a fost 
aceea de „extindere” a efectelor textului de incriminare, la o analiză mai atentă, 
această precizare explicită poate crea mai degrabă probleme. 

Astfel, dacă ar fi să interpretăm „literal” art. 205 alin. (2) C. pen., s-ar părea 
că doar răpirea unei persoane, nu şi orice altă conduită privativă de libertate a 
acesteia, va intra sub incidenţa legii penale. Or, termenul „răpire” are o semni- 
ficaţie destul de limitată, el cuprinzând doar acele conduite prin care „victima 
este ridicată (luată) de la locul unde se află şi dusă în alt loc”!. Răpirea se referă, 
aşadar, la procedeul folosit de către autor pentru a comite lipsirea de libertate, 
restrângând din această perspectivă tipicitatea obiectivă a faptei. Adoptând 
această poziţie, s-ar putea susține că nu constituie lipsire de libertate închiderea 
unei persoane în maşina în care aceasta dormea sau închiderea în apartament de 
către soţie a soţului care dormea. | 

Noi credem însă că o atare concluzie nu este raţională, putând discuta despre 
lipsire de libertate chiar şi în această ipoteză, precizarea de la alin. (2) trebuind 
interpretată ca o simplă „reafirmare” de către legiuitor a faptului că astfel de 
persoane pot fi subiecți pasivi ai infracţiunii de lipsire de libertate. 

În doctrina germană s-a exprimat însă şi opinia contrară celei mai sus 
expuse?. Astfel, cu privire la această problemă, s-a arătat că, pentru a exista o 
lipsire de libertate în -modalitatea în care aceasta este incriminată în art. 239 
C. pen. german, este necesar ca persoana să aibă capacitatea de a se putea deplasa. 
De aceea, un sugar de câteva luni, care nu se poate deplasa, nu ar putea fi subiect 
pasiv al lipsirii de libertate, în schimb, o persoană care doarme sau care suferă de 
anumite deficienţe fizice sau psihice, care însă îi permit o relativă posibilitate de 
mişcare, este subiect pasiv al lipsirii de libertate. 

Oricum, în cazul în care autorul, prealabil conduitei sale privative de liber- 
tate, determină imposibilitatea victimei de a se apăra sau de a-şi exprima voința, 
orice conduită privativă de libertate (răpire sau nu) va avea relevanță penală. Cu 
alte cuvinte, în mod cert, art. 205 alin. (2) C. pen. se referă doar la acele situaţii în 
care starea subiectului pasiv preexistă oricărei conduite a agentului. 


4. Latura obiectivă 

Infracţiunea este comisivă (de exemplu, agentul leagă victima), dar, în 
concret, fapta se va putea comite şi prin omisiune (autorul nu eliberează persoana 
care fusese legal lipsită de libertate). 


LV, Dongoroz ș.a., Explicații teoretice ale Codului penal român, vol. IIl, ed. a 2-a, 
Ed. Academiei Române şi Ed. All Beck, Bucureşti, 2003, p. 275. 

2 W, Joecks, Studienkommentar StGB (Strafgesetzbuch — n.n.), ed. a 3-a, Ed. C.H. Beck, 
München, 2001, p. 443 sau H. Trândle, T. Fischer, op. cit., p. 1464, par. 3. 


173 


Drept penal. Partea specială 


În doctrină, raportat la reglementarea anterioară, s-a susținut că fapta ar fi şi 
omisivă propriu-zisă!. Noi credem însă că fapta este una comisivă, ceea ce nu 
exclude, aşa cum am arătat mai sus, ca ea să se comită şi prin omisiune’. 

Acțiunea de lipsire de libertate se poate comite printr-un singur-act sau prin 
mai multe acte de imobilizare, împiedicare sau reținere a unei persoane de a se 
mişca, deplasa ori acționa fizic după voința sa sau de obligare, silire a unei 
persoane de a se mişca, deplasa ori acționa contrar voinţei sale. 

Lipsirea de libertate poate fi totală (când victimei i se administrează o 
substanță narcotică şi nu se mai poate deplasa în niciun fel ori victima este 
imobilizată) sau parțială (când victima are o libertate limitată, în sensul că se 
poate deplasa în interiorul unui spaţiu permis de infractor, dar nu poate să pără- 
sească acel spaţiu). În mod corect instanța supremă a reținut că „limitarea 
dreptului persoanei la libertate se sancţionează indiferent de natura motivului 
care determină acţiunea de limitare, inclusiv în situaţia în care subiectul activ, 
adică autorul, consideră că prin acţiunea sa aduce un beneficiu celui lipsit de 
libertate; aceasta deoarece scopul nu face parte din elementele constitutive ale 
acestei infracțiuni”. 

“Lipsirea de libertate trebuie să aibă o anumită durată, pentru că doar astfel 
se produce şi urmarea prevăzută de lege, şi anume privarea de libertate. 

Fapta are un moment al consumării, atunci când persoana a început a fi 
lipsită de libertate, şi un moment al epuizării, atunci când persoanei îi este redată 
libertatea. 

Această durată califică fapta ca fiind una continuă permanentă. 

“În acest context, se pune întrebarea încadrării juridice în situația în care 
victima reuşeşte să se elibereze (total sau parţial). | 
--Din punctul nostru de vedere, constatarea epuizării trebuie făcută prin 
raportare la existența unei eliberări reale a victimei. Astfel, dacă, în timp ce 
victima fugea pentru a se elibera, agresorul acesteia urmărea să o prindă pentru a 
o „relipsi” de libertate, reuşind acest lucru, nu credem că am putea discuta despre 
o eliberare reală a victimei şi, prin urmare, despre un moment real al epuizării. 

Pe de altă parte, dacă victima reuşeşte să se îndepărteze de locul unde era 
privată de libertate, fără ca autorul să observe aceste lucru, el „relipsind-o”.de 
libertate doar într-un moment ulterior (spre exemplu, victima scapă din cabana în 
care fusese privată de libertate, însă, după o căutare de câteva zeci de minute, 
autorul reuşeşte să o descopere în pădure şi o lipseşte din nou de libertate), acest 
nou act de executare va intra în structura unei unităţi legale (infracțiune conti- 
nuată) sau va determina reținerea unei noi infracțiuni de lipsire de libertate în 


! T, Toader, op. cit., p. 96. 


2 În acelaşi sens, a se vedea V. Cioclei, Drept penal. Partea specială 1, precit., p. 129. 
3 ICCJ, dec. pen. nr. 332 din 29 ianuarie 2008, disponibilă pe www.scj.ro. 


174 


Infracţiuni contra libertăţii persoanei 


concurs cu prima. Alegerea uneia dintre cele două variante depinde de posibi- 
litatea identificării unei rezoluţii infracţionale unice a autorului. E: 

Cu privire la această problemă, în practica judiciară s-a reținut o faptă de 
lipsire de libertate în formă continuată având în vedere că: „infracțiunea de lipsire 
de libertate s-a consumat la momentul în care inculpatul a luat victima cu forța 
din locuința sa, în data de 15 iunie 2015. Infracțiunea, având un caracter 
continuu, s-a epuizat odată ce persoana vătămată a reuşit să îşi recapete libertatea, 
sărind pe geamul de la bucătărie al locuinţei şi ajungând într-un parc, unde a 
solicitat ajutorul trecătorilor şi a sunat la poliție. La scurt timp, înculpatul a reuşit 
din nou să o priveze de libertate pe victimă, luând-o. cu forţa şi băgând-o într-o 
maşină împotriva voinței sale”. 

Cu privire la unitatea de rezoluţie infracţională, instanţa a reținut că din 
modalitatea de comitere a faptei, din faptul că ambele acțiuni prezintă în parte 
conţinutul aceleiaşi infracțiuni, iar intervalul de timp dintre cele două acţiuni a 
fost unul redus, împrejurare care nu poate determina ruperea unităţii infracţio- 
nale, reiese că inculpatul a acționat având la bază o rezoluţie infracţională unică. 

Legea nu prevede cât timp este necesar să se scurgă pentru ca lipsirea de 
libertate să aibă un caracter infracţional. De la caz la caz, instanţa va aprecia dacă ` 
persoana a fost efectiv lipsită de libertate sau nu. Elementul în funcţie de care se 
va putea aprecia existența unei acţiuni de lipsire de libertate ar putea fi şi acela al 
împiedicării victimei de a se afla într-un anumit loc sau de a părăsi acel loc. 

Dacă victima este împiedicată să urce într-un tren pentru a nu ajunge la un 
concurs, este evident că persoana a fost lipsită de libertate?. La fel se întâmplă în 
cazul în care victima este împiedicată să participe la un concurs care începe la o 
anumită oră. Dacă, dimpotrivă, reținerea victimei pentru o perioadă foarte scurtă 
de timp nu a avut nicio semnificație pentru ea, atunci nu s-a realizat o acţiune de 
lipsire de liberate. 

Problema momentului consumării lipsirii de libertate este una controversată, 
în special pentru situaţia în care victima nu conştientizează că este lipsită de 
libertate (de exemplu, atunci când agentul încuie victima conştientă în casă fără 
ca aceasta să ştie). Cu privire la această ipoteză, se pune problema dacă fapta s-a 
consumat în momentul în care agentul a încuiat victima sau în momentul în care 
victima a conştientizat că este lipsită de libertate. | 

Unii autori au susținut că, pentru ca fapta să se consume, nu este necesar ca 
victima să şi conştientizeze că este lipsită de libertate? (fapta este, aşadar, 
consumată chiar dacă victima nu ştie că a fost încuiată în casă). Motivul pentru 


! Jud. Sector 5 Bucureşti, sent. pen. nr. 2422 din 25 noiembrie 2015, disponibilă pe 
www.rolii.ro. 

2 V, Cioelei, Drept penal. Partea specială 1, precit., p. 130. 

3 Explicații preliminare ale noului Cod penal, p. 129. 


4 R. Maurach, F.-C. Schroeder, M. Maiwald, op. cit., p. 157, par. 11. 

care fapta este tipică în aceste condiţii este acela că legea penală protejează 
libertatea unei persoane. O persoană este liberă atunci când în orice moment 
poate să decidă dacă să se deplaseze sau nu acolo unde doreşte. Se consideră că 
libertatea este potenţială în acest caz şi pentru că pentru tipicitatea faptei nu 
prezintă relevanță dacă victima a dorit sau nu să-şi exercite în mod efectiv 
această libertate potenţială de mişcare. Se susține că decizia victimei ca la un 
anumit moment să încerce să se elibereze nu modifică acţiunea agentului de 
lipsire de libertate şi nici elementul subiectiv al acestuia. În acelaşi sens, o 
persoană lipsită de libertate prin administrarea unui drog este, în mod evident, 
lipsită de libertate, fără a fi conştientă pe moment de situaţia în care se află!. 

La fel, faptul că i se lasă victimei o libertate parțială nu înlătură tipicitatea 
faptei (spre exemplu, atunci când victima se uită la televizor în apartamentul în 
care agentul a încuiat-o, putându-se deplasa în interiorul acestuia). 

Nu are importanță dacă victima, făcând eforturi mai mari, ar fi putut depăşi 
obstacolul şi nici dacă regimul la care a fost supusă a fost unul convenabil sau nu?. 

Dacă însă eforturile pentru a depăşi obstacolul sunt cele fireşti, atunci nu 
va exista o acţiune de lipsire de libertate (de exemplu, agentul încuie cu cheia uşa 
casei în care se afla victima, lăsându-i însă la îndemână o altă cheie). În sens 
contrar, dacă victima putea să părăsească imobilul doar escaladând fereastra, 
deoarece apartamentul în care a fost încuiată era la parter, fapta de lipsire de 
libertate poate fi tipică, pentru că victima a trebuit să facă un efort mai mare decât 
cel pe care în mod firesc îl presupune părăsirea acelui imobil. 

Lipsirea de libertate trebuie să aibă un caracter ilegal. Elementul de ilega- 
litate este un element de tipicitate a faptei (acesta fiind atras în conţinutul obiectiv 
al faptei), şi nu unul de antijuridicitate. Astfel, dacă legea permite lipsirea de 
libertate a unei persoane în anumite condiții, fapta nu mai este tipică (reţinere, 
arest preventiv etc.). 

În principiu, lipsirea de libertate a minorilor comisă de cei care au dreptul de 
educaţie asupra lor nu are un caracter ilegal. Dacă acest comportament este vădit 
abuziv, copilul este legat cu lanţuri de pat etc., nu se mai poate reţine lipsirea de 
libertate ca un mijloc de educaţie, fapta dobândind un caracter infracţional. 

Prin Decizia nr. 37/2008 a Înaltei Curți de Casaţie şi Justiţie, dată într-un 
recurs în interesul legii raportat la reglementarea anterioară, s-a decis că infracți- 
unea de lipsire de libertate se va reține în concurs cu infracţiunea de rele trata- 
mente, incriminată în art. 306 C. pen. 1968, dacă o componentă a relelor tratamente 
erau reprezentate şi de acțiuni de lipsire de libertate în mod ilegal. Decizia 
pronunțată rămâne de actualitate, astfel că şi în prezent, dacă se va impune, cele 
două fapte vor putea fi reţinute în concurs. 


! J. Wessels, M. Hettinger, Strafrecht Besonderer Teil, vol. 1, ed. a 23-a, Ed. C.F. 
Müller, Heidelberg, 1999, p. 89, par. 370. 


2 C. Rătescu, Codul penal adnotat III, p. 237. 

Este posibil ca o lipsire legală de libertate să se transforme într-o lipsire 
ilegală de libertate (de exemplu, dacă cel reținut nu este eliberat după expirarea 
duratei legale a acesteia sau dacă a dispărut temeiul în cazul unei conduceri la 
secţie în vederea identificării). 

Dacă lipsirea de libertate se realizează printr-o reținere, arestare sau execu- 
tare a unei pedepse ilegale, fapta se va încadra ca arestare nelegală. | 

În cazul infracţiunilor contra persoanei, este evident că victima unui omor 
sau a unui viol este şi lipsită în mod natural de libertate. În acest caz operează o 
absorbţie naturală între acţiunea violentă asupra persoanei şi lipsirea sa de 
libertate. Dacă însă durata privării de liberate excedează durata firească a con- 
duitei infracţionale comise împotriva persoanei (omor, viol etc.), nu mai operează 
absorbția naturală. 


5. Forma de vinovăţie (latura subiectivă) 

Fapta se comite cu intenție directă sau eventuală. Lipsirea de libertate se va 
reţine chiar şi atunci când autorul a acționat cu intenția de a-i face persoanei vătămate 
o glumă!. Din perspectiva lezării valorii sociale (încălcarea libertăţii fizice a 
victimei), motivaţia comiterii faptei, la fel ca în speța citată mai sus, poate fi doar un 
element de circumstanţiere a gradului de reproșabilitate a comiterii faptei. 


6. Sancţiunea 
În forma de bază, infracţiunea se sancţionează cu pedeapsa închisorii de la 
unu la 7 ani. 


7. Forme agravate N: 

Art. 205 alin. (3) C. pen: stabileşte că fapta are un caracter agravat dacă s-a 
comis în următoarele împrejurări: ni 

a) de către o persoană înarmată [art. 205 alin. (3) lit. a) C. pen.] 

Calitatea de persoană înarmată se va stabili prin raportare la prevederile 
art. 179 C. pen., ce defineşte noțiunea de armă. 

Conform acestui. articol, constituie arme instrumentele, dispozitivele sau 
piesele declarate astfel prin dispoziții legale — arme propriu-zise [art. 179 
alin. (1) C. pen.] — şi sunt asimilate armelor orice alte obiecte de natură a putea fi 
folosite ca arme şi care au fost întrebuințate pentru atac — arme asimilate 
[art. 179 alin. (2) C. pen.]. 

Definiţia juridică a armei este cuprinsă în Legea nr. 295/2004 privind 
regimul armelor şi al munițiilor. 


! În acest sens, a se vedea Jud. Oradea, sent. pen. nr. 1610 din 22 decembrie 2015, dispo- 
nibilă pe www.rolii.ro. 

„ Raportat la reglementarea simetrică din Codul penal anterior, cu privire la 
arma propriu-zisă s-a susținut în doctrină că este necesar ca arma să fie vizibilă, 
deoarece doar în aceste condiţii ea are un caracter intimidant pentru victimă!. 

În opinia noastră, legea nu a impus/impune o astfel de condiţie, ea pretinzând 
doar ca infractorul să fie înarmat, acesta asigurându-se astfel că, în caz de 
opunere a victimei, va putea folosi şi arma pe care o are asupra sa?. 

Aşadar, a fi înarmat înseamnă că în momentul comiterii faptei infractorul are 
o armă propriu-zisă asupra sa, o poartă sau are una la îndemână. Dacă, de 
exemplu, agentul aşază arma pe masă, nu înseamnă că persoana nu mai este 
înarmată, atât timp cât oricând o poate folosi. 

Sintagma „întrebuințate pentru atac”, folosită de legiuitor în cazul armelor 
asimilate, presupune folosirea acestora la amenințarea sau agresarea victimei ori a 
unui ter, cu prilejul comiterii actului de privare de libertate, în scopul de a înlătura 
opoziţia efectivă sau potențială a acestora față de actul privativ de libertate. 

Aşadar, cel care are asupra sa, de exemplu, o crosă de golf şi comite în aceste 
condiţii infracțiunea de lipsire de libertate va comite fapta în formă agravată doar 
dacă foloseşte crosa la atac, deoarece doar în acest caz crosa va deveni o armă 
asimilată în sensul art. 179 alin. (2) C. pen. 

Având în vedere că lipsirea de libertate este o infracţiune continuă, forma 
agravată se va reține dacă autorul este înarmat sau foloseşte o armă asimilată în 
orice moment al privării de libertate, până la epuizarea infracţiunii, nu doar atunci 
când persoana este înarmată sau foloseşte un obiect la atac în momentul iniţial al 
privării de libertate. 


Circumstanţa comiterii faptei de către o persoană înarmată este o circum- 
stanță reală; 


b) asupra unui minor [art. 205 alin. (3) lit. b) C. pen.] | 
In acest caz, victima trebuie să aibă mai puţin de 18 ani în momentul 


consumării faptei, chiar dacă ea pierde această calitate până la re lipsirii 
de libertate. 


Această circumstanță este o circumstanță reală; 


c) punând în pericol sănătatea sau viaţa victimei [art. 205 alin. (3) lit. c) 
C. pen.] 

Legiuitorul a stabilit că aceasta este o formă agravată deoarece, din cauza 
conceperii sau a executării, este posibil ca, în concret, viața sau sănătatea victimei 


! Explicații III, p. 292. 


? Codul penal comentat şi adnotat 1, p- 167; Explicații preliminare ale noului Cod penal, 
p. 205. 

să fie puse în pericol. De regulă, existența acestei urmări va fi constatată printr-un 
raport de expertiză medico-legală, dar ea va putea rezulta şi din orice alt mijloc 
de probă. | | 

Din punctul nostru de vedere, această formă agravată se justifică doar prin 
raportare la prima urmare, respectiv cea a producerii unei stări de pericol 
pentru sănătatea victimei. Prin ipoteză, în acest caz, actul privativ de libertate 
nu produce niciun rezultat vătămător efectiv, astfel că, în speţă, nu ar fi putut fi 
incidentă niciuna dintre infracțiunile privitoare la integritatea corporală sau 
sănătatea persoanei. Cel puţin din această perspectivă, devine justificată opțiunea 
legiuitorului de agravare a răspunderii în acest caz. Raportat la aceeaşi ipoteză, 
trebuie însă precizat că, în cazul în care starea de pericol asupra sănătăţii s-a 
concretizat ulterior, prin producerea unui rezultat vătămător aflat în raport de 
cauzalitate cu actul privativ de libertate, fapta nu va mai constitui infracțiunea de 
lipsire de libertate în formă agravată, ci se va reţine concursul de infracţiuni între 
lipsirea de libertate în forma de bază şi infracțiunea contra integrității sau sănă- 
tății aferentă rezultatului produs. 

Pentru cea de-a doua urmare din această formă agravată, respectiv punerea 
în primejdie a vieţii persoanei, existența unei forme agravate cu un asemenea 
conţinut nu se mai justifică, ea contrazicând regula concursului de infracțiuni 
pentru care legiuitorul a optat în cazul unui rezultat specific lovirilor sau altor 
violenţe produs prin privarea de libertate (în cazul lipsirii de libertate care a 
produs victimei suferinţe fizice se va reţine un concurs de infracţiuni între lipsirea 
de libertate şi infracțiunea de lovire sau alte violenţe). 

În acest sens, observăm, în primul rând, că vătămarea corporală cuprinde o 
urmare similară [art. 194 alin. (1) lit. e) C. pen.], astfel că regula concursului de 
infracţiuni putea fi şi în acest caz aplicată. Având în vedere suprapunerea 
respectivă, această formă agravată a lipsirii de libertate devine o infracțiune com- 
plexă, care absoarbe în conţinutul său legal infracțiunea de vătămare corporală, 
atunci când rezultatul specific al acesteia din urmă este punerea în primejdie a 
vieţii persoanei, rezultat imputabil autorului cu titlu de culpă. | 

Din punctul nostru de vedere, tocmai din cauza acestei suprapuneri forma 
agravată nu mai era necesară. Soluţia concursului de infracţiuni dintre lipsirea de 
libertate şi vătămarea corporală era mult mai coerentă, nu doar din perspectiva 
consecvenţei, dar şi din perspectiva problemelor inutile pe care această formă 
agravată le produce vizavi de relaţia dintre ea şi infracţiunea de vătămare corporală. 

Astfel, una dintre întrebările care apar cu privire la aceasta este care va fi 
încadrarea juridică atunci când actul de privare de libertate va produce şi o altă 
urmare. specifică vătămării corporale decât punerea în primejdie a vieții 
persoanei. În opinia noastră, într-o atare situație, urmarea de punere în primejdie 
se va ataşa infracțiunii de vătămare corporală (fiind vorba despre o infracțiune 
care a produs două dintre urmările specifice vătămării corporale), ea ieşind deci 

din componenţa lipsirii de libertate. Cu alte cuvinte, în acest caz vom reţine un 
concurs de infracţiuni între lipsirea de libertate în forma de bază sau în orice altă 
formă agravată şi infracțiunea de vătămare corporală. Inclusiv această ipoteză 
demonstrează că soluţia concursului de infracţiuni era preferabilă.. 

Mai precizăm că, în cazul în care starea de pericol pentru viaţa victimei se 
concretizează, privarea de libertate provocând moartea victimei, fie fapta va fi 
încadrată în textul art. 205 alin. (4) C. pen. (atunci când moartea victimei este 
imputabilă autorului cu titlu de culpă), fie se va reţine un concurs de infracţiuni 
între lipsirea de libertate în forma de bază sau în orice altă formă agravată şi 
omor (atunci când rezultatul morţii este imputabil autorului cu titlu de intenţie 
directă sau eventuală). În niciunul dintre aceste cazuri nu vom mai reține circum- 
stanța agravantă specială a punerii în primejdie, aceasta fiind absorbită natural în 
rezultatul morţii victimei. 

În cazul acestei forme agravate, forma de vinovăţie este praeterintenția. 

Pentru că se referă la modalitatea de comitere a faptei, această circumstanță 
agravantă specială este o circumstanţă reală. 


In cazul acestor forme agravate sancţiunea este închisoarea de la 3 la 10 ani; 


'd) lipsirea de libertate care a avut ca urmare moartea victimei [art. 205 
alin. (4) C. pen.] 

Agravarea răspunderii în acest caz este determinată de producerea morţii 
victimei ca urmare a privării sale de libertate. 

“La nivelul laturii subiective, fapta poate fi comisă exclusiv cu praeterintenţie. 
Dacă rezultatul morții victimei este imputabil autorului cu titlu de intenţie şi nu 
operează absorbția în mod natural, atunci se vor aplica regulile concursului de 
infracțiuni dintre lipsirea de libertate şi omor. 

În opinia noastră, aceasta este o infracțiune complexă comisă cu intenție 
depăşită. Chiar dacă la nivel material avem de-a face cu o singură acțiune, în plan 
juridic lipsirea de libertate are o natură duală. Pe de o parte, ea reprezintă o 
acțiune de privare de libertate; pe de altă parte, ea reprezintă o acţiune de lezare a 
integrității sau sănătăţii prin care s-a cauzat moartea victimei, Este deci posibil ca 
privarea de libertate să nu se fi consumat, existând doar un act iniţial de privare, 
însă acest act iniţial de privare să fi produs moartea victimei. Spre exemplu, în 
încercarea de a lua victima în braţe pentru a o răpi, victima se zbate, se dezechi- 
librează şi se loveşte cu capul de beton, decedând. Din punctul nostru de vedere, 
în acest caz suntem în prezenţa unei infracțiuni de tentativă la lipsire de libertate 
care a avut ca urmare moartea victimei. Conform art. 36 alin. (3) C. pen., o astfel 
de tentativă este asimilată infracțiunii consumate, ea fiind sancționată în limitele 
speciale prevăzute pentru forma consumată. | 

- Sancţiunea prevăzută pentru această formă agravată este închisoarea de la 7 
“la 15 ani şi interzicerea exercitării unor drepturi. 


8. Tentativa | | i; 

Tentativa se sancţionează atât în cazul formei de bază, cât şi în cazul formelor 
agravate. În cazul tentativei la lipsire de libertate care a avut ca urmare moartea 
victimei, fapta se va sancţiona conform prevederilor art. 36 alin. (3) C. pen. 


9. Relaţia cu alte infracţiuni | 

Lipsirea de libertate este absorbită natural în actul de executare a unor 
infracţiuni violente: omor, viol, şantaj! etc. 

Dacă însă actul de lipsire de libertate depăşeşte durata actului de executare a 
celeilalte infracţiuni comise cu violență (omor, viol?, vătămare corporală etc.), 
atunci se va reţine un concurs de infracțiuni’. 

Situaţia este similară şi în cazul infracțiunii de tâlhărie, când aceasta ar putea 
fi reținută în concurs cu lipsirea de libertate, dacă agresiunea asupra victimei a 
depăşit cadrul actului de executare a tâlhăriei. 


AMENINTAREA 


Art. 206 C. pen. defineşte conținutul infracțiunii care constă în fapta 
de a ameninţa o persoană cu săvârşirea unei infracțiuni sau a unei fapte 
păgubitoare îndreptate împotriva sa ori a altei persoane, dacă este de 
natură să îi producă o stare de temere. 


1. Rațiunea incriminării şi valoarea socială protejată 
infracţiunea de ameninţare protejează libertatea psihică a persoanei faţă de 
orice conduite care ar avea aptitudinea să o lezeze. In mod cert, ameninţarea unei 


! Uneori însă lipsirea de libertate poate fi însuşi mijlocul prin care se realizează actul de 
constrângere din structura infracţiunii de şantaj. Astfel, în mod corect s-a reţinut că fapta 
inculpatului care a forțat-o pe persoana vătămată să intre în autovehiculul său, transportând-o 
pe aceasta într-un loc izolat, unde i-a solicitat persoanei vătămate să redacteze un contract de 
împrumut în scopul recuperării unei pretinse datorii de la acesta, întruneşte elementele consti- 
tutive atât ale infracțiunii de şantaj, cât şi ale infracțiunii de lipsire de libertate (a se vedea 
C. Ap. Bucureşti, dec. pen. nr. 148 din 29 ianuarie 2015, disponibilă pe www.rolii.ro). 
Concursul de infracţiuni se justifică în acest caz prin durata importantă a lipsirii de libertate, 
durată care determină redobândirea autonomiei acestei infracțiuni. 

2 Pentru explicaţii suplimentare, a se vedea şi Codul penal. Comentariu pe articole, 
p. 429. Un exemplu de practică judiciară în acest sens regăsim în Jud. Moineşti, sent. pen. 
nr. 183 din 5 mai 2015, disponibilă pe www.rolii.ro. 

3 V, Cioclei, Drept penal. Partea specială I, precit., p. 130; Noul Cod penal. Comentarii 
pe articole, p. 357. 

persoane cu o infracțiune sau cu o faptă păgubitoare are în anumite condiții apti- 
tudinea de a stârni neliniştea victimei, generându-se astfel o limitare a libertății 
psihice a acesteia. 


2. Subiectul activ 

Subiectul activ este general, fapta putând fi comisă şi de o persoană juridică. 
De exemplu, o persoană juridică trimite o scrisoare unei persoane prin care o 
amenință, anunţând-o că reprezentanţii firmei o vor deconecta în mod injust de la 
rețeaua electrică sau cea de apă-canalizare. 


3. Latura obiectivă 

Actul de executare constă într-o acţiune de ameninţare. 

Deşi legea nu defineşte acțiunea de amenințare, semnificaţia ei rezultă din 
sensul profan al acestei noțiuni. Astfel, prin ameninţare se înţelege încunoş- 
tințarea sau avertizarea subiectului pasiv că va fi expus să sufere un anumit 
pericol sau prejudiciu, iminent sau viitor şi injust! | | 

Amenințarea se poate realiza prin orice mijloace: oral, în Scris, prin semne 
grafice, simboluri, gesturi sau alte acte cu asemenea semnificaţie. Ea poate să fie 
explicită sau implicită. 

Totuşi, din conduita agentului trebuie să poată fi extrasă în mod neechivoc 
existența unei amenințări. Astfel, într-o soluție de practică judiciară s-a infirmat 
existența amenințării tocmai pe motivul că din conduita agentului nu putea fi 
extras un mesaj amenințător: „Amenințarea este un enunţ. Făptuitorul trebuie să 
spună ceva despre ceva. Poate să spună, în principiu, prin cuvinte. Trebuie 
admisă opinia primei instanțe, că persoana poate «spune» şi prin gesturi. Dar 
trebuie să spună ceva. Să se refere la o realitate obiectivă exterioară cuvântului 
(de admis, sau gestului). Distincția logică între enunţ şi realitatea la care se referă 
constituie o condiţie esenţială a unui mod de gândire rațional. Altfel, ar fi greu de 
conceput vreo infracţiune care, în momentul în care este comisă, nu constituie şi 
ameninţare, fiindcă poate naşte o temere. Sau, ca în speța de faţă, s-ar putea 
concepe că o conducere în stil agresiv a maşinii sau ținerea pumnilor strânşi sau 
arborarea unei expresii furibunde constituie infracţiunea de ameninţare. Textul 
legal şi bunul simţ ne spun că o asemenea concepţie este absurdă'?. 

“Totodată, ameninţarea poate fi adresată direct sau indirect subiectului pasiv. 

Acţiunea de ameninţare trebuie să se refere la săvârşirea unei infracțiuni 
sau a unei fapte păgubitoare (faptă cauzatoare de prejudicii materiale, nu şi 
morale). 


! O.A. Stoica, op. cit., p. 117. 
2 C. Ap. Târgu-Mureș, dec. pen. nr. 58/A din 6 februarie 201 5, disponibilă pe www.rolii.ro. 

Amenințarea cu suportarea acestor consecinţe trebuie să aibă un caracter 
injust. Spre exemplu, nu îndeplineşte această condiţie „amenințarea” cu introdu- 
cerea unei acțiuni în justiţie, atunci când aceasta este mijlocul firesc de a rezolva 
respectiva situaţie conflictuală, sau ameninţarea cu întreruperea serviciului tele- 
fonic în caz de neplată a facturii. 

Amenințarea trebuie să fie determinată, în sensul că agentul trebuie să arate 
în mod precis răul cu care amenință, sau cel puţin determinabilă, atunci când 
persoana amenințată poate să-şi reprezinte (să deducă din afirmaţiile agentului) 
răul cu care este ameninţată. 

De exemplu, afirmaţia generală că „ai să suferi tu în viitor” nu îndeplineşte 
condiţiile de tipicitate, pentru că, în principiu, o astfel de afirmaţie nu permite 
determinarea, expresă sau implicită, a faptei cu care se ameninţă. 

Consecințele cu care se ameninţă trebuie să fie iminente sau să se 
producă în viitorul apropiati. Dacă răul cu care se amenință se va produce la un 
interval foarte mare de timp, această consecință devine improbabilă, fiind astfel 
firesc ca victima să nu fie preocupată de potenţialitatea producerii acesteia, 
nefiindu-i, aşadar, lezată libertatea sa psihică. | 

Dacă iminenţa consecinţei se referă la comiterea unei infracțiuni, care apoi se 
săvârşeşte în aceeaşi împrejurare cu acțiunea de amenințare mai sus menţionată, 
atunci ameninţarea este absorbită în conţinutul acelei infracțiuni (de exemplu, 
agentul ameninţă victima că o va ucide, ceea ce şi face în momentul următor). 

În acelaşi sens, în doctrină, s-a susținut că răul cu care se ameninţă trebuie 
să fie realizabil într-un viitor nu prea îndepărtat, iar dacă răul se produce în 
acelaşi timp cu acţiunea de amenințare cu acel rău, atunci infracțiunea de 
ameninţare va fi absorbită în mod natural”. Firesc, dacă răul cu care se amenință 
constă într-o faptă păgubitoare, atunci infracțiunea de amenințare nu este 
absorbită de producerea efectivă a faptei păgubitoare cu care s-a ameninţat (fapta 
păeubitoare fără caracter penal nu poate absorbi infracțiunea de amenințare). 

În plus, răul cu care se amenință trebuie să fie unul controlabil de către 
autor, pentru că doar în această ipoteză fapta de amenințare poate stârni o stare de 
temere. -: 

Consecințele cu care se amenință pot să privească persoana ameninţată sau 
altă persoană. 


! Noul Cod penal. Comentarii pe articole, p. 358. 

2 În acest sens, a se vedea şi C. Ap. Galaţi, dec. pen. nr. 1155 din 23 octombrie 2015, 
disponibilă pe www.rolii.ro, hotărâre în care instanța de apel a argumentat că într-o atare 
situaţie operează absorbția: „În mod teoretic, infracţiunea de ameninţare prevăzută de art. 206 
C. pen. este o infracțiune preexistentă, o infracțiune-mijloc care se absoarbe în mod legal (din 
punctul nostru de vedere, absorbţia infracţiunii este una naturală — n.n.) în infracțiunea de 
lovire, deoarece în mod logic inculpatul ar fi procedat la amenințarea părții vătămate, urmată 
de lovirea acesteia”. 

3 T. Toader, op. cit., p. 115. 

Extinderea sferei persoanelor care pot fi vizate de consecințele actului de 
ameninţare (prin sintagma „altei persoane” utilizată de legiuitor) este justificată 
prin aceea că, având în vedere că prin fapta amenințare este încălcată libertatea 
psihică a unei persoane, datorită legăturilor particulare cu o altă persoană (fiică, 
concubină, prieten, amic etc.), este posibil ca libertatea victimei să fie încălcată ŞI 
în cazul în care consecinţele amenințării privesc o astfel de persoană, şi nu pe 
destinatarul amenințării. 

Cu privire la acest aspect, în Expunerea de motive s-a arătat că „s-a optat 
pentru o sferă deschisă a persoanelor vizate de fapta cu care se amenință, astfel 
încât instanţa să aibă posibilitatea de a aprecia în fiecare caz concret dacă fapta 
era de natură să alarmeze persoana ameninţată. Realitatea a demonstrat că această 
stare de alarmare poate fi cauzată nu doar de un rău ce vizează soțul sau o rudă 
apropiată a celui amenințat, ci şi de o eventuală faptă îndreptată împotriva unui 
prieten ori a altei persoane de care cel ameninţat este legat afectiv”. 

Chiar dacă textul nu precizează expres, condiția suplimentară a aptitudinii 
amenințării de a stârni o stare de temere restrânge factual sfera acestor persoane 
la persoanele cu care victima amenințării are o anumită legătură particulară 
(emoțională, profesională etc.). Doar aşa ameninţarea cu o infracțiune sau cu o 
faptă păgubitoare ce vizează această „altă persoană” va dobândi aptitudinea de a 
stârni o stare de temere. 

Actul de ameninţare trebuie să fie de natură să producă la nivelul 
victimei o stare de temere. Amenințarea îndeplineşte această condiţie atunci 
când este aptă în concret să insufle şi să creeze în conştiinţa celui ameninţat 
temerea reală şi serioasă că fapta cu care se ameninţă s-ar putea realiza. 

Din acest motiv, nu îndeplinesc condiţiile de tipicitate amenințările făcute în 
glumă sau amical ori cele raportat la care agentul nu are posibilitatea de a 
controla producerea consecinței cu care amenință (de exemplu, agentul îi spune 
victimei că un cutremur îi va dărâma casa). 

Textul nu pretinde ca starea de temere să se şi producă drept urmare a 
acțiunii de ameninţare, fiind suficient ca actul de ameninţare să aibă aptitudinea 
de a produce o astfel de starel. 

De regulă, această condiţie se verifică prin faptul dacă, în concret, starea de 
temere s-a produs sau nu la nivelul victimei. Totuşi, infracţiunea se va putea 
reţine şi atunci când actul era de natură a genera o stare de temere, deşi în concret 
victima nu s-a temut. Dacă ar fi altfel, atunci ar însemna că cei foarte curajoși nu 
ar putea fi niciodată victimele unei acțiuni de amenințare. 


! Codul penal comentat şi adnotat 1, p. 186; O.A. Stoica, op. cit., p. 118; V. Cioclei, 
Drept penal. Partea specială I, precit., p. 136. Pentru o opinie contrară exprimată raportat la 


reglementarea anterioară, în sensul că victima trebuie să ajungă în acea stare de temere, a se 
vedea Gh. Mateuţ, op. cit., p. 229. 

Aptitudinea actului de a genera o stare de temere se apreciază în raport cu 
toate circumstanțele speței (aşadar, discutăm despre o apreciere in concreto). 
Lipsa de teamă a victimei cu privire la fapta de amenințare comisă în concret nu 
este decisivă pentru constatarea îndeplinirii acestei condiții, fiind doar un criteriu, 
dar nu şi singurul, ce va fi utilizat în aprecierea aptitudinii actului de a produce o 
stare de temere. | 

Fiind o infracţiune de pericol! potenţial, fapta se consumă în momentul 
comiterii amenințării de natură a stârni o stare de temere. 

Pentru consumarea infracţiunii este suficient să existe pericolul la care 
amenințarea expune E: nu trebuie ca victima să fi suferit o vătămare mira ca 
urmare a amenințării’. 


4. Forma de vinovăţie (latura subiectivă) 
Fapta se comite cu intenție directă sau eventuală. 


5. Tentativa 
Tentativa nu se pedepseşte. 


6. Sancţiunea 

Infracţiunea se sancţionează cu pedeapsa închisorii de la 3 luni la un an sau 
cu amendă. Fapta prezintă o particularitate din punct de vedere sancționator, şi 
anume faptul că sancţiunea nu poate depăşi cuantumul pedepsei infracțiunii cu 
care s-a amenințat. | 


TA Aspecte procesuale - 
Infracțiunea se urmăreşte la plângerea prealabilă a persoanei vătămate, iar 
împăcarea părților înlătură răspunderea penală. 


8. Relația amenințării cu alte infracțiuni 

Dacă în aceeaşi împrejurare se comite şi infracțiunea cu care s-a ameninţat, 
ameninţarea se absoarbe în conţinutul acesteia. 

Dacă ameninţarea este pusă în practică la un moment ulterior, şi nu în 
aceeaşi împrejurare, se va reţine un concurs de infracţiuni între ameninţare şi 
infracţiunea cu care s-a amenințat. 

Uneori, ameninţarea devine element component al unei alte infracțiuni com- 
plexe (tâlhărie, şantaj, viol etc.), situaţie în care va fi absorbită legal în conţinutul 
acestei infracţiuni. 


! În același sens, a se vedea şi Codul penal. Comentariu pe articole, p. 432. 
2 C. Rătescu, Codul penal adnotat III, p. 248. 

ŞANTAJUL 


Art. 207 alin. (1) C. pen. incriminează constrângerea unei persoane 
să dea, să facă, să nu facă sau să sufere ceva, în scopul de a dobândi în 
mod injust un folos nepatrimonial, pentru sine ori pentru altul. 

Art. 207 alin. (2) C. pen. incriminează o formă asimilată de şantaj, 
respectiv amenințarea cu darea în vileag a unei fapte reale sau ima- 
ginare, compromițătoare pentru persoana amenințată ori pentru un 
membru de familie al acesteia. 


1. Rațiunea incriminării şi valoarea socială protejată 

Poziționarea infracţiunii în capitolul intitulat „Infracțiuni contra libertăţii 
persoanei” ne determină ca, cel puţin la prima vedere, să afirmăm că infracțiunea 
vizează protejarea libertăţii psihice a persoanei. — 

Am dori însă să aducem câteva nuanţe acestei afirmaţii. Având în vedere că 
elementul central al faptei îl constituie constrângerea victimei la realizarea unei 
anumite conduite, credem că, mai degrabă, infracțiunea doreşte să asigure 
exercițiul liber al dreptului la autodeterminare al persoanei. Mai exact, ceea 
ce textul urmăreşte este ca orice persoană să aibă libertatea să adopte o anumită 
conduită pentru că ea vrea, şi nu pentru că este obligată să o facă. 

Diferenţa de principiu dintre infracţiunea de lipsire de libertate şi cea aici 
analizată este aceea că în cazul şantajului se aduce atingere libertăţii morale a 
persoanei (cu nuanțele mai sus aduse). Altfel spus, victima poate să se deplaseze 
din punct de vedere fizic aşa cum doreşte, dar libertatea ei de conştiinţă (morală) 
este încălcată. 

Tot ca element de particularitate al textului art. 207 C. pen., trebuie subliniat 
că legiuitorul a considerat că un şantaj în care agentul urmăreşte obţinerea în mod 
injust a unui folos patrimonial este o formă agravată a şantajului în care se 
urmăreşte un folos nepatrimonial. 

De lege ferenda, în opinia noastră, ar trebui ca şantajul să incrimineze, ca faptă 
în forma de bază, constrângerea unei persoane la o anumită conduită, indiferent de 
natura folosului urmărit, şi, eventual, ca formă agravată, situaţia în care prin 
constrângerea victimei agentul urmăreşte dobândirea unui folos patrimonial. În 
„acest fel relaţia dintre alin. (1) şi (3) ale art. 207 C. pen. ar fi una logică, care ar 
genera mult mai puţine controverse. În plus, o astfel de abordare ar sublinia mult 
mai riguros natura şantajului, respectiv o faptă prin care se produce lezarea 
libertăţii psihice a victimei prin constrângerea acesteia la realizarea unei conduite 
contrare voinţei sale. Acest deziderat ar putea fi realizat şi astăzi doar prin inter- 
- pretarea noțiunii de „folos nepatrimonial” din art. 207 alin. (1) de o manieră atât de 
extensivă, încât, de facto, această condiționare la nivelul laturii subiective 
(existenţa unui scop special) să devină relevantă pentru tipicitatea faptei. | 

„2, Subiectul activ 

Subiectul activ este general, fapta putând fi comisă şi de o persoană juridică. 
De exemplu, o persoană juridică ameninţă o persoană fizică cu faptul că îi va 
distruge toate bunurile care sunt depozitate la sediul persoanei juridice dacă nu 
încheie un nou contract de depozit, contract cu clauze dezavantajoase pentru 
victima şantajului. 


3. Subiectul pasiv 

Subiect pasiv poate fi doar o persoană fizică, şantajul fiind o infracţiune 
contra libertății persoanei fizice. În cazul în care constrângerea la o anumită 
conduită vizează o persoană juridică, credem că şantajată va fi doar persoana sau. 
persoanele fizice ce vor trebui să pună în practică cerința autorului faptei de 
şantaj. Fără „interfaţa” unei persoane fizice căreia îi este afectată libertatea de a 
avea o conduită (conduită realizată în numele sau interesul persoanei juridice), cu 
greu putem vorbi de o lezare a libertăţii psihice a unei persoane juridice. În opinia 
noastră, strict raportat la persoana juridică în calitate de entitate de sine stătătoare, 
o astfel de faptă s-ar putea constitui ca un delict civil, în care persoană vătămată 
să fie însăşi persoana juridică „constrânsă”. 


4. Latura obiectivă 

Infracţiunea de şantaj este o infracțiune comisivă, constrângerea realizându-se, 
de regulă, printr-o conduită activă. 

Totuşi, cu titlu de excepţie, şantajul se poate comite şi prin omisiune, atunci 
când victima are o obligaţie de a realiza un anumit act pentru a împiedica produ- 
cerea unor suferinţe victimei. De exemplu, se poate susţine că va comite un şantaj 
prin omisiune bodyguardul care îşi şantajează clientul prin lipsa intervenţiei 
primului în apărarea ultimului, atunci când un terț îl agresează pe cel pe care 
bodyguardul trebuia să-l protejeze, bodyguardul urmărind astfel să-l constrângă 
pe angajator ca pe viitor să îi crească salariul. 

Sesizăm că legiuitorul nu mai prevede în Codul penal actual PE A 
concrete prin care se poate realiza acţiunea de constrângere, înlăturând preci- 
zarea care exista în reglementarea anterioară, unde legiuitorul specifica explicit 
modul î în care se poate realiza constrângerea, respectiv prin violență sau ameninţare. 

În formularea actuală, unde tipicitatea textului nu mai este limitată, apreciem 
că norma dobândeşte o sferă de aplicabilitate mai largă, putând intra sub inci- 
denţa sa inclusiv acele situaţii în care nu discutăm despre o faptă tipică de ame- 
ninţare ori lovire sau alte violențe (spre exemplu, determinarea victimei la o 
anumită conduită prin exercitarea unor presiuni de natură psihică asupra ei, care 
însă nu generează suferinţe fizice — speriat repetat). 

Totuşi, această „largheţe” a normei are şi un revers problematic, în sensul că 
ea aduce în discuţie relaţia ce va exista între şantaj şi infracțiunea de amenințare 


187 


Drept penal. Partea specială 


sau o infracţiune contra integrităţii corporale ori sănătăţii. În cazul constrângerii 
morale printr-o ameninţare tipică, având în vedere omogenitatea la nivelul valorii 
sociale lezate, precum şi caracterul determinabil al amenințării ca infracțiune 
absorbită, credem că se poate facil argumenta absorbția legală a amenințării în 
infracțiunea de şantaj. 

În ceea ce priveşte ipoteza realizării constrângerii fizice printr-un act tipic de 
lovire sau alte violenţe, pornind de la interpretarea sistemică a textului, apreciem 
că infracţiunea de lovire sau alte violențe va fi absorbită şi ea legal în infracţiunea 
de şantaj!. La această concluzie am ajuns utilizând ca reper alte norme în care 
termenul „constrângere” este folosit (de exemplu, textul de incriminare a violului — 
art. 218 C. pen.). În cadrul acestora, legiuitorul a creat o formă agravată pentru 
situaţia în care actul de constrângere a avut ca urmare vătămarea corporală. Rezultă 
că, în viziunea legiuitorului, actul de constrângere fizică presupune comiterea unor 
acte de lovire sau alte violențe, între primul şi celelalte operând absorbţia. 

Aşadar, şi în actuala reglementare, actul de constrângere fizică va cuprinde şi 
va absorbi o eventuală faptă de lovire sau alte violențe. În cazul în care actul de 
constrângere a produs o urmare specifică vătămării corporale, şantajul va fi 
reținut în concurs cu infracțiunea de vătămare corporală. | 

Dacă „şantajarea” victimei se face în altă manieră decât prin constrângerea 
acesteia (conform semnificației termenului din dreptul penal), fapta nu mai este 
tipică. De exemplu, nu va fi tipică fapta unui chelner care refuză să aducă nota de 
plată unui client care se grăbeşte, până nu i se plăteşte un bacşiş. 

Acţiunea de constrângere trebuie să fie exercitată asupra victimei pentru a o 
sili să îndeplinească conduita impusă sau pretinsă de făptuitor, şi anume: să dea, 
să facă, să nu facă sau să sufere ceva. 

A da are semnificaţia de transmitere a proprietăţii în sensul dreptului civil, 
precum şi de dar sau de remitere în cazul unor bunuri corporale. 

„A face ceva înseamnă a avea o conduită activă în sensul dorit de infractor (de 
exemplu, să semneze un act, să evacueze un imobil, să-i facă un serviciu, să dea o 
declaraţie, să-şi plătească o datorie etc.). 

A nu face ceva presupune că victima ar fi dorit să facă un anumit lucru, dar . 
agentul o constrânge să renunțe la a mai face acel lucru (să nu participe la o 
licitație sau la un concurs, să nu denunțe sau să nu divulge anumite date sau 
informaţii etc.). 

A suferi ceva presupune ca victima să accepte să fie înjosită, să accepte o 
situaţie păgubitoare, să-i fie distrus un bun sau să suporte o pierdere financiară etc. - 

Tipicitatea faptei se realizează indiferent dacă persoana şantajată satisface sau 
nu pretenția făptuitorului. Este suficient să existe o acțiune de constrângere cu 
această finalitate, şi anume de a determina un anume comportament al victimei. 


! Absorbţia acestor infracțiuni în fapta de şantaj a fost afirmată şi de alți autori. Cu titlu 
exemplificativ, a se vedea Codul penal. Comentariu pe articole, p. 432. 

„5. Forma de vinovăţie (latura subiectivă) 

Fapta se poate comite cu intenţie directă sau indirectă. 

Fapta trebuie să fie comisă cu un scop special, respectiv ca făptuitorul să 
dobândească în mod injust un folos nepatrimonial, pentru sine sau pentru 
altul. | PA 
Ceea ce legiuitorul sancţionează este dobândirea în mod injust a unui folos, 
şi nu faptul că acel folos nepatrimonial este injust’. 

În ceea ce priveşte forma de bază, legiuitorul prevede în mod explicit 
faptul că folosul urmărit de către autorul şantajului trebuie să fie de natură 
nepatrimonială. 

Această precizare se explică prin faptul că, în vechea reglementare, existau 
oarecare controverse legate de natura folosului ce trebuie urmărit în cazul 
șantajului, o interpretare istorică a textului conducând la ideea că norma vizează 
doar ipoteza obţinerii în mod injust a unui folos patrimonial’. Opinia majoritară 
cra însă aceea că folosul urmărit de către autor poate avea şi un caracter 
nepatrimonial?. 

Diferenţierea dintre folosul patrimonial şi cel nepatrimonial este realizată şi 
din perspectiva limitelor sancţionatorii, în actualul Cod penal şantajul comis 
pentru a obţine un folos patrimonial devenind o formă agravată a şantajului. 

Aşa cum am anticipat supra, din punctul nostru de vedere, condiționarea 
existenţei faptei de scopul obţinerii unui folos (nepatrimonial, în cazul formei 
de bază, sau patrimonial, în cazul formei agravate) mută în mod artificial accentul 
de la ceea ce ar trebui să reprezinte esența faptei (constrângerea unei persoane la 
o anumită conduită) la ceea ce doar pare a fi de esența faptei (obţinerea în mod 
injust a unui folos). | 

Am fi preferat ca legiuitorul să pornească de la altă structură, respectiv să 
incrimineze ca formă de bază a şantajului orice constrângere a unei persoane de a 
realiza o anumită conduită, indiferent dacă prin aceasta s-ar fi urmărit obținerea 
“vreunui folos. O astfel de reglementare era preferabilă şi pentru că această 
„rezervă” de tipicitate a textului riscă să excludă ipoteze care ar fi trebuit să intre 
în sfera de incidență a normei. 

Mai exact, o atare formulare îngreunează includerea în tipicitatea faptei a 
situaţiilor în care folosul urmărit de către autor nu există sau este incert conturat. 
In aceste ipoteze, circumstanțele concrete de comitere a faptei obligă la a „trage” 


! C. Rătescu, Codul penal adnotat III, p. 255; T. Toader, op. cit., p. 119. În sens contrar, 
şi anume că fapta nu este tipică atunci când folosul este just, a se vedea Codul penal comentat 
şi adnotat 1, p. 194. 

2 A se vedea S. Bogdan, Drept penal..., precit., p. 148. 

3 Explicații III, p. 308 

4 O asemenea structură regăsim la nivelul textului corespondent din Codul penal german — 
art..240. Pentru detalii asupra tipicității faptei, a se vedea W. Joecks, op. cit., pp. 456-465. 

de limitele de tipicitate ale normei, astfel încât fapte care sunt percepute „natural” 
ca fiind fapte de şantaj să fie încadrabile în textul de incriminare. 

Mai mult, sintagma „folos nepatrimonial” ridică ea însăşi probleme de inter- 
pretare, fiind neclar de unde până unde un asemenea folos există. Spre exemplu, 
într-o speță, prima instanță a dispus achitarea, inculpatei pentru infracțiunea de 
şantaj, apreciind că fapta acesteia de a încerca prin amenințări să o determine pe 
victimă să îşi dea demisia de la locul de muncă, loc în care lucra şi concubinul, cu 
care victima avea o relaţie extraconjugală, nu constituie infracțiunea de şantaj, 
având în vedere că: „în condiţiile în care părţile vătămate nu au confirmat exis- 
tența unei relaţii la momentul la care s-ar fi proferat amenințările, iar solicitarea 
inculpatei a fost de dare a demisiei de către partea vătămată L.M. ŞI, respectiv, de 
concediere a părții vătămate L., nu rezultă care era folosul patrimonial sau moral 
pentru făptuitoare sau pentru o terță persoană. În condiţiile în care între părțile 
vătămate ar fi existat o relaţie, faptul că partea vătămată L.M. nu ar mai fi lucrat 
la societatea celeilalte părți vătămate nu presupunea încheierea relaţiei”. Instanţa 
de apel a reformat însă hotărârea sub acest aspect, afirmând existența unui folos 
nepatrimonial: „folosul injust urmărit de inculpată este unul evident, aceasta 
nutrind speranţa că încetarea raporturilor contractuale de muncă ale persoanei 
vătămate cu societatea «Trivale» S.A. ar conduce la încetarea raporturilor intime 
dintre angajată (în persoana numitei L.M.) şi patronul societăţii, ceea ce, în 
viziunea inculpatei, ar însemna serioase avantaje pe plan social şi material”!. 

Un alt tip de folos nepatrimonial reținut frecvent în practica judiciară este 
acela constând în acceptarea de către victimă a reluării unei relații cu inculpatul?. 

La fel de neclar este dacă existența scopului poate fi constatată în cazul 
constrângerii la o anumită conduită comisă pentru a obţine satisfacţie sexuală sau 
al constrângerii la o anumită conduită strict pentru umilirea victimei ori pentru a 
se răzbuna pe victimă. 

În ceea ce priveşte obţinerea unei satisfacţii sexuale, în practica judiciară” 
s-au pronunțat soluţii de condamnare pentru ipotezele în care autorul şantajului 
obliga victima să-i transmită poze în ipostaze erotice în vederea obţinerii unei 
satisfacţii sexuale. 


! C. Ap. Ploieşti, dec. pen. nr. 535/A din 16 septembrie 2015, disponibilă pe 
www.rolii.ro. l ' 

? Cu titlu exemplificativ, a se vedea C. Ap. Constanța, dec. pen. nr. 840/P din 2 octombrie 
2015, disponibilă pe www.rolii.ro. i 

3 Spre exemplu, prin dec. nr. 298 din 14 aprilie 2016 a C. Ap. laşi, s-a dispus, printre 
altele, condamnarea unui conferenţiar universitar pentru comiterea infracțiunii de şantaj, în 
speță reținându-se că i-a solicitat unei student să întrețină cu acesta săptămânal relaţii de 
natură sexuală sub ameninţarea că altfel nu va promova examenele la disciplina pe care acesta 


o preda (starea-de fapt prezentată pe scurt este disponibilă pe http://www.pna.ro/comuni 
cat.xhtml?id=5976). | 

Mult mai problematice vor fi însă situaţiile în care conduita este impusă de 
autor victimei doar cu titlu de răzbunare, pentru umilirea ei sau pentru amuza- 
mentul autorului etc. În asemenea ipoteze, fiind dificil de identificat vreun folos, 
fapta nu ar trebui să intre sub incidența legii penale. Având în vedere practica 
existentă, credem că şi din acest punct de vedere va exista tendința interpretării 
într-o manieră extensivă a noţiunii de „folos”, astfel încât fapta să înglobeze şi 
aceste ipoteze; prin urmare, de facto, forma de bază a şantajului va cuprinde orice 
constrângere a victimei să realizeze o anumită conduită. 


6. Forma asimilată 

Şantajul prezintă şi o formă asimilată de comitere, respectiv atunci când 
constrângerea constă în ameninţarea cu darea în vileag a unei fapte reale sau 
imaginare, compromiţătoare pentru persoana ameninţată ori pentru un membru 
de familie. 

Se poate observa că această formă asimilată se poate reține doar dacă 
constrângerea se realizează prin ameninţarea cu darea în vileag a unei fapte. 

Prin darea în vileag se înțelege aducerea la cunoştinţa altor persoane a 
faptelor compromițătoare, indiferent de modalitatea de informare folosită!. 
Faptele obiect al dării în vileag pot fi reale sau imaginare, această împrejurare 
fiind neutră pentru tipicitatea faptei. 

De exemplu, se va reţine şantajul în această formă atunci când amenințarea 
va avea ca obiect publicarea dosarului de la securitate, a unor legături cu lumea 
interlopă, a unor relaţii extraconjugale sau înregistrări video, poze sau înregistrări 
audio cu caracter sexual în care victima şantajului sau o altă persoană este 
protagonist etc.2. Având în vedere limitările impuse de norma de incriminare, 
fapta nu va fi tipică atunci când, spre exemplu, autorul amenință victima cu 
divulgarea unor fapte compromițătoare pentru prietena persoanei „şantajate”, iar 
aceasta din urmă nu se încadrează în noțiunea de membru de familie în sensul 
art. 177 alin. (1) lit. c) C. pen. O astfel de necorelare a textelor este criticabilă, 
„diferența dintre sfera de aplicare a şantajului în prima modalitate de comitere 

(constrângerea morală se poate referi la orice persoană, în măsura în care este de 
“natură să alarmeze) şi prezenta modalitate de comitere (materialele care fac 
obiectul amenințării cu darea în vileag se pot referi doar la persoana amenințată 
sau la un membru de familie al acesteia) fiind dificil explicabilă. “i 

Şi în acest caz, legiuitorul creează aceeaşi diferențiere între situația în care 
autorul urmăreşte obținerea unui folos nepatrimonial (forma de bază a formei 
asimilate) şi cea în care autorul urmăreşte obținerea unui folos patrimonial (forma 
agravată a formei asimilate). 


1 T: Toader, op. cit., p. 119. 

2 De altfel, aceasta este una dintre cele mai frecvente ipoteze de şantaj întâlnite în practica 
judiciară recentă. Cu titlu exemplificativ, a se vedea C. Ap. Bucureşti, dec. pen. nr. 1652/A din 
2 decembrie 2015, disponibilă pe www.rolii.ro. 

7. Sancţiunea | 
Sancţiunea pentru ambele forme de comitere este închisoarea de la unu la 
5 ani. | - 


8. Forme agravate 

Fapta de şantaj comisă în scopul de a dobândi un folos patrimonial pentru 
sine sau pentru altul [art. 207 alin. (3) C. pen.] 

Diferenţa dintre forma de bază şi forma agravată constă în natura folosului. 
Folosul patrimonial poate lua atât forma unui plus patrimonial efectiv, cât şi pe 
cea a evitării unei pierderi patrimoniale!. 

„Recuperatorii de datorii” comit un şantaj în formă agravată, deoarece 
aceştia realizează acţiuni de constrângere asupra victimelor urmărind obţinerea în 
mod injust a unui folos patrimonial atât pentru sine — comisionul pentru recu- 
perarea datoriei —, cât şi pentru altul. În acest caz, chiar dacă folosul urmărit este 
unul just (obţinerea plății datoriei), fapta rămâne tipică, având în vedere că modul 
prin care se urmăreşte obținerea acestui folos este unul injust. 

Din acelaşi motiv, este tipică fapta celui care pretinde unui chiriaş să 
evacueze imobilul pentru neplata chiriei, deoarece în caz contrar îi vor fi distruse 
bunurile din casă. 


Sancțiunea. Această formă agravată se sancţionează cu pedeapsa închisorii 
de la 2 la 7 ani. 


9. Tentativa 
Tentativa nu se sancţionează. 


10. Relaţia cu alte infracțiuni 
a) Relaţia şantajului „propriu-zis ” [art. 207 alin. (D) şi (3) C. pen.] cu forma 
asimilată a şantajului [art. 207 alin. (2) şi (3) C. pen.] 7, 

„În ceea ce priveşte relaţia formei asimilate cu şantajul propriu-zis, apreciem 
că ambele forme de şantaj vizează protejarea aceleiaşi valori sociale, ele fiind 
astfel echivalente din perspectiva semnificației juridice. Aşadar, din punctul 
nostru de vedere, infracțiunea prevăzută de art. 207 C. pen. este o infracțiune cu 
conţinut alternativ. 

Din această perspectivă, în cazul în care autorul ameninţă victima cu o 
infracțiune, dar şi cu divulgarea unor fapte compromițătoare pentru ea, în sarcina 


! Prin dec. nr. 1069 din 3 septembrie 2013 a C. Ap. Cluj (nepublicată) s-a dispus 
condamnarea inculpatului pentru comiterea infracțiunii de şantaj constând în acțiunea de 
constrângere a victimei, avocat, în vederea intimidării acesteia şi a determinării sale de a 
înceta demersurile pentru recuperarea unor cheltuieli de judecată pe care victima trebuia să le 
recupereze de la societatea administrată de către inculpat. 

sa se va reţine o singură infracţiune de şantaj în forma unităţii naturale colective 
sau în forma infracțiunii continuate, dacă sunt respectate condiţiile unităţii legale. 
Formal, încadrarea juridică se va face în textul art. 207 alin. (1) şi (2) C. pen. 


b) Relaţia şantajului cu infracțiunea de tâlhărie 

În practica judiciară s-au ivit numeroase probleme în a delimita şantajul 
comis prin constrângerea unei persoane să dea un bun de infracțiunea de tâlhărie. 

Faptele se diferențiază, în primul rând, prin natura obiectului juridic protejat 
de cele două texte de incriminare, tâlhăria fiind o infracţiune contra patrimo- 
niului, iar şantajul — o infracțiune contra libertăţii persoanei. 

Totodată, aceste infracţiuni se delimitează prin existența sau nu a concomi- 
tentei actului de constrângere cu cel de remitere a bunului!. Astfel, dacă la tâlhărie 
constrângerea este comisă în aceeaşi împrejurare cu remiterea bunului, la şantaj 
victima trebuie ca în viitor să remită acel bun. Mai exact, la tâlhărie, victima remite 
bunul imediat sau în timpul realizării actului de constrângere (de exemplu, agentul 
amenință victima cu moartea dacă nu îi dă imediat bunul), pe când în cazul 
şantajului există un interval de timp între momentul realizării constrângerii şi cel în 
care victima trebuie să îndeplinească cerința agresorului (agentul ameninţă victima 
cu moartea, dacă peste două săptămâni nu îi aduce bunul). 

O altă diferenţă este dată de existența sau nu a unei libertăți de decizie a 
victimei. În cazul tâlhăriei o astfel de libertate nu există, lipsa ei fiind generată de 
actualitatea şi iminenţa pericolului cu care victima este constrânsă (spre exemplu, 
autorul îi spune victimei că, dacă nu îi va da banii pe care îi are asupra sa, O va 
bate). În cazul şantajului însă, această libertate există (ea nu este totală, dar este 
oricum mai bine conturată decât în cazul tâlhăriei), tocmai datorită caracterului 
potenţial şi viitor al răului cu care autorul încearcă să determine victima să adopte 
o anumită conduită (spre exemplu, agentul îi spune victimei că o va bate dacă 
mâine nu-i va aduce un bun aparţinând ei). Raci 

Aşadar, victima tâlhăriei nu poate să decidă dacă să remită sau nu bunul, 
fiind constrânsă de un pericol iminent să îl remită, pe când victima şantajului 
poate decide dacă va ţine sau nu cont de constrângerea făptuitorului şi îi va 
îndeplini în viitor cererea. 

Mai mult, în cazul tâlhăriei, în mod aparent, avem de-a face cu 0 dare” a 
unui bun, aceasta fiind însă, din punct de vedere juridic, o luare a bunului de către 
tâlhar, luare realizată prin fapta victimei. Raportat la această calificare, sesizăm 
că, din punctul de vedere al efectelor penale, nu există nicio diferență între 
situaţia în care victima, constrânsă prin ameninţare, îi oferă tâlharului banii din 
buzunarul ei şi situaţia în care ea nu se opune atunci când acesta îi scoate banii 
din buzunar împotriva voinței sale. Această din urmă ipoteză s-ar apropia de 
şantajul' comis prin constrângerea victimei să sufere ceva sau să nu se opună. Cu 


"V, Cioclei, Drept penal. Partea specială 1, precit., p. 143. 

toate acestea, fapta este, în realitate, o tâlhărie, tocmai pentru că victima nu are o 
libertate fizică în a se opune agresiunii. 

O altă diferenţă între cele două fapte se poate identifica prin raportare la 
momentul consumării faptei. Astfel, tâlhăria se consumă în momentul luării 
bunului în scopul însuşirii, pe când şantajul se consumă în momentul realizării 
actului de constrângere cu acel scop special, fiind indiferentă realizarea sau nu a 
conduitei cerute de şantajist!. | 


c) Relaţia şantajului cu infracțiunea de viol 
Delimitarea dintre infracțiunea de şantaj atunci când folosul urmărit este 
întreținerea unui raport sexual şi cea de viol se va realiza în baza unor criterii 
similare celor utilizate pentru delimitarea tâlhăriei de şantaj. | 
Astfel, în cazul în care constrângerea are ca obiect realizarea unui act sexual 
în aceeaşi împrejurare, fapta va constitui infracțiunea de viol în formă consumată 
sau tentată, după cum actul sexual s-a realizat sau nu. Dacă însă, prin acțiunea de 
constrângere, autorul urmăreşte realizarea unui act sexual într-o altă împrejurare, 
atunci fapta sa va fi încadrată în forma de bază a şantajului. Mutatis mutandis, 
„ aceste criterii vor putea fi utilizate şi pentru delimitarea infracțiunii de agresiune 
“sexuală de cea de şantaj. ia 
Din aceste motive, nu putem fi de acord cu reținerea celor două fapte în 
concurs în sarcina inculpatului care, la data de 16 februarie 2013, prin constrân- 
gerea morală a persoanei vătămate în vârstă de 15 ani, pe care a amenințat-o cu 
darea în vileag a unei fapte compromiţătoare pentru ea, respectiv cu postarea pe 
internet a unei înregistrări video stocate pe un CD aflat în posesia sa, conținând 
imagini cu minora în timp ce întreținea un raport sexual cu fostul prieten, a 
întreţinut cu aceasta un raport sexual normal în locuința sa2. Considerăm că în 


3 


speță se impunea reținerea exclusiv a infracţiunii de viol. 


HĂRȚUIREA | | kE 


Prin art. 208 alin. (1) C. pen. este incriminată fapta celui care, în 
mod repetat, urmăreşte, fără drept sau fără un interes legitim, o 
persoană ori îi supraveghează locuința, locul de muncă sau alte locuri 
frecventate de către aceasta, cauzându-i astfel o stare de temere. 

In art. 208 alin. (2) C. pen. este incriminată efectuarea de apeluri 
telefonice sau comunicări prin mijloace de transmitere la distanță, care, 
prin frecvenţă sau conținut, îi cauzează o temere unei persoane. . 


! Pentru criteriile de delimitare a celor două infracțiuni, a se vedea şi Noul Cod penal. 
Comentarii pe articole, p. 360. 

2 Jud. Fălticeni, sent. pen. nr. 577 din 20 octombrie 2014, definitivă, disponibilă pe 
www.rolii.ro. 

1. Rațiunea incriminării şi valoarea socială protejată 

La momentul adoptării actualului Cod penal, infracțiunea de hărţuire repre- 
zenta o noutate absolută în dreptul penal român, aceasta neavând un cores- 
pondent în reglementarea anterioară. | 

„Impulsul” în incriminarea unor astfel de conduite l-a constituit chiar reali- 
tatea socială, ce a oferit ipoteze care, deşi puneau în discuţie libertatea psihică a 
victimei înțeleasă în sens larg, nu se pliau pe niciunul dintre textele de incri- 
minare din reglementarea anterioară prin care era protejată libertatea fizică sau 
psihică a persoanei. 

Un exemplu de şcoală în acest sens era acela în care autorul urmărea victima. 
La prima vedere, această acţiune părea neutră din perspectiva victimei, deoarece, 
de multe ori, urmărirea se producea în spaţiul public, fără a se exercita vreun act 
de ameninţare, constrângere sau o altă acţiune ce ar fi intrat sub incidenţa vreunui 
text de incriminare. Pe de altă parte, trebuie admis că orice persoană urmărită, 
chiar în spaţiul public, este la început agasată şi, progresiv, poate ajunge în 
situaţia să se teamă pentru siguranța sa. Or, în aceste situaţii, în cadrul anterior de 
reglementare, solicitarea intervenției autorităţilor era dificilă, deoarece poliția îi 
comunica victimei că acţiunea de a fi urmărită nu este una care să fie incriminată. 

Inclusiv în Expunerea de motive a actualului Cod penal se arată că introdu- 
cerea acestei fapte a avut scopul de a răspunde unor cazuri apărute în practică în . 
care diferite persoane — în special femei — sunt aşteptate şi urmărite pe stradă sau 
în alte locuri publice ori sunt tracasate prin intermediul unor mesaje telefonice 
sau similare, toate acestea fiind de natură a crea o stare de temere sau de îngri- 
jorare persoanei în cauză. | | 

Prin această. incriminare, sistemul penal din România se aliniază la alte 
legislații europene în care o asemenea incriminare există (art. 222-16 C. pen. fr., 
art, 179%Ptes C, pen. elv., $ 390a C. pen. norv. sau Public Order Act 1986 şi 
Protection from Harassment Act 1997 din Marea Britanie). | 

În aceste condiţii, legiuitorul a ales să incrimineze cele mai frecvente moda- 
lităţi în care un anume comportament ar putea avea semnificaţia unei acțiuni 
îndreptate împotriva libertăţii psihice a unei persoane. Din perspectiva urmării 
produse asupra victimei, această faptă s-ar pulea apropia de o ameninţare, 
„amenințare” comisă fără a se realiza în concret un act amenințător. 

Din poziţionarea incriminării şi din structura laturii obiective reiese că 
infracţiunea urmăreşte protejarea libertăţii psihice a persoanei. Această 
libertate poate fi afectată în condiţiile unor conduite care stârnesc victimei o stare 
de temere. Aşa cum am arătat, textul de incriminare protejează libertatea psihică 
a unei persoane doar față de anumite conduite expres enumerate de legiuitor. 
Dacă libertatea psihică este lezată prin alte acțiuni ce ar putea genera victimei O 
stare de teamă, textul nu va putea fi aplicat. 

2. Structura infracţiunii 

Infracţiunea presupune două modalităţi de comitere. 5 

Legiuitorul a decis să precizeze expres care sunt modalitățile concrete prin 
care autorul ar putea leza libertatea psihică a victimei. | 

Eterogenitatea materială a faptelor prevăzute în alin. (1) şi (2) ale art. 208 
C. pen. creează aparenţa unor infracțiuni distincte sau, altfel spus, a existenţei unei 
infracțiuni cu conținuturi alternative. Cele două acte sunt însă omogene raportat la 
rațiunea incriminării şi valoarea socială protejată, astfel că, din această perspectivă, 
infracțiunea pare a fi una cu conţinut alternativ. Şi practica judiciară pare a fi 
împărțită cu privire la această problemă, existând hotărâri în ambele sensuri! . 

În ceea ce ne priveşte, având în vedere diferenţele de reglementare dintre 
cele două, inclusiv la nivel sancţionator, apreciem că legiuitorul a urmărit 
construcţia unei infracțiuni cu conţinuturi alternative. Acceptăm însă că există şi 
argumente solide în sprijinul opiniei contrare, respectiv pentru calificarea infrac- 
țiunii ca fiind una cu conţinut alternativ. 


A. Art. 208 alin. (1) C. pen. 

1. Subiectul activ 

Infracțiunea este una cu subiect activ general, ea putând fi comisă atât de către 
o persoană fizică, cât şi de către o persoană juridică. Spre exemplu, va putea comite 
o asemenea faptă o persoană juridică care, prin angajaţii săi, urmăreşte victima, 
angajat al unei firme concurente, pentru a-i stârni acesteia o stare de temere. 


2. Latura obiectivă 

Conduita incriminată în primul alineat constă în fapta celui care, în mod 
repetat, urmăreşte, fără drept sau fără un interes legitim, o persoană ori îi 
supraveghează locuința, locul de muncă sau alte locuri frecventate de către 
aceasta, cauzându-i astfel o stare de temere. aG? | 

Textul însuşi impune repetabilitate, astfel că infracţiunea este una de 
obicei?. S-a apreciat deci că intervenţia penală nu se justifică în cazul unui singur 
act de urmărire sau supraveghere, chiar şi atunci când acesta ar stârni o stare de 
temere la nivelul victimei. | 

Această decizie de politică penală pare oarecum contradictorie, deoarece, pe 
de o parte, valoarea socială protejată este libertatea psihică a unei persoane, iar, 
pe de altă parte, legiuitorul a decis că doar repetarea conduitei poate determina o 
stare de temere care să justifice intervenţia dreptului penal. | 


! Astfel, pentru calificarea infracţiunii ca fiind una cu conținuturi alternative, a se vedea 
Jud. Constanța, sent. pen. nr. 974 din 14 septembrie 2015, disponibilă pe www.rolii.ro. În sens 
contrar, a se vedea: Jud. Tulcea, sent. pen. nr. 1 din 4 ianuarie 2016; Jud. Sinaia, sent. pen. 
nr. 31 din 17 martie 2015, ambele disponibile pe www.rolii.ro. 
i În acelaşi sens, a se vedea Noul Cod penal. Comentarii pe articole, p. 361. 

Din punctul nostru de vedere, pot fi uşor imaginate ipoteze în care o singură 
urmărire poate cauza victimei o stare de temere. Să ne imaginăm ipoteza în care o 
persoană mascată, în timpul nopții, urmăreşte de la distanță victima în drumul 
acesteia de la locul de muncă spre casă, aproximativ jumătate de oră. E greu de 
imaginat că o astfel de acţiune nu ar putea genera o stare de temere, deşi ea nu are 
un caracter repetat. Credem că acesta ar fi un exemplu concludent în care, prin 
acţiunea autorului, s-ar leza exact valoarea socială ce se doreşte a fi protejată, fără 
a discuta despre repetabilitate. Or, în considerarea restricției de repetabilitate 
impuse de legiuitor, elementul pozitiv al existenţei acestui text poate fi estompat 
de modul concret de incriminare, prin care, raportat la anumite ipoteze, se lasă 
neprotejată exact valoarea socială ce se urmărea a fi apărată prin incriminarea 
acestei infracţiuni. | Sera: 

Condiţia repetabilității era mai logică dacă valoarea socială nu era libertatea 
psihică a victimei, ci dreptul ei la viață privată, caz în care repetarea actului de 
urmărire era o condiţie de tipicitate firească, pentru că doar în aceste condiții se 
putea constata o lezare a dreptului la viață privată al victimei. 

Urmărirea victimei constă în supravegherea directă a acesteia de către 
autor, prin deplasarea sa pe acelaşi traseu cu cel al victimei. Din punctul nostru 
de vedere, actul de urmărire va subzista chiar şi în situaţia în care autorul 
continuă să supravegheze victima, atunci când aceasta se opreşte în anumite 
locuri pentru derularea anumitor activități. Ca regulă, credem că activitatea de 
urmărire trebuie să fie nemijlocită sau, cel puţin, realizată într-o manieră 
perceptibilă pentru victimă, pentru că doar în acest caz ea va avea aptitudinea de 
a stârni victimei o stare de temere. l 

Supravegherea se diferențiază de acțiunea de urmărire prin faptul că ea 
presupune o activitate „statică” din partea autorului, care, de această dată, nu se 
mai deplasează pe urmele victimei, ci doar îi observă într-o manieră „imobilă” 
- activitatea. De cele mai multe ori, supravegherea va fi realizată în mod direct de 
către autor sau cel puţin într-o manieră perceptibilă pentru victimă, căci doar aşa 
conduita sa va avea aptitudinea de a stârni o stare de temere. 

Locurile supravegheate de autor pot fi atât locuința victimei, cât şi locul său 
de muncă sau orice alt loc frecventat de către victimă. In ceea ce priveşte această 
ultimă locaţie obiect al supravegherii, în opinia noastră, ea poate fi orice loc în 
care victima îşi desfășoară viaţa privată (spre exemplu, un restaurant în care 
victima cinează în mod frecvent, dar şi un parc). 

Pentru a fi tipică, este necesar ca urmărirea sau supravegherea să se facă fără 
drept sau fără un interes legitim. 

Având în vedere această condiţie negativă de tipicitate, fapta nu va fi tipică 
în cazul unei supravegheri operative a „victimei” efectuate de poliţia judiciară ori 
de Serviciul Român de Informaţii sau în cazul urmăririi victimei de către un 
detectiv particular, chiar dacă această activitate ar putea genera o stare de temere. 

Condiţia negativă de tipicitate nu va funcţiona însă nelimitat, urmărirea 
trebuind să se facă fără o deturnare a dreptului sau interesului legitim de la scopul 
pentru care a fost conferit. Limitarea este importantă, spre exemplu, în materia 
jurnaliştilor de tip paparazzi, care urmăresc persoanele publice în scopul 
informării opiniei publice. Chiar dacă o asemenea activitate poate fi justificată de 
dreptul la informare al publicului sau de libertatea de exprimare, ea poate 
dobândi totuşi semnificație penală în situaţia în care sunt depăşite limitele pentru 
care un asemenea „drept de urmărire” a fost acordat. 

Legea prevede expres, că tipicitatea acţiunilor autorului de urmărire sau 
supraveghere va depinde şi de poziţia subiectivă a victimei, fiind necesar ca 
actele de executare să cauzeze victimei o stare de temere. Aceasta presupune ca 
victima să conştientizeze sau să bănuiască faptul că este urmărită sau suprave- 
gheată, pentru că altfel starea de temere nu ar avea niciun factor provocator. 

Sintagma „stare de temere” se va înțelege într-o manieră similară cu cea 
utilizată de legiuitor în cazul amenințării. Dacă sancţionarea penală a acţiunii de 
urmărire a unei persoane ar trebui să aibă în mod excepţional caracter infrac- 
tional, credem că cerința suplimentară a textului de a cauza efectiv persoanei o 
stare de temere ar putea determina o interpretare în sens restrictiv. 

Astfel, o persoană curajoasă, care este supravegheată de autor în aceleaşi 
circumstanţe, nu poate fi victima unei astfel de infracțiuni, deşi aceasta ar putea 
să-i afecteze libertatea psihică. În schimb, o persoană foarte temătoare ar putea 
determina atragerea răspunderii penale faţă de altul chiar şi în ipoteza unor 
„supravegheri” benigne. | | 

In ceea ce ne priveşte, am fi preferat soluţia de a sancţiona conduita agen- 
tului atunci când aceasta i-ar putea genera victimei o stare de temere, la fel.ca în 
cazul condiţiei cerute în textul de incriminare a amenințării!. 

Momentul de consumare a faptei va depinde nu doar de caracterul repetat 
al faptei, ci şi de producerea unui rezultat specific la nivelul victimei. Doar odată 
atins acest rezultat, fapta va fi în formă consumată, ea epuizându-se în momentul 
încetării conduitei. 


3. Forma de vinovăţie (latura subiectivă) | 
Fapta se poate comite cu intenţie directă sau eventuală. 


4. Sancțiunea 
Fapta se sancţionează cu închisoare de la 3 la 6 luni sau cu amendă. 


! Alţi autori au aprobat însă această diferență de abordare a legiuitorului în cazul infrac- 
țiunii de hărțuire faţă de infracţiunea de ameninţare, arătând că „diferenţa este firească având 
în vedere că în cazul amenințării mesajul de pericol este explicit şi, ca atare, el este nociv în 
sine, pe când la hărțuire mesajul de pericol este doar sugerat, este insidios şi, ca atare, el este 
nociv doar în măsura în care prin insistență sau consistență își produce efectul (cauzează o 
stare de temere)” — Codul penal. Comentariu pe articole, p. 436. ; 

5. Tentativa 
Tentativa nu este sancționată. 


6. Aspecte procesuale 
Fapta se urmăreşte la plângerea prealabilă a persoanei vătămate. 


B. Art. 208 alin. (2) C. pen. 
1. Subiectul activ 
La fel ca în cazul primei fapte, subiectul activ este unul general. 


2. Latura obiectivă 

Prin alineatul al doilea se prevede că efectuarea de apeluri telefonice sau 
comunicări prin mijloace de transmitere la distanţă, care, prin frecvență sau 
conţinut, îi cauzează o temere unei persoane, se pedepseşte cu închisoare de la o 
lună la 3 luni sau cu amendă, dacă fapta nu constituie o infracțiune mai gravă. 

Din punctul de vedere al laturii obiective, în această modalitate de comitere, 
lezarea libertăţii psihice se realizează prin apeluri telefonice sau comunicări prin 
mijloace de transmitere la distanță care, prin frecvență sau conținut, cauzează 
victimei o stare de temere. 


În primul rând, observăm că, aparent, legiuitorul impune şi aici o repeta- . 


bilitate a faptelor. Cerinţa repetabilității ar rezulta din pluralul folosit (apeluri, 
comunicări), dar şi din denumirea infracțiunii, hărțuire, termen care, prin însăşi 
semnificaţia sa, sugerează repetabilitate. În acelaşi timp, observăm că fapta poate 
fi reţinută şi atunci când se cauzează victimei o stare de temere, produsă nu doar 
prin repetarea, ci şi prin conţinutul mesajului transmis victimei telefonic sau prin 
mijloace de comunicare la distanţă. 

Aşadar, având în vedere maniera de formulare a textului, din punctul nostru 
de vedere, posibilitatea reţinerii infracțiunii în cazul unui singur act de executare 
este discutabilă, dar nu exclusă. Aceasta deoarece textul de incriminare face 
referire la o stare de temere pe care apelurile telefonice sau comunicările o pot 
genera fie din cauza frecvenţei (ideea de repetabilitate), fie din cauza conţinu- 
tului. Cu alte cuvinte, se sugerează că o singură comunicare, prin prisma conținu- 
tului său, poate genera o stare de temere, caz în care fapta este tipică. 

Din aceste motive, fapta incriminată de art. 208 alin. (2) C. pen. nu mai este 
atât de evident calificabilă ca o infracţiune de obicei. În opinia noastră, în această 
modalitate de comitere, importantă este producerea urmării, respectiv crearea 
unei stări de temere, şi nu repetarea conduitei tipice. 

Primul act de executare, respectiv efectuarea de apeluri telefonice, nu 
ridică dificultăţi de interpretare, el referindu-se la cea mai uzuală tehnică de 
comunicare. Credem că vor intra în această categorie nu doar apelurile telefonice 
clasice, ci şi apelurile telefonice video. 

În ceea ce priveşte comunicările realizate prin mijloace de comunicare la 
distanță, apreciem că textul are în vedere acele situații în care comunicarea se 
realizează prin intermediul tehnologiei informatice (e-mail, chat, Skype etc.) sau 
pe cele în care comunicarea se realizează prin mijloace de comunicare „mai 
clasice”, cum ar fi transmiterea mesajului prin fax. 

Legiuitorul nu mai prevede drept condiţie negativă de tipicitate ca efectuarea 
de apeluri sau comunicări la distanță să se facă fără drept sau fără un interes 
legitim. Nu vorbim însă de o omisiune, fiind greu de imaginat situaţii în care un 
asemenea drept sau interes legitim ar putea justifica o astfel de conduită. În orice 
caz, dacă ar apărea o situaţie de acest gen, fapta va putea fi justificată prin 
reținerea autorizării legii sau a oricărei alte cauze justificative. 

În ambele ipoteze, numărul sau conţinutul acestor „comunicări” trebuie să 
genereze acelaşi rezultat ca cel prevăzut în primul alineat, respectiv o stare de 
temere a victimei. Din nou, arătăm că, prin raportare la infracțiunea de ame- 
ninţare, unde este suficient ca avertizarea să fie de natură a crea starea de teamă, 
această condiție a unei urmări efective în cazul infracţiunii de hărţuire apare ca 
lipsită de coerenţă. | 

Particularităţile privind momentul de consumare sunt identice cu cele 
prezenta supra. pes 

Pentru această a doua formă, legea prevede o clauză legală de subsidia- 
ritate, stabilind că textul se va aplica doar în măsura în care fapta nu constituie o 
infracțiune mai gravă!. Aşadar, textul va fi înlăturat atunci când, din cauza 
conţinutului comunicării, fapta constituie o altă infracţiune (de exemplu, infrac- 
țiunea de ameninţare ori şantaj). | 

Astfel, într-o speţă s-a reținut infracţiunea de şantaj, şi nu cea de hărţuire, 
reținându-se că „nu poate fi reținută nici infracțiunea prevăzută de art. 208 
alin. (2) C. pen., pentru că, deşi ambele infracțiuni provoacă o stare de temere, această 
stare de temere este insuflată şi are scopuri diferite. Astfel, la şantaj, convorbirile 
telefonice au ca scop obţinerea unui folos material, în timp ce în privinţa hărțuirii 


| Este problematică însă încadrarea juridică în situația în care o parte dintre comunicările 
telefonice repetate sunt tipice prin raportare la infracțiunea de hărțuire, iar o altă parte 
îndeplinesc tipicitatea unei alte fapte. Astfel, într-o speță, inculpatul a fost acuzat de urmărirea 
victimei, de efectuarea de amenințări (prin mesaje telefonice şi prin intermediul a diferite 
persoane), precum şi de efectuarea a nenumărate comunicări telefonice cu un alt conținut care 
au generat victimei o stare de temere. În acest caz, instanța a reținut o infracţiune de 
amenințare în concurs cu o infracțiune de hărţuire prevăzută de art. 208 alin. (1) şi (2) C. pen. 
Din punctul nostru de vedere, ar putea fi argumentat şi că activarea clauzei de subsidiaritate 
legală ar fi trebuit să determine doar reținerea infracţiunii de ameninţare (operând o absorbţie 
a actelor de hărțuire prin comunicări la distanță în aceasta), iar infracțiunea de hărțuire ar fi 
putut fi reținută doar prin raportare la art. 208 alin. (1) (aşadar, doar pentru fapta de urmărire a 
victimei) — a se vedea Jud. Panciu, sent. pen. nr. 261 din 15 octombrie 2015, definitivă, 
disponibilă pe www.rolii.ro.: i al: 

convorbirile telefonice urmăresc şicanarea, deranjarea părții vătămate, starea de 
temere fiind indusă tocmai de frecvenţa sau conţinutul acestora”. 

“În acelaşi mod, clauza de subsidiaritate legală va fi activată atunci când 
conduita repetată a autorului generează rezultate mult mai grave raportat la sănă- 
tatea psihică sau fizică a persoanei. În acest caz, se va reţine o eventuală 
infracţiune de vătămare corporală, fapta de hărțuire fiind înlăturată. 


3. Forma de vinovăție (latura subiectivă) 

Fapta poate fi comisă cu intenţie directă sau eventuală. Autorul trebuie deci 
să-şi dorească sau să accepte că prin conduita sa repetată va stârni victimei o stare 
de temere. 


4. Sancțiunea | 
Fapta se sancţionează cu închisoare de la o lună la 3 luni sau cu amendă, 
dacă fapta nu constituie o infracțiune mai gravă. 


5. Tentativa 
Tentativa nu este sancționată. 


6. Aspecte procesuale | 
Fapta se urmăreşte la plângerea prealabilă a persoanei vătămate. 


3. Relaţia celor două fapte cu alte infracţiuni 

a) Relaţia cu infracţiunea de hărțuire sexuală 

În primul rând, având în vedere omonimia celor două, infracțiunea de 
hărțuire trebuie delimitată de faptele de hărțuire sexuală. 

Delimitarea nu va fi una foarte dificilă, dat fiind că denumirea este singurul 
lor numitor comun. Cele două fapte diferă în primul rând din perspectiva valorii 
sociale protejate, hărţuirea protejând libertatea psihică a persoanei, iar hărţuirea 
sexuală — libertatea sexuală a persoanei. | TET 

„La nivel obiectiv, faptele sunt esențialmente diferite. In ceea ce priveşte actul 
de executare, în cazul hărțuirii, acesta constă în urmărirea/supravegherea/ 
efectuarea de apeluri telefonice, pe când în cazul hărțuirii sexuale conduita 
incriminată este pretinderea în mod repetat de favoruri sexuale în cazul unor 
relații de muncă. 


b) Relația cu infracțiunea de violare a vieții private 

În al doilea rând, infracțiunea de hărțuire în forma supravegherii victimei 
trebuie delimitată de infracțiunea de violare a vieții private, sancționată prin 
art. 226 C. pen. 


! C. Ap. Bucureşti, dec. pen. nr. 733/A din 20 mai 2015, disponibilă pe www.rolii.ro. În 
acelaşi sens, a se-vedea Codul penal. Comentariu pe articole, p. 436. 

Raportul dintre cele două este extrem de problematic, mai ales în situația în 
care discutăm despre supravegherea victimei de către autor, supraveghere prin 
care se generează nu doar o lezare a vieţii private, ci şi o lezare a libertăţii 
psihice, prin cauzarea unei stări de temere. 

Această suprapunere problematică provine din tehnica legiuitorului de a 
sancţiona din perspective diferite conduite omogene, „fracturând” astfel o singură 
conduită în două sau mai multe norme, în funcţie de valorile sociale pretins a 
fi lezate. | 

Luând act de această abordare, soluţia pe care legiuitorul o impune este cea a 
concursului de infracțiuni. Astfel, dacă activitatea de supraveghere a victimei a 
generat o lezare a dreptului său la viață privată, dar şi o stare de temere, infrac- 
țiunea de hărțuire se va putea reţine în concurs cu infracţiunea de violare a vieţii 
private. : 

Deşi o asemenea soluție ni se pare excesivă, ea este singura care valorifică 
perspectiva legiuitorului cu privire la dubla semnificație pe care o poate avea o 
acțiune de supraveghere. 

În cazul în care supravegherea s-a realizat prin mijloace tehnice nepercep- 
tibile pentru victimă, ca regulă, se va reține doar infracțiunea de violare a vieții 
private, modalitatea de supraveghere fiind, prin natura sa, inaptă să genereze o 
stare de temere la nivelul victimei. 


c) Relaţia cu infracțiunea de violare a secretului corespondenţei 

În al treilea rând, infracţiunea trebuie diferențiată de infracţiunea de violare 
a secretului corespondenţei prevăzută de art. 302 C. pen. Astfel, dacă, în 
activitatea de supraveghere a victimei, autorul procedează şi la interceptarea 
convorbirilor victimei realizate prin telefon, apreciem că cele două infracțiuni se 
vor reține în concurs. 

Soluţia concursului este singura prin care se valorifică atât încălcarea liber- 
tății psihice a victimei (prin activitatea de supraveghere care a produs victimei o 
stare de temere), cât şi încălcarea vieţii private a victimei (prin acțiunea de 
interceptare a corespondenței). 

CAPITOLUL VIII 


Traficul şi exploatarea persoanelor 
vulnerabile 


Aspecte generale 


În actualul Cod penal, legiuitorul a decis formarea unui capitol distinct 
conținând infracțiunile de trafic de persoane (mutate din legislaţia specială, 
respectiv din Legea nr. 678/2001) şi două incriminări noi ce vizează sancţionarea 
consecinței potenţiale a acestor infracţiuni, respectiv exploatarea persoanelor. 

Pentru că noţiunea de libertate are o semnificație complexă, ea putând fi 
privită din perspectivă filosofică, socială, religioasă sau Juridică, legiuitorul a 
trebuit să concretizeze şi să grupeze acele modalități prin care este lezată liber- 
tatea unei persoane care justifică intervenția dreptului penal. | 

Un parametru important al incriminării acestor fapte este împrejurarea că, în 
principiu, libertatea unei persoane este disponibilă şi orice persoană este „liberă” 
să-şi exercite această libertate aşa cum doreşte. Din acest motiv, intervenţia 
statului în acest domeniu, prin texte incriminatoare care ignoră sau acordă o 
semnificație redusă acestui principiu al consimțământului persoanei în a fi 
exploatată, pare uneori dificilă. i 

Din rațiuni de consecvență sau claritate a acestor texte prin care se protejează 
libertatea unei persoane, trebuie identificate acele elemente care justifică o 
sancțiune penală în anumite ipoteze de exploatare a persoanei. Astfel vor putea fi 
identificate şi raţiunile pentru care acestea se diferențiază de situaţiile în care 
persoana poate dispune în mod nerestricţionat de dreptul său la libertate. 

În situaţia în care o persoană este constrânsă să accepte statutul de sclav, este 
clar că libertatea persoanei, atât în sens restrâns, cât şi în sens larg, este afectată 
de conduita incriminată prin art. 209 C. pen. Valoarea socială protejată prin 
incriminarea acestei fapte este libertatea fizică şi/sau psihică a persoanei care, 
împotriva voinţei sale, dobândeşte statutul de „Obiect? sau devine o marfă în 
mâinile traficantului (ale celui care o pune/ţine în această stare de sclavie). 

Mult mai problematică este intervenţia dreptului penal în situaţia în care, cel 
puțin aparent, victima consimte la traficarea sa. În acest caz, ca şi în legea ante- 
rioară, legiuitorul a decis că nu operează cauza justificativă a consimțământului 
„persoanei traficate şi exploatate [art. 210 alin. (3) şi art. 211 alin. (3) C. pen.]. 
Dacă nu s-ar fi păstrat aceeaşi abordare, ar fi fost extrem de dificil pentru 
organele judiciare să dovedească faptul că suntem în prezenţa unei fapte de trafic 

de persoane, tocmai în cele mai frecvente situaţii întâlnite în practică raportat la 
această infracțiune. | 

În cazul traficului de persoane, modalitatea cea mai frecventă este cea a 
recrutării, recrutare care se face prin convingerea victimei sau prin oferirea în 
mod mincinos a unei speranţe de bunăstare economică, dacă aceasta va accepta 
să fie transportată pentru a fi „angajată” cu un salariu motivant, spre exemplu, ca 
barman sau chelner într-un local de noapte ori în construcţii. De multe ori, 
victimele nu sunt atât de naive încât să-l creadă cu totul pe cel care le recrutează, 
dar speră că se vor descurca, chiar şi în cazul în care informaţiile oferite de cel 
care recrutează nu sunt complet „adevărate”. Conform actelor oficiale, 42% 
dintre persoanele traficate în 2012 au fost recrutate cu promisiuni ale unui loc de 
muncă în străinătate, autorii bazându-se pe circumstanţele socio-economice ale 
victimei şi nivelul economic superior oferit de țara de destinaţie. 

Din această expunere preliminară se întrevede o aparentă contradicție. Dacă 
incriminarea traficului de persoane protejează libertatea persoanei, iar această 
valoare este, în principiu, disponibilă, apare întrebarea ce motivează un tratament 
distinct al consimţământului (ineficacitatea sa) în cazul traficului de persoane. 
Pentru a.soluţiona această contradicție/întrebare, trebuie să identificăm în mod 
complet valoarea socială specifică protejată prin incriminarea acestor fapte. 

Dincolo de obligaţiile internaționale asumate de România ca membră a UE 
sau parte a convențiilor internaţionale ce sancţionează traficul de persoane, 
decizia de a incrimina aceste fapte trebuie aşezată conceptual astfel încât, raportat 
la valoarea socială protejată, să se poată face diferența dintre aceasta şi alte 
infracţiuni contra libertății în privinţa cărora consimţământul produce efecte (spre 
exemplu, lipsirea de liberate în mod ilegal). | 

Rațiunea care face consimțământul inoperant în cazul traficului de persoane 
credem că este aceeaşi ca şi în cazul sclaviei. În opinia noastră, valoarea socială 
protejată în cele două situaţii este identică, cu precizarea că sclavia cuprinde 
gradul maximal de exploatare a unei persoane, sclavul fiind doar o unealtă în 
mâinile stăpânului de sclavi, iar traficul de persoane este un act pregătitor al 


punerii/ţinerii în stare de sclavie, sancționat penal în mod distinct. 

În concluzie, credem că valoarea socială protejată prin textele de incriminare 
din acest capitol este libertatea unei persoane înţeleasă în sens larg, inclusiv prin 
raportare la respectarea principiului demnităţii umane. Libertatea unei persoane 
sau exerciţiul libertății personale nu pot fi înțelese şi acceptate decât prin respec- 
tarea statutului de ființă umană, adică statutul de persoană exploatată în general 
este incompatibil cu statutul de persoană umană. Din acest motiv, victima exploa- 
tării nu poate consimți în mod valabil cu privire la libertatea sa, dincolo de dimen- 
siunea personală a dreptului care îi este acordat. O persoană nu poate renunța la 
Statutul său de ființă umană, acceptând să fie transformată în „obiect” sau 
„marfă”, indiferent de circumstanţele în care s-ar ajunge la un astfel de rezultat. 

Tot un lucru nedemn pentru o ființă umană este şi faptul de a folosi serviciile 
unor persoane exploatate, fie că este vorba de persoane vulnerabile, de minori, 
prostituate sau cerşetori şi indiferent dacă faptele scop al exploatării au, sau mai 
au, un caracter infracțional (prostituție, cerşetorie etc.). 

Plecând de la această valoare socială protejată, legiuitorul a grupat în 
Capitolul VII al Titlului 1 din Partea specială a Codului penal următoarele 
infracțiuni: 

Art. 209. Sclavia 

Art. 210. Traficul de persoane 

Art. 211. Traficul de minori 

Art. 212. Supunerea la muncă forțată sau obli gatorie 

Art. 213. Proxenetismul 

Art. 214. Exploatarea cerşetoriei 

Art. 215. Folosirea unui minor în scop de cerşetorie 

Art. 216. Folosirea serviciilor unei persoane exploatate 

Art. 2161. Folosirea prostituţiei infantile 


SCLAVIA 


Art. 209 C. pen. incriminează punerea sau ţinerea unei persoane în 
stare de sclavie, precum şi traficul de sclavi. adi tă 


1. Rațiunea incriminării şi valoarea socială protejată 

Incriminarea acestei fapte se justifică prin obligaţia asumată de România în 
urma ratificării convențiilor internaţionale privitoare la sclavaj şi reprimarea 
traficului de sclavi. 

Valoarea socială protejată este libertatea fizică a unei persoane, care prin 
această faptă dobândeşte „statutul juridic” de bun sau obiect. Convenţia 
europeană a drepturilor omului prevede în art. 4 interzicerea sclaviei şi a muncii 
forțate. Sclavia reprezintă starea sau condiția unei persoane asupra căreia oricare 
sau toate puterile ataşate dreptului de proprietate sunt exercitate. | | 

Aşa cum am arătat supra, combaterea mai eficientă a acestor fenomene a 
condus spre o nouă abordare la nivel european, prin sancţionarea formelor de 
exploatare a unei persoane ca trafic de persoane. 


2. Subiectul activ 
Subiectul activ este general. 


3. Latura obiectivă 


„ Fapta se comite prin acţiune, respectiv punerea în sclavie, ținerea în sclavie 
şi traficul de sclavi. Consimțământul nu operează ca o cauză Justificativă. 

4. Forma de vinovăţie (latura subiectivă) 
Fapta se comite cu intenţie directă sau eventuală. 


5. Tentativa 
Tentativa se sancţionează. 


6. Sancţiunea 
Fapta se sancţionează cu închisoarea de la 3 la 10 ani şi interzicerea exer- 
citării unor drepturi. 


TRAFICUL DE PERSOANE 


Conform art. 210 C. pen., constituie infracţiunea de trafic de per- 
soane recrutarea, transportarea, transferarea, adăpostirea sau primirea 
unei persoane în scopul exploatării acesteia, săvârşită: 

a) prin constrângere, răpire, inducere în eroare sau abuz de auto- 
ritate; 

b) profitând de imposibilitatea de a se apăra sau de a-şi exprima 
voința ori de starea de vădită vulnerabilitate a acelei persoane; 

c) prin oferirea, darea, acceptarea sau primirea de bani ori de alte 
foloase în schimbul consimțământului persoanei care are autoritate 
asupra acelei persoane. 


1. Rațiunea incriminării şi valoarea socială protejată 

Un astfel de text a fost impus de actele normative la care România este parte, 
care obligă statul român să incrimineze şi să sancţioneze traficul de persoane. 
Deşi anumite fapte de exploatare erau incriminate ca forme agravate ale lipsirii 
de libertate sau ale proxenetismului, legiuitorul român a decis crearea unei legi 
speciale pentru combaterea acestui fenomen, respectiv Legea nr. 678/2001 
privind prevenirea şi combaterea traficului de persoane. Această lege a incri- 
minat, printre altele, traficul de persoane şi traficul de minori în art. 12 şi 13, dar 
şi forme agravate ale acestei fapte, infracțiuni în legătură cu traficul de persoane, 
pornografia infantilă, folosirea cu ştiinţă a serviciilor unei persoane exploatate 
sau cauze de nepedepsire a victimei traficului de persoane. 

Decizia legiuitorului de a incrimina aceste fapte printr-o lege specială sau în 
Codul penal este neutră din perspectiva eficienţei normei. Cu alte cuvinte, lupta 
împotriva acestui fenomen nu este determinată într-o manieră esenţială de faptul 
că infracţiunea este incriminată în Codul penal sau în texte de incriminare din 
legi speciale. În cele mai multe sisteme penale, această infracţiune este aşezată în 

Codul penal, fiind plasată în aceeaşi categorie de infracţiuni ce protejează 
libertatea unei persoane. | | | 

De precizat că traficul de persoane nu se comite doar în cazul racolării pentru 
ca o persoană să fie exploatată în străinătate, fapta putând fi tipică şi în cazul 
aşa-numitului trafic de persoane intern. | 

În opinia noastră, unul dintre elementele esențiale ale oricărui text de incri- 
minare este identificarea cu precizie a valorii sociale lezate prin comiterea faptei 
incriminate. Acest aspect este esenţial pentru a delimita această faptă de infrac- 
țiuni ce protejează alte valori sociale sau care protejează alte aspecte ale aceloraşi 
valori sociale. 

În cazul traficului de persoane, în doctrină! s-a susţinut că valorile sociale 
protejate sunt şi trebuie să fie libertatea persoanei şi viaţa acesteia, şi nu normele 
de convieţuire socială, ca o abordare generală, aşa cum frecvent este relatat în 
doctrina juridică. 

Elementul de particularitate al traficului de persoane este faptul că o fiinţă 
umană este tratată la fel ca un obiect, circumstanță ce pune în discuţie încălcarea 
principiului demnității umane. Este inacceptabil că o persoană să fie tratată ca 
un obiect. | 

În acelaşi timp, transformarea unei persoane libere într-un obiect este un 
proces care debutează odată cu racolarea ei, continuă cu transferul ei spre cel sau 
cei care o vor exploata şi, evident, se finalizează cu exploatarea acesteia. Prin 
incriminarea traficului de persoane legiuitorul sancţionează penal chiar primul 
moment în care persoana începe să devină un obiect în mâinile celor care doresc 
să o exploateze. Firesc, cei implicaţi în această activitate se comportă cu victima 
ca şi cu o marfă. 

Formele comune de exploatare sunt diverse, chiar dacă cele mai cunoscute 
sunt exploatarea sexuală sau exploatarea prin muncă. Statistica oferită de Agenţia 
Naţională Impotriva Traficului de Persoane (ANITP), în ultimul său raport 
național din 2013, arată că 50% dintre victimele exploatării sunt exploatate prin 
obligarea la practicarea prostituţiei sau alte forme de exploatare sexuală, 42% o 
reprezintă exploatarea prin muncă Şi restul de aproximativ 8% prin obligarea la 
practicarea cerşetoriei, a micilor furturi sau la alte conduite infracționale?. 

Pierderea demnităţii umane ca şi componență a libertăţii unei persoane este o 
problemă sensibilă, uneori şi pentru că victimele înseşi consimt la faptul traficării 
sau exploatării, beneficiile financiare „convingându-le” pe acestea să renunţe la 
statutul de persoană tratată şi respectată ca atare. Dificultăţile economice pe care 
o persoană le trăieşte pe parcursul propriei vieți, în mod nemijlocit, o pot conduce 


PP Lascu, /ncriminări privind traficul de persoane, în RDP nr. 3/2002, p. 65. 


2 Raport disponibil pe http://anitp.mai. gov.ro/ro/docs/Cercetare/RapoarteAnuale/Rap% 
20anual%202013.pdf. j 

la concluzia că demnitatea umană nu este o valoare atât de importantă. În multe 
situații, traficanţii exploatează tocmai lipsa de experiență sau credulitatea unor 
persoane care sunt ademenite cu câştiguri rapide şi facile. 

Pentru că libertatea unei persoane este o valoare disponibilă, legiuitorul a 
trebuit să găsească o soluție de mijloc, adică să stabilească în ce condiţii actul 
traficare are caracter infracțional, chiar dacă există un acord al victimei. Din acest 
motiv, în textul de incriminare sunt indicate modalităţile prin care o persoană 
poate ajunge un obiect în mâinile altei persoane (mai exact, prin constrângere sau 
abuz de autoritate, care, în opinia noastră, este forma cea mai brutală şi primitivă 
de comitere a faptei, prin inducerea în eroare cu privire la motivul şi scopul 
deplasării ori chiar prin coruperea celor care pot avea un rol determinant în 
obţinerea consimţământului persoanei pentru a fi traficată). 


2. Subiectul activ 
Subiectul activ este general. 


3. Subiectul pasiv 

Subiectul pasiv este general. 

Cu privire la încadrarea juridică în cazul unei pluralități de victime, noua 
poziţionare a infracţiunii pune în discuţie decizia dată în recurs în interesul legii 
cu privire la faptul că, în cazul traficării mai multor persoane în aceleaşi condiţii 
de loc şi de timp, se comite un trafic de persoane în formă continuată, şi nu 
un concurs. 

Această decizie a fost motivată şi prin faptul că valoarea socială protejată în 
cazul traficului de persoane este diferită de a celorlalte infracțiuni contra libertăţii 
persoanei, nefiind vorba despre libertatea persoanei luată individual, ci despre o 
valoare socială „colectivă”. | 

Dacă valoarea socială protejată prin incriminarea traficului de persoane ar fi 
fost aceeaşi în reglementarea anterioară (libertatea persoanei într-un sens larg, 
dincolo de dimensiunea personală), ar fi fost greu de argumentat de ce nu era 
firească aplicarea textului de la pluralitatea de infracţiuni, reținându-se câte o 
infracţiune pentru fiecare persoană privată de lipsire de libertate. Din perspectiva 
noii poziţii a infracțiunii, dar şi din perspectiva noii definiţii a infracțiunii 
continuate [art. 35 alin. (1) C. pen.], apreciem că Decizia nr. 49/2007 a Înaltei 
Curți de Casaţie şi Justiţie, pronunțată în recurs în interesul legii, privind plura- 
litatea de victime traficate, va fi mai dificil de aplicat. ) 


4. Latura obiectivă 
Fapta se comite prin recrutarea, transportarea, transferarea, adăpostirea sau 


primirea unei persoane în scopul exploatării acesteia, săvârşită: 
a) prin constrângere, răpire, inducere în eroare sau abuz de autoritate; 

b) profitând de imposibilitatea de a se apăra sau de a-şi exprima voinţa ori de 
starea de vădită vulnerabilitate a acelei persoane; | 

c) prin oferirea, darea, acceptarea sau primirea de bani ori de alte foloase în 
schimbul consimțământului persoanei care are autoritate asupra acelei persoane. 

Conform art. 182 C. pen., prin exploatarea unei persoane se înțelege: 

a) supunerea la executarea unei munci sau îndeplinirea de servicii, în mod 
forţat; | 

b) ţinerea în stare de sclavie sau alte procedee asemănătoare de lipsire de 
libertate ori de aservire; 

c) obligarea la practicarea prostituţiei, la manifestări pornografice în vederea 
producerii şi difuzării de materiale pornografice sau la alte forme de exploatare 
sexuală; j 

d) obligarea la practicarea cerşetoriei; 

e) prelevarea de organe, țesuturi sau celule de origine umană, în mod ilegal. 

În principiu, infracțiunea de trafic de persoane este o infracțiune-mijloc prin 
care se înlesneşte exploatarea ulterioară a victimei. Exploatarea, cerută doar ca 
scop special urmărit de făptuitor, face ca infracţiunea de trafic de persoane să fie 
autonomă în raport cu faptele de exploatare efectivă, ce pot fi sancţionate penal 
suplimentar față de sancţiunea pentru traficul de persoane. De aceea, în cazul în 
care exploatarea îmbracă forma uneia sau a unor infracțiuni, pe lângă traficul 
efectiv, se va reţine în concurs și infracțiunea scop, dacă traficantul a şi exploatat 
persoana respectivă. 

Consimţământul victimei nu constituie cauză justificativă. 


5. Forma de vinovăţie (latura subiectivă) 
Fapta se poate comite cu intenţie directă sau eventuală. 


6. Sancţiunea 


„ Fapta se sancţionează cu închisoare de la 3 la 10 ani şi interzicerea exercitării 
unor drepturi. 


7. Forme agravate 
„Constituie formă agravată comiterea faptei de un funcţionar public în 
exercițiul atribuţiilor de serviciu. Rațiunea introducerii acestei forme agravate a 
fost aceea de a transpune prevederile art. 24 din Convenţia Consiliului Europei 


privind lupta împotriva traficului de persoane, ratificată de România prin Legea 
nr. 300/2006. 


8. Tentativa 
Tentativa se sancţionează. 

9. Relaţia cu alte infracțiuni 

a) Relaţia cu traficul de migranţi 

Astfel, se observă că, în vreme ce traficul de migranţi presupune acțiuni 
realizate pentru trecerea ilegală a frontierei de stat de către o persoană care nici 
nu este cetăţean şi nici nu are o rezidență permanentă în statul respectiv, în scopul 
obţinerii unor foloase materiale, traficul de persoane presupune, în esență, 
traficarea unei persoane în scopul exploatării ulterioare a acesteia. Exploatarea 
persoanei traficate este elementul definitoriu ce va sta la baza diferențieri 
traficului de fiinţe umane de traficul de migranți!. | 

Un alt element de diferenţiere constă în faptul că traficul de persoane nu 
presupune întotdeauna trecerea unei frontiere de stat, putând avea şi un 
caracter intern. Astfel, în vreme ce traficul de migranţi presupune „ajutorul” dat 
unei persoane pentru a intra sau trece în mod ilegal într-un alt stat, traficul de 
fiinţe umane se poate realiza la fel de bine şi în interiorul aceluiaşi stat (nu e 
necesară trecerea unei frontiere pentru a exploata persoana traficată). 

Mai merită menţionat faptul că legea română, în mod inspirat, nu condiţio- 
nează (în forma de bază) fenomenul traficului de migranți de obținerea unor 
beneficii materiale de către călăuze, sancţionând, totodată, şi tentativa de trafic. O 
asemenea abordare se justifică prin aceea că traficul de migranţi aduce atingere 
ordinii publice? (în Codul penal, fapta de trafic de migranți este incriminată de 
art. 263, în capitolul întitulat „Infracţiuni privind frontiera de stat”). 

Pe de altă parte, dacă, în cazul infracțiunii de trafic de persoane, aceasta se 
comite în scopul exploatării victimei ajunse la destinație, în cazul infracțiunilor 
de trafic de migranţi, scopul îl constituie trecerea frauduloasă a frontierei, fapta 
presupunând încetarea serviciilor traficanţilor” odată ce persoanele traficate au 
fost trecute ilegal peste frontieră. | 


b) Relaţia cu traficul de minori z 

Cu ocazia analizei acestei situaţii”, Înalta Curte a apreciat că în acest caz 
avem un concurs de infracţiuni între traficul de persoane şi traficul de minori. 
Soluţia este corectă din perspectiva noului Cod penal, chiar dacă ea contravine 


1 În acelaşi sens, a se vedea Gh. Botez, Traficul de persoane. Cooperarea judiciară 
internațională, în RDP nr. 3/2010, p. 77, precum şi M. Hrestic, Prevenirea şi combaterea 
traficului de persoane, în RDP nr. 2/2010, p. 126. 

2 G. Zaharia, Traficul de persoane, Ed. C.H. Beck, București, 2012, p. 160. 

3 A. Popescu, Traficul de persoane: implicaţii juridico-penale, Ed. Universităţii 
„Alexandru loan Cuza”, laşi, 2010 p. 20. 

4 ICCJ, s. pen., dec. pen. nr. 2226 din 12 iunie 2009, publicată pe www.scj.ro; ICCJ, dec. 
pen. nr. 3272/2004, citată în T. Toader, /nfiacțiunile prevăzute în legile speciale. Reglementare — 
Doctrină — Decizii ale Curţii Constituţionale — Jurisprudenţă, ed. a 4-a, Ed. Hamangiu, 
Bucureşti, 2011, p. 224. 

Deciziei nr. 49/2007, pronunţată de Secţiile Unite ale Înaltei Curți, prezentată mai 
sus. De aceea, credem că, în orice caz, pluralitatea de subiecţi pasivi trebuie 
tratată ca un concurs de infracțiuni. 


©) Relaţia cu lipsirea de libertate în mod ilegal 

Înalta Curte de Casaţie şi Justiţie s-a pronunţat printr-o decizie dată în recurs 
în interesul legii!, în raport cu textele în vigoare la acel moment, în sensul că 
există în acest caz o infracţiune complexă de trafic de persoane, art. 12 alin. (1) 
din Legea nr. 678/2001 absorbind art. 189 alin. (1)-(3) C. pen. 1968, iar art. 13 
alin. (2) din Legea nr. 678/2001 absorbind art. 189 alin. (3) C. pen. 1968. 

- Un argument pentru soluţia absorbției legale a fost acela că, atât timp cât 
prevederile art. 12 şi 13 din Legea nr. 678/2001 au caracter special în raport cu 
cele ale art. 189 din Codul penal, în conformitate cu principiul de drept specialia 
generalibus derogant, se impune ca acest concurs dintre legea specială şi legea 
generală să fie rezolvat în favoarea legii speciale. Ca urmare, s-a apreciat că 
vor fi aplicabile, după caz, dispoziţiile art. 12 sau cele ale art. 13 din Legea 
nr. 678/2001, cu agravantele corespunzătoare, fiecare dintre aceste două 
infracțiurii având caracter complex în raport cu infractiunea de lipsire de libertate 
în mod ilegal. Soluţia va fi aceeaşi şi în actuala reglementare. 

Un argument suplimentar în sensul absorbției ar putea fi şi acela al valorii 
sociale protejate prin cele două fapte, valoare socială parțial comună. Atât 
lipsirea de libertate incriminată de art. 205 C. pen., cât şi traficul de persoane 
incriminat de art. 210 C. pen. protejează libertatea persoanei ca valoare socială 
(atât în dimensiunea ei restrânsă, adică fizică, înțeleasă ca o libertate de mişcare, 
în cazul art. 205 C. pen., cât şi în sens larg, libertate compatibilă cu respectul 
demnității umane, în cazul art. 210 C. pen.). 


TRAFICUL DE MINORI 


Conform art. 211 C. pen., constituie infracţiunea de trafic de minori 
recrutarea, transportarea, transferarea, adăpostirea sau primirea unui 
minor, în scopul exploatării acestuia. 


1. Rațiunea incriminării şi valoarea socială protejată | 

Motivele incriminării acestei fapte sunt identice cu ale traficului de persoane, 
doar că victima în acest caz este mult mai vulnerabilă, existând o prezumție 
absolută că minorul este o persoană vulnerabilă la acţiunile prin care se încearcă 


1 ICCJ, SU, dec. nr. 1 din 21 ianuarie 2008, publicată în M. Of. nr. 817 din 5 decembrie 
2008. BE i 

recrutarea, transportarea, transferarea, adăpostirea sau primirea unui minor, în 
scopul exploatării acestuia. Suntem în cazul victimelor minore devenite obiecte 
sau tratate ca o marfă. 

Ca şi pondere în statisticile oficiale pe anul 2013, un procent de 33,5% dintre 
victimele traficului de persoane sunt minori. 

Pentru că elementul de particularitate al traficului de minori faţă de traficul de 
persoane este legat de vulnerabilitatea particulară a acestor victime, legiuitorul 
incriminează orice fel de recrutare, transportare, transferare, adăpostire sau primire 
a unui minor, în scopul exploatării acestuia. Modul concret de comitere este 
indiferent pentru ca fapta să aibă un caracter infracțional. În nicio ipoteză un minor 
nu poate fi, cu sau fără consimțământul său, traficat în scopul exploatării sale. 


2. Subiectul activ 
Subiectul activ este general. 


3. Subiectul pasiv | 
Subiectul pasiv este special (minorul), acesta fiind şi elementul de particula- 
ritate față de art. 210 C. pen. 


4. Latura obiectivă l 
F apta se comite prin recrutarea, transportarea, transferarea, adăpostirea sau 
primirea unui minor, în scopul exploatării acestuia. 


5. Forma de vinovăție (latura subiectivă) 
Fapta se poate comite cu intenţie directă sau eventuală. 


6. Sancţiunea 


În forma de bază, fapta este sancționată cu închisoarea de la 3 la 10 ani şi 
interzicerea exercitării unor drepturi. 


7. Forme agravate 

Fapta va avea un caracter agravat dacă este comisă în una dintre următoarele 
împrejurări: 

a) fapta a fost săvârşită în condiţiile art. 21 0 alin. (1); 

b) fapta a fost săvârşită de către un funcţionar public în exerciţiul atribuţiilor 
de serviciu; 

c) fapta a pus în pericol viața minorului; 

d) fapta a fost săvârşită de un membru de familie al minorului; 

e) fapta a fost săvârşită de către o persoană în a cărei îngrijire, ocrotire, 
educare, pază sau tratament se afla minorul ori de o persoană care a abuzat de 
poziţia sa recunoscută de încredere sau de autoritate asupra minorului. 

În această formă, fapta va fi sancţionată cu închisoarea de la 5 la 12 ani ŞI 
interzicerea exercitării unor drepturi. 


8. Tentativa 
Tentativa se pedepseşte. 


SUPUNEREA LA MUNCĂ FORȚATĂ SAU OBLIGATORIE 


Conform art. 212 C. pen., constituie infracţiune fapta de a supune o 
persoană, în alte cazuri decât cele prevăzute de dispozițiile legale, la 
prestarea unei munci împotriva voinţei sale sau la o muncă obligatorie. 


1. Rațiunea incriminării şi valoarea socială protejată 

Această infracţiune a fost introdusă în Codul penal ca urmare a ratificării 
Convenţiei internaționale nr. 29/1930 referitoare la interzicerea muncii forţate sau 
obligatorii. Tot în acest cadru normativ erau reglementate şi ipotezele în care 
munca nu este considerată forțată. Cu privire la acest aspect, facem trimitere la 
art. 4 alin. (2) din Convenţia europeană a drepturilor omului şi la dispoziţiile 
constituționale în materie. În cazul în care munca la care este obligată o persoană 
nu este prevăzută cu titlu de excepţie în actele normative 'referitoare la acest 
aspect, fapta va intra sub incidența acestui text de incriminare. Munca forțată este 
considerată ca fiind orice muncă sau serviciu impus unei persoane sub amenin- 
tarea unei sancțiuni, fără ca aceasta să îşi fi dat consimțământul pentru aceasta!. 

„_ Delimitarea între sclavie şi servitute a fost făcută şi de CEDO, care a 
pronunţat soluţii de condamnare a statelor pentru ţinerea unei persoane în stare de 
aservire sau de servitute?. | 

Valoarea socială protejată este libertatea unei persoane, înţeleasă în sens larg, 
drept capacitate de a munci fără ca munca realizată să devină incompatibilă cu 
respectarea demnităţii umane. 


2. Subiectul activ 
Subiectul activ este general. 


3. Latura obiectivă 

Latura obiectivă este reprezentată de fapta de a supune o persoană, în alte 
cazuri decât cele prevăzute de dispoziţiile legale, la prestarea unei munci împo- 
triva voinţei sale sau la o muncă obligatorie. 


! CEDO, Hotărârea Van der Mussele c. Belgiei, publicată pe www.echr.coe. int. 

? CEDO, Hotărârea Siliadin c. Franței, publicată pe www.echr.coe.int. Starea de servi- 
tute nu se identifică cu sclavia. Aceasta presupune punerea unei persoane într-o stare de 
subjugare şi dependență pentru a putea profita de serviciile acesteia (de obicei, muncă). 

4. Forma de vinovăţie (latura subiectivă) 
Fapta se poate comite cu intenție directă sau eventuală. 


5. Tentativa 
Tentativa se sancţionează. 


6. Sancţiunea 
Fapta se sancţionează cu închisoare de la unu la 3 ani. 


| PROXENETISMUL 


Conform art. 213 C. pen., constituie infracţiune determinarea sau 
înlesnirea practicării prostituţiei ori obținerea de foloase patrimoniale 
de pe urma practicării prostituţiei de către una sau mai multe persoane. 


1. Rațiunea incriminării şi valoarea socială protejată 

În aproape toate sistemele penale, această faptă are caracter infracțional, 
indiferent dacă prostituţia este sau nu incriminată. Dacă obţinerea de venituri prin 
exploatarea sexuală a propriului corp pune doar o problemă serioasă de mora- 
litate a persoanei care se „prostituează”, obţinerea de beneficii de către un terț de 
pe urma acestei activități este incompatibilă cu respectarea demnităţii umane a 
persoanei care se prostituează. Tocmai de aceea, în aproape toate sistemele 
penale, activitatea de înlesnire sau tragerea de foloase de pe urma persoanei care 
se prostituează este sancționată mai grav decât fapta persoanei care se 
prostituează. | adil 

O altă rațiune pentru sancţionarea distinctă a proxenetismului este una pur 
juridică. În măsura în care fapta de prostituție nu are caracter infracțional, este 
` firesc ca participația la comiterea unei fapte neincriminate să nu poată fi sancțio- 
nată aplicând regulile comune de participaţie. Proxenetismul este deci şi un 
exemplu de sancţionare penală distinctă a participaţiei la o faptă neincriminată. 


2. Subiectul activ 
Subiectul activ este general. 


3. Latura obiectivă | 
Fapta constă în determinarea sau înlesnirea practicării prostituţiei ori 


obținerea de foloase patrimoniale de pe urma practicării prostituţiei de către una 


sau mai multe persoane. 
Norma de incriminare defineşte expres noțiunea de prostituție. Astfel, în 


art. 213 alin. (4) C. pen. se prevede că prin practicarea prostituţiei se înțelege 

întreținerea de acte sexuale cu diferite persoane în scopul obținerii de foloase 
Patrimoniale pentru sine sau pentru altul. Noţiunea a fost, astfel, definită de o 
manieră previzibilă pentru adresanții legii, respectându-se în acest mod principiul 
legalităţii incriminării. 

Prin Decizia nr. 20 din 11 octombrie 2016 referitoare la pronunțarea unei 
hotărâri prealabile pentru dezlegarea de principiu a unei probleme de drept, Înalta 
Curte a decis că, în cazul în care infracțiunea de proxenetism, în varianta înles- 
nirii practicării prostituţiei, se săvârşeşte asupra a două sau mai multor persoane 
vătămate majore şi minore, în „aceeaşi împrejurare”, se va reține o singură 
infracţiune de proxenetism, prevăzută de art. 213 alin. (1) şi (3) C. pen., în formă 
simplă. Ori de câte ori infracţiunea de proxenetism, în varianta înlesnirii practi- 
cării prostituţiei, se săvârşeşte asupra a două sau mai multor persoane vătămate 
majore şi/sau minore, fără legătură între ele, sa va reține un concurs de 
infracțiuni, prevăzut de art. 213 alin. ( 1), art. 213 alin. (3) sau art. 213 alin. (1) şi 
(3) C. pen., după caz, cu reținerea dispoziţiilor art. 38 alin. (1) C. pen. 


4. Forma de vinovăţie (latura subiectivă) 
„Fapta se comite cu intenţie directă sau eventuală. 


5 Sancţiunea 


In forma de bază, fapta se sancţionează cu închisoarea de la 2 la. 7 ani ŞI 
interzicerea exercitării unor drepturi, 


6. Forme agravate 

Fapta se comite în formă agravată atunci când este săvârşită în următoarele 
împrejurări: x 

- prin constrângere. În această formă, fapta se sancţionează cu închisoarea de 
la 3 la 10 ani; 

- faţă de un minor. În acest caz, limitele speciale se majorează cu jumătate. 


7. Tentativa 
Tentativa se sancţionează. 


8. Relaţia cu alte infracţiuni 

Relaţia cu infracţiunea de trafic de persoane 

Distincția dintre infracţiunea de trafic de persoane prevăzută de art. 12 şi, 
respectiv, art. 13 din Legea nr. 678/2001 şi cea de proxenetism prevăzută de 
art. 329 alin. (1) C. pen. 1968 era dată de obiectul juridic generic diferit-al celor 
două incriminări, respectiv de valoarea socială diferită, protejată de legiuitor, prin 
textele incriminatoare ale celor două legi: infracțiunile prevăzute de Legea 
nr. 678/2001 vizau apărarea dreptului la libertatea de voință şi acțiune al 

persoanei, iar proxenetismul prevăzut de art. 329 C. pen. 1968 viza apărarea 
bunelor moravuri, în relaţiile de convieţuire socială şi de asigurare licită a mijloa- 
celor de existență. 

Credem că, din perspectiva Codului penal actual, diferența dintre proxe- 
netism şi trafic de persoane nu mai este atât de evidentă prin simpla raportare la 
- valorile sociale protejate. În opinia noastră, delimitarea trebuie făcută prin rapor- 
tare la modul în care, în cazul fiecărui text de incriminare, este lezată valoarea 
socială protejată. 

Astfel, în cazul în care o persoană, fără a întrebuința constrângeri, determină 
sau înlesneşte practicarea prostituţiei ori obține beneficii materiale de pe urma 
practicării prostituţiei de către persoane majore, aceasta săvârşeşte infracţiunea de 
proxenetism prevăzută de art. 213 alin. (1) C. pen. 

În cazul în care o persoană, fără a întrebuința constrângerea, recrutează per- 
soane majore pentru prostituție, fapta întruneşte elementele constitutive ale 
infracțiunii de proxenetism, prevăzută de art. 213 alin. (1) C. pen. 

În situaţia unor acte de recrutare, transportare, transferare, adăpostire sau 
primire a unei persoane, prin constrângere, răpire, inducere în eroare sau abuz de 
autoritate, profitând de imposibilitatea de a se apăra sau de a-şi exprima voința 
ori de starea de vădită vulnerabilitate a acelei persoane, prin oferirea, darea, 
acceptarea sau primirea de bani ori de alte foloase în schimbul consimțământului 
persoanei care are autoritate asupra acelei persoane, fapta întruneşte elementele 
constitutive ale infracţiunii de trafic de persoane. 

Dacă întâi autorul comite infracţiunea de proxenetism şi apoi decide să 
comită infracţiunea de trafic de persoane, acesta va răspunde pentru un concurs 
de infracţiuni între proxenetism şi trafic de persoane. Este posibilă şi varianta 
inversă, respectiv ca, după comiterea infracţiunii de trafic de persoane, acelaşi 
autor să decidă să comită şi infracţiunea de proxenetism. Şi în acest caz, soluția 
va fi cea a concursului de infracțiuni. 


EXPLOATAREA CERȘETORIEI 


Conform art. 214 C. pen., constituie infracţiune fapta persoanei 
care determină un minor sau o persoană cu dizabilităţi fizice ori psihice 
să apeleze în mod repetat la mila publicului pentru a cere ajutor 
material sau beneficiază de foloase patrimoniale de pe urma acestei 
activități. 


1. Rațiunea incriminării şi valoarea socială protejată 
Actualul Cod a renunțat la incriminarea infracțiunii de cerşetorie în forma 
consacrată de reglementarea anterioară, aducând însă două incriminări distincte, 

conexe cerşetoriei, menite să răspundă unor situaţii frecvente din ultimii ani. Este 
vorba de exploatarea cerşetoriei practicate de un minor sau o persoană cu 
dizabilități (determinarea la practicarea cerşetoriei sau obținerea de foloase de pe 
urma acestei activităţi). 

Credem că, şi în cazul acestei infracțiuni, este protejată libertatea minorului 
sau a persoanei cu dizabilități fizice sau psihice, în sens larg. Se poate adăuga și 
faptul că persoana minorului sau persoana cu dizabilități fizice sau psihice pot fi 
serios afectate de tratarea lor ca obiecte care generează milă, prin însuşi contextul 
în care solicită bani sau ajutor. 

La fel ca în cazul proxenetismului, din perspectiva tehnicii de reglementare, 
aceste fapte de exploatare a cerşetoriei unui minor sau a unei persoane cu 
dizabilităţi fizice sau psihice au trebuit să fie adaptate, deoarece infracțiunea de 
cerşetorie nu este incriminată în C. pen. | 

Suntem din nou în ipoteza unei participaţii lao faptă care nu este incriminată 
şi, de aceea, a fost nevoie inclusiv de o definire a activității de cerşetorie, chiar 
prin latura obiectivă a faptei de exploatare a cerşetoriei. Textul nou nu face 
referire doar la activitatea de cerşetorie, aşa cum se întâmpla în cazul textului 
vechi, ci prevede că minorul sau persoana cu dizabilităţi fizice sau psihice trebuie 
să apeleze în mod repetat la mila publicului pentru a cere ajutor material. 


2. Subiectul activ 
Subiectul activ este general. 


3. Subiectul pasiv 


Subiectul pasiv este special, respectiv minorul sau persoana cu dizabilităţi 
fizice ori psihice. ` a, 


4. Latura obiectivă 

Fapta se poate comite prin: 

a) determinarea unui minor sau a unei persoane cu dizabilităţi fizice ori 
psihice să apeleze în mod repetat la mila publicului pentru a cere ajutor material. 

Nu este necesar să fie o determinare repetată, ci este suficient ca acţiunea de 
determinare să se facă la adresa minorului sau a persoanei cu dizabilităţi fizice ori 
psihice, pentru ca aceştia din urmă să apeleze în mod repetat la mila publicului; 

b) faptul de a beneficia de foloase patrimoniale de pe urma acestei activităţi. 

In a doua modalitate de comitere, respectiv fapta persoanei care beneficiază 
de foloase patrimoniale de pe urma acestei activităţi, este obligatoriu să existe o 
activitate de apelare în mod repetat la mila publicului de către un minor sau o 
persoană cu dizabilităţi fizice ori psihice. i 


5. Forma de vinovăţie (latura subiectivă) | 
Fapta se comite cu intenţie directă sau eventuală. 

6. Sancţiunea | 
În forma de bază, fapta se sancţionează cu închisoare de la 6 luni la 3 ani sau 
cu amendă. 


7. Forme agravate | 

Fapta se comite în formă agravată dacă ea este comisă prin constrângere sau 
de părinte, tutore, curator ori de către cel care are în îngrijire persoana care 
cerşeşte. | 

În aceste cazuri, fapta se sancţionează cu închisoare de la unu la 5 ani. 


FOLOSIREA UNUI MINOR ÎN SCOP DE CERŞETORIE 


Conform art. 215 C. pen., constituie infracțiune fapta majorului 
care, având capacitatea de a munci, apelează în mod repetat la mila 
publicului, cerând ajutor material, folosindu-se în acest scop de 
prezența unui minor. | i | 


1. Rațiunea incriminării şi valoarea socială protejată 
De multe ori, realitatea socială a arătat cazuri de minori folosiţi de majori ca 
„obiect generator de milă”. Caracteristica de obiect a unui minor este cu atât mai 
tragică cu cât, de multe ori, este vorba de minori la vârste fragede (nou-născuţi 
sau având câţiva ani), care devin un adevărat obiect de recuzită al majorului, în 
încercarea acestuia de a genera mila publicului şi de a obţine foloase. Această din 
urmă situație există, spre exemplu, atunci când o femeie care merge la cerşit, 
pentru a inspira milă publicului, ține un copil, cu vârsta de câteva luni, în braţe. 
"În opinia noastră, şi această infracţiune se înscrie în categoria celor care 
“protejează libertatea persoanei în sens larg, demnitatea umană a celor folosiţi ca 


obiecte ce generează milă fiind lezată prin aceste conduite. 


2. Subiectul activ | 

Fapta poate fi comisă de un major. Observăm, aşadar, că fapta nu se limi- 
tează doar la fapta părintelui care comite o asemene conduită, ea fiind tipică ori - 
de câte ori un major apelează în mod repetat la mila publicului cerând ajutor, 
folosindu-se în acest scop de un minor. 

Credem că este salutară decizia legiuitorului de a extinde sfera subiectului 
activ al acestei infracțiuni. În acelaşi timp însă, constatăm că restrângerea textului 
doar la conduite comise de majori nu are o justificare, din perspectiva valorii 
sociale protejate. De exemplu, o tânără de 17 ani, care apelează în mod repetat la 


mila publicului, cerând ajutor şi folosindu-se în acest scop de un minor, nu 

comite o faptă tipică, tocmai din cauza cerinței ca subiectul activ să fie un major. 
Privind lucrurile din perspectiva victimei acestei i infracțiuni, ne întrebăm de ce 
era necesară o asemenea condiţie. 


3. Subiectul pasiv 
Fapta este comisă față de un minor. . 


4. Latura obiectivă 

Fapta se comite prin apelare în mod repetat la mila publicului. 

Infracţiunea este una de obicei şi acest lucru rezultă din formularea actului de 
executare, respectiv apelează în mod repetat, adică până când actul relevă obiş- 
nuința de a comite aceste fapte. Această precizare în cuprinsul laturii obiective 
era necesară datorită faptului că infracţiunea de cerşetorie nu mai are o definiție 


legală şi legiuitorul a trebuit să o definească în mod explicit în cuprinsul laturii 
obiective. 


5. Forma de vinovăţie (latura subiectivă) 
Fapta se poate comite cu intenţie directă sau eventuală. 


6. Sancţiunea 
Fapta se pedepseşte cu e de la 3 luni la 2 ani sau cu amendă. 


FOLOSIREA SERVICIILOR UNEI PERSOANE EXPLOATATE 


Conform art. 216 C. pen., constituie infracţiune fapta de a utiliza 
serviciile prevăzute în art. 182, prestate de o persoană despre care 


beneficiarul ştie că este victimă a traficului de persoane ori a traficului 
de minori. 


1. Rațiunea incriminării şi valoarea socială protejată 
Utilitatea incriminării se regăseşte în încercarea de a reprima toate aspectele 
„care implică traficul de fiinţe umane. Acest demers a fost făcut de legiuitor pentru 
a descuraja şi cererea pieţei în legătură cu furnizarea acestor persoane unor bene- 
ficiari aparent neutri. Până la incriminarea acestei fapte, cel care se folosea de 
serviciile respectivelor persoane nu era interesat să afle nimic în legături cu 
statutul acelor persoane. 

În opinia noastră, şi această infracţiune se înscrie în ez er celor care 
protejează libertatea persoanei în sens larg. Statutul de obiect conferit de traficant 
victimei se „transmite” spre cei care folosesc astfel de victime. . 

Traficul şi exploatarea persoanelor vulnerabile 


2. Subiectul activ Si | 

Subiect activ poate fi orice persoană fizică sau juridică, indiferent de vârstă, 
atâta vreme cât poate fi trasă la răspundere penală. | | 

Se pune întrebarea dacă autorul faptei de trafic de persoane din care provine 
victima poate fi subiect al infracţiunii de folosire a serviciilor unei persoane 
exploatate. Aceasta deoarece este evident că persoana care a traficat victima ştie 
că cel ale cărui servicii sunt folosite este victimă a traficului de persoane. Dacă 
vom aplica raționamentul din ipoteza tăinuirii, răspunsul ar trebui să fie negativ. 
Dacă însă vom aplica raționamentul regăsit în Convenţia de la Varşovia în 
materie de spălare de bani, ar trebui ca textul să fie aplicabil şi traficantului de 
persoane. Situaţia devine şi mai complicată, deoarece nu există o incompati- 
bilitate între faptul de a fi autor al traficului de persoane şi subiect activ al proxe- 
netismului, exploatării cerşetoriei sau al folosirii unui minor în scop de cerşetorie. 


3. Latura obiectivă | 

Actul de executare constă în folosirea serviciilor unei persoane, cunoscând 
că este victimă a traficului de persoane. 

Interesant este că anumite forme de folosire a persoanelor traficate sunt 
oricum sancţionate punctual, prin alte texte de incriminare: de exemplu, folosirea 
unui minor în scop de cerşetorie, supunerea la muncă forţată, exploatarea cerşe- 
toriei sau proxenetismul. Din acest motiv, legiuitorul a consacrat o clauză de 
subsidiaritate legală, stabilind astfel că textul este aplicabil doar în măsura în care ` 
folosirea serviciilor unei persoane, victimă a traficului de persoane, nu este 
sancţionată mai grav de un alt text de incriminare. 


4. Forma de vinovăţie (latura subiectivă) 
Fapta se poate comite cu intenție directă sau eventuală. 


5. Sancţiunea | 
Fapta se sancţionează cu închisoare de la 6 luni la 3 ani sau cu amendă. 


6. Tentativa 
Tentativa se pedepsește.. 


FOLOSIREA PROSTITUŢIEI INFANTILE 


Conform art. 216! C. pen., constituie infracțiune întreținerea oricărui 
act de natură sexuală cu un minor care practică prostituția. 


1. Rațiunea incriminării ni 
Textul vine să sancţioneze în mod distinct pe cel care beneficiază de servicii 
de natură sexuală din partea unui minor (clientul), fără însă a-l sancţiona şi pe 

minorul care prestează astfel de servicii, apreciindu-se că aplicarea unei sancţiuni 
penale în cazul ultimului ar fi inoportună şi iraţională, cât timp tocmai minorul 
este cel pe care legiuitorul doreşte să-l protejeze. 

Textul poate fi privit şi ca o încercare de descurajare a fenomenului prosti- 
tuției prin sancţionarea penală a celor care solicită astfel de „Servicii” (benefi- 
ciarii „serviciilor”), şi nu prin sancţionarea celor care le oferă (furnizorii acestor 
„Servicii”). Există sisteme penale care sancţionează penal pe cel care solicită 
şi/sau primeşte servicii sexuale furnizate de un/o prostituată. Combaterea feno- 
menului se face aplicând un raţionament economic, respectiv, dacă dispare 
cererea de astfel de servicii, va dispărea şi oferta unor astfel de „servicii”. 

Cel care facilitează această activitate în mod organizat va răspunde pentru 
infracțiunea de proxenetism. 


2. Subiectul activ 
Subiect activ poate fi orice persoană. 


3. Subiectul pasiv 
Subiectul pasiv este special, respectiv minorul. 


4. Latura obiectivă 
„Actul de executare constă în întreţinerea unui act de natură sexuală. Pentru 

determinarea semnificației noţiunii de act de natură sexuală se vor putea avea în 
vedere delimitările aduse în capitolul dedicat infracţiunilor contra vieţii sexuale. 
Astfel, va fi act de natură sexuală orice conduită cu caracter sexual comisă asupra 
minorului sau solicitată minorului de către agent pentru ca primul să o efectueze 
asupra corpului autorului. 

Textul prevede şi o clauză de subsidiaritate legală. Astfel, în măsura în care 
fapta constituie o infracțiune mai gravă, se va reține doar această din urmă infrac- 
țiune (spre exemplu, act sexual cu un minor sau viol). 


„5. Forma de vinovăţie (latura subiectivă) 
Fapta se comite cu intenţie directă sau eventuală. 


6. Sancţiunea | 
Fapta se sancţionează cu închisoare de la 3 luni la 2 ani sau cu amendă. 


7. Tentativa 
Tentativa se pedepseşte. 

CAPITOLUL IX 


 Infracţiuni contra libertăţii 
şi integrității sexuale 
Noţiuni generale 


Infracţiunile din acest capitol sancţionează acele comportamente care încalcă 
libertatea şi/sau independenţa sexuală a unei persoane. În majoritatea sistemelor 
de drept este consacrat un capitol distinct infracţiunilor ce protejează libertatea şi 
integritatea sexuală tocmai pentru că sexualitatea este o componentă importantă a 
vieţii private a oricărei persoane. 

În toate legislaţiile penale aflate la începutul conceptualizării dreptului penal 
în forma sa modernă, faptele de genul violului au fost incriminate, pedepsele 
pentru aceste fapte fiind exemplare. Şi din acest motiv, al tradiţiei juridice a 
sistemelor penale, se explică de ce legiuitorul din majoritatea sistemelor penale a 
preferat să consacre un capitol distinct tuturor formelor de lezare a acestui tip de 
libertate. | 

- Într-o abordare pur teoretică, s-ar putea susține că, odată cu incriminarea 
şantajului în scopul obținerii unor avantaje nepatrimoniale, constrângerea la un 
raport sexual firesc, act sexual anal sau oral ori alt act de penetrare orală sau 
vaginală ar putea fi echivalată cu constrângerea unei persoane în a face sau a 
suferi ceva (respectiv o conduită sexuală). 

Cu toate acestea, credem că sunt preferabile folosirea delimitărilor concep- 
tuale tradiţionale şi consacrarea unui capitol distinct pentru infracțiunile privind 
viaţa sexuală, în locul unei posibile interpretări extinse a ideii de şantaj comis 

prin constrângerea victimei la o conduită cu conotaţie sexuală. | 

Criteriul - principal. folosit pentru delimitarea tradiţională între şantaj şi 
tâlhărie (respectiv concomitența constrângerii cu conduita solicitată victimei — 
remiterea unui bun mobil corporal) poate fi utilizat mutatis mutandis şi în cazul 
delimitării infracţiunii de viol de şantajul în scopul dobândirii unui folos 
nepatrimonial. 

= Atacurile asupra acestui aspect al vieţii private pot consta în: agresiunea 
fizică sau morală, prin intermediul căreia autorul doreşte să realizeze acte sexuale 
împotriva voinței victimei, lezarea personalității unui minor, printr-o eventuală 
corupere sau pervertire a acestuia, sau acţiuni care afectează independența vieţii 
sexuale a victimei prin acte de hărțuire sexuală. 

Date fiind incoerenţele din reglementarea anterioară, actualul Cod penal 
încearcă să restabilească ordinea, operând modificări substanţiale în ceea ce 


priveşte actele de executare. 

Astfel, în actuala reglementare, elementul esenţial al capitolului nu mai este 
noțiunea de „raport sexual firesc” sau „act sexual de orice natură” (cum se 
întâmpla în reglementarea anterioară), ci actul de executare a violului, care este 
definit expres printr-o enumerare limitativă a modalităților de comitere, adică: 
raportul sexual, actul sexual oral sau anal şi actele de penetrare vaginală sau 
anală. Celelalte forme de agresiune sexuală intră sub incidența unei noi 
infracţiuni, respectiv a celei de agresiune sexuală. 

Această opţiune a legiuitorului a fost criticată pentru lipsa sa de pudoare, 
deoarece foloseşte expresii ce pot deranja un public sensibil la astfel de formulări 
explicite ale unor comportamente sexuale. Noi credem că rigoarea în reglemen- 
tare trebuie să fie favorizată în detrimentul pudorii, deoarece un text de incrimi- 
nare clar conduce cu mare uşurinţă la respectarea strictă a principiului legalităţii 
incriminării şi la evitarea situațiilor în care organele judiciare ar putea fi „provo- 
cate” de legislația dubitativă să adopte soluţii jurisprudenţiale diferite pe stări de 
fapt asemănătoare. 

Acest deziderat de claritate a început însă să fie subminat şi pus în discuţie 
prin modificările aduse de O.U.G. nr. 18/2016, prin care s-au operat transformări 
ac textului de incriminare a actului sexual cu un minor cu vârsta între 15 şi 18 

i. Conform modificărilor, această faptă va fi sancţionată şi dacă autorul „a 
on de poziţia sa recunoscută de încredere”. Această modificare pare să favori- 
zeze existența unor posibile soluții divergente în practica judiciară, având în 
vedere că, inclusiv în trecut, precizări similare. ale legiuitorului au generat 
dezbateri aprinse. 

Ca regulă, actele sexuale consimţite nu intră sub incidenţa legii penale, 
deoarece legea nu îşi propune să protejeze morala vieţii sexuale. Tocmai decizia 
legiuitorului de a exclude din actualul Cod penal componenta de moralitate a 
actului sexual a determinat dispariţia infracțiunii de perversiune sexuală. 

Infracţiunea de incest, care în reglementarea anterioară se afla în acest 
capitol, nu a fost dezincriminată, ci doar relocată în capitolul intitulat „Infrac- 
țiuni contra familiei” (art. 377 C. pen.). Aceasta deoarece fie fapta de incest este 
consimțită, iar atunci valoarea socială protejată este moralitatea vieţii de familie, 
fie vorbim despre un act incestuos agresiv, situație în care fapta va fi, de regulă, 
sancţionată ca o formă agravată a violului. 

Prin excepţie, în cazul actului sexual cu un minor, fapta are un caracter 
infracțional, dar nu din motive de moralitate a vieţii sexuale, ci datorită faptului 
că minorul nu poate „consimţi” de o manieră care să presupună, la fel ca în cazul 
adultului, că actul sexual a fost în mod real şi integral” consimţit (nu se poate 
susţine că minorul înțelege pe deplin semnificaţia şi consecinţele unui act sexual), 


fie din cauza vârstei sale, fie din cauza diferenţei de vârstă sau din cauza unor 
relaţii particulare dintre major şi minor. 

În concluzie, arhitectura Capitolului VIII al Titlului 1 din Partea specială a 
actualului Cod penal, intitulat „Infracțiuni contra libertăţii şi integrității sexuale”, 
este următoarea: 

- sunt incriminate ca viol (art. 218) raportul sexual, actul sexual oral sau anal 
şi orice alte acte de penetrare vaginală sau anală comise prin constrângere; 

- infracţiunea de agresiune sexuală (art. 219) incriminează constrângerea 
folosită pentru orice altă conduită sexuală decât cele enumerate în cadrul 
violului, 

- infracţiunea de act sexual cu un minor (art. 220) incriminează raportul 
sexual, actul sexual oral sau anul şi orice alte acte de penetrare vaginală sau 
anală, consimţite, comise cu un minor, 

- infracţiunea de corupere sexuală a minorilor (art. 221) se reţine în cazul 
comiterii celorlalte acte de natură sexuală consimţite împotriva unui minor, dar 
şi al determinării minorului să suporte sau să efectueze astfel de acte, să asiste la 
realizarea oricăror tipuri de acte sexuale, să asiste la reprezentații pornografice, să 
pună la dispoziţie materiale pornografice etc.; 

- infracţiunea de racolare a minorilor în scopuri sexuale (art. 222) sancţio- 
nează actele pregătitoare comise de majori pentru a comite în viitor acte 
sexuale cu un minor; 

- infracţiunea de hărțuire sexuală (art. 223) incriminează pretinderea de 
favoruri de natură sexuală în situaţia în care victima este intimidată sau umilită. 

Ca o apreciere generală, putem afirma că modificările operate de legiuitor în 
reglementarea actuală erau absolut necesare şi vor uşura înţelegerea arhitecturii 
textelor din acest capitol. În plus, cu siguranță, aceste texte vor fi mai facil de 
aplicat în practica judiciară, simplitatea delimitării între ele facilitând semni- 
ficativ algoritmul determinării încadrării juridice corecte a unei fapte concrete. 


VIOLUL 


Art. 218 alin. (1) C. pen. incriminează raportul sexual, actul sexual 
oral sau anal cu o persoană, săvârşit prin constrângere, punerea în 
imposibilitate a victimei de a se apăra ori de a-şi exprima voința sau 
profitând de această stare. 


1. Rațiunea incriminării şi valoarea socială protejată . 

Dintre infracțiunile privitoare la viața sexuală, violul reprezintă, indiscutabil, 
comportamentul cel mai periculos, sancționat în consecință în toate sistemele 
penale. Valoarea socială lezată este libertatea sexuală a unei persoane. Orice 
persoană este liberă să-şi exercite sexualitatea aşa cum doreşte şi când doreşte, fără 


a putea fi constrânsă la a realiza acte sexuale sau un anumit tip de acte sexuale. 

Această infracţiune este elementul central al oricărui sistem de sancționare a 
conduitelor prin care se încalcă dreptul la viață privată în dimensiunea sa sexuală, 
restul infracţiunilor din acest capitol fiind reglementate în strânsă legătură cu 
aceasta. 


2. Subiectul activ 

Subiectul activ este general. Infracţiunea poate fi comisă de orice persoană 
(femeie sau bărbat). Fapta poate fi comisă chiar de o persoană juridică, atunci 
când violatorul acţionează în numele sau în interesul persoanei juridice. De 
exemplu, membrii unei secte, organizate sub forma unei persoane juridice, sunt 
supuşi unor agresiuni sexuale în forma violului, ca parte a procesului de dobân- 
dire a calității de membru. 


3. Subiectul pasiv 

Subiect pasiv poate fi orice persoană de acelaşi sex sau de sex diferit de cel 
al infractorului. 

Subiectul pasiv este o persoană în viață!. 

Dacă victima era decedată în momentul realizării actului sexual, fapta se va 
încadra în dispoziţiile art. 383 alin. (1) C. pen., respectiv profanarea de cadavre 
sau morminte. Dacă respectivul act sexual a fost comis în public sau a produs 
scandal public, autorul va putea răspunde pentru infracţiunea de ultraj contra 
bunelor moravuri în concurs cu profanarea de cadavre. 

Raportat la reglementarea anterioară, cu privire la incriminarea violului între 
soți au existat două opinii. 

Într-o opinie, se susținea că fapta nu este incriminată, deoarece existența unei 
căsătorii presupune consimțământul femeii la raportul sexual, iar dacă acest 
consimţământ nu este menținut, victima are posibilitatea de a divorța. 

Din acest punct de vedere, se aprecia că actele de agresiune comise de soț 
asupra soţiei pentru a o constrânge la raport sexual ar trebui să atragă răspunderea 
penală doar pentru comiterea unei infracțiuni contra integrității corporale sau 
sănătăţii victimei. În acest caz, nu s-ar sancţiona încălcarea libertăţii sexuale a 
victimei, ci doar lezarea integrității corporale sau sănătăţii acesteia?. 


! În sens contrar, raportat la reglementarea anterioară, s-a susținut că este artificial a se 
considera că libertatea sexuală a unei persoane se poate obiectiva în corpul unei persoane 
(V. Cioclei, Drept penal. Infracţiuni contra persoanei, precit., p. 187). Opinia a fost menţinută 
şi prin raportare la reglementarea actuală (V. Cioclei, Drept penal. Partea specială 1, precil., 
p. 179), autorul arătând însă că se poate vorbi despre obiect material al violului atunci când 
acesta este realizat prin violenţe exercitate asupra corpului persoanei (ibidem, p. 183). Credem 
că diferența de opinie este generată de definirea noțiunii de obiect material îi unei infracţiuni 
în general. 

2 Explicații III, p.351. 

Infiacţiuni contra libertăţii şi integrităţii sexuale 


Noi însă, atât prin raportare la reglementarea anterioară, cât şi prin referire la 
reglementarea actuală, împărtăşim opinia contrară, în sensul că violul comis între 
soți a fost şi este incriminat. 

Existenţa obligaţiei conjugale între soţi nu presupune că actul sexual se poate 
realiza fără consimțământul partenerului. În acelaşi sens s-a pronunţat şi Curtea 
Europeană a Drepturilor Omului!. Este adevărat că, în cazul soților care locuiesc 
împreună, s-ar putea susține că există o prezumție de existență a unui 
consimțământ, dar o atare împrejurare nu ar exclude de plano posibilitatea probei 
contrare, şi anume a faptului că, în concret, pentru acel raport sexual nu a existat 
consimțământ. Însăşi existența unui act de constrângere a victimei poate răsturna 
această prezumție simplă de consimțământ. | 

Chiar dacă violul între soti este incriminat, totuşi, în actuala reglemen- 
tare, legiuitorul a optat pentru excluderea caracterului agravat al violului 
comis între soţi. Din punctul nostru de vedere, această poziţie este o decizie de 
politică penală firească, fiind uneori dificil a se proba într-un anume caz că 
suntem în mod real în prezenţa unui viol şi că nu avem de-a face cu o plângere cu 
caracter de răzbunare a unei false victime. Dacă însă fapta este reală, încadrarea 
faptei la viol în formă simplă va permite totuşi victimei să formuleze plângere 
prealabilă, iar apoi, eventual, să îşi retragă plângerea prealabilă dacă, în final, va 
aprecia că aceasta este decizia justă. Aşadar, s-a apreciat că în acest caz interesele 
sau poziţia victimelor unor astfel de fapte ar trebui considerate mai importante 
decât interesele de politică penală ale statului cu privire la acest aspect. 

Din acest motiv, presupunem că excluderea din actualul Cod penal a carac- 
terului agravat al violului comis între soți sau persoane care au relații asemă- 
nătoare celor dintre soți are o justificare pragmatică. Deşi fapta este una gravă, ce 
poate fi sancţionată penal, decizia de a declanşa sau de a întrerupe cursul unui 
proces penal care ar putea să ducă la sancţionarea penală a soțului agresiv este un 
mecanism creat în favoarea victimei, care, de lege lata, poate decide activarea 
sau stoparea acestui mecanism. Dacă o astfel de faptă s-ar urmări din oficiu, 
victima ar fi tratată „doar” ca un mijloc prin care se realizează politica penală a 
statului, chiar dacă aceasta este contrară intereselor concrete ale victimei. 

Excluderea faptei comise asupra soțului din categoria: formelor agravate de 
viol a fost criticată în doctrină”, considerându-se că o atare diferenţiere de 
protecţie penală între fraţi şi surori, pe de o parte, şi soţi, pe de altă parte, este 
nejustificată. Noi credem însă că soluţia legiuitorului este justă, în primul rând 
din motive de politică penală. Tocmai aceste diferenţe dintre tipul relaţiilor 
existente între autor şi victimă justifică o atare diferenţiere de tratament. 


! Decizia din 22 noiembrie 1995, C.R. c. Marii Britanii, disponibilă pe site-ul 


www.echr.coe.int. Ti 
2 V. Dobrinoiu, N. Neagu, Drept penal. Partea specială, Ed. Universul Juridic, Bucureşti, 


2014, p. 140. 

Totuşi, de lege ferenda, credem că, pentru a asigura victimei o poziţie de 
protecţie suplimentară, fapta ar putea avea un caracter agravat, păstrându-se însă, 
din motivele mai sus arătate, condiția urmăririi infracţiunii la plângerea prealabilă 
a persoanei vătămate. 

Pe de altă parte, nu s-ar putea susţine că există o regulă” în ceea ce priveşte 
implicarea în relaţii sexuale a fraților şi/sau surorilor. Aşadar, doar în cazul soţilor 
ar putea fi mai dificil a delimita o relație sexuală consimţită de una realizată prin 
constrângere. O eventuală relație sexuală între frați şi/sau surori însoţită de 
elemente de constrângere sugerează în mod evident ipoteza unui viol sau a unei 
agresiuni sexuale, fără „controverse” similare ipotezei comiterii faptei între soţi. 


4. Obiectul material 
Obiectul material al acestei infracțiuni este reprezentat de corpul persoanei. 


5. Latura obiectivă 
Această infracțiune este oferită ca exemplu clasic de infracţiune complexă, 
cu toate consecinţele pe care le generează această formă de unitate legală. 


Deşi suntem de acord cu această calificare a violului, atragem totuşi atenția 


că există situaţii particulare în care violul se comite prin „vicierea consimţă- 
mântului”, împrejurare care, independent de raportul sexual, nu poate primi 
întotdeauna o semnificaţie infracțională de sine stătătoare. De exemplu, fapta nu 
va avea un caracter complex în cazul celui care profită de lipsa de discernământ a 
victimei (aceasta fiind bolnavă psihic). Faptul de a profita de situaţia de vulne- 
rabilitate a victimei, din cauza lipsei de discernământ a acesteia, fără alte 
circumstanţe, nu este considerată infracțiune. Or, ipoteza clasică a unei infracţiuni 
complexe are ca premisă absorbția legală a unei alte infracțiuni (nici raportul 
sexual şi nici faptul de a profita de situaţia particulară a victimei nu sunt, anali- 
zate fiecare în parte, conduite infracționale). Aceasta înseamnă că,. în această 
ipoteză, infracţiunea „complexă” de viol nu absoarbe, de fapt, nicio altă infrac- 
iune, ceea ce determină imposibilitatea calificării sale ca o infracţiune complexă. 

Ca sistematizare, vom analiza în continuare tipul de conduită sexuală incri- 
minat, pe de o parte, şi constrângerea victimei sau comiterea faptei profitând de 
lipsa de consimțământ al ei, pe de altă parte, e else care transformă conduita 
sexuală în una infracţională. 

În definirea actului de executare a violului, legiuitorul a:înlocuit sintagma 
„generală” de act sexual de orice natură din reglementarea anterioară cu un act 
de executare format din enumerarea limitativă a modalităţilor de comitere, 
respectiv: raportul sexual, actul sexual oral sau anal şi orice alte acte de 
penetrare vaginală sau anală. 

Noțiunea de „raport sexual” îşi păstrează semnificația pe care o avea în 
Codul penal anterior, respectiv cea de raport heterosexual firesc. Noţiunile de 

„act sexual ora!” şi „act sexual anal” vor avea aceeaşi semnificaţie cu cele din 
limbajul comun. | 

Prin alineatul secund al art. 218 C. pen. este integrat în actul de executare a 
violului orice alte acte de penetrare vaginală sau anală. Prevederea are în 
vedere situaţiile în care penetrarea se realizează de către autor cu diferite obiecte 
(cu degetul!, organele sexuale ale unor animale etc.). 

În acelaşi sens, în practica judiciară franceză s-a considerat că, în cazul în 
care soţul şi-a constrâns soţia să realizeze un act sexual cu un câine, fapta înde- 
plineşte condiţiile de tipicitate ale violului?. 

Toate celelalte forme de agresiune sexuală, ce excedează enumerarea limi- 
tativă din art. 218 C. pen., vor intra sub incidența infracțiunii de agresiune 
sexuală. Astfel, spre exemplu, dacă, prin constrângere, se introduc obiecte în gura 
victimei, penetrarea orală cu caracter sexual nu va putea fi calificată ca viol, ci 
fapta va fi încadrată la infracțiunea de agresiune sexuală. 

O a două condiţie de tipicitate a faptei este ca actul de penetrare sexuală să se 
realizeze fără consimțământul victimei. | 
= Legiuitorul a ales să enunțe expres care sunt modalităţile de „viciere” a 
consimțământului care determină invalidarea acestuia din perspectiva infracţiunii 
de viol (şi agresiune sexuală), respectiv realizarea faptei prin constrângerea 
victimei ori prin punerea ei în imposibilitate de a se apăra ori de a-şi exprima 
voinţa sau profitând de această stare. | 

Aşadar, nu orice „viciere” a consimţământului specifică dreptului civil 
va conduce la calificarea faptei ca viol. De exemplu, dacă autorul îi promite în 
mod mincinos victimei un anumit avantaj material (îi va face cadou un bun foarte 
valoros) sau unul moral (vor fi iubiți sau se vor căsători), în cazul în care victima 
acceptă raportul sexual propus de autor, fapta acestuia din urmă nu se va încadra 
pe textul de incriminare a violului. În acest exemplu, deşi victima, în mod 
evident, exprimă un consimțământ viciat prin dol, fapta autorului nu va întruni 
` tipicitatea violului, pentru că vicierea consimțământului nu a avut loc în forma 
prescrisă de lege, respectiv prin constrângere. | 

Din aceleaşi motive, dacă autorul obține consimțământul prin alt tip de 
înşelăciune (autorul se maschează şi este confundat de femeie cu partenerul ei) 
sau agentul profită de lipsa de atenţie a victimei (autorul se aşază în patul 
conjugal în locul partenerului, femeia crezând că întreține relații sexuale cu 
partenerul ei), se va putea susține că fapta nu este tipică, deoarece consimță- 
mântul victimei nu a fost viciat în vreuna dintre modalităţile expres prevăzute de 


1 Spre exemplu, constituie infracțiunea de viol fapta inculpatului care, pentru că nu a avut 
erecţie, i-a introdus victimei un deget în vagin, acţiune întreruptă ca urmare a unui zgomot auzit 
în apropiere — Jud. Hunedoara, sent. pen. nr. 69 din 5 mai 2015, disponibilă pe www.rolii.ro. 

2 M.-L. Rassat, op. cit., p. 486. 

art. 218 C. pen. (constrângere sau punerea victimei în imposibilitate de a se apăra 
ori de a-şi exprima voinţa ori profitarea de această stare). 

Din perspectiva calificării unei astfel de fapte, s-ar putea considera fie că 
suntem în prezenţa unui caz clasic de viciere a consimțământului prin dol (fapta 
în acest caz nefiind incriminată), fie că autorul-ar „profita” de situaţia victimei, 
care îşi imaginează că este implicată într-o relaţie sexuală cu o altă persoană 
(fapta fiind incriminată ca viol). 

În opinia noastră, s-ar putea susţine că, atunci când victimei i se creează 
impresia că realizează un act sexual cu o anumită persoană, pe când, de fapt, o 
altă persoană profită de această „eroare a victimei”, am fi în ipoteza în. care 
victima nu a exprimat în realitate un consimţământ valabil la conduita sexuală, 
autorul profitând de imposibilitatea victimei (raportat la existenţa erorii) de a-şi 
exprima voința în mod neviciat. Astfel, s-ar putea argumenta că autorul acţio- 
nează în această situație tocmai pentru a nu fi nevoit să obţină un astfel de acord 
sau chiar pentru că este convins că, dacă şi-ar releva adevărata identitate, victima 
va refuza cu certitudine acea relaţie sexuală. 

Identitatea persoanei cu care se realizează raportul sexual este, în opinia 
noastră, un element esenţial pentru consimțământul ia raportul sexual. Această 
eroare nu poate fi echivalată cu ipoteza unei promisiuni mincinoase de natură 
patrimonială făcute victimei pentru a accepta o conduită sexuală. În ciuda 
provocărilor teoretice pe care o astfel de ipoteză le generează, putem admite că ea 
este una mai degrabă teoretică, având în vedere că există puţine cazuri în care 
victima nu cunoaşte persoana cu care realizează o conduită sexuală. 

În doctrina franceză s-a susținut că există viol şi în cazul în care unul dintre 
parteneri îl induce în eroare pe celălalt, afirmând că nu este infectat cu HIV, 
deoarece victima nu ar fi consimţit la actul sexual dacă ar fi cunoscut această 
împrejurare. Fapta ar fi în acest caz un viol comis prin surprinderea victimei, 
modalitate prevăzută de Codul penal francezi. Din motive similare, prin raportare 
la definiţia violului din reglementarea națională, în care se specifică în mod expres 
care sunt modalităţile prin care valabilitatea consimțământului poate fi afectată, 
considerăm că o astfel de soluţie poate fi extrem de dificil susţinută în sistemul 
românesc şi doar printr-o interpretare „extensivă” a normei de incriminare. 

Aşa cum însăşi norma de incriminare admite, dând relevanță penală doar 
acestei modalităţi de viciere a consimțământului, constrângerea este forma cea 
mai evidentă şi brutală de a „vicia” consimţământul victimei. 

Aceasta poate fi de natură fizică (folosirea de violenţe), caz în care infrac- 
țiunea prevăzută de art. 193 C. pen. este absorbită în conţinutul infracţiunii de 
viol. Dacă violențele au o anumită intensitate (produc din culpă urmările de la 
vătămarea corporală), fapta va avea un caracter agravat. 


! B. Chapleau, La penalisation de la transmission du virus de | '“immunodeficience humain 
par voie sexuelle, în Droit penal nr. 10/2006, p. 8. TE 

Constrângerea poate fi însă şi de natură psihică. Considerăm că în conţinutul 
acesteia intră atât ameninţarea ca infracțiune, cât şi acte care nu îndeplinesc 
condiţia tipicităţii amenințării (de exemplu, amenințarea cu o faptă păgubitoare 
din punct de vedere nepatrimonial). 

Din acest punct de vedere, infracțiunea de viol este o infracțiune complexă, 
aceasta absorbind în mod legal faptele prevăzute de art. 193 şi art. 206 C. pen. 

Nu are importanță modalitatea în care victima s-a opus actului sexual 
(opunerea violentă sau cea „pasivă”, specifică ipotezei în care, pentru că victima 
nu a dorit să îşi agraveze şi mai mult situaţia, aceasta a ales să nu se opună în 
mod activ actului sexual). Ceea ce contează este ca actul sexual să se realizeze 
prin înfrângerea voinţei victimei. 

Consimţământul se poate referi şi la tipul de act sexual propus a fi realizat de 
cei doi parteneri, nu doar la ideea de a accepta principial o relaţie sexuală. Dacă, 
de exemplu, victima consimte la un raport sexual firesc şi autorul doreşte un 
raport sexual anal, opoziţia victimei la această primă conduită şi constrângerea sa 
la cea din urmă conduită transformă fapta iniţial licită a autorului într-un viol. 

Consimţământul trebuie să existe şi să persiste pe toată durata activității 
sexuale, iar opoziţia victimei de a mai continua o relaţie sexuală, urmată de 
constrângerea sa pentru a continua această activitate, are semnificaţia unui viol. ` 

Evident că opoziţia de circumstanță la actul sexual nu semnifică lipsa unui 
consimţământ (de exemplu, deşi victima refuză expres întreţinerea unui raport 
sexual, acest refuz, este doar unul de faţadă, „victima” acceptând în realitate un 
astfel de act). 

Având în vedere că raportul sexual trebuie să se realizeze prin constrângere, 
această precizare legală scoate în evidenţă faptul că actul de constrângere trebuie 
să lezeze libertatea şi inviolabilitatea sexuală a victimei şi, tocmai de aceca, 
trebuie să existe o corelaţie între actul de constrângere a victimei şi realizarea 
actului sexual (sau, altfel spus, constrângerea trebuie să fie comisă în scopul 
realizării conduitei sexuale). Pi: 

Aşadar, dacă autorul agresează fizic victima din cu totul alt motiv şi apoi 
întreţine cu aceasta un raport sexual consimțit, el nu va răspunde pentru viol, ci 
pentru o infracţiune contra integrității corporale, deoarece actul de constrângere 
nu a fost comis în scopul săvârșirii actului sexual. 

Dacă ulterior comiterii actului sexual întreținut prin constrângere, infractorul 
loveşte, ameninţă sau chiar ucide victima, pentru ca aceasta să nu-l denunțe ori 
pentru alte motive, infracțiunea subsecventă va intra în concurs cu infracțiunea de 
viol sau tentativă de viol. 

Violul realizat prin punerea victimei în imposibilitate de a se apăra sau de 
a-şi exprima voinţa presupune oO conduită a autorului, anterioară actului sexual, 

prin care acesta cauzează o astfel de stare la nivelul victimei (spre exemplu, 
autorul strecoară un drog în băutura victimei)!. 

Imposibilitatea de a se apăra presupune ineapaeitatea ien de a opune 
rezistență celui care încearcă să aibă un act sexual cu victima’. 

„ Această stare se poate datora unei boli, unei stări de epuizare fizică sau unui 
blocaj psihologic al victimei, blocaj care o împiedică pe aceasta să opună rezis- 
tenţă la realizarea actului sexual. De obicei, în astfel de cazuri, victima conştien- 
tizează existența agresiunii, dar nu poate face nimic din punct de vedere fizic 
(opoziţie activă) prin care să o împiedice. 

Imposibilitatea de a-şi exprima voinţa presupune o stare psihofiziologică 
care împiedică victima să-şi dea seama ce se petrece cu ea sau să-şi manifeste 
voinţa (intoxicație cu alcool, substanţe stupefiante, medicamente etc. ). 

Dacă imposibilitatea de a se apăra sau de a-şi exprima voința este produsă 
chiar de către infractor, în principiu, lipsirea de libertate pe care autorul o comite 
se absoarbe în mod natural în conținutul infracţiunii de viol, în măsura în care 
aceasta nu depăşeşte în mod nerezonabil, ca durată, intervalul în care infracțiunea 
de viol a fost comisă (spre exemplu, ca urmare a administrării unor substanţe 
narcotice, victima se va afla în stare de inconştiență încă două zile după mo- 
mentul comiterii violului). 

Legiuitorul instituie o prezumție. de inexistență a consimțământului la 
raportul sexual, actul sexual anal etc. în cazul în care victima se află deja într-o 
astfel de stare, independent de conduita autorului (spre exemplu, victima 
doarme). În această ipoteză, fapta rămâne tipică chiar dacă victima ar fi consimţit 
la raportul sexual în ipoteza în care ar fi putut să îşi exprime voinţa. În acest din 
urmă caz, dacă violul va fi comis în formă simplă, victima va putea totuşi să nu 
depună plângere prealabilă împotriva autorului. Pe de altă parte însă, dacă fapta 
va fi comisă în formă agravată (victima este o minoră sub 18 ani), fapta se va 
sancţiona întotdeauna, neexistând un astfel de „drept de dispoziţie” al victimei. 

-În cazul acestei modalităţi, având în vedere că textul de incriminare cere ca 
făptuitorul să profite de această stare a victimei, dacă autorul nu a cunoscut că 
victima se afla în neputinţă de a-şi exprima voința sau de a se apăra, fapta de viol 
nu va fi tipică, deoarece agentul nu a profitat de starea în care se afla victima. În 
mod evident, acesta nu putea profita, din punct de vedere subiectiv, de ceea ce nu 
ştia că există. 

Cu privire la această formă de comitere a violului, în doctrină şi în practica 
judiciară s-a analizat situaţia bolnavilor psihici şi a minorilor sub o anumită 
vârstă. : 


! A se vedea şi Codul penal. Comentariu pe articole, p. 453. 
2 Explicații III, p. 355. 

Astfel, în practica judiciară! s-a decis că un minor de 9 ani nu poate consimți 
valabil la un raport sexual şi, de aceea, în cazul unui raport sexual firesc cu 
acesta, fapta autorului se va încadra la viol. | 

Şi din punctul nostru de vedere, o astfel de abordare este corectă. Astfel, nu 
se poate vorbi despre un consimțământ la raport sexual în cazul unui copil de 9 
ani sau în cazul unuia de 6 ani. 

Urmărind acest principiu, rezultă că delimitarea dintre infracțiunea de act 
sexual cu un minor şi infracțiunea de viol se va realiza de la caz la caz, după cum 
minorul a înţeles sau nu, în fiecare caz concret, semnificaţia unui act sexual’. 
Astfel, dacă minorul sub 13 ani a înțeles semnificația actului sexual şi ce anume 
presupune o astfel de decizie, fapta autorului va putea fi încadrată la infracţiunea 
de act sexual cu un minor. Altfel, fapta agentului va putea fi calificată ca viol, în 
formă agravată, fapta fiind comisă profitând de imposibilitatea victimei de a-şi 
exprima voinţa. De regulă, în practica judiciară, o astfel de constatare se va face 
cu ajutorul unei expertize psihiatrice. 

În cazul bolnavilor psihici, delimitarea unei conduite infracţionale de o 
conduită sexuală licită se va face realizând o demarcare similară între cei care pot 
înțelege semnificaţia faptelor pe care le îndeplinesc şi cei care nu au o astfel de 
abilitate. De aceea, credem că, în cazul înțelegerii semnificației unui act sexual 
într-o manieră rezonabilă, fapta nu ar trebui să fie considerată viol’. Situația 
bolnavilor psihici generează şi o problemă de etică. Astfel, în cazul în care orice 
raport sexual cu aceştia ar fi calificat ca viol, practic, ei ar fi împiedicaţi să aibă 
relaţii sexuale cu persoane care sunt responsabile. Şi în acest caz, concluziile unei 
expertize psihiatrice pot constitui probe esenţiale sub acest aspect. 

Fapta se consumă în momentul în care s-a realizat raportul sexual firesc, 
actul sexual oral sau anal etc. 

În mod corect s-a reţinut în practica judiciară“ că fapta de viol este în formă 
consumată atunci când se poate determina existența: unui act de penetrare, 
„Simpla intromisiune a organului sexual al inculpatului în anusul persoanei vătă- 
mate, indiferent de durata actului sexual ori de alte elemente, cum ar fi lungimea 
penisului introdusă, [care] sunt irelevante, (...) întruneşte elementele constitutive 
ale infracţiunii de viol în formă consumată, atât timp cât în cauză există şi 
constrângerea”. 


EERTE NTE a tai all. mia ca e 

! C. Ap. Bucureşti, s. a H-a, dec. nr. 3/1995, citată în Codul penal, ediţie îngrijită de 
G. Bodoroncea et alii, precit., 2007, p. 686. i F 

2 A se vedea şi Explicații preliminare ale noului Cod penal, pp. 189 şi 191. Autorii propun 
ca o posibilă „limită” vârsta de 12 ani a minorului, în sensul ca sub această regulă să se realizeze 
încadrarea juridică a faptei în infracţiunea de viol. 

3 Trib. Suprem, dec. nr. 1210/1954, în CD 1952-1954, vol. II, p. 109. 

4 Jud. Buftea, sent. pen. nr. 102 din 21 aprilie 2015, disponibilă pe wwyw.rolii.ro. 

Fapta este tipică indiferent dacă autorul a avut sau nu vreo satisfacţie 
sexuală. Simplul contact al organelor sexuale (sau, altfel Spus, simpla atingere a 
acestora) nu poate fi echivalat unui act de penetrare. 

Dacă victima este supusă în aceeaşi împrejurare mai multor forme de acte de 
penetrare sau agresiuni sexuale, se va putea reţine o unitate naturală colectivă. 

‘În cazul unor acte sexuale succesive, realizate în împrejurări diferite, fapta va 
fi calificată ca infracțiune continuată sau concurs de infracţiuni, după delimitarea 
tradiţională. 


6. Forma de vinovăţie (latura subiectivă) 

În forma de bază, fapta se comite cu intenţie directă sau eventuală!. 

Raportat la infracțiunea de viol din reglementarea anterioară (aproape iden- 
tică la nivelul tipicităţii cu cea din reglementarea actuală), în doctrină au existat 
voci care au susținut că o infracțiune cu o asemenea modalitate de executare s-ar 
putea comite doar cu intenţie directă?. 

Din punctul nostru de vedere, soluția tradiţională, conform căreia infracţi- 
unea de viol se poate comite doar cu intenţie directă, trebuie abandonată. Aceasta 
pentru că există ipoteze în care, deşi fapta lezează libertatea sexuală a victimei, 
nu este întotdeauna relevată intenția directă a autorului faptei. De exemplu, dacă 
am adopta soluţia tradițională, fapta nu ar trebui să fie tipică dacă autorul a 
realizat cu victima un raport sexual firesc, fiindu-i indiferent dacă victima avea 
sau nu, capacitatea de a-şi exprima voinţa cu privire la realizarea acestuia (altfel 
spus, acceptând că victima se poate afla în incapacitate de a-şi exprima voinţa). 
Or, o asemenea excludere este nejustificată, ipoteza de mai sus putând fi un - 
exemplu standard de viol comis cu intenţie eventuală. 


7. Sancţiunea 


„In forma de bază, infracțiunea se sancţionează cu pedeapsa închisorii între 3 
şi 10 ani şi interzicerea exercitării unor drepturi. 


8. Forme agravate 

a) Victima se află în îngrijirea, ocrotirea, educarea, paza Sau tratamentul 
făptuitorului | 

. În acest caz, fapta are un caracter agravat datorită calității subiectului activ, şi 

anume o persoană care trebuia să îngrijească, ocrotească, educe, păzească sau să 
trateze victima. 

Nu se cere că autorul să aibă o calitate specială în plan formal, adică să fie 
medic, părinte sau orice persoană care, de regulă, este obligată să îngrijească, 


! V, Cioclei, Drept penal. Partea specială I, precit., p. 186. 
2 V. Dobrinoiu, N. Neagu, Drept penal..., op. cit., p. 151. 

ocrotească, educe, păzească sau trateze o altă persoană, ci este suficient ca, în 
concret, autorul să desfăşoare o astfel de activitate. De exemplu, se va putea 
reţine această formă agravată şi în sarcina celui care constrânge la un act sexual 
victima pe care o îngrijea, fără a fi însă rudă cu aceasta. - 

Aşadar, pentru ca violul să se rețină în această formă agravată, este suficient 
ca acuzarea să dovedească faptul că, în concret, victima era îngrijită, ocrotită, 
educată, păzită sau tratată de făptuitor. 

De regulă, situaţiile tipice pentru această formă agravată sunt situaţiile în 
care autorul este îngrijitorul, ocrotitorul legal, educatorul, paznicul sau medicul 
victimei. 


b) Victima este rudă în linie directă, frate sau soră 

În reglementarea anterioară, forma agravată corespondentă avea în vedere 
comiterea faptei asupra unui membru de familie. Restrângerea sferei de aplicare 
doar la fraţi şi surori şi rude în linie directă este, în opinia noastră, corectă, având 
în vedere că noţiunea actuală de „membru de familie” (art. 177 C. pen.) are o 
sferă sensibil mai largă decât aceeaşi noțiune din Codul penal anterior, care 
includea doar soțul sau ruda apropiată, dacă aceasta din urmă locuia şi gospo- 
dărea împreună cu făptuitorul (art. 149! C. pen. 1968). 

Restrângerea sferei subiecţilor pasivi care determină comiterea faptei în 
formă agravată a fost criticată în doctrină pe motiv că decizia de a reduce sfera de 
aplicare a formei agravate a fost legată exclusiv de dorința autorilor actualului 
Cod de a tranşa chestiunea relaţiei dintre violul în formă agravată şi incesti. Deşi 
este foarte posibil ca acesta să fi fost unul dintre motivele care au fundamentat 
modificarea, nu poate fi uitat că acest scop a fost oricum atins prin modificarea 
textului de incriminare a incestului, în sensul limitării incriminării faptei de incest 
la raportul sexual firesc consimţit între rude în linie directă sau între fraţi şi surori. 
Or, este evident că, în noua sa formă, infracţiunea: de incest nu se mai poate 
suprapune peste cea de viol, un „viol consimţit” fiind o contradicție în termeni. 


c) Victima este un minor 
În această ipoteză, fapta trebuie comisă asupra unei persoane sub 18 ani. 
` În mod just s-a argumentat în doctrină faptul că această formă agravată este 
n&corelată cu conţinutul infracțiunii de act sexual cu un minor, prin care, 
„indirect”, se admite că, „dincolo de vârsta de 15 ani, minorul are (în principiu — 
n.n.) maturitatea necesară pentru a întreţine acte sexuale consimţite”?. 
Pe de altă parte, în cazul unui viol comis în această formă agravată, vârsta de 


la care un minor poate consimți valid la un raport sexual poate fi irelevantă, 
e NLA MIEI u Apt 


1 V, Dobrinoiu, V. Neagu, op. cit., p. 139. 
2 V, Cioclei, Drept penal. Partea specială l, precit., p. 188. 

atunci când violul are ca premisă constrângerea victimei la această faptă. În acest 
caz, minoritatea victimei devine relevantă exclusiv pentru ferocitatea faptei 
autorului, care, deşi ştie că victima este un minor, decide să o violeze, cu toate 
consecințele dezastruoase pe care le implică o atare faptă asupra unui astfel de 
subiect pasiv. "PA „NP 

Aşa cum am argumentat deja, dacă victima are o vârstă fragedă, un act 
sexual, chiar aparent „consimţit”, este considerat a fi viol, tocmai pentru că 
victima nu are capacitatea de a înţelege ce i se întâmplă şi nu poate consimți în 
mod valabil la conduita sexuală (victima se află, aşadar, în imposibilitate de a-şi 
exprima voinţa). 

Vârsta de la care consimțământul minorului nu mai este viciat în mod 
substanţial, împrejurare ce face ca fapta de viol să nu mai fie tipică şi fapta 
autorului să se analizeze din perspectiva infracţiunii de act sexual cu un minor, nu 
este una prestabilită. O astfel de sarcină va reveni judecătorului de caz, care, 
raportat la starea minorului, va decide dacă, în concret, acesta putea sau nu 
exprima un consimțământ „valabil” (în sensul reţinerii infracţiunii de act sexual 
cu un minor). 


d) Fapta a fost comisă în scopul producerii de materiale pornografice 
Noţiunea de materiale pornografice se analizează în raport cu Legea 
nr. 196/2003 privind prevenirea şi combaterea pornografiei. 

„Prin pornografie, în sensul acestei legi, se înțelege actele cu caracter obscen, 
precum şi materialele care reproduc sau difuzează asemenea acte. Prin materiale 
cu caracter obscen se înțelege obiecte, gravuri, fotografii, holograme, desene, 
scrieri, imprimate, embleme, publicaţii, filme, înregistrări video şi audio, spoturi 
publicitare, programe şi aplicaţii informatice, piese muzicale, precum şi orice alte 
forme de exprimare care prezintă explicit sau sugerează o activitate sexuală — 
art. 2 alin. (1) şi (3) din Legea nr. 196/2003. 

„Pentru reținerea formei agravate, nu are importanță dacă s-a şi realizat 
efectiv materialul pornografic. Aşadar, fapta se consumă în momentul realizării 
actului sexual cu scopul producerii de materiale pornografice. 


e) Fapta a avut ca urmare vătămarea corporală s la 

În acest caz, legiuitorul incriminează urmarea mai gravă produsă victimei 
drept consecință a violențelor comise de către autor pentru a-şi .înlesni actul 
sexual. În această formă agravată, fapta se poate comite doar cu praeterintenţie. 

Dacă agentul urmăreşte sau acceptă atât producerea unei vătămări corporale 
(acţionează cu intenție şi raportat la acest rezultat), cât şi violarea victimei, se va 
reține un concurs de infracțiuni între vătămarea corporală şi violul în forma de 


! În același sens V. Cioclei; Drept penal. Partea specială l, precit., p. 188. 

bază sau în forma agravată (dacă este incidentă orice altă formă agravată decât 
cea aici analizată)!. În acest caz, vătămarea corporală se constituie ca un rezultat 
independent de constrângerea specifică violului şi, astfel, va fi sancționată în mod 
autonom. În schimb, dacă această urmare mai gravă, respectiv vătămarea corpo- 
rală, se produce din culpă, autorul dorind doar să violeze victima, atunci fapta va 
fi încadrată în conţinutul acestei forme agravate. 


f) Fapta a fost săvârşită de două sau mai multe persoane împreună 

Pentru a determina existenţa acestei forme agravate, vor fi luaţi în calcul cei 
care au desfăşurat în concret o activitate de coautorat sau complicitate conco- 
mitentă la fapta de viol. 

Dacă unul dintre „coautori” este un minor care nu răspunde penal, fapta de 
viol va fi încadrată pentru ceilalţi participanţi tot în categoria formei agravate. 
Aceasta pentru că, în concret, fapta a fost comisă de două persoane împreună. 
Aşadar, ceea ce contează este faptul material al comiterii faptei de două persoane, 
şi nu împrejurarea dacă aceste persoane vor răspunde sau nu penal pentru fapta lor. 

Dată fiind existenţa acestei forme agravate, apreciem că nu se poate comite 
în coautorat un viol în formă simplă. 

În doctrină?, s-a susținut că se va reţine această formă agravată şi atunci când 
două persoane comit acte sexuale asupra victimei, chiar dacă, în acea opinie, cele 
două persoane nu vor fi coautori la infracțiunea de viol. 

Acest punct de vedere pleacă de la premisa autorului citat conform căreia 
coautoratul la infracţiunea de viol nu ar fi posibil. In susținerea acestei opinii, s-a 
arătat că „libertatea sexuală se manifestă în raport cu fiecare altă persoană” şi că 
„fiecare autor al violului comite o faptă unică, pentru că Jezează individual şi 
separat de alt autor libertatea sexuală a victimei”. 

Altfel spus, conform acestei opinii, deşi cei care realizează conduite sexuale 
specifice violului asupra victimei în acelaşi timp nu sunt participanți la aceeaşi 
faptă, totuşi lor li se va reţine circumstanța comiterii faptei în formă agravată. 

Din motivele pe care le vom expune în detaliu infra, noi considerăm mai 
argumentată opinia conform căreia coautoratul la această infracțiune este posibil, 
oricare dintre participanții care au realizat cel puțin un act de executare a faptei 
(constrângere, punerea victimei în imposibilitate de a se apăra sau de a-şi 
exprima voinţa ori acte sexuale) fiind coautor la această infracțiune. 


În cazul comiterii acestor forme agravate, sancţiunea este închisoarea de la 
5 la 12 ani şi interzicerea exercitării unor drepturi. 
Lmh EE dpi 

l Explicații III, p. 361; T. Toader, op. cit., p. 137; V. Cioclei, Drept penal. Partea spe- 
cială I, precit., p. 189. 

2 V. Cioclei, Drept penal. Partea specială I, precit., pp. 189-1 90. 

2) Fapta a avut ca urmare moartea victimei 

În cazul acestei agravante, forma de vinovăţie este praeterintenţia. Moartea 
trebuie să fie consecința violenţelor exercitate asupra victimei pentru a o 
constrânge la actul sexual. 

- În reglementarea anterioară, s-a pus problema încadrării juridice a faptei 
celui care încearcă să comită un viol şi, înainte de consumarea acestuia, produce 
o leziune care are ca urmare moartea victimei (de exemplu, un cioban, 
transportând o turistă spre sălaşul său pentru a o viola, o scapă din braţe, iar, ca 
urmare a căzăturii, victima decedează!). 

Soluţia în această speță este acum oferită de art. 36 alin. (3) C. pen., care 
prevede că infracțiunea complexă săvârşită cu intenție depăşită, dacă s-a 
produs numai rezultatul mai grav al acţiunii secundare, se sancţionează cu 
pedeapsa prevăzută de lege pentru infractiunea complexă consumată. 

În ceea ce ne priveşte, am fi preferat o altă soluţie, şi anume recunoaşterea 
ala a realității tentativei la infracțiunea complexă, cu efectul sancţionator 
firesc’. Legiuitorul a ales însă soluţia contrară, prin reglementarea expresă a 
acestei situaţii în art. 36 alin. (3) C. pen. Astfel, o tentativă de viol care a avut ca 
urmare moartea victimei va fi sancţionată între aceleaşi limite de pedeapsă ca 
cele ale faptei consumate de viol care a avut ca urmare moartea victimei. 
Bineînţeles, cu ocazia individualizării judiciare, se va lua în considerare faptul că 
violarea victimei nu a avut loc. 

În cazul comiterii acestei forme agravate, sancţiunea este închisoarea de la 7 
la 18 ani şi interzicerea exercitării unor drepturi. 


9. Particularităţi ale participaţiei la infracţiunea de viol 

Participaţia este posibilă în toate formele. Aşa cum am arătat supra, dacă 
fapta de viol este săvârşită de două sau mai multe persoane împreună, ea se va 
reține în formă agravată. 

Aşa cum am arătat anterior, în doctrină s-a argumentat că infracţiunea de viol 
nu s-ar putea comite în coautorat. Din punctul nostru de vedere, caracterul 
„individual” al libertăţii sexuale, prin raportare la identitatea fiecărui autor, nu 
este un argument care să poată fi reținut în susținerea imposibilității coauto- 
ratului. În opinia noastră, libertatea sexuală a victimei este încălcată în primul 
rând prin conduitele de natură sexuală realizate asupra sa (la care pot „contribui” 
mai multe persoane), identitatea particulară a fiecăruia dintre autori fiind, din 
punctul nostru de vedere, nu foarte relevantă pentru victimă. 


! Citată în G. Antoniu, Tentativa, precit., p. 123. 
? Alţi autori ar fi preferat reținerea concursului de infracțiuni între lovituri sau vătămări 


cauzatoare de moarte şi tentativă de viol — Explicații preliminare ale noului Cod penal, 
p. 186. 

În plus, dată fiind actuală reglementare, nu mai putem discuta nici despre o 
imposibilitate naturală a realizării unui coautorat la viol, deoarece o persoană 
poate fi supusă concomitent la raporturi sexuale normale şi orale. Mai mult, aşa 
cum s-a susținut în mod just în doctrină, coautoratul se poate reţine chiar şi atunci 
când o persoană realizează un act de executare din structura infracţiunii complexe, 
iar celălalt coautor realizează restul actelor ce intră în structura infracţiunii 
complexe!. 

Transpunând această constatare la cazul concret al violului, care este ca 
regulă o infracţiune complexă, rezultă că vor fi coautori atât cel care realizează 
doar constrângerea victimei, cât şi cel care realizează doar acte sexuale 
(„profitând” de efectele constrângerii comise asupra victimei de către celălalt 
coautor). Din această perspectivă, credem că participaţia sub forma coautoratului 
nu ridică nicio problemă?. i 


10. Tentativa 

Conform art. 218 alin. (6) C. pen., tentativa la infracțiunile prevăzute în 
art. 218 alin. (1)-(3) C. pen. se sancţionează? [viol în forma de bază şi formele 
agravate, cu excepția violului care a avut ca urmare moartea victimei, a cărui 
tentativă va fi sancţionată conform art. 36 alin. (3) C. pen.]. 

Dacă în cazul tentativei de viol care a avut ca urmare moartea victimei 
lucrurile sunt clare, discuţiile doctrinare nu vor fi înlăturate în totalitate în cazul 
tentativei de viol care a avut ca urmare vătămarea corporală. 

Aceasta deoarece violul care a avut ca urmare vătămarea corporală este 
incriminat în art. 218 alin. (3) C. pen., iar conform art. 218 alin. (6) C. pen., 
tentativa la infracțiunile cuprinse în art. 218 alin. (1)-(3) este incriminată. Aşadar, 
în cazul tentativei de viol care a avut ca urmare vătămarea corporală vor fi două 
soluţii posibile: fie vom reține incidența art. 36 alin. (3), la fel ca în cazul art. 218 
alin. (4) C. pen., unde tentativa nu este expres incriminată în Partea specială, fie 
vom reduce limitele de pedeapsă, ca efect cumulat al art. 218 alin. (6) şi art. 33 
alin. (2) C. pen. În opinia noastră, având în vedere precizarea expresă a legiui- 
torului, vom fi obligaţi ca în cazul acestei forme agravate să aplicăm regimul 
sancţionator „obişnuit” aplicabil în cazul tentativei. 


11. Aspecte procesuale l ' 
În cazul violului comis în forma de bază [art. 218 alin. (1) şi (2) C. pen.], 


fapta se urmăreşte la plângerea prealabilă a persoanei vătămate. 


O O P——— 


1M. Basarab, op. cit., p. 415; C. Mitrache, Cr. Mitrache, op. cit., p. 301. 


2 În acelaşi sens, a se vedea T. Toader, op. cit., p. 130. i- 
3 Pentru exemple concrete de fapte de viol în formă tentată, a se vedea Explicații preli- 


minare ale noului Cod penal, p. 193. 

12. Relaţia cu alte infracţiuni 

a) Relaţia cu infracțiunea de lipsire de libertate în mod ilegal 

În principiu, lipsirea. de libertate intrinsecă actului de constrângere sau de 
punere a victimei în imposibilitate de a se apăra sau de a-şi exprima voinţa va fi 
absorbită natural în fapta de viol!. | 

În cazul în care lipsirea de libertate realizată asupra victimei este una ce 
excedează comiterea actelor de executare a violului (spre exemplu, după comi- 
terea violului, victima este închisă în casă, pentru a nu denunța fapta, sau. 
substanțele administrate victimei determină o stare de inconştiență a acesteia 
pentru câteva zile), cele două fapte se vor reține în concurs. 

De multe ori, în practica judiciară, lipsirea de libertate a victimei se realizează 
inclusiv prin „conducerea” acesteia, prin constrângere, într-un loc mai izolat, în 
care autorul să poată întreține raportul sexual, actul sexual oral sau anal etc. Dacă 
distanța parcursă de cei doi este semnificativă, atunci se va considera că lipsirea de 
libertate excedează actul de constrângere specific violului, cele două fapte fiind 
reținute în concurs. În jurisprudenţă, cele două fapte s-au reţinut în concurs atunci 
când victima a fost constrânsă de autor să-l urmeze mai mult de 700-800 m, pe un 
teren viran, unde a autorul a întreţinut cu victima un raport sexual?. Dacă însă 
distanța astfel parcursă este de ordinul metrilor sau Chiar, uneori, al zecilor de 
metri, considerăm că, în principiu, încă va putea opera absorbţia. 

Aşadar, limita dintre absorbţia lipsirii de libertate în infracțiunea de viol şi 
reținerea faptelor în concurs poate fi extrem de fină şi să necesite o analiză atentă 
a cronologiei faptelor. | 

Spre exemplu, raportat la următoarea starea de fapt, instanţa a apreciat ca 
fiind corectă reținerea faptei de viol în concurs cu fapta de lipsire de libertate: 
„inculpatul a acostat-o pe persoana vătămată prinzând-o cu o mână de braţ, iar cu 
cealaltă i-a astupat gura, apoi a tras-o de lângă tânărul ce o însoțea şi i-a cerut 
acestuia să tacă, martorul rămânând fără reacţie de teamă să nu fie lovit de 
inculpat. Fiind astfel imobilizată de inculpat, persoana vătămată a fost trasă după 
acesta, au traversat un pod până au ajuns pe o cărare. După ce au parcurs o 
distanță de câțiva metri, inculpatul a trântit-o pe persoana vătămată la pământ, 
într-un şanţ, ținând-o de umeri, a dezbrăcat-o de haine, respectiv de colanți şi 
lenjeria intimă, pe persoana vătămată, care, de teamă, i-a spus inculpatului că 
poate să facă ce vrea, numai să nu o omoare. Inculpatul i-a astupat din nou gura 
persoanei vătămate cu mâna, pentru ca aceasta să nu strige, şi s-a urcat peste ea, 
încercând să întreţină un raport sexual cu aceasta, însă nu a avut erecţie, motiv 
pentru care i-a introdus un deget în vagin, acţiune întreruptă ca urmare a unui 
zgomot auzit în apropiere, inculpatul cerându-i persoanei vătămate să se îmbrace. 


! În acelaşi sens, Explicații preliminare ale noului Cod penal, p. 192. 
? Jud. Constanța, sent. pen. nr. 67 din 27 ianuarie 201 5, disponibilă pe www.rolii.ro. 

Din acest loc, împotriva voinţei persoanei vătămate şi sub amenințarea cu 
moartea, inculpatul a împins-o pe persoana vătămată prin gardul fostei unități 
militare până într-o clădire dezafectată, unde, într-o încăpere, a trântit-o pe jos, a 
ameninţat-o din nou că o omoară, apoi a dezbrăcat-o de haine de la brâu în jos, 
după care a întreţinut un raport sexual oral şi norma!”!. Din punctul nostru de 
vedere, având în vedere cronologia evenimentelor, precum şi faptul că lipsirea de 
libertate pare să se suprapună peste actul de constrângere al violului în speța mai 
sus redată, reținerea unui concurs de infracțiuni între lipsirea de libertate şi viol 
este cel puţin discutabilă. 


b) Relaţia cu şantajul în scop nepatrimonial 

În acest caz, dacă actul sexual este concomitent cu actul de constrângere, 
fapta va fi încadrată ca fiind un viol. Dacă, după realizarea constrângerii, victimei 
i se lă libertatea de a se implica sau nu în activitatea sexuală, atunci fapta va putea 
fi încadrată la şantaj. De exemplu, în cazul în care autorul ameninţă cu moartea 
victima dacă aceasta nu va veni peste două zile într-un anumit loc indicat de autor 
pentru a realiza un act sexual cu acesta, fapta se va încadra la şantaj, indiferent 
dacă victima realizează sau nu ulterior conduita sexuală solicitată. 

Aşadar, diferența dintre viol şi şantaj este, în primul rând, legată de 
concomitenţa sau nu a actului constrângeri cu cel al agresării sexuale a victimei. 


AGRESIUNEA SEXUALĂ 


Art. 219 alin. (1) C. pen. incriminează actul de natură sexuală, 
altul decât cele prevăzute în art. 218, cu o persoană, săvârşit prin 
constrângere, punere în imposibilitate de a se apăra sau de a-şi 
exprima voinţa ori profitând de această stare. 


1. Rațiunea incriminării şi valoarea socială protejată 

Rațiunea incriminării acestei fapte nu creează dificultăţi, fapta constituind o 
altă modalitate brutală şi primitivă de a încălca libertatea sexuală a victimei, care 
poate fi lezată şi în altă manieră decât prin raportul sexual, actul sexual oral sau 
anal ori alte acte de penetrare vaginală sau anală a unei persoane. Aşadar, şi în 
acest caz, valoarea socială protejată este libertatea sexuală a victimei. 

Odată cu decizia din actualul Cod penal de a reconfigura întregul capitol 
privitor la viața sexuală, incriminarea infracţiunii de agresiune sexuală a fost 
determinată de dorinţa legiuitorului penal de a proteja libertatea sexuală a 


1 C, Ap. Alba lulia, dec. nr. 697 din 30 iunie 2015, disponibilă pe www.rolii.ro. 

victimei împotriva oricăror alte forme de agresiune, în afara celor mai uzuale, 
sancţionate deja prin infracțiunea de viol. 

Spre deosebire de infracţiunea de viol, prezenta normă Tie incriminare are un 
caracter general, deoarece ea nu mai condiţionează tipicitatea faptei de modul 
concret în care este lezată libertatea sexuală a victimei. 

Aşadar, prin incriminarea din art. 219 C. pen. legiuitorul doreşte să nu lase 
nicio componentă a libertăţii sexuale a unei persoane neprotejată față de orice 
forme de a Sue sexuală. Un text similar se găseşte, spre exemplu, în Codul 
penal german!. 


2. Subiectul activ 


Subiectul activ este general, fapta putând fi comisă de orice persoană, fizică 
sau juridică. 


3. Latura obiectivă 

Infracţiunea prevăzută de art. 219 C. pen. incriminează orice act de natură 
sexuală, altul decât cele de la viol, care se comite prin constrângere, punere în 
imposibilitate de a se apăra sau de a-şi exprima voința ori profitând de această 
stare. 

Din punctul de vedere al laturii obiective, două elemente sunt esenţiale: pe 
de o parte, comiterea unui act sexual, altul decât cele de la viol, iar pe de altă 
parte, comiterea faptei prin constrângere, punere în imposibilitate de a se apăra 
sau de a-şi exprima voința ori profitând de această stare. 


a. Comiterea unui act de natură sexuală, altul decât cele de la viol 

„Din această perspectivă, infracțiunea este una cu conţinut deschis, legiuitorul 
enunțând doar caracteristica esenţială a acestor acte, respectiv natura sexuală a 
actului, care trebuie să fie altul decât cele de la viol. 

În acest cadru, se pune întrebarea în ce măsură mai este de actualitate 
definiţia oferită de Înalta Curte de Casaţie şi Justiţie în Decizia nr. 111/2005, în 
care instanţa supremă a definit chiar „actul sexual de orice natură”, raportat la 
reglementarea din Codul penal anterior. 

La o primă analiză, ar trebui „decretat” că această definiţie nu ar mai putea fi 
de actualitate, deoarece ea se referea şi la actele care, astăzi, sunt enumerate 
expres ca acte de executare a violului. 

Cu toate acestea, din punctul nostru de vedere, la o analiză mai profundă, 
s-ar putea concluziona că decizia ar putea furniza câteva repere pentru interpre- 
tarea noțiunii de act sexual de orice natură, având în vedere că la acel moment 


! Art. 177 C. pen. german. În sistemul penal german, agresiunea sexuală şi violul sunt 
reunite în acelaşi articol, violul fiind „tratat” ca o formă agravată a faptei generale de agre- 
siune sexuală (art. 177 alin. 5 C. pen. german). 

ICCJ a încercat să ofere o definiţie mult mai extinsă pentru actul cu caracter 
sexual ca act de executare a violului. Astfel, în viziunea ICCJ, actul sexual era 
orice modalitate de obţinere a unei satisfacţii sexuale prin folosirea sexului sau 
acționând asupra sexului, între persoane de sex diferit sau de acelaşi sex. 

În aceste condiţii, paradoxal, definiţia oferită atunci de ICCJ poate fi acum 
folosită pentru furnizarea unor elemente indicative de analiză şi interpretare a 
noţiunii de „act de natură sexuală”, mai ales că această definiţie a instanţei 
supreme sugerează ceea ce înseamnă „caracterul sexual” al unui act. 

Prin eliminarea actelor ce sunt incriminate în cadrul violului, pentru 
calificarea unei acţiuni ca fiind act de natură sexuală, elementele adiacente la care 
se face referire în decizia mai sus amintită devin relevante. De exemplu, în 
decizia citată se făcea precizarea că autorul acţionează asupra sexului, urmăreşte 
o satisfacție sexuală etc. şi, adăugăm noi, realizează astfel un comportament ce 
lezează libertatea sexuală a victimei. Aşadar, dacă victima este constrânsă de 
autor să se masturbeze, fapta va constitui o infracțiune de agresiune sexuală, 
deoarece, deşi nu suntem în prezența unui raport sexual, act sexual oral sau 
anal cu o persoană ori a altor acte de penetrare vaginală sau anală, ca acte de 
executare specifice violului, un astfel de act poate fi uşor calificat ca act de natură 
sexuală prin care se lezează libertatea sexuală a victimei. 

Utilizând toate aceste repere, credem că, pentru a se reține că o persoană a 
comis un act de natură sexuală asupra unei alte persoane, nu este obligatoriu ca 
prin respectivul act autorul să urmărească obținerea unei satisfacţii sexuale ori ca 
acesta să fie comis cu sexul sau asupra sexului (deşi acestea sunt, probabil, cele 
mai uzuale forme de agresiune sexuală). Din punctul nostru de vedere, ceea ce 
este esențial pentru a atrage calificarea ca act de natură sexuală este ca actul de 
executare respectiv să pună în discuţie lezarea libertăţii sexuale a victimei, 
care este constrânsă la o conduită care, în sens larg, poate fi calificată ca o 
conduită sexuală!. | | 

Dacă în ceea ce priveşte delimitarea infracţiunii de agresiune sexuală de 
infracțiunea de viol lucrurile sunt clare, probleme pot genera acele comporta- 
mente care se situează la graniţa dintre afectarea demnităţii victimei, prin gesturi 


! Astfel, vor fi considerate acte de agresiune sexuală frecarea penisului autorului între 
coapsele victimei sau atingerea victimei cu degetele în zona genitală (Jud. laşi, sent. pen. 
nr. 2229 din 30 iunie 2014, disponibilă pe www.rolii.ro), atingerea victimei cu limba în zona 
organelor genitale (Jud. Târgu-Mureş, sent. pen. nr. 1462 din 7 decembrie 2015, disponibilă 
pe www.rolii.ro), sărutarea organelor genitale ale victimei ori obligarea acesteia să sărute 
organele genitale ale autorului (Jud. Câmpina, sent. pen. nr. 240 din 23 octombrie 2014, 
disponibilă pe www.rolii.ro), atingerea sau sărutarea sânilor victimei, sărutarea prin constrân- 
gere a victimei, masturbarea victimei sau obligarea victimei să realizeze masturbarea incul- 
patului (Jud. Panciu, sent. pen. nr. 181 din 14 mai 2015, disponibilă pe www.rolii.ro) etc. 

ce doar sugerează o activitate sexuală (de genul sărutării victimei prin surprin- 
derea acesteia sau a mângâierii în zonele erogene), şi acele conduite care pot fi 
calificate ca acte de natură sexuală în sensul normei de incriminare. Astfel, se 
pune întrebarea dacă, spre exemplu, mângâierea victimei pe sâni sau în alte zone 
erogene, aceasta fiind îmbrăcată, este sau nu:o formă de agresiune sexuală. În 
opinia noastră, evaluarea actului se va face prin raportare la circumstanţele 
concrete ale speţei, fiind riscantă furnizarea unor repere general valabile pentru o 
astfel de analiză. 

Spre exemplu, ni se pare evident că, în ipoteza în care autorul constrânge 
victima să se dezbrace, chiar şi fără a-i cere să realizeze şi o altă conduită sexuală 
ulterior dezbrăcării, ci doar să asiste la un act de masturbare al acestuia, vom fi în 
prezenţa unei agresiuni sexuale. Pe de altă parte, dacă victima este constrânsă 
doar să asiste la o astfel de conduită, fără a i se cere să realizeze vreo altă con- 
duită cu minimă conotaţie sexuală, apreciem că, principial, nu vom putea reţine 
infracţiunea de agresiune sexuală. Eventual, într-o astfel de speţă ar putea fi 
identificate argumente pentru încadrarea juridică a faptei la infracţiunea de şantaj 
comis în vederea obținerii unui folos nepatrimonial. 

Cu privire la semnificația acestei noţiuni, în doctrină s-a arătat că prin act de 
natură sexuală trebuie să se înțeleagă orice act aflat în legătură directă sau 
indirectă cu organele sexuale şi cu activitatea acestor organe!. O altă definiţie 
oferită a fost aceea de act prin care se tinde la obţinerea excitaţiei ori a satisfacţiei 
sexuale prin alte procedee decât acţiunea de penetrare?. 

Pentru tipicitatea faptei nu are importanță dacă fapta se comite între persoane 
de sex diferit sau de acelaşi sex ori dacă victima este constrânsă să realizeze 
actele asupra propriului corp sau asupra corpului agentului. b, 

Actele comise de autor asupra propriului corp cu obiecte, animale sau 
cadavre (ce anterior puteau fi incluse în infracțiunea de perversiune sexuală) nu 
pun în discuție lezarea valorii sociale protejate de acest text de incriminare, 
respectiv libertatea sau integritatea sexuală a „victimei”. Aceste conduite vor 
putea fi sancţionate penal doar dacă sunt întrunite elementele de tipicitate ale 
altor infracțiuni care protejează alte valori sociale (ultraj contra bunelor moravuri, 
profanarea de cadavre sau morminte etc.). 


b. Cea de-a două componentă a laturii obiective, ce justifică incriminarea 
acestei fapte, este împrejurarea că actul de natură sexuală se realizează prin 
constrângerea victimei, punerea ei în imposibilitate de a se apăra sau de a-şi 
exprima voinţa ori profi itând de această stare. Aşadar, la fel ca în cazul violului, 
textul de; incriminare impune ca actul de natură sexuală să se realizeze fără 
consimțământul victimei. 


1 A se vedea V. Cioclei, Drept penal, Partea specială ], precit., p. 193. 
2 Explicații preliminare ale noului Cod penal, p. 205. 

Legiuitorul enunță expres care sunt modalitățile prin care se apreciază că 
actul de natură sexuală a fost comis fără consimțământul victimei, respectiv reali- 
zarea acestuia fie prin constrângerea victimei, fie prin punerea victimei în 
imposibilitate de a se apăra ori de a-şi exprima voinţa sau profitând de 
această imposibilitate. 

Având în vedere că acest modalităţi sunt identice cu cele prevăzute în cazul 
violului, facem trimitere la explicaţiile oferite cu ocazia analizei infracțiunii 
de viol. 

De altfel, lipsa consimțământului victimei (rezultată din folosirea constrân- 
gerii ori din punerea victimei în imposibilitate de a se apăra ori de a-şi exprima 
voința sau din profitarea de această stare) este diferenţa esenţială dintre actul 
de agresiune sexuală asupra unui minor sub 13 ani şi actul de corupere 
sexuală a unui minor sub 13 ani (relaţia dintre cele două infracțiuni este 
similară relaţiei existente între infracţiunea de viol şi cea de act sexual cu un 
minor)!. De aceea, constituie agresiune sexuală în forma autoratului fapta lui X, 
care a lovit victima cu penisul în cap, respectiv complicitate la agresiune sexuală 
fapta inculpatului Y, care, văzând că victima încearcă să fugă, a prins-o în braţe, 
imobilizând-o, permițându-i astfel inculpatului X să se apropie de aceasta şi să o 
lovească în zona feţei cu penisul peste faţă, în acest timp X întrebând victima 
dacă-i place, acţiunile celor doi inculpați durând aproximativ 3-4 minute?. 

Din acelaşi motiv, nu putem fi de acord cu încadrarea faptei la corupere 
sexuală în cazul în care autorul i-a solicitat persoanei vătămate să-i facă un masaj 
pe spate, cei doi aflându-se singuri în acel moment într-un dormitor, după care 
inculpatul s-a întors pe spate şi i-a solicitat persoanei vătămate să-l maseze şi pe 
piept, apoi şi-a dat jos pantalonii şi lenjeria intimă, solicitându-i persoanei 
vătămate să-i maseze organul sexual şi, pentru că victima a refuzat inițial, din 
cauza faptului că inculpatul a spus că o va bate, ea a acceptat în final să-i maseze 
acestuia organul sexual, până când inculpatul a ejaculat’. Şi în acest caz, înca- 
drarea juridică corectă a faptei ar fi fost infracțiunea de agresiune sexuală. | 

Totodată, având în vedere vârsta fragedă a minorei persoană vătămată, 
respectiv 8 ani, credem că este extrem de discutabilă încadrarea la infracțiunea de 
corupere sexuală, şi nu la cea de agresiune sexuală, a faptei autorului care, 
profitând de vârsta fragedă a persoanei vătămate, a aşezat minora pe un pat aflat 
în locuinţa sa, s-a aşezat peste aceasta fără să o dezbrace şi s-a masturbat, 
i ei i a aaa 3 

! În acelaşi sens, a se vedea şi V. Cioclei, Drept penal. Partea specială l, precit., p. 201. 

2 Soluţia instanţei de încadrare a faptei celor doi inculpaţi în art. 202 C. pen. 1968 s-a 
întemeiat pe aplicarea legii penale mai favorabile — a se vedea Jud. Roşiori de Vede, sent. pen. 
nr. 139 din 22 octombrie 2014, definitivă, disponibilă pe www.rolii.ro. Din punctul nostru de 
vedere, raportat la reglementarea anterioară, fapta trebuia încadrată în infracțiunea de perver- 
siune sexuală agresivă comisă asupra unui minor, şi nu în infracțiunea de corupție sexuală. 

* Jud. Huedin, sent. nr. 176 din 8 octombrie 2014, definitivă, disponibilă pe www.rolii.ro. 

respectiv, în urmă cu un interval de o lună-două anterior acestui moment, tot în 
locuinţa sa, s-a dezbrăcat în prezența EE vătămate şi a exercitat acțiuni de 
atingere a organelor sexuale ale acesteia!. 

-~ Fapta se consumă în momentul în care s-a realizat actul de natură sexuală, 
indiferent dacă autorul a obținut sau nu vreo satisfacție sexuală. 


4. Forma de vinovăție (latura subiectivă) 

Fapta se comite cu intenție directă sau eventuală. Din motivele prezentate în 
detaliu în cadrul analizei infracțiunii de viol, apreciem că fapta se poate comite şi 
cu intenţie eventuală. 


5. Formele agravate 

Formele agravate sunt aceleaşi ca în cazul violului, fiind preluate mutatis 
mutandis de acolo. Facem, aşadar, trimite la explicaţiile oferite cu acea ocazie. 
Astfel, se va reţine forma agravată a infracțiunii în cazul în care: 

a) victima se află în îngrijirea, ocrotirea, educarea, paza sau tratamentul 
fipluitoruluj 

b) victima este rudă în linie directă, frate sau soră; 

-€) victima este un minor; 
d) fapta a fost comisă în scopul producerii de materiale pornografice; 
- e) fapta a avut ca urmare vătămarea corporală. 

Dacă această urmare mai gravă, respectiv vătămarea corporală, se produce 
din culpă, autorul dorind doar să agreseze sexual victima, atunci fapta va fi 
încadrată în conţinutul acestei forme agravate. Dacă autorul a urmărit atât 
vătămarea corporală a victimei, dorind să producă o lezare a integrității corporale 
sau a sănătăţii ei, cât şi agresarea sa sexuală, faptele vor putea fi reţinute în 
concurs. De exemplu, se va reţine un concurs între vătămarea corporală şi agre- 
siunea sexuală în formă simplă atunci când autorul agresează victima pentru a-i 
leza integritatea corporală (producându-i leziuni ce duc şi la provocarea unui 
prejudiciu estetic grav şi permanent), dar şi pentru a-i leza libertatea sexuală, 
ambele scopuri ale autorului fiind urmărite cu titlu de răzbunare. 

La fel ca în cazul violului, credem că în acest caz tentativa la această faptă va 
fi sancţionată conform regimului sancționator comun; 

f fapta a fost săvârşită de două sau mai multe persoane împreună. 

' Sancţiunea pentru comiterea faptei într-una dintre aceste forme agravate € 
închisoarea de la 3 la 10 ani şi interzicerea exercitării unor drepturi; 

g) fapta a avut ca urmare moartea victimei. 

Moartea trebuie să fie consecinţa violențelor exercitate pentru a constrânge 
victima la actul sexual. La fel ca la viol, se pune problema încadrării juridice a 


! Jud. Aiud, sent. pen. nr. 1610 din 8 decembrie 2015, definitivă, disponibilă pe 
www.rolii.ro. 

faptei celui care încearcă să comită o agresiune şi, înainte de consumarea 
acesteia, produce o leziune care are ca urmare moartea victimei (de exemplu, 
ciobanul transportă o turistă spre sălaşul său pentru a o agresa sexual, o scapă din 
braţe, iar, ca urmare a căzăturii, victima decedează). Soluţia sancționatorie pentru 
ipoteza de mai sus este şi aici oferită de art. 36 alin. (3) C. pen. 

Pentru comiterea faptei în această formă agravată, sancţiunea prevăzută de 
legiuitor este închisoarea de la 7 la 15 ani şi interzicerea exercitării unor drepturi. 


6. Tentativa 

Având în vedere conţinutul normei, care incriminează comiterea oricărui act 
de natură sexuală în modalităţile prescrise de lege, se pune întrebarea când se va 
putea reține o tentativă la această infracţiune, având în vedere că orice act de 
natură sexuală tipic, realizat asupra victimei, ar transforma automat fapta într-una 
consumată. 

Ca reper credem că poate fi avut în vedere următorul aspect: dacă actul de 
constrângere este efectuat în vederea realizării unei conduite de natură sexuală, 
dar conduita sexuală nu s-a realizat în concret, fapta se va reţine în forma 
tentativei. Dacă însă, ca urmare a unei constrângeri, autorul realizează şi un act ce 
poate fi calificat ca act de natură sexuală, atunci fapta este deja consumată. 
Astfel, dacă autorul reuşeşte doar să dezbrace victima pentru a o determina să 
accepte masturbarea de către el, credem că fapta va trebui reținută în formă 
consumată chiar din momentul în care se realizează dezbrăcarea forțată sau 
atunci când autorul atinge organul sexual al victimei, masturbarea efectivă a 
acesteia fiind irelevantă pentru consumarea faptei. 


7. Relaţia cu alte infracţiuni 

a) Relaţia cu infracțiunea de viol hp pr 

Delimitarea de infracţiunea de viol se face din perspectiva laturii obiective, 
respectiv la infracţiunea de viol actul de executare constă în raportul sexual, 
actul sexual oral sau anal cu o persoană ori alte acte de penetrare vaginală 
sau anală, iar în cazul infracţiunii de agresiune sexuală actul de executare constă 
în orice act de natură sexuală, altul decât cele de la viol. 

În concret, se va verifica dacă acţiunea făptuitorului este una dintre cele 
enumerate limitativ în cazul infracţiunii de viol, iar dacă, deşi actul nu este unul 
specific violului, el este totuşi de natură sexuală, atunci fapta autorului va fi 
calificată ca agresiune sexuală. mi i 

Pentru a înlătura orice discuţie legată de posibilitatea reţinerii celor două 
infracţiuni în concurs, atunci când actele de executare ale celor două fapte sunt 
comise în aceeaşi împrejurare, legiuitorul a stabilit că, dacă actele de agresiune 
sexuală au fost precedate sau urmate de săvârşirea actelor sexuale prevăzute în 
art. 218 alin. (1) şi (2) C. pen., fapta constituie viol. In acest caz, infracţiunea de 


viol absoarbe infracțiunea de agresiune sexuală. 

Decizia este firească, deoarece este nejustificat a aplica un tratament 
sancționator agravat (concursul de infracțiuni) atunci când autorul constrânge 
victima la o multitudine de acte sexuale comise în aceeaşi împrejurare, dar şi 
pentru că pedeapsa pentru agresiunea sexuală este mai redusă decât cea pentru 
viol. Decizia legiuitorului de a stabili expres.-în art. 219 alin. (4) C. pen. 
absorbția agresiunii sexuale în viol face ca normele de incriminare să fie mult 
mai uşor de aplicat. 

Situaţia devine însă problematică în ipoteza în care autorul a comis asupra 
victimei acte care pot fi calificate atât ca acte de agresiune sexuală consumate, cât 
şi ca acte care s-ar circumscrie unei tentative de viol (autorul: mângâie victima în 
zona organelor genitale în vederea penetrării ulterioare). Aceeaşi problemă va 
exista şi atunci când autorul realizează acte de agresiune sexuală de sine stătă- 
toare (masturbarea victimei), dar şi acte de natură sexuală realizate în scopul 
penetrării victimei (care însă, luate individual şi independent de scopul final al 
autorului, reprezintă şi ele acte de agresiune sexuală). 

Mai putem discuta în această situație despre o eventuală absorbție a agre- 

siunii sexuale în tentativa de viol, având în vedere inclusiv diferenţele de 
sancţiune (limitele de pedeapsă aplicabile pentru fapta de agresiune sexuală sunt 
mai mari decât cele aplicabile în cazul tentativei de viol)? 
-În aceste ipoteze, trei soluții de încadrare ar fi posibile: reținerea exclusiv a 
tentativei de viol, apreciind că toate actele de agresiune sunt absorbite în aceasta, 
inclusiv în temeiul art. 219 alin. (4) C. pen.; reținerea celor două fapte în concurs 
sau reținerea exclusiv a infracțiunii de agresiune sexuală. Fiecare dintre aceste 
soluţii are însă propriile sale argumente şi contraargumente. 

Pentru prima soluţie oferită, puternice contraargumente sunt tocmai diferența 
în plan sancţionator dintre cele două fapte, precum şi faptul că art. 219 alin. (4) 
C. pen. are în vedere, în opinia noastră, forma consumată a ambelor fapte. 

Astfel, într-o soluţie de practică judiciară!, s-a sesizat în mod just că reținerea 
exclusiv a tentativei de viol ar duce la consecințe inechitabile, respectiv la o 
situaţie de evitat, din punctul de vedere al unei politici penale coerente, şi anume 
ca o infracțiune mai gravă să fie absorbită în una mai puţin gravă. Astfel, aşa cum 
se precizează în decizie, în varianta reţinerii exclusiv a faptei de tentativă de viol, 
cel care, în afară de săvârşirea infracţiunii de agresiune sexuală, încearcă să şi 
violeze victima va fi „premiat” (prin reducerea cu aproape jumătate a limitelor de 
pedeapsă). De acelaşi „premiu” va beneficia şi cel care se desistă din săvârşirea 
infracţiunii de viol după săvârşirea unor acte de agresiune sexuală, acesta fiind 
mai sever pedepsit decât cel care este împiedicat în ciuda voinţei lui, spre 
exemplu, de o rudă a victimei, să consume fapta de viol. | 


1 C. Ap. minei dec. nr. 26/A din 22 ianuarie 2016, disponibilă pe www. paria 
just.ro. 

În aceeaşi decizie, se arată că nici invocarea art. 219 alin. (4) C. pen. nu este 
la adăpost de orice discuţii. Aplicarea în acest caz a absorbției ar rezulta, în 
primul rând, dintr-o interpretare extensivă a legii, potrivit căreia, din momentul în 
care legiuitorul s-a referit la actele de viol, a avut în vedere şi tentativa la aceste 
acte. Totodată, având în vedere că legiuitorul a vrut să sancţioneze în mod 
distinct orice altă conduită de natură sexuală (chiar şi atunci când actul de natură 
sexuală e, din perspectiva autorului, un „act pregătitor” al violului), care nu este 
un act dintre cele prevăzute la viol, această voință a legiuitorului ar fi, în opinia 
noastră, pe deplin respectată doar dacă încadrarea unei astfel de fapte s-ar face pe 
infracțiunea de agresiune sexuală. 

A doua soluţie, cea a concursului de infracţiuni, pare să fie preferată de o 
parte a doctrinei! (cu precădere, prin referire la ipoteza secundă, a realizării 
ambelor tipuri de acte). Din punctul nostru de vedere, o atare abordare este 
excesivă, tentativa de viol şi agresiunea sexuală aducând atingere aceleiaşi valori 
sociale, respectiv libertatea sexuală a victimei. Mai mult decât atât, prin preci- 
Zarea cuprinsă în art. 219 alin. (4) C. pen., însuşi legiuitorul admite faptul că, 
atunci când ambele tipuri de fapte sunt comise în formă consumată în aceeaşi 
împrejurare, soluţia concursului de infracţiuni este excesivă. Nu vedem de ce o 
atare soluție nu ar fi excesivă şi în situaţia în care fapta de viol ar rămâne în 
formă tentată. 

Ultima soluţie, cea a reţinerii exclusiv a infracțiunii de agresiune sexuală, 
este soluţia pe care tindem să o considerăm cea „mai” justă, date fiind particula- 
ritățile ipotezelor analizate. În primul rând, aceasta are în vedere că sancţiunea 
aplicată pentru o faptă de agresiune sexuală consumată are limite mai mari decât 
cea aplicată în cazul unei tentative de viol. De altfel, această necorelare a sancţiu- 
nilor este unul dintre principalele motive pentru care tentativa de viol comisă este 
şi ea „retrogradată” în agresiune sexuală?. O atare soluţie este atât una propor- 


<a i test a apei bate „arii Sf e 

LA se vedea Codul penal. Comentariu pe articole, pp. 456-457, sau V. Cioclei, Drept 
penal. Partea specială 1, precit., p. 193. | 

2 Aceasta a fost şi soluţia instanței de fond într-o speță în care s-a reținut că inculpatul a 
mângâiat victima în zona organelor genitale. Astfel, deşi intenţia „finală” a inculpatului 
reținută. de către instanța de fond era aceea de a întreţine un raport sexual cu victima, 
judecătorul fondului a optat pentru reținerea faptei de agresiune sexuală, utilizând în principal 
argumentul diferenţei de sancţiune. Cu privire la aceeaşi stare de fapt, instanța de apel a 
reținut însă că reprezintă fapta de tentativă de viol fapta inculpatului care a ameninţat şi a lovit 
Victima şi, în încercarea sa de a întreţine un raport sexual, a atins-o cu mâna şi penisul în zona 
intimă, executarea activității infracționale fiind însă întreruptă de cauze independente de 
Voința sa, şi că s-ar fi putut discuta despre fapta de agresiune sexuală doar dacă intenţia 
inculpatului ar fi fost doar să îşi satisfacă apetitul sexual numai prin atingerea zonei intime a 
persoanei vătămate, neurmărind mai mult decât acest aspect. Deşi argumentaţia instanţei de 
apel este corectă din punct de vedere formal, aceasta duce la o „uşurare” a situaţiei inculpa- 

țională cu gravitatea faptei, cât şi una care reflectă poziţia legiuitorului cu privire 
la relaţia dintre actele de agresiune sexuală şi cele specifice violului. 

Din aceste motive, credem că, în ipoteza în care inculpatul a apăsat victima 
de mai multe ori şi a atins-o cu mâna în zona organelor genitale, iar, deşi nu a 
existat un raport sexual sau vreun alt act de penetrare, din modul în care a 
acționat se deduce fără echivoc că acesta a intenţionat să întreţină un raport 
sexual cu minora, lucru pe care acesta nu l-a reuşit, fapta agentului ar fi trebuit 
încadrată doar la infracţiunea de agresiune sexuală, tentativa de viol repre- 
zentând, totodată, şi un act de agresiune sexuală, ea fiind „înlăturată” de această 
din urmă infracţiune. | 

Aceeaşi va fi soluţia şi în situaţia în care autorul, după ce realizează acte de 
agresiune sexuală asupra victimei (aceasta fiind şi voinţa sa iniţială), doreşte să 
realizeze şi un raport sexual firesc cu ea, sens în care încearcă să realizeze un 
act de penetrare, fără a reuşi. Această tentativă de viol va fi considerată şi ea un 
act de agresiune sexuală, fapta fiind încadrată în final ca agresiune sexuală în 
forma unităţii naturale colective. Diferenţa dintre cele două ipoteze, din 
perspectiva numărului de acte de agresiune sexuală. realizate asupra victimei şi 
a scopului cu care unele dintre acestea au fost realizate (ultimele acte au fost, de 
fapt, acte „pregătitoare” ale violului), va fi avută în vedere în procesul de 
individualizare a sancţiunii şi, în consecință, va fi reflectată în cuantumul 
sancțiunii aplicate efectiv inculpatului. 


b) Relaţia cu infracțiunea de lipsire de libertate în mod ilegal 

Raportul dintre infracțiunea de lipsire de libertate în mod ilegal şi cea de 
agresiune sexuală se stabileşte în parametri similari raportului dintre infracţiunea 
de viol şi cea de lipsire de libertate. 

„Astfel, în cazul lipsirii de libertate presupuse natural de actul de constrângere 
ori atunci când autorul realizează agresiunea sexuală prin punerea victimei în 
imposibilitate de a se apăra sau de a-şi exprima voinţa, ca regulă, lipsirea de 
libertate va fi absorbită natural în agresiunea sexuală. În cazul în care lipsirea de 
libertate realizată asupra victimei este una ce excedează comiterea actelor de 
executare a agresiunii sexuale (spre exemplu, după comiterea agresiunii, victima 
este închisă în casă, penis a nu denunța fapta), cele două fapte se vor reţine 
în concurs.. i 


tului în situaţia în care actele sale de natură sexuală, deşi, luate izolat, constituie fapta de 
agresiune, ajung să fie circumscrise tentativei de viol şi astfel să beneficieze de un tratament 
atenuat — a se vedea C. Ap. Solist dec. pen. nr. 381 din 1 martie 2016, disponibilă pe 
www.rolii.ro. 

ACTUL SEXUAL CU UN MINOR 


Art. 220 alin. (1) C. pen. incriminează raportul sexual, actul sexual 
oral sau anal, precum şi orice alte acte de penetrare vaginală sau anală 
comise cu un minor cu vârsta între 13 şi 15 ani. 

În următoarele două alineate, norma de incriminare cuprinde două 
modalităţi alternative de comitere (forme asimilate ale infracțiunii), 
respectiv: 

- săvârşirea faptei prevăzute în alin. (1) asupra unui minor care nu 
a împlinit vârsta de 13 ani; 

- săvârşirea faptei prevăzute în alin. (1) de un major cu un minor cu 
vârsta între 15 şi 18 ani, atunci când: 

a) minorul este membru de familie al majorului; 

b) minorul se află în îngrijirea, ocrotirea, educarea, paza sau 
tratamentul făptuitorului sau acesta a abuzat de poziția sa recunoscută 
de încredere sau de autoritate asupra minorului ori de situaţia deosebit 
de vulnerabilă a acestuia, ca urmare a unui handicap psihic sau fizic ori 
ca urmare a unei situaţii de dependenţă, 

c) fapta a pus în pericol viața minorului; 

d) fapta a fost comisă în scopul producerii de materiale porno- 
grafice. 


1. Rațiunea incriminării şi valoarea socială protejată 

O astfel de infracţiune există în majoritatea codurilor penale, deoarece 
consimțământul la un raport sexual, act sexual anal sau oral al unui minor aflat în 
situaţiile reglementate de prezentul text de incriminare este mult mai uşor de 
obținut, fie datorită vârstei, fie datorită relaţiei particulare dintre autor şi minorul 
care consimte la conduitele sexuale la care norma de incriminare se referă. O 
„astfel de vulnerabilitate există şi pentru că minorul nu este pe deplin familiarizat 
cu ceea ce presupune şi ce consecințe produce implicarea lui într-o relație 
sexuală. Practic, în cazul acestei infracţiuni, legiuitorul prezumă că acest consim- 
(ământ este parţial „viciat”, vicierea sa nefiind însă atât de gravă încât fapta să fie 
calificată ca viol. 

Incriminarea faptei de act sexual cu un minor este impusă şi de ratificarea de 
către România a Convenţiei Consiliului Europei pentru protecţia copiilor 
împotriva exploatării sexuale şi a abuzurilor sexuale, semnată în 2007 la 
Lanzarote!, 

iii SE II i Ia 

! Ratificată de România prin Legea nr. 252/2010, publicată în M. Of. nr. 885 din 29 
decembrie 2010. Conţinutul în limba română al Convenţiei este disponibil pe site-ul 
Www.coe. int//dghl/standardsetting! ../Lanzarote Convention_md.doc. 

Astfel, art. 18 din Convenţie prevede că fiecare parte la Convenţie va lua 
măsurile necesare, fie ele legislative sau de altă natură, pentru a se asigura de 
incriminarea următoarelor fapte comise cu intenţie: activități sexuale cu un 
copil care, potrivit prevederilor în vigoare ale dreptului naţional, nu a 
împlinit vârsta legală pentru viața sexuală; activități sexuale cu un copil 
dacă se foloseşte constrângerea, forța sau amenințările ori se abuzează de o 
poziţie recunoscută ca fiind de încredere, de autoritate sau de influenţă asupra 
copilului, inclusiv în cadrul familiei, ori se abuzează de o situație de vulnera- 
bilitate deosebită a copilului, mai ales datorită unui handicap psihic sau fizic 
ori datorită unei situaţii de dependenţă. 

Valoarea socială protejată este libertatea sexuală a minorului, afectată de 
implicarea sa în activități sexuale ale căror semnificaţie şi consecinţe nu le 
înţelege pe deplin. 


2. Subiectul activ | 
Subiectul activ este general. Fapta poate fi comisă şi de o persoană juridică 
(a se vedea ipoteza de şcoală de la violul comis de o persoană juridică). 


3. Subiectul pasiv 
Subiectul pasiv este special, şi anume un minor. 


„4. Latura obiectivă 

Elementul de particularitate al acestei infracțiuni este dat, pe de o parte, de 
existența unui consimțământ al minorului la raportul sexual firesc, actul sexual 
anal sau oral ori alt act de penetrare anală sau vaginală, iar, pe de altă parte, de 
vârsta victimei, persoană sub 13 ani sau între 13 şi 15 ani, respectiv între 15 şi 
18 ani, dacă există o relaţie particulară între autor şi victimă ori fapta a fost 
comisă în scopul producerii de materiale pornografice sau a pus în pericol viața 
minorului. 

Dacă vârsta minorului care nu a împlinit 13 ani este însă atât de fragedă încât 
nu se poate vorbi de existența în concret a unui consimțământ la actul sexual, 
fapta se va încadra, în mod evident, la viol. 

Pentru comiterea faptei î în modalitatea asimilată, respectiv cu un minor cu 
vârsta cuprinsă între 15 şi 18 ani, este necesar ca fapta să fie comisă într-una 
dintre următoarele împrejurări prevăzute alternativ de către legiuitor în 
art. 220 alin. (3) C. pen.: 

a) minorul este membru de familie al majorului. 

Noţiunea de membru de familie este definită în art. 177 C. pen.; 

b) minorul se află în îngrijirea, ocrotirea, educarea, paza sau trata- 
mentul făptuitorului sau majorul a abuzat de poziţia sa recunoscută de 
încredere sau de autoritate asupra minorului ori de situaţia deosebit de 

vulnerabilă a acestuia, ca urmare a unui handicap psihic sau fizic ori ca 
urmare a unei situații de dependență. 

Decizia de a modifica conținutul art. 220 şi 221 prin O.U.G. nr. 18/2016 a 
fost pe bună dreptate criticată în doctrină!. 

Având în vedere că în practică s-au ivit situaţii în care minorii au fost 
influențați de anumite persoane de încredere şi, în acest fel, au acceptat să 
realizeze acte sexuale cu cei care au abuzat de influența sau autoritatea avută 
asupra lor, legiuitorul a decis să extindă situaţiile în care un minor sub 18 ani 
poate fi victima unei infracțiuni de act sexual cu un minor şi la prezenta ipoteză 
(spre exemplu, cazul elevilor care consimt la întreţinerea unor raporturi sexuale 
cu profesorii lor). 

Existenţa împrejurării aflării minorului în îngrijirea, ocrotirea, educarea, 
paza, tratamentul majorului ş.a.m.d. se va determina prin raportare la semnificaţia 
comună a termenului. 

Persoana de încredere este acea persoană care poate determina cu ușurință un 
anumit comportament, victima ascultând şi urmând sfaturile acestei persoane. 
Este fără importanță motivul pentru care, din perspectiva victimei, autorul este o 
persoană de încredere. Ceea ce se cere este doar faptul să existe în concret 
această relaţie particulară între victimă şi infractor. - 

Persoana care are autoritate asupra minorului este o persoană căreia minorul 
îi este subordonată în orice fel (şef, director de şcoală etc.). 

Legea nu cere vreo calitate specială a subiectului activ, fiind suficient ca o 
atare împrejurare să poată fi dovedită în concret. Această faptă se va putea reține 
în cazul educatorilor de la centrele de plasament, al asistenţilor maternali, al 
asistentelor medicale, al medicilor, psihologilor etc. 

De exemplu, această formă de comitere se va putea reţine atunci când liderul 
unei secte, care are influență sau autoritate asupra minorilor, membri ai sectei 
respective, abuzează de aceasta pentru a avea relaţii sexuale cu minorii între 15 şi 
"18 ani. | | 

Minorul aflat într-o situaţie deosebit de vulnerabilă, ca urmare a unui 
handicap psihic sau fizic (o stare de infirmitate fizică sau un retard mintal) ori ca 
urmare a unei situaţii de dependenţă, este acel minor care, din cauza unor împre- 
Jurări de natură psihică sau fizică ori din alte considerente similare, ajunge să fie 
extrem de influenţabil, consimțământul său la un eventual act sexual fiind, astfel, 
extrem de facil de obținut din partea autorului. În cazul unui handicap psihic, 
dacă minorul nu a înţeles semnificaţia actului la care acesta consimte, fapta 
autorului va constitui infracţiunea de viol, şi nu cea de act sexual cu un minor. 
ai a 

! A-se vedea: V. Cioclei, Din nou despre modificările Codului penal prin O.U.G. 
nr. 16/2016 sau „Mircea, fă-te că legiferezi (în penal)”, disponibil pe www.juridice.ro; idem, 
Drept penal. Partea specială I, precit., pp. 199-200. 

În cazul acestei modalităţi de comitere, în concret, se va verifica dacă ne 
aflăm într-una dintre situaţiile particulare prevăzute de legiuitor prin raportare la 
minor. Apoi, dacă legiuitorul pretinde şi această condiţie suplimentară pentru 
ipoteza concretă, se va verifica dacă majorul s-a folosit de această calitate la 
întreținerea actului sexual cu minorul; 

c) fapta a pus în pericol viaţa minorului. 

Având în vedere că în speță discutăm despre un act sexual consimţit, 
incidența unei astfel de împrejurări va fi puţin probabilă. 

Totuşi, pericolul pentru viaţa minorului este o împrejurare de fapt a cărei 
existență se va determina prin intermediul oricărui mijloc de probă (ca regulă 
însă, această împrejurare va fi constatată printr-o expertiză medico-legală). 

Decizia legiuitorului de a consacra prin O.U.G. nr. 18/2016 o astfel de 
împrejurare ca element circumstanţial care face ca raportul sexual, actul sexual 
oral etc. cu un minor între 15 şi 18 ani să constituie infracţiune este cu atât mai 
surprinzătoare cu cât legiuitorul nu a consacrat o eventuală gradare a riscului 
pentru integritatea corporală a minorului. Astfel, în cazul în care minorul ar fi 
vătămat corporal prin raportare la o altă urmare de la art. 194 C. pen., fapta nu ar 
constitui infracțiune, pe când fapta ar fi infracțiune dacă ar exista un risc pentru 
viaţa sa. 

O astfel de împrejurare nu era necesar a fi introdusă de legiuitor, pentru că, 
dacă se producea un astfel de rezultat, oricum destul de improbabil, fapta ar fi fost 
sancționată pe tărâmul infracțiunilor contra integrității corporale sau sănătății. ` 

Se pare însă că simplitatea legislaţiei şi uşurinţa în aplicarea textelor nu au 
fost pe placul legiuitorului, care a ales, din nou, să complice lucrurile; 

d) fapta a fost comisă în scopul producerii de materiale pornografice. 

Această împrejurare va avea o semnificaţie similară cu cea avută de 
circumstanța agravantă specială a comiterii violului sau agresiunii sexuale în 
scopul producerii de materiale pornografice. 


5. Forma de vinovăţie (latura subiectivă) 

Fapta se poate comite cu intenţie directă sau eventuală. 

În cazul comiterii formei asimilate în forma punerii în pericol a vieții 
minorului, fapta se va putea comite doar cu praeterintenţie, având în vedere că 
urmărirea sau acceptarea punerii în pericol a vieții minorului înseamnă, de fapt, o 
intenţie de a ucide (directă sau eventuală, după caz), împrejurare ce ar trebui să 
determine reținerea unei tentative de omor în concurs cu infracţiunea de act 
sexual cu un minor. 


6. Gal de nepedepsire 
„Conform art. 220 alin. (5) C. pen., fapta nu se pedepseşte î în cazul în care 
diferenţa de vârstă dintre persoanele care întreţin actul sexual nu depăşeşte 

3 ani. Articolul reprezintă o transpunere a art. 18 par. 3 din cómtia de la 
Lanzarote, care prevede că textele propuse a fi incriminate de art. 18 par. | lit.a), 
situații mai sus prezentate, nu sunt menite Să guverneze activităţile sexuale 
consimțite între minori. 

Observăm î însă că această cauză de SNE E nu se va aplica în situația 
comiterii actului sexual cu un minor în formă agravată [art. 220 alin. (5) nu face 
referire şi la art. 220 alin. (4), ce reglementează formele agravate ale infrac- 
țiunii]. Din punctul nostru de vedere, o asemenea excludere este discutabilă, 
mai ales atunci când este vorba despre comiterea faptei în scopul producerii de 
materiale pornografice. Astfel, dacă un minor de 14 ani decide să întrețină un 
raport sexual cu un minor de 16 ani, acceptând ca acesta să înregistreze video 
raportul sexual, cauza de nepedepsire nu va putea opera. De lege ferenda, 
apreciem că se impune modificarea textului, în sensul excluderii răspunderii 
penale şi în cazul acestor ipoteze. 


7. Sancţiunea 

În situaţia comiterii faptei asupra unui minor sub 13 ani! sau asupra unui 
minor cu vârsta cuprinsă între 15 şi 18 ani, aflat într-una dintre situaţiile prevă- 
zute limitativ de către legiuitor, fapta se sancţionează cu închisoarea de la 2 la 
7 ani şi interzicerea exercitării unor drepturi. Dacă însă fapta este comisă asupra 
unui minor cu vârsta cuprinsă între 13 şi 15 ani, fapta se sancţionează cu închi- 
soarea de la unu la 5 ani. 


8. Forme agravate 

Formele agravate au un conţinut aproape identic cu situaţiile în care comi- 
terea faptei de către un major asupra unui minor cu vârsta cuprinsă între 15 şi 
18 ani constituie infracţiunea de act sexual cu un minor. 

Astfel, fapta va avea un caracter agravat dacă este comisă în ti puțin una 
dintre următoarele împrejurări: 

a) minorul este membru de familie; 

b) minorul se află în îngrijirea, ocrotirea, educarea, paza sau tratamentul 
Jăptuitorului sau acesta a abuzat de poziția sa recunoscută de încredere sau de 
autoritate asupra minorului; 

c) fapta a pus în pericol viaţa minorului. 
saca D han adi ÎI. Ia a ai 

! Dacă autorul faptei se afla în eroare cu privire la vârsta sub 13 ani a minorei, atunci în 
Sarcina acestuia se va reține comiterea faptei asupra unui minor între 13 şi 15 ani sau asupra 
unui minor peste 15 ani (dacă sunt îndeplinite celelalte condiţii legale). Spre exemplu, într-o 
Speță, s-a reținut că nu se poate discuta despre reținerea comiterii faptei asupra unui minor sub 

13 ani, având în vedere că inculpatul se afla în eroare cu privire la vârsta minorei — Jud. 
Caransebeş, sent. pen. nr. 418 din 9 decembrie 2015, disponibilă pe www.rolii.ro. 

Considerăm criticabilă decizia legiuitorului de a sancţiona ca formă agravată 
doar producerea uneia dintre urmările specifice infracţiunii de vătămare 
corporală. | 

O atare abordare poate genera discuţii cu privire la încadrarea juridică a 
faptei în situaţia în care actul sexual cu un minor produce o altă urmare de la 
vătămarea corporală sau şi o altă urmare de la vătămarea corporală, pe lângă cea 
a punerii în primejdie a vieţii minorului. 

Chiar dacă în acest caz, aparent, am discuta despre o lezare a integrității 
corporale cu semnificație penală, de fapt, având în vedere consimţământul mino- 
rului la conduita sexuală generatoare a acestei consecinţe, s-ar putea argumenta 
că nu orice urmare de la vătămarea corporală ar putea fi „valorificată” din punct 
de vedere penal, date fiind existența consimțământului victimei şi posibilitatea 
consimțământului de a înlătura antijuridicitatea în cazul acestor fapte. Ca atare, 
dată fiind voinţa legiuitorului, doar această urmare de la vătămarea corporală 
(punerea în primejdie a vieţii) va putea fi valorificată prin reținerea acestei forme 
agravate; 

d) fapta a fost comisă în scopul producerii de materiale pornografice. 

Comiterea faptei în formă agravată se sancţionează cu închisoarea de la 3 la 
10 ani şi interzicerea exercitării unor drepturi. | 


9. Tentativa l 

Tentativa se sancţionează. Decizia legiuitorului de a incrimina tentativa în 
cazul infracțiunii de act sexual cu un minor a fost în mod corect criticată în 
doctrină’. 

Această decizie de politică penală pare mai mult o revanşă a celor din 
Ministerul Justiției care au propus modificarea de urgență a Codului penal intrat 
în vigoare la 1 februarie 2014. 

In lipsa unor argumente clar asumate pentru această modificare, putem doar 
să speculăm că efectul aplicării acestui text în câteva speţe celebre pentru opinia 


publică a fost motivul esențial şi mai puţin analiza conceptuală a acestei 
infracțiuni. 


CORUPEREA SEXUALĂ A MINORILOR 


Conform art. 221 C. pen., constituie infracțiunea de corupere 
sexuală următoarele conduite: | 

- comiterea unui act de natură sexuală, altul decât cel prevăzut în 

“art. 220, împotriva unui minor care nu a împlinit vârsta de 13 ani, 


precum şi determinarea minorului să suporte ori să efectueze un astfel 
de act [art. 221 alin. (1)]; 


! A se vedea V. Cioclei, Drept penal. Partea specială I, precit., p. 198.. 
256 


Infracţiuni contra libertăţii şi integrității sexuale 


- actul sexual de orice natură săvârşit de un major în prezenţa unui 
minor care nu a împlinit vârsta de 13 ani [art. 221 alin. (3)]; 

- determinarea de către un major a unui minor care nu a împlinit 
vârsta de 13 ani să asiste la comiterea unor acte cu caracter exhibiționist 
ori la spectacole sau reprezentații în cadrul cărora se comit acte sexuale 
de orice natură, precum şi punerea la dispoziția acestuia de materiale 
cu caracter pornografic [art. 221 alin. (4)]. 


1. Rațiunea incriminării şi valoarea socială protejată 

Decizia de a incrimina sau nu faptele de corupere sexuală a minorilor nu este 
una uşoară, din acest punct de vedere putând exista două soluţii extreme. 

Prima soluţie ar fi cea de a interzice implicarea minorilor în orice fel de 
conduite cu caracter sexual, apreciindu-se că implicarea prematură a acestora în 
activități de natură sexuală ar produce efecte ireversibile asupra personalităţii lor. 
„Alternativa extremă ar fi aceea de a-i trata pe minori la fel ca pe majori, 
acceptând că este un lucru normal ca aceştia să fie implicaţi şi în activități de 
natură sexuală, o atare împrejurare fiind un dat biologic firesc. 

„Legiuitorul a trebuit să găsească o soluţie echilibrată, plasată între cele două 
soluţii extreme. 

Din punctul nostru de vedere, necesitatea de a se evita lezarea personalităţii 
minorilor, printr-un contact prematur cu activităţile sexuale, nu implică în mod 
absolut faptul că minorii trebuie să rămână întotdeauna în afara exerciţiului 
sexualităţii cu terţe persoane. Aceasta deoarece nu pot fi ignorate nici realitatea 
biologică şi nici capacitatea şi dreptul acestora de a dispune de propriul corp. 
Astfel, nu poate fi contestat că pentru un minor, la fel ca şi pentru un adult, 
sexualitatea reprezintă un aspect esenţial al personalităţii. | 

Problema incriminării acestei fapte a fost dezbătură şi în plan internaţional, 
dezbatere finalizată cu adoptarea art. 22 din Convenţia. de la Lanzarote, care 
„prevede că statele părți ale Convenţiei iau măsurile necesare, fie ele legislative 
sau de altă natură, pentru incriminarea faptei de a determina cu intenţie, în 
Scopuri sexuale, un copil care nu a împlinit vârsta prevăzută de fiecare sistem 
Penal naţional să asiste la comiterea unui abuz sexual sau la desfăşurarea de 
activități sexuale, chiar dacă nu este obligat să participe la acestea. 

„În acelaşi timp, art. 18 par. 3 din Convenţia de la Lanzarote prevede că 
textele propuse a fi incriminate de art. 18 par. 1 lit. a) nu sunt menite să guver- 
heze activitățile sexuale consimtțite între minori. Echilibrul ce trebuie găsit între 
cele două soluţii extreme este evidenţiat şi de faptul că, chiar prin Convenţie, 
Statele semnatare se obligă să nu reglementeze activitățile sexuale consimţite 
dintre minori, recunoscându-se astfel că şi minorii pot fi implicaţi şi au dreptul de 
a desfăşura activităţi de natură sexuală. 

Urmând acest model, actuala incriminare a coruperii sexuale nu interzice 
orice relaţii sexuale cu şi între minori, ci sancţionează doar acele relaţii sexuale 
care sunt susceptibile să le dăuneze, nu în mod obligatoriu din punct de vedere 
fizic sau psihic, ci în planul personalităţii lor!. 

Valoarea socială protejată este libertatea sexuală a unui minor, afectată prin 
influențarea dezvoltării fireşti a vieţii sale sexuale, prin implicarea prematură în 
activităţi de natură sexuală. Practic, legiuitorul român sugerează că trebuie 
prezumat în mod absolut că o astfel conduită cu conotaţie sexuală comisă asupra 
unui minor sau în prezența unui minor sub 13 ani lezează valoarea socială în mod 
implicit, nefiind necesar a se mai verifica dacă această lezare s-a produs sau, cel 
puţin, s-ar fi putut produce asupra minorului. 


2. Subiectul activ 

Teoretic, subiectul activ este orice persoană care răspunde din punct de 
vedere penal. Cu privire la posibila vârstă a subiectului activ, trebuie avută în 
vedere şi cauza de nepedepsire cuprinsă în art. 221 alin. (5) C. pen., conform 
căruia faptele de la alin. (1) şi (2) nu se sancţionează dacă diferența de vârstă 
dintre autor şi victimă nu depăşeşte 3 ani. 


3. Subiectul pasiv 


Subiectul pasiv este special, respectiv un minor care nu a împlinit vârsta de 
13 ani. 


4. Latura obiectivă 

În prima modalitate, fapta se realizează prin săvârşirea unui act de natură 
sexuală asupra unui minor, altul decât cel prevăzut în art. 220, adică altul 
decât raportul sexual firesc, actul sexual anal sau oral ori alt act de penetrare 
vaginală sau anală, precum şi determinarea minorului să suporte ori să 
efectueze un astfel de act. 

Practic, această formă de comitere cuprinde toate EE de natură sexuală 
săvârşite asupra unui minor care nu presupun un act de penetrare vaginală, anală 
(cu organul sexual sau cu un obiect) ori orală (doar cu organul sexual). 

Considerăm întemeiată decizia legiuitorului de a sancţiona şi determinarea 
minorului să suporte sau să efectueze un astfel de act, o atare abordare deter- 
minând protecţia dezvoltării fireşti a vieţii sexuale a minorului de toate actele 
relevante care ar putea să o lezeze. Prin determinare se va înţelege un act de 
instigare comis de către major asupra minorului pentru ca acesta din urmă să 
participe la un astfel de act de natură sexuală în mod activ sau pasiv?. 


! MĂ. Boldova Pasamar, Asupra conținutului material al infracţiunii de corupere de 
minori sau incapabili în dreptul spaniol, în CDP nr. 1/2006, pp. 18-19. 
2 Codul penal. Comentariu pe articole, p. 461. 

Formularea generică cu privire la natura actului sexual face dificilă delimi- 
tarea faptei de o eventuală tentativă la infracţiunea de act sexual cu un minor. 

Aceasta deoarece orice încercare de a realiza un raport sexual, act sexual 
oral sau anal ori alte acte de penetrare vaginală sau anală cu un minor va 
constitui implicit şi o faptă de corupere sexuală. 

Din punctul nostru de vedere, la fel ca în cazul relaţiei dintre tentativa de viol 
și agresiunea sexuală, apare întrebarea cum va fi calificat în final actul de 
executare comis asupra minorului care îndeplineşte tipicitatea” infracțiunii de 
corupere sexuală şi, în acelaşi timp, poate fi considerat un act de executare din 
cuprinsul unei tentative la actul sexual cu un minor. În baza unei argumentaţii 
similare celei prezentate în cadrul analizei relaţiei dintre tentativa de viol şi 
agresiunea sexuală, credem că ar putea fi identificate argumente atât pentru 
reținerea unei fapte de corupere sexuală, cât şi pentru reținerea unei infracţiuni de 
act sexual cu un minor în formă tentată. Şi în acest caz s-ar putea argumenta 
inclusiv că există o necorelare legislativă, ca urmare a incriminării tentativei la 
actul sexual cu un minor prin O.U.G. nr. 18/2016, deoarece reținerea tentativei la 
infracțiunea de act sexual cu un minor sub 13 ani este sancţionată cu închisoarea 
de la unu la 3 ani şi jumătate, iar dacă fapta este „doar” o corupere sexuală, 
pedeapsa este închisoarea între unu şi 5 ani. 

În alin. (3) al art. 221 C. pen. este incriminată a doua modalitate de comitere, 
respectiv săvârşirea unui act sexual de orice natură de către un major în 
prezența unui minor care nu a împlinit vârsta de 13 ani. 

Această faptă are autonomie faţă de conduitele incriminate prin art. 221 
alin. (1) C. pen. 

Deşi noţiunea de act sexual de orice natură nu este definită şi, mai mult, 
este în premieră folosită de legiuitor în cadrul acestei norme de incriminare, 
credem că ea poate fi definită ca orice conduită cu caracter sexual a unui 
major, realizată de către acesta singur sau împreună cu alte persoane. In acelaşi 
sens, în doctrină s-a arătat că în acest caz elementul material al faptei este dat de 
O combinaţie dintre actul de executare a violului şi cel de la agresiunea sexuală, 
legiuitorul făcând referire la toată gama de acte pe care cele două noţiuni le 
presupun’. Astfel, vor fi acte sexuale de orice natură întreținerea unui raport 
sexual firesc în faţa minorului, masturbarea de către un major în faţa minorului? 
Sau atingerea organelor genitale etc. A in d 

© Actul sexual de orice natură este comis în prezența unui minor atunci când 
minorul a fost de față sau acesta se afla într-un loc de unde l-a putut vedea sau 
auzi pe major. Este îndeplinită această condiţie şi atunci când minorul poate auzi 
— A 


! Codul penal. Comentariu pe articole, p. 461. J | Aie 
2 A se roți Jud. Bârlad, sent. pen. nr. 564 din 23 decembrie 2014, disponibilă pe 


www.rolii.ro. | 
°? T. Toader, op. cit., p. 156. 

la telefon sau poate vedea în direct, dar de la distanță, prin intermediul unei 
camere video, realizarea actului sexual de orice natură, iar cei care îl realizează 
cunosc că sunt auziți sau văzuţi de un minor. Chiar dacă, din perspectiva celor 
care realizează astfel de acte, acestea pot reprezenta o conduită sexuală firească, 
legiuitorul a considerat că o astfel de conduită lezează dezvoltarea sexuală 
firească a minorului. 

Se pune problema dacă, în cazul cursurilor de educaţie sexuală, prezentarea 
aspectelor legate de viaţa intimă îndeplineşte sau nu tipicitatea acestui text de 
incriminare (spre exemplu, vizionarea unui video în care este explicat raportul 
sexual). Aşa cum se ştie, în ultima perioadă se propune a se discuta cu minorii 
aspectele legate de viața sexuală încă de la o vârstă fragedă, tocmai pentru ca 
aceste aspecte să nu rămână un tabu până la vârsta adolescenţei, când minorii 
descoperă dimensiunea sexuală a vieții lor. În acest caz, deşi fapta este tipică, ea 
nu va fi antijuridică. 

Dacă actele comise asupra sau în prezența unui minor sunt comise şi în 
public, se va reține fapta de ultraj contra bunelor moravuri (art. 375 C. pen.)! în 
concurs cu infracțiunea de corupere sexuală, cele două texte vizând protejarea 
unor valori sociale diferite. 

-În alin. (4) al art. 221 C. pen. este incriminată o altă faptă autonomă față de 
alin. (1) sau (3), respectiv determinarea de către un major a unui minor care 
nu a împlinit vârsta de 13 ani să asiste la comiterea unor acte cu caracter 
exhibiţionist ori la spectacole sau reprezentații în cadrul cărora se comit acte 
sexuale de orice natură, precum şi punerea la dispoziţia acestuia de mate- 
riale cu caracter pornografic. 

Această modalitate reprezintă tot o transpunere a art. 21 din Convenţia de la 
Lanzarote, care obligă statele semnatare să ia măsurile necesare, fie ele legis- 
lative sau de altă natură, pentru a incrimina următoarele fapte comise cu intenție: 
recrutarea unui copil în vederea participării la spectacole pornografice sau 
favorizarea participării unui copil la asemenea spectacole; constrângerea unui 
copil să participe la spectacole pornografice sau obținerea unui profit din 
această activitate ori exploatarea în altă manieră a unui copil în asemenea 
scopuri; faptul de a asista, în ee hoSinedid de cauză, la spectacole pornografice 
care implică participarea copiilor. 

Determinarea minorului se poate face prin orice modalitate (daruri, promi- 
siuni, rugăminţi etc.Y. 

„Noţiunile utilizate de legiuitor sunt definite în legislaţia specială, respectiv în 
Legea nr. 196/2003 privind prevenirea şi combaterea pornografiei. 


! Soluţie ce coincide cu cea oferită raportat la reglementarea anterioară; a se vedea 
Explicații III, p. 393. 
? Explicații preliminare ale noului Cod penal, p. 231. 

5. Forma de vinovăţie (latura subiectivă) 
În oricare dintre modalităţile de comitere, fapta se poate săvârşi cu intenţie 
directă sau eventuală. 


6. Sancţiunea 

Fapta incriminată prin art. 221 alin. a) € C. pen. este sancționată cu închi- 
soarea de la unu la 5 ani. 

Fapta incriminată prin art. 221 alin. (3) C. pen. este sancționată cu închi- 
soarea de la 6 luni la 2 ani sau cu amenda. 

Fapta incriminată prin art. 221 alin. (4) C. pen. este sancționată cu închi- 
soarea de la 3 luni la un an sau cu amenda. 


7. Forme agravate 

În art. 221 alin. (2) C. pen. sunt reglementate o serie de circumstanțe speci- 
fice unei forme agravate. Prima întrebare care apare este dacă aceste forme repre- 
zintă agravante ale tuturor conduitelor incriminate prin art. 221 [deci inclusiv 
art. 221 alin. (3) şi (4)] sau ele reprezintă forme agravate doar pentru fapta prevă- 
zută în art. 221 alin. (1) C. pen. 

Din punctul nostru de vedere, luând în considerare poziţionarea alineatului 
ce cuprinde aceste forme agravate, precum şi limitele de sancțiune prevăzute de 
către legiuitor pentru aceste ipoteze, apreciem că acestea sunt forme agravate 
doar pentru art. 221 alin. (1) C. pen. 

Circumstanţele care vor determina reținerea faptei în formă agravată sunt 
următoarele: 

4) minorul este rudă în linie directă, frate sau soră. Agravanta va avea 
aceeaşi semnificaţie ca cea corespondentă prevăzută în cazul infracţiunii de viol 
sau de agresiune sexuală, dar diferită de cea de la actul sexual cu un minor; 

b) minorul se află în îngrijirea, ocrotirea, educarea, paza Sau tratamentul 

 făptuitorului. Agravanta va avea aceeaşi semnificație cu circumstanța cores- 
pondentă de la infracţiunea de viol sau de agresiune sexuală. Observăm însă că ea 
prezintă un conţinut diferit faţă de circumstanţa agravantă specială aplicabilă în 
cazul infracțiunii de act sexual cu un minor; 

c) fapta a fost comisă în scopul producerii de materiale pornografi ce. 
Agravanta va avea aceeaşi semnificație cu cea corespondentă infracțiunii de act 
sexual cu un minor; 

d) fapta a pus în pericol viața minorului. Ẹi această circumstanță a fost 
introdusă î în conţinutul art. 221 C. pen. prin O.U.G. nr. 18/2016, ea fiind ilogică 
în primul rând din perspectiva posibilității practice de producere a unei atari 
consecinţe în cazul unui act consimţit de minor. pai 32: yi 

Dacă ar fi să acceptăm că un astfel de rezultat (punerea în pericol a vieții 
unui minor) este în mod excepțional posibil, se naşte întrebarea logică ce se va 

întâmpla când se va produce şi moartea minorului ca urmare a acestui act 
consimţit. Oare de ce legiuitorul nu a consacrat această circumstanță mult mai 
gravă, a comiterii faptei de corupere sexuală care a produs moartea victimei? În 
lipsa unei astfel de forme agravate, care ar fi soluția legală? 

Credem că soluția rațională este aceea a reţinerii unui eventual concurs de 
infracţiuni între coruperea sexuală şi vătămarea din culpă/uciderea din culpă, 
adică exact soluţia legală, logică şi posibilă, aplicabilă şi înainte de modificarea 
art. 221 alin. (2) în sensul adăugării acestei circumstanţe la lit. d). 

În cazul comiterii faptei în formă agravată, ea se sancţionează cu închisoarea 
de la 2 la 7 ani şi interzicerea exercitării unor drepturi. 


8. Tentativa 

Tentativa la infracțiunile prevăzute în alin. (1) şi (2) ale art. 221 C. pen. se 
pedepseşte. 

Această decizie de a incrimina tentativa prin O.U.G. nr. 18/2016 a fost pe 
bună dreptate criticată de doctrina penală!. O astfel de abordare va crea dificultăți 
de interpretare, din perspectiva delimitării între actul consumat de corupere. şi 
tentativa la această faptă. 

Mai mult, dat fiind că prin noul cadru legislativ a fost incriminată nu doar 
tentativa la corupere, ci şi tentativa la infracțiunea de act sexual cu un minor, în 
mod cert în practică va prinde contur necesitatea identificării unor criterii 
(raționale, deşi ar fi destul de dificil) pentru a realiza delimitarea dintre cele două 
fapte. O astfel de dificultate practică majoră a fost creată inutil de legiuitor prin 
sancţionarea celor două fapte în formă tentată. 

Nu trebuie uitat că incriminarea în sine a coruperii sexuale, fără alte condiţii, 
adică în lipsa unui rezultat real sau măcar potențial al lezării minorului expus 
unor astfel de acte, apare în doctrina străină? ca problematică. Aşadar, incrimi- 
narea tentativei la coruperea sexuală ridică nu doar probleme de delimitare față 
de alte fapte, ci şi serioase semne de întrebare cu privire la aplicarea în mod 
corect de către legiuitor a principiului minimei intervenţii. 


9. Relaţia cu alte infracţiuni 

a) Relaţia dintre art. 221 alin. (1), (2), (3) şi (4) C. pen. 

Deşi conduitele incriminate în aceste alineate sunt eterogene din punct de 
vedere material, iar sancţiunile aplicate în cazul acestora sunt diferite, având în 
vedere că toate aceste modalităţi diverse de comitere urmăresc protejarea 
aceleiaşi valori sociale, respectiv dezvoltarea firească a minorului în dimensiunea 


LATĂ Cioclei, Drept penal. Partea specială I, precit., p. 204. 
? MĂ. Boldova Pasamar, op. cit., pp. 18-19. | 

sexuală, apreciem că fapta de corupere sexuală este, cel puţin în plan conceptual, 
o infracțiune cu conținut alternativ. 

Deşi, în plan formal, existenţa unor limite de sancțiune diferite pentru aceste 
fapte sugerează comiterea unui concurs de infracțiuni, credem totuşi că în situaţia 
comiterii faptei în mai multe modalități, în aceeaşi împrejurare şi asupra aceluiaşi 
subiect pasiv, se va reţine o singură infracțiune. Din punctul nostru de vedere, 
aplicarea unei sancțiuni conform regulilor concursului ar fi excesivă inclusiv din 
perspectiva valorii sociale lezate, respectiv personalitatea minorului. Mai mult, 
sancţionarea autorului în această manieră ar fi excesivă luând în considerare şi 
sancțiunile aplicabile pentru alte fapte din acest capitol ce au ca subiect pasiv pe 
minorul sub 13 ani. 


b) Relaţia cu infractiunea de act sexual cu un minor 

În situația în care se realizează un act sexual cu un minor şi, în aceeaşi 
împrejurare şi asupra aceleiaşi victime, se comit şi acţiuni care excedează 
domeniul textului art. 220 C. pen., se pune întrebarea dacă autorul va răspunde 
doar pentru infracţiunea de act sexual cu un minor sau se va reține în concurs 
- prima infracţiune cu infracțiunea de corupere sexuală a minorului. 

Credem că, deşi legiuitorul nu a reglementat expres această relaţie, este firesc 
ca autorul să răspundă doar pentru infracțiunea de act sexual cu un minori. 
Aceasta deoarece actele de corupere sexuală pot fi calificate şi ca acte premer- 
gătoare actului de executare a actului sexual cu un minor. 

În plus, realizarea unui raport sexual, act sexual oral sau anal ori a unor alte 
acte de penetrare vaginală sau anală cu un minor lezează valoarea socială prote- 
jată de textul de incriminare în mod real, şi nu doar potenţial, ca în cazul 
coruperii sexuale. Este evident că lezarea valorii sociale se produce efectiv, chiar 
prin implicarea minorului „corupt” în astfel de acte, fără a mai avea relevanță şi 
faptul că unele dintre actele sexuale comise de autor au o natură diversă (acte de 
corupere sexuală). În concluzie, apreciem că în această ipoteză va opera o 
absorbție naturală, autorul răspunzând doar pentru infracțiunea de act sexual cu 
un minor. Soluţia este firească şi prin raportare la relaţia expres stabilită de 
legiuitor între alle de agresiune sexuală şi cele ale violului comise în aceeași 
împrejurare [art. 219 alin. (4) C. pen.]. iy 

Comiterea faptelor de mai sus în împrejurări diferite sau asupra unor victime 
diferite nu exclude însă reținerea în sarcina autorului a unui concurs de 


infracțiuni. 


—— Pt O E Es z 4 . 
! În acelaşi sens, a se vedea V. Dobrinoiu, V. Neagu, Drept penal..., op. cit., p. 159. 

RACOLAREA MINORILOR ÎN SCOPURI SEXUALE 


Prin art. 222 C. pen. este incriminată fapta persoanei majore de a-i 
propune. unui minor care nu a împlinit vârsta de 13 ani să se 
întâlnească, în scopul comiterii unui act dintre cele prevăzute în art. 220 
sau art. 221, inclusiv atunci când propunerea a fost făcea cută prin mijloace 
de transmitere la distanță. 


1. Rațiunea incriminării şi valoarea socială protejată 

Legiuitorul a constatat că sancţionarea penală a coruperii sexuale poate 
reprezenta o sancțiune târzie a unei fapte care a produs deja efecte ireversibile 
asupra minorului sub 13 ani. Deși Internetul a adus posibilitatea ca minorii să 
intre facil în legătură cu diverse persoane, reversul unui astfel de avantaj este 
tocmai starea potențială de pericol pentru minor, având în vedere că nu întot- 
deauna partenerii de comunicare ai acestuia sunt conduşi de intenţii „onorabile”. 

Conceptual, atunci când un major îi propune unui minor de 13 ani să comită 
acte sexuale, o astfel de faptă este doar un act pregătitor pentru posibila şi 
viitoarea comitere a unei infracţiuni de act sexual cu un minor sau a unei 
infracțiuni de corupere sexuală. 

Din acest punct de vedere, legiuitorul putea decide principial că simpla 
comitere a unui act pregătitor nu pune în discuţie lezarea valorii sociale, motiv 
pentru care fapta nu ar trebui să intre sub incidența legii penale. Dacă apoi 
majorul trecea la comiterea concretă a actelor incriminate, fapta sa putea : 
sancționată ca tentativă sau formă consumată a infracțiunii corespondente, î 
acest moment devenind evidentă lezarea valorii sociale protejate, cbr a 
libertății sexuale a minorilor. Această ultimă soluție este corectă din punctul de 
vedere al tehnicii de reglementare, în sensul în care respectă principiul conform 
căruia actele de pregătire nu se sancţionează ca atare. 

„Cu toate acestea, aşa cum se ştie, există situații în care actele de pregătire 
sunt incriminate în mod distinct, tocmai pentru a proteja suplimentar valoarea 
socială vizată, chiar dacă, la acel moment, lezarea valorii sociale protejate prin 
norma „principală” este doar una potenţială. 

“Un exemplu în acest sens este chiar art. 222 C. pen. Legiuitorul a decis că 
autorităţile nu ar putea împiedica şi descuraja aceste conduite în cazul în care 
actele pregătitoare nu ar fi incriminate în mod distinct de fapta-scop a majorului 
care doreşte să aibă relaţii sexuale cu un minor sub 13 ani. 

„Această decizie de politică penală materializată prin art. 222 C. pen. 
descurajează, aşadar, persoanele care, dorind să realizeze acte sexuale cu minori, 
încearcă racolarea lor, tocmai din cauza riscurilor de natură penală pe care O 
asemenea activitate pregătitoare le implică. ` 

Este bine ştiut că, deşi, de regulă, părinţii minorului pot controla şi împiedica 
implicarea minorilor în acest tip de relaţii, pe ascuns, majorul interesat de astfel 
de relaţii ar putea să găsească şi victime care să accepte să se expună unui astfel 
de risc. Dacă aceste acte pregătitoare nu ar fi incriminate ca atare, majorul care 
doreşte să realizeze relaţii sexuale cu minori nu ar fi în niciun fel descurajat să 
facă astfel de propuneri minorilor sub 13 ani. 

În concluzie, în acest caz particular, riscul crescut pentru valoarea socială 
justifică, în opinia noastră, sancţionarea penală şi a actelor pregătitoare comise în 
această modalitate. 

Acelaşi punct de vedere este sugerat şi de art. 23 din Convenţia de la 
Lanzarote, ce recomandă incriminarea faptei de „acostare a copiilor în scopuri 
sexuale”, măsură prin care să se sancționeze penal propunerea făcută cu intenţie 
de către un adult, prin intermediul tehnologiilor de comunicare şi informare, 
pentru a întâlni un copil care nu a împlinit vârsta stabilită de sistemul naţional 
pentru a se implica în activități sexuale, în scopul comiterii asupra acestuia a 
oricărei infracțiuni dintre cele prevăzute la art. 18 par. 1 lit. a) sau la art. 20 par. | 
lit. a) din Convenţie, dacă propunerea a fost urmată de fapte materiale care 
conduc la o asemenea întâlnire. | 

Valoarea socială protejată este libertatea sexuală a unui minor, afectată prin 
influențarea dezvoltării fireşti a vieţii sale sexuale, prin implicarea prematură în 
activități de natură sexuală. 


2. Subiectul activ | 
Subiectul activ este special, respectiv un major. 


3. Subiectul pasiv b A 
Subiectul pasiv este special, respectiv un minor sub 13 ani'. 


4. Latura obiectivă E: a 4 di 
Infracțiunea se comite prin propunerea făcută de către o persoană majoră 
unui minor care nu a împlinit vârsta de 13 ani să se întâlnească, în scopul 
. 
' Legiuitorul a decis, aşadar, să dezincrimineze faptele de acest gen comise asupra unui 
minor cu vârsta peste 13 ani. Astfel, într-o speță s-a reținut că fapta inculpatului care, în 
Perioada mai-iulie 2013, în baza aceleiaşi rezoluții infracționale, a săvârşit acte obscene 
asupra şi în prezenţa fiicei sale minore de 17 ani, constând în mângâieri şi atingeri în zona 
&enitală a părţii vătămate, precum şi în întreținerea de relații sexuale cu mama PU pia 
mai are semnificaţie penală din perspectiva infracțiunilor contra vieţii sexuale — 2 se vedea 
Jud. Satu Mare, sent. pen. nr. 322 din 24 februarie 2014, disponibilă pe www.rolii.ro. In 
Principiu, suntem de acord cu această concluzie a instanței, însă credem că, având în vedere 
circumstanțele de comitere de o gravitate sporită, putea fi pusă în discuție reținerea infrac- 
tiunii de rele tratamente aplicate minorului sau chiar a celei de agresiune sexuală (cu referire 
la mângâierile în zona organelor genitale). 

comiterii unui act dintre cele prevăzute în art. 220 sau art. 221 C. pen., inclusiv 
atunci când propunerea a fost făcută prin mijloace de transmitere la distanţă. - 

Propunerea este oferta pe care un major o face unui minor sub 13 ani să se 
întâlnească cu scopul de a realiza conduite sexuale. Textul face trimitere la actele 
incriminate de art. 220 (actul sexual cu.un minor) sau de art. 221 C. pen. 
(coruperea sexuală a minorilor). Art. 220 C. pen. incriminează raportul sexual, 
actul sexual oral sau anal ori alte acte de penetrare vaginală sau anală cu un 
minor, iar art. 221 C. pen. se referă la comiterea unui act de natură sexuală, 
altul decât cel prevăzut în art. 220. 

Credem că legiuitorul putea să facă precizarea că propunerea majorului se 
referă la întâlnirea cu minorul pentru a realiza acte sexuale de orice natură. 
Aceasta pentru că art. 221 C. pen. prevede deja că sunt incriminate orice acte 
sexuale cu un minor care nu erau incriminate prin infracţiunea de act sexual cu 
un minor. | 
- În orice caz, chiar şi aşa, formularea este una generală (dat fiind conţinutul 
art. 221 C. pen., la care prezentul text face referire). Prin urmare, pentru a stabili 
tipicitatea faptei, orice propunere a majorului trebuie analizată pentru a vedea în 
ce măsură ea vizează realizarea unui act sexual de orice natură cu un minor (în 
sensul art. 220 şi 221 C. pen.). | 

„Textul nu limitează modalitatea prin care se poate face această propunere, 
respectiv verbal, în scris, direct sau mijlocit ori chiar prin mijloace de transmitere 
la distanță. 

Pentru a evidenția care sunt modalităţile concrete de comitere a acestor fapte, 
legiuitorul a simțit nevoia să precizeze expres că mijloacele de transmitere la 
distanță a ofertei intră sub incidenţa legii penale. Ca o observaţie „lingvistică”, 
credem că formularea corectă ar fi fost „mijloace de comunicare la distanță”. 
„Se pune întrebarea dacă se pliază pe tipicitatea faptei ipoteza în care propu- 
nerea majorului de a se întâlni este una disimulată. O astfel de ipoteză ar fi cea 
în care propunerea făcută minorului de a se întâlni constă aparent într-o invitație a 
minorului de a se întâlni pentru a realiza o conduită ce nu are nicio conotație 
sexuală, autorul dorind însă, de fapt, să încerce coruperea minorului după ce 
minorul acceptă să se întâlnească cu el. Sau, mai concis, se pune întrebarea dacă 
este obligatoriu ca minorul să cunoască chiar din momentul propunerii făcute de 
major că întâlnirea cu acesta se referă la realizarea de acte sexuale. Aparent, 
răspunsul este afirmativ. Noi considerăm însă că existența sau absența consimtță- 
mântului minorului la oferta majorului este irelevantă din perspectiva 
tipicității faptei. Astfel, din punctul nostru de vedere, este suficient ca majorul, 
prin propunerea făcută minorului de a se întâlni, să urmărească să realizeze acte 
de natură sexuală cu acesta. Chiar dacă, atunci când propunerea de a se întâlni 
este disimulată, probarea faptei este mai dificilă, o asemenea împrejurare faptică 

nu trebuie să determine inaplicabilitatea textului. În caz contrar, unele ipoteze 
care pun serios în discuţie protejarea valorii sociale ar rămâne neincriminate. 

La fel, în opinia noastră, fapta este tipică şi în cazul majorului care pretinde a 
fi un coleg de aceeași vârstă cu minorul şi, în aceste condiţii, îi propune mino- 
rului sub 13 ani să se întâlnească pentru a realiza acte cu caracter sexual. 

Referitor la faptul că propunerea formulată de către major minorului este de 
a se întâlni cu minorul!, s-a reținut în practica judiciară că: „prin prevederile 
art. 222 C. pen. legiuitorul nu incriminează simpla propunere adresată unui minor 

„pentru întreţinerea unui act sexual, ci incriminează propunerea unei «întâlniri» în 
acest scop. Terminologia folosită de legiuitor conduce la ideea că acesta a avut în 
vedere formularea unei propuneri concrete către minor, determinată în timp şi 
loc, fiind vorba de ademenirea minorului către o întâlnire concretă, determinată, 
iar nu despre formularea unei propuneri cu caracter general pentru întreţinerea 
unui act sexual. Această modalitate de incriminare este opțiunea suverană a 
legiuitorului şi, fiind vorba de o normă de incriminare, dispoziţiile sale nu pot fi 
extinse prin analogie ori pentru identitate de rațiune la alte fapte decât cele avute 
în vedere de legiuitor”. 

Aplicând aceste consideraţii teoretice la starea de fapt reţinută în această 
speță, s-a reținut că „din analiza conversaţiei tip chat purtată de către inculpat cu 
persoana vătămată se constată că inculpatul s-a rezumat a-i propune minorului 
întreținerea unui act sexual oral, fără însă a stabili niciun detaliu concret al unei ` 
întâlniri în acest sens. Mai mult, atunci când minorul îl întreabă pe inculpat când 
ar urma să se întâlnească pentru aceasta, inculpatul îi răspunde «nu ştiu». De 
altfel, analizând conţinutul tuturor convorbirilor depuse la dosar, rezultă că incul- 
Patul îşi orienta discuţiile pe teme sexuale, fără însă a rezulta că s-ar fi ajuns 
Vreodată la concretizarea insistențelor verbale ale inculpatului sau măcar că 
acesta ar fi făcut pregătiri de natură concretă în acest sens. Tribunalul nu neagă că 
fapta inculpatului de a propune unui minor la o astfel de vârstă să-l lase să-i facă 
sex oral este moral reprobabilă, însă conţinutul discuţiilor purtate de inculpat 
trebuie interpretat şi prin prisma nivelului intelectual şi a stării psihice a inculpa- 
tului, astfel cum sunt acestea evidenţiate prin raportul de expertiză medico-legală 
Psihiatrică”?, erai T 

Dacă autorul îi face o propunere unui minor care nu a împlinit 13 ani să 
realizeze un raport sexual, iar minorul, în aceeaşi împrejurare, acceptă şi reali- 
Zează actul împreună, „propunerea” majorului este absorbită în mod natural în 
conținutul infracţiunii de act sexual cu un minor sau viol. 

Având în vedere formularea din norma de incriminare, respectiv ca majorul 
să facă o propunere minorului să se întâlnească, credem că legiuitorul a 
efon a 


! În acelaşi sens, a se vedea Codul penal. Comentariu pe articole, p- 462. E 
2: VAB Braşov, dec. pen. nr. 123/ap din 20 februarie 2015, disponibilă pe www.rolii.ro. 

subînțeles că întâlnirea trebuie să se realizeze în alt moment decât cel al formu- 
lării propunerii. Doar în acest caz propunerea va avea autonomia necesară pentru 
valorificarea sa prin reținerea infracţiunii de racolare de minori. 

De exemplu, dacă la o discotecă un major îi propune unei minore de 13 ani 
să meargă împreună într-o cameră de hotel pentru a realiza un raport sexual, ceea 
ce se şi întâmplă, autorul va răspunde doar pentru infracţiunea de act sexual cu un 
minor. Dacă însă oferta majorului este să se întâlnească a doua zi pentru a realiza 
un raport sexual, autorul va răspunde pentru racolarea minorilor în scopuri 
sexuale în concurs cu infracţiunea de act sexual cu un minor, în cazul în care 
acesta din urmă se realizează!. 

Chiar dacă decizia legiuitorului a fost aceea de a nu atribui faptei o conotaţie 
mai gravă, din perspectiva existenței unor forme agravate, dacă oferta vine din 
partea unor rude, persoane apropiate sau profesori ai minorului etc., aceste 
aspecte vor putea fi totuşi avute în vedere de judecător cu ocazia sancționării 
concrete a autorului. | 

Fapta se consumă în momentul în care propunerea a ajuns la cunoştinţa 
minorului, pentru că doar în acest moment avem o victimă reală a unei astfel de 
conduite. Nu are importanță pentru consumarea infracţiunii dacă propunerea a 
fost sau nu acceptată de către minor”. Dacă oferta este făcută de o manieră 
generală, fără a fi adresată în concret unui minor, fapta nu este tipică. 


5. Forma de vinovăţie (latura subiectivă) 

Fapta se comite cu intenţie directă sau eventuală. Autorul trebuie să ştie că 
oferta, de a se întâlni pentru a realiza împreună acte sexuale este adresată unui 
minor care nu a împlinit 13 ani. De asemenea, propunerea de a se întâlni trebuie 
să fie făcută cu scopul de a realiza orice acte de natură sexuală cu minorul ce nu a 
împlinit 13 ani. | 


6. Tentativa 
Tentativa nu se sancţionează. 


7. Relaţia cu alte infracțiuni 
a) Relaţia cu infracțiunea de act sexual cu un minor | 
În cazul în care, după propunerea făcută, se realizează întâlnirea dintre major 
şi minor, în cadrul căreia cei doi realizează un raport sexual, autorul va comite un 
concurs de infracțiuni între fapta de racolare de minori şi cea de act sexual cu 
un minor. | 
= Dacă propunerea este imediat urmată de realizarea actelor, este evident că 
autorul comite doar infracțiunea de act sexual cu un minor. Dacă autorul îi face o 


A În acelaşi sens, a se vedea V. Dobrinoiu, V. Neagu, op. cit., p. 163. 
? În acelaşi sens, a se vedea Noul Cod penal. Comentarii pe articole, p. 383. 

propunere unui minor care nu a împlinit 13 ani să realizeze un raport sexual, iar 
minorul acceptă şi realizează actul împreună, „propunerea” este absorbită în mod 
natural în conţinutul infracțiunii de act sexual cu un minor. Prin formularea 
cerinței ca majorul să facă o propunere minorului să se întâlnească, legiuitorul a 
subînțeles că întâlnirea se realizează în alt moment decât momentul propunerii. 


b) Relația cu infracțiunea de corupere sexuală a minorilor 

În măsura în care propunerea majorului este urmată de întâlnirea dintre cei 
doi, în care sunt realizate acte de natură sexuală, altele decât raportul sexual, actul 
sexual oral sau anal ori alte acte de penetrare vaginală sau anală cu un minor, se 
va reține un concurs între infracțiunea de racolare a minorilor în scopuri sexuale 
şi infracțiunea de corupţie sexuală!. 

La fel ca în cazul actului sexual cu un minor, dacă autorul îi face o propunere 
unui minor care nu a împlinit 13 ani să realizeze alte acte sexuale decât cele 
prevăzute la actul sexual cu un minor, minorul acceptă, iar cei doi realizează în 
aceeaşi împrejurare actul de natură sexuală, „propunerea” este absorbită în mod 
natural în conţinutul infracțiunii de corupere sexuală a minorilor. 


HĂRȚUIREA SEXUALĂ 


Art. 223 C. pen. incriminează pretinderea în mod repetat de 
favoruri de natură sexuală în cadrul unei relaţii de muncă sau al unei 
relaţii similare, dacă prin aceasta victima a fost intimidată sau pusă 
într-o situaţie umilitoare. 


1. Rațiunea incriminării şi valoarea socială protejată | | 

S-a susținut că aceste fapte sunt benigne şi nu justifică intervenţia dreptului 
penal, formele de răspundere disciplinară sau administrative fiind suficiente 
Pentru a descuraja un astfel de fenomen. 


OD e. o 
„! În acelaşi sens atât cu privire la infracțiunea de act sexual cu un minor, cât şi cu privire 
la infracțiunea de corupere sexuală, a se vedea Explicații preliminare ale noului Cod penal, 
Pp- 236-237. Totuşi, autorii citați nu fac nicio distincţie între ipoteza în care propunerea şi 
actul au loc în aceeaşi împrejurare şi cea în care cele două au loc în împrejurări diferite. 

? Cu privire la acest aspect, în doctrină s-a arătat că, „în cazul unei racolări reuşite, 
urmată de un act sexual cu minorul sau de un act de corupere sexuală a minorului, fapta de 
Tacolare va fi absorbită, după caz, într-una dintre cele” două infracțiuni mai grave” — 
V. Cioclei, Drept penal. Partea specială l, precit., p. 207. In lipsa unei ei a exprese, se 
Pare că autorul pledează pentru absorbţie indiferent dacă cele două fapte au fost comise sau nu 


In aceeaşi împrejurare. 

Un alt argument împotriva incriminării acestui tip de. fapte ar fi acela că este 
dificil a se distinge între un comportament real, antisocial, cu o victimă reală, şi 
situaţiile în care avem doar în aparenţă o „victimă”. Spre exemplu, într-o înţele- 
gere largă a conceptului de „hărțuire”, un compliment făcut unei persoane s-ar 
putea transforma într-o pretinsă acţiune de hărțuire. 

Deşi textul de incriminare a hărțuirii sexuale din Codul penal anterior exista 
încă din 2001, în practica judiciară au existat puţine soluţii de condamnare pentru 
această faptă (ca să nu greşim, afirmând că nu există niciuna). Fără îndoială însă 
că, faptic, au existat mai multe cazuri de hărțuire, fapte însă ce au rămas fie 
nedescoperite de autorități, fie, chiar dacă au fost „descoperite”, nesancţionate 
din diverse motive. 

Credem că motivele unei asemenea „eficienţe” a textului sunt legate de nivelul 
cultural al societăţii noastre, care nu percepe o astfel de faptă ca fiind o faptă gravă, 
ce ar justifica o sancțiune penală, dar şi de forma anterioară a textului de incri- 
minare, care îl făcea uneori irațional (pentru a fi tipică, hărţuirea sexuală trebuia 
comisă în mod repetat, prin ameninţare, în condiţiile în care ameninţarea era deja 
prin ea însăşi un comportament infracțional), alteori imprecis (era greu de iden- 
tificat în ce constă acţiunea de hărțuire ca modalitate concretă de comitere). | 

Valorile sociale protejate prin incriminarea acestei fapte sunt libertatea şi, 
mai ales, independenţa sexuală a victimei. 

„S-a discutat dacă această infracțiune trebuie inclusă în categoria infracțiu- 
nilor privitoare la viaţa sexuală, aşa cum este cazul în Codul penal român, sau ar 
trebui inclusă în categoria infracțiunilor de serviciu ori chiar în Codul muncii. 

„Credem că este justă încadrarea acestei infracţiuni în categoria infracțiunilor 
contra libertăţii şi integrităţii sexuale a persoanei, deoarece, pe de o parte, autorul 
faptei pretinde favoruri de natură sexuală, iar, pe de altă parte, actul de executare 
afectează independența sexuală a victimei. În plus, Codul muncii reglementează 
relaţiile dintre angajator şi angajat, iar în cazul hărțuirii este posibil ca victima să 
nu fie angajată, ci doar o persoană care se află sub autoritatea agentului. În cazul 
acestei infracțiuni există şi o formă de încălcare a atribuţiilor de serviciu, căci, de 
regulă, hărţuirea victimei reprezintă, mod evident, şi o încălcare a atribuţiilor de 
serviciu ale autorului. 


2. Subiectul activ 
Subiectul activ este general. 


3. Latura obiectivă a: | 

Actul de executare constă în pretinderea în mod repetat de favoruri de 
natură sexuală în cadrul unei relații de muncă sau al unei relații similare, dacă 
prin aceasta victima a fost intimidată sau pusă într-o situație umilitoare. 

Infracțiunea aici analizată este o infracțiune de obiceil!, textul precizând în 
mod expres acest lucru (în mod repetat). În consecință, dacă o persoană pretinde 
favoruri de natură sexuală o singură dată, fapta nu este tipică, indiferent dacă 
victima s-a simţit sau nu umilită. Caracterul de infracțiune de obicei al hărţuirii 
sexuale este susținut şi de folosirea cuvântului hărțuire”, formulare care, dată 
fiind semantica sa, duce la concluzia că discutăm despre o acțiune repetată. Cu 
privire la acest aspect, în doctrină s-a arătat că această repetitivitate nu echiva- 
lează cu existenţa unei „ îndeletniciri” de acest fel, fiind suficientă repetarea unei 
conduite care afectează libertatea sexuală a persoanei, în primul rând, dar şi 
libertatea psihică a acesteia, în al doilea rând, şi că, prin urmare, pentru tipicitatea 
infracțiunii ar putea fi suficiente chiar şi două acte de pretindere?. Pretinderea se 
poate realiza într-o manieră explicită sau implicită?. 

Pretinderea repetată de favoruri sexuale este incriminată doar dacă produce o 
urmare concretă, respectiv victima a fost intimidată sau pusă într-o situaţie umili- 
foare. Victima intimidată e acea victimă speriată, încurcată, cuprinsă de teamă sau 
de ruşine, iar situaţia umilitoare e acea situaţie în care victima se simte înjosită, 
jignită, ofensată sau, altfel spus, lezată în sentimentele de onoare şi demnitate“. 

Această condiţie face textul mai restrictiv şi exclude posibilitatea ca insis- 
tența cuiva să fie sancţionată penal ca atare, în lipsa intimidării victimei sau a 
punerii sale într-o situaţie umilitoare. | 

Această din urmă cerință a textului de incriminare este esenţială pentru a 
putea discuta despre lezarea valorii sociale protejate prin incriminarea hărțuirii 
sexuale. | 

În acelaşi timp, legiuitorul a impus producerea efectivă a acestei urmări şi nu a 
stabilit că fapta ar fi tipică şi în ipoteza în care actul de executare ar avea doar 
aptitudinea de a produce această urmare. Am fi preferat sancţionarea tuturor acelor 
comportamente care sunt de natură să intimideze victima sau să o pună într-o 
Situație umilitoare, şi nu doar a celor care produc în concret o astfel de urmare. 

Fapta se comite în cadrul unei relații de muncă sau al unei relaţii similare, 
ceea ce înseamnă că între victimă şi făptuitor trebuie să existe o relaţie parti- 
culară. Textul nu cere însă existenţa unei relaţii de autoritate (hărţuirea descen- 
dentă). Cu alte cuvinte, fapta va fi tipică şi în ipoteza în care actul de hărțuire se 
comite între colegi de serviciu aflaţi pe aceeaşi linie ierarhică unul faţă de celălalt 
(aşa-numita hărțuire orizontală). Fapta de hărțuire sexuală este tipică chiar ŞI în 
ipoteza în care hărţuirea este ascendentă, adică în ipoteza în care făptuitorul este 
subalternul victimei (de exemplu, un student comite fapta raportat la profesoara 
lui sau un angajat raportat la şefa lui etc.). 
pa i DIE E 

! În acelaşi sens, V. Cioclei, Drept penal. Partea specială 1, precit., p. 209. 

? Ibidem. 

* Noul Cod penal. Comentarii pe articole, p. 384. 

* Codul penal. Comentariu pe articole, p. 464. 

Credem că extinderea aplicării textului şi la hărţuirea orizontală sau la cea 
ascendentă este firească, deoarece independența vieţii sexuale a şefului ierarhic 
nu trebuie protejată doar prin norme de ierarhie în cadrul firmei sau instituției, 
aceasta fiind o valoare socială legată de persoana victimei, care merită aceeaşi 
protecţie penală. Este adevărat că ipotezele în care victima se poate simţi umilită 
sau intimidată se produc, de regulă, în cazul hărțuirii descendente (şef-subaltern), 
dar aceasta nu înseamnă că decizia legiuitorului de a extinde efectele textului la 
toate ipotezele în care poate fi lezată valoarea socială protejată de acest text nu 
este una firească. | 

Mai trebuie precizat că art. 299 alin. (2) C. pen. sancţionează o formă 
particulară de hărțuire, incriminând în mod distinct pretinderea sau obținerea 
de favoruri de natură sexuală de către un funcţionar public care se prevalează sau 
profită de o situaţie de autoritate ori de superioritate asupra victimei, ce decurge 
din funcţia deţinută. 

Aceasta înseamnă că o parte din „hărţuirea descendentă” va fi considerată o 
infracţiune de serviciu. În doctrină s-a afirmat că fapta de hărțuire sexuală nu este 
tipică în cazul în care autorul are calitatea de şef, patron, inspector, profesor! etc. 
Credem că afirmaţia este adevărată doar în măsura în care persoanele enumerate 
cu titlu exemplificativ au şi calitatea de funcționar public sau textul special din 
art. 299 C. pen. le-ar fi aplicabil ca efect al art. 308 C. pen., care prevede că textul 
art. 299 C. pen. este aplicabil şi celor care exercită o însărcinare în serviciul unei 
persoane fizice prevăzute de art. 175 alin. (2) C. pen. sau o însărcinare în cadrul 
unei persoane juridice. 


„4. Forma de vinovăţie (latura subiectivă) 
Fapta se comite cu intenţie directă sau eventuală. 


5. Tentativa 
Tentativa nu se sancţionează. 


6. Sancţiunea | | 
Fapta se sancţionează cu închisoare de la 3 luni la un an sau cu amendă. 


7. Aspecte procesuale 

Infracţiunea se urmăreşte la plângerea prealabilă a persoanei vătămate, 
fiind decizia victimei dacă doreşte să solicite implicarea statului, atunci când 
această valoare socială este lezată. Credem că este justă abordarea legiuitorului 
conform căreia victima trebuie să deţină un control al folosirii sau nu a sancți- 


unii penale, atunci când independenţa vieţii sale sexuale este lezată de o acțiune 
de hărţuire sexuală. 


1 V, Dobrinoiu, N. Neagu, op. cit., p. 165. 

Infractiuni ce aduc atingere 
domiciliului şi vieţii private 
Aspecte generale 


În acest capitol legiuitorul a grupat toate acele infracţiuni care, într-o formă 
sau alta, aduc atingere unor aspecte ale vieţii private a unei persoane, în multi- 
plele sale dimensiuni: inviolabilitatea domiciliului, dreptul de a-şi desfăşura viața 
privată într-un spaţiu izolat de „ochiul” publicului etc. 

Faţă de reglementarea anterioară, legiuitorul a suplimentat faptele care 
urmăresc protejarea vieţii private, prin incriminarea unor conduite care, în trecut, 
nu puteau fi încadrate în tipicitatea niciunei fapte. S-a ajuns astfel ca actuala 
legislaţie penală să ofere o protecţie „mai completă” a dreptului la viață privată al 
persoanei. 

Cu excepţia infracţiunii de violare a sediului profesional, celelalte infracţiuni 
din acest capitol vizează dimensiunea „umană” a dreptului la viață privată. 
Aşadar, faptele vor putea fi comise doar împotriva unei persoane fizice. 

În actuala structură, capitolul intitulat „Infracţiuni ce aduc atingere domici- 
liului şi vieţii private” cuprinde următoarele infracţiuni: 

Art. 224 — Violarea de domiciliu 

Art. 225 — Violarea sediului profesional 

Art. 226 — Violarea vieţii private 

Art. 227 — Divulgarea secretului profesional 


VIOLAREA DE DOMICILIU 


Art. 224 C. pen. incriminează pătrunderea fără drept, în orice mod, 
într-o locuință, încăpere, dependință sau loc împrejmuit ținând de 
acestea, fără consimţământul persoanei care le foloseşte, ori refuzul de a 
le părăsi la cererea acesteia. 


1. Rațiunea incriminării şi valoarea socială protejată 

Incriminarea acestei fapte este un element important în mecanismele juridice 
de protejare a dreptului la intimitatea domiciliului şi la viața privată din acesta. 

Inviolabilitatea domiciliului constituie, în mod cert, o componentă esenţială a 
dreptului la viață privată. Infracţiunea de violare de domiciliu vizează tocmai 
sancţionarea ingerinţelor în această componentă a dreptului la viaţă privată. 


275 


Drept penal. Partea specială 


Inviolabilitatea domiciliului şi a reședinței este consacrată expres în art. 27 
alin. (1) din Constituţie!. 


2. Subiectul activ | 

Subiectul activ este unul general, infracţiunea putând fi comisă şi de o 
persoană juridică. De exemplu, fapta va fi comisă de o persoană Juridică atunci 
când reprezentanţii unei societăți pătrund fără drept în locul împrejmuit al unei 
locuinţe pentru a instala un echipament, fără a cere şi acordul proprietarului şi 
fără ca pătrunderea să fie autorizată de lege. În acest caz violarea de domiciliu 
este comisă în interesul persoanei juridice. 


3. Subiectul pasiv 

Se pune problema dacă se va reţine un concurs de infracţiuni sau o singură 
infracţiune de violare de domiciliu atunci când în locuinţa respectivă locuiesc mai 
multe persoane. 

Regula pluralității de subiecți pasivi determină reținerea unui concurs de 
infracţiuni, respectiv câte o infracțiune față de fiecare locatar al imobilului?. Chiar 
dacă aceasta este soluţia formal corectă, ea ar putea genera consecințe excesive 
prin raportare la regimul sancționator prevăzut pentru concursul de infracțiuni, în 
dezacord cu gravitatea faptei (spre exemplu, dacă autorul pătrunde în locuința 
“unei familii cu 8 membri, în sarcina acestuia ar trebui să se rețină opt infracțiuni 
de violare de domiciliu în concurs). | 

Din acest motiv, propunem de lege ferenda soluţia germană privind o astfel 
de incriminare. În dreptul german, infracţiunea de violare de domiciliu a fost - 
mutată în structura Codului penal german, devenind astfel o infracţiune contra 
ordinii publice, şi nu una contra vieții private”. Unitatea sau pluralitatea de 


„1 (1) Domiciliul şi reşedinţa sunt inviolabile. Nimeni nu poate pătrunde sau rămâne în 
domiciliul ori în reşedinţa unei persoane fără învoirea acesteia. 

(2) De la prevederile alineatului (1) se poate deroga prin lege pentru următoarele situații: 

a) executarea unui mandat de arestare sau a unei hotărâri judecătoreşti; 

b) înlăturarea unei primejdii privind viaţa, integritatea fizică sau bunurile unei persoane; 

c) apărarea securităţii naționale sau a ordinii publice; 

d) prevenirea răspândirii unei epidemii. | 

„_ (3) Percheziţia se dispune de judecător şi se efectuează în condiţiile şi în formele prevă- 
zute de lege. | 

(4) Percheziţiile în timpul nopții sunt interzise, în afară de cazul infracţiunilor flagrante.” 

2 Gh. Mateuţ, op. cit., p. 223. 

3 Art. 123 C. pen. german. Abordarea nu a fost însă acceptată de întreaga doctrină, unii 
autori afirmând tranşant, în ciuda poziționării infracţiunii în Codul penal, că această infrac- 
ţiune este una contra persoanei şi că ea protejează dreptul unei persoane de a stabili limitele în 
care are o locuință. A se vedea: R. Rengier, Strafrecht Besonderer. Teil II, 16 Auflage, 
Ed. C.H. Beck, Munchen, 2015, p. 257; J. Wessels, M. Hettinger, Strafrecht Besonderer. 
Teil 1,38 Auflage, Ed. C.F. Müller, Heidelberg, 2014, p. 186, par. 573. : 

infracţiuni a fost unul dintre motivele pentru care s-a preferat această a doua 
abordare, considerându-se că ea se apropie mai mult de soluţiile jurisprudenţiale 
pe această temă. Astfel, s-a considerat că această relocare se apropie cel mai bine 
de realitatea socială şi valoarea socială lezată. Spre exemplu, dacă autorul ar 
pătrunde într-o casă în care nu se află nicio persoană, ar fi discutabil în ce măsură 
ar fi lezată nemijlocit viaţa privată a persoanei respective prin acțiunea de pătrun- 
dere. Pe de altă parte, prin a considera că valoarea socială protejată este ordinea 
publică, s-ar sublinia, totodată, că „regulile de convieţuire în societate” sunt cele 
care ne împiedică principial să pătrundem în spaţii în care locuiesc alte persoane 
fără acordul acestora din urmă. Şi în dreptul naţional o atare calificare ar permite 
reținerea unei singure infracţiuni în ipoteza mai sus amintită, soluţia fiind, astfel, 
nu doar mai pragmatică, ci şi una care ar ţine cont de faptul că nu este firesc ca 
autorul să răspundă pentru o pluralitate de infracțiuni atunci când pătrunde ilegal 
într-un spaţiu locuit de mai multe persoane. 


4. Latura obiectivă 

Fapta se poate comite în două modalităţi, fie prin pătrunderea în domiciliul 
altuia fără drept, fie prin refuzul de a-l părăsi. Din acest punct de bei 
infracțiunea poate fi calificată ca o infracțiune cu conţinut alternativ. 

Prin „domiciliu” în sensul legii penale se ee orice locuință, încăpere, 
dependință sau loc împrejmuit ținând de acestea!. El nu trebuie confundat cu 
noțiunea de „domiciliu” în sensul dreptului civil. 

Nu constituie domiciliu imobilele neocupate (nelocuite), încăperile unor 
imobile cu altă destinaţie decât cea de locuit (magazine, depozite etc.) şi nici 
spaţiile comune ale unui imobil (scări, lift, curtea comună etc.). 

Locuinţa este locul ales de o persoană pentru a-şi desfăşura viața personală, 
„indiferent dacă ea este permanentă sau temporară. Nu contează dacă imobilul este 
destinat pentru locuinţă sau este folosit în concret ca locuinţă. 

Încăperea este doar o parte dintr-o construcţie care are destinaţia de locuinţă 
(de exemplu, cineva locuieşte în acelaşi imobil în care are şi un magazin). 

Dependinţa este locul care constituie un accesoriu al locuinţei şi care între- 
geşte folosinţa acesteia (pivniţă, cămară etc.). 

Locul împrejmuit semnifică un loc separat printr-o îngrăditură de locurile 
învecinate, care întregeşte şi el folosința locuinței (curtea imobilului, grădina de 
lângă casa locuită etc.). 

EUR] 2 Ura AR 


! S-a arătat că, în sensul art. 224 C. pen., domiciliul are accepțiunea de loc în care o per- 
Soană îşi desfăşoară viaţa sa personală, incluzând nu numai orice locuință propriu-zisă, ci şi 
orice încăpere, dependință sau loc împrejmuit t ținând de aceasta — Noul Cod pp Comentarii 
Pe articole, p. 385. 

2 O.A. Stoica, op. cit., p. 114. 

Nu intră în sfera noţiunii de domiciliu spaţiile comune ale unui imobil (căile 
de acces, scările, liftul), folosite şi accesibile tuturor. 

În caz de ocupare fără drept a unui imobil care nu îndeplineşte cerința unui 
domiciliu în sensul legii penale (de exemplu, casa este neocupată sau nu este încă 
ocupată), se va putea, eventual, angaja răspunderea penală pentru infracţiunea de 
tulburare de posesie (dacă ocuparea s-a realizat prin violență, ameninţare sau prin 
desfiinţarea semnelor de hotar). | 

Infracţiunea de violare de domiciliu subzistă chiar şi atunci când persoana 
vătămată locuia fără forme legale în acel imobil sau nu deţinea niciun titlu asupra 
folosinţei imobilului, dar în concret locuia acolo cu caracter de stabilitate. 

Pătrunderea trebuie să se realizeze cu întregul corp, indiferent de modali- 
tatea concretă, aceasta putând să constituie, la rândul ei, chiar şi o altă infracțiune 
(spre exemplu, distrugere). | 

Pătrunderea trebuie să se realizeze fără consimțământul persoanei care 
foloseşte respectiva locuinţă. În cazul locuinţelor comune, acordul unui locatar 
este suficient ca pătrunderea să fie legală’. i 

Lipsa consimțământului se prezumă. Aceasta rezultă din faptul că accesul în 
imobil era împiedicat, de exemplu, prin încuierea uşilor de acces. Cel care 
pătrunde poate dovedi că a avut consimțământul părții vătămate. 

În doctrină, raportat la reglementarea anterioară, s-a exprimat opinia conform 
căreia consimțământul de a pătrunde în locuință trebuie să provină de la o 
persoană responsabilă şi care are dreptul de a permite sau interzice intrarea altei 
persoane în locuinţă”. = 

Deşi, în principiu, suntem de acord cu o asemenea opinie, considerăm totuşi 
că ar trebui să lăsăm mai multă libertate judecătorului în aprecierea caracterului 
tipic al unei fapte de violare de domiciliu. 

Astfel, să ne imaginăm că într-un imobil locuieşte şi o persoană irespon- 
sabilă. Dacă ar fi să ne raliem pe deplin opiniei mai sus exprimate, ar însemna să 
afirmăm că această persoană nu ar putea da în nicio împrejurare un consimțămâni 
valabil la accesul unei persoane în acel imobil. Or, o astfel de abordare ni se pare 
excesivă. De aceea, credem că, dacă minorul sub 14 ani sau iresponsabilul înţeleg 
că şi-au dat acordul la pătrunderea în locuinţa lor a unui terț, fapta terțului nu ar 
trebui să intre sub incidența legii penale. Aceasta nu înseamnă că fapta nu s-ar 
putea reţine atunci când făptuitorul pătrunde în locuință tocmai în temeiul unui 
„consimțământ” venit de la o persoană care nu înţelege la ce a consimțit. 

În cazul celei de-a doua modalităţi, respectiv refuzul de a părăsi domiciliul, 
avem o situaţie premisă, şi anume ca făptuitorul să se afle în locuința părții vătă- 


! Explicații III, p. 309. 
2 În sens contrar, C. Rătescu, Codul penal adnotat III, p. 265. 
3 T. Toader, op. cit., p. 109. 

mate şi să refuze eliberarea domiciliului acesteia la cererea ei expresă. Este 
necesar ca cererea de eliberare a imobilului să fie expresă şi categorică. Cererea 
poate să provină de la proprietar sau de la orice oo care foloseşte acel 
domiciliu sau îl reprezintă pe cel care locuieşte acolo!. 

Refuzul poate să fie explicit, dar şi implicit, atunci când agentul nu părăseşte 
imobilul la cererea părții vătămate. 

În cazul în care agentul pătrunde fără drept şi apoi refuză să elibereze 
imobilul, se va reţine o singură infracțiune, deoarece există un proces execuţional 
unic (modalităţi alternative de comitere a aceleiaşi infracțiuni săvârşite în aceeaşi 
împrejurare). 

Atât pătrunderea, cât şi refuzul de a părăsi domiciliul persoanei trebuie să se 
facă fără drept. 

Ilegalitatea pătrunderii, în acest caz, este o condiţie de existenţă a tipicității 
faptei. 

În opinia noastră, pătrunderea proprietarului în locuinţa închiriată fără consim- 
tământul chiriaşului constituie infracţiunea de violare de domiciliu?. Aceasta pentru 
că prin incriminarea prezentei fapte nu se protejează patrimoniul, ci doar libertatea 
şi inviolabilitatea domiciliului unei persoane. Chiriaşul se bucură de protecția 
penală a inviolabilităţii domiciliului chiar şi împotriva proprietarului imobilului. 
Practica inserării unor clauze care permit proprietarului să intre oricând în locuința 
chiriaşului nu poate înlătura dreptul la inviolabilitatea domiciliului chiriaşului, 
astfel cum el este protejat prin dreptul penal. Aparentul drept de a pătrunde al 
proprietarului se întemeiază pe consimțământul chiriaşului exprimat în contract, 
„consimțământ” ce nu elimină însă dreptul chiriaşului de a se opune punctual la 
pătrunderea proprietarului în imobil. Într-o atare situaţie, deşi chiriaşul încalcă 'o 
prevedere contractuală, încălcare ce poate fi temei de reziliere a contractului de 
închiriere, dacă proprietarul pătrunde în imobil în ciuda opoziţiei celui care 
locuieşte acolo, el va comite infracţiunea de violare de domiciliu. 

"În cazul în care orgânele de poliţie pătrund în temeiul unei autorizaţii de 
percheziţie, fapta nu mai este tipică. 

În cazul părinţilor care intră în locuinţa copiilor pe care îi educă, fapta nu 
este tipică, deoarece ea este autorizată de dreptul conferit de lege părinţilor de 
a-şi educa propriul copil. La fel, dacă părinţii locuiesc împreună cu copiii, fapta 
nu mai îndeplineşte condiţia tipicității, şi anume pătrunderea fără drept. 

De multe ori, fapta de violare de domiciliu este infracțiunea-mijloc, în sensul 
Că prin comiterea ei se înlesneşte comiterea altor fapte (spre exemplu, agentul 
pătrunde în domiciliul victimei pentru a o ucide). 

e RINA S SP ET aie > Și 


! V. Cioclei, Drept penal. Partea specială 1, precit., p. 215. 
2 Idem, Drept penal. Infractiuni contra persoanei, precit., p. 163; Codul penal. Comentariu. 
pe articole, p. 466. 

În aceste ipoteze, ca regulă, se va reţine un concurs de infracțiuni între 
infracţiunea-mijloc şi infracţiunea-scop. Excepţia o reprezintă situaţia în care 
fapta de violare de domiciliu este absorbită legal în infracțiunea-scop, care devine 
astfel o infracţiune complexă (cum ar fi cazul furtului sau al tâlhăriei). 


5, Forma de vinovăţie (latura subiectivă) 
Fapta se comite cu intenţie directă sau eventuală. 


6. Sancţiunea 


În forma de bază, infracţiunea se pedepseşte cu închisoare de la 3 luni la 2 
ani sau cu amendă. 


7. Forme agravate 

a) Fapta se săvârşeşte de o persoană înarmată 

Facem trimitere la explicaţiile de la lipsirea de libertate comisă de o persoană 
înarmată. Condiţiile în care se reţine această circumstanţă reală sunt similare. 


b) Fapta se săvârşeşte în timpul nopții 
„_ Aceasta este o împrejurare de fapt, revenind organului judiciar sarcina de a 
stabili în fiecare caz concret dacă fapta este comisă în timpul nopții! 

În general, pentru aceasta, se va utiliza ca reper instalarea întunericului ca 
fenomen natural sau, dimpotrivă, dispariţia întunericului şi apariţia luminii 
diurne. De exemplu, dacă fapta se comite într-un imobil luminat artificial, se va 
reţine forma agravată atunci când afară se instalase întunericul. 

Dacă infractorul a pătruns în timpul zilei, dar fapta de violare de domiciliu 
s-a comis în aceeaşi împrejurare şi prin refuzul de a părăsi imobilul, agravanta se 
poate reține atunci când, până la comiterea faptei şi în modalitatea refuzului de a 
elibera locuinţa victimei, se instalase noaptea. Aceasta pentru că, într-o astfel de 
situaţie, vom fi în ipoteza unui proces execuțional unic, iar comiterea unui singur 
act de executare în condiţiile acestei forme agravate atrage reținerea formei 
agravate pentru toată fapta comisă sub forma unităţii naturale colective. 


c) Fapta se săvârşeşte prin folosirea de calități mincinoase 

Această împrejurare se va reţine ori de câte ori agentul îşi atribuie o calitate 
pe care în realitate nu o are, indiferent dacă este oficială sau nu. 

Dacă folosirea acelei calități constituie prin ea însăşi o infracțiune, se va 
reţine concursul de infracțiuni (spre exemplu, fapta de violare de domiciliu se va 
reţine în concurs cu infracțiunea de uzurpare de calități oficiale, prevăzută de 
art. 258 C. pen.). | | 


! Trib. Suprem, dec. de îndrumare nr. 3/1970, în Culegere de decizii ale Tribunalului 
Suprem pe anul 1970, p. 47. i 


280 


Infracțiuni ce aduc atingere domiciliului şi vieţii private 


Calitatea mincinoasă nu trebuie să fie una care i-ar permite automat şi sigur 
accesul infractorului în locuinţă (poliţist, procuror etc.), ci poate fi orice calitate 
pe care agentul nu o are, care însă îi poate facilita obținerea consimțământului la 
pătrunderea în locuință. De exemplu, va comite o faptă de violare de domiciliu în 
formă agravată cel care, pentru a obține consimțământul victimei la pătrundere, 
susține în mod neadevărat că este de la firma furnizoare de gaze naturale şi că 
trebuie să verifice instalaţia de gaz sau cel care susține că este de la o firmă de 
dezinsecție şi trebuie să dea cu substanță împotriva insectelor. Tot o violare de 
domiciliu în formă agravată va comite şi cel care obţine consimțământul victimei 
pentru pătrunderea în locuinţă pretinzând că este un vecin din acelaşi bloc şi 
doreşte să vadă dacă nu a fost inundat de către victima violării de domiciliu. 


În cazul formelor agravate, sancţiunea prevăzută de lege este închisoarea de 
la 6 luni la 3 ani sau amenda. 


8. Tentativa 
Tentativa nu este sancţionată. 


9. Aspecte procesuale 
Acţiunea penală se pune în Bic la panene sg bi a pei ai 
vătămate. 


10. Relaţia cu alte infracțiuni 

Relația cu infracțiunea de furt şi infracțiunea de tâlhărie 

În ceea ce priveşte relaţia violării de domiciliu cu aceste două infracțiuni, 
legiuitorul a tranşat controversele din reglementarea anterioară privind absorbția 
faptei în infracțiunea de tâlhărie sau furt, prevăzând pentru ultimele două fapte 
forma agravată a comiterii faptei prin violare de domiciliu sau prin violare a 
sediului profesional. Aşadar, raportul dintre aceste infracțiuni va fi soluţionat prin 
constatarea absorbției legale a violării de domiciliu în aceste două forme agravate. 


VIOLAREA SEDIULUI PROFESIONAL 


Art. 225 C. pen. incriminează pătrunderea fără drept, în orice mod, 
în oricare dintre sediile unde o persoană juridică sau fizică îşi desfă- 
şoară activitatea profesională ori refuzul de a le părăsi la cererea 
persoanei îndreptățite. 


1. Rațiunea incriminării şi valoarea socială pei 

Infracțiunea de violare a sediului profesional se justifică prin voința legiui- 
torului de a complini anumite lacune din reglementarea anterioară, apapariat la 
protecția penală a dreptului la viață privată. 

În vechea reglementare, noțiunea strictă de „domiciliu” folosită de art. 192 
C. pen. 1968 lăsa fără semnificaţie penală orice altă ingerință similară în viața 
privată a victimei, prin pătrunderea autorului în sediul profesional al acesteia sau 
prin pătrunderea autorului în sediul profesional al unei persoane juridice, în care 
mai multe persoane fizice îşi desfăşurau o.bună parte din viaţa lor privată, în 
dimensiunea sa „profesională”. 

Termenul „domiciliu” era constant interpretat în doctrina şi practica judiciară 
ca imprimând locului în care autorul trebuia să pătrundă fără drept o dimensiune 
„personală”!, astfel că o aplicare a textului dincolo de aceste limite ar fi putut fi 
calificată ca o analogie în defavoarea celui acuzat. 

O asemenea restrângere nu era însă în acord cu jurisprudența CEDO, care a 
afirmat că sediul profesional al persoanei juridice sau al persoanei fizice bene- 
ficiază de protecţia conferită de art. 87 din Convenţie. i 

= Textul protejează viața privată a unei persoane, fie că discutăm despre o 
persoană fizică sau juridică, din perspectiva inviolabilităţii locurilor în care 
aceasta îşi desfăşoară activitatea profesională (sediul profesional). În ceea ce 
priveşte persoana juridică, acest drept al său la „viaţă privată” se formează din 
cumularea drepturilor la viață privată ale persoanelor fizice care-şi desfăşoară 
activitatea în acel loc. Aşa se explică şi condiţionarea ce ţine de tipicitatea noului 
text de incriminare, respectiv ca actul de pătrundere sau refuzul. de a părăsi să se 
ip i | | 

1 Raportat la rațiunea incriminării din reglementarea anterioară, s-a argumentat totuşi că 
violarea de domiciliu ar putea fi, în mod excepțional, reținută şi atunci când discutam despre 
violarea unui sediu profesional. A se vedea S. Bogdan, Drept penal..., op. cit., p. 140. Opinia 


se regăsea şi în doctrina interbelică cu privire la acest subiect — a se vedea C. Rătescu, Codul 
penal adnotat III, p. 384. | 

` 2 S-a apreciat că limitarea protecției oferite de art. 8 din Convenţie strict la dimensiunea 
„personală” a vieţii private a persoanei ar duce la o restrângere nejustificată a acestui articol, 
fiind greu de făcut o delimitare între dimensiunea strict personală şi cea strict profesională. 

A interpreta termenii „viață privată” şi „domiciliu” ca incluzând anumite activități profe- 
sionale sau locuri în care asemenea activităţi se desfăşoară ar fi în concordanță cu obiectivul 
esenţial al art. 8, respectiv cel de a-l proteja pe individ de ingerinţele arbitrare ale autorităților 
publice — a se vedea CEDO, hotărârea pronunțată la 16 decembrie 1992 în cauza Niemieiz ©- 
Germaniei, cererea nr. 13710/88, par. 31. 

3 În Expunerea de motive se arată că: a fost incriminată ca faptă distinctă violarea 
sediului profesional, dat fiind că, potrivit jurisprudenţei Curţii Europene a Drepturilor Omului, 
şi sediul persoanei juridice sau sediul profesional al persoanei fizice beneficiază de protecția 
conferită de art. 8 din Convenţie (a se vedea hotărârea pronunțată în cauza Niemielz C. 
Germaniei din 16 decembrie 1992). Ca urmare, incriminarea menționată se regăseşte în 
majoritatea legislaţiilor (art. 191 C. pen. portughez, art. 203 C. pen. spaniol, $ 123 C. pen. 
german, $ 109 C. pen. austriac, $ 6 cap. 4 C. pen. suedez, $ 355 C. pen. norvegian), iar acolo 
unde nu se regăseşte explicit, s-a ajuns la sancţionarea acestei fapte prin interpretarea exten- 
sivă a textului referitor la violarea de domiciliu (a se vedea jurisprudența Curţii de Casaţie 
italiene — spre exemplu, dec. nr. 5767 din 8 iunie 1981 — în aplicarea art. 614 C. pen.). 

realizeze față de un spaţiu al persoanei juridice în care aceasta îşi desfăşoară 
activitatea profesională. 


2. Subiectul activ 

Subiectul activ este general, fapta putând fi comisă atât de către o persoană 
fizică, cât şi de către o persoană juridică. În mod corect, în doctrina s-a arătat că 
poate fi subiect activ al acestei infracţiuni şi proprietarul care a închiriat un spațiu 
unei persoane juridice pentru desfăşurarea activităţii profesionale de către aceasta!. 


3. Subiectul pasiv 

Deşi este posibil ca în sediul profesional în care se pătrunde fără drept să îşi 
desfăşoare activitatea mai multe persoane fizice, apreciem că inclusiv în acest caz 
se va reţine o singură infracţiune, „dreptul la viață privată cumulat” protejat prin 
prezenta normă de incriminare formându-se din „adunarea” drepturilor la viață 
privată ale persoanelor fizice care îşi desfăşoară activitatea în acel loc. 


4. Latura obiectivă 

Actele de executare a infracţiunii sunt identice cu cele prevăzute în cazul 
violării de domiciliu, respectiv: pătrunderea fără drept sau refuzul autorului de 
a părăsi locaţia la cererea persoanei îndreptăţite. Ca atare, ele vor putea fi. 
interpretate şi aplicate într-o manieră similară. 

Particularitatea textului constă în faptul că, în acest caz, actul ab pătrun- 
dere nu se referă la „domiciliul? persoanei (locuință, dependință sau loc 
împrejmuit ținând de acestea), ci la sediul unde o persoană juridică sau fizică 
îşi desfăşoară activitatea profesională’. 

Sintagma utilizată de către legiuitor ridică probleme de interpretare, nefiind 
extrem de clar care sunt limitele de aplicare a textului. 

Pornim în acest demers interpretativ de la un exemplu: să presupunem că X 
doreşte să pătrundă în depozitul societăţii Y, el fiind prins de către autorități în 
curtea depozitului. Va răspunde sau nu X pentru violarea sediului profesional? 

Din punctul nostru de vedere, actualul text incriminează doar actele de 
pătrundere sau refuzul de a părăsi sediul efectiv al societăţii (în care aceasta, din 
punct de vedere faptic, îşi desfăşoară prin persoane fizice activitatea profesio- 
nală), nu şi actele de pătrundere în locuri împrejmuite ce ţin de acesta. 

O astfel de interpretare este susținută chiar de maniera de formulare a: 
normei, care, în comparaţie cu textul referitor la violarea de domiciliu, nu face 
nicio referire la reținerea faptei şi atunci când pătrunderea a avut loc doar într-un 
loc împrejmuit ce ţine de sediul profesional. Ca argument suplimentar, putem 


! Explicații preliminare ale noului Cod penal, p. 258. 
? Pentru definirea acestei noțiuni, a se vedea şi Codul penal Comentariu pe articole, 
p. 468. 

avea în vedere şi raţiunea incriminării faptei, respectiv protejarea vieţii private 
„cumulate”. Or, este clar că într-un loc împrejmuit ce ţine de sediul profesional al 
unei. persoane fizice sau juridice nu există o desfăşurare a vieţii private a 
persoanei juridice dincolo de un prag care să justifice intervenția dreptului penal. 

Din acest punct de vedere, putem concluziona că infracţiunea de violare a 
sediului profesional se referă doar la acele situaţii în care autorul pătrunde în mod 
efectiv în sediul (imobilul) în care persoana fizică sau juridică îşi desfăşoară 
activitatea. | 

Modificând puţin ipoteza de lucru, să presupunem că X ajunge să pătrundă în 
depozitul societăţii Y, folosit pentru depozitarea stocurilor de mărfuri ale acesteia. 
Va putea fi reţinută în acest caz infracțiunea de violare a sediului profesional? 

Ipoteza este mult mai problematică, pentru că o interpretare gramaticală a 
sintagmei sediul unde o persoană juridică sau fizică îşi desfăşoară activitatea 
profesională ar pleda pentru reținerea infracţiunii. Credem însă că rațiunea 
incriminării faptei şi valoarea socială protejată prin aceasta impun o anumită 
restrângere a sferei de aplicabilitate a faptei strict la locaţii în care, prin activitatea 
profesională desfăşurată, se poate discuta despre exerciţiul dreptului conferit prin 
art. 8 din Convenţie. Astfel, un depozit nu prezintă, din punctul nostru de vedere, 
particularitățile necesare pentru a putea fi calificat ca un loc în care persoana 
juridică îşi desfăşoară activitatea profesională!. 

Soluţia nu trebuie însă interpretată într-o manieră radicală, fiind posibil ca, în 
funcţie de particularitățile stării de fapt, inclusiv un depozit sau alte locuri 
similare (parcare, spaţiu de păstrare a arhivei etc.) să intre în noţiunea de „sediu 
profesional”. Ce am dorit noi să sugerăm este că textul ar trebui interpretat cu 
maximă atenţie, noţiunile largi folosite în acesta (sediu în care persoana juridică 
sau fizică îşi desfăşoară activitatea profesională) impunându-se a fi parțial 
restrânse prin raportare la rațiunea incriminării. 

“Alta ar fi fost însă situaţia dacă legiuitorul ar fi considerat că aceste conduite 
încalcă mai puţin dreptul la viață privată al persoanei (noţiune ale cărei limite 
sunt problematice), fiind mai degrabă conduite prin care se aduce atingere ordinii 
publice. Într-o atare abordare, asemenea diferențieri „fine? nu ar mai fi fost 
necesare, textul aplicându-se ori de câte ori ar fi existat un act de pătrundere sau 
un refuz de a părăsi un anumit spaţiu aparţinând unei alte persoane (depozit, 
parcare etc.). | 

Coneluzionând, apreciem că actuala poziţionare a textului în capitolul 
consacrat infracţiunilor contra vieţii private a persoanei impune corijarea limi- 


! Într-o problemă similară, CEDO a statuat că „art. 8 nu se aplică în raport de localul 
unei persoane juridice ce adăpostea câteva sute de porci, ci s-ar fi aplicat doar în raport de 
localurile administrative unde îşi desfăşurau viața profesională angajaţii săi” — a se vedea 
R. Chiriţă, Convenţia europeană...» op. cit., p. 446, şi CEDO, hotărârea din 6 septembrie 2005, 
pronunțată în cauza Leveau şi Fillon c. Franței. i 

telor aparent largi ale normei de incriminare prin raportare la raţiunea incrimi- 
nării. Din acest punct de vedere, în opinia noastră, textul ar trebui interpretat în 
sensul în care are în vedere sancţionarea acelor conduite care determină o lezare a 
valorii sociale protejate, respectiv a droping la viață privată al E fizice 
sau juridice. r. 

Aşadar, din acest unghi, în noțiunea de „sediu profesional” al unei persoane 
fizice sau juridice vor intra sediile profesionale ale persoanelor fizice cu profesii 
liberale (cabinet de avocaţial, cabinet medical, cabinet psihologic etc.), sediile 
persoanelor juridice (sediul central al unei societăți dintre cele reglementate de 
Legea nr. 31/1990, punct de lucru etc.), dar şi alte locații în care anumite 
persoane îşi desfăşoară activitatea (biserică, restaurant etc.). Pentru acele locații 
care sunt accesibile publicului larg într-un anumit interval (restaurant, club etc.), 
fapta se va putea, în opinia noastră, comite doar în intervalul în care acestea nu 
sunt faptic accesibile publicului. 

Se pare însă că practica judiciară nu a „naturalizat” astfel de limite, tendința 
fiind aceea de a considera sediu profesional aproape gace spațiu al unei perspane 
juridice în care aceasta desfăşoară o anumită activitate!. 


5. Forma de vinovăţie (latura subiectivă) 
Fapta se poate comite cu intenţie directă sau indirectă. 


6. Sancţiunea 
În forma de bază, fapta se sancţionează cu închisoare de la 3 luni la 2 ani sau 
cu amendă. 


7. Forme agravate 

Legiuitorul a optat pentru o simetrie perfectă a formelor agravate ale acestei 
infracțiuni cu cele prevăzute în cazul violării de domiciliu. Aşadar, la fel ca în 
cazul violării de domiciliu, fapta se va comite în formă agravată atunci când: 

- violarea sediului profesional se comite de către o persoană înarmată; 

- violarea sediului profesional se comite prin folosirea de calități mincinoase; 

- violarea sediului profesional se comite în timpul nopţii. 

Sancţiunea aplicabilă în cazul formelor agravate este închisoarea de la 6 luni 
la 3 ani sau amenda. 
SERRA pg i a e a 


! Astfel, spre exemplu, s-au considerat a fi sedii profesionale sediul unei secţii de poliție 
(Jud. Turda, sent. pen. nr. 406 din 6 noiembrie 2015, disponibilă pe www.rolii.ro), sediul 
profesional al unei persoane fizice autorizate de tip coafor (Jud. Avrig, sent. pen. nr. 30 din 
13 mai 2015, disponibilă pe www.rolii.ro), dar şi incinta unui magazin (Jud. Târgovişte, sent. 
pen. nr. 187 din 24 mai 2016, disponibilă pe www.rolii.ro) sau depozitul unor societăți 
(Jud. Cluj-Napoca, sent. pen. nr. 643 din 14 mai 2015, disponibilă pe www.rolii.ro). 

8. Tentativa 
Tentativa nu este sancționată. 


9. Aspecte procesuale 
Fapta se urmăreşte la plângerea prealabilă a-persoanei vătămate. 


10. Relaţia cu alte infracțiuni 
Relaţia cu infracțiunile de furt şi tâlhărie 
= Relația violării sediului profesional cu infracțiunea de furt sau tâlhărie se 
soluţionează în aceiaşi parametri ca cea dintre violarea de domiciliu şi aceste 
două infracțiuni. 

Având în vedere formele agravate ale infracțiunii de furt şi tâlhărie (furtul 
sau tâlhăria comisă prin violarea sediului profesional), infracţiunea va fi absorbită 
în mod legal în aceste forme agravate, formându-se în ambele cazuri o infracțiune 
complexă. 


VIOLAREA VIEȚII PRIVATE 


Sub denumirea de violare a vieții private, art. 226 C. pen. incri- 
minează o întreagă serie de conduite care aduc lezare acestei valori 
sociale. Astfel, se sancţionează: 

1. atingerea adusă vieții private, fără drept, prin fotografierea, 
captarea sau înregistrarea de imagini, ascultarea cu mijloace tehnice 
sau înregistrarea audio a unei persoane aflate într-o locuință sau 
încăpere ori dependinţă ținând de aceasta sau a unei convorbiri private; 

2. divulgarea, difuzarea, prezentarea sau transmiterea, fără drept, a 
sunetelor, convorbirilor ori a imaginilor prevăzute în alin. (1), către o 
altă persoană sau către public; 

3. plasarea, fără drept, de mijloace tehnice de înregistrare audio 
sau video, în scopul săvârșirii faptelor prevăzute în alin. (1) şi alin. (2). 


1. Rațiunea incriminării şi valoarea socială protejată 

Aşa cum însuşi nomen iuris-ul sugerează, infracţiunea de violare a vieții 
private vine să complinească lacunele din reglementarea anterioară în protecția 
conferită prin instrumente penale dreptului la viață privată al unei persoane. 

Inclusiv în Expunerea de motive se arată că justificarea infracțiunii de violare 
a vieții private se găseşte tocmai în voința legiuitorului de a întregi cadrul 
protecției penale a valorilor garantate de art. 8 din Convenția europeană pentru 
apărarea drepturilor omului şi a libertăților fundamentale. 

În reglementarea anterioară, protecţia dreptului la viață privată prin instru- 
mente de natură penală era, din această perspectivă, una extrem de limitată, 
normele penale găsindu-şi aplicabilitate doar în situaţii punctuale reglementate 
prin infracţiunea de violare a secretului corespondenţei — art. 195 C. pen. anterior 
(în cazul interceptării unor convorbiri telefonice, al divulgării conţinutului unei 
asemenea convorbiri etc.). 

Actuala reglementare acoperă însă o paletă semnificativ mai largă de 
conduite prin care viaţa privată a unei persoane fizice poate fi lezată, de la foto- 
grafierea, captarea sau înregistrarea de imagini până la ascultarea cu mijloace 
tehnice sau înregistrarea audio a unei persoane aflate într-o locuință sau ital 
ori dependință ţinând de aceasta sau a unei convorbiri private. 

Textul protejează viaţa privată a unei persoane, respectiv dreptul acesteia de 
a-şi desfăşura viaţa privată într-un mod izolat”, fără a fi expusă fără voia sa 
percepției unei alte persoane sau chiar publicului. 

Având în vedere conţinutul actelor de executare, credem că textul are în 
vedere exclusiv protejarea vieţii private a unei persoane fizice, nu şi protejarea 
dreptului la viață privată al persoanei juridice. 


2. Structura infracțiunii i 

Raportat la structura infracţiunii, observăm că protecția penală în acest caz 
este structurată pe trei niveluri: la un prim nivel se situează incriminarea actelor 
de pregătire pentru comiterea „supravegherii tehnice” a persoanei fizice [art. 226 
alin. (5) C. pen.], la un al doilea nivel se situează incriminarea ingerinţelor 
efective în viaţa privată a persoanei fizice [art. 226 alin. (1) C. pen.], iar la un 
ultim nivel este poziționată „informarea” publicului sau a unei alte persoane cu 
privire la conţinutul informaţiilor obţinute prin activitatea de "SR UgE re 
tehnică” a persoanei [art. 226 alin. (2) C. pen.]. 

Construcţia infracţiunii în această modalitate o: transformă într-una cu 
conţinuturi alternative, toate aceste conduite infracţionale putând fi reţinute în 
concurs în diferite combinații. 


A. Art. 226 alin. (1) C. pen. 

Art. 226 alin. 1 C. pen. incriminează atingerea adusă vieții private, fără 
drept, prin fotografierea, captarea sau înregistrarea de imagini, ascultarea cu 
mijloace tehnice sau înregistrarea audio a unei persoane aflate într-o locuință 
Sau încăpere ori dependinţă ținând de aceasta sau a unei convorbiri private. 


1. Subiectul activ 
Subiectul activ este general, fapta putând fi comisă atât de către o glia 
fizică, cât şi de către o persoană juridică. 

2. Latura obiectivă i senate 

În cazul acestei modalități de comitere, legiuitorul sancţionează activitatea 
efectivă de „supraveghere” a persoanei fizice, prin fotografierea, captarea sau 
înregistrarea de imagini, ascultarea cu mijloace tehnice sau înregistrarea audio a 
unei persoane aflate într-o locuinţă sau încăpere ori dependință ţinând de aceasta 
sau a unei convorbiri private. 


Fotografierea, captarea sau înregistrarea de imagini 

În ceea ce priveşte semnificaţia punctuală a fiecăruia dintre actele de exe- 
cutare, primul şi ultimul nu necesită explicaţii suplimentare. Referitor la captarea 
de imagini, credem că sintagma doreşte să cuprindă acele situaţii în care, prin 
intermediul unor mijloace „supratehnice” (de exemplu, sateliți sau drone), se 
reuşeşte captarea unor imagini de la o distanţă foarte mare, distanță care ar fi 
împiedicat „imortalizarea” persoanei fizice prin aparatura clasică. 

Oricare dintre acestei trei acte de executare primeşte semnificaţie penală doar 
atunci când este realizat asupra unei victime care se află într-o locuinţă, încăpere 
sau dependinţă. Această condiţie suplimentară este justificată tocmai de raţiunea 
incriminării faptei, respectiv protejarea dreptului la viață privată. Doar în aceste 
spaţii private putem discuta despre un exerciţiu „privat” al dreptului la viață 
privată. Dacă vorbim despre spaţii publice în care victima este fotografiată, ea se 
expune „ochiului” public prin propria sa voință. Astfel, aşa cum ea poate fi 
percepută în mod direct de către „supraveghetor”, la fel de bine ea va putea fi şi 
„imortalizată” prin fotografierea, captarea sau înregistrarea de imagini. 

O altă întrebare ridicată de formularea textului este în ce măsură actul de 
executare se poate reține dacă acțiunea de fotografiere, captare sau înregistrare de 
imagini se realizează atunci când victima se află nu în locuința personală, ci în 
locuinţa unei alte persoane. Din punctul nostru de vedere, tipicitatea faptei 
rămâne neafectată, acest spaţiu trebuind să fie considerat la fel de „izolat” ca 
locuinţa/încăperea/dependinţele aflate în proprietatea/folosința victimei, ipotezele 
fiind deci echivalente. 

Credem însă că restrângerea textului doar la realizarea „supravegherii” 
atunci când victima se află într-o locuinţă, încăpere sau dependință este nejusti- 
ficată. Din punctul nostru de vedere, ar fi fost mult mai sugestivă folosirea unei 
sintagme. mai largi, care să reuşească să surprindă principalul atribut al spaţiului 
în care victima este fotografiată sau înregistrată, respectiv caracterul privat al 
spaţiului ori caracterul său „izolat” de „ochiul public”. 

Formularea utilizată de legiuitor ridică probleme de tipicitate vizavi de acele 
ipoteze în care activitatea de fotografiere sau înregistrare nu are loc atunci când 
victima se află într-o locuinţă/încăpere sau dependință, ci într-un alt spațiu privat 
(spre exemplu, victima activităţii de supraveghere se află într-un local, închiriat 
pentru o seară, unde aceasta îşi celebrează ziua de naştere). 

Un alt aspect problematic al actului de executare este numărul de infracțiuni 
ce va fi reţinut în situaţia în care, în activitatea de fotografiere/captare sau înregis- 
trare de imagini a subiectului vizat de către autor, ajung să fie fotografiate, înre- 
gistrate etc. şi alte persoane, care nu prezintă interes direct pentru acesta. În 
opinia noastră, având în vedere că infracțiunea este una contra vieţii private, 
pluralitatea de subiecți pasivi atrage, cel puţin la nivel teoretic, reținerea unei 
pluralități de infracţiuni. Chiar dacă autorul nu doreşte î în mod direct „violarea” 
vieţii private a acestor victime „colaterale”, el acceptă că viaţa privată a acestora 
va putea fi „atinsă” prin activitatea de supraveghere a victimei principale. În acest 
caz, față de aceste persoane, se poate susține că fapta autorului ar fi comisă cu 
intenţie indirectă sau chiar intenţie directă de gradul al II-lea. Credem însă că, 
date fiind consecinţele serioase pe care pluralitatea de infracțiuni le atrage, 
tendinţa practicii judiciare va fi aceea de a reţine o singură infracțiune chiar şi în 
această ipoteză. 


Ascultarea cu mijloace tehnice Sau înregistrarea audio a unei persoane 
aflate într-o locuință sau încăpere ori dependință ţinând de aceasta sau a unei . 
convorbiri private 

În primul rând, remarcăm că pentru această a doua categorie de acte de 
executare textul nu mai impune condiţia suplimentară restrictivă ca respectiva 
convorbire a victimei să aibă loc într-o locuinţă/altă încăpere sau într-o dependință, 
adăugând acestei condiţii un scenariu alternativ mult mai larg, respectiv situaţia în 
care, indiferent de locul în care are loc, convorbirea are un caracter privat. 

În mod corect, în acest caz, legiuitorul insistă asupra caracterului privat al 
convorbirii, şi nu asupra locației în care aceasta are loc. Aşadar, infracțiunea va 
putea fi comisă în legătură cu orice convorbire, indiferent de spaţiul în care ea se 
desfăşoară, în măsura în care ea poate fi calificată ca o convorbire privată (deci 
inclusiv cu privire la o convorbire privată ce are loc într-un parc, într-un 
restaurant etc.). i 

În ceea ce priveşte ascultarea unei convorbiri, ea se referă la ascultarea în 
timp real a convorbirii purtate de către victimă cu o altă persoană/alte persoane. 
Textul acoperă doar acele situații în care ascultarea are loc cu mijloace tehnice, 
nu și atunci când autorul ascultă „natural” convorbirea privată dintre alte două 
persoane. În acest caz, vom discuta doar despre o indiscreție a acestuia, dar nu 
despre comiterea unei infracțiuni. 

Înregistrarea convorbirii implică stocarea conţinutului convorbirii BA Aa pe 
un suport magnetic sau optic de stocare a informaţiei. 

Având în vedere că noţiunea de „convorbire” implică, în oa natural, o 
pluralitate de persoane, ia naştere aceeaşi problemă a efectelor pe care această 
pluralitate de persoane le produce asupra numărului de infracțiuni de violare a 
vieții private. 

Pe de o parte, dat fiind că infracţiunea protejează dreptul la viaţă privată, care 
este un drept individual, s-ar părea că pluralitatea de participanţi la convorbire ar 
atrage automat o pluralitate de infracţiuni. Pe de altă parte, sesizăm = în acest 
caz suntem în prezența unei pluralități naturale de „subiecți pasivi”, ea fiind 
consecinţa firească şi naturală a actului de executare (o convorbire presupune cel 
puţin doi participanţi). Din acest unghi, pluralitatea de infracțiuni nu mai pare atât 
de bine întemeiată. Un argument în plus pentru această poziţie poate fi şi acela 
că, în reglementarea anterioară, asemenea situații de pluralitate naturală de 
subiecţi pasivi erau soluționate în favoarea unităţii de infracțiune. Spre exemplu, 
în cazul violării secretului corespondenţei regăsite în art. 195 C. pen. 1968, se 
optase pentru reținerea unei singure infracțiuni, deşi, raportat la cele mai multe 
acte de executare prevăzute de normă, exista o pluralitate naturală de subiecți 
pasivi (în cazul deschiderii unei corespondențe, subiecţi pasivi erau atât desti- 
natarul, cât şi expeditorul; în ipoteza interceptării unei comunicări la distanță, 
subiecți pasivi erau ambii participanți la convorbire etc.). 


Condiţii negative de tipicitate 

O incriminare nelimitată a acestor conduite ar fi intrat în coliziune cu liber- 
tatea presei şi dreptul opiniei publice de a fi informată. Aşa se explică de ce 
legiuitorul, în încercarea sa de a preîntâmpina asemenea conflicte, a reglementat 


în mod explicit câteva situaţii particulare în care fapta nu este tipică [art. 226 
alin. (4) C. pen.]. 


a) Fapta este comisă de către cel care a participat la întâlnirea cu persoana 
vătămată în cadrul căreia au fost surprinse sunetele, convorbirile sau imaginile, 
dacă í justifi că un interes legitim 

În această primă ipoteză, fapta nu este tipică dacă cel care a surprins 
sunetele, convorbirile sau imaginile este o persoană care a participat la întâlnirea 
cu persoana vătămată, în cadrul căreia s-a realizat activitatea de „supraveghere”. 

= Lipsa de tipicitate a faptei se justifică prin aceea că cel care „imortalizează” 
sunetele, convorbirea sau imaginile a avut consimțământul victimei de a participa 
în mod nemijlocit la acest exercițiu punctual al dreptului său la viață privată, 
astfel că o atare conduită nu mai poate fi calificată ca o violare nepermisă a vieții 
private. Toate aceste informaţii nu au un caracter privat pentru autorul conduitei, 
cât timp tocmai persoana „vătămată” i-a conferit dreptul de a participa în mod 
direct la această „desfăşurare” a vieţii sale private. 

Mai precizăm că această clauză de non-tipicitate este în acord cu prevederile 
art. 139 alin. (3) C. pr. pen., care permit părţilor sau altor persoane să realizeze 
înregistrări care constituie mijloace de probă în procesul penal, atunci când 
acestea privesc propriile convorbiri sau comunicări pe care le-au avut cu tertii. 

În toate situaţiile însă, având în vedere că persoana supravegheată şi-a dat 
acordul doar la participarea autorului la acest exerciţiu punctual al vieţii sale 
private, nu şi la fotografierea sau captarea sunetelor etc., autorul va trebui să-şi 
justifice conduita pana a interes legitim. 


b) Persoana vătămată a acționat Gmin cu intenția de a fi văzută ori auzită 
de făptuitor 

La fel ca în prima ipoteză, excluderea naam se nindaike pe voința 
presupusei victime de „a se expune public”. Din acest motiv, din perspectiva 
„autorului”, acțiunile victimei nu mai reprezintă un exercițiu privat al Puhi 
acesteia la viață privată. 

Astfel, dacă tocmai persoana pe care norma intenționează să o protejeze de 
ingerințe nedorite în dreptul său la viață privată acționează în ideea perceperii 
sale auditiv sau vizual de către autor, ar fi fost puțin logic ca autorul să fie 
sancționat pentru adoptarea conduitei dorite chiar de către victimă (perceperea 
conduitei persoanei supravegheate şi chiar „imortalizarea” sa prin captarea de 
imagini, sunete sau convorbiri). 


In ambele situaţii [pct. a) şi b)], vorbim despre un „consimțământ” al victimei, 
care, prin conduita sa, acceptă scoaterea acţiunilor sale din sfera privată în sfera 
„publică”?. 


c) Făptuitorul surprinde săvârşirea unei infracțiuni sau contribuie la 
dovedirea săvârșirii unei infracțiuni 

Această a treia condiţie negativă de tipicitate se justifică prin conflictul 
generat de două interese sociale contrare, respectiv dreptul individual la viață 
privată al persoanei „supravegheate? şi un interes social supraindividual de 
„înfăptuire a justiţiei”, prin asigurarea cadrului necesar pentru probarea comiterii 
unei infracțiuni, fie prin surprinderea săvârşirii unei infracțiuni, fie prin surprin- 
derea acelor împrejurări care contribuie la dovedirea săvârșirii unei infracțiuni, 
Având în vedere prevalența ultimului interes față de primul, activitatea de 
„supraveghere” a victimei nu va mai fi realizată fără drept. 

În mod evident, incidenţa acestei cauze de non-tipicitate va fi cel mai des 
invocată în practică în cazul metodelor speciale de supraveghere sau cercetare 
(art. 138-153 C. pr. pen.), care se suprapun, din perspectiva conţinutului, peste 
actele de executare cuprinse în norma de incriminare. În această materie, o atare 
prevedere era cvasiinutilă, având în vedere incidenţa autorizării legii, autorizare 
care transforma fapta dintr-una comisă fără drept într-una € comisă cu drept şi, ca 
atare, netipică. 

Prevederea expresă a acestei cauze de TR crt fără nicio nuanţare la 
nivelul calităţii „făptuitorului”, nu face decât să provoace discuţii vizavi de sfera 

sa de întindere. În lipsa vreunei circumstanţieri a calității agentului care poate 
realiza asemenea activităţi de supraveghere, putem concluziona că orice 
persoană, fără competenţe formale în domeniu, are permisiunea dreptului penal 
de a-şi aroga rolul de investigator privat, prin realizarea unei supravegheri asupra 
unei alte persoane, în timpul săvârșirii unei infracțiuni sau pentru probarea 
săvârşirii unei infracțiuni. | 

Vizavi de întinderea efectelor acestei cauze de atipicitate, trebuie întâi precizat 
că ea acoperă strict actul de supraveghere prin care autorul surprinde săvârşirea 
unei infracțiuni sau contribuie la dovedirea săvârșirii unei infracţiuni. Aşadar, dacă 
această surprindere are loc în cadrul unei supravegheri care deja s-a întins pe o 
perioadă de timp anterioară acestui moment, doar actul de „supraveghere” ce 
respectă condiţia negativă de tipicitate nu va fi tipic. Din această cauză, chiar dacă, 
la prima vedere, textul pare să încurajeze activităţile investigative „private”, 
limitele sale intrinsece ne arată că textul are în vedere excluderea tipicității doar 
pentru acele situaţii în care activitatea de supraveghere surprinde momente 
probatorii punctuale, relevante în mod direct pentru dovedirea infracțiunii. 

În ciuda acestor restricţii de aplicabilitate, credem că clauza de atipicitate 
rămâne în continuare prea largă şi poate ajunge să acopere mult mai mult decât 
ceea ce a fost intenţia reală a legiuitorului să legitimeze. 

Astfel, textul permite eludarea normelor privind condiţiile de autorizare a 
metodelor speciale de cercetare şi supraveghere, putându-se ajunge la situaţii în 
care organele de urmărire penală vor putea profita de largheţea acestei cauze 
pentru „ocolirea” condiţiilor stricte în care activitatea de supraveghere operativă 
poate fi realizată. Un asemenea risc este cu atât mai mare cu cât art. 139 alin. (3) 
ultima teză C. pr. pen. stabileşte că orice alte înregistrări pot constitui mijloace de 
probă în procesul penal în măsura în care nu sunt interzise de lege. Or, în 
condiţiile în care însuşi dreptul penal conţine o asemenea legitimare, este clar că 
efectele sale ar putea conduce la arbitrarul ce se doreşte a fi evitat prin reglemen- 
tarea strictă în dreptul procesual penal a condiţiilor de supraveghere operativă. 

Condiţia de non-tipicitate este problematică şi dintr-un alt punct de vedere. 
Vizavi de surprinderea unor momente care pot proba săvârşirea unei infracţiuni; 
textul permite făptuitorului să realizeze el însuşi, chiar la momentul acțiunii sale, 
un „examen juridic” vizavi de pertinența şi concludenţa informaţiilor surprinse 
din perspectiva vocației lor probatorii. Eventualele greșeli de evaluare pot ajunge 
să nu mai conteze, autorul putând invoca o eroare asupra acestor caracteristici. O 
asemenea „apărare” va produce aceleaşi efecte, respectiv înlăturarea tipicității, 
însă nu din perspectivă obiectivă, ci din perspectivă subiectivă. 

Evaluarea juridică impusă făptuitorului este mai puţin problematică în cazul 
surprinderii unor împrejurări ce ţin de momentul săvârșirii infracțiunii, O 
asemenea realitate fiind mai uşor perceptibilă. În orice caz, şi în această situaţie, 
dacă, faptic, ceea ce autorul surprinde nu este faptul săvârşirii unei infracțiuni, CI 

aparenţa săvârşirii unei infracțiuni, autorul va putea invoca o eroare similară 
asupra tipicităţii faptei cu aceleaşi efecte asupra laturii subiective a faptei 
(transformarea intenţiei în culpă). 


d) Făptuitorul surprinde fapte de interes public, care au semnificație pentru 
viața comunităţii şi a căror divulgare prezintă avantaje publice mai mari decât 
prejudiciul produs persoanei vătămate 

Ultima condiţie negativă de atipicitate doreşte să rezolve cel mai important 
conflict ce va fi generat prin incriminarea acestor conduite, respectiv violarea 
vieţii private de către presă, „în numele” dreptului opiniei publice de a fi infor- 
mată şi al libertăţii presei. | 

Inclusiv în Expunerea de motive se face referire explicită doar la această 
condiție negativă de tipicitate, arătându-se că reglementarea a fost concepută de 
aşa manieră încât să nu pună obstacole în calea exercitării de către presă a 
rolului său într-o societate democratică. | 

În lipsa altor repere, elementele ce intră în structura acestei condiții negative 
se vor determina prin considerarea reperelor jurisprudențiale trasate în jurispru- 
dența CEDO! cu privire la limitele libertăţii de exprimare a presei. 

În cadrul acestui proces, se vor pune în balanță interesul public, în sensul în 
care informaţiile obținute prin activitatea de supraveghere au semnificaţie pentru 
viața comunităţii, şi interesul individual al persoanei, care are dreptul la un 
exercițiu liber al dreptului la viață privată. O pondere superioară va trebui să-l 
aibă interesul public, căci doar în aceste condiții, se justifică Buetilicarear, 
dreptului la viață privată al persoanei. 


În final, mai trebuie precizat că reglementarea explicită a câtorva cauze de 
atipicitate speciale nu trebuie să determine concluzia că situaţiile generale-care ar 
conferi acestor fapte caracter legitim trebuie excluse. Ca atare, îşi vor găsi în 
continuare aplicabilitate toate acele situaţii care înlătură caracterul ilicit al 
conduitei, prevăzute în Partea generală (exercitarea unui drept, autorizarea legii, 
Chiar şi stare de necesitate sau legitimă apărare). 


3, Forma de vinovăţie (latura subiectivă) 
In această primă formă, fapta se comite cu intenţie directă sau eventuală. 


4. Sancțiunea | 
Fapta se sancţionează cu închisoare de la o lună la 6 luni sau amendă. 
| i 
LA se vedea R. Chiriţă, Convenția europeană... , op. cit., pp. 536-569, privind limitele 
art. 10 din Convenţie. l 

5. Aspecte procesuale pes 
Fapta se urmăreşte la plângerea realni a persoanei vătămate. 


6. Relația cu alte infracțiuni 

Relația cu infracțiunea de hărțuire 

Relația infracțiunii de violare a vieții private cu cea de hărțuire a fost 
anani în cadrul comentariului art. 208 C. pen. Din punctul nostru de vedere, în 
baza. motivelor acolo dezvoltate, atunci când conduita autorului îndeplineşte 
tipicitatea ambelor fapte, cele două vor fi reținute în concurs. 


- B. Art. 226 alin. (2) C. pen. 


1: Rațiunea incriminării şi valoarea socială protejată 

În al doilea alineat al art. 226 C. pen. este sancționată următoarea „etapă” în 
încălcarea vieţii private a persoanei, respectiv transferarea informaţiilor obţinute 
prin activitatea de supraveghere prevăzută în primul alineat din sfera privată în 
sfera publică, prin divulgarea, difuzarea, prezentarea sau transmiterea, fără drept, 
a sunetelor, convorbirilor ori a imaginilor către o altă persoană sau către public. 

Şi în această situaţie, ceea ce se protejează este dreptul la viaţă privată al 
persoanei fizice. Atunci când informaţia privată se referă la mai multe persoane, 
pentru fiecare dintre acestea se va reţine o infracţiune de violare a vieții private în 
această formă. 


2. Latura obiectivă 

Prin al doilea alineat al art. 226 C. pen., legiuitorul sancţionează divulgarea, 
difuzarea, prezentarea sau transmiterea, fără drept, a sunetelor, convorbirilor ori a 
imaginilor prevăzute în alin. (1), către o altă persoană sau către public. 

Semnificaţia penală a actelor prevăzute de către legiuitor prezintă două 
premise comune. 

În primul rând, „publicarea” informaţiei eiie să aibă ca obiect sunete, 
convorbiri sau imagini obținute printr-o conduită prevăzută în alin. (1). Chiar 
dacă textul aşa pare să sugereze, subliniem că nu este necesar ca sunetele, 
convorbirile sau imaginile să provină dintr-o conduită tipică prevăzută în 
alin. (1). Prin această precizare, legiuitorul nu a dorit decât să clarifice prove- 
niența materială a acestor informaţii. Astfel, fapta va putea fi reţinută chiar Şi 
atunci când divulgarea se referă la sunete, imagini sau convorbiri obținute în mod 
legal [spre exemplu, într-un caz în care a fost incidentă condiţia negativă de 
tipicitate prevăzută de art. 226 alin. (4) lit. c) C. pen.], care apoi au fost divulgate 
fără drept. 

“Textul are, aşadar, în vedere inclusiv sancţionarea „scurgerilor de informaţii” 
de la organele de urmărire penală înspre mass-media, referitoare la fotografii, 

imagini captate sau înregistrări ale unor convorbiri private obţinute de. către 
organele statului în urma unei activităţi autorizate de supraveghere. Chiar dacă 
obținerea informaţiilor relevante a fost realizată în mod legitim, divulgarea 
acestor date este făcută fără drept, ea fiind exterioară singurului cadru în care 
divulgarea ar putea fi făcută cu drept, respectiv cadrului procesual penal. 

În al doilea rând, pentru a putea discuta despre o atingere a vieţii private, 
divulgarea trebuie să se refere la informaţii care au în continuare un caracter 
privat. Astfel, fapta nu va putea fi reţinută atunci când, prin conduita sa, autorul 
nu face decât să transmită mai departe o informaţie care a apărut deja în spaţiul 
public. Spre exemplu, nu va comite această faptă cel care divulgă unei alte 
persoane conţinutul unei convorbiri private dintre două persoane, conţinut care a 
fost anterior publicat într-un mijloc de informare în masă. 

Raportat la semnificaţia punctuală-a actelor de executare, divulgarea se 
referă la acţiunea de transmitere nemijlocită a informaţiei cu acest conținut 
(imagini, sunete, convorbiri) către o altă persoană. 

Difuzarea are o notă mai „impersonală”, ea implicând transmiterea eee 
mației unui număr nedeterminat de persoane prin mijloace de comunicare în 
masă (mass-media). 

Transmiterea se referă la situaţia comunicării informaţiei unei alte persoane 
prin mijloace de comunicare la distanţă. 

Prezentarea informaţiei se referă la situaţiile în care informaţia este comu- 
nicată unui număr nedeterminat de persoane în mod nemijlocit. 

Deşi am încercat să delimităm aceste acte de executare, intuind doar care ar 
putea fi, în viziunea legiuitorului, elementele de particularitate ale fiecăruia dintre 
ele, nu putem să nu observăm formularea redundantă din textul de incriminare. În 
opinia noastră, toate acestea ar fi putut fi cuprinse într-o formulare mult mai 
simplă, respectiv „divulgarea sau difuzarea unor informaţii având ca obiect sunete, 
imagini sau convorbiri obţinute prin acțiunile prevăzute în primul alineat”. 

O altă problemă ridicată de text este următoarea: care va fi semnificaţia 
penală a faptei celui care, după ce i-a fost transmis conţinutul unor convorbiri, 
Sunete, imagini etc., transmite unei alte persoane această informaţie? Va mai fi 
tipică fapta de divulgare sau textul de incriminare are în vedere doar primul act 
de divulgare a acestei informaţii? 

În opinia noastră, dacă transmiterea iniţială a informaţiei nu a fost făcută 
unui număr nedeterminat de persoane, astfel încât să putem discuta despre 
dobândirea unui caracter public al informaţiei, fapta continuă să rămână tipică. 
Odată cu a doua transmitere, se perpetuează sau agravează atingerea adusă vieții 
private a persoanei vătămate, prin faptul că „circulaţia” informaţiei de la o 
persoană la alta sporeşte riscul ca în final aceasta să fie transformată în informație 
publică. În mod evident, pentru a putea fi reţinută tipicitatea în cazul celei de-a 
doua acţiuni de transmitere, autorul trebuie să cunoască izvorul primar al 

informaţiei [o conduită prevăzută la alin. (1)], dar şi faptul că informaţia nu a 
intrat încă în spaţiul public. O eventuală eroare asupra oricăruia dintre aceste 
elemente va produce efectele aferente la nivelul laturii subiective. . 

“Putem concluziona că, în acest caz, legiuitorul impune o obligaţie generală 
de discreţie, orice persoană care a intrat în posesia unei asemenea informaţii 
fiind obligată la „tăcere”, în situația în care informația nu a intrat în „spațiul 
public”. Orice contribuţie a vreunei persoane la transformarea informației 
dintr-una privată într-una publică este sancționată prin prezenta normă. 

În ceea ce priveşte condiţiile negative de tipicitate, nici în acest caz fapta 
nu va fi tipică atunci când conduita autorului este realizată cu drept. „Dreptul” 
poate decurge fie din unele dintre situațiile particulare prevăzute în art. 226 
alin. (4) C. pen. (analizate în detaliu supra), fie din situaţiile generale care înlătură 
caracterul ilicit al unei conduite (exercitarea unui drept, autorizarea legii etc.). 


3. Forma de vinovăţie (latura subiectivă) 
Si în acest caz, infracțiunea se poate comite atât cu intenţie directă, cât şi cu 
intenţie eventuală. i | 


4. Sancțiunea 
Fapta se sancţionează cu închisoare de la 3 luni la 2 ani sau amendă. 


5. Aspecte procesuale | 
Fapta se urmăreşte la plângerea prealabilă a persoanei vătămate. 


6. Relaţia cu alte infracțiuni 

a) Relația cu infracţiunea prevăzută de art. 226 alin. (1) C. pen. 

Între cele două există o conexitate clară, prima constituind uneori „izvorul” 
imaginilor, sunetelor sau convorbirilor ce sunt apoi divulgate/difuzate/transmise/ 
prezentate. i 

= În opinia noastră, cele două infracțiuni sunt autonome, reprezentând „stadii” 
diferite ale atingerii aduse vieții private. Inclusiv limitele sancțiunii prevăzute în cazul 
celor două sugerează o atare ierarhie legală a intensității lezării valorii sociale. 

Aşadar, dacă în cazul infracțiunii prevăzute de art. 226 alin. (1) C. pen. 
vorbim despre o încălcare a vieții private a victimei prin surprinderea acesteia de 
către autor, în cazul infracţiunii de la alineatul secund discutăm despre o lezare a 
vieţii private într-o manieră mai agresivă, prin faptul că viaţa privată a victimei 
ajunge să fie în. concret expusă, prin comunicarea informaţiilor obţinute altor 
persoane şi uneori chiar prin aducerea neconsimțită a informaţiei din sfera privată 
în sfera publică (în cazul difuzării informației). 

De aceea, credem că cele două infracțiuni vor trebui reținute în concurs. 

b) Relaţia cu infracțiunea de violare a secretului corespondenţei 

Cele două norme au o zonă de reglementare comună, respectiv incriminarea 
actului de interceptare şi de divulgare a conţinutului unei convorbiri. 

Această supraaglomerare de incriminări pentru aceeaşi conduită provine din 
„scindarea” conduitelor care lezează la nivel conceptual aceeaşi valoare socială, 
prin recalificări artificiale şi, am spune noi, chiar 'incorecte ale unora dintre 
acestea ca fiind, de fapt, acţiuni prin care s-ar aduce atingere altor valori sociale 
(îndeplinirea conformă a atribuţiilor de serviciu în cazul violării secretului 
corespondenţei). 

Strict raportat la problema supusă aici discuţiei, sesizăm că, pe de o parte, 
caracterul privat al convorbirilor dintre două persoane este protejat printr-o normă 
ce 'doreşte să protejeze viaţa persoanei — violarea vieții private. Pe de altă parte, 
aceeaşi conduită este protejată printr-o infracţiune care, în mod artificial, a fost 
„transformată” de către legiuitor într-o infracțiune de serviciu, ea rămânând, 
conceptual, o infracţiune contra vieţii private — violarea secretului corespondenței. 

În opinia noastră, cele două norme pot fi delimitate printr-un criteriu la fel de 
„artificial” şi nefiresc: atunci când discutăm despre interceptarea/divulgareă 
conținutului unei convorbiri ce a avut loc în mod nemijlocit între participanţi, 
vom reţine infracţiunea de violare a vieţii private, iar atunci când discutăm despre 
divulgarea unei convorbiri sau comunicări care a avut loc prin mijloace de 
comunicare la distanță, vom discuta despre infracțiunea de yee a secretului 
corespondentei. 

Oricum, pentru a evita asemenea suprapuneri inutile şi delimitări atitea 
ar fi de dorit ca legiuitorul să traseze într-o manieră clară modul în care trebuie 
realizată demarcarea dintre cele două fapte. 


C. Art. 226 alin. (5) C. pen. 


1. Rațiunea incriminării şi valoarea socială protejată 

Ultimul alineat al art. 226 C. pen. sancţionează plasarea, fără drept, de 
mijloace tehnice de înregistrare audio sau video, în scopul săvârşirii faptelor 
prevăzute în alin. (1) şi alin. (2). La nivel conceptual, textul nu reprezintă decât o 
incriminare distinctă a actelor de pregătire a infracţiunilor anterior analizate. 
Această incriminare distinctă prezintă însă o anomalie majoră, actele de pregătire 
fiind sancţionate de legiuitor semnificativ mai drastic decât însăşi realizarea 
finalităţii pentru care acestea au fost comise [mai exact, comiterea infracțiunii 
prevăzute de alin. (1) şi (2)]. 

La fel ca în cazul oricărei infracțiuni-obstacol, incriminarea distinctă a 
actelor de pregătire echivalează cu o intervenţie „proactivă” a dreptului penal, 
prin care se urmăreşte împiedicarea creării contextului necesar pentru lezarea 
efectivă a vieţii private prin conduitele efectiv ofensive. 

Ceea ce se protejează prin acest text rămâne viața privată a persoanei, 
protecţia fiind de această dată una indirectă. =~ 
2. Subiectul activ 
Subiectul activ este general. 


3. Latura obiectivă | 

Actul de executare prevăzut de normă constă în plasarea fără drept de 
mijloace tehnice de înregistrare audio sau video. 

Locaţiile în care asemenea mijloace tehnice se pot plasa pot fi o locuință sau 
dependinţă!, precum şi orice altă locaţie în care autorul prefigurează că persoana 
vătămată urmează să aibă o convorbire de natură privată. 

„Mijloacele tehnice ce pot fi plasate în acest scop sunt microfoanele, camerele 
video sau orice alt dispozitiv tehnic prin care se poate realiza fotografierea, 
înregistrarea video sau audio a persoanei, respectiv a unei convorbiri private. 

Prin poziţionarea acestei infracţiuni după reglementarea condiţiilor negative 
de tipicitate, legiuitorul pare să insinueze că, în cazul acestei conduite infracţio- 
nale, ele nu ar fi eficace. O atare poziţie a legiuitorului pare a fi cel puţin 
nefirească, nepărând logică opţiunea sa de a exclude tipicitatea în cazul actului 
final [comiterea acţiunii prevăzute de alin. (1) sau (2)], însă nu şi în cazul actelor 
de pregătire a actului final [art. 226 alin. (5) C. pen.]. Cu alte cuvinte, la prima 
vedere, pare inexplicabil de ce legiuitorul ar alege să excludă tipicitatea în cazul 
captării de imagini, dar să nu excludă tipicitatea pentru plasarea instrumentelor 
prin care această acțiune poate fi realizată. 

Dacă în cazul plasării de instrumente într-o locuință sau dependință o 
asemenea opțiune ar putea fi justificată, fiind greu de înţeles cum s-ar putea 
acorda, în afara condiţiilor prevăzute de lege (percheziţia domiciliară), un drept 
de violare a domiciliului unei persoane, în cazul plasării de dispozitive în spaţii 
publice pentru înregistrarea unor convorbiri private alegerea legiuitorului pare 
puţin mai greu de înţeles. | 

În opinia noastră, textul trebuie interpretat într-o manieră logică şi, ca atare, 
trebuie acceptat că, şi în acest context, condiţiile negative de tipicitate pot primi 
eficacitate. Altfel, textul ar conduce la concluzia că, de fapt, este acceptată doar 


1 Spre exemplu, într-o speţă s-a dispus trimiterea în judecată pentru comiterea infrac- 
țiunii de violare a vieții private în această modalitate de comitere, raportat la fapta inculpatului 
care, ajutat de un complice, a pătruns în locuința fostei sale soţii şi, fără consimțământul 
acesteia, a instalat un mijloc tehnic de înregistrare video, disimulat într-un ceas electronic 
(achiziționat de către o persoană de pe un site de vânzări on-line), în scopul obţinerii unor 
imagini care să conţină detalii din viața privată a acesteia — pentru detalii, a se vedea 
htp://www.pna.ro/comunicat.xhtml?id=7469. 

„Supravegherea” întâmplătoare a victimei, nu şi cea premeditată (prin plasarea 
dispozitivelor), deşi în ambele cazuri există un drept care autorizează această 
conduită. 

Aşadar, de lege ferenda, credem că este necesar ca legiuitorul să clarifice 
într-o manieră expresă problema incidenţei condiţiilor negative de tipicitate prin 
raportare la plasarea de dispozitive pentru fotografierea, captarea de imagini, 
înregistrarea unei convorbiri private etc. 


4. Forma de vinovăţie (latura subiectivă) 

Fapta se comite cu intenție directă sau eventuală. Chiar dacă acţiunile 
autorului trebuie caracterizate printr-un scop special, cel al realizării unuia dintre 
actele prevăzute la alin. (1) şi (2) ale art. 226 C. pen., credem că această condi- 
ționare la nivelul scopului nu înlătură posibilitatea comiterii faptei cu intenție 
eventuală. 


5. Sancţiunea 

Sancţiunea prevăzută de lege este închisoarea de la unu la 5 ani. Remarcăm, 
în primul rând, o necorelare a acestor limite cu limitele sancţionatorii siae 
în cazul primelor două conduite (conduitele finale). 

Aşa cum am arătat, din punct de vedere conceptual, plasarea de dispozitive 
este un act de pregătire raportat la infracțiunile prevăzute de art. 226 alin. (1) şi 
(2) C. pen. Discrepanţa dintre sancţiunile prevăzute pentru actul de pregătire 
incriminat distinct şi conduita infracţională finală, de ordinul anilor, devine, la 
nivel conceptual, greu justificabilă. Se impune şi din acest punct de vedere o 
intervenţie a legiuitorului, prin care să repună aceste limite în ierarhia lor 
firească, prin raportare la natura unei infracţiuni faţă de cealaltă. 


6. Aspecte procesuale 

Având în vedere poziţionarea alineatului care stabileşte un regim derogatoriu 
de la principiul oficialități [art. 226 alin. (3)], respectiv anterior normei de 
incriminare aici analizate [art. 226 alin. (5)], trebuie să concluzionăm că, în acest 


caz, fapta se urmăreşte din oficiu. 


7. Relaţia cu alte infracțiuni 

Relaţia cu art. 226 alin. (1) şi (2) C. pen. 

Aşa cum am arătat, actele de executare incriminate prin această normă 
reprezintă un exemplu de incriminare distinctă a actelor de pregătire. Chiar dacă 
firesc ar fi ca actul de pregătire să fie absorbit în mod natural în conduita infrac- 
țională finală, limitele sancţionatorii semnificativ mai mari în cazul infracțiunii de 

plasare ne împiedică să pledăm pentru o asemenea absorbţie, chiar şi atunci când 
cele două conduite sunt comise în aceeași împrejurare. O concluzie contrară ar 
încălca o altă regulă esenţială a absorbției naturale, respectiv faptul că infrac- 
țiunea absorbită trebuie să aibă nişte limite sancţionatorii inferioare celor ale 
infracțiunii absorbante. 

Ca atare, chiar dacă la nivel conceptual soluţia pare a fi excesivă, raportat la 
aceste diferențe semnificative de pedeapsă, trebuie să concluzionăm că infrac- 
iunea prevăzută de art. 226 alin. (5) C. pen. nu va putea fi absorbită în art. 226 
alin. (1) sau (2) C. pen., ea fiind reținută în concurs cu oricare dintre acestea. 


DIVULGAREA SECRETULUI PROFESIONAL 


Art. 227 C. pen. incriminează divulgarea, fără drept, a unor date 
sau informaţii privind viața privată a unei persoane, de natură să aducă 
un prejudiciu unei persoane, de către acela care a luat cunoştinţă 
despre acestea în virtutea profesiei ori funcției şi care are obligația 
păstrării confidenţialităţii cu privire la aceste date. | 


1. Rațiunea incriminării şi valoarea socială protejată 

Textul vizează protejarea vieţii private, prin împiedicarea divulgării unor 
informaţii de natură privată din partea celor care iau la cunoştinţă despre infor- 
maţii confidenţiale legate de o persoană fizică sau juridică. Lipsa unei asemenea 
incriminări ar determina riscul unei „expuneri” totale a persoanei, publicului sau 
altor persoane, neexistând niciun instrument coercitiv care să-l determine pe cel 
care a intrat în posesia secretului profesional să nu-l divulge unei alte persoane. 

Pentru reținerea infracţiunii este necesar, drept condiţie preexistentă, ca între 
făptuitor şi victimă să fi intervenit în prealabil o legătură cu caracter profesional, 
legătură în baza căreia autorul a luat cunoştinţă de date sau informaţii ce consti- 
tuie secret profesional privitoare la viaţa privată a acelei persoane. 


2. Subiectul activ | 

Infracţiunea este una cu subiect activ special, şi anume persoana căreia, în 
virtutea profesiei sau funcției, i se încredințează date cu caracter confidenţial 
(avocat, medic, preot, psiholog etc.). Infracţiunea nu se poate comite de o 
persoană juridică în calitate de autor. 

În practica judiciară s-a pus problema momentului de la care avocatul are 
obligaţia de confidenţialitate generată de calitatea sa de avocat. Astfel, a apărut 
întrebarea dacă poate fi justificată de obligaţia de păstrare a secretului profesional 
fapta avocatului care, deşi nu încheiase un contract de asistenţă juridică în formă 
„scrisă cu clientul său, a refuzat să dea declaraţii în calitate de martor în legătură 

cu discuţiile pe care le-a avut cu clientul cu care încheiase un contract de 
asistenţă juridică în formă verbală!. 


3. Latura obiectivă 

Infracţiunea este una comisivă. 

Pentru ca fapta să fie tipică, este necesar să existe o acţiune de divulgare de 
date sau informaţii privind viaţa dpi a unei persoane, de natură să 
aducă un prejudiciu. 

Reprezintă date sau informaţii privind viaţa privată a unei persoane orice 
fapte, împrejurări, manifestări legate de viaţa personală a cuiva, care, prin natura 
lor, prin voinţa celui la care se referă sau potrivit legii, nu trebuie cunoscute de 
alte persoane?. În doctrină s-a reţinut că aceste date sau informaţii pot fi încre- 
dințate direct agentului de către persoana care le cunoaşte în cadrul exercitării 
profesiei de către primul sau pot fi cunoscute prin natura competenţelor pe care 
agentul le are?. 

Nu îndeplinesc această condiţie acele date sau informaţii care sunt de 
notorietate sau care, deşi se referă la viața privată a unei persoane, au ajuns 
într-un fel sau altul în spaţiul public. | | 

Divulgarea trebuie să se facă fără drept. Pot fi divulgate date sau infor- 
maţii dacă există un consimțământ în acest sens al titularului valorii sociale sau o 
obligație legală de denunţare a unei fapte cu caracter infracțional. | 

Există şi câteva ipoteze „sensibile” care generează un conflict între prote- 
jarea vieţii private a persoanei şi alte valori sociale sau interese publice. 

De exemplu, în cursul unei consultații, o persoană îi mărturiseşte avocatului 
că a comis o infracţiune de omor. În acest caz, avocatul se confruntă cu două 
obligaţii de natură contrară: dacă acesta alege să denunțe fapta autorităţilor, el 
comite infracțiunea incriminată de art. 227 C. pen., iar dacă el păstrează secretul 
profesional, aşa cum pretinde art. 227 C. pen., fapta sa poate fi considerată ca 
fiind o nedenunţare (art. 266 C- pen.). 

În ciuda pravităţii faptei din exemplul anterior, trebuie să acceptăm că, dacă 
avocatul ar fi obligat să denunțe ceea ce află în cursul exercitării profesiei sale, 
atunci principiile după care se guvernează activitatea avocatului ar fi grav lezate. 
Într-un atare scenariu, nu ar mai putea fi imaginată o apărare eficientă atunci când 
justiţiabilul ştie că avocatul în care trebuie să aibă încredere îl poate denunța. 

Informaţii sau date privitoare la viaţa privată pot fi divulgate dacă identitatea 
persoanei nu este dezvăluită. Spre exemplu, un avocat care este şi cadru didactic 


! Pentru o stare de fapt de acest tip şi analiza aferentă a tipicităţii faptei în cazul comiterii 
de către un avocat, a se vedea ICCJ, dec. nr. 502 din 21 februarie 2012, disponibilă pe 
Www.Scj.ro. 

2 T. Toader, op. cit., p. 125. 

3 Noul Cod penal. Comentarii pe articole, p. 389. 

poate oferi studenţilor săi exemple. practice întâlnite de acesta în activitatea de 
avocat, cu condiţia de a nu divulga identitatea reală a persoanelor implicate. 

Obligaţia de confidenţialitate a datelor există cu privire la oricare persoană 
ale cărei date sau informaţii referitoare la viața privată sunt cunoscute de autor în 
exercitarea profesiei sau funcţiei sale.“ Spre exemplu, un psiholog nu poate 
dezvălui informaţii cu privire la viața privată a fiicei pacientului său, în condiţiile 
în care acesta a aflat acele informaţii în cadrul consilierii psihologice a părintelui 
respectivei persoane. . | | 

Datele sau informaţiile obiect al divulgării trebuie să fie de natură să 
aducă un prejudiciu unei persoane. Această aptitudine se analizează în concret. 
Astfel cum reiese din norma de incriminare, nu este obligatoriu ca un astfel de 
prejudiciu să se şi producă în concret. Având în vedere că legiuitorul nu face 
nicio precizare suplimentară, prejudiciul poate fi de orice natură, morală sau 
patrimonială. 


4. Forma de vinovăţie (latura subiectivă) 

Infracţiunea se comite cu intenţie directă sau eventuală. | 

Fapta se consumă în momentul în care se divulgă datele secrete fără drept, 
acţiune de natură a produce un prejudiciu persoanei vătămate. 


5. Participaţia | 
Coautoratul nu este posibil, deoarece obligaţia de a păstra secretul profe- 
sional este una personală?. 


6. Tentativa 
“Tentativa nu este incriminată. 


7. Sancţiunea 
Infracţiunea se pedepsește cu închisoare de la 3 luni la 3 ani sau cu amendă. 


8. Aspecte procesuale 


Acţiunea penală se pune în mişcare la plângerea prealabilă a persoanei 
vătămate. 


1 O.A. Stoica, op. cit., p. 122. 
-2 În acelaşi sens, a se vedea V. Cioclei, Drept penal. Partea specială I, precit., p. 224. 

CAPITOLUL XI 
Infractiuni contra înfăptuirii justiţiei 


Noţiuni generale 


În orice sistem penal, infracțiunile contra înfăptuirii justiţiei joacă rolul de 
sprijin principal pentru desfăşurarea în bune condiții a procedurilor judiciare. 

Din păcate, experiența românească a dovedit că mijloacele de protecție 
penală a înfăptuirii justiției au fost aplicate timid şi neconvingător. Ținând cont - 
de numărul de persoane care fac declarații mincinoase, care încearcă să 
determine mărturii mincinoase sau care depun plângeri penale pentru a împiedica 
desfăşurarea unui proces civil sau din motive ce nu au legătură cu înfăptuirea 
justiţiei, apare întrebarea dacă această stare de fapt se reflectă şi în condamnările 
pentru astfel de fapte. Răspunsul este, evident, negativ, existând, de exemplu, 
puţine cazuri de condamnări pentru infracțiunea de mărturie mincinoasă, raportat 
la numărul real de declaraţii mincinoase din sistemul judiciar român. | 

Pentru Titlul IV din Partea specială a Codului penal legiuitorul foloseşte 
formularea „Infracţiuni contra înfăptuirii justiţiei” în locul denumirii „Infracțiuni 
care împiedică înfăptuirea justiţiei” din reglementarea anterioară. Actuala 
denumire evidenţiază valoarea socială protejată prin faptele incriminate în acest 
titlu, adică înfăptuirea justiției. | 

La nivel structural şi de conţinut, se poate observa o nouă abordare mai 
modernă a acestor infracțiuni: sunt incriminate noi fapte ce anterior nu aveau 
caracter infracţional (de exemplu, obstrucționarea justiției, răzbunarea pentru 
ajutorul dat justiţiei, compromiterea intereselor justiţiei, asistenţa şi reprezentarea 
neloială), sunt resistematizate unele texte de incriminare din reglementarea 
anterioară (de exemplu, nerespectarea hotărârilor judecătoreşti în forma sa 
anterioară pierde o componentă care este acum incriminată ca infracțiune 
distinctă, respectiv infracțiunea de neexecutare a sancţiunilor penale), iar unele 
texte de incriminare din reglementarea anterioară sunt modificate din punctul de 
vedere al denumirii infracţiunii (de exemplu, denumirea infracțiunii de 
„Influenţare a declaraţiilor” este obținută plecând de la infracțiunea anterioară de 
„incercare de a determina mărturia mincinoasă” sau infracțiunea de „Denunţarea 
calomnioasă” din Codul penal anterior se numeşte acum „Inducerea în eroare â 
organelor judiciare”)! IA 


1 Pentru o analiză în detaliu a infracțiunilor cuprinse în acest titlu, a se vedea M. Oprea, 
Infracțiuni contra înfăptuirii justiției, tomul 9, Ed. Universul Juridic, Bucureşti, 2015. 

NEDENUNȚAREA 


Art. 266 C. pen. incriminează fapta persoanei care, luând cunoştinţă 
de comiterea unei fapte prevăzute de legea penală contra vieții sau care 
a avut ca urmare moartea unei persoane, nu înştiințează de îndată 
autorităţile. 


1. Rațiunea incriminării şi valoarea socială protejată 

Prin infracțiunea de nedenunțare, legiuitorul urmăreşte să asigure premisa 
unei bune înfăptuiri a justiţiei, respectiv cunoaşterea de către organele ce trebuie 
să înfăptuiască actul de justiţie a faptului că o persoană a comis o infracţiune şi, 
ca atare, se impune a fi sancţionată. 

Deşi obligaţia de a descoperi faptele de natură penală şi de a declanşa 
procedurile penale împotriva autorilor acestor fapte aparține statului, în acest caz 
această obligaţie este transferată de la autorităţile statului la simplii cetăţeni. 
Altfel spus, statul recunoaşte că ar avea dificultăţi în a interveni şi, pentru a creşte 
eficienţa actului de înfăptuire a justiţiei, obligă simplii cetățeni, sub ameninţarea ` 
unei sancțiuni penale, să colaboreze la demararea unor proceduri penale în cazul 
în care aceştia află de comiterea unor infracţiuni grave. 

~ În dreptul comparat!, acest text de incriminare este folosit cu maximă 

precauţie, tocmai din cauza transferului responsabilităţii represiunii penale din 
sarcina autorităţii statului în sarcina cetăţenilor. Fără îndoială că obligaţia de a 
denunța poate fi calificată ca fiind o obligație morală şi civică, însă sancţionarea 
penală “a cetăţenilor pentru nerespectarea acesteia pune totuşi în discuţie 
principiul minimei intervenţii a dreptului penal. 

De aceea, de exemplu, în sistemul german, sancţionarea penală a nedenun- 
țării se reține doar în cazul infracţiunii de terorism şi doar în ipoteza în care prin 
denunţ autorităţile statului ar putea împiedica concretizarea acțiunilor teroriste. 
Faptul că, ulterior, un cetățean află că în acțiunea teroristă au fost implicate 
persoane pe care nu le denunță nu determină însă reținerea infracțiunii de 
nedenunţare. 

Aşadar, prin acest text legiuitorul român încurajează delaţiunea, sancționând 
penal pe cel care nu denunță comiterea anumitor infracţiuni. Interesul pragmatic 
al statului de a proteja societatea în cazul comiterii unor infracțiuni grave a făcut 
ca legiuitorul să sancţioneze penal nu doar complicitatea negativă, ci şi orice 
atitudine de neimplicare în lupta împotriva conduitei infracționale pe care terțul, 
deşi o cunoaşte, nu o denunță. Cetăţeanul român este, aşadar, „constrâns” penal 
să aibă un simţ civic. 


! Pentru aspecte de drept comparat, a se vedea M. Oprea, op. cit., pp. 54-60. 

2. Subiectul activ 
- Subiectul activ este general. Obligaţia de a denunța nu există în cazul parti- 
cipanţilor la faptă sau în cazul tăinuitorilor ori favorizatorilor, care vor răspunde 
pentru această din urmă faptă!. 


3. Latura obiectivă 

Infracţiunea este una omisivă proprie, actul de. executare constând în 
omisiunea de a denunța. | 

Fapta are ca premisă împrejurarea că nedenunțătorul a avut cunoştinţă de 
comiterea vreuneia dintre faptele prevăzute de legea penală contra vieții sau 
care au avut ca urmare moartea unei persoane. 

“Actul de executare constă în încălcarea obligaţiei „de a încunoştința”. 
Aceasta înseamnă că fapta nu este tipică dacă persoana nu depune în sens formal 
un „denunț”, ci doar aduce la cunoştinţa autorităţilor, în orice fel, aspecte legate 
de comiterea uneia dintre infracțiunile enumerate de legiuitor. 

În ceea ce priveşte termenul care trebuie să se scurgă, astfel încât să putem 
discuta despre o faptă tipică de nedenunţare, textul cere ca această încunoştinţare 
să aibă loc „de îndată”. Având în vedere ambiguitatea termenilor, am fi preferat 
ca legiuitorul să opteze pentru o limită temporală mai clară, de genul: în 24 de 
ore, în termen de o zi etc. 

Legea penală nu defineşte expresia „de îndată” şi, de aceea, îndeplinirea 
acestei condiţii se verifică în concret. Această expresie lasă o mare libertate 
organului judiciar de a aprecia când s-a consumat infracţiunea. Îndeplinirea sau 
neîndeplinirea condiţiei de tipicitate (denunţare de îndată) se va aprecia şi în 
funcţie de poziţia subiectivă a agentului şi prin raportare la celelalte împrejurări 
ale stării de fapt. 

Teoretic, dacă denunţarea se face la un moment ulterior, iar întârzierea nu 
este una „justificată”, fapta este consumată, putând opera cel mult o cauză de 
nepedepsire. | | 

Prin autorități se înțelege orice autoritate care exercită atributul autorității de 
stat şi care are o competență generală de combatere a infracționalităţii. 

Informarea cu privire la comiterea unei fapte prevăzute de legea penală poate 
fi adresată în primul rând organelor de urmărire penală, dar şi unei alte instituții 
(cum ar fi, spre exemplu, serviciul de ambulanță, dacă agentul crede că victima 
încă poate fi salvată”). | 

Actul de încunoştinţare trebuie să se refere la „comiterea unei fapte 
prevăzute de legea penală”. Această formulare este preferabilă celei din regle- 
mentarea anterioară, care stabilea obligaţia de denunțare în cazul comiterii unei 


! C. Rotaru, A.-R. Trandafir, V. Cioclei, Drept penal. Partea specială II, Curs tematic, 
Ed. C.H. Beck, București, 2016, p. 42. ` | | 
2 Ibidem, p. 46. 

infracțiuni, cerându-i-se astfel celui care afla despre comiterea faptei să verifice 
el însuşi ad-hoc dacă fapta constituie sau nu infracţiune (este tipică, antijuridică şi 
săvârşită cu vinovăţie). | 

În actuala reglementare nu mai este necesar ca, în ceea ce priveşte evaluarea 
caracterului infracţional al faptei, persoana să fie un soi de „judecător ad-hoc”, 
obligația de denunţare existând atunci când aceasta cunoaşte că s-a săvârşit o 
faptă prevăzută de legea penală!. Această împrejurare este cel mai uşor percep- 
tibilă de către un profan, dat fiind că ea ţine de „materialitatea” faptei, şi nu de 
celelalte atribute „„juridice” ale unei infracţiuni. 

Obligaţia de a denunța intervine doar în cazul unei fapte penale contra 
vieţii (omor, omor calificat, ucidere la cererea victimei, determinare sau înlesnire 
a sinuciderii şi ucidere din culpă etc.) ori în cazul unei fapte care a avut ca urmare 
moartea victimei. În ultima categorie de fapte se vor încadra toate infracțiunile 
praeterintenţionate care au avut ca rezultat mai grav moartea victimei (viol care 
a avut ca urmare moartea victimei, tâlhărie care a avut ca urmare moartea 
victimei etc.). | 

Ceea ce este criticabil sub acest aspect este faptul că trimiterea la Capitolul I 
din Titlul I al Părţii speciale, „Infracţiuni contra vieţii”, presupune în mod obli- 
gatoriu şi sancţionarea penală în cazul nedenunţării unei infracţiuni de ucidere 
din culpă. 

În acest ultim caz, toţi martorii unui accident de circulaţie care a produs 
moartea unei persoane pot fi acuzați de nedenunțare. Pot fi subiecţi activi ai 
acestei infracţiuni nu doar martorii oculari, ci şi martorii indirecți sau cei care află 
de la făptuitor, ulterior comiterii uciderii din culpă, sau din orice altă sursă că o 
anumită persoană este autor al unei infracțiuni de ucidere din culpă. Credem că 
această abordare este una excesivă şi nejustificată. În aceeaşi categorie ar intra şi 
„referirea implicită la infracţiunea de determinare sau înlesnire a sinuciderii. 

Mai mult, textul poate crea dificultăţi de aplicare, deoarece, la prima lectură, 
s-ar părea că infracţiunea de violență în familie (care include şi uciderea inten- 
ționată a unui membru de familie) nu este inclusă în această categorie. La aceeaşi 
concluzie s-ar putea ajunge şi în cazul infracțiunii de ultraj sau ultraj judiciar, 
infracţiuni care pot absorbi legal infracțiunea de omor. 

Din punctul nostru de vedere, infracțiunile care absorb legal un omor ar 
trebui să fie considerate infracțiuni pentru care există obligaţia de denunţare, în 
caz contrar textul fiind de-a dreptul absurd. Astfel, în această ultimă interpretare, 
S-ar concluziona că textul incriminează penal nedenunţarea unei ucideri din 
culpă, dar nu sancţionează nedenunţarea uciderii unui polițist î în legătură cu înde- 
plinirea atribuţiilor de serviciu ale acestuia. 


-1 Nu putem fi de acord cu opinia conform căreia infracțiunea subzistă chiar şi atunci 
când nedenunţarea nu vizează o faptă ce a fost comisă, ci una ce urmează a fi comisă — în 
acest sens, a se vedea Codul penal. Comentariu pe articole, p. 568. 

Rațiunea incriminării nedenunțării face ca interpretarea să fie în sensul că 
textul vizează toate modalităţile prin care, în mod intenţionat, este ucisă o 
persoană. Aşadar, formularea infracțiuni contra vieţii poate fi interpretată în 
sensul că ea cuprinde şi infracțiunile de violenţă în familie sau ultraj, în ipoteza în 
care aceste fapte absorb legal un omor. Relevantă, în opinia noastră, nu este 
situarea infracţiunii în Codul penal, ci valoarea socială protejată prin incriminarea 
acelei fapte. Poate, pentru rigoarea şi claritatea textului, ar trebui enumerate 
infracțiunile contra vieţii persoanei ce pot genera o obligaţie de denunţare şi 
riscul aplicării unei sancțiuni penale în caz de nerespectare. În cazul faptelor 
praeterintenționate enumerarea ar fi însă una relativ riscantă, deoarece există 
multe texte de incriminare în acest sens, inclusiv în legi speciale, şi nu doar în 
Codul penal. 

În opinia noastră, aplicabilitatea textului nu poate fi extinsă şi la cazul 
infracţiunii de vătămare a fătului, normă care protejează, ca valoare socială, nu 
viaţa unei persoane, ci viața unei ființe care nu a dobândit încă statutul de 
persoană în sensul dreptului penal. La fel, nedenunțarea nu se aplică în cazul 
întreruperii ilegale a cursului sarcinii. 


4. Forma de vinovăţie (latura subiectivă) 
Fapta se poate comite cu intenţie directă sau eventuală. 


5. Particularităţi în cazul participației 

Acest text de incriminare pune în discuție posibilitatea de a se reţine parti- 
cipaţia la infracţiunea de nedenunţare, deoarece orice act de instigare sau compli- 
citate la infracţiunea de nedenunțare presupune, în mod implicit, şi o acțiune 
proprie de nedenunţare (evident că existența legăturii subiective presupune ca 
participantul să cunoască împrejurarea comiterii unei fapte prevăzute de legea 
penală). 
În doctrină, raportat la reglementarea anterioară, s-a susținut că, în cazul în 
care desfăşoară activităţi de complicitate sau instigare, participantul trebuie să 
răspundă pentru o infracțiune proprie de nedenunțare, în concurs cu cea de 
participaţie la infracţiunea de nedenunţare pe care o determină sau o înlesneşte!. 

De exemplu, conform acestei opinii, va răspunde pentru un concurs de 
infracţiuni cel care, pe lângă faptul că nu îşi respectă propria obligaţie de a 
denunța, determină şi o altă persoană, care aflase de existența unei fapte prevă- 
zute de legea penală, să nu denunțe nici ea fapta. 

Credem că o astfel de soluţie este nejustificată şi excesivă? din perspectiva 
dublei agravări pentru fapte de aceeaşi natură. Cu alte cuvinte, credem că 


1 T. Toader, op. cit., p. 239. 
2 Şi alți autori au apreciat că o atare soluție este discutabilă — C. Rotaru, A.-R. Trandafir, 
V. Cioclei, op. cit., p. 43. i 

autoratul la infracțiunea de nedenunţare va absorbi în mod natural şi actul de 
participare la o altă infracțiune de nedenunţare, care are ca obiect aceeaşi faptă 
prevăzută de legea penală ce trebuie denunţată!. 

“Totodată, fiind o infracţiune cu autor unic, ţi nu se poate comite în 
coautorat. 


6. Cauze de nepedepsire 

Legea reglementează şi cauze de nepedepsire a comiterii acestei infracţiuni: 

a. fapta este comisă de către un membru de familie, astfel cum acesta este 
definit prin art. 177 C. pen. 

Suntem de acord cu opinia exprimată în doctrină conform căreia, pentru a fi 
incidentă această cauză de nepedepsire, este suficient ca agentul să fie membru 
de familie cu cel puţin unul dintre participanţii la fapta nedenunțată?; 

b. o persoană, înainte de punerea în mişcare a acţiunii penale împotriva unei 
persoane pentru săvârşirea faptei nedenunțate, încunoştințează autorităţile 
competente despre aceasta sau, chiar după punerea în mişcare a acţiunii penale, a 
înlesnit tragerea la răspundere penală a autorului sau a participanţilor. 

Observăm că de data aceasta încunoştinţarea trebuie adresată autorităţilor 
competente, şi nu oricăror autorități. 


7. Sancţiunea | 
Fapta se sancţionează cu pedeapsa închisorii între 6 luni şi 2 ani sau cu 
amendă. 


OMISIUNEA SESIZĂRII 


Art. 267 C. pen. incriminează fapta funcţionarului public care, 
luând cunoştinţă de săvârşirea unei fapte prevăzute de legea penală în 
legătură cu serviciul în cadrul căruia îşi îndeplineşte sarcinile, omite 
sesizarea de îndată a organelor de urmărire penală. 


1. Rațiunea incriminării şi valoarea socială protejată 

Având în vedere că infracţiunea de omisiune a sesizării reprezintă o formă 
particulară de nedenunţare, incriminarea faptei are aceeaşi motivaţie ca în cazul 
nedenunțării. | 

Astfel, şi în acest caz, incriminarea urmăreşte o bună înfăptuire a tei 
prin favorizarea descoperirii faptelor comise în legătură cu serviciul funcţionarului 


! În acelaşi sens, Codul penal. Comentariu pe articole, p. 569. 
2 C. Rotaru, A.-R. Trandafir, V. Cioclei, op. cit., p. 48. 

public, astfel încât autorii şi eventualii participanţi ai acestora să poată fi traşi la 
răspundere penală. | i: 
Raportat la infracţiunea de nedenunţare, elementul suplimentar este legat de 
faptul că autorii acestei fapte trebuie să ia cunoştinţă de comiterea unei infracțiuni 
în legătură cu. serviciul. Din această perspectivă, infracțiunea presupune o 
încălcare atribuţiilor de serviciu înțelese în sens larg. | | 


2. Subiectul activ 

Subiectul activ este special, respectiv funcţionarul public astfel cum el este 
definit prin art. 175 C.pen. | 

În art. 175 alin. (1) C. pen., funcţionarul public este definit ca fiind persoana 
care, cu titlu permanent sau temporar, cu sau fără o remuneraţie: a) exercită 
atribuţii şi responsabilităţi, stabilite în temeiul legii, în scopul realizării prero- 
gativelor puterii legislative, executive sau judecătoreşti, b) exercită o funcţie de 
demnitate publică sau o funcţie publică de orice natură; c) exercită, singură sau 
împreună cu alte persoane, în cadrul unei regii autonome, al altui operator 
economic sau al unei persoane juridice cu capital integral sau majoritar de stat, 
atribuţii legate de realizarea obiectului de activitate al acesteia. | 753 

De asemenea, în art. 175 alin. (2) C. pen. se arată că este considerată 
funcţionar public, în sensul legii penale, persoana care exercită un serviciu de 
interes public pentru care a fost învestită de autoritățile publice sau care este 
supusă controlului ori supravegherii acestora cu privire la îndeplinirea respec- 
tivului serviciu public. PR? 


3. Latura obiectivă 

Actul de executare a infracţiunii este similar celui din cazul nedenunțării, 
diferenţele cele mai relevante dintre cele două fapte fiind reprezentate de calitatea 
subiectul activ şi obiectul omisiunii de a denunța. | 

Aşadar, facem trimitere la precizările făcute cu ocazia analizei infracțiunii de 
nedenunțare. ai 

Omisiunea sesizării trebuie să se refere la fapte prevăzute de legea penală în 
legătură cu serviciul în cadrul căruia funcţionarul public îşi îndeplineşte sarcinile. 
Această obligaţie este activată doar în situația unor date deţinute de către 
funcționar privind săvârşirea unei infracţiuni de către o altă persoană, nu şi în 
condiţiile unor simple bănuieli!. 

Spre exemplu, ar putea fi incidentă această faptă în situaţia în care X omite 
sesizarea unor infracţiuni de corupţie comise de un coleg. Fapta nu se poate reţine 
însă atunci când funcţionarul public X nu denunță comiterea unei infracţiuni de 
şantaj de către colega sa Y faţă de amanta soțului ei, Z, pentru că o astfel de faptă 
nu are legătură cu serviciul. 


i Noul Cod penal. Comentarii pe articole, p. 433. - 

4. Forma de vinovăţie (latura subiectivă) 
Fapta se poate comite cu intenţie directă sau eventuală. 


5. Sancţiunea 


In forma de bază, fapta se sancţionează cu închisoarea de la 3 luni la 3 ani 
sau cu amendă. 


6. Forme atenuate 
Fapta se comite în formă atenuată atunci când ea este comisă din culpă. In 
acest caz, fapta se sancţionează cu închisoare de la 3 luni la un an sau cu amendă. 


INDUCEREA ÎN EROARE A ORGANELOR JUDICIARE 


Art. 268 alin. (1) C. pen. incriminează sesizarea penală, făcută prin 
denunț sau plângere, cu privire la existența unei fapte prevăzute de 
legea penală ori în legătură cu săvârşirea unei asemenea fapte de către 
o anumită persoană, cunoscând că aceasta este nereală. 

În alineatul secund, textul cuprinde o formă asimilată de comitere, 
respectiv producerea sau ticluirea de probe nereale, în scopul de a 
dovedi existența unei fapte prevăzute de legea penală ori săvârşirea 
acesteia de către o anumită persoană. 


1. Rațiunea incriminării şi valoarea socială protejată 

Rațiunea incriminării acestei fapte este aceea de a evita Teren da unei 
proceduri penale împotriva unei persoane nevinovate, cunoscute fiind efectele 
negative atât asupra celui cercetat, cât şi asupra credibilităţii sistemului judiciar 
dacă, ulterior, se constată că s-au desfăşurat proceduri penale împotriva unei 
persoane, fără ca procedura să aibă un temei în realitatea faptică sau în cea juridic 
penală. 

În actualul Cod penal legiuitorul a introdus aspecte ale laturii obiective care 
sugerează că fapta are caracter infracțional nu doar în ipoteza unui denunţ 
mincinos împotriva „unei persoane”, ci şi în cazul sesizărilor mincinoase cu 
privire la existenţa unei conduite infracționale cu autor necunoscut. | 

Astfel, dacă în Codul penal anterior o persoană depunea 'o plângere. minci- 
noasă în care susţinea în mod fals că un bun i-a fost furat, deşi bunul fusese 
pierdut, fapta nu se încadra în conţinutul textului privind denunțarea calomnioasă, 
plângerea fiind făcută in rem. În condiţiile actualei reglementări î însă, fapta este 
sancţionată ca inducere în eroare a organelor judiciare. 

Aşadar, în viziunea legiuitorului, înfăptuirea justiţiei nu este periclitată doar 
de sesizări cu privire la săvârşirea unei infracţiuni de către o persoană anume, 

vizată de sesizare, ci textul vizează şi situaţiile în care o persoană sesizează în 
mod abuziv organele judiciare cu plângeri sau denunțuri penale neadevărate 
referitoare exclusiv la fapte. 

Motivul deciziei de a extinde aplicarea textului de incriminare este legat de 
existența în practica judiciară a numeroase cazuri de denunţuri sau plângeri 
penale mincinoase, care nu doar generează riscul ca o persoană nevinovată să fie 
urmărită penal, judecată sau chiar condamnată, dar şi perturbă activitatea orga- 
nelor judiciare, care consumă astfel resurse pentru a cerceta fapte neadevărate. 

Aşadar, suntem pe deplin de acord cu argumentele invocate în Expunerea de 
motive ale Codului penal, în susţinerea extinderii textului: „În realitate, sesizările 
mincinoase, fie că invocă săvârşirea unor fapte inexistente, fie imputarea unor 
fapte reale unei persoane nevinovate, reprezintă mijloace insidioase prin care 
organele judiciare sunt determinate să efectueze investigaţii ori să desfăşoare 
anumite proceduri de verificare a veridicităţii acestora, ceea ce presupune o risipă 
de timp, energie, personal şi resurse în instrumentarea unor cauze sortite din start 
eşecului (spre exemplu, se reclamă uciderea unei persoane aflate în viaţă, 
sustragerea ori distrugerea unui bun inexistent etc. — fapte care în prezent nu sunt 
incriminate). Mai mult, sesizările mincinoase pot determina chiar efectuarea unor 
acte procedurale care presupun restrângerea exercitării unor drepturi (de pildă, o 
sesizare care reclamă în mod neadevărat existența unui cadavru într-o locuință, 
fără a se imputa vreo faptă penală unei anume persoane, poate duce la efectuarea 
unei percheziţii în acea locuinţă — faptă, de asemenea, neincriminată în prezent)”. 

În concluzie, în noua sa formă, infracțiunea urmăreşte evitarea „supraîn- 
cărcării” organelor judiciare cu sesizări nereale şi, ca efect al acesteia, a compro- 
miterii eficienţei actului de justiţie. Totodată, admițând practic lipsa infailibilității 
sistemului judiciar, norma de incriminare urmăreşte şi reducerea riscului ca 
răspunderea penală să fie atrasă faţă de o persoană nevinovată. 

Altfel spus, norma urmăreşte asigurarea premiselor unei bune înfăptuiri a 
justiţiei, în cele două dimensiuni mai sus menționate. 


2. Subiectul activ 
„Subiectul activ este general. Infracţiunea poate fi comisă şi de o persoană 
juridică. 


3. Latura obiectivă 

În forma de bază, pentru ca fapta să fie tipică, latura obiectivă trebuie să 
îndeplinească următoarele condiţii: " 

În primul rând, trebuie să existe o sesizare penală făcută prin denunț sau 
plângere cu privire la existența unei fapte prevăzute de legea penală ori în 
legătură cu săvârşirea unei asemenea fapte de către o anumită persoană. 

Caracterul mincinos al unei sesizări de acest tip rezultă în mod direct fie din 
împrejurarea că fapta nu există în materialitatea sa, fie din aceea că ea nu a fost 
săvârşită de cel împotriva căruia se depune plângerea sau denunţul. 

De obicei, caracterul mincinos al sesizării va rezulta din desfăşurarea unei 
proceduri care confirmă acest aspect (prin dispunerea unei soluţii de achitare sau 
clasare). Aceasta nu înseamnă că, ori de câte ori se pronunţă o astfel de soluţie 
raportat la o persoană şi/sau o faptă anume, automat, autorul sezisării va putea fi 
acuzat pentru comiterea infracțiunii de inducere în eroare a organelor judiciare. 
De cele mai multe ori, cel care sesizează organul judiciar comite această faptă din 
culpă, situaţie în care fapta nu este tipică. Şi din acest motiv, există puţine soluții 
de condamnare pentru această infracțiune, organele judiciare fiind indulgente în 
aprecierea caracterului intenționat sau neintenționat al faptei. 

Sesizarea trebuie să se facă prin plângere sau denunt. ET noțiuni 
trebuie înţelese în sens procesual penal. 

Chiar dacă nu este expres precizat, textul se aplică şi în cazul plângerii prea- 
labile. Deşi aceasta din urmă prezintă anumite particularități faţă de plângerea 
penală, ea nu îşi pierde caracterul de act de sesizare a organelor judiciare. 

Dacă această plângere prealabilă este formulată de o altă persoană, în afara 
condiţiilor reglementate de lege pentru cazul depunerii plângerii prealabile pentru 
o altă persoană, în opinia noastră, fapta nu mai îndeplineşte condiţiile de 
tipicitate, deoarece în baza unei astfel de sesizări neconforme legii procesual 
penale nu s-ar putea declanşa nicio procedură împotriva persoanei vizate de 
sesizare, adică o procedură inutilă care să implice lezarea valorii sociale protejate 
de prezenta normă de incriminare, respectiv înfăptuirea justiţiei!. 

Pe de altă parte, dacă suntem în prezența unui denunţ anonim care va putea 
atrage sesizarea din oficiu a organelor de urmărire penală, considerăm că a avut 
loc lezarea valorii sociale, astfel încât fapta de inducere în eroare a organelor 
judiciare se va putea reţine în sarcina celui care a formulat în mod nedrept un 
astfel de denunț?. 

În mod firesc, sesizarea trebuie să se refere la comiterea unei fapte 
prevăzute de legea penală sau comiterea unei astfel de fapte de către o anumită 
persoană. 

Textul face referire la faptă prevăzută de legea penală pentru că săvârşirea 
unei fapte prevăzute de legea penală activează deja obligația organelor statului de 
a verifica condiţiile în care aceasta ar fi fost săvârşită şi eventuala incidenţă a 
unor cauze care să înlăture caracterul de infracțiune al faptei, ea „atrăgând”, 
aşadar, consumarea resurselor statului şi lezând astfel valoarea socială protejată 
prin norma de incriminare. 


1 T. Toader, op. cit., p. 231. 
? A se vedea şi M. Oprea, op. cit., pp. 98-99. 

Nu este necesară o încadrare juridică riguroasă şi exactă cuprinsă în sesizare, 
ci doar ca fapta descrisă în plângere sau denunț să fie o faptă prevăzută de legea 
penală. | | TI 
În opinia noastră, nu se va reţine un concurs de infracțiuni, Ci 0 singură 
infracţiune de inducere în eroare a organelor judiciare, în situația în care autorul 
face referire la mai multe persoane în sesizarea sa mincinoasăl. i 

Fapta se consumă la momentul înregistrării sesizării. 

Ne întrebăm dacă un acuzat va fi sancționat pentru comiterea acestei 
infracțiuni dacă, pentru a scăpa de acuzațiile care i se aduc, depune, la rândul său, 
plângere împotriva unui terț, chiar dacă ştie că plângerea sau denunţul său sunt 
mincinoase. 

În principiu, o persoană poate să aleagă orice mijloc prin care să încerce a se 
salva. Din acest motiv, în opinia noastră, declaraţiile acuzatului cu privire la 
responsabilitatea unei alte persoane, deşi mincinoase, nu pot fi un temei de 
sancţionare penală a acelui acuzat. Dacă însă, dincolo de cadrul procesual al 
apărării sale, acea persoană depune plângeri penale sau face denunţuri în sens 
formal împotriva unei alte persoane, fapta va putea fi calificată ca fiind tipică ŞI 
nejustificată de dreptul la apărare. E 

Va. răspunde, aşadar, pentru un concurs de infracțiuni între inducerea în 
eroare a organelor judiciare şi fapta de înşelăciune privind asigurările (art. 245 
C. pen.) cel care, după ce a simulat furtul unui bun, pentru a întări credibilitatea 
acestui scenariu, formulează o sesizare în acest sens, pe care apoi o înregistrează 
la organele de urmărire penală”. | 
“În sens contrar, apare întrebarea dacă se va putea reţine această infracțiune 
atunci când persoana se „autodenunță” în mod mincinos. Pentru o atare ipoteză, 
în doctrină s-a reţinut că reținerea infracţiunii de inducere în eroare a organelor 
judiciare este exclusă şi că, eventual, am putea discuta în acest caz despre o faptă 
de favorizare, dacă acesta a fost scopul cu care a acționat autorul autodenunțului“. 
© Fapta se consumă atunci când sesizarea a fost înregistrată la organul la care 
a fost depusă. | 

„In art. 268 alin. (2) C. pen. este incriminată şi o variantă asimilată, şi 
anume producerea sau ticluirea de probe mincinoase, în scopul de a dovedi 


existența unei fapte prevăzute de legea penală ori săvârşirea acesteia de către 0 
anumită persoană. | 


1 În sens contrar, a se vedea C. Rotaru, A.-R. Trandafir, V: Cioclei, op. cit., p. 57. 
2 A se vedea M. Oprea, op. cit., p. 104. 
. 3 Ibidem, pp. 87-88. Autoarea a subliniat însă că şi în acest caz este lezată valoarea 
socială protejată de normă, formulând, prin urmare, o propunere de lege ferenda în sensul 


completării normei de incriminare cu această ipoteză, texte de acest gen existând şi în 
sistemul penal italian sau spaniol.  . | 


4 C. Rotaru, A.-R. Trandafir, V. Cioclei, op. cit., p. 58.- 

Această variantă asimilată are atât elementele unei forme agravate, atunci 
când autorul unui sesizări mincinoase produce şi ticluieşte probe în sprijinul 
respectivei sesizări!, cât şi caracteristicile unei infracţiuni distincte, atunci 
când agentul, Iein ie sau ticluirea unor probe, susţine sesizarea minci- 
noasă a altuia?. Astfel, spre exemplu, dacă autorul sesizării mincinoase produce 
“probe în sprijinul acesteia, el a răspunde pentru o singură infracțiune de inducere 
în eroare a organelor judiciare”. 

Este posibil să se reţină comiterea infracțiunii şi atunci când cel care produce 
sau ticluieşte probele ştie că sesizarea este MEss dar, în schimb, autorul 
sesizării a fost de bună-credință. 

Producerea de probe înseamnă crearea unor probe care nu au existat (de 
exemplu, înscrisuri falsificate), iar ticluirea înseamnă crearea unui scenariu cu 
probe existente (mincinoase sau adevărate), astfel încât să se creeze aparența de 
probare a sesizării mincinoase (de pildă, aranjarea unor obiecte la locul infracți- 
unii astfel încât să se creeze o anumită aparență). Dacă fapta prin care se 
produc/ticluiesc astfel de probe constituie infracțiune, cele două fapte se vor 
reține în concurs. 

Raportat la reglementarea anterioară, în doctrină s-a susținut că ticluirea se 
poate face doar cu probe neadevărate*. În opinia noastră, plecând de la o 
asemenea abordare, nu ar mai exista nicio diferență între ticluirea şi producerea 
de probe. Aşadar, credem că probele pot fi şi adevărate, dar contextul în care sunt 
prezentate face ca fapta autorului să poată fi considerată o ticluire de probe. 

În această variantă de comitere, fapta se consumă în momentul producerii 
Sau ticluirii, indiferent dacă probele astfel obținute au reuşit sau nu să „înşele” 
organul judiciar. 


4. Forma de vinovăție (latura subiectivă) 

Infracţiunea se comite cu intenţie directă sau eventuală. 

Cerinţa prevăzută de normă, respectiv cunoaşterea caracterului nereal al 
celor cuprinse în sesizare, ridică problema posibilității comiterii faptei cu intenție 
eventuală. Credem că o atare ipoteză nu poate fi exclusă. 

Oricum, din punctul nostru de vedere, asemenea geuken, explicite ale 
legiuitorului creează inutil probleme de interpretare a normei”, cerința cunoaşterii 
= bei TME RD Da tt e 

! În acest sens, a se vedea şi Jud. Panciu, sent. pen. nr. 230 din 3 i ririă 2015, dispo- 
nibilă pe www.rolii.ro. 

2 Într-o opinie, s-a susținut că, în cazul în care există legătură subiectivă între cei doi 
agenţi, aceştia vor comite fapta î în coautorat — a se vedea M. Oprea, op. cit., p. 85. 

* Pentru opinia contrară, în sensul reţinerii concursului de infracțiuni, a se vedea Codul 
Ati Comentariu pe articole, p. 573. 

‘T. Toader, op. cit., p. 231. 

5 Pentru argumente prin care se încearcă justificarea introducerii acestei precizări de 
Către legiuitor, a se vedea Codul penal. Comentariu pe articole, p. 574. 


315 


Drept penal. Partea specială 


sau acceptării caracterului nereal al celor sesizate decurgând implicit din latura 
subiectivă a faptei, respectiv comiterea faptei cu intenție. 4. 

De aceea, de lege ferenda, propunem renunțarea la explicitări de acest gen 
(spre exemplu, în cazul textelor de la tăinuire, inducerea în eroare a organelor 
judiciare, uzul de fals etc.), ele generând doar controverse inutile. 


e wto 


Un exemplu în sensul posibilității comiterii faptei cu intenție eventuală ar fi 
acela în care autorul depune un denunţ doar pentru a-şi face publicitate prin 
raportare la cel denunțat de el, acceptând însă că este posibil ca cele sesizate să 
aibă un caracter mincinos. În mod evident, în acest caz, agentul nu urmăreşte în 
mod explicit lezarea valorilor sociale ce țin de înfăptuirea justiției, ci doar să se 
facă cunoscut opiniei publice. Totuşi, acesta acceptă că acţiunea sa poate să fie 


sancționată ca o infracţiune privind înfăptuirea justiţiei. 


5. Cauză de nepedepsire 

Conform art. 268 alin. (3) C. pen., nu se pedepseşte persoana care a săvârşit 
inducerea în eroare a organelor judiciare, dacă declară, înainte de reținerea, 
arestarea sau de punerea în mişcare a acţiunii penale împotriva celui față de care 
s-a făcut denunţul sau plângerea ori s-au produs probele, că denunţul, plângerea 
sau probele sunt nereale. 


6. Sancţiunea | 
Fapta se sancţionează cu închisoare de la 6 luni la 3 ani sau cu amendă. 
În varianta asimilată, fapta se sancţionează cu închisoarea de la unu la 5 ani. 


7. Tentativa 
Tentativa nu se sancţionează. 


8. Relaţia cu alte infracţiuni | 
Relaţia cu infracțiunea de cercetare abuzivă (art. 280 C. pen.) 

-În opinia noastră, la nivel conceptual, fapta incriminată în art. 280 alin. (2) 
C. pen. reprezintă o „formă agravată” a celei prevăzute de art. 268 alin. (2) C. pen., 
deoarece este comisă de un subiect activ special. Din această perspectivă, în cazul 
în care producerea sau ticluirea de probe neadevărate este comisă de către 
organul de cercetare penală, procuror sau judecător, vom fi în prezenţa unui 
concurs de calificări ce se va soluţiona în favoarea normei speciale, autorul fiind 
sancționat doar pentru comiterea faptei din art. 280 alin. (2) C. pen. 

FAVORIZAREA FĂPTUITORULUI 


Art. 269 C. pen. incriminează ajutorul dat făptuitorului în scopul 
împiedicării sau îngreunării cercetărilor într-o cauză penală, tragerii la 
răspundere penală, executării unei pedepse sau măsuri privative de 
libertate. 


1. Rațiunea incriminării şi valoarea socială protejată 

Infracțiunea de favorizare urmăreşte sancţionarea oricăror „imixtiuni” ale 
terţilor în actul de justiție penală sau în exercitarea până la capăt a dreptului 
statului de a pedepsi (ius puniendi). 

În plan conceptual, favorizarea poate fi asimilată unei complicități posterioare, 
pe care însă, având în vedere teoria participaţiei din dreptul penal român [care 
permite ca actul de participaţie în forma complicităţii să se realizeze doar anterior 
sau concomitent comiterii faptei — art. 48 alin. (1) şi (2) C. pen.], legiuitorul o 
sancţionează ca delict distinct, sub denumirea de favorizare a făptuitorului. 

Această abordare a naturii juridice a infracțiunii de favorizare produce efecie 
asupra subiectului activ al acestei infracțiuni. Deşi, principial, infracţiunea este 
una cu subiect activ general, credem că autorul faptei favorizate nu poate fi şi 
autor al favorizării la propria faptă. 

Dat fiind că, în plan conceptual, favorizarea este o formă de complicitate 
ulterioară, aşa cum se ştie, nu se poate reţine un concurs între formele de parti- 
cipaţie cu care o persoană comite o faptă. Astfel, o posibilă complicitate ante- 
rioară şi/sau posterioară va fi absorbită de actul de autorat. Dacă legiuitorul ar fi 
dorit sancţionarea ca infracțiune distinctă a complicităţii ulterioare (favorizarea) 
comise chiar de autorul faptei principale, el ar fi putut să facă acest lucru prin 
prevederea expresă a unei asemenea reguli derogatorii. În concluzie, credem că 
doar un tert faţă de fapta principală poate „„favoriza” un infractor, „autoajutarea” 
nefiind incriminată de textul art. 269 C. pen. | 

Pe de altă parte, această „autofavorizare” nu este întotdeauna permisă de 
lege. Astfel, cu privire la infracţiunea de spălare a banilor!, într-o hotărâre prin 


l Infracţiunea de spălare a banilor este o formă specială de favorizare. 

Astfel, conform art. 29 alin. (1) din Legea nr. 656/2002: „Constituie infracțiunea de 
spălare a banilor şi se pedepseşte cu închisoare de la 3 la 10 ani: a) schimbarea sau transferul 
de bunuri, cunoscând că provin din săvârşirea de infracțiuni, în scopul ascunderii sau al disi- 
mulării originii ilicite a acestor bunuri ori în scopul de a ajuta persoana care a săvârşit infracţi- 
unea din care provin bunurile să se sustragă de la urmărire, judecată sau executarea pedepsei; 
b) ascunderea ori disimularea adevăratei naturi a provenienței, a situării, a dispoziţiei, a circu- 
laţiei sau a proprietăţii bunurilor ori a drepturilor asupra acestora, cunoscând că bunurile 
provin din săvârşirea de infracțiuni; c) dobândirea, deținerea sau folosirea de bunuri, cunos- 
când că acestea provin din săvârşirea de infracțiuni”. 


317 


Drept penal. Partea specială 


care s-a realizat dezlegarea unor chestiuni de drept (interpretarea normei de 
incriminare a spălării banilor), instanța supremă a stabilit că poate fi subiect activ 
al infracţiunii de spălare a banilor inclusiv autorul sau participantul la fapta din 
care provin bunurile obiect al infracțiunii de spălare de bani!. 

La fel, în doctrină s-a arătat că poate răspunde pentru fapta de influențare a 
declaraţiilor cel care, pentru a se „autofavoriza”, încearcă să determine, prin 
corupere sau constrângere, victima unei infracțiuni să dea declaraţii mincinoase 
în cauză, să îşi retragă sesizarea etc.” 


2. Subiectul activ 

Subiectul activ este general, cu limitele trasate supra. 

În doctrină s-a arătat în mod just că autor al acestei infracțiuni poate fi şi 
avocatul celui cercetat, dacă primul îi dă ajutor ultimului în scopul împiedicării 
sau îngreunării cercetărilor într-o cauză penală, tragerii la răspundere penală, 
executării unei pedepse sau măsuri privative de libertate’. 

Din punctul nostru de vedere, reținerea acestei infracțiuni în sarcina unui 
avocat trebuie să ţină cont de anumite particularități ale ipotezei. Astfel, nu 
trebuie negat faptul că este în natura lucrurilor ca avocatul să încerce să îngreu- 
neze urmărirea penală sau să zădărnicească judecata, dacă interesele celui pe care 
îl apără sunt în acest sens. Statul dispune de un întreg sistem judiciar, adică 
poliţişti, procurori sau judecători, care trebuie să asigure efectivitatea actului de 
justiţie, în ciuda încercărilor avocatului de a-l scăpa de răspundere penală pe 
clientul său. Totuşi, avocatului i se cere să folosească exclusiv mijloace legale 
pentru a atinge acest scop. f | 

Aşadar, reținerea infracţiunii de favorizare este justificată doar în măsura în 
care avocatul acţionează depăşind „în mod vădit” limitele legale acordate 
acestuia cu privire la exercitarea dreptului la apărare al persoanei pe care o 

reprezintă. | 


3. Latura obiectivă 

Fapta se comite prin ajutorul dat făptuitorului în scopul prevăzut de 
lege. | 

Având în vedere caracterul deschis al normei, orice conduită realizată în 
scopul prevăzut de lege poate primi semnificația unei acţiuni de favorizare 
(întocmirea unui înscris fals, lipsirea de libertate a unei persoane, găzduirea sau 
ascunderea unei persoane date în urmărire generală“ etc.). 


1 ICCJ, Completul pentru dezlegarea unor chestiuni de drept în materie penală, dec. 
nr. 16 din 8 iunie 2016, publicată în M. Of. nr. 654 din 25 august 2016. 

2 M. Oprea, op. cit., p. 307. i 

3 Trib. Suprem, s. militară, dec. pen. nr. 13/1980, publicată în RRD nr. 11/1980, p. 66. 

4 A se vedea C. Ap. Cluj, dec. pen. nr. 524/A din 7 aprilie 2016, disponibilă pe 
www.rolii.ro. r piri | 

În mod corect, în doctrină s-a arătat că, dat fiind caracterul deschis al normei, 
participaţia la această faptă poate fi pusă în discuţie, având în vedere că spriji- 
“ nirea unei alte persoane în acordarea de ajutor sau determinarea unei persoane să 
acorde un patel de ajutor ar putea fi eoivalaak cu un „ajutor” în sensul normei de 
incriminare!. 

Ajutorul trebuie să fie realizat fără o lei cu persoana favorizată, prea- 
labilă sau concomitentă comiterii faptei. În caz contrar, agentul este participant la 
infracțiune şi nu poate fi favorizator al propriei sale fapte. 

Faţă de reglementarea anterioară, în care beneficiarul acestui ajutor era 
infractorul, în reglementarea actuală el este o persoană care a săvârşit o faptă 
prevăzută de legea penală, respectiv făptuitorul. 

În Expunerea de motive, modificarea a fost motivată astfel: „în primul rând, 
s-a renunţat la folosirea noțiunilor de «infracţiune» şi «infractor» în favoarea 
celor de «faptă prevăzută de legea penală» (această primă sintagmă se regăsea în 
Proiectul Codului penal, ea fiind apoi înlăturată în cadrul dezbaterilor din 
Parlament — n.n.) şi de «făptuitor», întrucât activitatea de înfăptuire a justiţiei este 
împiedicată inclusiv prin sprijinirea unei persoane care a comis o faptă interzisă. 
de legea penală, dar care ar putea în concret să nu angajeze răspunderea penală 
datorită unor cauze care fac imposibilă întrunirea trăsăturilor esenţiale - ale 
infracțiunii (de pildă, minoritatea sau eroarea de fapt)”. 

Din punctul nostru de vedere, chiar dacă noţiunea antericară nu se afla nici 
ea la adăpost de critici (era dificil să discutăm de infractor, în sens formal, în 
situaţia în care nici măcar nu aveam începută urmărirea penală), termenul ales de 
legiuitor în reglementarea actuală este şi el criticabil. 

Astfel, deşi este adevărat că nu putem da prea mare credit aprecierilor 
juridice făcute de profani (autorul favorizării) vizavi de caracterul infracţional al 
faptei săvârşite de beneficiarul favorizării, la fel de adevărat este că nici nu este 

just sau echitabil să-i aşezăm în acelaşi plan pe cel care favorizează o persoană 
ştiind că acesta a comis doar o faptă prevăzută de legea penală (care nu este, 
aşadar, şi infracțiune) şi cel care favorizează o persoană ştiind (sau, cel puţin, 
acceptând) că aceasta a comis/s-ar putea să fi comis o infracţiune. 

Or, actuala formulare promovează exact această idee, respectiv aceea că 
orice persoană trebuie să răspundă în calitate de favorizator, indiferent dacă cel 
pe care îl favorizează a comis doar o faptă prevăzută de legea penală (fiind, spre 
exemplu, minor sau comiţând fapta în legitimă apărare) ori a comis o infracțiune 
(faptă tipică, antijuridică şi săvârşită cu vinovăţie). | 

Deşi dificil, ar fi fost de preferat ca legiuitorul să găsească un alt punct de 
echilibru între aceste două ipoteze extreme, cerând, cel puţin, ca la momentul 


! A se vedea C. Rotaru, A.-R. Trandafir, V. Cioclei, op. cit., p. 65. 

favorizării fapta să prezinte aparenţa unei infracțiuni, excluzând astfel din sfera 
tipicităţii acele acţiuni de favorizare în care persoana favorizată a comis (atât din 
perspectiva favorizatorului, cât şi din perspectivă strict juridică) doar o faptă 
prevăzută de legea penală care nu este şi infracțiune. | 

Un argument în plus pentru o asemenea soluţie de compromis este şi faptul 
că sancţionarea favorizatorului, indiferent de natura infracțională sau nu a faptei 
săvârşite de către cel favorizat, generează un tratament inegal între „complicele” 
care participă, spre exemplu, la o faptă justificată (X îl ajută pe Y să comită o 
faptă în legitimă apărare) şi cel care, subsecvent comiterii faptei, îl „favorizează” 
pe Y. Acelaşi tratament inegal va exista între „favorizator” şi autorul faptei 
justificate, ultimul neputând fi, în final, sancționat penal. 

În acest caz, având în vedere că, prin ipoteză, fapta nu este antijuridică, nu ar 
exista un interes al statului să intervină atât de „brutal” în ceea ce îl priveşte pe 
favorizator, dacă acesta a acţionat ştiind că fapta principală comisă nu este ŞI 
antijuridicăl. 

Pe de altă parte, în doctrină s-a arătat că, deşi reținerea faptei de favorizare 
nu ar trebui să depindă de soluţia pronunţată în cazul faptei de bază, asemenea 
„imperfecţiuni” ale textului pot fi remediate prin excluderea tipicității subiective 
a faptei (favorizarea nu a fost comisă cu vinovăţie). Din punctul nostru de 
vedere, deşi este este adevărat că o aplicare rațională a textului ar trebui să 
excludă reținerea faptei în această ipoteză, într-o abordare formală, s-ar putea 
reţine şi fapta de favorizare, atunci când autorul, ştiind sigur că persoana favori- 
zată a comis o faptă în legitimă apărare (faptă ce rămâne însă una prevăzută de 
legea penală) şi fiind sceptic cu privire la eficiența sistemului judiciar, decide să-i 
acorde ajutor făptuitorului în sprijinul îngreunării cercetărilor în respectiva cauză 
penală. - 


4. Forma de vinovăţie (latura subiectivă) 

Fapta se poate comite cu intenţie directă sau indirectă’. 

Textul cere un scop special, şi anume favorizarea trebuie să fie comisă în 
scopul împiedicării sau îngreunării cercetărilor într-o cauză penală, tragerii la 
răspundere penală, executării unei pedepse sau măsuri privative de libertate. 


1 În acelaşi sens, a se vedea şi G. Fiandaca, E. Musco, Diritto penale. Parte speciale, 
vol.I, ed. a 5-a, Ed. Zaninchelli, Bologna, 2012, p. 407. i 
"2 C. Rotaru, A.-R. Trandafir, V. Cioclei, op. cit., p. 68. 
3 Dacă „ajutorul” este „dat” din neglijență (culpă), nu vom putea discuta despre o acțiune 
tipică de favorizare (a se vedea Jud. Craiova, sent. pen. nr. 3686 din 13 octombrie 2015, 
disponibilă pe www.rolii.ro). l 

5. Cauze de nepedepsire 

Conform art. 269 alin. (3) C. pen., favorizarea săvârşită de un membru de 
familie nu se pedepseşte. În conformitate cu noua defi iniție a membrului de familie, 
nu va fi pedepsită nici fapta de favorizare comisă de concubina inculpatului!. 


6. Sancţiunea 

Fata se sancţionează cu închisoarea de la unu la 5 ani sau cu amendă. 

Totuşi, pedeapsa este limitată, deoarece, potrivit art. 269 alin. (2) C. pen., ea 
nu poate fi mai mare decât pedeapsa prevăzută de lege pentru fapta săvârşită de 
autor. Dacă fapta principală rămâne în formă tentată, raportarea se va face la 
limitele speciale ale sancțiunii prevăzute pentru tentativa la acea infracțiune?. 


7. Relaţia cu alte infracțiuni 
„Dacă favorizatorul acordă ajutor făptuitorului prin comiterea unei infracţiuni 
ce protejează o altă valoare socială, şi nu buna înfăptuire a justiţiei (fals, uz de 
fals, dare de mită etc.), favorizarea infractorului se va reţine în concurs cu aceasta 
din urmă. 

Dacă însă fapta prin care se acordă ajutor întruneşte elementele constitutive 
ale unei alte fapte contra bunei înfăptuiri a justiţiei, în principiu, apreciem că 
relaţia dintre favorizare şi această din urmă faptă se va soluţiona prin constatarea 
unui raport de tipul general-special (favorizarea — norma generală, iar cealaltă 
infracțiune — norma specială)”, dându-se, ca regulă, prioritate normei speciale. 
Având în vedere că, prin ipoteză, prin cele două texte de incriminare este prote- 
jată aceeaşi valoare socială, reținerea unor astfel de fapte în concurs, prin rapor- 
tare la acelaşi act material, poate ficonsiderată excesivă. 

Astfel, apreciem că poate fi cel puțin pusă în discuție reținerea faptei de 
favorizare în concurs cu infracțiunea de inducere în eroare a organelor judiciare 
în ipoteza în care, prin acelaşi autodenunț, autorul s-a indicat pe sine ca fiind unul 
dintre coautorii faptei, indicând, totodată, în mod mincinos, şi alte persoane ca 
fiind coautori ai faptei (cu acordul acestora din urmă), totul în scopul de a-i ajuta 
„pe adevărații făptaşi”. 


! Cu titlu exemplificativ, a se vedea Trib. Bacău, sent. pen. nr. 225/D din 17 aprilie 2014, 
disponibilă pe www.rolii.ro. 

2 Codul penal. Comentariu pe ar ticole, p. 577. 

3 Cu privire la acest aspect, în doctrină s-a afirmat că favorizarea reprezintă cea mai 
„simplă” formă de ajutor, putând fi văzută ca o normă generală şi deci subsidiară — C. Rotaru, 
A.-R. Trandafir, V. Cioclei, op. cit., p. 64. În acelaşi sens, M. Oprea, op. cit., p. 298. 

+ A se vedea Trib. Suceava, sent. pen. nr. 223 din 3 decembrie 2015, disponibilă pe 
www.rolii.ro. 

TĂINUIREA 


Art. 270 C. pen. incriminează primirea, dobândirea, transformarea 
ori înlesnirea valorificării unui bun, de către o persoană care fie a 
cunoscut, fie a prevăzut din împrejurările concrete că acesta provine din 
săvârşirea unei fapte prevăzute de legea penală, chiar fără a cunoaşte 
natura acesteia. i 


1. Rațiunea incriminării şi valoarea socială protejată 

În vechea reglementare, includerea infracțiunii de tăinuire în cadrul infracțiu- 
nilor contra patrimoniului a generat, de-a lungul timpului, multiple avertismente 
cu privire la aşezarea sa incorectă în respectivul capitol. În acest sens, s-a 
argumentat că infracțiunea este mai degrabă una contra înfăptuirii justiţiei decât 
una contra patrimoniului, iar efectele actului de tăinuire asupra patrimoniului 
victimei reprezentau un efect eventual şi indirect". 

În mod corect, în actuala reglementare legiuitorul a luat act de toate aceste 
critici şi a repoziționat infracțiunea de tăinuire în cadrul infracțiunilor contra 
înfăptuirii. justiției. S-a confirmat astfel că infracțiunea „afectează în primul rând 
desfăşurarea actului de justiţie, prin îngreunarea sau împiedicarea identificării ori 
a recuperării bunurilor tăinuite, iar o eventuală lezare a unui patrimoniu anume 
reprezintă un simplu efect prin „ricoşeu” al compromiterii actului de justiție’. 

Credem totuşi că, de lege ferenda, inclusiv pentru a simplifica cadrul 
normativ al infracțiunilor contra înfăptuirii justiției, ar fi suficient ca aspectele 
incriminate de infracțiunea de tăinuire să fie cuprinse în conținutul infracțiunii de 
favorizare, dat fiind că valoarea socială protejată (înfăptuirea justiției) este lezată 
în aceeaşi manieră, indiferent de faptul că agentul ajută infractorul din perspec- 
tivă „personală” (prin ajutarea lui să se sustragă actului de justiție lato sensu) sau 
din perspectiva asigurării folosului sau produsului infracțiunii. 

Oricum, prin incriminarea infracțiunii de spălare a banilor (art. 29 din Legea 
nr. 656/2002), normă de incriminare cu un conținut extrem de extins, importanța 
practică a infracțiunii de tăinuire este simțitor redusă. 


1 A se vedea şi Noul Cod penal. Comentarii pe articole, p. 437. 

2 A se vedea şi C. Rotaru, A.-R. Trandafir, V. Cioclei, op. cit., p. 73. 

3 Aşa cum am precizat supra, conform art. 29 alin. (1) din Legea nr. 656/2002: 
„Constituie infracţiunea de spălare a banilor şi se pedepseşte cu închisoare de la 3 la 10 ani: 
a) schimbarea sau transferul de bunuri, cunoscând că provin din săvârşirea de infracțiuni, în 
scopul ascunderii sau al disimulării originii ilicite a acestor bunuri ori în scopul de a ajuta 
persoana care a săvârşit infracţiunea din care provin bunurile să se sustragă de la urmărire, 
judecată sau executarea pedepsei; b) ascunderea ori disimularea adevăratei: naturi a prove- 
nienţei, a situării, a dispoziției, a circulaţiei sau a proprietății bunurilor ori a drepturilor asupra 
acestora, cunoscând că bunurile provin din săvârşirea de infracțiuni; c) dobândirea, deținerea 
sau folosirea de bunuri, cunoscând că acestea provin din săvârşirea de infracțiuni”. 

Cu privire la relaţia dintre cele două fapte, în doctrină! s-a pledat pentru 
constatarea abrogării tacite a art. 29 alin. (1) lit. c) din Legea nr. 656/2002, odată 
cu intrarea în vigoare a actualului Cod penal. Pe lângă faptul că această opinie 
pare să fie minoritară, chiar şi acceptând această soluţie, problema „suprapunerii” 
celor două norme nu ar fi, în opinia noastră, întru totul rezolvată, dat fiind că pot 
fi identificate suprapuneri între tăinuire şi celelalte modalităţi de comitere a 
“spălării de bani. 

Cu privire la potenţiale criterii de delimitare între cele două fapte, într-o altă 
opinie s-a reţinut că diferenţa dintre cele două fapte constă în procesul dinamic pe 
care îl reprezintă activitatea infracţională în cazul spălării banilor. Astfel, în cazul 
acestei ultime fapte, de regulă, activitatea infracţională prezintă o anumită 
complexitate, care se desfăşoară în etape: obținerea banilor, ascunderea banilor şi 
disponibilizarea acestora?. În cazul tăinuirii însă, actul de executare este unul 
„Ssimplu”, care nu este etapizat. | 


2. Subiectul activ 

Subiectul activ este general. Limitele prezentate supra în privinţa favorizării 
sunt valabile şi în cazul tăinuirii, astfel că, în principiu, nu va putea fi autor al 
tăinuirii un participant la fapta din care provine bunul tăinuit. 


3. Latura obiectivă 

Actele de tăinuire sunt primirea, dobândirea, transformarea sau înles- 
nirea valorificării unui bun care provine dintr-o faptă prevăzută de legea penală. 
Având în vedere modalităţile alternative de comitere, infracțiunea este una cu 
conţinut alternativ. 

Primirea înseamnă preluarea în detenţie a bunului. 

Dobândirea implică faptul că tăinuitorul a devenit proprietarul bunului 
(vânzare-cumpărare, donaţie, schimb). | 

Transformarea bunului constă în faptul că se oii E substanţa sau forma 
bunului (vopsire, repărare etc.). 

Înlesnirea valorificării bunului presupune acordarea de ajutor pentru a 
înlesni înstrăinarea sau schimbarea bunului (anunţuri de vânzare, aducerea de 
cumpărători etc.). 

Trebuie îndeplinită şi o condiţie negativă, şi anume ca tăinuitorul să nu fi 
participat la infracţiunea din care provin bunurile ce se „tăinuiesc”. Dacă agentul 
a participat la comiterea faptei, atunci acesta nu va mai răspunde şi pentru 
infracţiunea de tăinuire a propriei infracțiuni. Dacă agentul promite că va tăinui 
bunurile anterior comiterii faptei, atunci el participă la comiterea infracțiunii 
principale în forma complicității. 


! C, Rotaru, A.-R. Trandafir, V. Cioclei, op. cit., p. 76. 
2 Pentru detalii, a se vedea M. Oprea, op. cit., p. 342. 

Raportat la reglementarea anterioară, s-a exprimat şi o opinie contrară, pe 
care nu o împărtăşim, şi anume că, atunci când, după ce au împărțit bunurile, 
unul dintre infractori îl ajută pe un altul să-şi valorifice şi el bunurile dobândite 
prin comiterea infracțiunii, acesta din urmă ar comite şi fapta de tăinuire în 
concurs cu infracţiunea de furt. 

Tot raportat la reglementarea anterioară, în practica judiciară şi în doctrină, 
s-a susţinut că tăinuirea comisă în formă continuată are semnificaţia unui act de 
complicitate la fapta autorului. În acest sens, s-a arătat că actul de tăinuire repe- 
tată întăreşte rezoluţia infractorului şi, în acest fel, agentul devine un complice. 

În principiu, suntem de acord cu o astfel de abordare, cu precizarea că primul 
act de tăinuire nu poate fi considerat act de complicitate, deoarece se realizează 
după comiterea faptei. Următoarele acte sunt însă acte de complicitate concurente 
cu primul act de tăinuire. 

În acelaşi sens, Înalta Curte de Casaţie şi Justiţie, prin Decizia nr. 2/2008, 
pronunțată într-un recurs în interesul legii, a hotărât că: „în situația existenței 
unui prim act de tăinuire, urmat de o altă acțiune a aceluiaşi tăinuitor care 
promite că va asigura valorificarea în continuare şi a altor bunuri sustrase, sunt 
întrunite elementele constitutive ale complicității la infracțiunea de furt în formă 
simplă sau continuată, după caz, în concurs real cu infracțiunea de tăinuire, 
chiar dacă promisiunea anticipată de tăinuire a bunurilor nu a fost îndeplinită”. 

Fapta se consumă în momentul în care bunul a fost primit, dobândit, 
transformat ori s-a înlesnit valorificarea lui. 


4. Forma de vinovăţie (latura subiectivă) 

Fapta se poate comite cu intenţie directă sau eventuală. 

Legiuitorul prevede în mod explicit că fapta constituie infracțiune nu doar 
atunci când autorul tăinuirii a cunoscut proveniența ilicită a bunurilor, dar ŞI 
atunci când, din împrejurările concrete, a prevăzut că acestea provin din Săvâr- 
şirea unei fapte prevăzute de legea penală”. 

Credem că precizarea legiuitorului a fost făcută şi cu intenția de a tranşa 
definitiv controversa din doctrina şi practica judiciară anterioare cu privire la 
posibilitatea comiterii faptei de tăinuire de către cel care, deşi nu a cunoscut cu 


1 T. Toader, op. cit., p. 232. 

2 Această analiză a împrejurărilor concrete pentru „extragerea” formei de vinovăție nu 
este întotdeauna facilă. Spre exemplu, într-o speță, prima instanță a considerat că împreju- 
rările concrete ale speței nu permit deducerea intenției autorului (cunoaşterea provenienței 
ilicite a bunului), pe când instanța de apel a infirmat soluţia primei instanțe, apreciind în sens 
contrar — a se vedea C. Ap. Cluj, dec. pen. nr. 9394 din 15 mai 2015, disponibilă pe 
www.rolii.ro. 

certitudine că bunul tăinuit provine dintr-o faptă prevăzută de legea penală, a 
acceptat că aceasta ar putea fi proveniența bunului (altfel spus, controversele erau 
legate de posibilitatea comiterii faptei de tăinuire cu intenţie eventuală). 

Deşi răspunsul promovat acum de către legiuitor este afirmativ, formularea 
aleasă pentru a reda în norma de incriminare această poziţie este una nefericită. 
Astfel, verbul a prevăzut aminteşte mai mult de culpa cu prevedere, ca latură 
subiectivă, şi mai puţin de intenţia eventuală. Se generează în acest mod o altă 
confuzie, cu privire la faptul dacă fapta, în noua sa configuraţie, ar putea fi 
comisă şi din culpă cu prevedere. În mod evident, răspunsul este negativ [inclusiv 
în considerarea prevederilor art. 16 alin. (6) C. pen.]. 

Aşadar, utilizarea verbului a prevăzut constituie doar o redare incompletă a 
cerințelor intenţiei eventuale, formularea corectă şi completă fiind „a prevăzut şi 
a acceptat că bunul s-ar putea să provină (...)”. În considerarea celor anterior 
menționate, apreciem că, din motive ce ţin de claritatea textului, se impune 
modificarea sa în sensul mai sus arătat. 

Totodată, este suficientă reprezentarea autorului că bunul provine/s-ar putea 
să provină din comiterea unei fapte prevăzute de legea penală, fără a fi necesar 
ca autorul tăinuirii să cunoască în mod exact încadrarea juridică ce ar putea 
fi atribuită acesteia. 


5, 4) de nepedepsire 
Conform art. 270 alin. (3) C. pen., tăinuirea săvârşită de un eta Bl de 
familie nu se pedepseşte. 


6. Sancţiunea 
Fata se sancţionează cu închisoarea de la unu la 5 ani sau cu amendă. 


7. Relaţia cu alte infracțiuni 

Relația cu infracțiunea de favorizare a făphuitorului 

În actuala reglementare, legiuitorul a renunțat la sancţionarea ca favorizare a 
ajutorului dat pentru asigurarea folosului sau produsului obţinut din comiterea 
faptei principale (aşa-numita favorizare reală). În Expunerea de motive se arată 
că renunţarea la favorizarea reală se justifică prin faptul că „acţiunile respective 
sunt prevăzute în conţinutul infracțiunii de tăinuire”. 

Noi atragem însă atenţia că ar putea fi argumentat că între cele două acte de 
executare (actul de favorizare reală şi actul de tăinuire) nu există o suprapunere 
absolută, date fiind natura generică a actului de executare a favorizării (ajutorul) 
şi conţinutul limitat al faptei de tăinuire, rezultat din enumerarea restrictivă 

cuprinsă în textul de incriminare. Astfel, s-ar putea ca ceea ce anterior putea fi 
“sancţionat ca favorizare să nu poată fi indubitabil cuprins în noua tipicitate a 
tăinuirii, conduita riscând să rămână în afara sferei dreptului penal. | 

Spre exemplu, într-o abordare formalistă, cel care păzeşte pentru câteva or 
anumite bunuri furate de X, pentru ca X să le poată apoi transporta la el acasă, 
nici nu le primeşte în sensul acțiunii de la tăinuire, nici nu le dobândeşte, nici nu 
le transformă şi nici nu le înlesneşte valorificarea. În acest caz, având în vedere 
excluderea favorizării reale, s-ar putea argumenta că fapta nu va mai fi tipică nici 
pe infracțiunea de favorizare şi nici pe infracțiunea de tăinuire. Doar printr-o 
interpretare „extensivă” a normei de incriminare s-ar putea susţine că acela care 
păzeşte a primit bunurile ori că a înlesnit valorificarea acestora (astfel încât fapta 
să fie tăinuire) sau că, indirect, prin acţiunea de păzire a bunurilor a îngreunat 
cercetările în cauză, ajutându-l pe făptuitor să se piardă urmele bunului furat 
(favorizare). 

Aşadar, chiar dacă legiuitorul a dorit să „absoarbă” favorizarea reală în 
infracţiunea de tăinuire, voința sa a fost una parțial defectuos materializată. 
Problema putea fi uşor remediată prin completarea tipicităţii obiective a tăinuirii, 
printr-o expresie de genul sau orice alt act prin care autorul este ajutat să-şi 
asigure (sau să beneficieze de) folosul ori produsul faptei prevăzute de legea 
penală anterior comise, sau prin integrarea acţiunii de tăinuire în tipicitatea 
normei generale a favorizării. 

Privind lucrurile dintr-o altă perspectivă, în situaţia în care autorul comite în 
aceeaşi împrejurare atât acţiuni de favorizare a făptuitorului (îl ascunde pe cel 
favorizat), cât şi acţiuni de tăinuire a bunurilor obținute din comiterea unor fapte 
prevăzute de legea penală de către acelaşi făptuitor (primeşte aceste bunuri sau 
înlesneşte valorificarea lor), soluția formală ar fi cea a reţinerii unui concurs între 
infracţiunea de favorizare şi cea de tăinuire! . | 

Din punctul nostru de vedere însă, o atare soluție ar putea fi apreciată câ 
excesivă, cât timp ambele fapte vizează protejarea aceleiaşi valori sociale, iar, 
conceptual, acțiunea de tăinuire este o formă specială de favorizare. De aceea, 
credem că ar putea fi identificate şi argumente care să susțină reținerea exclusiv a 
infracțiunii de favorizare ca normă generală, aptă să integreze ambele tipuri de 
conduite. Inclusiv evitarea discuţiilor privind încadrarea juridică corectă într-o 
atare ipoteză reprezintă un argument suplimentar pentru propunerea noastră 
privind reunirea celor două texte într-o singură normă de incriminare. 


1 În acest sens, a se vedea Codul penal. Comentariu pe articole, p. 581. 

Conform art. 271 C. pen., constituie obstrucționare a justiţiei fapta 
persoanei care, fiind avertizată asupra consecințelor faptei sale: 

a) împiedică, fără drept, organul de urmărire sau instanța să efec- 
tueze, în condiţiile legii, un act procedural; 

b) refuză să pună la dispoziția organului de urmărire penală, 
instanței sau judecătorului sindic, în tot sau în parte, datele, infor- 
maţiile, înscrisurile sau bunurile deţinute, care i-au fost solicitate în 
mod explicit, în condiţiile legii, în vederea soluționării unei cauze. 


1. Rațiunea incriminării şi valoarea socială protejată 

Infracțiunea de obstrucţionare a justiţiei constituie o noutate în dreptul penal 
român. Dacă în reglementarea anterioară doar în cazul martorului aveam de a 
face cu sancţionarea sa penală pentru refuzul de a colabora cu autorităţile 
judiciare, actuala reglementare impune terţilor o obligație mai largă de colaborare 
cu organele judiciare (în vederea realizării actului de justiţie), precum şi. o 
obligaţie în sarcina acestora de a nu împiedica în vreun fel derularea unui act 
procedural. Fiind vorba despre o obligaţie legală şi cu caracter personal, apreciem 
că fapta nu va putea fi comisă în coautorat. 

În Expunerea de motive, se arată că această incriminare este în primul rând 
„justificată de realitățile practicii judiciare, care, nu de puţine ori, s-a confruntat 
cu o lipsă de cooperare din partea persoanelor cărora li se solicită SUDE de 
către autoritățile judiciare”. 

În legătură cu rațiunea incriminării acestei fapte, trebuie subliniat faptul că 
există şi alte instituții procesuale ce permit constrângerea celui care refuză să 
coopereze cu organele judiciare. 

În aceste condiții, credem că dreptul penal trebuie folosit ca ultima ratio, 
adică doar atunci când mijloacele fireşti de a obține bunurile, înscrisurile, datele 
sau informațiile necesare desfăşurării în bune condiții a unui proces penal sunt 
blocate de către terț, care pune astfel în pericol eficacitatea sistemului judiciar 
penal. Această manieră de a incrimina lipsa de cooperare cu organele statului se 
mai regăseşte şi în alte ipoteze, cum ar fi fapta incriminată de art. 4 din Legea 
nr. 241/2005 pentru prevenirea şi combaterea evaziunii fiscale. 

Cel mai cunoscut exemplu de instituţii procesuale alternative „coerciţiei” 
penale este reprezentat de posibilitatea ca judecătorul să dispună percheziționarea 
unui anumit spaţiu sau a unei anumite persoane, în situaţia în care acestea refuză 
să pună la dispoziţie bunurile, datele sau informaţiile ce i-au fost solicitate. De 
asemenea, judecătorul sau organul de urmărire penală poate aplica amenzi 
judiciare în cazul în care o persoană nu îndeplineşte dispoziţiile date. 

Faptul că acest text de incriminare trebuie folosit cu prudenţă rezultă chiar 
din condiţionarea explicită a aplicării textului de incriminare de avertizarea 
prealabilă a persoanei asupra consecinţelor faptei sale de obstrucționare. 

Reglementarea se regăseşte şi în alte sisteme europene, cum ar fi: art. 366 
C. pen. italian, art. 463 C. pen. spaniol, art. 434-15-1 C. pen. francez, art. 192-193 
C. pen. olandez şi în Cap. 17 Secţ. 13 alin. (2) C. pen. suedez etc. ` 


2. Subiectul activ 

Subiectul activ este general, fapta putând fi comisă atât de către o persoană 
fizică, cât şi de către o persoană juridică: spre exemplu, o societate de audit 
refuză să pună la dispoziţia organului de urmărire penală înscrisuri care au rele- 
vanţă într-un proces penal ce are ca obiect o faptă de evaziune fiscală comisă de o 
altă persoană. 

3. Latura obiectivă 

“Norma conţine două modalităţi alternative de executare, echivalente din 
perspectiva semnificației lor juridice. Din acest pac! de vedere, infracțiunea este 
una cu conţinut alternativ. 

În ambele ipoteze, Ae Le o textului intervine doar subsecvent unui 
avertisment din partea organului judiciar cu privire la posibila semnificaţie 
penală a conduitei agentului. 

Ipoteza avertismentului este similară celei din dreptul procesual penal din 
cazul administrării probei cu martori [art. 120 alin. (2) lit. d) C. pr. pen.]. Însă, 
dacă aceasta din urmă este doar o condiţie formală de legalitate a derulării proce- 
deului probatoriu, ce nu produce efecte cu privire la tipicitatea faptei de mărturie 
mincinoasă, în cazul de față avertismentul constituie o condiție prealabilă de 
tipicitate, indispensabilă pentru reținerea faptei. 

Probabil, prin această condiţie s-a dorit şi evitarea oricăror discuţii legate de 
latura subiectivă a faptei, ea facilitând semnificativ proba elementului subiectiv. 

Cele două modalităţi alternative de comitere a faptei sunt: 

a) împiedicarea, fără drept, a organului de urmărire sau instanței să 
efectueze, în condiţiile legii, un act procedural; 

b) refiizul de a pune la dispoziția organului de urmărire penală, instanţei sau 
judecătorului sindic, în tot sau în parie, datele, informaţiile, înscrisurile sau 
bunurile deținute, care au fost solicitate în mod explicit, în oii legii, în 
vederea soluționării unei cauze. 

Având în vedere structura infracțiunii, aceasta poate fi calificată ca O 
infracțiune cu conţinut alternativ. 

a) Împiedicarea, fără drept, a organului de urmărire sau a instanţei să 
efectueze, în condiţiile legii, un act procedural 

Înțelegerea conţinutului actului de executare presupune definirea celor două 
noțiuni care îl caracterizează, respectiv a acţiunii de împiedicare şi a actului 
procedural. 

În ceea ce priveşte acţiunea de împiedicare, aceasta va primi semnificaţia 
comună a termenului, respectiv orice faptă prin care autorul blochează prin 
acțiunile sale realizarea actului procedural de către organul de urmărire sau 
instanță. În doctrină s-a subliniat că actul trebuie să fie realizat de aceste două 
entități, fapta nefiind tipică în cazul realizării unui act de către jandarmerie!. 
Credem însă că se poate argumenta că în astfel de situaţii aceste entități 
acționează ca reprezentanți ai organului de urmărire penală sau instanței şi, prin 
urmare, fapta ar putea fi tipică şi în aceste circumstanţe. 

În opinia noastră, termenul cere o împiedicare absolută a efectuării actului 
procedural, nesancționând acele conduite prin care acest demers procedural este 
serios îngreunat”. A împiedica nu înseamnă a tulbura sau a stingheri. 

Dacă manieră concretă de comitere a împiedicării constituie ea însăşi 
infracţiune (ultraj, ultraj judiciar etc.), cele două fapte se vor putea reţine în 
concurs’. 

Referitor la noțiunea de act procedura definiția din dreptul penal va 
corespunde celei din dreptul procesual“. Pentru a putea discuta despre obstrucţio- 
nare, actul procedural trebuie să fie efectuat în condiţiile legii. 

Din acest punct de vedere, o ipoteză ce s-ar preta unei analize mai atente ar fi 
aceea în care autorul împiedică efectuarea actului procedural pentru că, din 
punctul său de vedere, acesta nu se efectuează în condiţiile legii. Apreciem că nu 
orice viciu de nelegalitate îl va putea „disculpa” pe autor, ci doar acele vicii de 
vădită nelegalitate. 

Această interpretare este firească, za ca se prezumă că actele înfăptuite de 
o autoritate judiciară sunt îndeplinite în condiţii de legalitate, eventualele „„mici” 
erori procedurale în îndeplinirea actului neputând fi „invocate” ca temei pentru 
„blocarea” acestuia de către un particular. Spre exemplu, autorul nu are dreptul să 
împiedice efectuarea unui act procedural nici chiar atunci când, în opinia sa, 
acesta este realizat de o instanță necompetentă (pentru că o atare evaluare a legiti- 
mității autorității judiciare poate fi realizată doar de către un alt organ judiciar). În 
schimb, acesta va avea dreptul să împiedice efectuarea unui act procedural vădit 


! M. Oprea, op. cit., p. 218. 

i În același sens, C. Rotaru, A.-R. Trandafir, V. Cioclei, op. cit., p. 86. 

3 În acelaşi sens, Codul penal. Comentariu pe articole, p. 583. 

4 Spre exemplu, în dreptul procesual penal, actele procedurale au fost definite ca fiind 
acele „acte juridice prin care se aduc la îndeplinire actele şi măsurile procesuale. Actele 
procedurale sunt considerate acte de executare, deoarece destinaţia lor este aceea de a aduce la 
îndeplinire dispoziţiile pe care le conțin actele procesuale” — Gh. Mateuţ, Tratat de procedură 
„Penală. Partea generală, vol. I1, Ed. C.H. Beck, Bucureşti, 2012, p. 751. 

nelegal (spre exemplu, efectuarea unei percheziţii domiciliare pentru care nu 
există autorizaţie de percheziție). | 

Se pune întrebarea cât de largă este noțiunea de „instanţă” utilizată în acest 
cadru de către legiuitor. Mai exact, textul are în vedere doar incriminarea împie- 
dicării efectuării actelor procedurale de către instanța penală sau și a împiedicării 
efectuării unor asemenea acte de către instanţa civilă? Din punctul nostru de 
vedere, aplicabilitatea textului este generală, natura instanței fiind, din această 
perspectivă, indiferentă. Die | 

O altă întrebare care apare este dacă textul este aplicabil şi în cazul în care un 
judecător, şi nu o „instanță”, este împiedicat să realizeze în condiţiile legii un act 
procedural. Întrebarea este relevantă având în vedere că, în actualul cadru 
procesual penal sau civil, unele acte procedurale pot fi dispuse de judecător, şi nu 
de către instanță, situaţie în care s-ar părea că textul este inaplicabil. 

-În ceea ce ne priveşte, considerăm că doar printr-o analogie în defavoarea 
celui acuzat s-ar putea susține că instanţa este acelaşi lucru cu judecătorul sau că 
termenul „instanţă” din cuprinsul art. 271 alin. (1) lit. a) C. pen. cuprinde şi 
noţiunea de „judecător”. Aşadar, dacă nu ne vom „permite” să facem o analogie 
în defavoarea celui acuzat, atunci textul de incriminare se va aplica stricto sensu, 
consecinţele unei atari interpretări fiind iraționale. Din acest motiv, se impune de 
urgenţă, de lege ferenda, corelarea termenilor folosiţi de legiuitor şi adăugarea 
faptului că şi judecătorul poate fi împiedicat de autor să realizeze un act proce- 
dural (şi nu doar „instanţa”, astfel cum prevede în prezent textul de incriminare). 


b) Refuzul de a pune la dispoziția organului de urmărire penală, 
instanţei sau judecătorului sindic, în tot sau în parte, datele, informațiile, 
înserisurile sau bunurile deţinute, care au fost solicitate în mod explicit, în 
condiţiile legii, în vederea soluționării unei cauze 

Legiuitorul a apreciat că nu toate mijloacele extrapenale de „coerciție” prin 
care terţul era „presat” să pună la dispoziţia organului judiciar înscrisurile/datele/ 
informaţiile/bunurile deţinute şi-au dovedit eficiența (amendă judiciară sau chiar 
prezumarea ca dovedite a afirmațiilor făcute cu privire la conținutul acelui înscris 
de partea care a cerut înfăţişarea — art. 295 C. pr. civ.). Astfel, s-a decis că este 
justificată „exercitarea unei presiuni” asupra terțului sau părții de a colabora, 
prin introducerea celui mai agresiv şi coercitiv instrument juridic, respectiv a 
sancţiunii penale. | 

Ca structură „cronologică”, textul presupune, într-o primă fază, o solicitare 
explicită din partea organului judiciar (organ de urmărire penală, instanță sau 
judecător sindic) de a pune la dispoziţie respectivele date, înscrisuri etc. | 

_“ Înscrisurile/informaţiile/datele/bunurile solicitate nu trebuie să aibă vocaţia 
de a deveni probe esenţiale într-o procedură judiciară, ci ele trebuie să poată 
contribui în vreun fel la soluționarea unei cauze (astfel, inclusiv refuzul de a 

furniza informaţii cu privire la noua adresă a reclamantului, în vederea îndepli- 
nirii procedurii de citare, poate fi considerat un act de obstrucționare a justiţiei). - 

Şi în acest caz, pentru ca refuzul agentului să poată avea semnificaţie penală, 
solicitarea trebuie să fie conformă legii. La fel ca în prima situaţie, credem că 
vom putea discuta despre o excludere a tipicităţii strict în situaţia în care solici- 
tarea instanţei este vădit nelegală (spre exemplu, instanța penală solicită avoca- 
tului să pună la dispoziţie o discuţie înregistrată; dintre acesta şi clientul său, 
inculpat în proces, discuţie ce face obiectul secretului profesional). 

Conform tezei iniţiale a textului, pentru a fi tipică, solicitarea trebuie să fie 
dublată de avertismentul privind faptul că refuzul de a se conforma dispoziţiei 
organului de urmărire penală sau instanței constituie infracţiunea de obstrucțio- 
nare a justiţiei. 

Solicitarea organului judiciar este urmată de comiterea actului propriu-zis 
de executare, respectiv refuzul autorului de a pune la dispoziţie cele solicitate. 
De regulă, această solicitare a organului judiciar este însoţită de un termen până 
la care i se poate da curs. De aceea, considerăm că fapta va fi consumată nu doar 
atunci când avem de a face cu un refuz explicit de a pune la dispoziţie, ci şi 
atunci când vorbim despre un refuz implicit, ce poate fi dedus din nedepunerea în 
termen a celor solicitate. Şi în ultima ipoteză, fapta va avea un caracter consumat, 
chiar dacă, la un moment ulterior, autorul se răzgândeşte şi dă curs solicitării 
organului judiciar. Un argument în acest sens poate fi, mutatis mutandis, 
momentul de consumare a infracţiunii de mărturie mincinoasă. Astfel, aşa cum se 
ştie, infracțiunea de mărturie mincinoasă se consumă la momentul semnării 
declaraţiei mincinoase, fiind indiferentă pentru tipicitatea faptei (ruipolusersa că, 
ulterior, martorul decide să-şi retragă declaraţiile mincinoase. 

Interesant este că printre cei care pot „folosi” acest text de incriminare a fost 
inclus şi judecătorul sindic, dar nu a fost enumerat şi judecătorul (spre exemplu, 
judecătorul de drepturi şi libertăţi sau cel de cameră preliminară), presupunându-se, 
în contra dispoziţiilor procedurale, că prin „instanţă”. se înțelege şi „judecător”. 
Aşadar, lipsa de consecvență terminologică semnalată în cazul art. 271 alin. (1) 
lit. a) poate fi evidențiată şi în cazul lit. b) a alin. (1) al art. 271 C. pen., ea produ- 
când aceleaşi efecte iraționale. 

În ambele modalităţi, fapta are şi o cauză de excludere a tipicității. 
Astfel, textul de incriminare nu se aplică în cazul în care faptele sunt comise de 
persoana urmărită sau judecată pentru infracțiunea care formează obiectul 
procesului penal. 

Restrângerea textului din acest unghi are ca principală motivaţie dreptul 
oricărei persoane de a nu contribui la propria sa incriminare. În aceste situaţii, 
organul de urmărire penală sau instanța are la dispoziţie doar acele mijloace 
procesual penale prin care poate dobândi în mod „forţat” înscrisurile/informaţiile/ 
datele/bunurile relevante (percheziţie domiciliară, percheziţie informatică, 
ridicare de obiecte sau înscrisuri). 


331 


Drept penal. Partea specială. 


Este important de subliniat că această condiție de netipicitate se va aplica 
strict în materie penală, nu şi în situaţia reclamanților sau pârâţilor (sau a altor 
persoane cu un statut similar) din procedurile judiciare de natură civilă lato 
sensu. . | | ran | 

Mai trebuie adăugat că clauza de excludere a tipicității nu poate fi interpre- 
tată şi aplicată abuziv. Astfel, ea va fi aplicabilă chiar şi celui care, deşi nu 
figurează formal în dosar ca suspect, este un „suspect” din perspectiva organului 
de urmărire penală. Mai clar, ne referim aici la situaţia în care organul de 
urmărire penală nu dispune continuarea urmăririi penale in personam faţă de acea 
persoană, tocmai pentru a crea aparența că „suspectul”, care nu a dobândit formal 
acest statut, este un terţ şi, în consecință, ar fi obligat să colaboreze cu organele 
judiciare sub riscul unei sancțiuni penale. În acest caz discutăm despre o conduită 
abuzivă a organului de urmărire penală, care însă nu poate „paraliza” dreptul 
“persoanei de a nu contribui la propria incriminare. E 

Aşadar, noțiunea de persoană urmărită folosită de legiuitor în cuprinsul 
alin. (2) al art. 271 C. pen. se interpretează, în opinia noastră, în sens larg şi nu 
poate fi redusă doar la cazul suspectului sau inculpatului, ca noţiuni tehnice 
folosite în dispoziţiile procesual penale!. | 

4. Forma de vinovăţie (latura subiectivă) 

Fapta se poate comite cu intenţie directă sau indirectă. Dat fiind avertis- 
mentul organului judiciar prealabil comiterii faptei, credem că, de cele mai multe 
ori, infracțiunea se va comite cu intenție directă. 


5. Sancțiunea 
Fapta se sancţionează cu închisoarea de la 3 luni la un an sau cu amendă. 


6. Relația cu alte infracțiuni 
a) Relația cu infracțiunea de influențare a declarațiilor 
Dacă refuzul persoanei este motivat de o acțiune de constrângere din partea 
altuia, atunci, în mod evident, fapta sa nu va constitui infracțiunea de obstrucțio- 
nare a justiției (ea nefiind imputabilă). În schimb, fapta celui care prin constrân- 
gere a determinat această conduită va constitui infracțiunea de influențare a 
declarațiilor... 


b) Relația cu infracțiunea de favorizare a făptuitorului 

În doctrină s-a arătat că, dacă acțiunea de obstrucționare constituie şi O 
favorizare, în speţă se va reține doar infracțiunea de favorizare?. Suntem de acord 
cu această opinie, inclusiv în considerarea diferențelor semnificative dintre 
sancţiuni în cazul celor două fapte. i 


1 În acelaşi sens, Codul penal. Comentariu pe articole, p. 582. 
2 C. Rotaru, A.-R. Trandafir, V. Cioclei, op. cit., p. 87. 

INFLUENTAREA DECLARAŢIILOR 


Conform art. 272 C. pen., constituie infracţiunea de influențare a 
declaraţiilor încercarea de a determina sau determinarea unei persoane, 
indiferent de calitatea acesteia, prin corupere, prin constrângere ori 
prin altă faptă cu efect vădit intimidant, săvârşită asupra sa ori asupra 
unui membru de familie al acesteia, să nu sesizeze organele de urmărire 
penală, să nu dea declaraţii, să îşi retragă declaraţiile, să dea declaraţii 
mincinoase ori să nu prezinte probe, într-o cauză penală, civilă sau în 
orice altă procedură judiciară. 


1. Rațiunea incriminării şi valoarea socială protejată 

Infracţiunea de influențare a declaraţiilor incriminează în mod distinct o 
faptă care, în plan conceptual, este bivalentă din perspectiva posibilei sale semni- 
ficaţii juridice. 

Sintetic, art. 272 C. pen. incriminează atât încercarea de a determina prin 
constrângere sau corupere un potenţial martor! să dea declaraţii mincinoase, cât şi 
constrângerea unei persoane să nu sesizeze organele de urmărire penală, să nu 
dea declaraţii, să îşi retragă declaraţiile, să dea declaraţii mincinoase ori să nu 
prezinte probe, într-o cauză penală, civilă sau în orice altă procedură judiciară. 

Cu privire la raţiunea incriminării, în Expunerea de motive ale actualului 
Cod se arată că scopul urmărit prin această incriminare este acela de a „întări 
garantarea accesului liber la justiţie prin protejarea libertăţii oricărei persoane de 
a se adresa justiţiei şi de a da declarațiile ori de a înfăţişa probele pe care le 
consideră necesare în raport de interesele sale, independent de orice formă de 
presiune exercitată din partea vreunui terț, fie asupra sa, fie asupra membrilor de 
familie”. Deşi putem fi de acord cu această justificare, credem că accentul ar fi 
trebuit să cadă mai mult pe efectele pe care asemenea influenţe le pot produce 
asupra actului de justiţie, prin compromiterea aflării adevărului într-o anumită 
procedură judiciară. 

Sub acelaşi aspect al motivaţiei, sesizăm că, atunci când influențarea se face 
prin constrângere, infracțiunea reprezintă, de fapt, o formă particulară de şantaj”, 
ce are ca obiect obţinerea unei conduite din partea victimei care poate compro- 
mite actul de justiţie. Cu toate acestea, prin incriminarea din art. 272 C. pen., 


! Pentru a descuraja orice încercare de a determina vreo mărturie mincinoasă, legiuitorul 
a decis să sancționeze chiar şi actele de pregătire a unei potenţiale declarații mincinoase, dacă 
încercarea se realizează prin constrângere sau corupere. | 

2 Dat fiind că prin actualul Cod penal textul de incriminare a șantajului a fost actualizat, 
astfel de fapte ar fi intrat fără probleme în tipicitatea şantajului, indiferent dacă scopul 
constrângerii victimei la o anumită conduită „procesuală” era acela de a obţine un folos 
„ Patrimonial sau unul nepatrimonial. 

legiuitorul a vrut să grupeze distinct acest tip de conduite ce ar putea pune în 
discuţie, pe lângă libertatea psihică a victimei, şi actul de justiţie. Prin această 
abordare, legiuitorul sugerează că, în acest caz, înfăptuirea justiției (ca valoare 
socială supraindividuală) primează în fața valorii sociale individuale (personale) 
a libertăţii psihice, determinând astfel configurarea acestei noi fapte. De aceea, 
faptele comise prin constrângere au fost detașate din tipicitatea şantajului, fiind 
incriminate în mod distinct şi poziționate în acest titlu. 

Pe de altă parte, atunci când actul de influențare se realizează prin corupere, 
fapta reprezintă, în plan conceptual, o instigare la infracțiunea corespondentă 
solicitată victimei (mărturie mincinoasă, omisiunea sesizării, obstrucționarea 
justiției). Incriminarea distinctă a acestei forme de participaţie se justifică şi prin 
aceea că legiuitorul a vrut să aşeze pe acelaşi plan instigarea (urmată sau nu de 
executare) — determinarea persoanei — şi tentativa de instigare (încercarea de a 
determina persoana să adopte o anumită conduită). În absenţa acestei incriminări 
distincte a faptelor, doar o parte din această modalitate de comitere ar fi putut 
intra sub incidenţa legii penale, respectiv ipoteza în care persoana coruptă chiar 
trecea la săvârşirea conduitei determinate de către instigator. 

Putem deci concluziona că această tehnică a incriminării distincte probează 
cât se poate de clar că valoarea socială protejată de către norma de incriminare 
este buna înfăptuire a justiției. 

Mai mult, având în vedere că, potrivit ultimei teze a alin. (1) al art. 272 
C. pen., dacă actul de intimidare sau corupere constituie el însuşi infracțiune, 
cele două fapte se vor reţine în concurs, nu se va putea afirma că, în subsidiar, 
norma protejează şi valorile sociale lezate prin conduita de influențare, altele 
decât buna înfăptuire a justiţiei. Lezarea acestora va fi valorificată prin reținerea 
infracțiunilor corespondente. 


42: Subiectul activ * 

Subiect activ al faptei poate fi orice persoană, fizică sau juridică. Chiar dacă, 
de cele mai multe ori, persoana care va realiza această conduită va avea un 
interes direct în modul de soluţionare a procedurii judiciare, textul de incriminare - 
nu a introdus o asemenea circumstanţiere. Ca atare, acest element de fapt va fi 
indiferent din perspectiva tipicităţii faptei. 


3. Latura obiectivă 

Textul art. 272 C. pen. incriminează încercarea de a determina sau determi- 
narea unei persoane, indiferent de calitatea acesteia, prin corupere, prin constrân- 
gere ori prin altă faptă cu efect vădit intimidant, săvârşită asupra sa ori asupra 
unui membru de familie al acesteia, să nu sesizeze organele de urmărire penală, 
să nu dea declaraţii, să îşi retragă declaraţiile, să dea declaraţii mincinoase ori să 
nu prezinte probe, într-o cauză penală, civilă sau în orice altă procedură judiciară. 

Mai succint, actul de executare constă în încercarea de a determina sau 
determinarea unei persoane, în modalităţile prevăzute de lege, să adopte o 
anumită conduită relevantă pentru înfăptuirea actului de justiţie. 

Prevederea alternativă a încercării de a determina şi a determinării efective a 
unei persoane relevă că voința legiuitorului a fost aceea de a sancţiona ca formă 
consumată orice conduită în acest sens, fiind indiferent dacă s-a reuşit determi- 
narea persoanei de a realiza respectiva conduită sau dacă persoana nu a realizat 
acea conduită. 

Încercarea sau determinarea nu va avea relevanță penală decât în situaţia în 
care ea este realizată prin corupere, constrângere sau orice altă faptă 
intimidantă asupra persoanei de la care se doreşte obţinerea conduitei sau 
asupra unui membru de pe al acesteia. 

Termenii „corupere” şi „constrângere” nu ridică probleme majore de 
înţelegere, dat fiind că ei au fost analizaţi şi cu altă ocazie. Astfel, un act similar 
(de corupere) regăseam şi în reglementarea anterioară a încercării de a determina 
mărturia mincinoasă. Şi aici, la fel ca în cazul art. 261 C. pen. anterior, coruperea 
înseamnă determinarea conduitei persoanei prin oferirea de bani sau alte foloase. 
În cazul coruperii, nu este exclus ca şi persoana coruptă să comită, la rândul ei, o 
infracțiune. Spre exemplu, în cazul în care un funcţionar public va primi bani 
pentru a nu sesiza o faptă descoperită de acesta în cadrul exercitării atribuţiilor de 
serviciu, cel care îl corupe va răspunde pentru infracţiunea de influențare a 
declaraţiilor şi infracţiunea de dare de mită, iar funcţionarul va răspunde pentru 
infracțiunile de luare de mită şi omisiune a sesizării (dacă este cazul). 

La fel, legiuitorul a utilizat şi utilizează noţiunea de „constrângere” în cazul 
infracțiunii de şantaj, viol etc., aceasta regăsindu-se inclusiv în reglementarea 
anterioară a încercării de a determina mărturia mincinoasă. Constrângerea 
înseamnă utilizarea de ameninţări sau agresiuni fizice pentru a determina o 
anumită conduită. 

Pe lângă aceste modalităţi, care acopereau semnificativ ipotezele relevante 
pentru norma de incriminare, legiuitorul a optat pentru introducerea unei a treia 
variante, respectiv determinarea sau încercarea de determinare prin comiterea 
unei fapte cu efect vădit intimidant. Pe lângă lipsa de claritate şi previzibilitate 
a sintagmei, este greu de imaginat care va fi sfera sa proprie de aplicare, având în 
vedere că săvârşirea unei fapte cu efect vădit intimidant are de cele mai multe ori 
(dacă nu chiar întotdeauna) şi semnificaţia unei acţiuni de constrângere. Oricum, 
în această noţiune vor putea fi incluse toate acele acțiuni sau inacţiuni care ar 
putea stârni o stare de temere la nivelul victimei, care să o determine să-l 
„asculte” pe agenti. 


! Pentru detalii, a se vedea şi M. Oprea, op. cit., pp. 145-146. 

“Având în vedere precizarea explicită a legiuitorului, atunci când modalitatea 
de „convingere” constituie ea ineas infracțiune, cele două fapte se vor reține în 
concurs. 

Conduita pe care agentul urmăreşte să o obțină de la victima” 
acţiunilor de influențare este cel puţin una dintre următoarele: să nu sesizeze 
organele de urmărire penală, să nu dea declarații, să îşi retragă declaraţiile, să dea 
declaraţii mincinoase ori să nu prezinte probe, într-o cauză penală, civilă sau în 
orice altă procedură judiciară. 

În cazul încercării de a determina/determinării de a nu sesiza organele de 
urmărire penală, acţiunea autorului poate fi îndreptată înspre orice persoană care 
are cunoştinţă despre săvârşirea unei infracțiuni. 

În cazul obligării de a nu da declaraţii, de a da declaraţii mincinoase sau de 
a-şi retrage declaraţiile, conduita autorului va putea fi îndreptată înspre una 
dintre părţile procedurii judiciare (coinculpat, parte civilă, persoană vătămată, 
reclamant, pârât etc.), înspre un martor din proces sau înspre o persoană ce are 
vocaţia de a dobândi în viitor acest statut procesual. 

În ipoteza obligării de a nu prezenta probe, actul de influențare va putea 
privi nu doar părţile din proces, ci orice persoană care ar putea prezenta, probe 
(altele decât cele rezultate din declaraţii), relevante pentru procedura judiciară. 

Este important de precizat că tipicitatea faptei implică o procedură judi- 
ciară în curs (condiţie ce se subînțelege din formularea textului — într-o cauză 
penală, civilă sau în orice altă procedură judiciară), astfel că realizarea actului 
de influențare în considerarea derulării unei proceduri judiciare viitoare nu 
întruneşte elementele constitutive ale infracțiunii. 

În alineatul secund, textul prevede şi o condiţie negativă de tipicitate, 
stabilind că nu constituie infracţiune înţelegerea patrimonială dintre infractor 
şi persoana vătămată, intervenită în cazul infracțiunilor pentru care acțiunea 
penală se pune în mişcare la plângere prealabilă sau pentru care intervine 
împăcarea. 

Două sunt consecinţele unei asemenea precizări. 

În primul rând, legiuitorul recunoaşte, în sfârşit, o realitate faptică incontes- 
tabilă, respectiv tranzacționarea în plan penal!. Vechea reglementare era mai 
„idealistă”, prevăzând că împăcarea părţilor sau retragerea plângerii prealabile nu 
poate fi determinată de o înţelegere ce avea ca obiect obţinerea unei reparaţii 
patrimoniale a prejudiciului material sau moral generat prin comiterea infrac- 
țiunii. Din punctul nostru de vedere, nu are importantă dacă cealaltă parte a 
tranzacţiei este autorul infracţiunii sau orice altă persoană interesată de înlă- 
turarea răspunderii penale a autorului faptei care se urmăreşte. la plângere 
prealabilă sau pentru care este posibilă î Min Ci părţilor. Pe de altă parte, în 


! În acelaşi sens, a se vedea şi Noul Cod penal. Ca pe articole, p. 440. 

mod evident, o asemenea tranzacție va putea fi realizată doar cu persoana îndrep- 
tățită să depună/retragă plângerea prealabilă sau să se împace cu autorul faptei 
principale, Aşa cum corect s-a semnalat în doctrină, o astfel de prevedere implică 
şi permiterea negocierilor de către părţi în vederea încheierii unei astfel de 
înţelegeri patrimoniale!. 

În al doilea rând, sesizăm că textul prevede în mod expres că asemenea 
tranzacţii sunt „tolerate” doar în situaţiile în care fapta comisă se urmăreşte la 
plângere prealabilă sau legea prevede posibilitatea împăcării părţilor. Pe cale de 
consecință, orice tranzacții încheiate pentru infracţiuni ce se urmăresc din oficiu, 
prin care o persoană îşi asumă anumite obligaţii patrimoniale în schimbul unor 
declaraţii care să-l disculpe pe suspect sau inculpat, vor intra sub incidenţa 
infracțiunii de influențare a declaraţiilor. 


4. Forma de vinovăţie (latura subiectivă) 
Fapta se poate comite cu intenţie directă sau eventuală. 


5. Sancţiunea 
Fapta se sancţionează cu închisoare de la unu la 5 ani. 


6. Tentativa 
Tentativa nu este sancționată. 


7. Relaţia cu alte infracțiuni 

a) Relaţia cu infracțiunile prin care se comite actul de constrângere sau 
corupere 

Conform ultimei teze a art. 272 alin. (1) C. pen., dacă actul de intimidare sau 
corupere constituie prin el însuşi o infracțiune, se maci regulile privitoare la 
concursul de infracțiuni. 

Aşadar, în actuala reglementare, legiuitorul a optat pentru soluţia concursului 
de infracţiuni, astfel că, atunci când influențarea se va realiza prin ameninţare, 
lovire?, dare de mită etc., aceste fapte vor fi reţinute în concurs cu infracţiunea de 
influențare a declarațiilor. 


b) Relaţia cu infracțiunea de şantaj 

Având în vedere că, aşa cum am argumentat supra, în varianta comiterii 
faptei prin constrângerea victimei, fapta constituie o formă specială de şantaj, 
prezentul text de incriminare va avea prioritate de aplicare în faţa art. 207 C. pen. 
(norma „generală” de incriminare a şantajului), astfel că într-o atare ipoteză cele 


! C. Rotaru, A.-R. Trandafir, V. Cioclei, op. cit., p. 95. 
2 Ibidem, p. 93. În sens contrar, a se vedea M. Oprea, op. cit., pp. 149-150. 

două fapte nu se vor reţine în concurs!. Totuşi, aşa cum am arătat supra, în 
concurs cu infracţiunea de influențare a declaraţiilor se va reţine conduita 
infracţională efectivă prin care a avut loc această influențare, respectiv lovirea 
sau alte violenţe, vătămarea corporală, ameninţarea etc. 


MĂRTURIA MINCINOASĂ 


Art. 273 C. pen. incriminează fapta martorului care, într-o cauză 
penală, civilă sau în orice altă procedură în care se ascultă martori, 
face afirmaţii mincinoase ori nu spune tot ce ştie în legătură cu faptele 
sau împrejurările esenţiale cu privire la care este întrebat. 


1. Rațiunea incriminării şi valoarea socială protejată 

Acest text de incriminare asigură protecție penală credibilităţii probei cu 
martori într-o procedură judiciară. Este cert că declaraţiile martorilor sau ale 
persoanelor asimilate acestora (interpret, expert) reprezintă unul dintre cele mai 
importante mijloace de probă prin care se poate obține aflarea adevărului, ele 
contribuind în mod esenţial la trasarea unei corespondențe cât mai exacte între 
adevărul juridic şi cel material. | 

` -Din acest punct de vedere, era firesc ca legiuitorul să incrimineze încălcarea 

obligaţiei martorilor de a contribui la stabilirea adevărului „juridic”, o asemenea 
conduită putând prejudicia într-o manieră esenţială actul de justiţie. Astfel, ar fi 
greu de imaginat un sistem în care declaraţiile martorilor ar fi lipsite de 
credibilitate şi deci inutile din perspectiva soluționării corecte a cauzei în care 
sunt audiaţi martori. SI 

În trecut, referirea la divinitate în cadrul jurământului depus de martor 
asigura prin ea însăşi solemnitatea declaraţiei sale, reprezentând şi o garanţie 
puternică a veridicităţii celor declarate de martorul audiat. Din păcate, într-o 
societate din ce în ce mai laică, conotaţia religioasă a jurământului şi-a pierdut 
din semnificaţie, astfel că singurele mecanisme ce ar putea „exercita” în mod 
eficient presiune asupra martorului care ar fi tentat să declare mincinos au rămas 
cele „coercitive”, inclusiv cele de drept penal. 

-În ciuda acestui obiectiv al normei, deşi, din perspectivă criminologică, se 
poate constata o recrudescență a faptelor de mărturie mincinoasă, din nefericire, 
această împrejurare nu se reflectă şi în numărul soluţiilor de condamnare pentru 
astfel de fapte. | 

„Din punctul nostru de vedere, principiul aflării adevărului care guvernează 
procedura penală şi lipsa unei constrângeri pentru judecător de a motiva extrem 


! În acelaşi sens, Codul penal. Comentariu pe articole, p. 585. 

de riguros soluţia pe care o pronunță reprezintă câteva dintre motivele pentru care 
aceste încălcări ale legii nu au întotdeauna consecinţe şi în planul răspunderii 
penale, instanța limitându-se de cele mai multe ori la înlăturarea declaraţiei 
martorului cu motivarea că acel martor nu este credibil. 


2. Subiectul activ 

Subiectul activ este unul calificat, şi anume martorul, adică persoana 
chemată să depună mărturie. Persoana se va afla într-un raport juridic procesual 
odată cu încuviințarea sa ca martori. Declaraţiile neadevărate făcute de o 
persoană care nu are calitatea de martor sau în afara unei proceduri de audiere nu 
îndeplinesc condiţiile de tipicitate (nefiind exclusă însă reținerea unei alte 
infracțiuni)’. 

În anumite situații, legea autorizează ca martorii să nu fie sancţionaţi pentru 
omisiunea de a declara adevărul, deoarece, deşi depunerea mărturiei este o 
obligaţie legală, ei pot refuza să depună mărturie (cazul rudelor) sau pot refuza să 
spună adevărul atunci când legea îi obligă la a respecta secretul profesional (cazul 
avocaţilor cu privire la fapte pe care le-au aflat în legătură cu desfăşurarea 
activităţii de avocat). 

Obligaţia avocaţilor de a respecta secretul Sion există din momentul în 
care se comportă ca nişte avocaţi, indiferent dacă au şi „finalizat? semnarea unui 
contract de asistență juridică în sens material. Art. 121 din Statutul profesiei de 
avocat prevede expres la alin. (5) că „Contractul de asistenţă juridică poate fi 
încheiat, în mod excepțional, şi în formă verbală”. Astfel, exerciţiul profesiei de 
avocat nu este condiţionat în mod absolut de încheierea unui contract în formă 
scrisă, fiind suficientă realizarea unui acord de voințe între client şi avocat. Din 
acest motiv, un avocat nu poate fi constrâns să divulge informaţii obținute în 
exercițiul profesiei de avocat fără acordul celui care i le-a furnizat. Credem că 
riscul unei sancţiuni penale pentru mărturie mincinoasă a unui avocat în cazul în 
care refuză să facă declaraţii în calitate de martor, chiar dacă nu a fost semnat un 
contract de asistență juridică cu acel client, este unul doar aparent. 


! T. Toader, op. cit., p. 233. 

2 Spre exemplu, într-o speță inculpata a fost condamnată pentru comiterea AENT de 
favorizare, constând în aceea că, după producerea unui accident rutier, aceasta a declarat 
agenților de poliție că ea este cea care a condus autoturismul, s-a supus testării cu aparatul 
etilotest şi recoltării de probe biologice în vederea stabilirii alcoolemiei — a se vedea C. Ap. 
Braşov, dec. pen. nr. 54/AP din 4 februarie 2016, disponibilă pe www.rolii.ro. Intr-o altă 
speță, partea civilă dintr-o cauză penală a fost condamnată pentru infracțiunea de favorizare 
având în vedere că aceasta a declarat în mod mincinos în fața organului de urmărire penală că 
nu l-a văzut pe inculpat comiţând fapta de lovire sau alte violenţe — a se vedea Trib. Braşov, 
sent. pen. nr. 227/S din 28 octombrie 2015, disponibilă pe www.rolii.ro. 

Ceea ce contează în această situaţie este ca avocatul să se afle efectiv în 
exercițiul profesiei sale, fără însă a fi limitat acest aspect la momentul formal al 
semnării contractului de asistență juridică. Această stare de fapt esențială rezultă, 
de regulă, din faptul semnării contractului, dar ea poate rezulta şi din altei împre- 
jurări de fapt. 

Obligaţiile profesionale ale unui avocat îl obligă pe acesta, ca regulă, să 
încheie un contract în formă scrisă, însă nerespectarea acestei reguli de conduită 
nu îl transformă pe acesta automat într-o persoană ce poate fi audiată ca martor în 
legătură cu discuţiile avute cu clientul său. 

În principiu, această infracţiune nu poate fi comisă de o persoană juridică în 
calitate de autor, calitatea de martor fiind incompatibilă cu persoana juridică!. 
Totuşi, persoana juridică va putea comite fapta în calitate de complice sau 
instigator. 


3. Latura obiectivă | 

Infracţiunea este una comisivă, dar poate fi comisă şi prin omisiune. Legiui- 
torul nu a incriminat simpla declaraţie mincinoasă, ci a precizat anumite condiții 
pe care trebuie să le îndeplinească declaraţia neadevărată pentru-a fi îndeplinite 
condiţiile de tipicitate a infracţiunii de mărturie mincinoasă. 

În primul rând, trebuie ca martorul să facă afirmaţii mincinoase ori să nu 
spună tot ce ştie. 

Este dificil de stabilit când o împrejurare relatată ae către martor este adevă- 
rată sau nu. Din punctul nostru de vedere, caracterul mincinos al unei declaraţii 
de martor poate fi analizat din trei perspective. 

O primă abordare ar fi cea subiectivă, şi anume cea care susține că 
mărturia mincinoasă există ori de câte ori agentul spune altceva decât gândeşte. 
Relaţia se stabileşte între percepția subiectivă a martorului asupra evenimentelor 
şi modul în care el relatează ce a văzut. Aceasta înseamnă că, dacă, de exemplu, 
agentul a crezut că a văzut la locul faptei o persoană îmbrăcată în haine de 
culoarea roşie, dar în faţa organului judiciar declară că haina persoanei era 
neagră, fapta se încadrează la mărturie mincinoasă, chiar dacă în realitate per- 
soana pe care o văzuse era îmbrăcată în albastru. 

O altă abordare, şi anume cea obiectivă, propune, ca reper de apreciere a 
caracterului mincinos al unei declaraţii, diferenţa dintre realitatea fizică şi cea 
relatată de martor din punct de vedere obiectiv. Astfel, în ipoteza în care martorul 


“1 În doctrină s-a arătat că, în mod excepţional, fapta ar putea fi comisă şi de o persoană 
juridică (o societate de traduceri autorizate chemată să realizeze traduceri într-o cauză) — a se 
vedea C. Rotaru, A.-R. Trandafir, V. Cioclei, op. cit., p. 99. 

= În opinia noastră însă, în acest caz, obligația de traducere ar incumba unei persoane 
fizice, traducător autorizat, din cadrul societăţii, astfel că, în final, aceasta ar avea calitatea de 
autor al infracțiunii, persoana juridică fiind, eventual, instigator la comiterea faptei. 

ar fi relatat că a văzut o persoană îmbrăcată în geacă albastră (împrejurare ce ar 
corespunde realităţii obiective, pentru că persoana era îmbrăcată în albastru), deşi 
în realitate el percepuse că autorul era îmbrăcat într-o altă culoare (geacă roşie), 
fapta sa nu constituie infracțiune, cât timp cele declarate corespund adevărului 
obiectiv. 

De regulă, abordarea obiectivă se regăseşte în soluţiile instanţelor de 
judecată. Din această perspectivă, dacă un martor relatează ceva ce s-a întâmplat, 
deşi el nu a perceput în această manieră evenimentele cerute a se relata, fapta lui 
nu cuprinde o afirmație mincinoasă din punct de vedere obiectiv, fiind doar o 
încălcare a obligaţiei sale juridice de a fi onest. Lipsa lui de onestitate nu a 
însemnat însă şi o pervertire a posibilităților de aflare a adevărului, astfel că reti- 
nerea infracțiunii de mărturie mincinoasă nu ar fi justificată. 

O a treia abordare pune accentul pe dimensiunea normativă a obligaţiei 
martorului de a fi onest. Astfel, în acest caz, se analizează modul în care martorul 
şi-a respectat obligaţia de probitate, iar imputabilitatea faptei se întemeiază mai 
degrabă pe încălcarea acestei obligaţii. 

Din această perspectivă, o eventuală declaraţie a martorului, cum că hainele 
văzute de el sunt albastre, deşi el le-a perceput ca fiind roşii, este una mincinoasă. 
Martorul, deşi nu a perceput corect culoarea hainelor (obiectiv, hainele pe care le 
poartă persoana pe care o văzuse el erau albastre), nu a relatat acest aspect şi a 
declarat ce i s-a spus sau a aflat de la altcineva cu privire la modul în care s-au 
petrecut lucrurile în realitate. 

Această declaraţie a martorului, deşi aparent corectă din punct de vedere 
obiectiv, deoarece martorul confirmă ceea ce se petrecuse în realitate, poate totuşi 
influența aflarea adevărului în cauză sau, cel puţin, creează o stare de pericol 
pentru ideea de înfăptuire a justiţiei. 

“Din punctul nostru de vedere, pentru un sistem judiciar în care doar adevărul 
ce rezultă din probe (adică cel juridic) are valoare absolută, ultima abordare ar fi 
de dorit. 

În al doilea rând, mărturia trebuie să aibă relevanţă în soluţionarea cauzei. 

Se poate, aşadar, observa că în art. 273 C. pen. legiuitorul exclude din 
tipicitatea faptei situaţiile în care martorul face declarații mincinoase cu privire la 
împrejurări neesenţiale ale cauzei sau pe cele în care martorul nu declară 
împrejurări esenţiale pentru soluționarea cauzei, nefiind întrebat de către cel care 
îl audiază cu privire la aceste împrejurări. : 

Această poziţie pare oarecum surprinzătoare, în condiţiile în care, de exemplu, 

în cazul infracţiunii de influențare a declaraţiilor (art. 272 C. pen.) nu se cere vreo 
condiţie referitoare la conţinutul declaraţiilor mincinoase pe care autorul doreşte să 
le determine. Astfel, se ajunge la o situaţie paradoxală. Pe de o parte, simplul fapt 
că se încearcă determinarea unor declaraţii mincinoase (inclusiv prin determinarea 
victimei să nu dea declarații complete) este sancționat penal, indiferent de natura 

esenţială sau neesenţială a împrejurărilor ce se doreşte a fi omise sau relevate î în 
mod neadevărat. Pe de altă parte, dacă persoana ajunsă martor face asemenea 
declaraţii mincinoase cu privire la împrejurări neesenţiale pentru cauză sau nu 
declară împrejurări esenţiale, nefiind întrebată expres de organul care o audiază cu 
privire la acestea, fapta martorului nu va fi sancționată penal. 

Chiar şi aşa, având în vedere precizarea legiuitorului, afirmaţiile r mincinoase 
sau omisiunea de a declara se raportează doar la împrejurările esenţiale în solu- 
ționarea cauzei. Declaraţiile mincinoase cu privire la alte aspecte decât cele 
esenţiale cauzei nu îndeplinesc condiţia de tipicitate a infracţiunii de mărturie 
mincinoasă. Sunt împrejurări esenţiale acele situaţii care pot servi la aflarea 
adevărului şi la justa soluționare a cauzei. 

Având în vedere că este dificil pentru un martor să evalueze care împrejurări 
sunt esenţiale pentru soluţionarea cauzei, credem că o astfel de limitare a împre- 
jurărilor care pot face obiect al mărturiei mincinoase nu este oportună, cu atât mai 
mult cu cât, în principiu, cu prilejul declarației unui martor, nu vor fi consemnate 
aspecte care nu au nicio relevanţă în cauză. 

Totodată, pentru ca fapta să poată fi reținută, este necesar ca agentul să fi 


fost întrebat cu privire la acele împrejurări. Prin urmare, fapta martorului nu 


este tipică dacă acesta nu declară ceea ce ştie cât timp el nu a fost întrebat cu 
privire la aceste aspecte. Nu are importanță cine l-a întrebat, organul judiciar, 
părțile, procurorul, avocaţii etc. 

Declaraţia mincinoasă trebuie să fie făcută cu prilejul audierii marto- 
rului într-o cauză penală sau în orice altă cauză în care se audiază martori. 

Dacă audierea unui martor se face în afara cadrului procesual, declarația 
acestuia, chiar mincinoasă, nu îndeplineşte condiţiile de tipicitate a infracțiunii de 
mărturie mincinoasă. 

-= Această infracțiune nu poate fi reţinută nici atunci când declarația solicitată 
martorului ar putea duce la condamnarea sa, chiar şi într-o altă procedură judi- 
ciară decât cea în care este ascultat. 

Astfel, să presupunem că o persoană este audiată în calitate de martor, ea 
comiţând şi o altă faptă necunoscută organelor judiciare. Deşi, în cadrul primei 
proceduri judiciare, autorul face declaraţii mincinoase astfel încât să nu se 
autoincrimineze cu privire la fapta comisă, fapta sa nu va fi antijuridică, deoarece 
orice persoană beneficiază de dreptul de a nu se autoincrimina cu privire la 
faptele cerute a le clarifica prin prezenţa sa ori cu privire la alte fapte. 

Tocmai din aceste motive, există sisteme procedurale în care, dacă organul 
judiciar care audiază constată că martorul s-ar putea autoincrimina, este obligat 
să-i atragă atenţia asupra acestui aspect, sfătuindu-l să consulte un avocat. 

Având în vedere conţinutul constitutiv al faptei, se poate susține că fapta nu 
este tipică atunci când autorul refuză în totalitate să dea declaraţii în calitate de 

martor într-o cauză!. În acest caz, dacă sunt îndeplinite condiţiile de tipicitate, 

acest refuz ar putea fi „valorificat” prin reținerea unei infracţiuni de favorizare. - 
Infracțiunea se consumă în momentul în care martorul semnează declaraţia; 

până în acel moment martorul are posibilitatea să revină asupra declaraţiei sale. 


4. Forma de vinovăţie (latura subiectivă) 

Raportat la reglementarea anterioară, într-o opinie, s-a susținut că fapta se 
comite doar cu intenţie directă?. Într-o altă opinie, s-a apreciat că fapta se poate 
comite şi cu intenţie eventuală’. 

Şi din punctul nostru de vedere, nu este important ca agentul să urmărească 
să împiedice înfăptuirea justiţiei, ci este suficient ca autorul să accepte că prin 
declaraţia sa s-ar putea împiedica înfăptuirea justiţiei (atunci când martorul 
acceptă că împrejurările pe care le relatează în faţa organului judiciar ar putea fi 
neadevărate, putând astfel leza înfăptuirea justiției). 

Dacă martorul a uitat anumite aspecte sau le-a perceput greşit, deşi afirmaţia 
lui este neadevărată, fapta nu este tipică din perspectiva laturii subiective. În 
aceste împrejurări, prin atitudinea lui, martorul nu doreşte să împiedice înfăp- 
tuirea justiţiei, fapta fiindu-i imputabilă cu titlu de culpă. De altfel, erorile de 
percepere sunt un fenomen normal al vieţii psihologice, astfel că aceste percepții 
greşite ale realităţii nu pot fi de plano excluse. 


5. Sancţiunea | 
In forma de bază, fapta se sancţionează cu pedeapsa închisorii de la 6 luni la 
3 ani sau cu amendă. 


6. Forme agravate | 

Conform art. 273 alin. (2) C. pen., fapta se va comite în formă agravată 
atunci când ea va fi comisă: 

a) de un martor cu identitate protejată ori aflat în Programul de protecţie a 
martorilor (statut dobândit conform art. 125-129 C. pr. pen.); | 

b) de un investigator sub acoperire (statut dobândit conform art. 148-149 
C. pr. pen.); 

c) de o persoană care întocmeşte un raport de expertiză ori de un interpret 
(statut dobândit conform art. 172-191 C. pr. pen., respectiv art. 12 C. pr. pen.); 

d) în legătură cu o faptă pentru care legea prevede pedeapsa detențiunii pe 
viață ori închisoarea de 10 ani sau mai mare. | | 

În primele trei situații, agravarea răspunderii se justifică prin creditul mai 
mare acordat unor persoane în sarcina cărora poate fi identificată o obligație şi 
mai bine evidențiată (având în vedere statutul lor special) de a spune adevărul. 
M FIRII E E 

! În acelaşi sens, M. Oprea, op. cit., p. 280. 

2 O-A. Stoica, op. cit., p. 216. l 

? Explicații IV, p. 184; Codul penal comentat şi adnotat II, p. 117; T. Toader, op. cit., 
p. 234. 

În ultima ipoteză, agravarea răspunderii se justifică prin consecinţele ` 
importante pe care mărturia mincinoasă le poate genera-asupra suspectului sau 
inculpatului. 

Coexistenţa a două circumstanţe aamiin speciale (spre exemplu, expertul 
întocmeşte un raport de expertiză într-o cauză ce are ca obiect o infracțiune 
sancţionată cu închisoarea de 10 ani sau mai mare) va fi relevantă doar în 
procesul de individualizare a pedepsei. 

În cazul comiterii faptei de către un expert, mărturia mincinoasă se poate 
comite cu ocazia redactării raportului de expertiză sau cu ocazia audierii expertului. 

Interpretul va comite fapta de mărturie mincinoasă atunci când acesta va 
minţi cu privire la semnificaţia spuselor celui căruia îi asigură traducerea actelor 
procesuale sau procedurale. 

În forma agravată, fapta se sancţionează cu închisoarea de la unu la 5 ani. 


7. Cauză de nepedepsire 

Cauza de nepedepsire va putea fi incidentă doar dacă autorul mărturiei 
mincinoase îşi retrage mărturia, în cauzele penale înainte de reținere, arestare sau 
de punerea în mişcare a acţiunii penale ori în alte cauze înainte de a se fi 
pronunțat o hotărâre sau de a se fi dat o altă soluţie, ca urmare a mărturiei 
mincinoase. 

Se observă că, pentru cauzele penale, legiuitorul a introdus două limite 
temporale alternative, respectiv: reținerea şi punerea în mişcare a acțiunii penale 
(pentru arestare, punerea în mişcare a acțiunii penale este o condiţie sine qua 
non). Aşadar, legiuitorul a considerat că, după aceste momente alternative, 
mărturia mincinoasă comisă a produs consecințe suficient de grave la nivelul 
drepturilor persoanei acuzate, astfel încât o eventuală nepedepsire sau atenuare a 
răspunderii nu se mai justifică. 


RĂZBUNAREA PENTRU AJUTORUL DAT JUSTIȚIEI 


Art. 274 C. pen. incriminează săvârşirea unei infracţiuni împo- 
triva unei persoane ori a unui membru de familie al acesteia, pe motiv 
că a sesizat organele de urmărire penală, a dat declaraţii ori a 
prezentat probe într-o cauză penală, civilă sau în orice altă procedură 
dintre cele prevăzute în art. 273 (orice altă procedură în care sunt 
ascultați martori — n.n.). | 


1. Rațiunea incriminării şi valoarea socială protejată 
Textul de incriminare reprezintă o reglementare „în oglindă” a ultrajului 
judiciar, fapta de răzbunare pentru ajutorul dat justiției fiind comisă în legătură cu 

îndeplinirea iai pa O bea ie ale polite daca implicat într-un procedură 
judiciară. 


Conceptual, fapta este o formă agravată a infracțiunii comise în baza acestui 
mobil vindicativ. 

Prin prevenția generală a drepti penal, norma urmăreşte astfel să evite o 
eventuală reţinere a particularilor în a contribui la actul de justiţie, de frica unor 
posibile repercusiuni pe care acest „ajutor” le-ar putea produce asupra lor sau 
asupra unui membru de familie. Din acest motiv, infracțiunea este în mod just 
poziționată în cadrul infracțiunilor contra înfăptuirii justiţiei. 

Chiar dacă, dată fiind poziţionarea infracţiunii, valoarea socială principală 
protejată pare a fi buna înfăptuire a justiţiei, în opinia noastră, aceasta este 
protejată doar incidental şi indirect, prin faptul că cei implicaţi sunt protejaţi în 
faţa unor eventuale repercusiuni negative raportat la contribuţia adusă înfăptuirii 
actului de justiție. Prin urmare, fapta protejează în principal valoarea socială 
avută în vedere de textele de incriminare pe care le absoarbe (viaţa, integritatea 
corporală sau sănătatea persoanei, libertatea persoanei, patrimoniul ei etc.). Dacă 
s-ar stabili o altă ierarhie între aceste două valori sociale, pluralitatea de subiecți 
pasivi (persoane vătămate) nu ar trebui să atragă pluralitatea de infracţiuni, 
concluzie cel puţin absurdă. | 

Cu privire la opţiunea legiuitorului de a crea această nouă infracţiune odată 
cu adoptarea actualului Cod penal, credem că justeţea unei atari decizii de 
politică penală poate fi pusă sub semnul întrebării. 

Astfel, dacă în cazul ultrajului judiciar organele judiciare pot fi descurajate 
să acţioneze ferm din cauza amenințărilor autorilor faptei şi, în acest fel, 
înfăptuirea justiţiei este afectată, în cazul răzbunării pentru ajutorul dat justiţiei, 
cel asupra căruia se realizează actul vindicativ, de regulă, nu mai este implicat în 
viitor în alte procese, ceea ce înseamnă că funcționarea justiţiei nu a fost şi nici 
nu poate fi în viitor afectată de conduita sa infracțională. 

Din aceste motive, credem că era mult mai simplu ca elementul de particu- 
laritate al infracţiunii, respectiv cel de răzbunare pentru ajutorul dat justiţiei, să nu 
ducă la crearea artificială a unei noi infracțiuni, el putând fi foarte bine valorificat 
prin reținerea unei circumstanţe agravante generale/speciale a infracţiunii cores- 
pondente sau, pur şi simplu, în procesul de individualizare a sancţiunii aplicate în 
concret. 

În susținerea acestei concluzii, mai remarcăm că, pe lângă acest mobil parti- 
cular, fapta nu mai are niciun element de specificitate, ea sancționând mai grav 
comiterea unei infracțiuni în scop de răzbunare față de persoana care a sesizat 
organele de urmărire penală, a dat declaraţii ori a prezentat probe într-o cauză 
penală, civilă sau în orice altă procedură dintre cele prevăzute în art. 273 C. pen. 

2. Subiectul activ | | ra: 
Subiectul activ este general, nefiind necesar ca actul de executare să fie 
comis de către persoana direct afectată de „contribuţia judiciară” a victimei. 


3. Subiectul pasiv E 

Subiectul pasiv al faptei este special, respectiv persoana care a contribuit la 
actul de justiţie în formele enumerate în dispoziția normei sau un membru de 
familie al acesteia. Legiuitorul a apreciat că prin lezarea efectivă a acestei per- 
soane, în scop vindicativ, se va leza şi buna înfăptuire a justiţiei. Numărul de 
persoane lezate prin conduita autorului va determina şi numărul de infracţiuni de 
acest tip reţinut în speță’. 


4. Latura obiectivă | 

Textul sancţionează săvârşirea unei infracțiuni împotriva unei persoane ori a 
unui membru de familie al acesteia (definit în art. 177 C. pen.), pe motiv că: 

"- a sesizat organele de urmărire penală (prin formularea unei plângeri, a 
unui denunţ sau a unei plângeri prealabile) sau sur i 

- a dat declarații într-o cauză penală, civilă sau în orice altă procedură în 
care se ascultă martori (în calitate de martor — inclusiv expert, acesta fiind 
asimilat martorului în dreptul penal —, parte civilă, persoană vătămată etc.) ori 

- a prezentat probe într-o cauză penală, civilă sau în orice altă procedură în 
care se ascultă martori. 

O primă întrebare care se poate pune este aceea dacă fapta este tipică şi în 
cazul în care mobilul infracțiunii comise este atitudinea incorectă a celui care a 
„contribuit” la actul de justiţie (de exemplu, un martor este agresat ca urmare a 
declaraţiilor mincinoase pe care le-a dat într-o cauză). 

Deşi textul de incriminare nu se preocupă explicit de această ipoteză, în 
opinia noastră, el a fost creat de legiuitor pentru situaţia în care actul îndeplinit de 
către victima răzbunării este în conformitate cu ideea de justiţie. 

Pe de altă parte, în mod firesc, nu există niciun temei legal pentru a exclude 
aplicarea normei în situaţia în care autorul se răzbună atunci când apreciază ca 
injustă declaraţia martorului, plângerea formulată de victimă etc. Aceasta pentru 
că aprecierea asupra caracterului just sau injust al conduitei unei persoane impli- 
cate într-un proces o face doar organul judiciar, fiind astfel irelevante aprecierile 
- cu privire la aceste aspecte ale unei persoane implicate subiectiv. 

Dacă însă actul de răzbunare se realizează după ce justiția a precizat că, în 
concret, respectiva declarație este una mincinoasă, în mod firesc, răzbunarea 
pentru o astfel de conduită nu va intra sub incidența art. 274 C. pen., deoarece, în 
opinia noastră, persoana care a declarat în mod mincinos nu trebuie protejată în 
mod special de textele de incriminare ce protejează înfăptuirea justiției. 


PA se vedea şi C. Rotaru, A.-R. Trandafir, V. Cioclei, op. cit., p. 106. 

5. Forma de vinovăţie (latura subiectivă) i. 

Fapta se poate comite cu intenție (directă şi indirectă) sau praeterintenție, 
dacă infracțiunea comisă in concreto permite o asemenea formă de vinovăţie. 

La nivel subiectiv, este necesar ca autorul să acţioneze în baza unui mobil 
vindicativ, respectiv motivat de sedii ol victimei la actul de justiţie, în moda- 
litățile mai sus relevate. 


6. Sancţiunea 
Fapta se sancţionează cu pedeapsa prevăzută de lege pentru acea infracțiune, 
ale cărei limite speciale se majorează cu o treime. 


7. Relaţia cu alte infracțiuni 

Relaţia cu infracțiunea prevăzută de art. 272 C. pen. (,Influentarea decla- 
rațiilor ”) 

Chiar dacă cele două infracţiuni au ca numitor comun comiterea unui act de 
intimidare, faptele se diferenţiază esenţial prin raportare la momentul în care 
acest act de intimidare are loc, precum şi prin raportare la motivaţia acestuia. 

Astfel, în cazul influențării declaraţiilor, fapta are ca scop constrângerea 
persoanei să nu adopte o conduită „păgubitoare” pentru o altă persoană, respectiv: 
sesizarea organului de urmărire penală, darea de declaraţii ori prezentarea unor 
mijloace de probă. 

În schimb, în cazul răzbunării pentru ajutorul dat justiţiei, intimidarea are loc 
post factum, după ce persoana vizată de conduita intimidantă şi-a adus contribuţia 
la realizarea actului de justiţie. 

Tocmai de aceea, de regulă, infracțiunea aici analizată presupune o „contri- 
buţie” procesuală finalizată din partea victimei, al cărei rezultat este definitiv din 
perspectiva celui implicat în proces, astfel încât să nu mai poată fi identificat un 
eventual scop al autorului de a determina victima actului de răzbunare să-şi 
schimbe declaraţiile pentru a întoarce astfel „rezultatul intermediar” al actului 
de justiţie. | 

Astfel, dacă autorul agresează victima pentru a se răzbuna pe aceasta AA | 
declaraţiile date în primă instanță, dar şi pentru a o determina ca în apel să-şi 
retragă declaraţiile incriminatoare, formal, fapta sa va putea constitui atât infracți- 
unea de răzbunare pentru ajutorul dat justiției, cât şi cea de influențare a decla- 
rațiilor (împrejurarea că acea persoană are în continuare vocaţia de a fi implicată 
în derularea procesului face ca fapta să fie tipică şi prin raportare la art. 272 
C. pen.). Din punctul nostru de vedere, reținerea faptelor în concurs ar fi exce- 
sivă, în speţă putându-se reţine exclusiv infracțiunea de influențare a declarațiilor. 


l A se vedea și: Codul penal. Comentariu pe articole, p. 589; C. Rotaru, AR. Trandafir, 
V. Cioclei, op. cit., pp. 108-109. 

Inclusiv în considerarea acestei ipoteze, se pune întrebarea firească dacă era 
necesar să avem două texte de incriminare care să sancţioneze, pe de o parte, pe 
cel care realizează acte de constrângere sau corupere pentru a determina o 
persoană să adopte o anumită conduită în cadrul unui proces (în cazul influențării 
declaraţiilor), dar şi pe cel care comite acțiuni infracționale vindicative (în cazul 
răzbunării pentru ajutorul dat justiției), pe de altă parte. 

Aşa cum am arătat supra, principial, cele două infracțiuni se delimitează prin 
raportare la momentul comiterii faptei, moment ce diferă având în vedere 
scopul/mobilul cu care autorul acționează. a E 

În considerarea scopului, observăm că o altă diferenţă dintre cele două fapte 
este aceea că, în cazul infracţiunii de influențare a declarațiilor, valoarea socială 
protejată, înfăptuirea justiţiei, este în mod direct lezată, deoarece autorul faptei de 
influențare a declarațiilor acţionează pentru a modifica cursul firesc al procesului. 
În schimb, în cazul infracţiunii de răzbunare pentru ajutorul dat justiţiei, cursul 
justiţiei a fost unul firesc. 


SUSTRAGEREA SAU DISTRUGEREA DE PROBE ORI DE 
INSCRISURI 


Art. 275 C. pen. incriminează sustragerea, distrugerea, reținerea, 
ascunderea ori alterarea de mijloace materiale de probă sau de 
înscrisuri, în scopul de a împiedica aflarea adevărului într-o procedură 
judiciară, respectiv împiedicarea, în orice alt mod, ca un înscris necesar 
soluționării unei cauze, emis de către un organ judiciar sau adresat 
acestuia, să ajungă la destinatar. 


1. Rațiunea incriminării şi valoarea socială protejată 

Infracţiunea de sustragere sau distrugere de probe ori de înscrisuri este o altă 
normă prin care legiuitorul doreşte să asigure buna înfăptuire a actului de justiţie, 
prin asigurarea accesului la orice probe materiale sau înscrisuri care ar putea 
contribui la conturarea adevărului în cadrul actului de justiție, cu consecința 
firească a pronunțării unei soluţii corecte. 

'Din aceste considerente, infracţiunea este, într-o oarecare măsură, similară 
altor infracțiuni din acest titlu (mărturia mincinoasă, inducerea în eroare a 
organelor judiciare), urmărind şi ea să asigure accesul organului judiciar la toate 
probele care ar putea contura adevărul în cauză, fie prin asigurarea caracterului 
real al acestora (mărturia mincinoasă sau inducerea în eroare a organelor 
judiciare), fie prin asigurarea unui acces complet la probele care, într-un fel sau 
altul, pot contribui la aflarea adevărului. 

2. Subiectul activ 
Subiectul activ este unul general. 


3. Latura obiectivă 

Textul prevede o serie de modalităţi alternative de comitere, astfel că fapta 
va putea fi comisă prin sustragerea, distrugerea, reținerea, ascunderea ori 
alterarea de mijloace materiale de probă sau de înscrisuri. 

Semnificaţia unora dintre noile acte de executare se va determina prin 
raportare la alte norme care cuprind acte de executare „omonime”. 

Astfel, pentru acțiunea de sustragere ne vom putea raporta la infracțiunea de 
furt sau la infracțiunea de sustragere de înscrisuri, înțelegând prin aceasta orice 
acţiune prin care are loc „deposedarea” unei persoane de un înscris/mijloc 
- material de probă (în ultimul caz, organul judiciar va fi cel „deposedat”). Fapta 
este tipică şi în cazul în care organul judiciar (de exemplu, polițistul de caz) 
sustrage un înscris din dosarul pe care îl instrumentează. În această ipoteză, se 
consideră că înscrisul se afla în stăpânirea de fapt a organului judiciar ca insti- 
tuție, şi nu în stăpânirea persoanei fizice care exercită atribuţii de organ judiciar. 

În ceea ce priveşte alterarea unui înscris/mijloc material de probă, aceasta 
va determina „inaptitudinea” mijlocului de probă să probeze împrejurările 
relevante. 

În final, prin ascunderea înscrisului sau a mijlocului material de eul se 
sancţionează o formă specială de „deposedare”, în conţinutul său intrând orice 
acțiuni prin care mijlocul material de probă sau înscrisul devine inaccesibil 
organului judiciar. 

Orice modalitate de comitere poate avea ca obiect un înscris sau un mijloc 
material de probă care poate contribui la aflarea adevărului într-o proce- 
dură judiciară (aptitudine ce rezultă indirect din scopul special al faptei, 
respectiv împiedicarea aflării adevărului într-o procedură judiciară). 

Cel mai probabil, prin această precizare legiuitorul a urmărit să protejeze 
toate mijloacele de probă aflate la dosarul unei proceduri judiciare care nu erau 
protejate prin alte norme. Raționamentul legiuitorului este întru totul corect, 
probleme existând în legătură cu punerea sa în aplicare. 

În primul rând, folosirea termenului „înscrisuri” creează ambiguitate, fiind 
puţin clar dacă textul se referă la orice înscris care ar putea contribui la aflarea 
adevărului (chiar dacă el nu a dobândit calitatea de mijloc de probă) sau doar la 
acele înscrisuri care sunt mijloace de probă într-o procedură judiciară (inclusiv 
alte mijloace de probă consemnate în înscrisuri, cum ar fi rapoartele de expertiză, 
declaraţiile de martori, declaraţiile părţilor etc.). Din punctul nostru de vedere, 
interpretarea teleologică şi sistematică a textului indică a doua variantă de 
interpretare ca fiind cea corectă. Altfel, niciun înscris nu ar putea fi distrus, 
virtutea unei vocaţii potenţiale a acestuia de a constitui mijloc-de probă, la un 
moment dat, într-o anumită procedură judiciară. 

În al doilea rând, prin folosirea sintagmei „mijloace materiale de probă” 
legiuitorul lasă (probabil involuntar) în afara cadrului de aplicare a normei 
ipotezele în care acțiunea autorului se referă la alte mijloace de probă, care nu 
sunt nici înscrisuri şi nici mijloace materiale de probă. | 

Astfel, conform definiţiei cuprinse în art. 197 C. pr. pen., mijloacele mate- 
riale de probă sunt acele obiecte care conţin sau poartă o urmă a faptei săvârşite, 
precum şi orice alte obiecte care pot servi la aflarea adevărului. Pe cale de 
consecinţă, în această formulare, dacă actul de executare se comite în legătură cu 
anumite fotografii aflate la dosarul cauzei (care nu sunt nici înscrisuri şi nici 
mijloace materiale de probă), fapta nu va mai fi tipică. De aceea, de lege ferenda, 
propunem o reformulare a acestei sintagme sub forma „înscrisuri sau orice alte 
mijloace de probă”. i 

Textul prevede şi o modalitate asimilată de comitere, în alineatul secund al 
normei stabilindu-se că se va sancţiona cu aceeaşi pedeapsă şi împiedicarea, în 
orice alt mod, ca un înscris necesar soluționării unei cauze, emis de către un 
organ judiciar sau adresat acestuia, să ajungă la destinatar. 


4. Forma de vinovăţie (latura subiectivă) | 

Fapta se poate comite cu intenţie directă sau eventuală. 
= Textul prevede şi existența unui scop special al faptei, respectiv a celui de 
împiedicare a aflării adevărului într-o procedură judiciară. Acest scop se 
corelează cu rațiunea incriminării, şi anume aceea de a proteja buna înfăptuire a 
actului de justiţie. | 

Existenţa scopului nu implică şi atingerea acestuia, nefiind deci necesar ca 
distrugerea/alterarea/sustragerea/ascunderea înscrisului să aibă ca efect şi 
compromiterea aflării adevărului. Din această perspectivă, infracțiunea este una 
de pericol abstract. | | | 


5. Sancţiunea 
Fapta se sancţionează cu închisoarea de la 6 luni la 5 ani. 


COMPROMITEREA INTERESELOR JUSTIȚIEI 


Conform art: 277 C. pen., constituie fapta de compromitere a 
intereselor justiției: 

a. divulgarea, fără drept, de informaţii confidenţiale privind data, 
timpul, locul, modul sau mijloacele prin care urmează să se admi- 
nistreze o probă, de către un magistrat sau un alt funcționar public care 
a luat cunoştinţă de acestea în virtutea funcţiei, dacă prin aceasta poate 

- fi îngreunată sau împiedicată urmărirea penală [alin. (1)]; 


350 


Infracțiuni contra înfăptuirii justiţiei 


b. dezvăluirea, fără drept, de mijloace de probă sau de înscrisuri 
oficiale dintr-o cauză penală, înainte de a se dispune o soluţie de netri- 
mitere în judecată ori de soluţionare definitivă a cauzei, de către un 
funcționar public care a luat cunoştinţă de acestea în virtutea fimcției 
[alin. (2)]; 

c. dezvăluirea, fără drept, de informaţii dintr-o cauză penală, de 
către un martor, expert sau interpret, atunci când această interdicție 
este impusă de legea de procedură penală [alin. (3)]. 


1. Rațiunea incriminării şi valoarea socială protejată 

Infracţiunea de compromitere a intereselor justiţiei cuprinde o paletă largă de 
conduite care, dintr-o perspectivă sau alta, pot afecta înfăptuirea actului de 
justiţie, fie prin îngreunarea sau împiedicarea urmăririi penale, fie prin afectarea 
drepturilor procesuale ale persoanelor implicate în procesul penal, drept urmare a 
alterării prezumției de nevinovăție, ca principiu director al procesului penal. 

În Expunerea de motive, ca motivaţie de ansamblu a acestei incriminări, se 
arată că: „Incriminarea acestui tip de conduită urmăreşte în primul rând creşterea 
gradului de exigență față de funcţionarii care îşi desfăşoară activitatea în domeniul 
administrării justiţiei, în legătură cu modul de gestionare a unor date şi informaţii 
pe care le obţin în cursul unui proces penal, care pot influența semnificativ aflarea 
adevărului ori dreptul la un proces echitabil al persoanei cercetate sau judecate. 
Practica judiciară a dovedit fără echivoc că reglementările actuale nepenale sunt 
insuficiente şi ineficiente, astfel că folosirea mijloacelor penale pentru atingerea 
scopului urmărit este justificată şi apare ca singura soluţie viabilă. 

În acelaşi timp, în scopul de a întări garanţiile privind dreptul la un proces 
echitabil şi în special prezumția de nevinovăție, consacrate în art. 6 din Convenţia 
pentru apărarea drepturilor omului şi a libertăţilor fundamentale, a fost incri- 
minată fapta de dezvăluire, fără drept, de mijloace de probă sau de înscrisuri 
oficiale dintr-o cauză penală înainte de a se dispune o soluţie de netrimitere în 
judecată ori de soluţionare definitivă a cauzei, de către un funcţionar care a luat 
cunoştinţă de acestea în virtutea funcţiei. 

Potrivit Convenţiei, statele semnatare au, pe lângă obligaţia negativă de a se 
abţine de la orice încălcare a drepturilor în afara limitelor permise, şi obligaţia 
pozitivă de a lua măsurile necesare să asigure garantarea acestor drepturi împo- 
triva încălcării lor de către orice altă persoană, astfel că încălcarea prezumției de 
nevinovăție angajează responsabilitatea statului în cazul nerespectării oricăreia 
dintre cele două obligații arătate. 

Prin această reglementare se urmăreşte împiedicarea funcţionarilor să 
prezinte public mijloace de probă (declaraţii de martori, expertize, înregistrări 
audiovideo, procese-verbale de redare a conţinutului unor convorbiri înregistrate etc.) 
dintr-un proces penal în curs de desfăşurare, în scopul de a nu transforma 

prezumția de nevinovăție într-o prezumție provizorie de vinovăţie până la solu- 
ționarea cauzei. În plus, aprecierea unei probe, indiferent de conţinutul acesteia, 
poate duce adesea la concluzii eronate, atât timp cât ea nu este evaluată în raport 
de întregul probatoriu al dosarului pentru a-i stabili astfel legalitatea, relevanţa şi 
forţa probatorie (de pildă: o interceptare telefonică din conţinutul căreia rezultă 
cu certitudine comiterea unei infracțiuni poate fi declarată nelegală dacă pe 
parcursul procesului se dovedeşte că nu a fost autorizată sau că este falsificată; o 
mărturie care ulterior este dovedită ca fiind mincinoasă etc.), dar, odată adusă la 
cunoştinţa publicului, o probă aparent incriminatoare va induce, în mod inevi- 
tabil, ideea de vinovăţie, iar uneori această percepție nu mai poate fi schimbată 
nici măcar prin prezentarea verdictului oficial de nevinovăție constatat de auto- 
rităţile judiciare”. 

Date fiind modalităţile eterogene de comitere a faptei, fiecare dintre condui- 
tele incriminate lezează dintr-un alt unghi valoarea socială protejată, generic 
numită buna înfăptuire a justiției. Ca atare, analiza privind raţiunea incriminării şi 
valoarea socială protejată trebuie realizată diferențiat. 

În prima modalitate de comitere [art. 277 alin. (1) C. pen.], în opinia noastră, 
textul incriminează o formă specială de favorizare a infractorului, căci prin divul- 
garea unor date privind derularea unor acte de urmărire penală aflarea adevărului 
poate fi în mod iremediabil compromisă, cu consecința implicită a îngreunării sau 
zădărnicirii urmăririi penale. 

Ca atare, considerațiile privind raţiunea incriminării şi valoarea socială prote- 
jată rămân aceleaşi. Într-o exprimare mai colocvială, infracțiunea urmăreşte 
împiedicarea scurgerilor de informaţii cu privire la derularea unor procedee 
probatorii în cadrul procesului penal, scurgeri care ar putea pipi Gane aflarea 
adevărului. 

Prin următoarele două modalităţi de comitere [art. 277 alin. (2) şi (3) C. pen.] 
se urmăreşte protejarea suspectului sau inculpatului de eventuale încălcări ale 
prezumţiei de nevinovăție, prin expunerea publică a unor informaţii din dosarul 
penal, care ar putea altera până la esenţă această garanţie/drept procesual acordat 
inculpatului. În condiţiile divulgării unor mijloace de probă incriminatoare (conți- 
nutul unor interceptări audio sau ambientale, declaraţii de martori), prezumția de 
nevinovăție există doar în plan formal, fiind evident că, luând cunoştinţă de 
aceste probe, percepția publică va fi în sensul vinovăţiei celui vizat. 


j% Subiectul activ 

Subiectul activ este special, fapta putând fi comisă doar de către un 
funcționar public care a cunoscut informațiile relevante în cadrul exercitării 
atribuţiilor de serviciu [art. 277 alin. (1) şi (2) C. pen.] ori de către un martor, 
expert sau interpret [art. 277 alin. (3) C. pen.]. 

Dată fiind latura obiectivă a faptelor, doar organele de cercetare penală, 
procurorii, judecătorii, grefierii sau orice altă persoană ce activează într-o funcţie 
similară în cadrul unui organ judiciar penal vor putea comite fapta it ei prin 
art. 277 alin. (1) şi (2) C. pen. 

Se observă că, în forma de la art. 277 alin. (2) C. pen., fapta nu va fi tipică 
atunci când o parte sau chiar inculpatul este cel care divulgă publicului informaţii 
cu privire la dosarul cauzei. | 

„Cel mai probabil, o astfel de excludere se justifică prin dreptul inculpatului 
de a se „autopune” în pericol raportat la percepţia publică privind vinovăția sau 
nevinovăția sa, precum şi prin dreptul unei părți din procedura judiciară de a 
expune public informaţii cu privire la obiectul cauzei penale. Obligaţia pozitivă a 
statului de a asigura respectarea prezumției de nevinovăție incumbă îndeosebi 
persoanelor care fac parte din aparatul de stat, fiind absurd a i se pretinde statului 
să protejeze „la infinit” această prezumție, prin sancţionarea oricăror afirmaţii sau 
divulgări de informaţii în legătură cu o cauză penală. 


3. Latura obiectivă 

A. Art. 277 alin. (1) C. pen. 

În această modalitate de comitere se sancţionează divulgarea, fără drept, de 
informaţii confidenţiale privind data, timpul, locul, modul sau mijloacele prin 
care urmează să se administreze o probă, de către un magistrat sau un alt 
funcţionar public care a luat cunoştinţă de acestea în virtutea funcției, dacă prin 
aceasta poate fi îngreunată sau împiedicată urmărirea penală. 

Divulgarea presupune transmiterea informaţiei privind administrarea unei 
probe .unei/unor persoane sau publicului larg. Chiar dacă textul nu impune vreo 
condiţionare explicită privind calitatea destinatarului divulgării, având în vedere 
urmarea specifică cerută de lege, credem că destinatarul va fi, de regulă, o 
persoană interesată de derularea procedeului probatoriu (suspectul sau o altă 
persoană care va transmite ulterior informaţia suspectului ori persoanei rele- 
vante). În cazul în care divulgarea se face unei alte persoane decât suspectul, iar 
aceasta, la rândul ei, divulgă informaţia suspectului, fapta ultimului va putea 
constitui infracțiunea de favorizare a infractorului (în funcție de circumstanțele 
concrete ale speţei). 

Informaţia confidențială divulgată trebuie să se refere la data, timpul, 
locul, modul sau mijloacele prin care urmează să se administreze o probă. În 
cazul în care informaţia se referă la orice altă împrejurare, iar divulgarea poate fi 
considerată un ajutor dat pentru a îngreuna sau împiedica efectuarea urmăririi 
penale, fapta funcţionarului public va fi încadrabilă în infracțiunea de favorizare a 
infractorului. 

Luând în considerare toate aceste precizări ale textului, putem afirma că 
informaţiile confidențţiale divulgate se vor referi la efectuarea acelor procedee 

probatorii care mizează pe „luarea prin surprindere” a inculpatului sau. a per- 
soanei vizate, astfel încât aceasta să nu aibă posibilitatea de a distruge probele 
relevante pentru cauză (spre exemplu, efectuarea unei percheziţii domiciliare) ori 
de a-şi disimula comportamentul în vederea ascunderii conduitei sale infracțio- 
nale (interceptări). 


Aşadar, de regulă, informaţiile confidenţiale se vor referi la următoarele 
procedee probatorii: interceptarea audio şi sau/video a suspectului, efectuarea în 
viitor sau derularea unor operaţiuni sub acoperire, efectuarea unei percheziţii 
domiciliare, efectuarea unui flagrant etc.!. 

Textul impune şi o urmare specifică, cerând ca actul de divulgare să aibă 
aptitudinea de a îngreuna sau împiedica urmărirea penală. Din punctul nostru de 
vedere, având în vedere natura procedeului probatoriu, precum şi cerința ca orice 
probă administrată în cauză să fie concludentă şi pertinentă, credem că se va 
contura tendinţa de a prezuma existenţa unei astfel de urmări din simplul fapt al 
divulgării. | 


B. Art. 277 alin. (2) C. pen. 

În a doua modalitate de comitere este sancționată dezvăluirea, fără drept, de 
mijloace de probă sau de înscrisuri oficiale dintr-o cauză penală, înainte de a se 
dispune o soluţie de netrimitere în judecată ori de soluţionarea definitivă a cauzei, 
de către un funcţionar public care a luat cunoștință de acestea în virtutea funcţiei. 

Textul are în vedere divulgarea oricărei informaţii consemnate în dosarul 
cauzei penale, fie că ea se referă la probe, fie că se referă la efectuarea unor acte 
procedurale sau procesuale. La fel, dezvăluirea va putea fi făcută fie unei singure 
persoane, fie publicului larg, eventual, prin mijloace de comunicare în masă. 

În mod bizar, de această dată, textul nu mai impune producerea unei stări 
concrete de pericol pentru valoarea socială protejată (cu precădere respectarea 
prezumţiei de nevinovăție şi a dreptului la un proces echitabil), fapta fiind, din 
acest motiv, o infracțiune de pericol abstract. 


C Art. 277 alin. (3) C. pen. 

Prin art. 277 alin. (3) C. pen. se sancţionează dezvăluirea, fără drept, de 
informaţii dintr-o cauză penală, de către un martor, expert sau interpret, atunci 
când această interdicţie este impusă de legea de procedură penală. 

O problemă de aplicare a textului este aceea că legea procedural penală nu 
cuprinde prevederi explicite cu privire la situaţiile în care o asemenea interdicție 
de divulgare există în cazul martorului. În doctrină s-a arătat că o astfel de 
obligație de confidenţialitate ar putea fi reținută în cazul martorilor audiaţi 


! A se vedea şi M. Oprea, op. cit., p. 188. 

separat, care sunt obligaţi să nu dezvăluie celorlalţi aspectele cu privire la care au 
fost audiaţi, sau în cazul declarării nepublice a şedinţei de judecată!. 

In cazul expertului și interpretului, obligaţia de confidenţialitate este una 
necondiționată, ea decurgând şi din sancţionarea penală a faptei de divulgare a 
secretului profesionaP?. 

Pentru toate cele trei modalități de comitere, art. 277 alin. (4) C. pen. conţine 
o condiţie negativă de tipicitate, textul stabilind că nu constituie infracţiune 
fapta prin care sunt divulgate ori dezvăluite acte sau activităţi vădit ilegale 
comise de autorităţi într-o cauză penală. 

Aşa cum se arată în Expunerea de motive, prin această prevedere expresă s-a 
„urmărit ca reglementarea să nu permită ascunderea — sub motivarea protejării 
intereselor justiţiei — a unor manifestări contrare acestor interese comise de către 
autorităţi. În acest caz, contrarietatea de interese (sau conflictul de valori sociale) 
va fi soluţionată (soluţionat) în favoarea asigurării legalităţii activităţii organelor 
judiciare în cadrul procesului penal. Ca atare, relevarea unor aspecte ce ţin de 
acte sau activități vădit ilegale comise de autorităţi va fi permisă, fapta nefiind 
tipică, ea fiind comisă cu drept. 


4. Forma de vinovăţie (latura subiectivă) 
In toate cele trei modalități de comitere, fapta poate fi comisă cu intenţie 
directă sau eventuală. 


5. Sancţiunea 

În modalitatea de comitere prevăzută de art. 277 alin. (1) C. pen., fapta se 
sancţionează cu închisoare de la 3 luni la 2 ani sau cu amendă. i 

In cazul următoarelor două modalități de comitere, fapta se sancţionează cu 
închisoarea de la o lună la un an sau cu amendă. 


6. Relaţia cu alte infracţiuni 
a) Relaţia art. 277 alin. (1) C. pen. cu infracțiunea de favorizare (art. 269 
C. pen.) 

Astfel cum am anticipat supra, conceptual, infracțiunea prevăzută de art. 277 
alin. (1) C. pen. reprezintă o formă specială de favorizare”. Din acest punct de 
vedere, concursul de calificări dintre cele două fapte trebuie soluţionat în 
favoarea formei speciale de favorizare prevăzute de art. 277 alin. (1) C. pen.. 


! C., Rotaru, A.-R. Trandafir, V. Cioclei, op. cit., p. 125. 

2 Un demers privind identificarea in extenso a acestor ipoteze este realizat de M. Oprea, 
în op. cit., pp. 192-193. 

3 În același sens, Codul penal. Comentariu pe articole, p. 593. l i i 

4 Având în vedere acest raport, este cel puțin curioasă încadrarea faptei celui care, fiind 
în exercitarea atribuţiilor de serviciu, i-a divulgat numitului G.V.I. faptul că este înregistrat 
ambiental în scopul de a împiedica sau îngreuna cercetările ce se efectuau pentru infracțiunea 
de dare de mită în ceea ce îl priveşte pe acesta din urmă — a se vedea Trib. Ilfov, sent. pen. 


nr. 83/F din 24 mai 2015, disponibilă pe www.rolii.ro. 

În cazul în care divulgarea nu va fi tipică pe art. 277 alin. (1) C. pen. (este 
realizată de o altă persoană sau nu se referă la informaţiile avute în vedere de 
legiuitor) şi există acţiunea de ajutor cu scopul îngreunării tragerii la răspundere 
penală, fapta se va încadra doar la favorizarea infractorului. 

Având în vedere natura „specială” a conduitei raportat la acţiunea comună de 
favorizare, ar fi de dorit ca legiuitorul să coreleze într-o manieră mai exactă limi- 
tele sale speciale cu cele prevăzute pentru infracțiunea „clasică” de favorizare. 


b) Relaţia art. 277 alin. (1) sau (2) C. pen. cu infracțiunea de divulgare a 
informaţiilor secrete de serviciu sau nepublice (art. 304 C. pen.) 

Şi în acest caz, în opinia noastră, textele de incriminare prevăzute de art. 277 
alin. (1) şi (2) C. pen. reprezintă forme speciale de divulgare!. Ca atare, consi- 
derăm că şi acest concurs de calificări va fi soluţionat în favoarea normei 
speciale, respectiv art. 277 alin. (1) sau (2) C. pen., chiar dacă, dintr-un punct de 
vedere strict formal, dată fiind eterogenitatea parţială a valorilor sociale protejate 
prin acestea?, ar putea fi susținută şi soluţia reţinerii concursului de infracţiuni 
între cele două fapte. 

Inclusiv aici, arătăm că, pentru a evita orice dezbateri cu privire la relaţia 
dintre cele două infracţiuni, ar fi de dorit ca legiuitorul să coreleze mai riguros 
„limitele speciale ale acestor fapte. 


ÎNCĂLCAREA SOLEMNITĂȚII ŞEDINŢEI 


Art. 278 C. pen. incriminează întrebuințarea de cuvinte ori gesturi 
jignitoare sau obscene, de natură să perturbe activitatea instanței, de 
către o persoană care participă sau asistă la o procedură care se desfă- 
şoară în fața instanței. | 


1. Rațiunea incriminării şi valoarea socială protejată 
_ Infracţiunea de încălcare a solemnităţii şedinţei aminteşte, într-o oarecare 
măsură, de conţinutul infracţiunii de sfidare a organelor judiciare din vechea 
reglementare (art. 272! C. pen. anterior). Însă, în comparaţie cu aceasta din urmă, 
textul nu sancţionează doar conduitele insultătoare față de judecător, organul de 
cercetare penală sau procuror, ci orice manifestare jignitoare sau obscenă a unei 
persoane în cadrul unei proceduri ce se desfăşoară în fața instanţei. 
Conţinutul faptei relevă că norma vrea să protejeze în primul rând solem- 
nitatea şedinţelor de judecată şi respectul datorat autorității judiciare, şi nu 


! Codul penal. Comentariu pe articole, p. 593. 
2 În acest sens, a se vedea C. Rotaru, A.-R. Trandafir, V. Cioclei, op. cit., p. 125. 

doar onoarea celor care realizează actul de Justiţie. Aşa se explică de ce, în 
actuala reglementare, comportamentul agentului poate viza orice persoană care 
participă sau doar asistă la procedura judiciară, şi nu doar pe reprezentanţii auto- 
rităţii judiciare. În lipsa unui asemenea text special, fapta nu ar fi avut caracter 
infracţional. 

2. Subiectul activ 

Subiect activ poate fi orice persoană care participă sau asistă la o procedură 
judiciară. 

Dacă reprezentanții autorității judiciare (procurorul, judecătorul) sau persoa- 
nele, reprezentanți ai autorității de stat, care participă la procedura judiciară în 
această calitate, întrebuințează expresii jignitoare la adresa unei persoane, fapta 
va constitui infracțiunea de purtare abuzivă, şi nu infracțiunea de încălcare a 
solemnității şedinței!. 

Dacă însă procurorul întrebuințează expresii sau gesturi, fără a le adresa unei 
persoane anume, perturbând astfel activitatea instanței, fapta de încălcare a 
solemnităţii şedinţei se va putea reţine şi în sarcina acestuia?. | 

Spre exemplu, dacă procurorul, aflat în stare de ebrietate în sala de judecată, 
începe să spună bancuri cu caracter pornografic sau adresează injurii Guvernului, 
fapta sa este de natură a perturba activitatea instanței, situaţie în care acesta nu va . 
răspunde pentru infracțiunea de purtare abuzivă, ci pentru încălcarea solemnităţii 
şedinţei. 

Avocatul, inclusiv pentru că acesta nu este funcționar public în sensul legii 
penale, va putea fi autor al acestei infracțiuni. 

O situaţie particulară există în cazul instanţei, deoarece textul incriminează 
conduite de natură să perturbe activitatea instanței. Astfel, apare întrebarea dacă 
actele de „autoperturbare” intră sau nu sub incidenţa textului de incriminare. 

Spre exemplu, dacă doi judecători, colegi de complet, se ceartă în sală de 
judecată, pot fi acţiunile lor considerate acțiuni de încălcare a solemnității 
şedinţei de judecată? Empiric, răspunsul pare a fi unul afirmativ. Subliniem însă 
că fapta va fi tipică doar dacă faptele membrilor completului perturbă activitatea 
instanţei (spre exemplu, perturbă activitatea celui de-al treilea coleg dintr-un 
complet ce judecă un recurs în casaţie) şi nu se încadrează pe textul de 
incriminare a purtării abuzive la adresa celuilalt coleg. 


! În acelaşi sens sunt şi considerentele din cadrul Expunerii de motive, unde se arată că 
„infracțiunea de sfidare a instanţei nu poate fi comisă de către judecătorul care prezidează ori 
participă la şedinţa de judecată, întrucât acesta are calitatea de subiect pasiv secundar în raport 
de conținutul faptelor incriminate, însă în cazul comiterii unor asemenea fapte de către judecător 
în timpul procedurii acesta va răspunde pentru săvârşirea infracțiunii de purtare abuzivă”. 

2 În acelaşi sens, Codul penal. Comentariu pe articole, p. 594. 

.O altă problemă interesantă este în ce măsură, dacă avem un complet format 
dintr-un singur judecător, acesta poate întrebuința cuvinte, gesturi ori expresii 
jignitoare sau obscene de natură să perturbe activitatea instanței. Având în vedere 
că, în acest caz, instanţa este chiar „factorul perturbator”, credem că răspunsul ar 
trebui să fie negativ, „autoperturbarea” activităţii de judecată neintrând sub inci- 
denta normei de incriminare!. 


3. Latura obiectivă 

Textul incriminează întrebuinţarea de cuvinte ori gesturi jignitoare sau 
obscene, de natură să perturbe activitatea instanţei, de către o persoană care 
participă sau asistă la o procedură care se desfăşoară în fața instanței (înjurături, 
fluierături, huiduieli, imitarea unei anumite infirmităţi?). 

Infracţiunea este una de pericol potenţial, oricare dintre conduite trebuind să 
aibă aptitudinea de a perturba activitatea instanței, fără a fi însă necesar să se 
producă în mod efectiv o asemenea perturbare (sau, altfel spus, aptitudinea de a 
produce derapaje în administrarea actului de justiţie). Aptitudinea nu va exista 
doar atunci când actul de executare are ca destinatar un reprezentant al autorității 
judiciare (judecător sau procuror), ci şi atunci când destinatarul este orice alt 
participant la procedura judiciară sau chiar un terț care asistă la acea procedură. 
De exemplu, un scandal izbucnit în sala de judecată între două persoane care nu 
sunt părți în vreuna dintre cauzele aflate pe rolul instanței poate determina 
perturbarea activităţii instanţei. | 

În acest context, în considerarea diferențelor de drept procesual dintre 
noţiunile de „judecător” şi „instanţă”, se pune întrebarea dacă fapta este tipică 
atunci când procedura se desfăşoară în faţa unui judecător. 

În acest cadru, credem că noţiunea de „instanță? se va interpreta de o 
manieră generală, ea incluzând deci şi procedurile desfăşurate în faţa unui jude- 
cător (de exemplu, în faţa judecătorului de drepturi şi libertăți sau a judecătorului 
de cameră preliminară etc.). În caz contrar, situaţia ar fi absurdă, fără îndoială. 

Apreciem că situaţia din textul art. 278 C. pen. nu este identică cu cea din 
art. 271 C. pen. Astfel, în analiza art. 271 C. pen., am apreciat că noțiunea de 
„instanţă” se interpretează stricto sensu, concluzie la care am ajuns raportându-ne 
la faptul că textul de incriminare din art. 271 C. pen. face referire la actele 
procedurale efectuate de instanţă şi nu vizează, ca şi în cazul art. 278 C. pen., 
aspecte generale ce ar afecta solemnitatea unei şedinţe de judecată. O astfel de 
diferenţiere se justifică şi prin faptul că în art. 271 C. pen. însuşi legiuitorul face 
diferenţă între instanță şi judecător, atunci când se referă în termeni expliciți la 
judecătorul sindic, deşi, evident, şi acesta este o instanță în sens profan. 


1 Aceeaşi opinie se regăseşte şi în Noul Cod penal. Comentarii pe articole, p. 447. 
2 Codul penal. Comentariu pe articole, p. 595. i 

Oricum, pentru a evita controversele generate de folosirea neadecvată a unor 
noțiuni în aceste texte de incriminare, de lege ferenda, legiuitorul ar trebui să facă 
în mod explicit precizarea privind aplicarea textelor şi cu privire la Judecător. 


4. Forma de vinovăţie (latura subiectivă) 
Fapta se poate comite cu intenție directă sau eventuală. 


5. Sancţiunea 
Fapta se sancţionează cu închisoarea de la o lună la 3 luni sau cu amendă. 


ULTRAJUL JUDICIAR 


Art. 279 C. pen. incriminează, sub numele de ultraj judiciar, urmă- 
toarele fapte: 

„a. amenințarea, lovirea sau alte violențe, vătămarea corporală, 
lovirile sau vătămările cauzatoare de moarte ori omorul, săvârşite 
împotriva unui judecător sau procuror aflat în exercitarea atribuţiilor 
de serviciu [alin. (1)]; 

b. săvârşirea unei infracțiuni împotriva unui judecător sau procuror - 
ori împotriva bunurilor acestuia, în scop de intimidare sau de 
răzbunare, în legătură cu exercitarea atribuţiilor de serviciu [alin. (2)]; 

c. faptele comise în condiţiile alin. (2), dacă privesc un membru de 
familie al judecătorului sau al procurorului |alin. (3)]. | 


1. Rațiunea incriminării şi valoarea socială protejată 

Ultrajul judiciar reprezintă o formă agravată a infracţiunii de ultraj prevăzută 
de art. 257 C. pen., elementul circumstanţial agravant constând în calitatea 
specială a victimei, respectiv judecător, procuror sau avocat. 

Raportat la reglementarea anterioară, observăm că în actuala reglementare 
acest tip de ultraj are şi un element de noutate, deoarece subiect pasiv al unei 
fapte de acest gen poate fi şi avocatul. Astfel, legiuitorul a decis ca subiect pasiv 
al acestei infracţiuni să nu fie doar un funcționar public ce exercită autoritatea de 
stat (judecător, procuror €etc.), ci şi avocatul, care are un rol important în 
realizarea actului de justiţie. Acesta este unul dintre elementele ce au justificat 
incriminarea infracțiunii de ultraj judiciar într-un alt text de incriminare, şi nu ca 
o simplă formă agravată a infracţiunii de ultraj. 

Desprinderea infracțiunii de ultraj judiciar de forma comună a ultrajului este 
motivată în Expunerea de motive astfel: „justificarea incriminării distincte a 
infracțiunii de ultraj judiciar față de infracțiunea de ultraj constă în aceea că, prin 
voinţa legii, judecătorul, procurorul sau avocatul au atribuţiile judiciare cele mai 

importante, iar de modul de îndeplinire a acestora depind decisiv buna desfă- 
şurare a cursului unui proces şi rezultatul acestuia, astfel că asigurarea unei 
protecţii sporite împotriva oricărei forme de violență exercitată asupra lor este, 
din această perspectivă, justificată”. 

Ne raliem poziţiei legiuitorului, considerând şi noi că i tratarea în mod distinct 
a ultrajului judiciar era necesară, nu neapărat din perspectiva tehnicii de regle- 
mentare, ci mai mult din perspectiva simbolisticii pe care o asemenea abordare o 
conține. | 

Dacă ultrajul este o infracțiune contra autorităţii, ultrajul judiciar este o 
infracţiune contra bunei înfăptuiri a justiţiei, ca formă particulară de manifestare 
a autorităţii statale. 


2. Subiectul activ 
“Subiectul activ este general. 


3; Suibiectul pasiv 

Subiectul pasiv este special, respectiv un judecător, procuror sau avocat ori 
un membru de familie al acestora. Pluralitatea de subiecţi pasivi atrage, în opinia 
noastră, reținerea unui concurs de infracţiuni! à 


4. Latura obiectivă 

În art. 279 alin. (1) C. pen. sunt sancţionate ca ultraj judiciar faptele de 
amenințare, lovire sau alte violențe, vătămare corporală, loviri sau vătămări 
cauzatoare de moarte ori omor comise împotriva unui i judecător sau procuror aflat 
în exercitarea atribuțiilor de serviciu. 

Textul de incriminare pretinde ca fapta să fie săvârşită asupra organului 
judiciar î în timp ce acesta se află în cadrul exercitării atribuțiilor de serviciu. În 
doctrină s-a arătat că această limitare este criticabilă, pentru că ea exclude din 
. tipicitatea faptei situaţia în care fapta a fost comisă faţă de un magistrat în 
legătură cu îndeplinirea atribuţiilor de serviciu, fără ca acesta să se afle în 
exercitarea atribuţiilor de serviciu la momentul comiterii faptei, atunci când fapta 
nu a fost comisă din răzbunare sau în scopul intimidării. Dată fiind această 
lacună, s-a reţinut că într-o atare situație am putea reține infracțiunea de ultraj (în 
cazul magistratului, avocatul neputând fi calificat ca un funcționar public care 
exercită autoritatea de stat). 

Relaţia concretă dintre amenințare, loviri sau alte violențe, vătămare 
corporală, loviri sau vătămări cauzatoare de moarte ori omor va stabili şi unitatea 
sau Crai de fapte de ultraj. 


1 A se vedea C. Rotaru, A.-R. Trandafir, V. Cioclei, op. cit., p. 136. 
2 Ibidem, pp. 139-140. 

Este firesc ca, în cazul în care un judecător este lovit de mai multe ori ŞI, 
iniţial, are nevoie de peste 90 de zile de îngrijiri medicale, iar apoi, ca urmare a 
loviturilor aplicate, decedează, să se rețină în sarcina autorului agresiunii o 
singură infracţiune de ultraj judiciar, şi nu un concurs de fapte (lovirea sau 
Vătămarea corporală iniţiale fiind absorbite în infracțiunea de ultraj judiciar comis 
prin loviri sau vătămări cauzatoare de moarte). 

Împrejurarea că persoana şi calitatea specială a subiectului pasiv au o 
pondere însemnată în decizia legiuitorului de a-i proteja suplimentar este reflec- 
tată şi prin faptul că pluralitatea de subiecți pasivi agresaţi atrage o pluralitate de 
infracţiuni de ultraj judiciar. 

Art. 279 alin. (2) C. pen. prevede o modalitate alternativă de comitere a 
acestei fapte prin săvârşirea oricărei infracţiuni împotriva unui judecător sau 
procuror ori împotriva bunurilor acestuia, în scop de intimidare sau de răzbu- 
nare, în legătură cu exercitarea atribuţiilor de serviciu. 

Textul asigură astfel o protecție suplimentară organelor judiciare, fapta fiind 
în continuare calificată ca ultraj judiciar atunci când ea este motivată de inti- 
midarea judecătorului/procurorului sau a fost determinată de răzbunarea 
pentru modul în care acesta şi-a îndeplinit atribuţiile legale. 

Această decizie a legiuitorului poate fi înțeleasă, deoarece, de exemplu, este 
posibil ca agentul să pătrundă în locuinţa personală a judecătorului însărcinat cu 
judecarea cauzei în care agentul avea calitatea de inculpat, cu unicul scop de a-i 
demonstra că este vulnerabil şi pentru a-l intimida. 

În următorul alineat, respectiv art. 279 alin. (3) C. pen., legea penală acordă 
organului judiciar o protecţie indirectă, prin sancţionarea în aceeaşi manieră agra- 
vată a celor care comit infracțiuni asupra membrilor de familie ai judecătorului, 
procurorului sau avocatului, în scop de intimidare sau de stiati ași, în legătură 
cu exercitarea atribuţiilor de serviciu de către aceştia. 


5. Forma de vinovăţie (latura subiectivă) 
Fapta se comite cu forma de vinovăţie specifică faptei absorbite de infrac- 
țiunea de ultraj (intenţie directă sau eventuală ori praeterintenţie). 


6. Sancţiunea 
Fapta se sancţionează cu pedeapsa prevăzută de lege pentru infracţiunea cores- 
pondentă, pe care o absoarbe, ale cărei limite speciale se majorează cu jumătate. 


7. Tentativa i | 
Având în vedere că limitele sancţiunii se stabilesc prin raportare la fapta 


principală comisă de către autor, tentativa nu se sancţionează decât dacă se 
sancţionează tentativa la infracțiunea absorbită. 

CERCETAREA ABUZIVĂ 


Art. 280 alin. (1) C. pen. incriminează întrebuințarea de promisiuni, 
ameninţări sau violenţe împotriva unei persoane urmărite sau judecate 
într-o cauză penală, de către un organ de cercetare penală, un procuror 
sau un judecător, pentru a o determina să dea ori să nu dea declarații, 
să dea declarații mincinoase ori să îşi retragă declarațiile. 

În alin. (2), textul art. 280 C. pen. cuprinde şi o modalitate 
asimilată de comitere, respectiv producerea, falsificarea ori ticluirea de 
probe nereale de către un organ de cercetare penală, un procuror sau 
un judecător. 


1. Rațiunea incriminării şi valoarea socială protejată . 

În prima formă de comitere [art. 280 alin. (1) C. pen.], infracțiunea de 
cercetare abuzivă vizează toate acele forme prin care se poate compromite 
legalitatea procesului penal, prin încălcarea principiului loialității administrării 
probelor (principiu expres reglementat în art. 101 C. pr. pen.). | 

Astfel, chiar dacă finalitatea oricărui proces penal trebuie să fie aflarea 
adevărului, adevărul poate fi aflat doar prin instrumentele legale puse la dispo- 
ziţia organelor judiciare, nu şi prin conduite abuzive care pun în discuţie 
fundamentele statului de drept. Din această perspectivă, infracțiunea este una 
contra înfăptuirii actului de justiţie în afara limitelor de legalitate trasate prin 
dreptul procesual penal. 

În a doua formă de comitere [art. 280 alin. (2) C. pen.], infracţiunea nu este 
decât o formă specială de inducere în eroare a organelor judiciare prin producerea 
sau ticluirea.de probe, formă calificată prin calitatea specială a subiectului activ 
(organ de cercetare penală, procuror sau judecător). 


2. Subiectul activ i 

Subiectul activ este special, respectiv un organ de cercetare penală, un 
procuror sau un judecător. În cazul în care fapta va fi comisă de către un terț, ea 
va putea fi încadrată în infracţiunea de influențare a declaraţiilor (art. 272 C. pen.). 
Dată fiind această circumstanţiere, textul stabileşte ca pedeapsă complementară 
obligatorie interzicerea dreptului de a ocupa o funcţie publică. 


3. Subiectul pasiv 
Subiectul pasiv este, de asemenea, special, respectiv o persoană urmărită sau 
judecată într-o cauză penală. i | 
“Având în vedere această limitare, în doctrină s-a susținut că fapta nu ar putea 
fi comisă atunci când față de respectiva persoană nu s-a dispus continuarea 

urmăririi penale!. În această ultimă ipoteză, s-a susţinut că fapta agentului va 
putea fi încadrată în infracțiunea de purtare abuzivă. Din punctul nostru de 
vedere, o astfel de abordare poate fi cel puţin pusă în discuţie, putându-i fi 
reproşat un oarecare formalism în interpretarea normei, fără a ţine cont şi de 
raţiunea incriminării faptei. Mai mult, ea creează riscul eludării facile a normei de 
incriminare, prin „întârzierea” nejustificată a continuării urmăririi penale de către 
organul de urmărire penală?. 


4. Latura obiectivă 

În prima modalitate de comitere [art. 280 alin. (1) C. pen.], fapta se 
săvârşeşte prin întrebuințarea de promisiuni, ameninţări sau violențe faţă de 
victimă, pentru a o determina să dea ori să nu dea declaraţii, să dea declarații 
mincinoase ori să îşi retragă declaraţiile. 

Având în vedere limitele de pedeapsă, precum şi referirea explicită la noţi- 
unea de amenințare şi la cea de violenţe, apreciem că, în aceste două modalităţi 
de comitere, infracțiunea este una complexă, ea absorbind infracțiunile cores- 
pondente. 

Dacă agresiunea a produs vreuna dintre aatik prevăzute de art. 194 
C. pen., cele două fapte se vor putea reține în concurs. 

Alin. (2) al art. 280 C. pen. nu cuprinde o incriminare distinctă, ci HBa o 
formă specială adusă de calitatea subiectului activ al infracțiunii de inducere în 
eroare a organelor judiciare. Din acest punct de vedere, pentru o reglementare 
mai „ordonată? a infracțiunilor, credem că ar fi fost nu doar firească, ci şi 
oportună plasarea acestei modalități de comitere ca o formă agravată în cadrul 
art. 268 alin. (2) C. pen. 

Observăm însă că legiuitorul a optat din nou pentru inconsecvență, prevă- 
zând în acest caz o formă suplimentară de „inducere î în eroare a organelor judi- 
ciare”, prin acţiunea de „falsificare de probe”. În opinia noastră, dacă legiuitorul a 
dorit sancţionarea printr-o normă specială a acestei fapte, trebuia măcar să preia 
complet şi integral actele de executare incriminate de art. 268 alin. (2) C. pen. 
Introducerea acestui nou act nu face decât să genereze controverse cu privire la 
semnificaţia sa şi relaţia ce există între acesta şi infracțiunile de fals în înscrisuri 
sau infracţiunea de la art. 268 alin. (2) C. pen. 


5. Forma de vinovăţie (latura subiectivă) 
În ambele modalităţi, fapta se poate comite cu intenţie directă sau eventuală. 
În ipoteza comiterii prin violențe, fapta se va putea săvârşi şi cu praeterintenţie. 


! Codul penal. Comentariu pe articole, p. 598. 
2 C, Rotaru, A.-R. Trandafir, V. Cioclei, op. cit., p. 144. 
3 În acelaşi sens, a se vedea Codul penal. Comentariu pe articole, p. 599. 

6. Sancţiunea 


Fapta se sancţionează cu închisoarea de la 2 la 7 ani şi interzicerea exercitării. 
dreptului de a ocupa o funcție publică. 


SUPUNEREA LA RELE TRATAMENTE 


Art. 281 alin. (1) C. pen. incriminează supunerea unei persoane la 
executarea unei pedepse, măsuri de siguranță sau educative în alt mod 
decât cel prevăzut de dispoziţiile legale, iar în alineatul secund al 
aceleiaşi norme se sancţionează supunerea la tratamente degradante ori 
inumane a unei persoane aflate în stare de reținere, deținere ori în exe- 
cutarea unei măsuri de siguranţă sau educative, privative de libertate. 


1. Rațiunea incriminării şi valoarea socială protejată 

În forma incriminată prin primul alineat se urmăreşte asigurarea legalității 
stricte în cazul luării şi aplicării unor măsuri restrictive sau privative de drepturi, 
respectiv ale măsurilor de siguranță, măsurilor educative sau pedepselor. | 

În a doua modalitate de comitere, incriminarea are ca obiectiv asigurarea 
respectării dreptului la integritate fizică şi psihică sau a SI AA la respectarea 
demnităţii persoanelor aiia în „til statului. 


2. Subiectul activ 

Subiectul activ este general. Chiar dacă norma nu impune o anumită calitate 
specială, credem că, în concret, fapta va fi comisă cel mai frecvent de către un 
funcţionar public cu atribuţii adiacente actelor de executare. 


3. Latura obiectivă 

În prima modalitate de comitere, fapta sancţionează supunerea unei 
persoane la executarea unei pedepse, măsuri de siguranță sau educative în alt 
mod decât cel prevăzut de dispozițiile legale. 

Raportat la această modalitate de comitere, sesizăm că nu este cuprinsă 
în sfera de aplicare a normei ipoteza luării unor măsuri preventive privative 
de libertate (reţinere, arestare preventivă sau arest la domiciliu) cu încălcarea 
dispoziţiilor legale. 

În opinia noastră, este greu de decelat care a fost motivaţia unei asemenea 
excluderi, atât timp cât şi în acest caz am avea de a face cu urmări similare celor 
generate de executarea unei pedepse sau a unei măsuri educative, respectiv cu o 
privare de libertate fizică nelegală. În aceste circumstanţe, arestarea şi reținerea în 
contra dispoziţiilor legale vor putea constitui infracțiunea de lipsire de libertate 

doar în măsura în care privarea de libertate în această manieră este intenționată şi 
are un caracter vădit nelegal. 

În a doua modalitate de comitere, fapta presupune supunerea la tratamente 
degradante ori inumane a unei persoane aflate în stare de reţinere, deținere ori în 
executarea unei măsuri de siguranță sau educative, privative de libertate. 


4. Forma de vinovăţie (latura subiectivă) 
Fapta se comite cu intenţie directă sau eventuală. 


5. Sancţiunea | 

În prima modalitate de comitere, fapta se sancţionează cu închisoarea de la 6 
luni la 3 ani şi interzicerea exercitării dreptului de a ocupa o funcţie publică. 

În a doua modalitate de comitere, infracțiunea se pedepseşte cu pedeapsa 
închisorii de la unu la 5 ani şi interzicerea exercitării dreptului de a ocupa o 
funcţie publică. 


TORTURA 


Art. 282 C. pen. incriminează fapta funcţionarului public care 
îndeplineşte o functie ce implică exercițiul autorității de stat sau a altei 
persoane care acționează la instigarea sau cu consimțământul expres 
ori tacit al acestuia de a provoca unei persoane puternice suferinţe 
fizice ori psihice: | 

a) în scopul obținerii de la această persoană sau de la o terță 
persoană de informaţii sau declarații; | 

b) în scopul pedepsirii ei pentru un act pe care aceasta sau o terță 
persoană l-a comis ori este bănuită că l-a comis; 

c) în scopul de a o intimida sau de a face presiuni asupra ei ori de a 
intimida sau a face presiuni asupra unei terțe persoane; 

d) pe un motiv bazat pe orice formă de discriminare. 


1. Rațiunea incriminării şi valoarea socială protejată 

Infracţiunea de tortură este cea mai gravă formă de lezare „interesată” (pentru 
obținerea de informaţii, declaraţii, în scop de intimidare, pe motiv de rasă etc.) a 
integrităţii fizice sau psihice a unei persoane, ea periclitând până la esență legiti- 
mitatea autorităţii de stat. - 


2. Subiectul activ i r ; : 
Subiectul activ este doar aparent special, respectiv funcţionarul public care 


îndeplineşte o funcţie ce implică exerciţiul autorităţii de stat, fapta putând fi, de 

fapt, comisă de orice persoană care acţionează la instigarea sau cu consimță- 
mântul expres ori tacit al funcţionarului public. 


3. Latura obiectivă | 

Conduita sancționată constă în provocarea de puternice suferinţe fizice ori 
psihice unei persoane, în scopul/cu mobilul special prevăzut de norma de incri- 
minare, respectiv: | 

a) în scopul obţinerii de la această persoană sau de la o terță persoană a unor 
informaţii sau declaraţii; 

b) în scopul pedepsirii ei pentru un act pe care aceasta sau o terță persoană 
l-a comis ori este bănuită că l-a comis; 

c) în scopul de a o intimida sau de a face presiuni asupra ei ori de a intimida 
sau a face presiuni asupra unei terțe persoane; 

d) pe un motiv bazat pe orice formă de discriminare. 

„ Pragul de intensitate al suferințelor de la care putem discuta despre tortură 
(„puternice”), în modalitatea prin care este definit, nu este unul foarte previzibil. 
Totuşi, pentru definirea acestuia vor putea fi utilizate criteriile de diferențiere 
între tratamentele inumane şi degradante şi tortură utilizate în jurisprudența 
CEDO. | | 

Vizavi de acest aspect, în ultimul alineat al art. 282 C. pen. se prevede că nu 
constituie tortură durerea sau suferințele ce rezultă exclusiv din sancțiuni legale şi 
care sunt inerente acestor sancțiuni sau sunt ocazionate de ele. i 

În mod evident, având în vedere natura faptei, aceasta va absorbi în mod 
legal infracțiunea de lovire sau alte violenţe. 


4. Forma de vinovăţie (latura subiectivă) 
In forma de bază, fapta se comite cu intenţie directă sau eventuală. 


5. Forme agravate | 
Norma de incriminare cuprinde două forme agravate, respectiv: 
- fapta a avut ca urmare o vătămare corporală; 
- fapta a avut ca urmare moartea victimei. 
- În ambele situaţii, fapta se comite cu praeterintenţie. 


6. Cauze justificative 

Conform art. 282 alin. (5) C. pen., nicio împrejurare excepţională, oricare ar 
fi ea, fie că este vorba de stare de război sau de ameninţări cu războiul, de insta- 
bilitate politică internă sau de orice altă stare de excepție, nu poate fi invocată 
pentru a justifica tortura. De asemenea, nu poate fi invocat ordinul superiorului 
ori al unei autorități publice. 

7. Tentativa 
Tentativa se sancţionează. 


„8. Sancţiunea 

În forma de bază, fapta se sancţionează cu închisoare de la 2 la 7 ani şi 
interzicerea exercitării unor drepturi. 

Atunci când a avut ca urmare vătămarea corporală, fapta se sancţionează cu 
închisoarea de la 3 la 10 ani şi interzicerea exercitării unor drepturi, iar când actul 
de tortură a avut ca urmare moartea victimei, fapta se sancţionează cu închisoarea 
de la 15 la 25 ani şi interzicerea exercitării unor drepturi. 


REPRESIUNEA NEDREAPTĂ 


Prin art. 283 alin. (1) C. pen. este incriminată fapta de a pune în 
mişcare acțiunea penală, de a lua o măsură preventivă neprivativă de 
libertate ori de a trimite în judecată o persoană, ştiind că este 
nevinovată. 

În alineatul secund, norma prevede o modalitate asimilată de 
comitere, respectiv reținerea Sau arestarea ori condamnarea unei 
persoane, ştiind că este nevinovată. 


1. Rațiunea incriminării şi valoarea socială protejată: 

Prin infracțiunea de represiune nedreaptă se urmăreşte buna înfăptuire a 
actului de justiţie prin asigurarea că persoanele care au atribuţii privind aplicarea 
legii penale nu le vor deturna de la scopul lor legitim, folosind abuziv aceste 
instrumente de coerciţie, cu consecința încălcării flagrante a drepturilor victimei, 
respectiv a drepturilor la libertate fizică, la liberă circulaţie şi chiar la viaţă 
privată. 


2. Subiectul activ 

Subiectul activ este special. 

Chiar dacă norma nu cere în mod explicit o anumită calitate a subiectului 
activ, din tipicitatea faptei se deduce că acesta trebuie să fie un funcţionar public 
cu atribuţii în realizarea actului prevăzut de normă (luarea unei măsuri preventive 
privative de libertate, trimiterea în judecată etc.). Ca atare, subiecţi activi vor 
putea fi doar procurorul, judecătorul de drepturi şi libertăţi sau 
judecătorul/judecătorii dintr-un complet de judecată. 


3. Latura obiectivă n. 
Fapta se va comite prin punerea în mişcare a acţiunii penale, luarea unei 


măsuri preventive neprivative de libertate ori trimiterea în judecată a unei 

persoane, ştiind că este nevinovată. Se afirmă astfel că orice restricționare sau, 
privare de drepturi făcută în mod abuziv, ştiind că persoana este nevinovată,. 
trebuie să intre sub incidenţa legii. | 

În modalitatea asimilată de comitere, sancţionată mai grav, fapta constă în 
reținerea sau arestarea ori condamnarea! unei persoane, ştiind că este nevinovată. 


4. Forma de vinovăţie (latura subiectivă) 
Fapta se comite cu intenţie directă sau eventuală. 


„5, Sancţiunea | 

În prima modalitate de comitere, infracţiunea se pedepseşte cu închisoarea de 
la 3 luni la 3 ani şi interzicerea exercitării dreptului de a ocupa o funcţie publică. 

În a doua modalitate de comitere, fapta se sancţionează cu închisoarea de la 3 
la 10 ani şi interzicerea exercitării dreptului de a ocupa o funcţie publică. 
Opţiunea legiuitorului de a sancţiona mai grav comiterea faptei în această moda- 
litate ni se pare justă, având în vedere faptul că prin aceste acțiuni victima suferă 
cea mai gravă consecință posibil a fi generată în cadrul unui. proces penal, 
respectiv privarea sa de libertate. | 


ASISTENȚA ŞI REPREZENTAREA NELOIALĂ 


Art. 284 alin. (1) C. pen. incriminează fapta avocatului sau a 
reprezentantului unei persoane care, în înţelegere frauduloasă cu o 
persoană cu interese contrare în aceeaşi cauză, în cadrul unei proceduri 
judiciare sau notariale, vatămă interesele clientului sau ale persoanei 
reprezentate. 

În alineatul secund este incriminată o modalitate asimilată de comi- 
tere, respectiv înțelegerea frauduloasă dintre avocat sau reprezentantul 
unei persoane şi un terț interesat de soluția ce se va pronunța în cauză, 
în scopul vătămării intereselor clientului sau ale persoanei reprezentate. 


1. Rațiunea incriminării şi valoarea socială protejată 
Infracţiunea de asistență şi reprezentare neloială are ca principal obiectiv 
protejarea intereselor justiţiabililor de eventualele conduite neloiale/abuzive ale 
avocaţilor care, în desconsiderarea obligaţiilor profesionale sau deontologice, 
compromit interesele persoanelor pe care ar trebui să le reprezinte. 


! În doctrină, s-a semnalat în mod corect faptul că este criticabilă limitarea tipicității doar la 
pronunţarea unei soluţii de condamnare, fără a fi incluse, aşadar, renunțarea la urmărirea penală 
şi amânarea aplicării pedepsei) — a se vedea Codul penal. Comentariu pe articole, p. 603. 

Dacă ar fi să facem o paralelă cu alte conduite infracţionale „mai clasice”, 
sesizăm că textul este comparabil, ca esenţă, cu infracţiunea de abuz în TA 
sau, uneori, chiar cu infracțiunea de luare de mită, având ca numitor comun o 
îndeplinire defectuoasă a „atribuțiilor de serviciu” de către persoana însărcinată 
de un altul să le exercite în mod onest şi în limitele legalității. 

Astfel, ar fi fost cel puţin inechitabil ca procurorul şi judecătorul care acţio- 
nează contrar actului de justiție să poată fi sancţionaţi penal (spre exemplu, 
pentru infracțiunea de luare de mită sau, cel puţin principial, deşi mult mai rar, 
pentru infracţiunea de abuz în serviciu), dar avocatul sau reprezentantul legal, 
care compromite el însuşi derularea conformă a actului de justiţie (şi, implicit, 
interesele celui pe care îl asistă/reprezintă), să fie „imun” la aplicarea unei 
sancțiuni penale. 

Din punctul nostru de vedere, incriminarea acestei conduite este justificată, 
ea putând compromite nu doar o bună desfăşurare a actului de justiție, ci şi 
interesele patrimoniale sau nepatrimoniale ale unei persoane. 

Astfel, putem afirma că valoarea socială protejată este reprezentată în primul 
rând de buna înfăptuire a justiţiei şi doar în subsidiar de eventualele interese 
patrimoniale sau nepatrimoniale ale părții vătămate. 

Cu toate acestea, abordarea legiuitorului român cu privire la acţiunile care ar 
trebui să intre în sfera de tipicitate a faptei nu este în totalitate la adăpost de 
critici, formularea utilizată în normă putând genera o serie de controverse privind 
sfera faptelor cărora textul li se aplică. 

Şi de această dată legiuitorul a procedat la o „adaptare” a textelor care au 
reprezentat sursa de inspiraţie, adaptare care a generat însă mai multă neclaritate 
decât rigurozitate în reglementare. 

Spre exemplu, observăm că textul național prezintă diferenţe pe ice față 
de unele dintre textele de incriminare „model” din alte state europene. 

Astfel, în dreptul penal german (art. 356 C. pen. german), textul „cores- 
pondent” incriminează, ca formă de bază a infracţiunii de trădare a părții (ger. 
Parteiverrat), fapta avocatului sau reprezentantului legal al unei persoane (spre 
exemplu, consilier juridic) de a oferi părții cu interese contrare sfaturi sau asis- 
tență juridică în legătură cu aspecte ce fac obiectul contractului de asistență 
juridică (sau mandat) încheiat cu prima dintre părți. Doar în alin. (2) al art. 356 
C. pen. german se sancţionează cel care, în înțelegere frauduloasă cu partea cu 
interese contrare, acționează în detrimentul părţii pe care o reprezintă. 

Se observă deci că textul penal german este mult mai larg, el sancţionând sub 
forma unei infracţiuni de pericol abstract încălcarea obligaţiei avocatului sau a 
unui alt reprezentant legal de a nu oferi asistenţă juridică Jato sensu părţilor între 
care există un conflict de interese [art. 356 alin. (2) C. pen. german]. 

Textul nu limitează însă aplicarea sa de condiţia ca această conduită neloială 
să aibă loc în cadrul unei proceduri judiciare sau notariale şi nici nu cere ca 
interesele contrare ale părţilor să apară „formal” în aceeaşi cauză. 

Doar în alin. (2) al articolului avem un text care se apropie mai mult de 
art. 284 C. pen. român, cu deosebirea că tipicitatea faptei este mult mai clar 
definită în cazul normei germane. În acest sens, observăm că acţiunile. neloiale 
ale agentului pot fi realizate în orice context de natură juridică în care pot exista 
părți cu interese contrare (deci nu doar într-o procedură judiciară sau notarială, ci 
inclusiv în cazul unor negocieri extrajudiciare), dar şi că această conduită nu 
trebuie să cauzeze în mod efectiv o vătămare [cerinţă de tipicitate problematică 
cuprinsă în art. 284 alin. (1) C. pen.], fiind suficient ca ea să fie contrară inte- 
reselor clientului. 


2. Subiectul activ 

Subiectul activ este special, respectiv avocatul sau reprezentantul care 
asistă/reprezintă o persoană fizică sau juridică în cadrul unei proceduri judiciare 
sau notariale. | 

În principiu, asistența juridică sau reprezentarea trebuie să se deruleze conform 
dispoziţiilor legale, pentru că doar în acest caz pot fi generate vătămări ale inte- 
reselor persoanei asistate/reprezentate. În caz contrar, orice demers al pretinsului 
avocat sau reprezentant, chiar şi vătămător, va fi paralizat, acesta fiind realizat cu 
încălcarea dispoziţiilor legale. Astfel, din această perspectivă, vor fi relevante cu 
precădere prevederile Legii nr. 51/1995 referitoare la dobândirea calității de avocat, 
prevederile art. 80-89 C. pr. civ. şi ale art. 88- 96 C. pr. pen. cu privire la posibi- 
lităţile de reprezentare a părții sau alte prevederi similare din legi speciale. 


3. Latura obiectivă 

Aşa cum se observă, textul conţine două modalități alternative de comitere, 
echivalente din perspectiva semnificației lor penale. Din acest punct de vedere, 
noua a infracţiune este una cu conţinut alternativ. 


A. Art. 284 alin. (1) C. pen. 

“În art. 284 alin. (1) C. pen. este sancţionată fapta avocatului sau a repre- 
zentantului unei persoane care, în înțelegere frauduloasă cu o persoană cu 
interese contrare în aceeaşi cauză, în cadrul unei proceduri judiciare sau notariale, 
vatămă interesele clientului sau ale persoanei reprezentate. 

“La nivelul stabilirii conţinutului actului de executare, sunt extrem de impor- 
tante circumstanţierile pe care textul de incriminare le aduce față de contextul în 
care această conduită vătămătoare trebuie să aibă loc. 

Astfel, din acest punct de vedere, se observă că nu orice conduită prin care 
avocatul sau reprezentantul vătămă interesele clientului/persoanei reprezentante 
constituie o conduită tipică, ci doar aceea care este realizată în înțelegere fraudu- 
loasă cu o persoană cu interese contrare în aceeaşi cauză, în cadrul unei proceduri 

judiciare sau notariale. 

În cazul în care aceste ultime condiţii nu sunt îndeplinite, eventuala conduită 
vătămătoare fiind realizată cu un alt mobil (răzbunare, obținerea unor onorarii 
suplimentare din formularea ulterioară a unor căi de atac etc.), fapta nu va mai fi 
tipică, ea rămânând în sfera încălcării obligaţiilor profesionale, sancţionabilă doar 
ca o abatere disciplinară. f 

Înţelegere frauduloasă cu o persoană cu interese contrare în aceeaşi cauză 

Cerinţa unei înțelegeri frauduloase între persoana cu interese contrare şi 
avocatul/reprezentantul celeilalte părți presupune încheierea unui acord 
(formalizat sau, cel mai frecvent, exclusiv verbal) prin care ultimul este de acord 
să „Ssubmineze” interesele clientului său în favoarea primei. Caracterul fraudulos 
al înțelegerii provine din natura ascunsă a acesteia față de persoana vătămată apoi 
prin conduita avocatului/reprezentantului său. 

O asemenea precizare („înţelegere frauduloasă”) era necesară pentru a sugera 
că textul nu acoperă de plano orice încălcare a obligațiilor mandatarului de a nu 
asista/reprezenta în aceeaşi cauză persoane cu interese contrare, ci vizează doar 
conduitele de acest gen realizate fără ştirea persoanei ale cărei interese ar fi 
trebuit protejate de autor. 

Astfel, în cazul avocatului, în situaţia în care cele două părți cunosc faptui că 
avocatul le asistă/reprezintă pe ambele în cadrul unei proceduri judiciare, 
avocatul va încălca doar obligația sa profesională i al de art. 46 alin. (1) 
din Legea nr. 51/1995. 

Cealaltă parte a înţelegerii frauduloase trebuie să fie o persoană cu interese 
contrare în aceeaşi cauză. 

De cele mai multe ori, contrarietatea intereselor va rezulta implicit din 
poziţiile opuse pe care cele două persoane (cea vătămată prin conduita neloială şi 
cea aflată în înțelegere frauduloasă cu avocatul sau reprezentantul celei dintâi) le 
ocupă în cadrul procedurii judiciare sau notariale. 

"Aşadar, vor fi, în mod evident, persoane cu interese contrare inculpatul ŞI 
partea civilă ori partea responsabilă civilmente, reclamantul şi pârâtul etc. Însă 
vor putea avea interese contrare chiar şi persoanele care ocupă aceeaşi poziţie în 
proces: inculpaţii între ei (condamnarea unuia exclude condamnarea celuilalt), 
reclamanții între ei etc. Ceea ce am dorit să subliniem este că această contra- 
rietate de interese presupune o evaluare substanţială, şi nu una care să se mărgi- 
nească la constatarea poziţiilor formal contrare ale celor două persoane. 

Conform dispoziţiilor legale, contrarietatea de interese trebuie să existe în 
aceeaşi cauză. Sintagma „în aceeaşi cauză” va primi semnificația comună a 
termenului, respectiv pe aceea de acelaşi cadru procesual /ato sensu. Interpretarea 
este susținută şi prin precizarea suplimentară de către legiuitor a faptului că 
exercitarea neloială a asistenţei/reprezentării trebuie să intervină în cadrul unei 
(şi, implicit, aceleiaşi) proceduri judiciare sau notariale. Ca atare, condiţia este 
una de natură formală, interesele contrare ale celor două părți trebuind să se 
manifeste în acelaşi cadru procesual sau în aceeaşi procedură notarială. 

O asemenea abordare este, în mod cert, criticabilă, asistența juridică putând 
fi, cu siguranță, acordată şi într-un cadru extraprocesual (spre exemplu, în cazul 
negocierilor pentru încheierea unei tranzacții judiciare). De aceea, am fi preferat 
ca legiuitorul să urmeze „fidel” modelul- german, omițând să introducă parti- 
cularizări cu privire la contextul în care interesele contrare ale părţilor trebuie să 
apară. 

Vătămarea printr-o conduită neloială trebuie să se realizeze în cadrul unei 
proceduri judiciare sau notariale. 

Conduita neloială a avocatului sau reprezentantului se poate realiza atât 
printr-o acţiune (spre exemplu, depunerea la dosarul cauzei a unor înscrisuri 
compromițătoare pentru inculpatul asistat), cât şi printr-o inacțiune (de pildă, 
neinvocarea unei excepții privind lipsa capacităţii procesuale a celeilalte părți sau 
neintroducerea în termen a unei căi de atac). : 

Având în vedere limitarea impusă de legiuitor, activitatea neloială trebuie să 
intervină în cadrul unei proceduri judiciare sau notariale (proces penal, proces 
civil, procedura succesorală notarială, procedura de divorţ notarială). Dată fiind 
această precizare, nu vor intra sub incidența normei acele conduite neloiale vătă- 
mătoare realizate în cadrul unei proceduri disciplinare sau în cadrul unor nego- 
cieri extrajudiciare. O astfel de limitare este, în opinia noastră, nejustificată, 
vătămarea intereselor putându-se realiza într-o manieră similară şi în cadrul unor 
proceduri de acest tip. 

Mai mult, din interpretarea gramaticală a textului reiese că respectiva 
conduită trebuie să intervină în cadrul aceleiaşi proceduri judiciare sau notariale 
în care cele două părți au interese contrare. Din punctul nostru de vedere, asemenea 
condiţii de „unitate formală”, respectiv ca interesele contrare dintre părți să apară 
în aceeaşi cauză şi ca activitatea neloială a avocatului sau reprezentantului să fie 
realizată în cadrul aceleiaşi cauze, sunt nepotrivite. O stare de fapt cu multiple 
implicaţii juridice poate fi uşor scindată în mai multe cauze sau mai multe 
proceduri judiciare, fără însă ca o asemenea împrejurare să anuleze contrarietatea 
intereselor ori să neutralizeze posibilitatea vătămării intereselor persoanei repre- 
zentate sau asistate într-o cauză, printr-o conduită neloială într-o altă procedură 
judiciară aflată în interdependență cu prima. De aceea, am fi preferat o formulare 
mai largă, care să acopere fără probleme aceste ipoteze de excepţie. Un model 
în acest sens ar fi putut fi însăşi formularea din art. 46 alin. (1) din Legea 
nr. 51/1995, care admite că interesele contrare pot apărea nu doar în aceeaşi 
cauză, dar şi în cauze conexe. : 

Conform cerinţelor de tipicitate, pentru consumarea faptei se impune ca 
activitatea de asistenţă juridică sau reprezentare neloială să producă o vătămare 
a intereselor clientului ori persoanei reprezentate. Bineînţeles că problema 
existenţei sau lipsei unei vătămări nu va putea fi pusă în discuţie atunci când 

conduita neloială are ca efect decăderea dintr-un drept (dreptul de a formula 
acțiune, dreptul de a formula o cale de atac), respingerea acţiunii formulate în 
faţa instanţei civile, condamnarea persoanei etc. 

Discuţii în legătură cu existența vătămării pot însă apărea raportat la acele 
conduite neloiale care se referă la momente intermediare în cadrul procedurii 
judiciare sau notariale, inapte ele însele să producă efecte directe asupra pu 
finale. Spre exemplu, va exista oare o vătămare în situaţia în care autorul, 
înțelegere frauduloasă cu partea adversă, nu invocă în termen o excepție Lp 
de necompetenţă teritorială? În opinia noastră, dacă această conduită „neloială” a 
avocatului sau reprezentantului legal nu a afectat soluţia în respectiva procedură 
judiciară, doar în condiţii excepționale vom putea discuta despre o vătămare. 

De regulă, s-ar putea susține că este lipsită de substanță afirmarea unei 
vătămări, în condiţiile în care „partea vătămată” a avut în final câştig de cauză în 
respectiva procedură judiciară. 

În mod evident, în cazul în care vătămarea nu s-a produs, deşi conduita 
neloială avea aptitudinea de a o genera, atunci fapta va rămâne în stadiul de 
tentativă, care însă nu este sancționată. Dacă, în schimb, deşi neloială, conduita 
nu avea nici măcar in abstracto capacitatea de a produce o vătămare, atunci fapta 
nu va fi tipică, fiind în prezența unei acțiuni neidonee să pogui urmarea cerută 
de normă. 


B. Art. 284 alin. (2) C. pen. 

În alin. (2) al art. 284 C. pen. este sancționată o altă formă de asistență sau 
reprezentare neloială, respectiv înțelegerea frauduloasă dintre avocat sau repre- 
zentantul unei persoane şi un terț interesat de soluția ce se va pronunța în cauză, 
în scopul vătămării intereselor clientului sau ale persoanei reprezentate. 

Intenția legiuitorului pare să fi fost aceea de a diferenția cele două fapte prin 
raportare la identitatea contrapărții avocatului sau reprezentantului în cadrul 
înțelegerii frauduloase. Astfel, sesizăm că, în această a doua formă, nu mai avem 
de a face cu o persoană din aceeaşi cauză cu interese contrare, ci cu un tert, 
exterior cadrului judiciar sau notarial, care însă are anumite interese raportat la 
soluţia ce se va pronunţa în cauză. 

În opinia noastră, această intenţie a fost mai mult decât deficitar materia- 
lizată, cât timp asimetriile de formulare dintre cele două modalități de comitere 
conduc la alte diferențe majore de tipicitate. 

Astfel, dacă în primul alineat este sancționată vătămarea efectivă a intere- 
selor părţii în urma unei înţelegeri frauduloase cu o parte cu interese contrare din 
aceeaşi cauză, în cazul celui de-al doilea, pentru consumarea faptei este suficientă 
simpla înţelegere frauduloasă cu un terț în scopul vătămării intereselor persoanei 


asistate sau reprezentate. 

O asemenea diferență de tratament este cel puţin nejustificată. Nu putem 
înţelege de ce, dacă avocatul se înțelege cu o parte cu interese contrare din 
proces, fapta este consumată doar dacă se produce efectiv o vătămare” a părţii 
reprezentate, pe când, dacă înțelegerea frauduloasă se realizează cu un tert, nu 
mai este necesară o vătămare efectivă, fapta fiind consumată chiar din momentul 
înțelegerii frauduloase încheiate în acest scop. 

' Având în vedere diferenţele respective, în acest caz, actul de executare nu va 
mai fi vătămarea intereselor printr-o conduită 'neloială, ci realizarea, de către 
avocat sau reprezentantul legal, a unei înțelegeri frauduloase cu un terț interesat 
de soluţia ce se va pronunţa în cauză, în scopul vătămării intereselor clientului 
sau ale persoanei vătămate. Din acest motiv, fapta va putea fi comisă în această 
ipoteză doar prin acțiune. 

"O altă deficiență majoră a textului, care poate ridica probleme de inter- 
pretare, este aceea că în cazul art. 284 alin. (2) C. pen. nu se mai precizează că 
activitatea neloială de asistare sau reprezentare trebuie să intervină în cadrul unei 
proceduri notariale sau judiciare. Textul face doar o precizare indirectă la 
noțiunea de cauză (,terț interesat de soluția ce se va pronunța în cauză”). Din 
punctul nostru de vedere, faptul că textul nu precizează natura procedurii nu 
poate fi catalogat decât ca o nouă omisiune involuntară a legiuitorului. Astfel, 
interpretând sistematic textul, apreciem că, şi în acest caz, conduita trebuie să 
intervină în cadrul unei proceduri judiciare sau notariale. 


4. Forma de vinovăție (latura subiectivă) 

Fapta se poate comite cu intenție directă sau eventuală. Chiar dacă, de cele 
mai multe ori, în considerarea înțelegerii frauduloase, avocatul sau reprezentantul 
va acționa cu intenție directă, comiterea faptei cu intenție eventuală nu este 
exclusă. Astfel, va comite fapta cu intenție eventuală avocatul care este de acord 
să nu solicite la un anumit termen administrarea unui mijloc de probă, acceptând 
că omisiunea sa ar putea duce la decăderea din acest drept şi, prin urmare, la 
vătămarea intereselor persoanei asistate sau reprezentate. 

În cazul alin. (2) al art. 284 C. pen., fapta este calificată printr-un scop 
special, respectiv cel al vătămării intereselor clientului sau ale persoanei repre- 
zentate. n 


5, Sancţiunea 


În ambele forme de comitere, fapta se sancţionează cu închisoare de la 3 luni 
la un an sau cu amendă. 

EVADAREA 


Art. 285 C. pen. incriminează evadarea din starea legală de reți- 
nere sau de deținere. 


1. Rațiunea incriminării şi valoarea socială protejată 
" În cazul unui astfel de comportament, discutăm atât despre o lipsă de respect 
faţă de dispoziţiile luate de organele care participă la înfăptuirea justiţiei în 
materie penală, cât şi despre cjsarea unor impedimente majore în ceea ce priveşte 
activitatea de înfăptuire a acesteia. 

Dincolo de acestea, nu poate fi negat faptul că evadarea unei persoane 
condamnate definitiv la o pedeapsă privativă de libertate pune în discuţie modul 
deficitar în care este înfăptuită justiția, prin aceea că anumiţi indivizi, consideraţi 
un risc pentru societate, se sustrag cu rea-credință de la procesul de reeducare. 

Valoarea socială protejată este înfăptuirea justiţiei, ce poate fi lezată prin 
faptul că cei condamnaţi se sustrag de la executarea pedepselor privative de 
libertate. În cazul formei agravate, discutăm şi despre un obiect juridic secundar, 
respectiv viaţa ori integritatea corporală a persoanei. 


2. Subiectul activ 

Subiectul activ este unul calificat, adică persoana care se află în stare de 
reținere sau de deținere. 

Nu sunt incluşi î în această categorie minorul internat într-un centru de reedu- 
care ori medical educativ sau persoana față de care s-a luat măsura de siguranță a 
internării medicale. 

„ Noţiunea de reținere se referă la acea situație în care o persoană este privată 
de libertate, pe o durată provizorie, determinată de necesitatea ca ea să fie jude- 
cată în stare de arest. Noţiunea de deținere vizează acea categorie de persoane 
care sunt lipsite de libertate ca urmare a unei hotărâri definitive de condamnare. 

Persoana juridică nu poate fi decât instigator ori complice la această infrac- 
țiune, ea neputându-se afla în stare legală de reţinere sau de deținere. 


3. Latura obiectivă | 
În ceea ce priveşte latura obiectivă, pentru a putea discuta despre o evadare, 


trebuie identificată situaţia premisă. 
Aceasta constă fie în starea privativă de libertate a agentului ca urmare a 


reţinerii, arestării (preventive ori la domiciliu?) sau încarcerării acestuia, fie în 


! Explicații IV, p. 257. 

2 În acest sens, a se vedea şi Codul penal. Comentariu pe articole, p. 606. Cu privire la 
acest aspect, având în vedere că în cazul arestului la domiciliu nu este exercitat un control 
direct şi continuu asupra persoanei, s-ar putea pune în discuție în ce măsură am mai putea 
discuta într-o astfel de ipoteză despre infracțiunea de evadare. 

nerespectarea unor. obligaţii în urma condamnării definitive la o pedeapsă 
privativă de libertate. 

Cu privire la această ultimă ipoteză, trebuie menţionat că, potrivit preve- 
derilor art. 285 alin. (3) C. pen., constituie evadare şi: (a) neprezentarea nejusti- 
ficată a persoanei condamnate la locul de deţinere, la expirarea perioadei în care 
s-a aflat legal în stare de libertate; (b) părăsirea, fără autorizare, de către persoana 
condamnată, a locului de muncă, aflat în exteriorul locului de deţinere. Va exista 
evadare şi atunci când deţinutul fuge de sub escortă sau părăseşte sala de jude- 
cată, atunci când acesta este adus în stare de deţinere sau reţinere. 

Pentru a discuta despre existenţa stării privative de libertate, este necesar ca 
aceasta să fie constatată printr-un act procedural. De aceea, spre exemplu, 

„evadarea” agentului înainte de emiterea ordonanţei de reținere nu va întruni 
tipicitatea faptei. 

O eventuală sustragere a epei după prinderea sa în contextul săvârşirii 
unei infracţiuni flagrante şi conducerea în fața autorităţilor nu va atrage tipicitatea 
faptei, deoarece în acest caz nu discutăm despre o stare privativă de libertate 
dispusă în baza unui mandat de arestare ori de executare a unei pedepse. 

La fel, fapta nu va fi tipică în cazul „evadării” din instituţia în care agentul a 
fost internat medical ori în cazul persoanei aduse la judecată cu mandat de 
aducere. În cazul internării medicale se poate totuşi discuta despre aplicabilitatea 
art. 288 alin. (1) C. pen. — neexecutarea sancţiunilor penale. 

Minorii sunt privaţi de libertate atunci când sunt internați într-un centru 
educativ (art. 124 C. pen.) ori într-un centru de detenţie (art. 125 C. pen.). Cu 
toate acestea, în cazul lor va fi aplicabil art. 288 alin. (2) C. pen. Sancționarea 
minorilor în baza prevederilor art. 288 C. pen. ţine de politica penală a statului, în 
sensul în care s-a dorit un regim sancționator mai blând aplicat acestora. 

Starea de reţinere ori de deţinere trebuie să fie legală. Per a contrario, 
persoana privată de libertate în baza unei hotărâri care nu era executorie nu poate 
săvârşi această infracţiune. Similar, în ipoteza în care termenul de reţinere ori 
deţinere legală a expirat, nu vom putea discuta despre o acţiune de evadare. În 
aceste cazuri discutăm despre o vădită nelegalitate a stării de reţinere ori deţi- 
nere. Totuşi, trebuie subliniat că nu orice viciu de nelegalitate al actului va 
determina lipsa de tipicitate a faptei, ci doar acele vicii care au ca efect o vădită 
nelegalitate a actului prin care se dispune starea de reținere sau deţinere. 

“Infracţiunea este una cu conţinut deschis, motiv pentru care evadarea atrage 
tipicitatea faptei indiferent de modalitatea în care este realizată. Este însă necesar 
ca agentul să nu întrebuinţeze violenţe ori arme pentru evadare, deoarece în acest 
caz devine aplicabilă forma agravată a infracțiunii. Utilizarea oricărui alt mijloc 
va atrage aplicabilitatea formei de bază, eventual, în concurs cu o altă 
infracţiune-mijloc — de exemplu, dare de mită, distrugere, ameninţare etc. 

Consumarea faptei are loc atunci când persoana a reuşit să dobândească, 
drept urmare a evadării, starea de libertate. 


4. Forma de vinovăţie (latura subiectivă) 

Fapta se comite cu intenţie directă sau eventuală. 

5. Particularităţi ale participaţiei 

Complicitatea materială la această faptă se va încadra în tipicitatea art. 286 
C. pen. În cazul unor simple încurajări ce au ca rezultat întărirea rezoluţiei 
infracționale, se va reţine doar o complicitate intelectuală. 


6. Forme agravate 

Conform art. 285 alin. (2) C. pen., fapta va avea un caracter agravat atunci 
când ea a fost comisă în cel puţin una dintre următoarele circumstanțe: 

a) Folosirea de violenţe 

Violenţa trebuie exercitată împotriva unei persoane!, fiind indiferent dacă 
aceasta este una cu atribuţii de pază ori suprayggkere sau doar o altă persoană 
reținută ori deținută. 

Violenţa exercitată asupra unui bun nu se circumscrie acestei agravante. 
Astfel, distrugerea unei încuietori prin forțarea acesteia va atrage reținerea unui 
concurs de infracţiuni, şi nu a formei agravate a infracțiunii de evadare. Dacă prin 
violența exercitată asupra unei persoane s-a cauzat acesteia o vătămare corporală 
(art. 194 C. pen.), se va reține un concurs de infracțiuni între evadarea în forma 
de bază şi vătămarea corporală. Tot un concurs de infracțiuni se va reține şi în 
ipoteza în care victima decedează ca urmare a violenţelor exercitate de agent. 
Această soluţie este justificată, în opinia noastră, deoarece a-l pedepsi pe agent 
atât pentru forma agravată a evadării, cât şi pentru infracțiunea de vătămare 
corporală implică o încălcare a principiului non bis in idem. 


b) Folosirea unor arme 

Prin această circumstanţă de agravare se are în vedere ipoteza în care agentul 
foloseşte în mod efectiv o armă pentru a-şi înlesni evadarea. Aceasta poate să fie 
atât o armă propriu-zisă, cât şi una asimilată. Simpla deţinere a armei respective nu 
va atrage aplicabilitatea circumstanței de agravare. Folosirea armei în vederea 
amenințării unui paznic va atrage aplicabilitatea unui concurs de infracțiuni. 


7. Tentativa 
Tentativa se sancţionează. 


l Explicații IV, p. 261. 

8. Sancţiunea 

În forma de bază, fapta se sancţionează cu pedeapsa înehisoxii între 6 luni şi 
3 ani. i 

În forma Arvaa fapta se sancţionează cu închisoarea de la unu la 5 ani şi 
interzicerea exercitării unor drepturi. 

Fapta prezintă o modalitate particulară de sancţionare, şi anume aplicarea 
cumulului aritmetic între pedeapsa pentru evadare şi pedeapsa din care a evadat 
autorul — conform art. 285 alin. (4) C. pen. Această regulă se aplică doar persoa- 
nelor care evadează din executarea unei pedepse, nu şi celor care evadează din 
starea de reţinere, situaţie în care se aplică regulile generale în materie de sancţio- 
nare a concursului de infracțiuni. 


ÎNLESNIREA EVADĂRII 


Art. 286 C. pen. incriminează înlesnirea prin orice mijloace a 
evadării. 


1. Rațiunea incriminării şi valoarea socială protejată 
Legiuitorul a dorit prin acest text să incrimineze ca act de executare distinct 
“complicitatea sub forma înlesnirii evadării. 

Raportat la raţiunea incriminării şi valoarea socială M cn facem trimitere 
şi la comentariul avut în vedere la infracțiunea de evadare. 


2. Subiectul activ 
Subiectul activ este general. 


3. Latura obiectivă 

Latura obiectivă a acestei infracțiuni constă în acţiunea de înlesnire a eva- 
dării. Aceasta presupune, în concret, orice activitate de „complicitate” la evadare 
din partea autorului. 

Activitatea presupune acordarea de sprijin material (bani, instrumente care să 
înlesnească evadarea etc.) sau Sarah moral (de exemplu, stabilirea de legături cu 
alte persoane). 

„ Simplele încurajări sunt reţinute ca o Ta la evadare, şi nu ca 0 
AAT distinctă de înlesnire a evadării. 

Raportat la acțiunea de înlesnire, necesită precizat că aceasta reprezintă o 
formă de complicitate cu autonomie conceptuală, care beneficiază de un trata- 
ment sancționator agravat — se observă, sub acest aspect, faptul că limitele de 
pedeapsă avute în vedere de art. 286 C. pen. sunt superioare celor avute în vedere 
de legiuitor în cazul infracțiunii de evadare. 

În literatura de specialitate s-a apreciat că, în măsura în care discutăm despre 
oferirea unui sprijin intelectual (oferirea de informaţii relevante, precum un plan 
de evadare) ori material (de exemplu, deschiderea unei uşi sau oferirea unor 
unelte), este necesar ca persoana care evadează să se bazeze în mod efectiv pe 
ajutorul acordat. Astfel, în măsura în care evadatul nu se foloseşte de instru- 
mentele ori planul oferit de agent, fapta de înlesnire a evadării nu va fi tipică. Cu 
alte cuvinte, între înlesnire şi evadare trebuie să existe un raport de cauzalitate. 
Achiesăm, la nivel de principiu, la acest punct de vedere, dar facem precizarea 
că, în măsura în care oferirea unui instrument întăreşte rezoluţia infracţională a 
persoanei care evadează, se va reţine complicitatea intelectuală la infracțiunea de 
evadare, indiferent dacă aceasta foloseşte ori nu instrumentul respectiv. 

Consumarea are loc în momentul în care acţiunea de înlesnire a avut ca 
rezultat evadarea. 


4. Forma de vinovăţie (latura subiectivă) 
- Fapta se comite cu intenţie directă sau eventuală. 


5. Forme agravate 

Fapta se comite în formă agravată atunci când înlesnirea evadării se comite 
în cel puțin una dintre următoarele circumstanţe: 

a) prin folosirea de violențe, arme, substanțe narcotice sau paralizante. 
Substanțele narcotice sau paralizante sunt acele substanţe care pun persoana faţă 
de care sunt folosite în imposibilitatea de a-şi exprima voinţa sau de a se apăra; 

b) se înlesneşte evadarea a două sau mai multor persoane în aceeaşi împre- 

jurare; 

c) se înlesneşte evadarea unei persoane reținute sau arestate pentru o infrac- 
țiune sancţionată de lege cu pedeapsa detențiunii pe viață ori cu pedeapsa închi- 
sorii de 10 ani sau mai mare ori condamnate la o astfel de pedeapsă; 

d) fapta este săvârşită de către o persoană care avea îndatorirea de a-l păzi pe 
cel reținut sau deţinut. 


6. Sattefiata 

Fapta se sancţionează cu pedeapsa închisorii între unu şi 5 ani. 

Fapta se sancţionează cu închisoarea de la 2 la 7 ani şi interzicerea exercitării 
unor drepturi atunci când este comisă prin folosirea de violenţe, arme, substanțe 
narcotice sau paralizante, înlesnirea se realizează față de două sau mai multe 
persoane ori se înlesneşte evadarea unei persoane reţinute sau arestate pentru o 
infracţiune sancţionată de lege cu pedeapsa detenţiunii pe viață ori cu pedeapsa 
închisorii de 10 ani sau mai mare ori condamnate la o astfel de pedeapsă. 

Dacă fapta a fost comisă de o persoană care avea îndatorirea de a-l păzi pe 
cel reținut sau deţinut, fapta se sancţionează între limitele speciale ale formei de 


bază, majorate cu o treime. 

7. Tentativa 
Tentativa se pedlepiestei 


8. Forma atenuată 

Înlesnirea. evadării se sancţionează şi atunci când fapta este săvârşită din 
culpă, de către o persoană care avea îndatorirea de a-l păzi pe cel care a evadat. 

Acesta este un caz de incriminare a „complicităţii” din culpă ca un act de 
executare propriu-zis. 

În această formă, fapta se sancţionează cu pedeapsa închisorii între 3 luni şi 
2 ani. 


NERESPECTAREA HOTĂRÂRILOR JUDECĂTOREŞTI 


Conform art. 287 alin. (1) C. pen., se sancţionează nerespectarea 
unei hotărâri judecătoreşti săvârşită prin: 

a) împotrivirea la executare, prin opunerea de rezistenţă faţă de 
organul de executare; 

b) refuzul organului de executare de a pune în aplicare o hotărâre 
judecătorească, prin care este obligat să îndeplinească un anumit act; 

c) refuzul de a sprijini organul de executare în punerea în aplicare 

"a hotărârii, de către persoanele care au această obligaţie conform legii; 

d) neexecutarea hotărârii judecătoreşti prin care s-a dispus 
reintegrarea în muncă a unui salariat; | 

'e) neexecutarea hotărârii judecătoreşti privind plata salariilor în 
termen de 15 zile de la data cererii de executare adresate angajatorului 
de către partea interesată; 

f) nerespectarea hotărârilor judecătoreşti privind stabilirea, plata, 
actualizarea şi recalcularea pensiilor; 

g) împiedicarea unei persoane de a folosi, în tot sau în parte, un 
imobil deținut în baza unei hotărâri judecătoreşti, de către celit căruia îi 
este opozabilă hotărârea; 

h) nerespectarea unei măsuri de protecție dispuse în executarea 
unui ai european de PkotReNiG 


1. Rattanca incriminării şi valoarea socială protejată 

Infracţiunea de nerespectare a hotărârilor judecătoreşti vine să asigure fina- 
litatea actului de justiţie, respectiv punerea în aplicare a dispozițiilor cuprinse 
într-o hotărâre judecătorească. În lipsa unei asemenea incriminări, „realitatea” şi 
eficacitatea actului de justiţie pot fi grav periclitate, efectele unei hotărâri 
judecătoreşti: riscând să existe doar în plan formal (sau, altfel spus, doar „pe 

hârtie”). Aşadar, infracțiunea reprezintă un mijloc suplimentar de presiune pentru 
respectarea şi îndeplinirea dispoziţiilor din cadrul unei hotărâri judecătoreşti. 

Cu toate acestea, subliniem că regula în materie de nerespectare a unei 
hotărâri judecătoreşti trebuie să fie executarea silită a celui care refuză respec- 
tarea ei, iar sancţionarea penală a nerespectării unei hotărâri judecătoreşti e 
necesar să fie temeinic argumentată, ea trebuind să fie o ultima ratio. 

Valoarea socială protejată este caracterul „efectiv” al actului de justiţie, ce 
poate fi lezat de faptul că dispoziţiile cuprinse într-o hotărâre judecătorească nu 
sunt puse în aplicare, fie din cauza împotrivirii la executarea silită, fie din cauza 
faptului că obligaţiile impuse de organul judiciar nu sunt susceptibile de execu- 
tare silită (obligaţia de a face). 


2. Subiectul activ 

Raportat la anumite modalităţi de comitere, subiectul activ este general 
[art. 287 alin. (1) lit. a) C. pen.]. 

Raportat la alte forme de comitere, subiectul activ este special: 

- organul de executare, în cazul formei de la art. 287 alin. (1) lit. b) C.pen; 

- persoana chemată să ajute la executarea unei hotărâri, în cazul formei de la 
art. 287 alin. (1) lit. c) C. pen.; 

- angajatorul, în cazul formei de la art. 287 alin. (1) lit. d) şi e) C. pen.; 

- funcţionarul public competent în stabilirea, plata, actualizarea şi reca!cu- 
larea pensiilor, în cazul formei de la art. 287 alin. (1) lit. £) C. pen.; 

- persoana căreia îi este opozabilă hotărârea, în cazul formei de la art. 287 
“alin. (1) lit. g) C. pen., sau căreia îi este opozabil ordinul de protecţie, în cazul 
formei de la art. 287 alin. (1) lit. h) C. pen. 


3. Latura obiectivă | | 
Această infractiune este una cu conţinuturi alternative, putând fi reţinut chiar 


un concurs între diferite modalități de comitere. MEA 

În cele ce urmează vom trata mai în detaliu doar acele modalități de comitere 
(infracțiuni) a căror înțelegere necesită precizări suplimentare. 

Prima modalitate se referă la împotrivirea la executarea unei hotărâri jude- 
cătoreşti, prin opunerea de rezistență. 

Din cauza „generozității” sale, semnificația noțiunii de „opunere de rezis- 
tentă” la executare trebuie limitată prin raportare la rațiunea incriminării faptei. 
Aceasta pentru că, în orice ipoteză de executare silită, opoziția debitorului la 
executare este oarecum subînțeleasă, ea fiind situația premisă a oricărei executări 
silite. Aşadar, pentru a delimita actul de executare de opoziția fără relevanță 
penală, va trebui determinat ce înseamnă „opunerea de rezistență” în sensul 


normei de incriminare. 

În opinia noastră, aceasta trebuie să fie altceva decât opunerea firească a 
celui executat silit şi chiar mai mult decât folosirea violenţei sau amenințării 
asupra organelor de executare. - | | j | 

Utilizarea unei asemenea formule pentru a defini actul de -executare 
sugerează că legiuitorul nu doreşte ca infracțiunea în această formă să fie o 
infracțiune complexă (care să absoarbă eventualul ultraj comis asupra organului 
de executare). Aşadar, dacă opunerea de rezistență s-a realizat în concret prin 
amenințarea sau agresarea organului de executare sau a celor chemaţi să ajute la 
executare, argumente de natură formală ar susține reținerea în concurs a 
infracțiunii de nerespectare a hotărârilor judecătoreşti cu infracțiunea de ultraj. 
Din punctul nostru de vedere, această soluție este una iraţională, în conditiile în 
care, inclusiv la nivel conceptual, era şi este suficientă sancţionarea persoanei 
pentru comiterea infracțiunii de ultraj sau ultraj judiciar. 

Alte modalităţi de comitere a infracțiunii sunt: 

1) refuzul organului de executare de a pune în aplicare o hotărâre judecă- 
torească, prin care este obligat să îndeplinească un anumit act; | 

2) refuzul de a sprijini organul de executare în punerea în aplicare a hotărârii, 
de către persoanele care au această obligaţie conform legii; 

3) neexecutarea hotărârii judecătoreşti prin care s-a dispus reintegrarea în 
muncă a unui salariat; 

4) neexecutarea hotărârii judecătoreşti privind plata salariilor în termen de 15 
zile de la data cererii de executare adresate angajatorului de către partea interesată; 

5) nerespectarea hotărârilor judecătoreşti privind stabilirea, plata, actuali- 
zarea şi recalcularea pensiilor; | 

6) împiedicarea unei persoane de a folosi, în tot sau în parte, un imobil 
deținut în baza unei hotărâri judecătoreşti, de către cel căruia îi este opozabilă 
hotărârea. 

Fapta va putea fi comisă doar de către cel căruia hotărârea îi este opozabilă. 
Nu credem că discutăm de acea opozabilitate erga omnes a oricărei hotărâri jude- 
cătoreşti, ci apreciem că textul se referă la opozabilitatea inter partes. Dacă 
împiedicarea se comite prin infracțiunea de lovire sau alte violenţe, vor fi 
aplicabile regulile concursului de infracţiuni. 

În această modalitate, legiuitorul a dorit să incrimineze simpla nerespectare a 
unei hotărâri judecătoreşti, atunci când împotrivirea vizează o hotărâre cu privire 
la folosința unei locuinţe sau unui imobil, indiferent dacă acest imobil este 
destinat locuirii sau nu. | 

Pentru ca fapta să fie tipică, trebuie să existe o acţiune de împiedicare a 
folosinţei imobilului deținut în baza hotărârii judecătoreşti. Acţiunea se poate 
concretiza în acte omisive sau comisive (agentul nu permite folosirea unor 
dependințe, blochează accesul persoanei în imobil etc.). 

“Trebuie ca deținerea locuinţei sau imobilului să se facă în baza unei hotărâri 
judecătoreşti puse în executare; 


7) nerespectarea unei măsuri de protecție dispuse în executarea unui ordin 
european de protecţie. 


4. Forma de vinovăţie (latura subiectivă) 
Fapta se comite cu intenţie directă sau eventuală. 


5, Sancţiunea 
Fapta se sancţionează cu închisoare de la 3 luni la 2 ani sau cu amendă. 


6. Aspecte procesuale 

Pentru anumite forme de comitere, fapta se urmăreşte la plângerea prealabilă 
a persoanei vătămate [art. 287 alin. (1) lit. d)-g) C. pen.], iar în cazul nerespectării 
unei măsuri de protecţie dispuse în executarea unui ordin european de protecţie 
împăcarea părților înlătură răspunderea penală. 


NEEXECUTAREA SANCȚIUNILOR PENALE 


Art. 288 C. pen. incriminează: 

a. sustragerea de la executare ori neexecularea conform legii a unei 
pedepse complementare ori accesorii sau a măsurii de siguranță prevă- 

“zute în art. 108 lit. b) şi lit. c), de către persoana fizică faţă de care s-au 
dispus aceste sancțiuni alin. (DI; 

b. sustragerea de la executarea unei măsuri educative privative de 
libertate prin părăsirea fără drept a centrului educativ sau a centrului . 
de detenţie ori prin neprezentarea după expirarea perioadei în care s-a 
aflat legal în stare de libertate [alin. (2)]; | 

c. neexecutarea, de către mandatar sau administrator, a pedepselor 
complementare aplicate unei persoane juridice [alin. (3)]. 


1. Ratiunea incriminării şi valoarea socială protejată 

Şi în acest caz, incriminarea faptelor respective urmăreşte asigurarea fina- 
lităţii actului de justiție, prin executarea dispoziţiilor cuprinse în hotărâri judecă- 
toreşti pronunţate în materie penală. 

Valoarea socială protejată este înfăptuirea justiţiei penale, ce poate fi lezată 
de conduite ce conduc la nerespectarea hotărârilor instanţei penale, mai ales în 
considerarea faptului că, pentru unele sancţiuni penale, lipseşte cadrul teoretic al 
unei „executări silite”. 

2, Subiectul activ si. dap | 
Subiectul activ este special, respectiv persoana care are obligaţia de a respecta 
dispoziţiile cuprinse într-o hotărâre judecătorească pronunţată în materie penală. 
În cazul comiterii faptei în forma prevăzută de art. 288 alin. (3) C. pen., fapta 
poate fi comisă doar de către administratorul sau mandatarul persoanei juridice. 


3. Latura obiectivă 

ŞI în acest caz, infracțiunea este una cu conţinuturi alternative. 

În primul alineat se sancţionează sustragerea de la executare ori neexe- 
cutarea conform legii a unei pedepse complementare ori accesorii sau a măsurii 
de siguranţă prevăzute în art. 108 lit. b) şi lit. c) C. pen., de către persoana fizică 
faţă de care s-au dispus aceste sancţiuni. | 

Noţiunea de „pedepse complementare” sau „accesorii” va fi determinată prin 
raportare la prevederile incidente din Partea generală a Codului penal, respectiv 
art. 65 şi 66 C. pen. | 

În acest caz, legiuitorul a introdus şi o clauză legală de subsidiaritate, 
prevăzând că textul va fi aplicabil doar în măsura în care fapta nu constituie o 
infracțiune mai gravă [spre exemplu, fapta de ieşire frauduloasă din țară comisă 
de condamnatul căruia i s-a interzis exercitarea dreptului de a părăsi acest 
teritoriu — art. 66 alin. (1) lit. j) C. pen. — intră sub incidenţa infracţiunii de trecere 
frauduloasă a frontierei de stat — art. 262 C. pen. —, întrucât limitele de pedeapsă 
prevăzute de lege în acest caz sunt mai mari]. 

În ceea ce priveşte nerespectarea măsurilor de siguranță, va fi sancționată 
penal nerespectarea măsurii de siguranță a internării medicale şi a interzicerii - 
ocupării unei funcții sau exercitării unei profesii. 

A doua modalitate de comitere a faptei este cea constând în sustragerea de 
la executarea unei măsuri educative privative de libertate prin părăsirea fără drept 
a centrului educativ sau a centrului de detenţie ori prin neprezentarea după expi- 
rarea perioadei în care persoana vizată s-a aflat legal în stare de libertate. 

S-a apreciat că, dată fiind calitatea specială a subiectului activ (minor sau - 
persoană care a săvârşit fapta în timpul minorităţii), precum şi în considerarea 
actualei abordări din Partea generală a Codului cu privire la sancţionarea faptelor 
comise în timpul minorității (pentru care, de lege lata, poate fi aplicată exclusiv o 
măsură educativă), nu ar fi just ca această faptă de „evadare” să fie tratată în 
aceeaşi manieră ca evadarea clasică. Şi din punctul nostru de vedere, abordarea 
legiuitorului este legitimă. 

În ultima variantă de comitere, fapta constă în neexecutarea, de către 
mandatar sau administrator, a pedepselor complementare aplicate unei persoane 
juridice dintre cele prevăzute în art. 141 C. pen. 

Având în vedere că acestui tip de persoane juridice (partide politice, 
patronate, sindicate etc.) nu le poate fi suspendată activitatea şi ele nici nu pot fi 

dizolvate (art. 141 C. pen.), s-a considerat că incriminarea respectivelor fapte este 
singura modalitate prin care acestea ar putea fi sancţionate pentru neexecutarea 
pedepselor complementare. Important de menţionat este că legiuitorul a precizat 
în mod expres faptul că subiect activ al faptei poate fi doar reprezentantul 
persoanei juridice, nu şi persoana juridică însăşi. Această precizare a fost făcută 
tocmai pentru că, prin aplicarea unei succesiuni de sancțiuni penale chiar 
persoanei juridice care încalcă aceste obligaţii, s-ar fi putut, indirect, ajunge 
tocmai la ceea ce legea interzice prin art. 141 C. pen., respectiv suspendarea 
activităţii sau chiar dizolvarea persoanei juridice. 


4. Forma de vinovăţie (latura subiectivă) 
În oricare dintre modalităţile de comitere, fapta se poate săvârşi cu intenție 
directă sau eventuală. 


5. Sancţiunea 

În forma prevăzută de art. 288 alin. (1) C. pen., fapta se sancţionează cu 
închisoare de la 3 luni la 2 ani sau cu amendă, dacă nu constituie o infracțiune 
mai gravă. i 

În forma prevăzută de art. 288 alin. (2) C. pen., fapta se sancţionează cu 
închisoare de la 3 luni la un an sau cu amendă. 

În forma prevăzută de art. 288 alin. (3) C. pen., fapta se sancţionează cu 
amendă. 


385 


Drept penal. Partea specială 


BIBLIOGRAFIE SUPLIMEN TARĂ 


Aurel Bejan, În legătură cu ceia calomnioasă Săvârşită contra unui 
funcționar, în ÎN nr. 1/1966; 

. Sergiu Bogdan, Scurte considerații privind unele infracțiuni în legătură cu 
înfăptuirea justiției, în SUBB nr. 2/2007; | 

Constantin Butiuc, Raportul dintre infracțiunea complexă şi Sofucirsul de 
infracțiuni în cazul infracțiunii de nerespectare a hotărârilor judecătoreşti, în 
Dreptul nr. 2/1997; 

Aurică Cocaină, Cornelia Gh. Sorescu, Unele referiri la elementele consti- 
tutive ale infracțiunii de încercare de a determina mărturia mincinoasă, în 
Dreptul nr. 10-11/1993; 

„Gh. Dărîngă, G. Navrot, Unele probleme privind infracțiunea de denunţare 
calomnioasă, în JN nr. 11/1963; 

Ludovica Dincu, Aurel Dincu, Răspunderea pia pentru au ea 
infractorului, în RRD nr. 11/1983; 

Petre Dungan, Unele reflecţii asupra infracţiunii de e A f în ervare a 
ali dp judiciare, reglementată în noul Cod penal, în Dreptul nr. 7/2010; 

„Petre Dungan, Influențarea declarațiilor — o incriminare necesară, în 
Dreptul nr. 5/2010; 

Avram Filipaş, ip te nai contra „nr ăptuirii justiţiei, Ed. Acana 
Bucureşti, 1985; 

Dan Gramatovici, Ludovic Biro, Încadrarea juridică a amenințării şi 
violenței săvârşite față de organul care execută o hotărâre judecătorească, în 
RRD nr. 12/1971; 

N. Hogaş, Infracțiunea de denunțare calomnioasă, în JN nr. 6/1961; 

Kádár Hunor, Unele considerații teoretice referitoare la infracțiunea de 
compromitere a intereselor justiției (art. 277 C. pen.), în Dreptul nr. 11/2016; 

Viorel Jidvian, Aprecieri în legătură cu una din condiţiile de subzistență ale 
infracțiunii de mărturie mincinoasă, în Dreptul nr. 8/1994; 

Octavian Loghin, Infracţiunea de denunțare calomnioasă, în RRD nr. 8/1972; 

Constantin Lungu, Încadrarea juridică a faptelor săvârşite contra organelor 
de executare a hotărârilor judecătoreşti, în RRD nr. 3/1973; 

Constantin Lungu, Mihai Popovici, În legătură cu conținutul infracţiunii de 
mărturie mincinoasă, în RRD nr. 7/1971; 

Lauren Magdea, Ludovic Biro, Aplicarea prevederilor privitoare la redu- 
cerea pedepselor în cazul infracțiunii de mărturie mincinoasă, în RRD 
nr. 2/1974; 

G. Navrot, Cu privire la conţinutul infracțiunii de nerespectare a hotărârilor 
judecătoreşti, în RRD nr. 1/1974; 


386 


Infracțiuni contra înfăptuirii justiţiei 


Norel Neagu, Nerespectarea hotărârilor judecătoreşti în noul Cod penal, în 
Dreptul nr. 2/2012; 

Costel Niculeanu, Horia Diaconescu, Corneliu Turianu, Posibilitatea comi- 
terii infracțiunii de favorizare a infractorului de către persoana vătămată prin 
infracțiune, în Dreptul nr. 5/2001; 

Vasile Pătulea, Discuţie cu privire la condițiile în care poate fi reținută 
infracțiunea de nerespectare a hotărârilor judecătoreşti. Neînvestirea hotărârii 
civile cu formulă executorie, în Dreptul nr. 9/2002; 

Mihaela Popescu, Sinteză de practică judiciară în legătură cu unele aspecte 
ale infracțiunii de nerespectare a hotărârilor judecătoreşti, în RRD nr. 8/1973; 

Victor Popescu, Consideraţii în legătură cu posibilitatea săvârșirii infracțiunii 
de mărturie mincinoasă în timpul actelor premergătoare, în RRD nr. 2/1987; 

Florin Radu, Asistenţa şi reprezentarea neloială, în Dreptul nr. 2/2012; 

Florin Radu, Claudia Roşu, Consideraţii referitoare la infracțiunea de 
presiuni asupra justiţiei, în Dreptul nr. 3/2014; 

Valeriu Stoica, Cu privire la infracțiunea complexă de nerespectare a hotă- 
rârilor judecătoreşti prevăzută de art. 271 alin. 1 C. pen., în RRD nr. 6/1984; 

Nicolae Stoichiţescu, Raportarea infracțiunii de mărturie mincinoasă la 
obiectul probei şi nu la soluția pronunțată, în Dreptul nr. 12/1993; 

Adrian M. Truichici, Nerespectarea hotărârilor judecătoreşti, în RDP 
nr. 1/2008; o 

“Gheorghe Voinea, Discuţii în legătură cu conținutul infracțiunii de neres- 
pectare a hotărârilor judecătoreşti, în Dreptul nr. 6/1996; 

M. Witzman, Răspunderea penală pentru mărturie mincinoasă, în IN 
nr. 3/1961; | 

George Zlati, Privilegiul contra autoincriminării şi criptografia, în Penalmente 
relevant nr. 1/2016; 

Victor Dan Zlătescu, Infiacțiunea de omisiune a denunțării, în ÎN nr. 6/1959. 


387 


ra TEE par pe Fpa NA: Wai 
Mi ei pan? al Ba apa ba PERLE ki A A REZ e dur aA daal" 


PORA Ati A 
-R hiin A , btu ta cil aO aT amalat d 
fnn a] AS pân tre grai dr A Vrei a, 
ANTE PAR în a i IVI: ui i e (FII! ras 
tii ataie- rue stipula stii pira e sr Eni. craterul deea si 
Dietei, DE ENOAT A EUN w Aia 3 Fvat ‘y ti“ ma À 
-aa i Tn Ph Pe BAR aias og a a atena i - 
ikrai yila Fă Vrari A ilyan aah ghh ke i ar = saN ramii 


Na F Atg ATE Di Vii TEN gaci i P iku 
ee G Lie e e Sies OE pn =E y 


AT ET Da Ua E papam reagi 
e~ AP Pie tm e pi pini Il TUR! 
Se Si, i vishe Daca riza pu ăi 
VP aa), În FĂ; iibb 1è n ha IM 
Egan: nasul rd firea iulie aa a 

eo a a ehe akiu T ANA 
d i aN n at caraga aisar 
etate pa all aa anajua = L-a at ae Php e 
Wiek aspre asia, o NA ETa A 
farag me. SPU, Bog io A 
A jirna E EET Kaa A eesti an, P. n E 


ba EAE n 


2 i 

ae invita E 

iul: ii fi pi Ark; ie 

AD pitt Apă di, F 
E 
a 


R} mami da EN Ve ar 


Muta pu, Pl WS la mi Hri aaka AEE Aa mi 

i durat Pare As a Nin PT TR ai 

Die a P J Tej ge? £ TAS K Pub) i . unya ) i md afară Yi P 
amii pipat E minge 4 | AS fi dart a pi Dpi US ag = 


SL Hirea, Aper far Pa aro papârtan aere h ra Siid NA 8 ai l 
AA TA A AF mn iy "hi Tit AES E p E Sam. R 


fie mel Flil ai +i yri =Ç) QUI j} fip 2, PT] t; Wy aF n uj i: ue 
piai Bei pan Pun Ne la ie cfun > e diky Sim Aa N>, ETE A 
] - P bi : i » 
aa en n g aa sea A Drm anal da Itaortuat bee, Li bbh js 


TW hT ul 


A 


S Aa TEE uria CI IRA Sora pita KNE | 
bf Pio : I Sia, pau be adi Je dora pa l 


Fia Ea vii i Fi 


ah UU VEF 33 A r S Ya rA, WERD n ] IP 
i m. RE. Pta Parle le" A por + J T aiaia 


a aa NA. în RRE. TEUN 
O baie Sika hndi Emeran A E te p9 
a a (ka E pbuh Îi eo curer- pomm | 
pur Q 1 —" - . i : 5 a m K - 


Aa n Ă da E Li 
j Sotul TE Je i =h KRT MS E DD Pa m 
pie Ding ps í Tit FD ? DE. dy. F E 


ya 


Cuprins 


Cuvant Anatomo a e a A E a E oa oo ec Rade eee cate 5 
Abievie piane Ri a E Rea VU Oe pa eee ne con a e cea eee elemnte ema reno m 
Lucrări frecvent citate ..........e.sesesseseesereestseeseseeseessessensersessereeseererereetiteeseeeeseseeearees 9 
CAPITOLUL I. NOȚIUNI GENERALE.......eesessesserreerteterssresrerrereserestereeeees 11 
Noţiunea de „drept penal, partea specială”........e.eesrreresertereererseesereesrreseseeet=t 11 
„ Corelația dintre partea generală şi partea specială a dreptului penal............. IN! 
Calificarea sau încadrarea juridică ........sesseeeeseeeeesteortrettesesesesererererorseereereseenee I2 
Clasificarea infracțiunilor ........see.seeereeeeeereesreereedhensheeeterresreeerreeseressereeresreeenenes 13 
CAPITOLUL II. INFRACȚIUNI CONTRA VIEȚII PERSOANEI ......... 14 
Noţiuni generale .......n.cenenanenoeaneaeneeeenennnnnnaneanoenaeennoane antena tennnneanne nete 14 
Aspecte prealabile privind valoarea socială be gi în cazul 
infracţiunilor contra vieţii persoanei mona nenea aenenenena nene enenena nasa 14 
OMOLUL a 20 
Omorul calificat .......eeeeeeeeseeeeese rereset tere erterereeresrerereereereerereesrerresesrererereereter 32 
= Uciderea la cererea victimei <......esseseeeeeeeerererereerereererreresreseereerererererererteeet 54 
"Determinarea sau înlesnirea sinuciderii ...........eeeeeereerreereeererreeerererrereertetet 62 
Uciderea din culpă.....cneeee ceea enma neneneneneenenen canoane one nanaee An tra 70 
Bibliografie suplimentară -....nncn anna eco uta: 88 
CAPITOLUL III. INFRACȚIUNI CONTRA INTEGRITĂȚII 
CORPORALE SAU SĂNĂTĂȚII PERSOANEI... 91 
 ASpEcte genera N A n aa 91 
Lovirea sau alte violențe ........seeeeereeeeeeresreeeererereeerrereersesereeeeseteneereseeessttetttt 95 
Vătămarea corporală seeen 101 
Lovirile sau vătămările cauzatoare de moarte.............. nenea 109 
Vătămarea corporală din culpă caen 113 
Relele tratamente aplicate minorului E E, AAE toc $ 118 
Moga Pa aaa „e a i tu că a Cta a T 121 


Bibliografie suplimentară „u.e 124 


Drept penal. Partea specială 


CAPITOLUL IV. INFRACȚIUNI SĂVÂRŞITE ASUPRA UNUI 


MEMBRU DE FAMILIE... Ma Asa 125 
AC) Că te Lia o familien sa.. Ra RR E rin mnl 125 
Uciderea ori vătămarea nou-născutului săvârşită de către mamă........ 128 
“Bibliografie Soo; Eni Aa rcerer Bai Boca, pete e E Ic, O a, X... 135 

CAPITOLUL V. AGRESIUNI ASUPRA FĂTULUL 0..  zasalali2 0 
Întreruperea cursului sarcinii... Aeree Eei onsreeeraas sO OA TRIER 136 
Sp: pi poe să Pct | LG pelgeia, pet a PRE a MIRI Moi ORION ae e A. AN 148 
Bibliografie suplimentară ........ncnn ae n. ERE) ARI ul 163 


CAPITOLUL VI. INFRACȚIUNI PRIVIND OBLIGAȚIA DE 


ASISTENŢĂ A CELOR ÎN PRIMEJDIE... a 164 
Lăsarea fără ajutor a unei persoane aflate în dificultate... 164 
Împiedicarea EAE 6 TE „AP = RIN PE al 167 


CAPITOLUL VH: INF RACPIUNI PONER LIBERTĂȚII 


RERSOANED o e a A NS SE aa a 170 
Aspecte ET TE E NĂ Ei Pica că AA AA 170 
Lipsirea de libertate în mod ilegal... aaa lý 
Ametintarta mo ce RR RI a e an e a NR 181 
Şantajul........... sau ARCA a AN Peas ca cota anca eo ae E o E mar 186 
Slărfuireace: m y A aie ae ata PR) ca AD PA ea i N Ia ANI 194 
Bibhiografie suplimentară n. famea nenen a aa 203 


CAPITOLUL VIII. TRAFICUL ŞI EXPLOATAREA 


PERSOANELOR VULNERABILE... 204 
Aspecte; generale orga. „2 poeta ata Pa ear fa: Aaaa 204 
Sclavia.. nec cepe tac ce ET AR E NL, e In E d Va A. ERT 206 
Arafe deipersogne Nemere annn n ani A 207 
Wraticulde mihgth N.. a au a ra ir a A 22 

„ Supunerea la muncă forțată sau obligatorie... 214 
Progyenêtis mM ze ae înca e roti e e a EREI II PR N ai 215 
Exploatarea cerşetoriei ............0.0.000000... n ete ab Aaaa aek 217 
Folosirea unui minor în scop de cersetopie co stuur area arat ala 219 
Folosirea serviciilor unei persoane exploatate.. in s hr E 220 


„Folosirea prostituţiei infantile „miez usăeitieasa gata za PD nasi d 221 


390 


Cuprins 


CAPITOLUL IX. INFRACȚIUNI CONTRA LIBERTĂȚII 


ŞI INTEGRITĂȚII SEXUALE... mrin. ietro nono e Eiane onnea eonte rtea 223 
Noţiuni generale .......ncnee nenea nenea nenea TEESE ETS 223 
Violi o E A capi eee ze Menaal esanta tSas o a uzi zel eve 225 
Agresiunea SERI TEREI e azi T E orce bebe debit a i +a 241 
Actul sexual cu un minor ..........essesesessseesereseersersteseereeseeserssrsereereeeeseteseeseeet 251 
Coruperea sexuală a minorilor..........sseseeeseseeererrereeerrereereeeeereenreeterereererrer 256 
Racolarea minorilor în scopuri sexuale .........eeeesssrereeeeeseeseeesersreerreerrereeee 264 
Hărţuirea sexuală .........eeeeeseeseeerrereeereerrsererereerereesereee: TOA SO AAE 269 
Bibliografie suplimentară .......sseeseesesseseeressresssesereesereereeesseptrsteteneserrereerresreeett 273 

CAPITOLUL X. INFRACȚIUNI CE ADUC ATINGERE 

DOMICILIULUI ŞI VIEȚII PRIVATE... nenea eeneeeneneeneno nenea 219 
Aspecte generale.....s.ssessessseseerrtersessssereersseseerreessnne i nsesesseeeseresssseesrnne teette tt 275 
Violarea de domiciliu ..........sseeeseeeeseeeresesrerererrtvteertesereeserererererererseereesereneet 275 
Violarea sediului profesional ............sseesrsreseeerteresreereereereereeereeeeeerereeeereensnt 281 
Violarea vieții private... teei tnnaee nenea anno eannaee 286 
Divulgarea secretului profesional ........ neanenaannanenaneneneaneneenana nana nananene 300 
Bibliografie suplimentară... aan anna nnneennoenneeen ee 303 

CAPITOLUL XI. INFRACȚIUNI CONTRA ÎNFĂPTUIRII 

JUSTIȚIEI ............... PE statea ce „acneea nea aneeeeaenenenanananenentaeaeanenenananenneanaaaanaene 304 
Noţiuni gEnerale .....nnnuunn aceea neoane nameno neoane 304 
Nedenunțarea........seseeiesseetee enaaeeeanaeeemanetennoenneannneennateanneee anton eeannen nea 305 
Omisiunea sesizării ......cc0ceecenenoenoenenneeneaeenonoeneneaeaneaeanontenoanneennenoneneneanenene 309 
Inducerea în eroare a organelor judiciare ....ssseeseeseseseesreeereereeeeerereereereses 311 
Favorizarea făptuitorului ...........eeeereereeeeeereeereereeeeeesseeretee tte 317 
enaa aata a ar a BERD a RER CET a a e m e 322 
Obstrucționarea justiției ......nnennnnnnnneeeeeneeeeennnerenmnneeeeeeemnmneenee enorme 327 
Influenţarea declaraţiilor... 333 
Mărturia MiÌnciñoasă.........eeeeeeeeeeeeeeeeeeeereeereresrererererrsesrrereerereesere tettere 338 
Răzbunarea pentru ajutorul dat justiției .....eseeeeeseeseeereeeeereereerereseseereeeeeet 344 
Sustragerea sau distrugerea de probe ori de înscrisuri ...........esere1eette 348 
Compromiterea intereselor justiţiei.......mcnceceeeeeeeee eee neneeeenenee cecene one 350 
Încălcarea solemnității şedinţei... eerror 356 
Ultrajul judiciar... ore 359 
ADANA mengiz nert i ai 362 
Supunerea la rele tratamente „nenea 364 


Drept penal. Partea specială 


Dortună 4... Ap 0 e oa dr AA 04 Vaal pia PER PI ro PERI reia 365 
Represiunea nedreaptă nosira irisse a IE YEE EERS A 367 
Asistența şi reprezentarea neloială ..….............l i 368 
Evadakeanri iiinis. atace scz de Dada alese, east, ae aa rai m N 375 
Înlesnirea evada rn mea ea e a oaie ea a MI 378 
Nerespectarea hotărârilor judecătoreşti .......... nenea 380 
Neexecutarea sancţiunilor penale ........cc accea ma ERIE AP ae VAR 383 
Bibliografie'suplimentarăi. 08, ctue e a nai A 386 


392 


Editura Universul Juridic 


Noul Cod penal. Partea specială 
Analize, explicaţii, comentarii. Perspectiva clujeană 


Ediţie îngrijită de Sergiu Bogdan 
Autori: Doris Alina Şerban, George Zlati 


Lucrarea nu se doreşte a fi un studiu exhaustiv cu privire la infracțiunile ce nu au suferit 
modificări importante şi care au fost analizate deja în dese rânduri în monografiile referitoare la 
Codul penal anterior. 

S-a insistat, aşadar, atât asupra infracţiunilor ce prezinta un grad absolut de noutate (cu 
titlu exemplificativ: vătămarea fatului, violarea vieţii private, furtul de folosință prin folosirea 
unui terminal de comunicaţii, asistența şi reprezentarea neloială, falsificarea unei înregistrări 
tehnice, împiedicarea accesului la învăţământul general obligatoriu etc.), cât şi asupra celor 
preluate în Codul penal actual din legislaţia specială (cu titlu exemplificativ: traficul de persoane 
şi minori, bancrută frauduloasă, infracțiunile informatice şi cele privind comerţul electronic, 
infracțiunile rutiere etc.). 

Nu s-au ignorat însă infracțiunile tradiţionale din Codul penal anterior, ce au suferit 
modificări de abordare în reglementarea actuală (de exemplu, capitolul de infracţiuni contra 
libertăţii şi integrităţii sexuale) sau care au suferit doar mici actualizări (ameninţarea, abuzul de 


încredere etc.). 

După analiza succintă a infracţiunilor din Codul 
penal actual apărută în lucrarea Noul Cod penal. 
Perspectiva clujeană, din motive didactice, ne 
dorim ca prin prezenta lucrare să prezentăm într-o 
manieră structurată și detaliată infracțiunile din 
tematica disciplinei Drept penal, partea specială |, 
studiată în cadrul Facultății de Drept a Universităţii 
Babeș-Bolyai din Cluj-Napoca. 

Lucrarea corespunde şi tematicii la disciplina 
Drept penal. Partea specială stabilită de Institutul 
Naţional al Magistraturii sau de Uniunea Naţională 
a Barourilor din România pentru examenele 
organizate pentru admiterea ori promovarea în 
magistratură sau de intrare în profesie. 


Această tematică acoperă și realitatea practică, 
în prezenta lucrare fiind analizate infracțiunile care 

judiciară sau în subiectele de la orice examene care 

element de noutate, am încercat să oferim cititorului 

în problemele controversate privind aplică 
normelor de incriminare. 

